
                        Forord til første Udgave

FORORD TIL FØRSTE UDGAVE.

Naar man i det Fjerne faar Øje paa Snebjerge, synes de at svæve i
Luften. Først naar man nærmer sig, ser man tydeligt, at de have en fast
og solid Grund at staa paa. Saaledes gaar det ogsaa med de etiske
Principer. I den første Begejstring mener man kun at give dem deres
Ret, naar man giver dem en Plads, der er saa ophøjet over den virkelige
Natur og det virkelige Liv som muligt. Ved nærmere Eftertanke og ved
længere, maaske dyrekøbt Erfaring opdager man, at de kun kunne lede
Livet, naar de selv ere fremgaaede af Livet. Det har været min Opgave i
denne Bog at paavise, hvilke de etiske Grundtanker ere, hvorfra de
udspringe, og hvorledes de finde Anvendelse i de vigtigste Livsforhold.
Praktisk Erfaring og teoretisk Forsken have stedse mere fæstnet den
Overbevisning hos mig, at de etiske Principer — Grundlaget og
Maalestokken for alle Domme om Godt og Ondt — have et Udspring i selve
Menneskets Natur og Vilkaar, uafhængigt af alle Autoriteter. Denne
Overbevisning har jeg her søgt at begrunde og gennemføre.

Jeg har ikke blot villet give en abstrakt etisk Principlære, men ogsaa
en Paavisning af de opstillede Principers Anvendelighed og Anvendelse.
Denne Opgave har krævet et stort og forskelligartet Materiale, og
Vanskeligheder have stadigt rejst sig for mig, dets ved at finde
Stoffet, dels ved at begrænse det. Forat kunne sammenfatte min
Fremstilling indenfor en nogenlunde begrænset Ramme har jeg beflittet
mig paa saa kort ogsammentrængt Udtryksmaade som muligt. Jeg er selv
ingen Ynder af vidtløftige Fremstillinger, og jeg haaber, at ingen
tænksom Læser vil klage over min Kortfattethed.

Etiske Diskussioner ere hyppige i vore Dage. Det viser sig stedse
klarere, at naar religiøse, sociale, politiske og æstetiske Spørgsmaal
sætte Sindene i saa stærk Bevægelse, er det egentligt den etiske Side
ved disse Spørgsmaal, som indeholder Modsigelsens Tegn. Der synes da
ogsaa at maatte være en berettiget Plads for en Undersøgelse, der gaar
ud paa at fremdrage selve Grundlaget og Maalestokken for etiske Domme
og drage Konsekvenserne af dem for nogle af de vigtigste Livsforholds
Vedkommende. En saadan Undersøgelse kan naturligvis ikke udtømmende
behandle alle de specielle Omraader, den tager Hensyn til. Den maa have
sin Berettigelse ved det Lys, der kan kastes over de enkelte
Livsforhold derved, at de sammenstilles med andre under en fælles
Belysning. Men den forudsætter, at der er en Trang til at gaa tilbage
til de dybest liggende Principspørgsmaal, og man kan politisere,
æstetisere og dogmatisereJeg burde have føjet til: moralisere! (Senere
Anmærkning). med stor Iver uden at føle denne Trang. Jeg tror, at det
vilde være af stor Betydning, om den kunde røre sig mere end den gør;
det vilde give vort Aandsliv større Fasthed og større Dybde; men en
helt anden Sag er det naturligvis, i hvilken Grad mit Arbejde vil kunne
tilfredsstille den. —

I Aaret 1876 udgav jeg et lille Skrift, hvis Titel var: »Om Grundlaget
for den humane Etik«. Det er ofte med Urette, men maaske for Kortheds
Skyld, blevet betegnet som »human Etik«, skønt det ikke er en
Behandling af hele Etiken, men kun af nogle enkelte Spørgsmaal. I
nærværende Skrift ere nogle af disse Spørgsmaal tagne op til helt ny
Undersøgelse; med Hensyn til andre Spørgsmaal (saaledes navnlig Læren
om Autoriteten) henviser jeg ganske til det ældre Skrift; men
Størstedelen af nærværende Skrifts Indhold er hverken berørt eller
behandlet i det ældre. —

Idet jeg nu skilles fra et Arbejde, som i lange Tider har afgivet den
røde Traad i min Eftertanke og mine Studier, føler jeg kun altfor vel,
hvor Lidet jeg har naat af hvad jeg havde tænkt mig, endsige af hvad
man kunde fordre af en Bog, der fører den ærværdige Titel: Etik. Jeg
frygter tillige, at der i Bogen vil findes Adskilligt, som maa skrives
paa Forfatterens personlige Regning, og som det ikke er lykkedes at
give videnskabelig Form og Begrundelse. Det kan ikke være anderledes i
et Arbejde af denne Natur. Jeg maa desuden her udtale Noget, som maaske
vil være et argt Kætteri i fornemme Videnskabsmænds Øjne. Jeg ønsker,
at Filosofien, og særlig Etiken, maa faa en saa videnskabelig Karakter
som muligt, og jeg har efter Evne arbejdet derfor; — men den særegne
Tiltrækning, som filosofiske Studier have havt for mig lige fra min
første Ungdom, hænger dog sammen med, at de Emner, de angaa, nu engang
staa i nærmere Forhold til Forskerens Personlighed end andre
Videnskabers Emner. Dette hindrer naturligvis ikke, at jeg paa ethvert
Punkt har følt Forpligtelsen til at begrunde mine Anskuelser paa
objektiv Maade.

Saa overlader jeg da Bogen til dens Skæbne. Kunde den finde en Kreds af
Læsere, der efterat have gennemgaaet den med Opmærksomhed og Eftertanke
fandt, at den ikke ganske modsagde det Motto, hvormed den ender, saa
vilde jeg have opnaaet Alt hvad jeg tør ønske.

Den 7. April 1887.

HARALD HØFFDING.

                         Forord til anden Udgave

                         FORORD TIL ANDEN UDGAVE.

De Forandringer, jeg har foretaget i denne Udgave, bestaa i Udvidelser
og nærmere Forklaringer, i Tilføjelse af nyt Stof og i Berigtigelse af
nogle Enkeltheder. Hvad Synspunkt og Opfattelse angaar, er jeg mig
ingen principiel Forandring bevidst, hvorimod der paa enkelte Punkter
vil findes Nuanceforskelligheder, hidrørende fra nye Erfaringer og
fornyet Gennemtænkning. — Jeg har naturligvis taget Hensyn til de
inden- og udenlandske Kritiker, der ere komne mig for Øje eller for
Øre; men jeg har ikke altid fundet mig foranlediget til direkte
Antikritik. Hvor Rettelsen af et enkelt Udtryk kunde berigtige en
Misforstaaelse, — hvad enten denne skyldtes Forfatterens mindre
tydelige Fremstilling eller Læserens mindre nøjagtige Opmærksomhed, —
der har jeg foretaget en saadan uden nærmere Bemærkning, idet jeg maa
overlade til dem, hvem det maatte interessere, at sammenligne de to
Udgaver indbyrdes.

Den 29. August 1897.

HARALD HØFFDING.

                         Forord til tredie Udgave

                        FORTALE TIL TREDIE UDGAVE.

Heller ikke i denne Udgave har jeg foretaget principielle Ændringer.
Jeg har omarbejdet enkelte Stykker og paa mange Steder gjort
Fremstillingen fyldigere og nøjagtigere. I et særligt Afsnit (III, 21)
har jeg søgt at give en Karakteristik og Kritik af en Række danske
Arbejder over Etikens første Principer. Det vidner om den Interesse,
der er til Stede for de Spørgsmaal, denne Bog handler om, at der i
Løbet af 10 Aar er fremkemmet forholdsvis mange Arbejder i denne
Retning. Jeg vil haabe, at min Bog i sin nye Skikkelse maa bidrage til
at imødekomme og nære denne Interesse.

Den 12. Marts 1904.

HARALD HØFFDING.

                I. Positiv Moralitet og videnskabelig Etik

                I POSITIV MORALITET OG VIDENSKABELIG ETIK.

1. Etiske Domme indeholde Vurderinger af menneskelige Handlinger. Naar
vi i det virkelige Liv kalde en Handling god eller ond, forklare vi
derved ikke, hvorledes Handlingen er bleven til, men vi udtale, hvilken
Værdi den har i vore Øjne. Enhver saadan Vurdering forudsætter dels, at
der er en Trang, en Følelse, som driver os til at bedømme Handlingen
(hvad enten nu Dommen blot fældes i vore egne Tanker eller tillige i
Ord, som rettes til Andre), — dels, at vi have en Maalestok, et Ideal,
med hvilket Handlingen kan sammenholdes, og efter hvilket den kan
prøves. Motivet til etisk Vurdering kalder jeg vor Etiks Grundlag eller
Vurderingsmotiv. Dets Karakter bestemmes væsentligt ved den Grundværdi,
af hvilken vort Livs højeste Formaal og dermed Maalestokken for vor
etiske Vurdering afhænge. Maalestokken for den etiske Vurdering bliver
bestemmende for vor Etiks Indhold, idet den afgør, hvilke Handlinger,
Livsretninger og Livsformer der kunne kaldes etisk gode.

En etisk Anskuelses Karakter beror paa, hvilket Grundlag den
forudsætter, hvilken Maalestok den anlægger, og hvilket Forhold der
finder Sted mellem dens Grundlag og dens Maalestok.

Men etiske Domme fældes for det Meste ikke med udtrykkelig og klar
Bevidsthed om de Principer, de forudsætte. Ensaadan Bevidsthed fører
ved videre Udvikling til videnskabelig Etik. Men den vaagner kun, naar
Reflexion og Tvivl gøre sig gældende. Det Spørgsmaal fremtræder da her
naturligt, hvilken Berettigelse og hvilken Betydning den bevidste
Fremdragen og Diskussion af de etiske Principer da i det Hele har.

2. Ikke blot fældes der etiske Domme, Domme om Godt og Ondt, før
egentlig Tænken og videnskabelig Forsken vaagne; men etiske Domme, som
skulle have personlig Sandhed og praktisk Betydning, maa stedse
udspringe af en levende Følelse og Drift, der ikke lader os i Ro, før
vi faa udtalt os. Det er Betingelsen for et sundt og dygtigt Liv, at vi
ikke hente Principerne for vore vigtigste Afgørelser langvejs fra og
ved møjsommelig Eftertænken, men at Afgørelsen udspringer af, hvad der
er blevet Kød og Blod i os. I de etiske Domme lægge vi vor Personlighed
for Dagen; de maa da være bestemte ved vor hele Natur og ikke blot ved
Ræsonnementer, som vi kunne anstille i vore ledige Timer, om vi have
saadanne. Livet giver os desuden ikke altid Stunder til at tænke efter,
men kræver, at Dommen afsiges øjeblikkeligt.

Og selv om vi have Tid og Evne til at anstille Eftertænkning, ville saa
ikke vore Følelser og vore Drifter være saa stærke, at de helt igennem
— uden at vi selv mærke det — bestemme vor Tænkning og lede den i
Stedet for at ledes af den? Er det ikke en Fordom, som Psykologien
forlængst har omstyrtet, at Fornuften skulde være suveræn Myndighed i
vort Indre, og har det ikke ofte nok vist sig, at hvad der fremtraadte
som Fornuftens Udsagn, i Virkeligheden var et Udslag af Hjertets Trang?
I Logik og Matematik kan maaske den rene Fornuft tale gennem vore
Domme; men dens Røst er for svag, hvor det gælder det mest Konkrete,
det mest Personlige af Alt, nemlig menneskelige Handlinger.

Vil Reflexion og Kritik her ikke endog være betænkelig, om ikke absolut
skadelig? Reflexionen har altid en vis opløsende Indflydelse, berøver
os den instinktmæssige Sikkerhed og Tryghed, hvormed vi begynde vort
Liv. Den svækker vor Kraft selv der, hvor den ikke lammer os ved de
Tvivl, den vækker. Vi handle ikke længer med samlet Energi og udtale
ikke længervore Domme med Fynd og Frejdighed, ja blive maaske tilsidst
tilbøjelige til at holde vore Domme tilbage, fordi det synes os umuligt
at komme til nogen sikker Afgørelse. Men saa tørres Livet ud og staar
tilsidst helt stille. Ti etiske Domme ere ikke blotte teoretiske
Kuriositeter. De ere ikke blot Udtryk for Følelse, men øve ogsaa
bestemmende Indflydelse baade paa den Dømmendes egne og paa Andres
Følelse og Handlen. De ere ikke blot motiverede, men ere ogsaa selv
igen Motiver, praktiske Kræfter af den største Betydning.

Betænkeligheden bliver endnu større, naar vi udvide Betragtningen ud
over det enkelte Individ. Den Enkeltes Følelser og Drifter ere bestemte
ved hele Slægtens Natur, Livsvilkaar og Traditioner. Det enkelte
Individ modtager nogle af sine mest indgribende Evner og Instinkter som
Arv fra Slægten. Det føres dernæst, ved at udvikle sig og opdrages som
Led af Familien, Stammen og Staten, ind i en vis aandelig Atmosfære,
idet Livsvaner, Forestillinger, Tilskyndelser og Opgaver fremtræde for
det uden at kunne gøres til Genstand for dets Overvejelse og Valg, men
som Noget, det uvilkaarligt optager i sig. Som det er udsprunget af
Slægtens Moderskød, saaledes indsuger det med Modermælken Slægtens
Overleveringer. Dets Maade at tænke, føle og handle paa er en ubevidst
Arv fra tidligere Slægtled. Gennem Raceinstinkter og Traditioner,
gennem uvilkaarlig Efterligning og Indøvelse grundlægges den Enkeltes
Etik for ham, førend hans bevidste Eftertanke kan gribe ind. Villien
ledes uvilkaarligt ind paa bestemte Baner, og af den uvilkaarligt
dannede Villiesretning bestemmes Livsinteresser og Formaal, af disse
igen Dommene om Godt og Ondt. Dyderne blive — som JACOBI et Sted siger
— til, før de faa Navne, og før de gøres til Fordringer: »Livets Bog
maa skrives, før man kan udarbejde Registret til den; vore Moralteorier
ere saadanne bagefter udarbejdede Registre.« Og — føjer Jacobi til — de
udarbejdes i Regelen af Folk, der ikke forstaa Noget af selve Bogen! I
hvert Tilfælde er Bogen vigtigere end Registret, og Registret kan ikke
erstatte Bogen. Ti i de etiske Domme, de stærke Følelsesudbrud, i
hvilke der udtales Vurdering af menneskelige Handlinger, have vi ikke
blot det enkelte Individs Sindelag udtrykt, men det erResultatet af
Slægtens Erfaringer, som lægger sig for Dagen i dem. Individet laver
ikke selv sin Etik, »hitter« ikke paa den, konstruerer den ikke absolut
fra først af. Og kun derved er det, at den faar sin rette Styrke. Den i
Slægten levende Etik er en Betingelse for det menneskelige Livs Sundhed
og Kraft. Den, som ved sin Reflexion og Kritik vil opløse, hvad Naturen
har sammenføjet, har ikke blot en uhyre Modstand at overvinde, men maa
ogsaa vel vide, hvad han gør, at han ikke skal ende i et Uføre og drage
Andre med sig derned.

Denne Slægtens virkelige og i Livet virkende Etik har man kaldet den
positive Moralitet. Den fremtræder i gængse Domme og Grundsætninger,
som ofte iklædes Ordsprogets Form, og som enten kunne være blivende
Udtryk for en Nations, en Stammes, et religiøst Samfunds Livsvisdom,
eller have en mere kortvarig Tilværelse som et Aarhundredes eller en
Tidsalders »offentlige Mening«. Den fremtræder ogsaa ide personlige
Forbilleder (Religionsstiftere, Helte, Lovgivere o. s. v.), til hvilke
den enkelte Slægt, eller Slægt efter Slægt, ser hen som det højeste
Udtryk for det sande Menneskelige. Den fremtræder endeligt i den Maade,
paa hvilken de menneskelige Livsforhold og Livsformer (Familie,
borgerligt Samfund, Stat, Kirke) ere ordnede. Den positive Lovgivning
indeholder stedse en vis Del af den positive Moralitet. Fælles for alle
Former af positiv Moralitet er det, at en Handling, som strider mod
dem, bliver Genstand for en Tilbagevirken fra Samfundets Side. En
Krænkelse af de herskende Grundsætninger, Forbilleder eller Livsformer
medfører et af Forargelse eller Harme fremkaldt Udbrud, den offentlige
Menings Dom, af hvilken den Handlendes fremtidige Ære afhænger. Eller
det bliver ikke ved denne moralske Censur, men den Handlende maa yde
Erstatning og maaske gennem Smerte eller endog Død sone, hvad han har
gjort, og berolige den Harme, han har vakt. Denne Hævdelse af den
positive Moralitet gennem social Paavirkning betegnes ved Udtrykket
Sanktion. Den behøver ikke at føles af Individet som noget blot Ydre;
formedelst den oprindelige, uvilkaarlige Indleven i den positive
Moralitet vil Individet kunne føle dens Magt i sit Inderste som Et med
sin egen Samvittigheds Magt, — hvis man idethele her vil tale
omSamvittighed; Samvittigheden existerer egentligt her slet ikke som
rent individuel Faktor.

Den positive Moralitet er et Leje, som Menneskelivets Strøm er bleven
ledet ind paa og stedse mere har uddybet, og som Strømmen vedbliver at
følge, saalænge nye Kanaler eller Opdæmninger ikke hindre det. Men vil
det være muligt at gribe ind her med den bevidste Tænkning? Og hvis det
er muligt, vil det saa ikke medføre en skadelig Svækkelse af den Kraft,
med hvilken Strømmen iler frem?

3. Overfor saadanne velbegrundede og meget betydningsfulde Indvendinger
vil jeg forsøge at vise, at videnskabelig Etik er saa langt fra at være
enten umulig, eller skadelig eller unødvendig, at den netop selv
udvikler sig af den positive Moralitet, virker klarende og frigørende
tilbage paa denne, og løser Opgaver, som ellers ikke kunne løses.

Allerførst er det klart, at man ikke kan forsvare den positive
Moralitet og hævde dens Betydning som Betingelse for det menneskelige
Livs Sundhed og Kraft, uden at man har en Maalestok, efter hvilken man
bedømmer den. Denne Maalestok kan man ikke, naar man ikke vil dreje sig
i en Kreds, hente fra selve den positive Moralitet. Man maa da søge at
klare sig, hvilket Princip man lægger til Grund for sin Vurdering, —
men saa er man allerede inde paa den Vej, der fører til videnskabelig
Etik. Saa snart man slaar fast, at Sundhed og Kraft er bedre end
Sygelighed og Mathed, har man allerede fastslaaet et Vurderingsprincip.
Det Spørgsmaal vil da naturligt rejse sig, om den positive Moralitet
virkeligt overalt fyldestgør dette Princips Fordringer, — om der ikke
er andre Principer, der maa lægges til Grund ved Vurderingen, — og
Diskussionen er da i fuld Gang!

Det er selvmodsigende at optræde som Forsvarer for den positive
Moralitet, dersom man i al Reflexion og Kritik ser en Fare. Overfor
det, der skal virke med Ubevidsthedens Magt, er Tavshed det Bedste. En
alvorlig Tvivl kan kun mødes med afgørende Modgrunde eller med
Paavisning af, at der er Spørgsmaal, som kunne henstaa ubesvarede, uden
at Livet lider derunder. Det hører til Menneskets ædleste Fornødenheder
at spørge»hvorfor?«, og Undertrykkelse af saadan Spørgen bliver let en
Undertrykkelse af det aandelige Liv idethele. Ogsaa i Spørgen og Tvivl
kan Livets Sundhed og Kraft vise sig.

Livet fører ad sin egen Vej til at spørge. Kun hvor Synskredsen er
snever og Opgaverne begrænsede, er der fuld Tryghed. Men med voxende
Erfaring begynder Sammenligningen mellem de forskellige Love, de
forskellige Idealer, de forskellige Institutioner, som man lærer at
kende hos forskellige Folkeslag til forskellige Tider. Eller de nye
Erfaringer og Situationer stille Opgaver, som ikke kunne løses efter
den overleverede Etik. Eller den store Mangfoldighed af etiske Domme,
som man fælder og hører Andre fælde, søges ordnet, for at der kan
skelnes mellem det mere og det mindre Betydningsfulde. De etiske Domme
ere ganske vist fra først af uvilkaarlige Følelsesudbrud, og »om
Følelser kan man ikke disputere«: men man kan disputere om de
Forestillingers Gyldighed, til hvilke Følelserne ere knyttede, og om de
Handlingers Værdi, til hvilke Følelserne føre.

Det er sikkert et vanskeligt Punkt i den aandelige Udvikling, naar
Reflexionen og Kritiken vaagne hos det enkelte Individ eller hos
Folket. Instinktet og Driften miste deres umiddelbare Kraft og
Sikkerhed, og det er det store Spørgsmaal, om der kan vindes Erstatning
for dette TabSmlgn. min Psykologi VII B, 3.. Men hvor det er Livet
selv, der lægger os Spørgsmaalene i Munden, maa de enten besvares,
eller det maa afgøres, hvorfor de ikke kunne besvares. Og det maa vel
bemærkes, at Sikkerhed og Kraft ikke ere absolute Goder. Søvngængeren
gaar sikrere, end den Vaagne vilde kunne; men vi vække eller stanse ham
dog for at hindre ham i at nærme sig Afgrunden. Den største Kraft kan
lægge sig for Dagen i en højst fordærvelig Retning. Naar man da søger
at forminske denne Kraft, forminsker man ogsaa dens fordærvelige
Virkninger. Og man maa da forsøge at skaffe den bedre Indsigt, som
vindes, al den Energi, der tidligere stod i det umiddelbare Instinkts
Tjeneste. Al sund aandelig Udvikling bestaar jo i, at der overføres
Energi fra snevrere til større Formaal. Intet frembringes af Intet.Den
videnskabelige Etik vil ikke og kan ikke sætte sig i den positive
Moralitets Sted. Den vil kon begrunde, udvikle og udvide den. Vi søge i
den videnskabelige Etik kun at forstaa os selv, at blive klare over,
efter hvilke Principer vi føre vort Liv, og at bringe disse Principer
til større Klarhed og indbyrdes Harmoni. Der finder i det menneskelige
Aandsliv en stadig Vexelvirkning Sted mellem det Bevidste og det
Ubevidste, saavel som mellem Erkendelse, Følelse og Villie indbyrdes.
Hvad der erhverves paa ét Omraade, kan komme alle andre aandelige
Omraader til Gode.

4. Der maa skelnes mellem to Opgaver for den videnskabelige Etik. Den
er dels en historisk, dels en filosofisk Videnskab. Den historiske
eller sammenlignende Etik søger at fremstille den positive Moralitet,
saaledes som den fremtræder hos et givet Folk til en given Tid, at
paavise, hvilken Udvikling den under forskellige Forhold undergaar, og
at sammenligne de forskellige Former, den kan antage hos forskellige
Folk og til forskellige Tider. Den søger at finde Aarsagerne til disse
forskellige Udviklingstrin og Former i bestemte fysiske, psykologiske
og historiske Forhold. Den filosofiske Etik har ikke Beskrivelse og
Forklaring af givne etiske Fænomener, men Vurdering af saadanne til
Opgave. Ved Vurdering menes en Undersøgelse af, hvorvidt en Handling
eller Ordning af menneskelige Livsforhold stemmer med det Formaal, som
vi forudsætte for al menneskelig Stræben, altsaa ogsaa med
Grundværdien, den Værdi, til hvilken vi føre alle andre Værdier
tilbage. Den videnskabelige Etik kan med Rette kaldes en praktisk
Videnskab, da den forudsætter et Formaal, som skal virkeliggøres gennem
menneskelige Handlinger. Enhver etisk Dom forudsætter et saadant
Formaal, ti Følelsen sættes kun i Bevægelse ved Synet af eller Tanken
om en Handling, naar denne enten fremmer eller hæmmer Noget, hvis
Bestaaen og Fremgang ligger os paa Hjerte. En etisk Dom forudsætter en
Livsinteresse, der enten begunstiges eller krænkes ved en menneskelig
Handling eller ved en Ordning af menneskelige Forhold.

Det historisk Udviklede er ikke uden videre etisk berettiget. Vi kunne
forstaa, hvorledes den positive Moralitet har udvikletsig til den Form,
den har antaget i vort Land og til vor Tid. og dog kunne vi bryde
Staven over den i større eller mindre Omfang. Den historiske Etik kan
kun lære os, hvad der faktisk bestaar, og hvorledes det er blevet et
Bestaaende; men naar man ikke antager, at det Virkelige som saadant er
Et med det Fornuftige, bliver der endnu en Vurdering af det at
anstille. Den filosofiske Etik er en systematisk gennemført Vurdering
paa et bestemt, i den menneskelige Natur givet Grundlag og efter den
til dette Grundlag svarende Maalestok. En saadan gennemført
Undersøgelse kan føre til Fordømmelse af visse Handlinger og Livsformer
og til Billigelse af andre. Det kan være, at der paavises
Inkonsekvenser indenfor den positive Moralitet, og da den Forudsætning,
at alle etiske Domme maa stemme overens indbyrdes, nødvendigvis maa
ligge til Grund, bliver det Opgaven at udvikle den positive Moralitet
saaledes, at Modsigelsen forsvinder. Det kan fremdeles ved den
sammenlignende Betragtning af forskellige Former for positiv Moralitet
vise sig, at den ene Form har Fortrinnet for den anden; dette
forudsætter en bestemt Maalestok, hvorved Sammenligningen begrundes, og
det kan føre til, at man søger Midler til at udvikle den Type af
positiv Moralitet der erkendes at staa lavere, i Retning af den, der
erkendes at staa højere. Det kan endeligt ofte ske, at de oprindelige
Motiver til visse Handlinger og Institutioner ikke længere kunne
anerkendes, uden at dog derfor selve disse Handlinger og Institutioner
miste deres Værdi og Betydning. De kunne under de forandrede Forhold og
ved at ses fra en anden Side end tidligere medføre Virkninger, som man
forhen ikke kendte. Karakteregenskaber som ridderligt Mod, Kyskhed,
Selvbeherskelse, der ere udviklede under raa og barbariske Forhold,
kunne tages i Tjeneste for helt andre Opgaver end de oprindelige.
Privatejendommen er historisk opstaaet under Indflydelse af Magtlysten
og Erhvervsdriften og er bleven anerkendt af Samfundsmagten i Fredens
Interesse. Men ved den etiske Drøftelse af dens blivende Betydning og
Berettigelse er der helt andre Hensyn, der blive at tage i Betragtning.
Det gaar her, som naar man i en By anvender de gamle Volde, der
oprindeligt vare anlagte til Forsvar, til Spadseregange og Lystanlæg.
Derforegaar i saadanne Tilfælde en Forskydning paa det etiske Omraade,
hvorved de gamle Motiver og Værdier falde bort, og nye Motiver og
Værdier træde i deres Sted, men Handlinger, Vaner og Institutioner
vedblive at være de samme. Det bliver herved indlysende, at den
historiske Forklaring af et etisk Fænomen ikke uden Videre er afgørende
for dets Vurdering, da Muligheden af en saadan Forskydning stedse staar
aaben. Den filosofiske Etik agter intet Bestaaende, blot fordi det
bestaar; men idet den søger at føre udover det Bestaaende, søger den at
vise, hvorledes det, der historisk har udviklet sig, kan anvendes og
omsættes i nye Former.

Medens den historiske og den filosofiske Etik fra denne Side set have
en meget forskellig Karakter, vil det fra en anden Side set vise sig
vanskeligt at holde dem skarpt ude fra hinanden. — Den historiske
Etiker vil ikke kunne frigøre sig for visse etiske Forudsætninger, som
kunne faa Indflydelse paa det Lys, i hvilket han ser Fortiden. Han maa
endog have Blik for og Øvelse i at anstille en systematisk Vurdering,
forat han skal kunne opfatte den indre Sammenhæng (eller Mangel paa
Sammenhæng) i andre Tiders og Folkeslags etiske Anskuelser og Sædvaner.
Og — som det allerede er antydet — saa snart han anstiller en
vurderende Sammenligning mellem forskellige Former for positiv
Moralitet og kalder nogle for lavere, andre for højere, forudsætter han
en bestemt Maalestok (og en bestemt Grundværdi) og er altsaa allerede
inde paa den filosofiske Etiks Omraade. — Den filosofiske Etiker vil
naturligvis stedse være Barn af sin Tid og sit Folk, og den i disse
herskende positive Moralitet vil paa mange Maader faa Indflydelse paa
hans Resultater. Men dette medfører kun, at den filosofiske Etiks
Arbejde stedse maa optages paany. Vi maa udskille og prøve det i vore
Forgængeres Arbejde, som kun skyldes forbigaaende Forhold og
Indflydelser. I Kants Etik f. Ex. mærker man tydeligt, at han er en
Tysker, at han er opdragen under pietistisk Indflydelse og som moden
Mand levede i Rationalismens Tid. Nogle af Fortrinene og nogle af
Fejlene i hans Etik ere at forklare af disse Grunde. Men en saadan
Afhængighed af Folk ogTidEt interessant Exempel paa, hvorledes den
nationale Aandsretning bestemmer de enkelte Tænkeres Arbejde og
Resultater, frembyder den italienske Filosofis Historie, særligt hvad
Etiken angaar. Smlgn. Luigi Ferri: National Character and Classitism in
Italian Ethics. (International Journal of Ethics 1895). — Smlgn. for
det gamle Grækenlands Vedkommende: Leopold Schmidt: The Unity of the
Ethics of ancient Greece. (ibid. 1894). hindrer ikke, at den store
filosofiske Etiker kan udtale Tanker, som have Gyldighed for mange
Slægter. Filosofisk Etik bliver kun da umuliggjort ved den historiske
Begrænsning, dersom den vil være en ren Fornuftvidenskab, en
Fremstilling af evige Sandheder. Den er stedse og kan aldrig blive
Andet end den systematiske Gennemførelse af et historisk givet
Standpunkt, og den kan kun konstruere Idealer og Normer for visse
bestemte Livsbetingelser; den er paa sin Vis — ligesom den positive
Moralitet — et Middel i Kampen for Tilværelsen: et Middel til Hævdelse
af et opnaaet Livstrin og til Opnaaelse af et nyt Livstrin, som kan
fortjene Navn af et højere. Dens videnskabelige Karakter beror paa den
Klarhed, hvormed dens Grundlag og dens Maalestok fastsættes, og paa den
Konsekvens, med hvilken dens Principer gennemføres i det Enkelte. Dens
praktiske Betydning beror paa, i hvilken Grad de saaledes vundne Tanker
og Resultater kunne gaa over i Kød og Blod hos større eller mindre
Kredse af Menneskeslægten, vinde Tilknytningspunkter i stærke Følelser
og Vaner og blive ledende ved Ordningen af de forskellige Livsforhold.
Erfaring viser, at der ofte kan være en lang og indviklet Vej fra den
almindelige etiske Tanke til dens praktiske Gennemførelse.

II. TEOLOGISK OG FILOSOFISK ETIK.

1. Den teologiske Etik staar i bestemt Modsætning baade til den
historiske Etik og til den filosofiske Etik. — Den bygger paa
Overlevering, paa Sandheden som given, paa Idealet som historisk
aabenbaret. Forsaavidt falder den ganske vist ind under

Erfaring viser, at der ofte kan være en lang og indviklet Vej fra den
almindelige etiske Tanke til dens praktiske Gennemførelse.

II. TEOLOGISK OG FILOSOFISK ETIK.

1. Den teologiske Etik staar i bestemt Modsætning baade til den
historiske Etik og til den filosofiske Etik. — Den bygger paa
Overlevering, paa Sandheden som given, paa Idealet som historisk
aabenbaret. Forsaavidt falder den ganske vist ind underden historiske
Etik: ligesom den positive Retsvidenskab fremstiller Systemet af de
Regler og Bud, der ere fastslaaede i et vist Lands juridiske Love,
saaledes fremstiller enhver teologisk Etik Systemet af de etiske Domme,
der følge af et vist kirkeligt Samfunds Trosbekendelse. Men den
teologiske Etik anerkender ikke den videnskabelige Historieforsknings
Metode, da den Aabenbaring, hvorpaa den bygger, skal skyldes et
Gennembrud af overnaturlige Kræfter, som ikke kan forklares ved de
fysiske, psykologiske og sociale Love, til hvilke den historiske
Videnskab støtter sig. Den fordrer en Særstilling for sit historiske
Grundlag og paastaar, at dette maa betragtes paa en helt anden Maade
end den øvrige Historie. — Den nærmer sig den filosofiske Etik,
forsaavidt den ligesom denne anstiller en Vurdering af de historisk
givne Handlinger og Livsformer. Men den anstiller ikke denne Vurdering
efter Principer, som kunne vises at have deres Udspring i den
menneskelige Natur. Den tager sit Udgangspunkt ikke i Menneskenaturen,
men over denne, i den overnaturlige Aabenbaring af et Ideal. Den bygger
paa det absolute AutoritetsprincipSmlgn. om Autoritetens Begreb mit
Skrift Om Grundlaget for den humane Etik. København 1876. Kap. III..

Autoritet betyder Myndighed, og Myndighed kan lægge sig for Dagen paa
meget forskellig Maade. Den kan grunde sig paa fysisk Magt, saa at den
virker ved den Frygt, den indgyder. Den kan grunde sig paa Overlegenhed
i Indsigt og i Dygtighed og virke ved at afgive et Forbillede for
Andre, som de beundrende søge at efterligne. Den kan grunde sig paa
Evne og Villie til at hjælpe og skærme. saa at den ikke blot virker ved
at fremkalde Frygt og Beundring, men ved at vække Taknemmelighed,
Tillid og Kærlighed. Det menneskelige Liv kan ikke undvære saadanne
Autoriteter. Den ældre Slægt er den yngres Opdrager og Forbillede.
Forældrene ere Børnenes Autoriteter, Lærerne Disciplenes; overalt er
den videre Fremskredne

Autoritet for den, der ikke er saa langt fremme paa Vejen.
Autoritetsforholdet er et vigtigt Element i den positive Moralitet.

Det skyldes dog altid en vis Reflexion, en begyndende Tænkning, naar
Antoritetsprincipet slaas udtrykkeligt fast og opfattes som ubetinget.
Menneskene følge uvilkaarligt det, der forekommer dem stort og
fremragende, og behøve ikke nogen særlig Befaling dertil. De følge
endog af Efterligningsinstinkt og Vane det Ubetydelige og Ligegyldige,
naar det blot virker ved Gentagelsens Magt, og naar der foreligger
Præcedenser. Først i Tider, hvor Kritiken er vaagnet, og hvor Tvivlen
afløser den trygge Hvilen i det halvt Ubevidste, opstiller man med
Bevidsthed Autoritetsprincipet i dets absolute Form som sidste Grundlag
for al Etik. Naar det ene Spørgsmaal kalder det andet frem, saa det
synes, som om Intet staar fast, vækkes Trangen til et absolut
Holdepunkt, der ikke drages med ind i Hvirvelen. Menneskelig Følelse og
Tænkning synes at være et usikkert Grundlag for det Etiske.
Menneskelivets største Spørgsmaal: »hvad er godt og hvad er ondt?«
synes at behøve det stærkeste Grundlag, og hvilket Grundlag kan være
stærkere end et almægtigt Væsens Villie? Naar man kan appellere til en
saadan Villie, maa al Diskussion høre op, og de larmende Tvivlsmaal
forstumme overfor den ubetingede Myndighed.

Godt bliver da det, som stemmer med Guds Villie, og det er kun godt,
fordi det stemmer med Guds Villie (bonum est, qvia deus vult). Det var
den Lære, som allerede Platon havde haft Anledning til at bekæmpe (i
Dialogen Eutyfron), men som først ret formuleredes hen imod
Middelalderens Slutning af Duns Scotus, der endog ligefrem udtalte, at
hvis Gud havde foreskrevet Mord, saa var Mord ingen Synd. I saa kras en
Form ville vel kun Faa vedkende sig denne Lære, men ethvert teologisk
Standpunkt indeholder en Tilnærmelse dertil. I Dogmet om Pavens
Ufejlbarhed og i den protestantiske Ortodoxis snevre Bogstavtro
indeholdes det ubetingede Autoritetsprincip. Gennem Kirkens Overhoveds
levende Ord eller gennem de af Kirken overleverede Bøgers skrevne Ord
kundgøres, hvad der ifølge Guds Villie er godt eller ondt, og de, til
hvem Ordet lyder, have kun at modtage og følge det i ubetinget
Lydighed.Lad os forsøge at stille os paa dette Standpunkt for at se, om
dets Forudsætninger ikke medføre indre Modsigelser og uovervindelige
Vanskeligheder.

2. Vi spørge først, hvoraf man véd, at Noget er Guds Villie, og hvilke
Garantier man har derfor. Det kan ikke nytte, at jeg véd, at hvis Noget
er Guds Villie, er det godt, naar jeg ikke med ubetinget Sikkerhed véd,
hvad der i det enkelte Tilfælde er Guds Villie. Denne Sikkerhed maa
ifølge Sagens Natur paa dette Standpunkt være mig det Vigtigste. Den
Tro, den teologiske Etik bygger paa, bliver derfor konsekvent en Tro
paa Kirken, den religiøse Aabenbarings og Traditions Bærer. Kirken
garanterer mig, at dens Overhoved er den rette Efterfølger af Kirkens
Stifter, eller at de bibelske Bøger indeholde den sande Aabenbaring. I
det katolske Ufejlbarhedsdogme finder derfor den teologiske Etik sin
konsekvente Afslutning. — Hvis jeg deri mod umiddelbart vil erfare Guds
Villie, maa jeg henholde mig til Aandens Vidnesbyrd i mit eget Indre;
men hvorledes kan jeg bestemt skelne mellem den guddommelige Stemme og
mine egne naturlige Følelser og Tanker? Hvilken Maalestok har jeg til
at drage Grænsen mellem det Guddommelige og det Menneskelige? Vi miste
her den absolute Fasthed, som netop er det, der skulde være
Autoritetsprincipets Fortrin. Vi glide fra det teologiske Standpunkt
over til det psykologiske.

»Ja«, siger man, »vi klamre os netop til Autoritetsprincipet, fordi vi
føle, at vi trænge til det. Det er vor egen Afmagt og Tvivl, der kaster
os i Armene paa den ubetingede Myndighed«. — Men ved at betone denne
personlige Trang rejser man et psykologisk Problem i Stedet for det
rent teologiske Problem. Ikke Autoriteten selv, men min Trang til den
bliver da det egentlige Grundlag. Jeg retfærdiggør min Underkastelse
under Autoriteten ved min Trang; men kan da selve denne Trang
retfærdiggøres? Er det godt at tilfredsstille denne Trang? Hvorledes
skelner jeg, hvilke af mine mange Ønsker og Fornødenheder det er godt
at tilfredsstille, og hvilke der skulle undertrykkes? Hvis man til
Afgørelsen heraf beraaber sig paa Autoriteten, drejer man sig i en
Kreds.

En lignende Kredsgang i sin Tænken kommer man til, naarman, som nogle
Teologer forsøge, vil forbinde de to Sætninger: »det Gode er godt,
fordi Gud vil det«, og: »Gud vil det, fordi det er godt«. — Dersom det
Gode er det, der stemmer med Guds Villie, hvad vil saa det sige, at Gud
vil det, fordi det er godt? Det kan aabenbart kun betyde, at han vil
det, fordi det er hans Villie. Derved komme vi altsaa ikke af Stedet. —
Dersom paa den anden Side Gud først erkender Noget som godt og derefter
vil det, saa er der en Lov og Regel, for hvilken hans Villie bøjer sig,
og hans Villie er altsaa ikke i og for sig selv Aarsag til, at det Gode
er godt. Selv de, der tillægge sig det fortroligste Kendskab til
Guddommens Psykologi, ville dog blive noget betænkelige ved den
Delthed, der herved statueres i Guddommens Væsen. Konsekvente
teologiske Tænkere have ogsaa indset, at der paa Autoritetsprincipets
Standpunkt ikke kan være Tale om Godt eller Ondt for selve Guddommens
Vedkommende. Gud kan hverken have Samvittighed eller Pligt. Enhver
Overførelse af etiske Forestillinger fra Mennesker til Gud fører til
Modsigelser, og den eneste Udvej er at blive staaende ved
Paaberaabelsen af den guddommelige Villie og bøje sig for den i
Lydighed. Man opgiver ellers selve det teologiske Princip. Saa snart
man anerkender, at der gives andre Kilder til Kundskab om det Gode end
selve Visheden om, hvad Guds Villie er, er man egentligt fra den
teologiske Etik gaaet over til den filosofiske. Det Gode erkendes — det
bliver Hovedsætningen, og at det saaledes erkendte Gode er Guds Villie,
bliver en Slutning, — ganske vist en Slutning af stor praktisk
Betydning, idet derved en overnaturlig Sanktion bliver mulig, men en
Slutning, der grunder sig paa helt andre Forudsætninger end
Hovedsætningen og derfor meget godt kunde falde bort, uden at denne
faldt bort. —

Den ubetingede Autoritet udtaler en Mangfoldighed af Bud og Forbud.
Saasnart Eftertanken vaagner, forsøge vi naturligt at bringe Sammenhæng
og Overensstemmelse mellem de enkelte Autoritetskundgørelser indbyrdes.
Men dette kan kun ske ved, at vi anvende vor Fornufts Grundlov paa dem
og gaa ud fra, at den ene Kundgørelse ikke kan stride mod den anden.
Men naar vi have Ret til at anvende denne Fornuftlov, hvorfor skulde da
andre af vor naturlige Erkendelses Love være udelukkede?Og have vi ikke
allerede ved hins Anvendelse brudt med det ubetingede
Autoritetsprincip?

3. Det er dog ikke blot disse indre Modsigelser, som afholde den
filosofiske Etik fra at lægge teologiske Forudsætninger til Grand.

Hvad der fra først af har fremkaldt filosofisk Etik og stedse paany
vækker Interessen for den, er den Overbevisning, at den sidste Grund
til det Etiske maa ligge i selve den menneskelige Natur. For Alt, hvad
Mennesket skal kunne anerkende som sandt og godt, som skønt og stort,
maa Maalestokken tilsidst ligge i det selv. Principerne for al
Forstaaelse og al Vurdering, for al teoretisk og praktisk Virksomhed,
maa findes i dets eget Indre. Hvor højt Idealerne end staa over det, og
hvor mægtigt end Lovens Majestæt kundgør sig for dets Samvittighed, saa
ere de dog kun Ideal og Lov for det ved dets frie Anerkendelse, ved den
Tilslutning, det i Kraft af sin Natur yder dem. Sokrates blev derfor
Etikens Grundlægger ved sit Bud: Kend dig selv! Han opstillede derved
Personlighedsprincipet eller Subjektivitetens Princip, paa én Gang
Principet for den frie Forsken og for den frie Samvittighed. Blind
Lydighed som blivende Tilstand strider mod dette Princip; man affører
sig derved sin frie Personlighed og gør sig til en upersonlig Maskine.

Dernæst medvirker ved Bestræbelsen for at udvikle en filosofisk Etik
ogsaa et andet Motiv, nemlig Ønsket om at gøre det Etiske saa
uafhængigt som muligt af omtvistelige Forudsætninger. Netop fordi
Dommene om Godt og Ondt gribe saa stærkt ind i det menneskelige Liv og
betinge de skarpeste Modsætninger indenfor dettes Omraade, er det af
stor Vigtighed, at ingen andre Stridsspørgsmaal blandes sammen med de
etiske. Derfor maa etiske Spørgsmaal saavidt muligt gøres uafhængige af
religiøse og metafysiske Problemer. Dersom Etiken skulde vente, indtil
der opstod Enighed om dogmatiske Spørgsmaal, vilde den faa Lov at vente
længe. Det er da Umagen værd at prøve, om Enigheden paa det etiske
Omraade ikke skulde være større end paa det religiøse og metafysiske
Omraade. Og da det netop er den etiske Betydning af de religiøse og
metafysiske Problemer, som skal give disse den store Interesse, ligger
det i SagensNatur, at man maa have et Grundlag og en Maalestok for det
Etiske, som — til en vis Grad idetmindste — maa være uafhængige af de
religiøse og metafysiske AntagelserEn teologisk Kritiker (i
Tidsskriftet Vidar 1888) har fundet »en Svaghed« i mit Standpunkt
udtrykt i de Vendinger: »saa uafhængigt som muligt af omtvistelige
Forudsætninger« og »til en vis Grad idetmindste«, der forekomme i dette
Stykke. Jeg har valgt disse Udtryk med velberaad Hu, idet jeg er
overbevist om, at der her kun kan være Tale om en Stræben efter at
reducere de omtvistelige Forudsætninger til det mindst Mulige, en
Stræben, der ikke af nogen Enkelt kan fuldt gennemføres. Enhver Tænker
har sin Begrænsning og maa vide, at han ubevidst opererer med
Forudsætninger, som maaske først senere kunne fremdrages og prøves. Jeg
har altsaa brugt hine Vendinger af videnskabelig Forsigtighed. De rokke
ikke ved Principet: at det Etiske skal undersøges for sig alene og ikke
udledes af religiøse eller metafysiske Antagelser. Derved udelukkes
naturligvis ikke, at den etiske Tænker kan opstille Ideer, man maaske
vil kunne kalde religiøse eller metafysiske (smlgn. IV, 5 og XXXI, 3),
naar han kun ikke gør Brug af dem ved Begrundelsen af det Etiske.. Ti
idet man tillægger saadanne Antagelser en etisk Betydning, vurderer man
dem, og der maa da spørges, paa hvilket Grundlag man stiller sig ved
denne Vurdering, og hvilken Maalestok man anlægger.

Den almindelige videnskabelige Grundsætning, at man ikke uden
Nødvendighed maa forøge Principerne, har altsaa her ogsaa en praktisk
Betydning. Idet den filosofiske Etik søger at stille sig udenfor
Striden mellem de forskellige religiøse Bekendelser og mellem de
forskellige metafysiske Teorier (Spiritualisme, Materialisme o. s. v.),
vil den ikke blot opnaa et sikrere Grundlag for det Etiske, men den vil
ogsaa virke til Bedste for Tolerance, Religionsfrihed og Lærefrihed.
Den vil modvirke den hadefulde Diskussionsmaade, som bestaar i at
udlede umoralske Konsekvenser af Modstanderens Anskuelser.

Det etiske Problem staar derfor indenfor Filosofien meget selvstændigt
og uafhængigt i Forhold til de andre filosofiske Hovedproblemer. Der er
naturligvis en Sammenhæng mellem Erkendelsesteorien, som undersøger vor
Erkendelses Grundlag, Forudsætninger og Grænser, Metafysiken, som søger
at forme en Verdensanskuelse, en almindelig Teori om Tilværelsens
Væsen,

og EtikenSmlgn. om den indre Sammenhæng mellem de store Problemer min
Afhandling Filosofiske Problemer (Universitetsprogram. Novbr. 1902)..
Men Sammenhængen er ikke saa direkte og umiddelbar, som man ofte har
antaget. Og det vil i hvert Tilfælde have sin Betydning at holde de
forskellige Problemer saa meget som muligt ude fra hverandre; derved
udelukkes ikke, at de kunne belyse hverandre paa mange Maader.

Den filosofiske Etik, som skal være en videnskabelig Lære om den etiske
Vurdering, maa stille sig paa samme Grundlag som al anden Videnskab. De
Principer, Resultater og Hypoteser, som andre Videnskaber ere naaede
til, søger den ikke at rokke ved. Den forlanger ingen Særstilling.
Dersom den skulde opstille Forudsætninger, som stred mod dem, paa
hvilke andre Videnskaber bygge, saa vilde den komme ind paa det
Omtvisteliges Omraade. Sikrest vil den gaa, naar den bygger paa de
fælles Forudsætninger. Det er dog endnu en hyppig Antagelse, at Etiken
idetmindste paa ét Punkt, nemlig ved Spørgsmaalet om Aarsagslovens
Anvendelse paa Villieslivet, skulde være nødsaget til at opstille
Forudsætninger, som ikke blot afvige fra, men ligefrem stride mod de
almindelige videnskabelige Forudsætninger. Dette Spørgsmaal vil senere
blive særligt behandlet.

4. Naar der i det Foregaaende har været Tale om teologisk Etik, saa maa
det vel mærkes, at den kristelige Etik ikke i alle sine Former og paa
alle sine Udviklingstrin er en teologisk Etik. Kristendommen begyndte
ikke med et teologisk System, ligesaalidt som den begyndte med en
kirkelig Organisation. Forudfor System og Organisation gaar her som
overalt, hvor der finder Udvikling Sted, en mere ubestemt Livsform. Den
Etik, som forkyndes i de tre første Evangelier, er for en stor Del en
Menneskekærlighedens Lære. Den støttes ved teologiske Forestillinger,
og der henvises til Løn og Straf i en hinsidig Verden. Men den Gud, til
hvis gengældende Magt der henvises, fremtræder dog hovedsageligt som
Fuldkommenhedens, det vil her efter Sammenhængen (Matth. V, 43—48)I
Parallelstedet, Lucas VI. 36, staar Barmhjertighed i Stedet for
Fuldkommenhed.) sige: Menneskekærlighedens Ideal. Jesus stifter det

messianske Rige, til hvilket Adgang staar aaben for dem, som ere rene
af Hjertet, som hungre og tørste efter Retfærdighed, som ere
fredsommelige og elske Andre som sig selv. Det nye Riges Aand og
Vilkaar vare helt andre end de stolte Verdensrigers, som Historien
hidtil havde kendt, og end de, som det jødiske Folk havde tænkt sig i
sine nationale Fantasier.

Det Betydningsfulde ved den ældste kristelige Etik er den Udvidelse og
Inderliggørelse af Menneskekærligheden, som den indleder. Først ved den
især af Paulus grundlagte dogmatiske Udvikling af Kristendommen bleve
teologiske Lærdomme af afgørende Betydning for den kristelige Etik. Da
fik Kristendommen to Principer, Troen og Kærligheden, som det ikke er
lykkedes at bringe i fuldstændig Harmoni med hinanden.
Trosforskellighederne bleve Skranker for Menneskekærligheden. Den mest
afgørende Maalestok for et Menneskes Værd blev nu ikke, om det havde et
inderligt og kærligt Sind, var rent af Hjertet og søgte Sandheden, men
om det havde den rette Tro. Først hvor Trosforskellighederne behandles
saaledes, som Kristendommen selv havde behandlet
Nationalforskellighederne og andre ydre Forskelle, først dér har den
store etiske Ide, der udtaltes i den ældste Kristendom, faaet sin fulde
UdviklingSmlgn. Om Grundlaget for den humane Etik p. 70 f. — I dette
Skrift tog jeg ved min Omtale af dette Punkt ikke tilstrækkeligt Hensyn
til den ældste, forudfor den bestemtere teologiske Udformning liggende
Kristendom..

Dog maa det til rigtig Forstaaelse af Urkristendommens Etik vel mærkes,
at dens dybeste Motiv alligevel ikke var selve Menneskekærligheden, men
den levende, begejstrede Forvisning om, at Himmeriges Rige var nær, og
at alle jordiske Tings Ende nærmede sig. Overfor dette store Haab tabte
alle menneskelige Formaal og Opgaver deres Vægt. Der kunde ikke blive
Tale om sammenhængende etisk Stræben, og selve Menneskekærlighedens Ide
fik ikke Lov at udfolde sine Konsekvenser. Først da Kirken skød hin
Forventning i Baggrunden, blev Kristendommen en Kulturmagt. Og
Menneskekærlighedens Ide (som iøvrigt ikke først er undfangen af
Urkristendommen) har vistsig at have Livskraft baade ud over hin
ekstatiske Forventnings og ud over de kirkelige Dogmers GrænserSmlgn.
min Afhandling: Hedenske Sandhedssøgere (i »Mindre Arbejder« I), og
Slutningsafsnittet i min Bog Søren Kierkegaard som Filosof (1892)..

111. ETIKENS PRINCIPER OG METODE.

1. Etiske Domme, Domme om Godt og Ondt, opstaa fra først af uden
Begrundelse. Ligesom vi overfor et Kunstværk eller overfor Naturen
kunne lette vort Hjerte ved at udbryde: »Det er skønt!« saaledes kunne
vi overfor en menneskelig Handling lette vort Hjerte ved at udbryde:
»Det er godt!« Vi ledes af en umiddelbar Følelse, der vækkes ved Synet
af eller Erindringen om Handlingen. Hvilke Handlinger vi kalde gode
(eller onde), vil for den Enkelte fra først af bero paa, hvilken
»positiv Moralitet« (smlgn. I, 2) han har levet sig ind i. Et etisk
Problem opstaar først, naar denne positive Moralitet ikke taler
tydeligt, eller naar den viser sig at indeholde Selvmodsigelser. Da
trænges der til Principer, til ledende Tanker, som kunne bestemme
Valget mellem de foreliggende Muligheder.

Man kunde tvivle om Muligheden af at opstille begrundede etiske Domme,
altsaa om Muligheden af en filosofisk Etik. Etiske Domme indeholde jo
en Fordring, udsige, hvad der bør være, ikke blot, hvad der er. Selv
naar de udsige Ros eller Dadel om en virkeligt udført Handling, betyde
de egentligt en Fordring om, at saadanne Handlinger skulle udføres
eller undlades for Fremtiden. Men gaar al Videnskab ikke ud paa at
forklare, finde Aarsagerne til det, som er? Kan der gives en Videnskab
om det, som ikke er, men bør være? Den filosofiske Etik gaar jo et
Skridt videre: den vil være en Lære om, hvilke etiske

Domme vi bør fælde! Hvorledes er en saadan Videnskab mulig? Dertil
kommer, at Domme om Godt og Ondt udspringe af Følelsen, — men »om
Følelser kan man ikke disputere!« Og Erfaring viser jo ogsaa, at
Diskussioner om etiske Spørgsmaal hyppigt ende med, at Enhver beraaber
sig paa sin Følelse!

Til Belysning af dette Problem maa først bemærkes, at etiske Domme gaa
ud paa at angive Midler og Veje til at opnaa Noget, der har Værdi for
os, og som vi derfor mere eller mindre bevidst gøre til Formaal. Den
etiske Vurdering betragter den enkelte Handling, den enkelte Egenskab
eller den enkelte sociale Indretning i Forhold til et Formaal. Jo mere
uvilkaarligt Bedømmelsen og Vurderingen foregaar, desto mindre
Bevidsthed have vi om Formaalet; vi gribes umiddelbart og hvile ganske
i Tanken om Genstanden, der vurderes. Vurderingen kan foregaa ganske
instinktmæssigt. Men naar Vurderingen i Tvivlstilfælde skal grundes paa
bestemte Principer, saa maa det først afgøres, hvilket Formaal vi sætte
Handlingen i Forhold til. Dommen om Handlingen vil afhænge af, om denne
ved nærmere Undersøgelse viser sig at fremme eller hæmme det forudsatte
Formaal. Enhver Handling vil bevirke Noget; ellers vilde den være
umulig og absurd. Denne Bemærkning er ikke unødvendig, ti store etiske
Tænkere, især Immanuel Kant, have ment, at det var en Nedværdigelse af
Villien at lægge særlig Vægt paa Virkningen og tilkende Formaalet en
bestemmende Indflydelse paa Vurderingen. Herimod gælder Schleiermachers
træffende BemærkningUeber den Begriff des höchsten Gutes. Werke zur
Philosophie. 2 Band. p. 452.: »Hvorfor handler jeg dog, naar jeg Intet
vil bevirke?«

Vi faa allerede fast Grund under Fødderne, naar det staar fast, at
enhver Handling maa have et Formaal. Ti da er det muligt at undersøge,
om Handlingen virkeligt tjener dette Formaal eller ikke. Forholdet
mellem Vejen og Endemaalet, mellem Midlet og Formaalet kan
videnskabeligt fastslaas. Staar Formaalet fast, maa visse bestemte
Midler anvendes. Forholdet mellem Middel og Formaal er jo det samme som
mellem Aarsagog Virkning: hvad vi kalde Middel, er den Aarsag, der
bevirker Opnaaelsen af Formaalet. Her se vi da Muligheden af en
Videnskab om det, der bør være: Ordet bør udtrykker Fordringen om
Midler til et givet Formaal. I enhver Trang eller Drift ligger en
saadan Fordring, og hvad vi kalde Samvittighed, er en dyb indre Trang
til at hævde eller frembringe noget Værdifuldt i Verden. — Ved det
nødvendige Forhold mellem Formaal og Midler bliver en videnskabelig
Etik mulig. Men Formaalet forudsættes givet — og, som det vil vise sig,
Problemet opstaar igen, naar der spørges, hvilket Formaal vi forudsætte
som det højeste, — hvilken Værdi der for os er Grundværdien.

Til samme Resultat, som Betragtningen af Handlingen i dens Forhold til
Formaalet har ført os, komme vi ogsaa ved en nærmere Betragtning af den
Sætning, at Domme om Godt og Ondt ere Følelsesytringer.
Følelsesytringen forudsætter her, at Anskuelsen af eller Forestillingen
om en Handling har bevæget os i vort Indre, har fremmet eller hæmmet en
uvilkaarlig Stræben, en bevidst eller ubevidst Interesse i os. Lyst- og
Ulystfølelser hænge — som Følelseslivets Biologi viser — sammen med, at
vort Liv eller dog en Del af vort Liv fremmes eller hæmmes. Derved
bestemmes, hvad der faar Værdi for os og altsaa kan gøres til Formaal.
Al Værdi afhænger af Livsforholdene og af Livets Trin. Det menneskelige
Følelsesliv er derfor kun forstaaeligt i Sammenhæng med de menneskelige
Livsforhold. Og kun i sine simpleste Former og i de voldsomste Affekter
er Følelsen ganske blind. Sin bestemte, fuldt udviklede Form faar den
kun ved, at den forbindes med Forestillinger. Glæden forudsætter
Forestillingen om en lystvækkende Genstand, Sorgen Forestillingen om
Tabet af en saadan. Haab og Frygt forudsætte Forestillinger om
Muligheden af visse lyst- eller ulystvækkende Begivenheder.

Derved faa vi ogsaa her fastere Grund under Fødderne. »Om Følelser kan
man ikke disputere«; men man kan disputere om de Forestillinger, til
hvilke Følelserne ere knyttede, idet man kan undersøge disse
Forestillingers Forhold til Erfaringen. Og man kan undersøge selve de
Tilstande, som vise sig værdifulde, og søge at finde, under hvilke
Betingelser de indtræde; man vilda deraf kunne drage Slutninger
angaaende Maaden, hvorpaa saadanne værdifulde Tilstande kunne
tilvejebringes i Fremtiden.

Altsaa ikke blot i Forholdet mellem Middel og Formaal, der spiller en
Rolle ved alle menneskelige Handlinger, men ogsaa i Forholdet mellem
Erfaringen og de Forestillinger, ved hvilke de Følelser, der faa Luft i
Vurderingen, bestemmes, se vi en Mulighed for Begrundelse af etiske
Domme og altsaa for Opstilling af en filosofisk Etik. Og de to Forhold
kunne ikke skilles: ti et Formaal forudsætter stedse en Følelse. Kun
hvad der sætter vor Følelse i Bevægelse, kunne vi gøre til Formaal.

Etiske Domme angaa menneskelige Handlinger og menneskelige
Livsordninger (Institutioner), disse sidste dog kun, forsaavidt de ere
fremgaaede af og atter kunne ændres ved menneskelige Handlinger. For
det Meste er man nu i Etiken gaaet ud fra Handlingen, der skal
vurderes, og har ikke undersøgt selve Vurderingen. Det vil vise sig, at
man maa begynde med at drøfte selve Vurderingens Betingelse.

2. Handlingens Udspring er i Individets Indre, i dets Instinkter og
Drifter, dets Tanker og Følelser. Men efter at have udviklet sig her,
træder den som Virkning over i den ydre Verden. Her opstaar da det
Spørgsmaal, til hvilken Del af hele dette Forløb den etiske Vurdering
især skal holde sig.

Til en fuldkommen Vurdering vilde udfordres, at Handlingens hele Forløb
droges med ind. Den etiske Karakteristik af en Handling som god eller
ond vilde da forudsætte, at man kunde efterspore den lige fra dens
første Spirer i Individets indre Liv og gennem alle dens forgrenede og
fjerne Virkninger i Omverdenen. Etikerne have ikke lagt lige stor Vægt
paa alle Dele af Handlingens hele Historie. Nogle have taget deres
Udgangspunkt fra Handlingens eget Udspring, altsaa fra de Motiver, det
Sindelag, som afføder den. Handlingens ydre Virkninger, mene de, ere
uoverskuelige og staa ikke fuldstændigt under Villiens Herredømme; det
er den indre Handling, i hvilken Villien lægger sig for Dagen, og
derfor er det kun den, der kan blive Genstand for etisk Vurdering.
Andre gaa derimod ud fra Handlingens Følger og Virkninger i den ydre
Verden. Det er kun disse, mene de, som give Handlingen praktisk
Betydning. Tildem maa Vurderingen først og fremmest holde sig, især da
Erfaring viser, at Handlinger, som udspringe af samme Motiver, kunne
have meget forskellige Virkninger, og Handlinger, som udspringe af
forskellige Motiver, kunne have samme Virkning. Kun sekundært
udstrækker Vurderingen sig til Motiverne og Sindelaget, forsaavidt det
kan godtgøres, at visse bestemte Motiver gennemgaaende føre til en vis
bestemt Handlemaade. Der skelnes altsaa her mellem Vurderingen af
Handlingerne og Vurderingen af den handlende Person; hin er primær,
denne sekundær.

Denne Modsætning har spillet en stor Rolle i Etikens Historie. Man
kunde betegne den som en Modsætning mellem subjektiv Etik og objektiv
Etik. I Etikens nyere Historie repræsenteres den subjektive Etik af
Kant, den objektive Etik af Bentham, og Debatten paa den filosofiske
Etiks Omraade staar væsentligt mellem de fra disse to Tænkere udgaaende
Retninger. En Afgørelse af Striden maa bero paa en nøjere Bestemmelse
af Forholdet mellem subjektiv og objektiv Etik. En saa dan nøjere
Bestemmelse søger jeg i dette Kapitel at give. Jeg vil især støtte mig
til den Betragtning, at selv om man er enig med Bentham i, at en
objektiv Vurdering af Handlinger kun er mulig, hvis man tager sit
Udgangspunkt fra deres Virkninger og Følger, saa er Vurdering dog altid
en subjektiv Virksomhed, og ethvert Vurderingsprincip maa forudsætte
visse subjektive Betingelser. Striden mellem Kants og Benthams Skole
har altfor udelukkende drejet sig om Forholdet mellem Handlingens
Motiver og dens Virkninger. Maaske vil Problemet stille sig klarere og
blive lettere at løse, naar man gaar længere tilbage og spørger om
selve Vurderingens Motiver, eller om, hvilke psykologiske
Forudsætninger selve den Omstændighed, at der tilstræbes en almindelig
og objektiv Vurdering af menneskelige Handlinger, hviler paa. Ligesom
den teoretiske Erkendelse ved Analyse fører tilbage til visse
Principer, som det er Erkendelsesteoriens Sag at paavise, og som staa i
nøje Sammenhæng med den menneskelige Erkendelsesevnes Natur, saaledes
maa ogsaa den praktiske Vurdering vise sig at bygge paa Principer,
derhave deres Grund i den menneskelige Aand, selv om Spørgsmaalet her
skulde være noget mere indviklet end paa det teoretiske Omraade. Baade
Erkendelsesteori og Etik føre os tilbage til Subjektiviteten som sidste
Grundlag. Opgaven er netop at vise, hvorledes der trods det
uundgaaelige Subjektive i Grundlaget kan naas en objektiv Erkendelse og
en objektiv Vurdering. Her er altsaa en Parallel mellem
Erkendelsesproblemet og det etiske Problem, som man ikke altid har
været opmærksom paa.

Ligesom Grundlaget (Vurderingsmotivet) er Etikens subjektive Princip,
saaledes er den Maalestok, efter hvilken Handlingerne vurderes ud fra
dette Grundlag, Etikens objektive Princip og bestemmer Etikens Indhold
(kfr. I, 1). Vurdering forudsætter nemlig to Ting: et Motiv, som driver
til at udøve den vurderende Aandsvirksomhed, og et Kriterium, efter
hvilket Vurderingen udføresI mit Skrift Om Grundlaget for den humane
Etik (1876) har jeg endnu ikke tilstrækkelig skelnet mellem Begreberne
Grundlag og Motiv, eller tydeligere: mellem Vurderingsmotiv og
Handlingsmotiv, hvorimod Adskillelsen mellem Grundlag og Indhold
allerede er gjort i det nævnte Skrift. — I min Afhandling Filosofiske
Problemer (Universitetsprogram. Novbr. 1902) har ]eg indført Begrebet
Grundværdi som Forudsætning for Vurderingsmotivet. Ethvert Motiv
forudsætter Erfaring om en Værdi, og Vurderingsmotivet forudsætter
Erfaringen om en Værdi, der for os betinger alle andre Værdier..

For nærmere at godtgøre Betydningen af det her fremdragne Synspunkt vil
jeg søge at give en Fremstilling af, hvorledes baade Etikens subjektive
og objektive Princip (Grundlaget og Indholdet) udspringe af den etiske
Vurderings Natur og Udviklingsmaade. Derved vil da det nærmere Forhold
imellem dem vinde i Klarhed. — Men da Vurderingen af Handlinger og
Livsforhold ikke blot hos forskellige Individer og Folkeslag foregaar
paa Grundlag af forskellige Motiver og efter forskellige Maalestokke,
men tillige hos hvert enkelt Individ betinges ved sammensatte Motiver,
vil det være nødvendigt, at vi tænke os Forholdene simplere, end de i
Virkeligheden ere. Intet Menneske forfølger blot et eneste Formaal:
Livet er broget og mangfoldigt i os som udenfor os, og de forskellige
Formaal kæmpe omEneherredømmet indenfor det enkelte Individs Bevidsthed
saavel som indenfor Samfundet. De enkelte Øjeblikke saavel som de
enkelte Interesser kræve deres Ret; Individet føler sig som en lille
Verden og dog som Led af en større Verden, eller af flere Verdener, der
hver kræve deres Ret. Derfor er den menneskelige Samvittighed, den
Følelse, der bestemmer Vurderingen, i Regelen et meget sammensat
Produkt. Det vil da være hensigtsmæssigt at undersøge enkelte Elementer
af dette sammensatte Hele hvert for sig. Den følgende Fremstilling
skrider frem fra de simpleste til de mest omfattende. Vurderinger; den
er ikke en historisk Fremstilling, men ordner Standpunkterne efter
Omfanget af de Formaal, der blive bestemmende for Vurderingen.

3. Det er en Kendsgerning, at Menneskene vurdere deres egne og Andres
Handlinger og kalde dem gode eller onde efter Udfaldet af denne
Vurdering. Hvorledes er nu en saadan Vurdering mulig?

Vi tænke os først det simpleste Tilfælde, nemlig hvor det er det
handlende Subjekt, der dømmer sin egen Handling, uden at det har nogen
Bevidsthed om andre Væsener, til hvilke der kunde være at tage Hensyn.
Det handlende og vurderende Subjekt tænkes altsaa som en lille Verden
for sig selv. Vi foretage en Abstraktion for at faa et saa simpelt
Exempel som muligt.

Den første Forudsætning for, at en Handling skal vurderes, er, at den
erindres; den maa altsaa ikke være forsvunden for Bevidstheden, naar
den er gaaet over fra Beslutning til Virkelighed. Billedet af
Handlingen maa kunne kaldes frem igen som Genstand for Betragtning. Men
dette er ikke tilstrækkeligt. Et saadant Erindringsbillede kunde i og
for sig staa som noget rent Ligegyldigt, der ikke satte Sindet i
Bevægelse. Kun hvis Handlingen paa en eller anden Maade, paa et eller
andet Stadium af sin Udvikling, har grebet ind i Individets hele
Tilstand og derved enten vakt Lyst eller Ulyst, vil Billedet af
Handlingen kunne vække Lyst eller Ulyst.

Her fremtræder i sin allersimpleste Form den vigtige, allerede berørte
Sandhed, at al Vurdering af Handlinger forudsætter et Subjekt med Evne
til at føle Lyst eller Ulyst.Vurderingen forudsætter, at der stilles en
Fordring til Handlingerne, som disse i større eller mindre Grad kunne
tilfredsstille. Men en saadan Fordring staar aldeles umotiveret, naar
Handlingen ikke formaar at vække Lyst eller Ulyst. Dette er, som
allerede bemærket, kun et andet Udtryk for, at Vurdering forudsætter et
Formaal, efter hvilket Handlingen kan maales. Formaal kan kun det
blive, der har Værdi for os, og som ikke umiddelbart falder i vor Lod,
men kun kan opnaas gennem et Arbejde. Den umiddelbare Værdi kundgør sig
gennem Lystfølelse, medens der vil opstaa en Ulystfølelse, naar
Handlingen hindrer Virkeliggørelsen af en umiddelbar Værdi.

I det simple Tilfælde, vi tænkte os, kan den Følelse, der betinger
Formaalet, og som altsaa skal tilfredsstilles ved Handlingen, kun være
Individets egen. Individet vil da stemple Handlingen som god eller ond,
alt efter den Maade, paa hvilken den har grebet ind i dets Liv. Hvilken
Karakter og Betydning, Vurderingen nærmere faar, vil bero paa, om
Følelserne af Lyst og Ulyst kun ere bestemte ved og svare til de
øjeblikkelige Tilstande hver for sig, eller om de bestemmes ved
Hensynet til Individets Liv som Helhed og til de Vilkaar, under hvilke
det udvikler sig.

4. Jo lavere Bevidsthedslivet er, des mere isolerede og selvstændige
ere de enkelte Øjeblikke i Forhold til hverandre, og des ringere Rolle
spiller Erindringen og Tanken om Selvet som en Helhed, der omfatter de
enkelte Livsøjeblikke med alt deres Indhold. Det er da kun et halvt
ubevidst Instinkt, som hindrer Individet i at gaa fuldstændigt op i det
enkelte Øjeblik. Selvopholdelsestrangen fører Individet til i det
enkelte nærværende Øjeblik ogsaa at tage Hensyn til Fremtiden og til at
benytte Erfaringerne fra Fortiden. Men jo mere Individet gaar op i de
enkelte Øjeblikke, des mindre Mulighed bliver der for en Vurdering, da
der ingen Sammenligning og Vexelvirkning mellem de forskellige
Tilstande kan finde Sted. Handlingen selv er maaske glemt i det
Øjeblik, da dens Virkning gør sig gældende i Bevidstheden. Hvert
Øjeblik udfyldes paa sin Maade, med sin Følelsestilstand, som ikke faar
nogen Indflydelse paa de andre Øjeblikke. Det enkelte Øjeblik staar som
absolut Egoistoverfor de andre Øjeblikke, vil ikke til Fordel for dem
opgive sit Krav paa Tilfredsstillelse.

Der viser sig her Muligheden af et Standpunkt, hvor al Vurdering falder
bort, fordi der vel rører sig Lyst- og Ulystfølelser, men disse blot
svare til Øjeblikkets Tilstand, ikke til Livet som Helhed. Intet
Formaal opstilles; selv Instinkterne med deres ubevidste Formaal
trænges tilbage; og naar ethvert Hensyn til et Formaal falder bort,
bliver Vurdering umulig. Det er et barnligt Standpunkt; men det er
muligt at forsøge paa at gøre det til det definitive Standpunkt. Dette
er i Etikens Historie forsøgt af Aristippos fra KyreneOm Forholdet
mellem Aristip's Standpunkt og Søren Kierkegaards »æstetiske Stadium«
se min Bog S. Kierkegaard som Filosof, p. 84. Note.. Det er Principet
om Øjeblikkets Suverænitet, han hævder. Dette er det mest radikale
etiske Standpunkt, som kan tænkes. Det har de færrest mulige
Forudsætninger, saa faa Forudsætninger, at en hver Vurdering falder
bort. Ti det Gode for Aristippos var den rent momentane Lystfølelse.
Hvorfor skal — saaledes er Tankegangen — det ene Øjeblik ofres for
eller underordnes det andet? Det ene har i og for sig ligesaa megen Ret
til at være som det andet. — Paa dette Standpunkt — og kun paa dette —
falder det Gode ganske sammen med Lystfølelsen, det Onde sammen med
Ulystfølelsen. — Det følger af sig selv, at et saadant Standpunkt ikke
kan være et aldeles primitivt og naivt Standpunkt. Det vil være
sorgløst og tankeløst som Barnet er det, — men netop den udtrykkelige
Villen viser, at det kun er en Efterligning af det barnlige Standpunkt.
Der maa en vis Kunst og Selvbeherskelse til for at hindre den
uvilkaarlige Higen ud over det nærværende Øjeblik. Allerede
Instinkterne tilvejebringe en Forbindelse mellem de enkelte Øjeblikke,
som den principielle Gennemførelse af Øjebliksstandpunktet ikke kan
taale. Heri ligger netop en stor Vanskelighed for den praktiske Hævden
af dette Standpunkt. Men det har sin store Betydning for os at se, at
dets Berettigelse teoretisk er bleven hævdet. Det kunde efter Sagens
Natur kun ske indenfor en fremskreden Kultur. Desimpleste Standpunkter
ere ingenlunde altid de, der tidligst fremtræde i Historien. Men der er
en naturlig Tendens til at opsøge Grænsetilfælde, til at se, hvorledes
vore Begreber formes, naar vi tage Livets Yderpunkter for os; og de
Forsøg paa Øjebliksetik, der foreligge, ere meget lærerige. Maaske
kunde der gives endnu fuldkomnere Fremstillinger af dette Standpunkt,
end der historisk foreligge.

Et saadant Standpunkt mangler ikke Berettigelse. Man kunde indvende, at
det ophæver al Etik, da det udelukker Vurdering, og da al etisk
Bestræbelse forudsætter, at et mere begrænset Hensyn underordnes et
mere omfattende Hensyn. En saadan Underordning bliver her ikke Tale om,
da Livet tænkes at bestaa af absolut suveræne Øjeblikke! — Men dertil
maa svares, at Etiken selv maa godtgøre sin Berettigelse til at
opstille Fordringen om Opgivelse af en Tilfredsstillelse i det ene
Øjeblik til Fordel for andre Øjeblikke. Den Mulighed frembyder sig, at
hvert Øjeblik kunde udfyldes af en umiddelbar Værdi af en og samme
Grad, eller at der i hvert Tilfælde var en Harmoni mellem de Værdier,
der opfylde de enkelte Øjeblikke. Bevisbyrden paahviler den, der
fordrer Opofrelse og Resignation. Dette kan kun negtes af en absolut
asketisk Anskuelse, d. v. s. en Anskuelse, for hvem Askesen er Formaal,
ikke blot Middel. Hvert Øjeblik har en naturlig Ret til at være og har
tillige, om man saa kan sige, sit Selvopholdelsesinstinkt, idet Trangen
til fuld Tilfredsstillelse i Øjeblikket kun under en vis Modstand giver
efter for andre Tilskyndelser. Selv paa et rent instinktmæssigt
Livstrin mærkes denne Modstand.

5. Hvis Principet om Øjeblikkets Suverænitet praktisk kunde
gennemføres, vilde intet Ræsonnement kunne omstyrte det. Men der gives
vel neppe noget bevidst Individ, hos hvem der ikke rører sig Instinkter
og Drifter, der føre ud over Øjeblikket. Og hos menneskelige Individer
vil Erindring og Forventning stedse gøre sig gældende og blive
Tilknytningspunkter for Følelser af Lyst og Ulyst, der bestemmes ved
Individets varige eller stadigt genkommende Vilkaar. Ved enhver
Besindelse over sig selv og sin Handlen vil Individet hæve sig over de
enkelte Øjeblikke i deres Forskellighed og Isolerethed, og dets Følelse
vil (iBesindelsens Øjeblikke idetmindste) svare til den Maade, hvorpaa
Livshelheden, og ikke det enkelte Øjeblik, staar for Bevidstheden. Der
danner sig først et realt Selv, naar der er en Kreds af Følelser og
Forestillinger, som danne en fast Kærne i Bevidstheden, selv om de ikke
i hvert Øjeblik gøre sig gældende. Denne faste Kærne udgøres fremfor
Alt af de højeste Værdier, Individet kender, de højeste Formaal, det
sætter sig. Disse Værdier og Formaal beherske dets hele Liv, udgøre den
Interesse, som samler Livet til en Helhed og lader det staa som Mere
end en Række af isolerede Øjeblikke. Enhver stærk Følelse har en
Tendens til at brede sig og beherske hele Bevidsthedslivet, til at
farve Alt, hvad der udgør Bevidsthedens Indhold. Ved denne Følelsens
Expansion kan ikke blot en øjeblikkeligt vakt Stemning strække sine
Virkninger ud over flere Øjeblikke, men der kan ogsaa danne sig et
realt Selv, en herskende Grundstemning, der betegner det individuelle
Følelseslivs Niveau i Modsætning til de øjeblikkelige Svingninger.

Hvor nu det enkelte Øjebliks Følelsestilstand, betragtet som Virkning
af Individets egen Handling, i Bevidstheden støder sammen med den ved
Forestillingen om Livshelheden bestemte Følelsestilstand, vil der
opstaa en ny Følelse, som er bestemt ved Forholdet mellem dem, et
Forhold, som enten kan være harmonisk eller disharmonisk. I denne
Følelse ved Forholdet mellem den momentane Tilstand og den ved Hensynet
til Livets Helhed bestemte Tilstand bestaar Vurderingen. Den udtrykker
Forholdet mellem to Værdier. Evnen til saadan Vurdering er
Samvittigheden, saaledes som den kunde tænkes at ytre sig hos et
aldeles isoleret Individ. I videste Betydning er Samvittighed en
Forholdsfølelse og forudsætter kun, at der i Bevidstheden gør sig et
Forhold gældende mellem et Centralt og et Periferisk, et mere og et
mindre Omfattende. Det enkelte Øjeblik og den enkelte Handling, der har
givet det dets Beskaffenhed, vurderes — paa det Standpunkt, som her er
forudsat — efter den Maade, paa hvilken de kunne føjes ind som Led i
det individuelle Livs Helhed. Herved virker ikke blot det reale Selvs
og de herskende Formaals Tendens til at bestemme Alt i Bevidstheden,
men ogsaa en naturlig, i Bevidsthedens almindelige Væsen dybt
grundetTrang til Enhed og Sammenhæng i de sjælelige Tilstande. Vi
ønske, at vort Liv skal være en Helhed, ikke blot fordi kun derved vor
højeste Livsinteresse kan raade, men ogsaa fordi Enhed og Sammenhæng i
og for sig ere Goder. Det er Personlighedens formale Side, der ytrer
sig i Trangen til at ville Et, saa at alt Andet, som vi attraa foruden
dette Ene, kun er Middel for det. Det er en aandelig
Selvopholdelsestrang, som aldrig ganske kan mangle, og saa sjeldent man
i Virkeligheden finder fuld Konsekvens, saa umuligt er det, at en
Bestræbelse efter at være konsekvent nogensinde ganske kan mangleSmlgn.
med Hensyn til de her anvendte psykologiske Ideer og Love min Psykologi
V B, 5; VI E, 1 og F, 4..

Der stiller sig her den Opgave for Individet at bringe Harmoni tilveje
mellem de enkelte Dele af sit Liv. Det er en Opgave, som neppe hos
noget Menneske løses uvilkaarligt, uden nogen bevidst Stræben. Her faar
derfor ogsaa Vurderingen af de tidligere Handlinger efter den Maade,
hvorpaa de have bidraget til Løsningen af denne Opgave, Betydning for
Individet. Vurderingen muliggøres altsaa ikke blot ved den centrale,
til Livshelheden svarende Følelse, men motiveres ogsaa ved den. En fin
og udviklet Sans for, hvad der tjener det individuelle Liv, hvis
enkelte Led Øjeblikkene ere, er en Betingelse for dets Bestaaen og
Udvikling. Den er en Art højere Selvopholdelsesinstinkt og behøver ikke
at indskrænke sig til blot at angaa, hvad det fysiske Livs Bestaaen
udkræver, men kan omfatte de ideelle Fornødenheder ikke mindre end de
fysiske. — I Platons og Aristoteles's Etik har denne harmoniske
Individualisme faaet sit mest karakteristiske Udtryk. Den etiske Dyd
betragtes af dem som en aandelig Sundhed og Harmoni. Især er
Aristoteles's Definition af Dyden (som den ved ethvert enkelt Individs
Natur bestemte Midte) af Interesse i denne Henseende. Dog er de nævnte
Tænkeres hele Etik ikke udtømt med denne individualistiske Lære.

Jeg bruger til Betegnelse af dette Standpunkt Ordet »Individualisme« og
ikke »Egoisme«, da der ved dette sidste Ord helst maa tænkes paa en
bevidst Tilsidesættelse og Underordnelseaf Andres Vel for Ens eget.
Individualisten behøver ikke at være Egoist, men han kan blive det.

6. Paa et saadant individualistisk Standpunkt vil Opgaven ikke blot
være den at bestemme, hvor megen Energi der maa forbruges i de enkelte
Øjeblikke, men ogsaa den at anvende den Energi, der raades over, paa
saa afvexlende og forskelligartet en Maade, som foreneligt er med
Livshelhedens Interesse. Ifølge en psykologisk Naturlov betinges
Følelsernes Liv og Friskhed ved, at de forskellige Tilstande træde i et
vist Modsætningsforhold til hverandre, medens Ensformighed og
Gentagelse virke dæmpende eller sløvende. — Desuden vil ogsaa Livets
naturlige Gang føre med sig, at Individet efterhaanden ikke blot gaar
op i den fysiske Selvopholdelse, men faar Fornødenheder af mere ideel
og mere sammensat Beskaffenhed. Individets Liv vil naa des større
Fylde, jo flere forskellige Retninger det kan brede sig i, jo rigere og
mangfoldigere et Indhold det kan omfatte, uden at Enheden og den
samlede Kraft derved svækkes.

Da Individet her tænkes at have sat sig Formaal, der pege ud over
Øjeblikket og ud over Tilfredsstillelsen af en enkelt Side i dets
Natur, kan der blive Tale om en Fordring, en Skullen, en Lov, og de
enkelte Øjeblikke og de enkelte Handlinger vurderes efter, hvorvidt de
tjene det opstillede Formaal. Det kunde f. Ex. være intellektuel eller
æstetisk Nydelse og Udvikling, der sættes som Formaal, og dermed vil da
den Fordring være given, der bliver at stille til de enkelte Øjeblikke
og Handlinger.

Den etiske Lov paa Individualismens Standpunkt findes ved Formulering
af, hvad det harmoniske Forhold mellem Livshelhedens Interesse og de
enkelte Øjeblikkes Trang kræver. Den vil beståa af to Hovedbud, et
negativt og et positivt: 1) det enkelte Øjeblik maa ikke have større
Selvstændighed, end der svarer til dets Betydning indenfor
Livshelheden; 2) men paa den anden Side skal der i det enkelte Øjeblik
leves saa rigt og fyldigt, som foreneligt er med Livshelhedens
Bevarelse og med Opnaaelsen af det Formaal, der staar som det Højeste.

God bliver altsaa her den Handling, som bevarer Livshelheden og giver
Livsindholdet Fylde og Liv, ond bliver den, derhar en mere eller mindre
udpræget Tendens til at sprænge eller indsnevre Livshelheden og dens
Indhold. Ondt er saaledes det enkelte Øjeblik og den enkelte Drift i
dens oprørske Isolation fra det øvrige Liv; og Ondet vil ligge saa
meget des dybere og blive Genstand for en saa meget des stærkere
Forkastelse i den vurderende Følelse, jo mere det er villet, d. v. s.
fremgaaet som Frugt af Overvejelse og Valg, ikke blot af øjeblikkelig
Tilskyndelse. Den Styrke, hvormed Vurderingen gør sig gældende, vil
bero paa den Styrke, hvormed Livshelhedens Interesser gøre sig gældende
i Individets centrale Følelser.

7. Det gælder om Individualismen eller Principet om Individets
Suverænitet, hvad der der gjaldt om Øjeblikkets Suverænitet, at den
ikke kan omstyrtes ved Ræsonnement. En absolut Individualist eller
Egoist vilde være absolut uangribelig. Naar Hævdelsen af hans eget Liv,
dets Bestaaen, dets Fylde, er det eneste Formaal, han erkender, saa
gives der ingen logisk Overgang fra dette Standpunkt til et andet. Med
tilstrækkelig Konsekvens og Selvbeherskelse og med tilstrækkelig Magt
over Forholdene vil da et Individ kunne gennemføre den Grundsætning: Du
skal handle saaledes, at du selv stedse staar som eneste Formaal, som
absolut Midtpunkt i Verden. — Skal en Forandring ske, maa den Følelse,
som bestemmer Grundværdien og dermed Vurderingen, ændres ved at knyttes
til en mere omfattende Kreds af Forestillinger end den, der blot angaar
Individets eget Liv. Før det er sket, kan det heller ikke nytte at
appellere til Samvittigheden; ti denne er, som vi have set, en
Forholdsfølelse, Udtryk for Forholdet mellem det Centrale og det
Periferiske i Individets Følelsesliv, og bestemmes altsaa selv ved,
hvad det Centrale er.

Den filosofiske Etik har ofte, især i tidligere Tid, ment at maatte
gøre Fordring paa at være en ren Fornuftvidenskab, der ikke appellerede
til andre Forudsætninger end saadanne, som ligge i den menneskelige
Fornufts Væsen. Men dette strider imod Etikens Karakter som praktisk
Videnskab. Handling kan kun vurderes efter Formaal, og Fastsættelsen af
et Formaal forudsætter Lyst- og Ulystfølelse hos det fastsættende
Subjekt. Afset fra en Bevidsthed med Evne til at føle Lyst eller
Ulysthar derfor etisk Vurdering ingen Betydning. Men paa den anden Side
ligger der i den blotte Evne til at føle Lyst og Ulyst endnu ikke Noget
om, hvor omfattende den Kreds af Forestillinger er, til hvilken Lyst-
og Ulystfølelsen knyttes.

Fra Øjebliksstandpunktet til det individualistiske Standpunkt skete
Overgangen ved, at der i Bevidstheden dannede sig Følelser, som
bestemtes ved Livshelhedens Interesser, og som derfor kunde blive
stærke Bindeled mellem de skiftende Øjeblikke. Støttet til dem føler
Individet sin Enhed trods den stadige Skiften. Dersom der gives et
viddere Standpunkt end Individualismens, maa der gives Følelser, der
ved at røre sig hos det enkelte Individ kunne knytte ham til en mere
omfattende Helhed paa lignende Maade, som de enkelte Øjeblikke og
Tilskyndelser i ham ere knyttede til den individuelle Livshelhed. Der
maa være en Magt, som forbinder de enkelte Individer indbyrdes og
ophæver Isolationen imellem dem.

8. Kun tilnærmelsesvis kan i Praxis Individualismen gennemføres.
Individets Suverænitet, Opfattelsen af Individet som en afsluttet og
aldeles selvstændig Helhed, viser sig at bero paa en voldsom og
unaturlig Abstraktion. Individet bliver til ud af Slægten og lever hele
sit Liv som en Del af Slægtens Liv, med en Organisation, i hvilken det
arver Følger af tidligere Generationers Handlen og Liden, under
Livsvilkaar og i en aandelig Atmosfære, som Slægtens Udvikling har
bragt til Veje. Og lige som Selvopholdelsesinstinktet ophæver
Isolationen af de enkelte Øjeblikke i Livet og derved bliver Grundlaget
for Følelser, der bestemmes ved Livshelhedens Interesser, saaledes
rører der sig i de sympatiske Instinkter Kræfter, som ophæve
Isolationen af de enkelte Individer og hævde Slægtens Livsvilkaar i
disses Indre. I den mest primitive Form fremtræder de sympatiske
Instinkter ved Familieforholdets Grundlæggelse. Saa meget end
Familieforholdets Former og Indretninger variere hos forskellige
Folkeslag og til forskellige Tider, og saa løst og vilkaarligt særligt
Forholdet mellem de to Køn ofte viser sig, saa er der dog et Forhold,
som ifølge Sagens Natur ikke kan ophæves eller væsentligt forandres,
nemlig Forholdet mellem Moder og Barn. I dette Forhold voxer den
sympatiske Følelse umiddelbart udaf Naturinstinktet. Det danner den
faste Kærne, ved hvilken Familielivets højere Former blive mulige. Der
lægges her Grunden til et Livsfællesskab, indenfor hvilket
Sympatifølelserne kunne plejes og naa en saadan Styrke, at de
efterhaanden kunne omfatte større Kredse. Moderkærligheden vedbliver
dog stedse at staa som Forbillede og Maalestok for al Sympati, baade
hvad Styrke og Renhed angaar. Et Minde om, at Familieforholdet er de
sympatiske Følelsers stadige Kilde, er det, naar den almindelige
Menneskekærlighed finder sit mest slaaende Udtryk i den Sætning, at
alle Mennesker ere Brødre.

Det er her ikke Stedet at gaa ind paa en nærmere psykologisk
Undersøgelse af de sympatiske Følelsers Natur og af deres forskellige
Karakter efter de Elementer, hvoraf de beståa, og efter det Omfang, i
hvilket de ytre sig (smlgn. herom min Psykologi VI C)Jeg bruger, som
det ikke blot ses af Texten her, men ogsaa af min Psykologi (VI C),
Ordet Sympati i Betydning af en Medfølelse, i hvilken man umiddelbart
gør Andres Lyst eller Ulyst til sin egen, eller, som man ogsaa kan
udtrykke det, sætter sig paa Andres Stade og føler Livet paa den Maade,
de maa føle det. I denne Betydning er Ordet brugt ikke blot i den ældre
danske Psykologi (Treschow: Om den menneskelige Natur. København 1812.
p. 355. F. C. Sibbern: Psykologisk Pathologie. København 1828. p. 27),
men ogsaa i senere Værker over Følelsens Psykologi (Domrich: Die
psychischen Zustände. Jena 1849. p. 218. Bain: Emotions and Will. 3.
ed. London 1875. p. 111) og i etiske Værker (Hume, A. Smith og i vore
Dage Wundt: Ethik^3 I. p. 208). — Afset fra denne Betydning bruges
Ordet Sympati i tre andre Betydninger. — Det kan betegne en passiv,
reflexagtig Genspejling af Andres Tilstande. Synet af Andres Nydelse
eller Lidelse lader os selv uvilkaarligt stemmes paa lignende Maade,
saa vi maaske endog f. Ex. føle Smerte i vort eget Ben, naar vi se en
Andens Ben lemlæstes. Lidelsen virker her i Regelen stærkere end
Nydelsen. — Det kan dernæst betegne en Evne til at forestille os Andres
Følelser, hvad enten vi dele dem eller ikke. Her spille Takt og
Slutning en større Rolle end umiddelbar Enhedsfølelse. Den, vi paa
denne Maade sympatisere med, vedbliver dog at staa som Objekt. —
Endeligt kan det betyde en Følelse af Velbehag ved at genfinde hos
Andre Følelser af Lyst eller Ulyst, vi selv i lignende Tilfælde vilde
have. Det er en Styrkelse, en Selvbekræftelse, vi derved erfare. — Det
er ørkesløst at disputere om, hvilken af alle disse Betydninger, der er
den »rigtige«. — Sympati i de tre sidste Betydninger af Ordet kan træde
i Modsætning til Sympati i den første Betydning af Ordet. Men de
forskellige Arter af Sympati ere beslægtede, og navnligt ville de tre
sidste Arter (den reflektoriske, den intellektuelle og den
interesserede Sympati) kunne bane Vejen for den første gennem psykiske
Overgange og Forskydninger.. Hvor Sympatien har naat sin fulde Renhed,
erden en Følelse af Lyst eller Ulyst, som blot er bestemt ved, at andre
Væsener føle Lyst eller Ulyst. Hvad dens Omfang angaar, var det det
betydningsfuldeste Punkt i dens Udviklingshistorie, da den udvidede sig
fra blot at omfatte Familie, Nation og Race til at gælde hele Slægten.
Allerede den græske Filosofi (den peripatetiske og den stoiske Skole)
førte til Ideen om en almindelig Menneskekærlighed, grundet paa alle
Menneskers naturlige Sammenhøren i et stort SamfundCicero: De finibus
V, 65 kfr. De officiis I, 16—17; III, 6. — Smlgn. min Afhandling:
Hedenske Sandhedssøgere (Mindre Arbejder I. p. 159 f; 167—174). — Flere
teologiske Kritikere have klaget over, at det ikke vises, hvorfra de
sympatiske Følelser opstaa. Af min Psykologi vilde de have kunnet se,
at jeg antager et fysiologisk Udgangspunkt og en
psykologisk-sociologisk Udviklingsgang af disse Følelser. Med Hensyn
til Grad, Art og Omfang ere de underkastede bestemte Betingelser, som
jeg i Korthed har angivet. Det er mærkværdigt, hvor hyppig den Mening
er, at Egenkærligheden er den eneste naturlige Følelse. Denne Mening
findes især paa to modsatte Standpunkter: paa den ene Side hos
Skeptikere og blaserede Verdensmænd, der herved beraabe sig paa deres
formentlige Erfaringer, og paa den anden Side hos ortodoxe Teologer,
efter hvem al sand Kærlighed kommer fra en overnaturlig Kilde. Ja, selv
en oplyst og kritisk Teolog som Adolf Harnack negter, at
Menneskekærligheden kan være »Naturprodukt«, og mener, at kun
Egenkærligheden er naturlig. »Den til sig selv overladte Oplysning«
fører efter hans Mening til Egoisme og »almindelig Opløsning«. Se hans
Foredrag paa den evangelisk sociale Kongres i Frankfurt a. M. 17. Maj
1894.. Men større historisk Betydning fik denne Ide først ved, som et
Hovedbud i Kristendommen, at blive en af de ledende Tanker i en stor
Verdensreligion.

9. Etisk set er den store Betydning heraf, at Horizonten er bleven
udvidet, saa at Følelsen af Lyst og Ulyst nu ikke blot bestemmes ved
Individets egen Skæbne, men ved Livsvilkaarenefor et Samfund, af
hvilket Individet kun er et enkelt Led. Naar nu saadanne Følelser blive
raadende, ville Handlingerne vurderes efter det Forhold, i hvilket de
ved dem frembragte Tilstande staa til dette Samfunds, denne større
Helheds Interesser. Maalestokken hentes nu ikke blot fra Individets
isolerede Liv; dette staar som hørende til en større Verdensorden, og
det kommer an paa, om Handlingerne hæmme eller fremme denne.

Det vilde ikke være rigtigt at sige, at Sympatien paa dette Standpunkt
bliver Et med den etiske Følelse eller Samvittigheden. Denne fremtræder
ogsaa her som en Forholdsfølelse, bestemt ved Forholdet mellem, hvad
der er den raadende eller centrale Følelse hos Individet, og
Handlingernes Resultater. Forskellen mellem dette Standpunkt og det
individualistiske er den, at Grundlaget er mere omfattende; Vurderingen
vil derfor kunne falde anderledes ud: en og samme Handling vil fra det
individualistiske Standpunkt kunne kaldes god, fra Slægtens ond. Naar
Individet umiddelbart føler sine egne personlige Interesser som
underordnede Hensynet til den store Helheds Tarv, af hvilken det i
Sympatien føler sig som et enkelt Led, fremtræder den etiske Følelse
som Pligtfølelse. Allerede paa Individualismens Standpunkt vilde der
kunne tales om Pligt. Ti i Begrebet Pligt behøver der kun at ligge det
formelle Forhold mellem et mere begrænset, og et mere omfattende
Hensyn, at dette sidste skal have Forrang fremfor hint. Individet kan i
det enkelte Øjeblik føle sig forpligtet ved Hensynet til sin egen
Livshelhed. Pligtfølelsen udspringer — hvor Pligten er Mere end noget
udefra Paatvunget — af Personlighedens Indre og betinges ved Fordringen
om og Trangen til at bevare Sammenhængen i sit Liv gennem Hævdelse af
de højeste Formaal og Livsinteresser i de enkelte Øjeblikke og under de
specielle Forhold, — til at genfinde sig selv efter sit centrale Væsen
i den enkelte Tilstand eller Handling. I Pligten ytrer sig da en
Grundvillie: vi skulle, fordi vi i vor inderste Grund ville. Vor
centrale Villen bliver en Skullen, fordi der kan rejse sig periferiske
Villiestendenser i Modsætning til den, og fordi vi dog ville forblive
»tro mod os selv og mod vor bedste Stræben«. Men paa det Standpunkt,
som vi nu beskrive, vil selve Hensynet til Individets Livshelhed
igenvære underordnet Hensynet til Slægtens Livshelhed, og ligeledes vil
den Sympati, som har et snævrere Samfund til Genstand, være underordnet
den, der er rettet mod et mere omfattende Samfund. Eller rettere:
Individet har her gjort Samfundets eller Slægtens Livsinteresse til sin
egen højeste Livsinteresse, Genstand for sin egen centrale Villen.

Fra en anden Side set fremtræder den etiske Følelse under sin videre
Udvikling som Retfærdighedsfølelse. Den Sympati, som ligger til Grund,
vil nemlig, naar den er Mere end et blindt Instinkt, i sin Ytringsmaade
(baade hvad Art og og hvad Grad angaar) ledes af Hensynet til de
Væseners Ejendommelighed, hvilke den gælder. Og naar dens Omfang
udvides til alle Væsener, der have Evne til at føle Lyst og Ulyst, maa
den i hvert enkelt Tilfælde ytre sig saaledes, at det enkelte Væsen,
den er knyttet til, fyldestgøres efter sin Ejendommelighed, uden at der
ved andre Væsener krænkes i deres ligesaa udprægede Ejendommeligheder.
Enhver Forskel og Ulighed, som gøres gældende, maa være begrundet ved,
hvad det Riges Tarv, til hvilket baade Individet selv og de andre
Væsener høre, fordrer. Sympati er, fra den aktive Side betragtet, Trang
til Meddelelse; denne Meddelelse maa, naar den ikke skal ske i Blinde,
bestemmes ved Principer, og disse maa hentes fra selve Sympatiens
Natur. Naar Sympatien er universel, kan den Forskel, den gør i
Fordelingen af sine Goder, kun skyldes den Grund, at disse Goder ved at
fordeles paa anden Maade ikke virkeligt eller ikke i saa høj Grad vilde
være Goder for dem, de tilfaldt, eller ikke vilde blive til saa stor
Fremgang for alle Livsinteresser. Paa Sympatiens Grund udvikler den
etiske Følelse sig saaledes til en Følelse for fordelende Retfærdighed.
Ligesom Individet føler sig som En blandt Mange, saaledes betragter det
ogsaa ethvert andet Individ som En blandt Mange, forsaavidt ikke
særegne Grunde motivere særegne Hensyn. — Paa Individualismens
Standpunkt vilde der kunne findes en Analogi til den fordelende
Retfærdighed, idet Forholdet mellem de forskellige Øjeblikke og
Tilskyndelser svarer til Forholdet mellem de forskellige individuelle
Væsener paa det Standpunkt, vi her tale om. Platon har netop brugt
Udtrykket Retfærdighed om det harmoniske Forhold mellemde forskellige
Sider eller Dele af det enkelte Individs Bevidst hedsliv.

Det er denne logiske Karakter ved den etiske Følelse, den Strenghed,
hvormed den fordrer Begrundelse for enhver Forskel og Ulighed, som
statueres, der især har gjort, at man har ment, at den etiske Lov er et
Udtryk for den rene Fornuft. Hvad Kant formulerede som det kategoriske
Imperativs Indhold, udtrykker i Virkeligheden kun den Upartiskhed, den
Bortseen fra uvedkommende og tilfældige Hensyn, som den paa Sympatien
byggede etiske Følelse fordrer. Kant fordrede, at man ved en Handlings
Vurdering skulde stille sig paa et universelt Standpunkt, og han mente,
at ethvert andet Standpunkt indeholdt en Modsigelse. Men for at en
saadan Modsigelse skal komme frem, maa der være aldeles bestemte
psykologiske Betingelser tilstede; der maa mærkes et Sammenstød mellem
to Interesser. Det gælder atter her, at Samvittigheden forudsætter et
Forhold, i hvilket intet af Leddene er forsvindende lille. Hin Fordring
er altsaa ingenlunde selvfølgelig. Den er jo ogsaa først kommen frem
paa et bestemt Trin af den historiske Udvikling. Hos Kant selv er Ideen
om denne Fordring bleven til under Indflydelse af en Undersøgelse af
det menneskelige Samfundslivs UdviklingSmlgn. mit Værk: Den nyere
Filosofis Historie^2, II p. 72—76 og min Afhandling: Rousseau's
Indflydelse paa den definitive Form for Kants Etik (Oversigt over det
kgl. danske Videnskabernes Selskabs Forhandlinger 1896)., en
Undersøgelse, ved hvilken han dog netop oversaa de sympatiske Følelsers
Udvikling under Samfundslivets Indflydelse, hvorfor ogsaa det
kategoriske Imperativ kom til at staa som en mystisk Magt i
Menneskenaturen. Kant betragtede al Følelse af Lyst og Ulyst (ogsaa
sympatisk Følelse) som egoistisk og afskar sig der ved Muligheden for
at forstaa, hvorledes der hos Mennesket kan udvikle sig Interesser og
Formaal, som ligge ud over dets egen Bestaaen og Nyden. Den etiske Lov
kommer derfor hos Kant paa hemmelighedsfuld Maade, som en Kundgørelse
fra en anden Verden, ind i Menneskets erfaringsmæssigt givne Natur.

10. En etisk Lov bliver til, naar en mere omfattendeHelhels
Livsbetingelser formuleres i bestemte TankerSmlgn. om Forholdet mellem
Værdidomme og normative Domme min Afhandling: Det psykologiske Grundlag
for logiske Domme (Vid. Selsk. Skr. 6. Række) p. 47 f. — Filosofiske
Problemer. (Universitetsprogram 1902). p. 71. — Normative Domme maa
stedse være afledede af Værdidomme.. Paa det Standpunkt, vi her have
for os, Humanitetsetikens Standpunkt, kan dens Indhold ikke være andet
end den Grundsætning, at Handlingerne skulle føre til saa stor Velfærd
og Fremgang for saa mange bevidste Væsener som muligt. Og heri
indbefattes igen to Hovedbud, et negativt og et positivt: 1) intet
enkelt Individ bør der tildeles Mere, end der tilkommer det efter den
Plads, det ifølge sin Ejendommelighed indtager indenfor Slægten; 2) men
paa den anden Side skal ethvert Individs Evner og Drifter udvikles og
tilfredsstilles saa fuldt og rigt, som foreneligt er med, hvad Slægtens
Liv som Helhed kræver. Disse to Bud følge med logisk Nødvendighed af
Begrebet om Samfundet som en til Enhed forbunden Mangfoldighed af
bevidste Væsener. Mod Samfundets Enhed strider det, at et enkelt
Individ eller enkelte Individer paa vilkaarlig Vis foretrækkes eller
tilsidesættes for Andre: enhver Særstilling maa begrundes ved, hvad de
fælles Livsvilkaar kræve; men paa den anden Side er et Samfund des
fuldkomnere, jo friere og selvstændigere de enkelte Led røre sig, jo
flere forskellige Muligheder de virkeliggøre, samtidigt med, at Enheden
bevares og stedse faar en inderligere Karakter og en højere
GyldighedSmlgn. mit Skrift: Om Grundlaget for den humane Etik (1876).
p. 51—54; 79—81; 102 f..

Naar den etiske Følelse paa Sympatiens Grundlag udvikler sig til Pligt-
og Retfærdighedsfølelse, vil det være det i denne Lov udtalte Princip,
som tilsidst er Maalestokken for de etiske Domme, der fældes. Paa dette
Standpunkt følger det tillige af sig selv, at de etiske Domme ikke blot
angaa Individets egne Handlinger, men ogsaa andre Individers, og at
Maalestokken maa være den samme. Kun vil Individet overfor sine egne
Handlinger bedre være i Stand til at følge Handlingen tilbage til dens
Udspring og vil altsaa kunne vurdere større Strækningeraf dens
Historie, end naar det staar overfor andre Individers Handlinger.

God vil altsaa en Handling være, naar den bevarer og udvikler bevidste
Væseners Velfærd, ond, naar den gaar ud paa det Modsatte. Det Onde vil
her, ligesom paa Individualismens Standpunkt, være det Opløsende og
Isolerende. Naar et enkelt Individ enten selv gør sig eller af Andre
gøres til absolut Formaal, opløses de bevidste Væseners Samfund. Det
Onde er derfor Egoismen i dens forskellige Grader og under dens
forskellige Former. Og Dommen over den bliver des strengere, jo mere
bevidst den er; ti des dybere og fastere Rod har Handlingen i hele
Sindelaget, og des vanskeligere kan der raades Bod paa Isolationen og
Opløsningen. Selve den strenge Vurdering finder sin Motivering og sin
Begrænsning ved Ønsket om en saadan Genoprettelse. Den er derfor Mere
end en æstetisk Dom, den har et bestemt Formaal, — det samme Formaal
som det, efter hvilket Handlingen vurderes.

11. Det objektive Princip, Principet for Bestemmelsen af Etikens
Indhold og for Vurderingen af de menneskelige Handlinger, bliver altsaa
her Principet om den almindelige Velfærd. Ifølge det har ingen
Handling, og ingen ved Handling grundlagt Institution eller
Livsordning, Værdi, uden forsaavidt den er til Fremme for bevidste
Væseners Liv og Lykke. Der er mange andre Ting, der virke til Fremme
eller til Skade herfor, end menneskelige Handlinger. Allerede ved det
ubevidste Naturlivs Gang virkes der for eller mod bevidste Væseners
Velfærd; men Vurderingen af saadanne Virkninger har ikke nogen etisk
Karakter, fordi de ikke udspringe af nogen Bevidsthed og altsaa ikke
kunne paavirkes ved nogen Dom. Dommen over, hvad der sker udenfor de
menneskelige Handlingers Omraade, faar en æstetisk eller religiøs
Karakter, det vil sige, har Karakteren af Stemningsudbrud overfor det,
der væsentligt maa tages, som det er. Den etiske Dom kan derimod selv
motiveres ved det Princip, ifølge hvilket den fældes, og maa tjene det
bestemte Formaal at bevirke større Velfærd. Derfor kan den kun angaa
saadanne Begivenheder, der kunne motiveres ved en Dom, altsaa
Handlinger. Dette træder tydeligst frem, hvor det vurderendeIndivid er
det samme som det handlende, eller hvor den etiske Dom anerkendes af
det handlende Individ; i andre Tilfælde vil det blive en særlig Opgave,
hvorledes det handlende Individ kan bringes til at anerkende Dommen, en
Opgave af psykologisk-pædagogisk Natur. Men tillige følger heraf, at
den etiske Vurdering selv kan vurderes — og det efter sit eget Princip.
Naar etiske Domme kun kunne motiveres ved deres praktiske Indflydelse
paa de handlende Væsener, de angaa, saa er det jo klart, at de tilsidst
maa betragtes som pædagogiske Midler. Af de to Begreber, Vurdering og
Opdragelse, er Opdragelsen det højeste, det mest omfattende. En
Vurdering, der ikke selv kan tjene som Middel i det Formaals Tjeneste,
der danner Grundlaget for selve Vurderingen, vilde være en
haandgribelig Inkonsekvens. Paa denne Maade viser, som ogsaa de
følgende Undersøgelser ofte i det Enkelte ville godtgøre, Etiken ifølge
sit eget Princip ud over sig selv.

Jeg bruger Ordet Velfærd hellere end Ord som Lykke eller Nytte, fordi
disse let kunne hidføre og ogsaa have hidført Misforstaaelser. Jeg
tænker ved Ordet Velfærd paa Alt, hvad der fører til Tilfredsstillelse
af den menneskelige Naturs Trang efter dens hele Omfang. Etiken skal
tage Hensyn til alle Livets Trin og kan derfor ikke gaa ud fra en
Distinktion mellem ydre og indre, lavere og højere Velfærd. En saadan
Distinktion er jo allerede en Vurdering og kan altsaa først finde Sted,
naar Vurderingsprincipet er givet. De Misforstaaelser,
Velfærdsprincipet (eller som dets vigtigste Forkæmper, Bentham, kalder
det: Principet om den størst mulige Lykke for det størst mulige Antal
Mennsker)Bentham er ikke Ophavsmand til denne Formel. Han har selv
erklæret, at han har den enten fra Priestley eller fra Beccaria. Men
begge disse Forfattere ere igen paavirkede af Hutcheson, hos hvem
Formelen ofte forekommer. (Se Den nyere Filosofis Historie^2 I. p.
400). Hutcheson er igen paavirket af sit ivrige Studium af de senere
Stoikere, hos hvem det egentlige Udspring af det berømte Princip maa
søges. Dette er paavist af W. R. Scott: Francis Hutcheson. Cambridge
1900. p. 272—279. Smlgn. ogsaa ovenfor p. 37 Note. har været Genstand
for, skrive sig for en stor Del fra, at man ikke har holdt sig dette
for Øje. — Dog er derogsaa et andet Punkt, som tydeligere betegnes ved
Ordet Velfærd end ved andre Udtryk, man kunde bruge. Det peger nemlig
hen paa en total Tilstand. Øjeblikkelige Lyst- og Ulystfølelser ere
intet sikkert Kriterium paa Livet som Helhed. Efter en psykologisk
Hypotese ere Lyst og Ulyst ganske vist som Regel Udtryk for Livets
Fremgang eller Tilbagegang: Smerte er Tegn paa en begyndende Opløsning
af Livet, Lyst paa dettes normale og harmoniske Udfoldelse. (Smlgn. min
Psykologi VI D, 2. 3). Men af enkelte isolerede Lyst- og Ulystfølelser
kan intet Sikkert sluttes; heller ikke en blot Opsummering af dem vilde
føre til Maalet. Der maa derimod søges en Sammenhæng mellem Følelserne
og den hele Karakter, den reale Enhed i Bevidstheden, som de høre til,
saavel som med Organismens hele Tilstand. Ligeledes maa de enkelte
Individers Lyst- eller Ulystfølelse betragtes i Sammenhæng med den hele
sociale Tilstand. Den saakaldte Utilitarianisme, den især af Bentham
grundlagte etiske Skole, der har den store Fortjeneste med Energi at
have gjort Velfærdsprincipet gældende, har skadet sin Sag ved at lægge
en psykologisk Teori til Grund, der opløser Bevidstheden i en Mængde af
Fornemmelser og Følelser og Samfundet i en Mængde af Individer. Den
Betydning, Følelsen af Lyst og Ulyst har for den varige og omfattende
Velfærd, kan ikke udtømmes ved et simpelt Regnestykke. — Det følger af
sig selv, at Bevisbyrden paahviler den, der fordrer Opgivelse af en
Lystfølelse i det enkelte Øjeblik eller hos det enkelte Individ: der
maa paavises de Interesser, til Fordel for hvilke Opofrelsen skal finde
Sted (smlgn. § 4).

12. Velfærdsprincipet giver os ingenlunde en Tryllenøgle, der kan lukke
op overalt uden videre. Det er en Misforstaaelse af, hvad et Princip
er, naar man mener, at det med ét Slag klarer alle de enkelte Tilfælde
for os. Vi søge Principer, netop fordi de enkelte Tilfælde kunne være
saa indviklede og sammensatte, at vi kun faa nogenlunde Overblik ved at
gaa ud fra visse bestemte Forudsætninger. Og, som allerede antydet, et
Princip har væsentligt den Betydning at fordele Bevisbyrden.
Velfærdsprincipet forlanger et Bevis af den, der vil hæmme Livet i dets
uvilkaarlige Udfoldelse, og som vil paaføre Smerte,medens der intet
særligt Bevis behøves for Berettigelsen i saa danne Tilfælde, hvor man
fremmer Livsudviklingen og skaffer forøget Lykke til Veje. Og uagtet
den filosofiske Etik er en praktisk Videnskab, tilfredsstiller den dog
ogsaa en teoretisk Interesse: nemlig den at begrunde vor Vurdering af
Handlingerne. En saadan Begrundelse bliver umulig, naar vi ikke —
gennem mange Mellemled maaske — gaa tilbage fra den indviklede
historiske Sammenhæng, i hvilken hver enkelt Handling foreligger, til
et almindeligt Princip, der i og for sig ikke indeholder Andet end den
Aand og Retning, i hvilken den etiske Vurdering skal gaa.
Velfærdsprincipet staar i Etiken som Aarsagsprincipet i
Erkendelsesteorien. Hverken teoretisk eller praktisk give de
almindelige Principer os fuldstændige Løsninger af de specielle
Problemer. Læren om Principerne stilles vel forrest ved den syntetiske
eller systematiske Fremstilling af en Videnskab, men deri ligger ikke,
at de ere fundne først; tvertimod findes de fra først af ved Analyse af
visse fremtrædende Fænomener og opstilles saa hypotetisk som
Forudsætninger for de specielle Forklaringer.

Den filosofiske Etiks Ræsonnement maa ikke forvexles med den Maade, paa
hvilken vi under den praktiske Overvejelse drøfte, om en Handling skal
foretages. Under den praktiske Overvejelse ledes vi af Instinkter og
Drifter, af Motiver, der for en stor Del ikke komme fuldstændigt frem i
vor Bevidsthed, af Tanker og Følelser, hvis første Udspring vi ikke
drøfte. Vi ledes af den »positive Moralitet«, i hvilken vi have levet
os ind, og som for en stor Del er et Arvegods i Slægten. Den etiske
Kunst gaar forud for den etiske Videnskab; denne søger dels at paavise,
dels at berigtige de Principer, af hvilke hin ubevidst ledes. Den
teoretiske Reflexion vil naturligvis ofte virke berigtigende og
lutrende tilbage paa den praktiske Overvejelse; derfor er fuldstændig
Diskussionsfrihed om etiske Spørgsmaal af saa overordentligt stor
Betydning. Men kun i Tvivlstilfælde kommer bevidst Reflexion til at
spille en direkte Rolle ved etiske AfgørelserSmlgn. mine Etiske
Undersøgelser. København 1891. p. 26—29..13. Naar Hensynet til den
største og mest omfattende Velfærd skal være Principet for al etisk
Begrundelse, saa kan det naturligvis ikke selv etisk begrundes. Hvis
det virkeligt er det rette etiske Princip, det vil sige: hvis det
virkeligt betegner den afgørende Maalestok for den Vurdering, vi ud fra
vort Standpunkt anstille, — saa træder først med dets — bevidste eller
ubevidste — Anerkendelse den etiske Betragtningsmaade i Kraft, og der
kan ikke føres nogen etisk Diskussion med den, der negter det. Kun ad
indirekte Vej kan der være Tale om en Begrundelse af selve Principet.
Forsaavidt nemlig den, der negter vort Princips Gyldighed, selv
opstiller andre Principer, kan man søge at godtgøre, at disse
forudsætte hint og logisk set ere afledede i Forhold til det. Dette
vilde være den eneste frugtbare Maade, paa hvilken Debatten kunde føres
mellem Kants og Benthams Skole. Denne Vej er Henry Sidgwick med stor
Dygtighed slaaet ind paa i sit Værk The Methods of Ethics. Han gaar dér
endnu videre og søger at vise, hvorledes den i det moderne Evropa
herskende moralske Tradition kun finder sin fulde Forklaring, naar man
tænker sig den opstaaet under Indflydelse af en ubevidst
Utilitarianisme. Spredte Bud og Afgørelser kunne bringes i indbyrdes
Sammenhæng, og den Tvivl og Ubestemthed, der kan herske med Hensyn til
Afgørelsen af enkelte Spørgsmaal, kan overvindes, naar man lægger
Velfærdsprincipet til Grund. Ligeledes vinde vi derved en Forklaring
af, hvorfor visse Dyder til visse Tider og hos visse Folkeslag have
spillet en særligt fremtrædende Rolle.

Men overfor den, der resolut stiller sig paa Individualismens (endsige
paa Øjeblikssuverænitetens) Standpunkt, hjælper dette som sagt ikke.
Disse Standpunkter ere, saalænge de ere konsekvente, logisk
uangribelige. Det Samme gælder overfor dem, der kun udstrække
Vurderingsprincipet til at gælde for en snevrere social Gruppe, idet de
gøre Familien, Kasten, Nationen, Racen eller Sekten til Et og Alt. Det
snevrere Samfund kan derved komme til at staa som Individualist eller
Egoist i Forhold til det mere omfattende. Vi kunne paa denne Maade
tænke os ligesaa mange etiske Systemer, som der er større eller mindre
Helheder. Den etiske Verden strækker sig fra Øjeblikkettil
Menneskeslægten, men mellem disse Yderpunkter gives der mange Punkter,
hvor man kan stanse, og udover hvilke kun den psykologisk-historiske
Udvikling fører ved de Forandringer, den volder i det menneskelige
Følelsesliv. Et stort Exempel herpaa er den Maade, hvorpaa der som
Følge af den kulturhistoriske Udvikling efter Alexander den Stores
Erobringer opstod en fælles Menneskelighedsfølelse, der blev Grundlag
for en ny Etik. Det bliver Psykologiens og Historiens Sag at vise,
hvorledes de forskellige etiske Standpunkter og Vurderingsmotiver blive
til. Et Standpunkt afløses af et andet gennem en Udviklingsgang, der
underligger psykologiske og historiske Love. Der er en kontinuerlig
Sammenhæng mellem Standpunkterne eller Vurderingsmotiverne, forsaavidt
som de alle udspringe af den menneskelige Natur og blive til under den
menneske lige Histories GangSmlgn. Etiske Undersøgelser. p. 7—14.. Den
historiske eller sammenlignende Etik (smlgn. I, 4), som netop støtter
sig til Historie og Psykologi, tager fat dér, hvor den filosofiske
Etik, der søger Begrundelsen for de etiske Domme, stanser. Grænsen for
den filosofiske Etiks Videnskabelighed er altsaa ikke Grænsen for al
videnskabelig Behandling af etiske Domme. I Historien kæmpe de
forskellige etiske Systemer og søge ad Opdragelsens og Agitationens Vej
at fortrænge eller rettere absorbere hverandre. Den Maade, paa hvilken
denne Opdragelse og Agitation øves, maa naturligvis konsekvent være
bestemt ved det enkelte Systems egne Principer: man opdrager Andre,
ikke efter deres, men efter sine egne Synspunkter. Hvad det gælder om,
er at tilvejebringe et hidtil manglende psykologisk Grundlag, vække et
vist bestemt Vurderingsmotiv. Man vil forhøje de Andres Niveau, ikke
sænke sit eget. Men før Opdragelsen er fuldendt, kunne de Andre ikke
anerkende de Principer, efter hvilke de ere blevne opdragne. —

Kort sagt: enhver Maalestok for Handlingers Vurdering støtter sig til
bestemte psykologisk-historiske Forudsætninger. Den, der skal anerkende
og for Alvor anvende Principet om den størst mulige Velfærd for det
størst mulige Antal af bevidsteVæsener, maa ikke være Egoist eller
Individualist, fanatisk Patriot eller Sekterer, men maa formaa at følge
de menneskelige Handlinger med uinteresseret og universel Sympati.
Dette er det objektive Princips subjektive Forudsætning. Afset fra
denne bliver det kan intellektuel Kuriositet, naar man anvender
Principet til Bedømmelse og drager Konsekvenser af det.

Det var Benthams Hovedfejl, at han ikke tydeligt saa, at et subjektivt
Princip dannede Forudsætningen for det objektive Princip. Han fordrede
et objektivt Princip for at kontrollere og regulere de forskellige
subjektive Synsmaader og Paastande paa det etiske Omraade, og et
saadant fandt han i Principet om størst mulig Lykke for saa Mange som
muligt. Men den Subjektivitet (den Samvittighed), der skal reguleres
ved det objektive Princip, ligger stedse selv til Grund for dette
Princips Anerkendelse. En Etik, som ikke tager dette med i Betragtning,
faar stedse en dogmatisk Karakter, saa fortrinligt end dens Princip
maatte egne sig til Leder under den specielle Diskussion. Den
filosofiske Etik maa udtrykkeligt konstatere, hvilket Standpunkt den
vurderende Subjektivitet staar paa. Vejen til dette Standpunkt kan,
historisk set, være lang og bugtetSmlgn. Om Grundlaget for den humane
Etik (1876). Kap. III: Autoriteten. Der søges her paavist, hvorledes
Autoritetsforholdet er den vigtigste Kilde til den moralske Følelses
Udvikling i Historien. Jeg vilde dog nu noget mere fremhæve
Medfølelsens og Fællesskabsfølelsens Betydning i denne Henseende.. —

Nogle Ord om, hvorledes hele den Opfattelse af Etikens Betydning og
Begrænsning, som udvikles i dette Kapitel, er bleven til, ville her
være paa deres Plads. — Jeg gik ud fra det utvivlsomme Faktum, at der i
Livet fældes etiske Domme, Domme, der billige eller misbillige
menneskelige Handlinger eller Livsordninger, — Domme om Godt og Ondt.
Den første Forudsætning, vi møde med overfor saadanne Domme, er, at de
ikke indbyrdes maa stride mod hverandre. Den Maalestok, som anvendes
ved Billigelsen eller Misbilligelsen, maa stedse være den samme;
Vurderingen maa gennemføres konsekvent ud fra det givne Standpunkt. Det
er en Maalestok, vi anlægge paa alleetiske Systemer: der maa være
nødvendig Sammenhæng mellem det Formaal, der lægges til Grund, og de
anvendte Midler og Veje. Da Sokrates lagde saa stor Vægt paa det Bud
»Kend dig selv!« opstillede han et Princip, hvis Gyldighed og
Anvendelig hed ere uafhængige af den reale Forskel mellem etiske
Systemer. Man maa kunne blive enig om, om det, hvor der er sat et
Formaal af bestemt Indhold og Omfang, er konsekvent at udtale en vis
Billigelse eller Misbilligelse af en foreliggende Handling. Men med den
formale Konsekvens er ikke Alt afgjort. Hvilke Domme der fældes, beror
ikke blot paa Tænkningens Konsekvens, men ogsaa paa, hvilket Formaal
der forudsættes. Naar Formaalet (og med det Grundlaget,
Vurderingsmotivet) ændres, ændres ogsaa hele Systemet af etiske Domme.
To Individer, der lægge helt forskellige højeste Formaal til Grund for
deres Vurdering, kunne derfor kun fortsætte Diskussionen med hinanden
til et vist Punkt. Det forskellige Formaal medfører forskellig
Vurdering. Og man faar Menneskene til at sætte sig nye Formaal gennem
praktisk, personlig Paavirkning (Opdragelse og Agitation), ikke gennem
blotte teoretiske Slutninger. Mennesket voxer med sine større Formaal,
siger Schiller. Men Mennesket maa allerede være voxet for at kunne
stille sig større Formaal, og af en saadan Væxt afhænger det derfor
ogsaa, hvilke etiske Sætninger der kunne komme til at staa som
begrundedeDenne hele Tankegang har jeg først udviklet i en Afhandling
om Den filosofiske Etiks Principer (Det kgl. danske Videnskabernes
Selskabs Oversigter 1886), som optoges i nærværende Værks første Udgave
(1887), hvor det udgjorde Størstedelen af Kap. III. Senere har jeg i
første Kapitel af Etiske Undersøgelser (1891) og i mine Züricher-
forelæsninger (Etische Principienlehre. Bern 1896.) behandlet det samme
Emne, og i Filosofiske Problemer (Universitetsprogram Novbr. 1902) kom
jeg endnu engang tilbage til det (p. 72—78). Den ledende Tanke er: hvor
langt er Begrundelse mulig paa dette Omraade? — I Grundlaget for den
humane Etik (1876) saa jeg endnu ikke dette Problem skarpt..

Godt og Ondt ere Forholdsbegreber, — som alle Begreber ere detSmlgn.
Psykologi V D, 5.. De udtrykke et Forhold til et bevidst eller
ubevidstFormaal og derigennem til en Villie. Det lyder idealistisk, men
det er i Grunden meningsløst, naar man siger, at der gives noget i og
for sig — d. v. s. af ethvert Formaal uafhængigt — Godt eller Ondt.
Gaar mari blot langt nok tilbage, vil man finde et Formaal og en Villie
bag enhver etisk Dom.

14. De etiske Domme vise altsaa stedse — om man end nok saa meget
begrunder dem ved et objektivt Vurderingsprincip — tilbage til et
subjektivt Grundlag. De ere tilsidst Udtryk for en Følelse. — Men om
Følelser, siger man, lader der sig ikke disputere. Dette er forsaavidt
sandt, som en Følelse er et psykologisk Faktum og maa tages som
saadant. Men i enhver Følelse indgaar der visse bestemte
Forestillinger, af hvilke dens Karakter og Retning afhænger, og disse
Forestillingers Sammenhæng og Gyldighed kan diskuteres. En saadan
Diskussion vil, omend langsomt, virke tilbage paa Grundlaget. Man vil
saaledes kunne vise, med hvor liden Ret Individualisten betragter sig
som et isoleret og enestaaende Væsen. Man vil kunne paavise det
Ulogiske i at indskrænke sin Menneskekærlighed til kun at omfatte
menneskelige Væsener af en vis Farve, en vis Afstamning eller en vis
Tro. Den fuldstændige Flytning af Tyngdepunktet vil dog først
tilvejebringes, naar personlige og historiske Erfaringer virke med.

Saaledes er enhver praktisk Videnskab stillet. Betydningen af dens
Sætninger beror tilsidst paa en Følelsesinteresse, der dikterer det
Formaal, hvortil Midlerne søges. Nationaløkonomien forudsætter
Erhvervstrangen som given, og dens Læresætninger staa og falde med
denne Trangs Virken. Den undersøger de Veje og Midler, ved hvilke det
af denne Trang satte Formaal kan naas. Og forsaavidt der hos Menneskene
røre sig andre Fornødenheder, som faa Indflydelse paa deres Adfærd, saa
faa de nationaløkonomiske Sætninger en abstrakt og hypotetisk Karakter,
gælde kun under en Forudsætning, der i Virkeligheden ikke fuldstændigt
bekræfter sig. Ja, der maa gaas et Skridt videre. Nationaløkonomien er
ikke en af Etiken aldeles uafhængig Videnskab. Den er ikke blot en Lære
om Produktionen, men ogsaa en Lære om Fordelingen. Den betragter ikke
det økonomiske Omraade som aldeles isoleret, men ser det i
detsSammenhæng med den almindelige Kultur, og tilsidst med det
menneskelige Samfundslivs etiske Formaal. Den nationaløkonomiske Opgave
bliver tilsidst den at ordne og lede Produktion og Fordeling saaledes,
at en menneskelig Tilværelse bliver opnaaelig for saa Mange som muligt
i Samfundet. Nationaløkonomien er altsaa en etisk Videnskab og hviler
tilsidst paa samme Grundlag som den humane Etik. Det samme gælder om
Retslæren. Naar man skeiner mellem Moral og Ret, er den væsentlige
Forskel den, at Rettens Indhold kan gennemføres og virkeliggøres ved
ydre Magt, medens det egentligt Moralske kræver indre Anerkendelse og
Villiestilslutning. Men kun den bøjer sig for Magten, der enten
anerkender Magtanvendelsen som berettiget eller indser sin egen Afmagt;
og paa den anden Side anvendes Magten til Rettens Haandhævelse kun,
hvor der er Evne og Villie dertil hos de Personer, hvem den tilhører.
Retslærens Sætninger faa derfor ogsaa en abstrakt og hypotetisk
Karakter. Der ses endog i den almindelige Retslære bort fra, om
Midlerne til Rettens Haandhævelse faktisk ere til Stede. I videste
Forstand forstaas nemlig ved Retsforhold saadanne Livsforhold, som egne
sig til retslig Ordning. Man bygger altsaa paa Ideen om et Samfund,
hvor Alt, hvad der egner sig dertil, er retslig ordnet, ligesom
Nationaløkonomien i mange af sine Sætninger bygger paa Ideen om et
Samfund, hvor Erhvervstrangen virker, og den humane Etik paa Ideen om
et Samfund, hvor Menneskekærlighed (uinteresseret og universel Sympati)
hersker, og almindelig Velfærd tilstræbes. Og i sidste Instans falder
ogsaa for Retslærens, ligesom for Nationaløkonomiens Vedkommende, den
bestemte Forskel fra Etiken bort, ti Begrundelsen af Magtanvendelsen er
i Retslæren tilsidst af etisk Natur, idet den søges i Nødvendigheden
af, at der dannes en fast, ydre Livsorden med bestemte Grænser for
Handlefriheden, for at det etiske Liv og de højere menneskelige
Bestræbelser kunne udfolde sig i Ly deraf. Ogsaa Retslæren er altsaa en
etisk Videnskab og hviler paa samme Grundlag som den humane Etik. — I
ethvert Tilfælde kommer man ved at drøfte det sidste Grundlag for
Nationaløkonomi og Retslære tilbage til Problemer, der ere analogemed
dem, Spørgsmaalet om Begrundelsen af etiske Domme fører til.

Baade Nationaløkonomi og Retslære have, ligesom Etiken, ofte lidt under
den Misforstaaelse, at de skulde være rene Fornuftvidenskaber. De have
da faaet en dogmatisk og uhistorisk Karakter, der strider mod deres
Natur som praktiske Videnskaber. De forudsætte en Subjektivitet med
visse bestemte Interesser, og den Mulighed er ikke udelukket, at disse
Interesser kunne ændres.

15. Dersom man i Etiken kun vilde gaa ud fra det subjektive Princip,
Grundlaget, vilde Etiken kun blive en Lære om den etiske Følelse. Da nu
enhver Etik dog maa lære Noget om, hvad der bør gøres, vilde man blive
nødt til at udlede Indholdet af Grundlaget. Men naar dette ikke sker
saaledes, at der først søges et objektivt Princip, bliver Etiken kun en
Række Postulater, som det endog overfor dem, der staa paa samme
Grundlag, bliver umuligt at begrunde.

Jeg har søgt at vise, hvorledes det subjektive og det objektive Princip
udvikle sig med hinanden og svare til hinanden. En uinteresseret og
universel Sympati kan ikke — uden at opgive sig selv — lægge andet
Princip til Grund for Handlingens Vurdering end Principet om den
almindelige Velfærd. Af Kortsynethed og Utaalmodighed kan den komme til
at handle mod dette Princip; men den handler da ogsaa mod sin egen
Grundværdi, sit Formaal, og jo mere den bliver sig dette bevidst, des
mere vil den ogsaa i det Enkelte følge Velfærdsprincipet. Sam
vittigheden er ikke ufejlbar: derfor behøver den at ledes af et
objektivt Princip. I ethvert bestemt Øjeblik maa Vurderingen
naturligvis ske efter den Indsigt, som er forhaanden; der gives ingen
anden Domstol end den saa godt som muligt oplyste Samvittighed. Men
derfor kan Afgørelsen alligevel være objektivt urigtig; en
konsekventere, paa mere udstrakte Erfaringer bygget Anvendelse af
Velfærdsprincipet vil kunne godtgøre det. Maaske blev dog den større
Konsekvens og den mere udstrakte Erfaring selv kun mulig ved, at
Afgørelsen i det givne Tilfælde skete efter den Indsigt, som havdes.
Samvittigheden er den højeste Autoritet, men en Autoritet, der stedse
kan gøre sig selvfuldkomnere. Det objektive Princip gør ikke blot
Forhandling mellem forskellige Samvittigheder (paa samme Grundlag)
mulig, men er ogsaa Betingelsen for, at det enkelte Individs
Samvittighed kan dømme sig selv.

Paa denne Maade virker altsaa Indholdet tilbage paa Grundlaget, det
objektive Princip paa det subjektive. Subjektiviteten kontrollerer sig
selv ved det Princip, der indeholdes i det Formaal, den sætter sig. Paa
tilsvarende Maade kontrollerer den sig selv paa det teoretiske Omraade
ved Identitetsprincipet og Kausalitetsprincipet, uagtet ogsaa disse
Principer i sidste Instans ere satte ved en subjektiv VirksomhedSmlgn.
min Psykologi V B, 11; D, 3..

16. Naar man nærmere betragter Forholdet mellem Grundlag og Indhold,
vil det let kunne synes, som om Slutningen fra Grundlag til Indhold har
større Sikkerhed end den fra Indhold til Grundlag. Historien viser os,
at et og samme etiske Indhold, samme Grundsætninger, Bud og Love, ere
opstillede paa meget forskellige Grundlag. Allerede den Omstændighed,
at visse Pligtbud komme igen indenfor meget forskellige Religioner, er
nok til at vise dette. Etiske Systemer paa forskelligt Grundlag kunne
meget godt frembyde fælles Elementer, skønt det vil vise sig, at disse
Elementer indtage en noget forskellig Plads i de forskellige Systemer.
Egoistens System udelukker f. Ex. ikke Hensynet til Familie og Stat,
skønt disse kun staa der som Midler. Den nationale og den humane Etik
kunne lægge en overordentlig stor Vægt paa det enkelte Individs
Selvhævdelse, skønt denne ikke, som i Egoistens System, er det absolute
Formaal. — Holde vi os til Velfærdsprincipet som det betydningsfuldeste
Exempel, vilde det saa ikke kunne motiveres paa anden Maade end det her
er sket? — Hertil er at svare, at historisk set synes det ganske vist
saa, men at der stedse vil kunne paavises Inkonsekvenser og
Ufuldkommenheder, naar Indhold og Grundlag ikke fuldstændigt og
reciprokt svare til hinanden.

Der er især to Maader, paa hvilke man har søgt et Grundlag for
Velfærdsprincipet, foruden den i denne Undersøgelse anvendte.

Man har ment, at Bestræbelsen for at fremme almindelig Velfærd er den
Vej, ad hvilken det enkelte Individ bedst fremmer sin egen Velfærd,
idet han for sin egen Person derved naar at sætte Formaal igennem, han
ellers ikke, i hvert Tilfælde ikke saa let og saa sikkert, kunde naa.
Bestrøbelsen for almindelig Velfærd bliver altsaa blot en Omvej, der
maa slaas ind paa, for at den Enkelte kan naa sin egen
Tilfredsstillelse. Ethvert etisk Bud angiver en saadan Omvej, og Etiken
bliver den systematiske Lære om saadanne Omveje. Dette var den
Opfattelse af Etikens Grundlag, som den moderne Utilitarianismes
Stifter, Bentham, nærmest hyldede, og som han især paa en kras Maade
har udtalt i et efter hans Død udgivet Skrift (Deontology)I Principles
of Morals and Legislation, som er Benthams Hovedskrift, træder denne
Lære ikke saa bestemt frem. Han udtaler sig der ikke klart om Etikens
Grundlag. Et enkelt Sted hedder det: »The dictates of utility are
neither more nor less than the dictates of the most extensive and
enlightened benevolence« (X, 36). Men af denne Sætning gøres der
aldeles ikke Brug ved Opstillingen af selve det etiske
Vurderingsprincip (ch. I—II). — Smlgn. min Karakteristik af Bentham i
Den nyere Filosofis Historie^2 11. p. 363—368.. I min Afhandling »Om
Grundlaget for den humane Etik« har jeg kritiseret Bentham fra denne
Side, og kun fra denne Side. Her vil jeg tilføje, at det er en stor og
meget prekær Hypotese, Bentham benytter som Grundlag for sin Etik. Det
er nemlig intet mindre end den dristige Forudsætning, at der gives en
Harmoni mellem alle Individers egoistiske Interesser, naar de blot
hvert for sig ere klare over, hvilke disse egentligt ere. Den, som
arbejder for sin egen velforstaaede Interesse, arbejder altsaa, efter
denne Antagelse, ogsaa for alle Andres. Derfor behøves der egentligt
ikke andre Motiver end egoistiske, og selve Velfærdsprincipets
Opstilling kan ogsaa motiveres egoistisk. Enhver vurderende
Subjektivitet bedømmer Handlingerne efter den Maade, hvorpaa de fremme
almindelig Velfærd, fordi selve det vurderende Individ finder sig selv
personligt bedst tjent med saadanne Handlinger.

Man vil let se, at det er en Hypotese, der staar paa meget svage Fødder
og stadigt udæsker Tvivlen. Den fører ind i megetindviklede
Undersøgelser, som aldrig ville kunne afsluttes. Det er derfor et meget
betænkeligt Grundlag at opføre Etiken paa. Og dertil kommer, at selv om
man antager dette Grundlag, vil det Indhold, som bygges derpaa, kun
være et ydre Middel, ikke umiddelbart i og for sig svare til, hvad der
ligger i Grundlaget. Etikens Indhold bliver et System af Indrømmelser,
som Individet, der egentligt staar paa den absolute Individualismes
Standpunkt, maa lade sig afpresse. Ti den lige Vej er dog altid den
bedste og Omvej kun Nødhjælp.

Et andet Grundlag, paa hvilket Velfærdsprincipet er fremtraadt, er det
teologiske. Ogsaa her støtter man sig til vidtgaaende og disputable
Forudsætninger. Den etiske Vurdering gøres herved afhængig af de
religiøse Problemers Løsning. Men Bestræbelserne for at opstille en
filosofisk Etik ere netop fremgaaede af Ønsket om at gøre det etiske
Problem uafhængigt af de religiøse Problemer. Dersom Etiken bygges paa
teologisk Grundlag, maa disse Bestræbelser siges at være forfejlede.
Dertil kommer, at den teologisk grundlagte Etik rammes af en lignende
Indvending som den Etik, der bygger paa den forudsatte Harmoni mellem
de velforstaaede egoistiske Interesser. Hele Etiken bliver nemlig
Midlet for Tilfredsstillelse af en Interesse, der i sig selv er
forskellig fra — i hvert Tilfælde ikke falder ganske sammen med — selve
den etiske Interesse. Individets Forhold til det, der antages at være
Guddommens Villie, er et Forhold for sig, og det skal først bevises, at
der er Overensstemmelse mellem Guddommens og Velfærdsprincipets Krav. I
Virkeligheden har ogsaa enhver teologisk Etik, selv om den stiller
Velfærdsprincipet meget højt, en Klasse af særegne Pligter, som skyldes
det teologiske Grundlag, men ikke begrundes ved Velfærdsprincipet, ja
endog kunne komme i Strid med detteSe Om Grundlaget for den humane
Etik. p. 68—72..

Ved Opstillingen af en Videnskabs Principer bør Sparsommelighedens Lov
raade. I den af uinteresseret og universel Sympati betingede etiske
Følelse have vi et Grundlag, hvis Realitet er utvivlsom, skønt der kan
være Strid om, hvor stor en Rolle det spiller i Verden.
Menneskekærligheden har, som det

i det Foregaaende blev antydet, langsomt arbejdet sig frem og er endnu
en kæmpende Magt, — maa kæmpe om Herredømmet baade i det Ydre og i
selve den Enkeltes Indre. Om den vil blive det Vurderingsmotiv, der en
Gang vil sejre hos Alle, vide vi ikke, og vi behøve ikke at vide
detAxel Hägerström (Undersökning af den empiristiska Etikens möjlighet
med särskild hänsyn till dess moderna hufvudformer. Upsala 1895. p. 20
f.) mener, at jeg maa antage den universelle Sympati for lige stor hos
alle Mennesker, da Etiken ellers intet almengyldigt Grundlag faar og
derved mister Karakteren af Videnskab. Min Mening er nu dog, at den
universelle Sympati udvikler sig baade sporadisk og successivt, og at
det Samme gælder hvilketsomhelst andet Vurderingsmotiv, man vil nævne,
— og netop deri ser jeg en Begrænsning af Etikens (ikke blot min Etiks,
men enhver Etiks) Videnskabelighed. — En teologisk Kritiker (N. Tejsen
i »Vidar« 1888) spørger, hvad den filosofiske Etik vil gøre, hvis den
som Vurderingsmotiv forudsatte Følelse mangler. Her kan der svares med
et Kontraspørgsmaal: hvad gør den teologiske Etik overfor den. der
hverken tror paa Gud eller Djævelen?. Den spiller allerede nu en saadan
Rolle i Verden, at det er af meget stor Interesse at undersøge, hvilke
etiske Domme der konsekvent udspringe af den. Og det vil vise sig at
være et overordentligt hensigtsmæssigt Valg at lægge netop dette
Vurderingsmotiv til Grund. Ti der er neppe noget andet Motiv, der i den
Grad som dette afføder Interesse for at forfølge Handlingernes
Virkninger i deres hele Forløb, saa langt som det overhovedet er
muligt. Individualisten stanser sin Undersøgelse, naar han har sikret
sig, at en Handlings Virkninger ikke berøre hans Velfærd; den, der
staar paa Nationaletikens Grund, er ubekymret, naar en Handlings
Virkninger blot ikke berøre hans Folk. End ikke Hypotesen om en Harmoni
mellem de forskellige individuelle Interesser (hos Enkelte eller hos
Nationerne) bliver for disse Standpunkter af afgørende Betydning. Hvad
angaar det Individualisten, om Andres Interesser stemme med hans, naar
han blot har Midler til at sikre sin egen Interesse? I det Højeste kan
han føle en vis Tryghed ved Tanken om hin Harmoni. Universel Sympati
som Vurderingsmotiv fører derimod til at efterspore den Maade, paa
hvilken Handlingernes Virkninger gribe ind ialle personlige Væseners
Liv, og afføder derved en Interesse for Undersøgelser af
naturvidenskabelig, psykologisk, historisk, social og statistisk Art,
der ganske kan gaa sammen med den videnskabelige Interesse for saadanne
Undersøgelser. I Kraft af det valgte Vurderingsmotiv føres vi altsaa ud
over Etiken, eller føres Etiken til at støtte sig til Naturvidenskab,
Historie, Psykologi, Statistik og Nationaløkonomi, saa at Vurderingen
kan blive saa objektiv og saa realistisk som muligt. Og denne Overgang
sker med indre Konsekvens og paa en mere direkte Maade end paa andre
Standpunkter, der forsøge at optage og begrunde Velfærdsprincipet. Til
den universelle Sympati som Vurderingsmotiv svarer Velfærdsprincipet
som et objektivt Vurderingsprincip for menneskelige Handlinger; det
udfolder kun nærmere de logiske Konsekvenser af det psykologiske
Grundlag og gør en konsekvent Begrundelse af dettes enkelte Ytringer
mulig. Etikens Grundlag og Indhold ere her rykkede hinanden saa nær,
som det idethele er muligt.

Enhver etisk Opfattelse, der gaar ud fra en Autoritet som Grundlag —
denne være nu overnaturlig eller naturlig, bestaa i Magthaveres Villie,
i Forbilleders Dragen eller i den offentlige Menings Tvang - maa dog
indrømme, at saasnart Individet umiddelbart kan gøre Autoritetens
Formaal til sine egne Formaal, vil dermed det eneste sikre og simple
Grundlag for det Etiske være naat, og tillige Muligheden sikrest være
given for en stadig Berigtigelse af det Etiske. Det er en Omvej, naar
jeg kun gennem en Autoritets Villie træder i Forhold til de højeste
Formaal, min Villie anerkender. I den energiske og intellektuelt
udviklede Menneskekærlighed haves det eneste Grundlag, hvor de
individuelle og universelle Formaal umiddelbart kunne identificeres.
Overfor en Kraft som denne kan al Autoritet kun have foreløbig og
pædagogisk Betydning. Al Autoritet kan forsvinde, uden at dermed det
blivende Grundlag for det Etiske forsvinder. Et er, at den etiske Lov
(naar vi se bort fra Øjebliksstandpunktet og den absolute
Individualismes Standpunkt) er en omfattende Helheds Livsbetingelser,
formulerede i bestemte Tanker, et Andet, hvorledes disse Tanker
anerkendes af det enkelte Individ. Selv hvor hine Livsbetingelser
indskærpes af ydre Loveog af den offentlige Mening, kan jo Individet ad
sin egen Overbevisnings Vej være kommen til dem. Maaske har den Enkelte
endog en langt klarere og mere vidtgaaende Indsigt i Samfundets
Livsbetingelser, end Lovene og den offentlige Mening hidtil have
formaaet at udtrykke, — og skulde saa det Sindelag, med hvilket han
følger denne Indsigt i sin Handlen, ikke fortjene Navn af etisk, fordi
ingen Autoritet sanktionerer den? Det Vurderingsmotiv, som det vil have
størst Interesse at prøve, maa dog være det, som mest direkte formaar
at vurdere enhver Autoritet efter den Maalestok, al Autoritet maa
fyldestgøre for at kunne anses som berettiget. Bygger man al Etik paa
Autoritet, hvor vil man saa finde et Standpunkt, ud fra hvilket den
etiske Vurdering af Autoriteter kan foregaa?

17. Forskellen mellem Grundlag og Indhold falder ikke sammen med
Forskellen mellem individuel og social Etik. Til Etikens Indhold høre
baade de individuelle Karakteregenskaber og de sociale Livsformer, som
stemme med Vurderingsprincipet; det indbefatter altsaa baade individuel
og social Etik. Det Spørgsmaal, om den individuelle og den sociale Etik
ere uafhængige af hinanden, eller om den ene af dem er bestemmende for
den anden, maa afgøres efter Velfærdsprincipet. Der kan indenfor den
specielle Etik gøre sig en Individualisme gældende af anden Art end den
forhen omtalte, idet den ikke bygger paa Individets Suverænitet, men
begrundes ved Hensynet til den almindelige Velfærd, der kræver saa
mange selvstændige og ejendommelige Udgangspunkter for Handlen som
muligt. Paa tilsvarende Maade gaar det med Begrundelsen af de mindre
Samfunds Bestaaen og Betydning indenfor de større. Det almindelige
Velfærdsprincip fordrer Hensyn til alle bevidste Væsener, hvis Lyst og
Ulystfølelser kunne sættes i Bevægelse ved Handlingerne. Men netop
ifølge dette Hensyn kan det blive af største Betydning, at Interessen
koncentrerer sig om en snevrere Kreds. Gennem Livet i Familien og i den
bestemte Kaldsvirksomhed arbejdes der maaske paa bedste Maade for
Nationens Fremgang, og gennem Deltagelsen i det nationale Liv for
Menneskehedens. Alle disse Spørgsmaal ere af mere speciel Art end det,
som det er dette Kapitels Opgave at drøfte.18. Som vi saa i § 2, er
Modsætningen mellem »subjektiv« og »objektiv« Etik fra først af
opstaaet ved den forskellige Vægt, der lagdes paa Handlingens indre og
dens ydre Side. Jeg har søgt at vise, at denne Modsætning gaar længere
tilbage og hænger nøje sammen med Etikens Karakter som praktisk
Videnskab. Jeg vender nu til Slutning tilbage til hine to Sider ved
Handlingen for at faa Lejlighed til at bestemme Forholdet mellem, hvad
jeg her har kaldt det etiske Grundlag eller Vurderingsmotivet, og de
enkelte Handlingers Motiver.

Etikens Historie viser os, at Vurderingen først angaar den ydre
Handling og dens Virkninger, men at den efterhaanden udvider sig til
ogsaa at gælde Motiverne, Sindelaget, Karakteren hos den Handlende. Det
er jo naturligt, at man først holder sig til det, som synes at ligge
klart for Dagen, og som kan blive Genstand for sanselig Iagttagelse.
Det aandelige Syn er rettet mod det Ydre, før det formaar at opfatte
det Indre. Handlingerne have tillige paa de mere primitive Trin
væsentligt Karakteren af Reflexbevægelser og Instinktytringer;
Motiverne træde ikke særligt frem, og Interessen dvæler ikke særligt
ved dem. Der skelnes heller ikke mellem Moral og Ret, mellem indre og
ydre Overensstemmelse med den gældende Lov eller Vedtægt. Etisk Lov,
Sædvane og juridisk Lov have endnu ikke udsondret sig fra hverandre. En
betydningsfuld Side ved den etiske Udvikling bestaar netop i, at disse
Forskelligheder gøre sig gældende. Dette forudsætter en Evne til at
forstaa Handlingens Afhængighed af bestemte Motiver og disses Tendens
til at virke i en vis bestemt Retning. Den etiske Vurdering udstrækkes
da ogsaa til det Indre. De store Revolutioner paa det etiske Omraade
fremtræde væsentligt som Fremskridt i Inderliggørelse af den etiske
Vurdering. Et saadant Fremskridt have vi, hvor Etiken skiller sig fra
Retslæren ved at betone Handlingens indre Kilde som det Væsentlige. Det
gælder ikke blot om at udføre eller afholde sig fra den ydre Handling,
men om Overensstemmelse mellem den hele indre Tilstand og den etiske
Lovs Fordring. En saadan Inderliggørelse er tillige en Generalisation.
Ti naar et Motiv (f. Ex. Egoisme, Had) forkastes, forkastes dermed
ogsaa alle enkelte Handlinger, som udspringe af det, ogdisse behøve
ikke særligt at opregnes. Ligesaa er Billigelsen af et Motiv Billigelse
af alle Handlinger, som udspringe deraf. Overgangen fra den ydre
Vurdering til den indre er derfor endeligt en stor Simplificering af
den etiske Lov. Det er ikke Buddenes Mangfoldighed, men de
Karakteregenskaber, som skulle herske, og den Retning, i hvilken
Samfundsformerne skulle udvikles, det gælder at fastsætte.

Exempler paa en saadan Inderliggørelse, Generalisation og
Simplificering have vi ved Kristendommens Brud med Jødedommen og ved
Protestantismens Brud med Katolicismen, og idethele overalt, hvor en
rent etisk Betragtningsmaade udskiller sig fra en Betragtning, der
støtter sig til Sædvane, Autoritet og ydre Magt.

Den etiske Lov fordrer Tilstedeværelsen af det Sindelag, der bærer den
selv i Slægten. Det er dette, som Kant har udtrykt i den Sætning, at
det er en Pligt at have Samvittighed. Da Anerkendelse af Pligter
forudsætter Samvittighed, kunde det synes, som om man her drejede sig i
en Kreds. Men det er kun tilsyneladende; ti Grundlag og Handlingsmotiv
behøve ikke at falde sammen, og det behøver ikke heller at være nogen
Ufuldkommenhed, naar de ikke falde sammen. Ifølge Velfærdsprincipet kan
det nemlig meget vel være nødvendigt, at andre Motiver end selve
Pligtfølelsen gøre sig gældende. Det kan f. Ex. være nødvendigt eller
sundt, at Selvopholdelsesinstinktet eller ogsaa den umiddelbare
Medfølelse leder Mennesket til at foretage Handlinger til egen og
Andres Velfærd, og at Samvittigheden ikke rører sig ved enhver enkelt
Handling. Det kan endog være et Tegn paa Fuldkommenhed, naar
Handlinger, der kræve Anstrengelse og Opofrelse, foretages, uden at det
sker af Pligtfølelse. Aandelig Øvelse fører jo til, at hvad der fra
først af kun kunde udføres gennem flere psykologiske Mellemled, gennem
udtrykkelig Besindelse og Villiesanspændelse, tilsidst kan udføres
direkte og uden særlig Bevidsthed om, hvorfor man egentligt handler
saaledes.

19. Al Etik er praktisk Idealisme. Den forudsætter, at vi stille os
Formaal, men et Formaal er ikke noget Værende, men Noget, som skal
være. Al Etik forudsætter derfor en Drift, enlevende Følelse og Higen
forbunden med en Forestilling om det, hvorefter der higes. Dersom
Virkeligheden fyldestgjorde enhver Trang, vilde der intet Ideal og
altsaa ingen Etik gives. Men et Ideal, som Etiken skal kunne bruge, maa
ikke blot staa over Virkeligheden; det maa tillige have
Tilknytningspunkter i den givne Virkelighed, saa der udfra denne
idetmindste bliver en Tilnærmelse til det mulig. Det maa — subjektivt
set —, kunne finde Anerkendelse, og det maa — objektivt set — kunne
gennemføres mere og mere i Erfaringens Verden. Det er virkelige
Mennesker, som skulle ville og handle, og en virkelig Verden, som er
Skuepladsen for deres Villen og Handlen. Hvad Etiken fordrer, maa være
fysisk, psykologisk og historisk muligt, ikke staa i Strid med den
virkelige Verdens Love. Den, som forkaster enhver Etik, fordi den
opstiller Idealer, kan dermed kun mene, at dens Idealer mangle
Tilknytningspunkter i Virkeligheden. Han vil ikke kunne undgaa selv at
opstille Idealer, saa at han omstyrter Etiken ved en ny Etik. Naar han
f. Ex. fordrer, at man skal være saa ærlig at indrømme, at Etik er en
Umulighed, eller naar han maaske endog forkaster Etiken, fordi alle
Menneskelivets Ulykker skrive sig fra »Moralen«, saa taler han i
Ærlighedens eller Menneskekærlighedens Navn, optræder altsaa som etisk
Idealist. Diskussionen kan kun dreje sig om, hvilke Idealer man skal
stille op. Ingen slipper for Idealer, hvor meget han end vrider og
vender sig. Men Idealerne kunne være af meget forskellig Værdi, og om
Værdien strides der.

Ogsaa teoretisk Videnskab har stedse en idealistisk Karakter. Den
opererer med Principer og Forudsætninger, som ere saa simple, at den
virkelige Erfaring aldrig fuldstændigt dækker dem. Al sammenhængende,
konstruerende Tænken bliver kun mulig ved, at vi fastholde en enkelt
Side, et enkelt Element ved det Givne og drage alle Konsekvenserne
deraf. Saaledes betragter Geometrien Tingene blot som udstrakte i
Rummet og udleder Udstrækningens almindelige Love uden at tage Hensyn
til Tingenes andre Egenskaber. Paa alle Omraader maa vi for at kunne
tænke skarpt tænke os Tingene simplere, end de i Virkeligheden ere.
Derved udelukkes det ikke, at Tænkningens Resultater kunne have
Gyldighed for Tingene, naar detblot er væsentlige og betydningsfulde
Sider ved disse, vi behandle i vor konstruktive Tænkning. Ligesom
Geometrien konstruerer et idealt Rum, konstruerer Etiken paa
Psykologiens og Historiens Grund en ideal Samvittighed. I Virkeligheden
er ethvert Menneskes Samvittighed sammensat af forskellige, undertiden
endog stridende Elementer. Efterligning og Overlevering, Egoisme og
Æretrang, Hensyn til Andres Mening og Frygt for Straf, Pietet og
Menneskekærlighed, Religiøsitet og Samfundsfølelse — disse og endnu
flere Motiver røre sig indenfor den sædvanlige Samvittighed, der ikke
er saa simpel en Følelse, som man ofte antager. De forskellige mulige
etiske Systemer, som i det Foregaaende (4—13) ere karakteriserede,
kæmpe ikke blot i Historien og i Slægten, men ogsaa indenfor det
enkelte Menneskes Bevidsthed. Enhver har — eller kan have — flere
Interesser og Formaal, der kæmpe med hverandre om, hvilken af dem der
tilsidst skal bestemme den Vurdering, Mennesket anstiller af sine og
Andres Handlinger. Enhver, der vil forsøge paa at udvikle en
sammenhængende Etik, maa lægge et enkelt Vurderingsmotiv til Grund som
herskende og bestemmende. Og idet et enkelt Motiv lægges til Grund, er
der allerede foretaget en Idealisering. Den filosofiske Etiks Historie
viser os, hvor ledes man har prøvet at gennemføre de forskellige mulige
Vurderingsmotiver. Saaledes gik Hobbes og Bentham ud fra Egoismen eller
den velforstaaede Egeninteresse, Hutscheson, Hume og Adam Smith fra
Menneskenes paa Fællesinteresser grundede Sympati, Hegel fra Statens og
Kultursamfundets Ide. Den filosofiske Etik har her den Betydning at
bringe de forskellige Formaal, Mennesker kunne sætte sig, til fuld
Bevidsthed og drage alle Konsekvenser af dem. De forskellige Idealer
belyses derved saaledes, at Kampen mellem dem kan føres med større
Klarhed; det er et af de vigtigste Bidrag, den teoretiske Etik kan yde
til den praktiske etiske Stræben. Bidragets Værdi vil afhænge af, hvor
betydningsfuldt det til Undersøgelse valgte Vurderingsmotiv er. — Udfra
det valgte Grundlag vurderes alle Motiver og Tendenser efter, hvorvidt
de direkte eller indirekte føre i Retning af det Ideal, Grundlaget
fører til at opstille. Forskellen mellem teoretisk og praktisk
Videnskab er her den, at i Teorienere vore Idealer Tilnærmelser til
Virkeligheden, som er det Maal, Tanken søger at naa, medens det i
Praxis er Virkeligheden, der skal ændres og nærmes til Idealet.

20. I tre Henseender fjerne de etiske Idealer sig fra det virkeligt
Givne.

For det Første er der i den virkelige Villen og Handlen Meget, som
ligefrem strider mod den etiske Fordring. Overfor dette stiller Etiken
sig hæmmende og negerende, fordrer det udelukket fra den etiske Verden.
I det praktiske Villiesliv svarer hertil den hæmmende Virksomhed,
hvorved uvilkaarlige, oprindelige eller erhvervede Tilskyndelser og
Tilbøjeligheder kunne trænges tilbagePsykologi II, 4 e; 6 e. — IV, 4..

Dernæst frembyder den virkelige Villen og Handlen ofte kun svage og
ufuldstændige Virkeliggørelser af det, den etiske Fordring indeholder.
Her gælder det da Forøgelse baade i Grad og Omfang; det gælder
Potensering og Udvidelse. Etiken udtaler her et Excelsior! Retningen er
god, men Bevægelsen mangler Kraft og Fylde. I det praktiske Villiesliv
svarer hertil Anspændelsen af Opmærksomheden, Opbuddet af Energien,
idethele Villiens Evne til gennem sin Indflydelse paa Forestillinger og
Følelser at virke tilbage paa sig selvPsykologi VII A, 5; B, 2.. —
Eller Retningen er god, men Motivet kan ikke anerkendes, saa at en helt
anden Begrundelse er nødvendig, for at Villien eller Handlingen kan
blive fuldkommen. En Villiesretning, der er opstaaet af et Motiv, kan
senere (ved Forskydning, se I, 4) maaske kun anerkendes formedelst et
helt andet MotivPsykologi VI C, 2..

Endeligt kan den virkelige Villen og Handlen mangle Sammenhæng, Enhed
og Harmoni. Forskellige og indbyrdes stridende Tendenser og Drifter
kunne gøre sig gældende. Det gælder da om Kombination og Koncentration,
om at sammenarbejde og forsone de stridende og spredte Kræfter. Hertil
svarer paa det praktiske Villieslivs Omraade Indøvelsen af
sammensatteBevægelser og Forestillingsrækker, og Evnen til at fatte en
Beslutning og derved gøre Ende paa OvervejelsenPsykologi VII B, 1 c; 3;
5 a..

Baade ved den hæmmende, ved den forhøjende eller motivændrende og ved
den forenende Virksomhed er Velfærdsprincipet ledende. Kun hvor det
sker Fyldest, faa disse Virksomheder Værdi. Man kan ligesaa vel hæmme
noget Godt som noget Ondt, ligesaa godt forhøje noget Ondt som noget
Godt; den etiske Værdi ligger derfor ikke i disse Virksomheder i og for
sig, men i den Retning, i hvilken de udøves.

De omtalte Processer finde Anvendelse ikke blot i det enkelte Individs,
men ogsaa i Samfundets og Slægtens etiske Udvikling. Der kan være
individuelle Livsytringer, som stride mod Slægtens Velfærd, skønt de
ikke stride mod Individets egen, isolerede Velfærd; de maa hæmmes. En
Bestræbelse for social Velfærd kan mangle Styrke eller Omfang eller ret
Motivering; her bliver da Anvendelse for Potensering eller Udvidelse
eller Forskydning. Endeligt kan der mangle den Sammenhæng og Harmoni
mellem de forskellige Livsytringer og Bestræbelser indenfor Samfundet
og Slægten, som er nødvendig for, at almindelig Velfærd kan naas; det
gælder da at sammenarbejde og organisere de spredte Virksomheder. —

Ogsaa fra denne Side viser det sig, at den filosofiske Etik baade er
konservativ og radikal. (Smlgn. I, 4). Den tager sine Udgangspunkter i
det Givne. Paa bar Grund kan den Intet udrette. Men dette Givne søger
den saa at udvikle videre paa de tre anførte Maader.

21. I mere eller mindre stærk Modsætning til den i dette Kapitel
fremsatte Teori om de etiske Principer og om Muligheden af at begrunde
dem have flere danske Forfattere søgt at finde et efter deres Mening
mere objektivt og rationelt Grundlag for Etiken. Deres Bestræbelser gaa
ud paa at hævde Etikens Videnskabelighed; Enkelte af dem mene endog for
første Gang at have paavist et videnskabeligt Grundlag for Etiken.
Særligt gaa deres Bestræbelser ud paa at frigøre den fra den empiriske
og subjektive Begrænsning, den efter min OpfattelseNødvendigvis
underligger. Det er nu ikke sandsynligt, at enhver saadan Begrænsning
skulde kunne falde bort. Ti det viser sig overalt, hvor man gaar
tilbage til det principielle Grundlag for vor Erkendelse, at
Begrundelse og Begrænsning følges ad. Og det kan nu engang ikke være
anderledes, da enhver Begrundelse hviler paa visse Forudsætninger. At
overse dette fører til Dogmatisme. Det har været min Bestræbelse klart
og bestemt at pege paa de Punkter, hvor en streng, rationel Etik hviler
paa psykologiske og historiske Forudsætninger, der ikke overalt og til
alle Tider gøre sig gældende. Imidlertid indrømmer jeg, at de omtalte
Arbejder kunne tjene til at supplere min Fremstilling ved at belyse
Sider ved Problemerne, som denne maaske ikke har ladet komme til deres
fulde Ret. Og da de tillige vidne om den Interesse for etiske
Problemer, som i de senere Aar har rørt sig herhjemme, skal jeg gaa
noget nærmere ind paa disse Arbejder, hvad det afgørende Hovedpunkt
angaar.

De Vanskeligheder, som gøre sig gældende ved ethvert Forsøg paa
videnskabelig Etik, have deres Grund i, at alle etiske Begreber og
Sætninger angaa Værdiforhold. Etiske Domme udsige Forholdet mellem
menneskelige Handlinger og de Formaal, de skulle tjene, og Begrebet
Formaal forudsætter igen Begrebet Værdi, naar man ikke tager Ordet
»Formaal« i billedlig Betydning. Men Værdi kan igen kun det have, der
tænkes i Forhold til et levende Væsens Følelse. Der kommer derved et
subjektivt Element ind. Og desuden kende alle levende Væsener ikke
nødvendigvis de samme Værdier, hvorfor de heller ikke stille sig de
samme Formaal. Her kan da Værdi staa imod Værdi, i hvert Tilfælde, naar
man gaar tilbage til Grundværdierne, hvoraf de specielle Værdier
afhænge.

I det Foregaaende har jeg vist, hvorledes jeg selv stiller mig til
disse Vanskeligheder. Enhver Etik maa, fra hvilken Grundværdi den saa
gaar ud, søge Midler og Veje til at frembringe det Værdifulde i
Virkelighedens Verden. Den maa stille sig paa Erfaringens Grund, baade
naar det gælder om at paavise, hvori det Værdifulde bestaar, og naar
det gælder om at finde Midler og Veje til at frembringe det. I begge
Henseender grunder Etiken sig efter min Opfattelse paa Biologi,
Psykologi og Sociologi.Alle menneskelige Værdier ere knyttede til
Livet, det personlige Livs og Samfundslivets Bestaaen og Udfoldelse, og
Livets Betingelser maa læres af Livet selv. Dette er Grundtanken i min
Etik, og ved den bliver det muligt, at Etiken trods sit subjektive
Udgangspunkt kan blive en objektiv Videnskab (se ovenfor § 11 og
14—16). Man vil forhaabentligt ikke i min Fremstilling finde et eneste
Forsøg paa Begrundelse, der ikke støtter sig til Biologi, Psykologi
eller Sociologi. Ligesaa lidt som Sansekvaliteternes subjektive
Karakter gør Fysiken som objektiv Videnskab umulig, ligesaa lidt gør
Værdiernes Subjektivitet Etiken som objektiv Videnskab umulig. Det
gælder begge Steder at finde de objektive Forhold, til hvilke de
subjektive Bestemmelser svare. Men en væsentlig Forskel mellem Etikens
og Fysikens Stilling fremkommer ved, at medens Sansekvaliteterne
nogenlunde ere de samme for Alle, variere Værdierfaringerne hos de
forskellige Individer og Folkeslag og til de forskellige Tider. Jeg er
for meget Empiriker og Historiker til at kunne overse denne
Kendsgerning eller til at mene at kunne slippe fra den ved abstrakte
Konstruktioner. Den videnskabelige Etiks Opgave bliver da for mig at
undersøge, hvilke specielle Værdier der konsekvent kunne afledes af de
forskellige Grundværdier eller Værdityper. (Se § 3—13). Derved
fremtræder Muligheden af forskellige etiske Systemer. Disse ville dog
ikke falde ganske udenfor hverandre; de kunne mødes i enkelte
Sætninger, som da opstilles med forskellig Begrundelse. (Smlgn. § 13 og
19). Selvom de indeholde de samme Elementer, ville disse dog være
forbundne paa forskellig Maade, og Klangfarven vil derfor blive
forskellig. Eller maaske vil det, der staar som Grundværdi i det ene
System, staa som afledet Værdi i det andet System. En saadan
Undersøgelse vil i hvert Tilfælde have sin Betydning, selvom den kun
betragtes som en foreløbig Drøftelse (en »Phänomenologie des Geistes«).
Der sker en stadig Udvikling paa det etiske Omraade, baade hvad de
enkelte Individer og hvad Slægten angaar. Men vi stikke uheldigvis midt
i denne Udvikling og kunne ikke hæve os over de Ufuldkommenheder, som
følge deraf. Endnu staar Striden, og jeg kan ikke se Andet end, at den
Vej, jeg er slaaet ind paa, i hvert Tilfælde maa bringestørre Klarhed
angaaende Stridens Genstand. I Længden vil naturligvis Klarhed over
Konsekvenserne af de forskellige Standpunkter indvirke paa Udviklingens
Gang.

Naar man nu ikke finder den Maade, paa hvilken jeg stiller mig overfor
de nævnte Vanskeligheder, fyldestgørende, vil der især være tre Veje,
man kan slaa ind paa.

a. Man kan forsøge at reducere Værdibegrebet, som jo er det, der volder
Vanskelighederne, til dets mest elementære Former. De mest elementære
Værdier vil der være mindst Strid om, og de ville lettest kunne bringes
i bestemt Sammenhæng med objektive Forhold. Denne Vej gaar i vor
Literatur Dr. Starcke (Samvittighedslivet. 1894—97) og Dr. N. H. Bang
(Begrebet Moral. 1897).

b. Man kan gaa et Skridt videre og forsøge at eliminere hele
Værdibegrebet, stryge alle psykiske Elementer og Forudsætninger og
grunde Etiken paa Biologien som rent objektiv Videnskab. De etiske
Sætninger blive da biologiske Deduktioner. En saadan »biologisk« Etik
er hævdet af Dr. S. Hansen (Etikens Begrundelse. 1903).

c. Man kan endeligt søge at reducere Modsætningerne mellem de
forskellige Grundværdier til rent logiske Modsigelser, som falde bort,
naar der gøres Alvor af at opfatte Mennesket som tænkende Væsen. Denne
Vej gaar Professor Kroman (Begrebet »Det Etiske«. Universitetsprogram
Novbr. 1903).

Det er interessant, at alle tre Veje ere forsøgte af danske Forfattere.
Jeg skal nu forsøge at vise, at ingen af disse tre Veje føre til Rom.

a. Dr. Starckes Opfattelse af Etiken har øjensynligt udviklet sig under
Indflydelse af hans Studier over primitive Samfunds former, Studier,
der bl. A. have sat Frugt i hans fortrinlige kritiske Arbejde over den
primitive Familie. For en Forsker, der med stor Energi har fordybet sig
i saadanne Studier, ligger det nær at anvende Forhold fra de mere
primitive Samfund paa Samfundslivet idethele. Klanen staar da ogsaa i
hans Fremstilling af »Samvittighedslivet« som den Ramme, der omslutter
den Enkeltes Liv derved, at de Andres Agt og Ære bliver den vigtigste
Betingelse for hans trygge Livsførelse. »MoralensFordringer . . . komme
til Mennesket udefra . . . De sædelige Krav ere snart af den
Beskaffenhed, at de fra Samfundsmagtens Side søges gennemførte med
Magt, saa den, der overtræder dem, straffes; snart ere de henviste til
den Sanktion, som den offentlige Mening, andre Menneskers gode Omdømme
og venlige Sindelag kan give dem . . . I Andres Ret til at kræve
Individet til Ansvar for hans Handlinger ligger Moralens Tyngdepunkt«.
(Samvittighedslivet. I. p. 120). Denne Opfattelse af det Etiske fører
konsekvent til, at man begrænser Etikens Indhold. Alt, hvad der ikke
behøves til at tilvejebringe den Tryghedsfølelse, som opstaar hos den
Enkelte ved, at han véd sig og sin Pærd i Overensstemmelse med den
straffende Myndighed og den offentlige Mening, falder udenfor Etiken.
Den Enkelte kan, naar denne Grænse er naat, gaa sine egne Veje. Hele
Samfundslivet staar som blot Middel for, at den Enkelte kan føle sig
tryg. Og naar dette Formaal er opnaat, kan den Enkelte søge sin Lykke,
som han vil. — Spørgsmaalet er, om Individ og Samfund kunne stilles
overfor hinanden paa denne udvortes Maade. Selvom Individet mener at
have affundet sig med Samfundet, vil dog den Maade, paa hvilken det
søger sin Lykke, kunne være af den største sociale Betydning. Det kan
ikke være ligegyldigt, hvor ledes de Enkelte føre deres indre Liv,
eftersom det er i det indre, personlige Liv, at de Værdier blive til,
som senere kunne ændre og udvikle Samfundet. Den Enkelte har derfor
selv i sine inderligste Forhold et socialt Ansvar, som kun han selv kan
gøre gældende. Han er her selv Vogter og Dommer. Det er lagt i hans
Haand. om der paa dette Centralsted i Verden skal opstaa nye Værdier,
eller om Spirerne til saadanne skulle gaa tii Grunde. Dr. Starcke lærer
nu ogsaa, at det er selve Samfundslivets Betingelser, den Enkelte skal
føle sig i Overens stemmelse med, for at han kan føle sig tryg. Men
naar dette er saa, er det klart, at Løn og Straf, Agt og Foragt — de
eneste Sanktioner, som anerkendes i Dr. Starckes Fremstilling — kun
kunne være opdragende Midler. Hvorfor skal nu netop Tryghedsfølelsen
være Vurderingsmotiv? Og kan det ikke for den Enkelte, der har
tilstrækkelig Magt, være ligegyldigt, om de Andre føle sig trygge, naar
blot han selv gør det? Detelementære Vurderingsmotiv, der ligger til
Grund i Dr. Starckes Fremstilling, fører altsaa ikke med Nødvendighed
til de Resultater, han vil begrunde. —

Dr. Bang mener, at Sprogbrugen allerede har afgjort, hvad Moral er. »En
Dom, som erklærer en Handling moralsk eller umoralsk, udsiger, at
Handlingen som almindelig vil fremme eller hæmme Samfundets Vel, og at
det er i det almene Vels Interesse, at Samfundet gennem sine Organer,
Staten eller den offentlige Mening, fremmer eller hæmmer Handlinger af
den Art.« (Begrebet Moral. p. 113). Hertil bemærker jeg, at, hvorledes
det saa end forholder sig med Sprogbrugen, saa gælder den Begrundelse,
der gives i denne Udtalelse, kun for den, der interesserer sig for det
almene Vel; for enhver Anden bliver den kun et Tankeexperiment.
Erfaring viser, at Mennesker med større eller mindre Tilnærmelse kunne
gøre deres eget Vel, ikke Samfundets, til Formaal; for Saadanne vil en
Deduktion ud fra Samfundets Vel intet virkeligt Overbevisende have. De
kunne indrømme, at visse Fordringer konsekvent maa stilles, naar man
gaar ud fra Samfundets Vel; men de gaa selv ikke ud fra dette, naar de
ikke tvinges dertil, og tvinges kunne de ikke, naar de have Mod og Magt
nok til at trodse Staten og den offentlige Mening. Og ifølge Dr. Bang
strækker Etikens Indhold sig ikke ud over, hvad der kan hævdes gennem
Statens Love og den offentlige Menings Kendelser. Udenfor den
forholdsvis snevre Kreds af Pligter, som disse Myndigheder med Rette
fordre fyldestgjorte, kan den Enkelte føre sit eget Liv og søge Lykken
ad sine egne Veje.

Saaledes fører en Anlæggelse af de mest elementære Synspunkter
nødvendigvis til en Dualisme eller et rent udvortes Forhold mellem
Individ og Samfund. Og hos Dr. Bang fremtræder denne Dualisme paa en
særligt paafaldende Maade, idet han udtaler, at »de beundringsværdigste
Sjælsegenskaber, det store Menneskes Egenskaber« maaske netop komme
frem hos den, der bryder med »Moralen«. »Vi have aldrig paastaaet, at
moralsk Handlen er den fuldkomneste Handlen« (p. 145). »Moralitet er en
Fuldkommenhed, en Dyd, blandt andre; det er den fundamentale sociale
Dyd, men ikke den eneste, ikke den altomfattende,og heller ikke den
højeste« (p. 190). Men hvor er da den Maalestok, i Kraft af hvilken
»Moraliteten« sammenlignes med andre Dyder? Der maa dog være en saadan
Maalestok, ti ellers vilde det være meningsløst at tale om højere og
lavere Egenskaber. Desværre angives denne Maalestok ikke — skønt det
netop maa være dens Beskaffenhed, en Behandling af det etiske Problem
skulde angaa. Hvorfor er det »Moralske« godt, og naar hører det op at
være godt forat give Plads for »højere« og »højeste« Egenskaber? Det er
Problemets Kærne, og det er den, jeg har forsøgt at drage frem.

Hvad Beraabelsen paa den sædvanlige Sprogbrug angaar, tåger Dr. Bang
den egentligt selv tilbage, da han med Beklagelse indrømmer, at
Sprogbrugen er ubestemt. Ordet »moralsk« bruges jo ogsaa om rent
individuelle Klogskabsregler, og ædel eller fortjenstlig Handlen, der
overskrider det »Pligtmæssiges« Minimum, kaldes ogsaa moralsk Handlen
(p. 30. 35). Det forekommer mig, at naar man betragter Sprogbrugen som
Autoritet, maa man ogsaa følge dens Svingninger. Den levende Sprogbrug
er stedse paa Vandring, og den kan ledes af et ligesaa rigtigt
Instinkt, naar den bevæger sig, som naar den staar stille. Hvor rigtigt
dette Instinkt er, der leder den i dens Varieren, vil man opdage, naar
man lader Ordene fare og holder sig til iagttagelse af, hvilke
forskellige Formaal Menneskene kunne stille sig, og hvilken Indflydelse
dette konsekvent faar paa deres vurderende Domme. De Spørgsmaal, som
den videnskabelige Undersøgelse af de vurderende Domme faar at
behandle, ere da, hvorledes Menneskene komme til at stille sig Formaal,
og hvorledes disse Formaal bestemme deres Vurdering af deres egen og
Andres Færd. Det, at Sprogbrugen varierer paa den omtalte Maade, viser,
at allerede den almindelige Bevidsthed er opmærksom paa Problemet i
dets større Omfang.

b. Den »biologiske« Etik, saaledes som Dr. S. Hansen har søgt at
grundlægge den, vil undvære Værdibegrebet og mener derved at slippe for
de Vanskeligheder, det medfører. Vel indrømmes det, at al etisk
Undersøgelse gaar ud paa, hvorvidt en vis Handling er Middel til
Opnaaelsen af et Formaal; men om det til Grund liggende Formaal skal
der her ikke kunne væreTvivl; det er et Formaal, som er givet paa
Forhaand, og som Etiken ikke selv opstiller (p. 107). Det af Naturen
selv satte Formaal er Slægtens Bestaaen og Fremgang eller den størst
mulige Livsudfoldelse (p. 24).

Er dette nu virkeligt et Formaal, som er absolut nødvendigt? Dr. Hansen
indrømmer selv, at andre Formaal kunne stilles. Hint Formaal er, siger
han, »saa lidt vilkaarligt valgt som vel muligt« (p. 28), opstillet
»med mindst Vilkaarlighed« (p. 30); et andet Maal kan »ikke med større
logisk Ret« opstilles, og der kan i hvert Tilfælde ikke opstilles noget
Maal, som strider mod dette (p. 234). Hvor bliver da det logisk
Tvingende af? Der skal jo kunne opstilles forskellige Formaal, og intet
enkelt har paa Forhaand den absolute, »logiske« Ret. Det er i
Virkeligheden kun dette, jeg har paastaaet, og det er deri, at for mig
Vanskelighederne ved Etikens Forudsætninger ligge. Dr. Hansen indrømmer
mig (med hvem han paa dette Punkt mener at være »saa uenig som vel
muligt«) Alt, hvad jeg ønsker. Der maa ogsaa for ham være flere
konsekvente etiske Systemer mulige. Til denne Erkendelse er jeg kommen
ad Erfaringens Vej, støttet til, hvad Biologi, Psykologi og Sociologi
have lært mig. Og er der Noget, det sidste halve Aarhundredes Biologi
har indskærpet, saa er det jo dog især Kampen for Livet — en Kamp
mellem levende Væsener om, hvis Liv der skal beståa og udfolde sig. Det
er en Kamp mellem Individer indbyrdes og mellem Grupper af Individer.
Vi staa endnu midt i denne Kamp; den føres i den menneskelige Verden
saavelsom i den øvrige levende Natur. Det er i den, de etiske Ideer
skulle godtgøre deres Gyldighed, ikke i en Abstraktionernes Verden,
ikke for »Livet overhovedet«, men for aldeles bestemte, individuelt og
historisk udformede Livstrin.

Efter Dr. Hansen er det tvingende Formaal nu egentligt givet med det
bestemte Udfald af Kampen. . Han indrømmer, at han bruger Ordet
»Formaal« i overført Betydning (p. 24). Det betyder egentligt kun en
Bevægelsestendens i en vis Retning, saa man altsaa med samme Ret kan
sige, at den rullende Lavine har sit »Maal« i Dalen, eller Floden sit
»Maal« i Havet. Men kan man da overalt sætte det faktiske Resultat som
Maal?Her er det netop, Værdibegrebet melder sig som uundgaaeligt. Ti om
vi kunde, vilde vi stanse Lavinen, naar den truer med at ødelægge Byen
nede i Dalen, og aflede Flodens Vand, naar det kan bruges til at
frugtbargøre vore Marker. Det Uundgaaelige maa vi finde os i; men det
staar ikke altid som Noget, der kan blive Maal for os. Derved bliver
Etik noget Andet end Anerkendelse af den Stærkeres Ret og Underkastelse
under blinde, brutale Fakta. Her gælder det stolte Ord, som blev sagt
om Cato den Yngre, at Guderne holdt med den sejrende Sag, Cato med den
besejrede. Det Sejrende har ikke altid Værdien paa sin Side. Erfaringen
viser os baade Udvikling og Opløsning. Hvilken af dem er egentligt
Naturens »Maal«? Mefistofeles mener, at Alt, hvad der opstaar, er
værdigt til at gaa under, og at det derfor var bedst, at Intet opstod.
Hvorledes vil man kunne gendrive ham? En konsekvent advocatus diaboli
vilde i hvert Tilfælde neppe give tabt overfor lyriske Vendinger som f.
Ex. »Livets evige Ret til at hævde sig selv« (p. 111). Hvorledes kan
der være Tale om Ret, før Etiken er traadt i Kraft? Den »biologiske«
Etik hævder jo udtrykkeligt, at »Maalet« selv ikke kan begrundes etisk.

Naar Erfaringen viser os forskellige Bevægelsestendenser, saa er der
ikke Andet at gøre end at fastholde og begunstige den Tendens, der for
os har størst Værdi, og Værdi erfares gennem Lystfølelse. Her komme vi
da ind i den subjektive Verden, man ikke kan komme udenom, hverken i
Etiken eller i Logiken, naar man ikke vil dogmatisere. Men der
existerer ingen Kløft mellem det Subjektive og det Objektive. Enhver
Tænkning over Værdier fører til at undersøge Betingelserne for deres
Opstaaen og derved Muligheden for at frembringe dem paany og udvikle
dem videre. Ingen Retning i Etiken har indskærpet dette med større
Energi end Nytte- eller Velfærdsmoralen. Ifølge denne gaar det etiske
Arbejde ud paa at omsætte de naturlige Energier i saadanne Former, i
hvilke de kunne virke til værdifulde Resultater. Menneskelig Drift og
Lidenskab virke ikke — ligesaa lidt som Lavinen og Floden — altid i
Retning af værdifulde »Maal«; derfor kræver Etiken en Metamorfose af
dem, hvorved de — med Bevarelse af Energien — kunne virke iandre
Retninger. Det er en Omsætning fra det Reale til det Ideale, der
kræves. Første Gang har Platon i stor Stil stillet denne Opgave (i
»Symposion«). Denne Omsætning skal ske, ikke i en Fantasiverden, men i
selve den virkelige Verden. Derfor har jeg ogsaa stedse hævdet en nøje
Sammenhæng mellem Vurderingsproblemet og de andre Hovedproblemer. »Hvad
der for mig er det højeste Formaal, der bestemmer den Værdi, jeg
tillægger alt Andet, det maa dog være saaledes beskaffent, at det kan
hævdes og tilstræbes indenfor den Verden, hvis Virkelighed kan
godtgøres ved det mest konsekvente Kriterium, jeg formaar at anvende
[nemlig den videnskabeligt paaviste Aarsagssammenhæng]. Noget kan kun
godtgøre sig som værdifuldt gennem den Maade, paa hvilken det griber
ind i den virkelige Verden. Og paa den anden Side faar selve denne
virkelige Verden større eller mindre Værdi for mig, alt eftersom den
viser sig at fremme eller at hæmme en Stræben hen efter det Formaal,
der bestemmer mine Værdidomme«Det psykologiske Grundlag for logiske
Domme. (Vid. Selsk. Skr. 6. Række) p. 65..

Paa alle Omraader har Opstillingen af et Princip først og fremmest den
Betydning at fordele Bevisbyrden. Aarsagssætningens Betydning er, at
Bevisbyrden paahviler den, der vil hævde, at en Begivenhed ingen Aarsag
har. Og paa analog Maade betyder Velfærdsprincipet, at Bevisbyrden
paahviler den, der hævder, at en Smerte er bedre end en Lystfølelse.
Naar jeg slaar Bægeret af Haanden paa den Tørstige, maa jeg godtgøre,
at det er skadeligt for hans Sundhed at drikke, eller at Vandet var
giftigt. En Smerte eller en Skuffelse kan ifølge Velfærdsprincipet være
værdifuldere end en Lystfølelse, hvis den er en nødvendig Skærsild,
eller hvis den er et medvirkende Element i en værdifuldere Tilstand.
Den etiske Betragtning støtter sig her tilsidst til Følelsens Biologi.
Derfor kan man meget vel betone det subjektive Element i de etiske
DommeDet er undgaaet Dr. Hansens Opmærksomhed, at jeg ved »etiske
Domme« fra først af (se I, ^1) mener de Domme om Godt og Ondt,
Menneskene fælde i det virkelige Liv. Det etiske Problem stilles, naar
der spørges, om saadanne Domme kunne begrundes. Videnskabelig Etik er
et System af begrundede etiske Domme. Med Begrundelsen vil en nærmere
Bestemmelse og videre Udvikling naturligt følge. uden at opgive
Muligheden af en Begrundelse.c. Professor Kroman er enig med mig i, at
man ikke kan komme udenom Værdibegrebet, og at der ved alle etiske
Domme, som fældes i det virkelige Liv, medvirker et Følelseselement af
afgørende Betydning: »Udtrykket »for—Skyld« kan med Mening kun bruges
overfor et følende Væsen«. (p. 52). Men han er overbevist om, at
Mennesket »til Syvende og Sidst« maa forbinde de forskellige
Følelseselementer paa modsigelsesfri Maade. Den rette Handlen, den, som
den ideale Samvittighed kræver og anerkender, vil være »den med
Menneskets inderste blivende Væsen overensstemmende, den til Syvende og
Sidst modsigelsesfrie« (p. 37). Det Etiske er ingen historisk
Tilfældighed, men »noget med Menneskets inderste blivende Væsen
nødvendigvis Sammenhængende, et i alle væsentlige Træk konstant Udslag
af det for samtlige Individer fælles Grundlag« (p. 44).

Det er ubestrideligt, at naar der gør sig en Modsigelse gældende mellem
forskellige Interesser eller Tendenser, maa der opstaa en Trang til at
skaffe den af Vejen, enten ved et Valg imellem Modsætningerne eller ved
en Harmonisering af dem. Saaledes virker Modsigelsen fremaddrivende.
Men det store Spørgsmaal er netop, om Modsigelsen er til Stede i det
enkelte Tilfælde, og i hvilken Grad den mærkes. Og det er her,
Erfaringen, den psykologiske og historiske Erfaring, viser os
overordentligt store Forskelligheder. Disse Forskelligheder ere
ingenlunde historiske Tilfældigheder. De maa antages at have deres
bestemte Aarsager, som det er Psykologlens og Historiens Opgave at
finde. Man har ingen Ret til at gaa ud fra, at alle Følelsestendenser
findes hos ethvert Menneske i en saadan Grad af Udvikling, at det nu
kun skulde gælde at forene dem paa en modsigelsesfri Maade. Derfor kan
jeg ikke komme saa let over de forskellige Stadier og Standpunkter, som
min Kollega. Jeg har ganske vist søgt at godtgøre, at Lombrosos
bekendte Teori om Forbrydermennesket ikke kan begrundes
vedErfaringSmlgn. Etiske Undersøgelser (1891). p. 73—81.; men den
modsatte Antagelse, at alle de Elementer, som en ideal Samvittighed
fordrer, skulde være til Stede hos Enhver, i enhver Race og til enhver
Tid, kan heller ikke begrundes.

Selv om alle Elementer vare til Stede, vil det endnu være af Betydning,
i hvilket Forhold de staa til hverandre. Forat der skal være en
Modsigelse til Stede, — en Modsigelse af en saadan Art, at den kan
virke som Motiv (baade Vurderingsmotiv og Handlingsmotiv), — maa de
forskellige Elementer hvert for sig fremtræde med stor Energi. Der
kommer ingen Modsigelse frem, naar et Element kun lyder som en svag
Tone, en fjern Klang, medens det modsatte døver Sjælens Øre med sin
Kimen. Der kræves altsaa en vis Udvikling; forat Modsigelsen kan gøre
sig gældende, og især forat den kan blive en fremaddrivende og
motiverende Kraft. Saalænge Udviklingen endnu foregaar, hos det enkelte
Individ og i Slægten, staar derfor »den ideale Samvittighed« som en
Abstraktion, der ikke dækkes af noget virkeligt Standpunkt, Enhver af
os, ethvert Slægtled og ethvert Folk staar paa et vist bestemt Trin af
Udvikling, og af dette bestemte Livstrin bestemmes alle Værdier,
Formaal, Idealer og Normer. Vil man bygge Etik paa Grundlag af
Erfaring, kan man ikke forbigaa de Vanskeligheder, heri ligge. Naar ere
vi ved »det Syvende og Sidste«? Og hvor længe skal en Tendens ytre sig
og være raadende, forat den skal kunne fortjene Prædikat af »blivende«?
Her er stedse kun Mulighed for Tilnærmelse, i Livet og i Tanken.

Iøvrigt tror jeg, at man ikke tør betragte Modsigelsen mellem
Elementerne i Menneskenaturen som den eneste Udviklingsbetingelse. Ofte
foregaar den biologisk-psykologiske Udvikling som en positiv Væxt, idet
et Element übevidst og uvilkaarligt naar en saadan Udviklingsgrad, at
det faar Overhaand i Sjælen og bestemmer den Klangfarve, hvormed de
sjælelige Elementers hele Sammenspil optræder. Hvor saaledes et enkelt
Element ved Expansion bliver raadende, spiller Modsigelsen ingen Rolle.
Og det er maaske de største Ting paa det sjælelige Omraade, der foregaa
paa denne Maade. Det er ingenlunde saaledes, at vialtid først have en
Række enkelte Værdier eller Formaal, og saa bortskaffe Modsigelsen paa
en eller anden Maade. Der er Værdier, som uvilkaarligt komme til at
raade, og der er Formaal, vi stille os, fordi vi ere voxede, uden at vi
vide det. Ikke blot kan det gaa, som i Parablen, at vi saa Sæden, og
den saa voxer, bliver til Straa og sætter Ax, medens vi sove; men selve
Sæden kan være saat, uden at vi ane det. Som jeg et andet Sted har
sagt, gælder det ikke blot, at Mennesket voxer med sine større Formaal,
men ogsaa, at det maa være voxet forat kunne sætte sig større Formaal.
Og foruden denne ubevidste Væxt kan der foregaa Værdi- og
Motivforskydninger, hvis Resultater ikke altid ere til at forudse.
(Smlgn. Psykologi VI C og nærværende Værk XIII, 4). Heller ikke ved
saadanne Overgange er Modsigelsen det Afgørende. En psykologisk Proces
er nu engang noget Andet end en formel logisk Tankerække, og Mennesket
er ganske vist »et tænkende Væsen«, men dets Tanke udfolder sig paa
hvert givet Trin under Indflydelse af aldeles bestemte historiske
Forhold.

Det psykologisk-historiske Grundlag, hvis Konsekvenser og specielle
Anvendelser, jeg undersøger i min Etik, fremtraadte i Stoicismen i de
sidste førkristelige Aarhundreder; da opstilledes første Gang Ideen om
en almindelig Humanitetsfølelse (caritas generis humani) som det mest
omfattende Vurderingsmotiv. Uddybet og inderliggjort ved Kristendommen
og klaret gennem den nyere Tids intellektuelle og sociale Udvikling,
stiller det for den etiske Tænkning de mest omfattende Opgaver, noget
System kan ønske sig at behandle. Til disse Opgaver hører ogsaa den at
afgøre, hvorledes man i Tanken og i Livet skal stille sig overfor dem,
hos hvem hint Grundlag ikke er udviklet, eller som ikke anerkende det.
En Paavisning af Selvmodsigelser vil herved kunne have sin Betydning.
Men Menneskets Væsen er for sammensat og for skiftende til, at den
blotte Stræben efter at befries fra Selvmodsigelse skulle kunne afgive
et tilstrækkeligt Grundlag for det Etiske.

                        IV. Samvittighedens Teori

                        IV. SAMVITTIGHEDENS TEORI.

1. I det foregaaende Kapitel (§ 5 og 9) er Samvittigheden nærmest
beskreven som en Følelse. Men ingen Følelse er ganske uden Sammenhæng
med Bevidsthedslivet idethele, og det er af Vigtighed særlig at
fremhæve dette for at forstaa Samvittighedens Natur.

Det er interessant, at Begrebet Samvittighed fra først af hænger nøje
sammen med Begrebet Bevidsthed. Det tilsvarende Ord (συνείδησις) blev
hos Grækerne først brugt i den almindelige Betydning af Selvbevidsthed,
Evne til Opfattelse af sine egne indre Tilstande, før det blev brugt i
den speciellere Betydning af etisk Selvvurdering. Og det tyske Gewissen
(= Mitwissen) har ligeledes først havt en mere almindelig teoretisk
Betydning, før det fik den specielle etiske BetydningRudolf Eucken:
Geschichte der philosophischen Terminologie. Leipzig 1879. p. 175. —
Det danske »Samvittighed« er overført fra Nedertysk (vistnok i det 14.
eller 15. Aarhundrede). Det nedertyske samwitticheit havde (som
Oversættelse af conscientia) Betydningen »Bevidsthed« og Betydningen
»Samvittighed«. Ældre end det er oldhøjtysk gewizzen eller gewizzida,
der betød Viden, Erkendelse og først senere (efter det latinske
conscientia) antog Betydningerne Bevidsthed og Samvittighed. Jeg
skylder sprogvidenskabelige Kolleger disse Oplysninger.. Der ligger i
Udtrykket Samvittighed, at Mennesket har Evne til ligesom at dele sig i
to Personer, af hvilke den ene er Objekt for den anden. Vi vises herved
hen til Bevidsthedens almindelige Karaktermærke: en sammenfattende
Virksomhed, ved hvilken de enkelte Erfaringer blive stillede i Forhold
til hverandre. Alt Bevidsthedsliv er Udtryk for en Trang til Enhed og
Sammenhæng, for en Syntese. Og i Samvittigheden ytrer denne
Ejendommelighed sig paa en særligt inderlig og koncentreret Maade. Saa
stor Modsætning der end kan være mellem det, Mennesket erkender som
Idealet, og dets egen virkelige Villen og Handlen, saa
førerSamvittigheden dog til, at Mennesket vedkender sig begge: »Det er
mit Ideal, hvor meget det end strider mod min Færd!« eller: »Det har
jeg villet og gjort, hvor meget det end strider mod mit Ideal!«
Samvittighedens Opstaaen forudsætter, at der indenfor Bevidstheden gør
sig en Forskel gældende mellem et centralt Indhold, det Raadende og
Herskende, og et periferisk Indhold, de enkelte, forbigaaende Tanker,
Stemninger og Villiesytringer. Hvor der har udviklet sig en
Forestilling om et Hovedformaal. et Ideal, et Forbillede, maa den — og
de til den knyttede Følelser og Impulser — høre til det Centrale i
Bevidstheden. Samvittigheden er da en Form for eller en Del af det
Centrales Reaktion mod det Periferiske, en Forholdsfølelse, der faar en
forskellig Karakter, alt eftersom der er et harmonisk eller et
disharmonisk Forhold mellem det Centrale og det Periferiske i
Personligheden. Der kan være stor Modstand at overvinde, før den
umiddelbare Sammenholden og Sammenlignen af det Højeste og det Laveste,
Bevidstheden rammer, kan komme i Stand. Selverkendelsens Helvedfart,
for at bruge Kants Udtryk, kræver Opbydelsen af stor aandelig Energi.
Men den kommer i Stand efter almindelige psykologiske Love og udtrykker
kun Bevidsthedens almindelige Natur paa en særligt udpræget Maade. Der
er derfor ingen Grund til at antage Samvittigheden for en speciel Evne
eller Sans, der skulde være indplantet én Gang for alle og hos AlleJeg
véd ikke, hvorpaa Victor Cathrein (Philosophia moralis, Friburgi 1895.
p. 60) støtter sig, naar han tillægger mig Antagelsen af en særegen
»sensus moralis«.. Muligheden af Samvittighed ligger i Bevidsthedens
almindelige Væsen; men om denne Mulighed udvikles, og i hvilken Retning
den udvikles, — hvilket specielt Indhold altsaa Samvittigheden faar,
det beror paa de sociale Forhold, under hvilke Individet bliver til og
udvikler sig (se I, 2). Da Kontrastforholdet mellem de forskellige
Elementer spiller en saa stor Rolle ved Samvittighedens Opstaaen, er
det psykologisk forstaaeligt, hvad Erfaringen synes at godtgøreSe min
Psykologi VI C, 8; VIIB, sa. — Smlgn. Albrecht Ritschl: Ueber das
Gewissen. Bonn 1876. p. 127. L. Schmidt: Die Ethik der alten Griechen.
Berlin 1882. I. p. 218 f., at den »onde«Samvittighed opstaar før den
»gode«: Kontrasten er naturligvis størst, hvor der ikke blot er en
Forskel, men en skarp Modstrid til Stede. Det personlige etiske Liv
bliver derfor ofte først egentligt til derved, at man føler sig i en
faktisk Strid med det, man anser for det Rette.

Samvittighedens specielle Karakter vil bero paa, hvilke Formaal eller
Livsinteresser der for den Enkelte ere de højeste og udgøre hans reale
Selv. Herpaa beror jo ogsaa, som vi have set, Forskellen mellem de
forskellige mulige etiske Systemer lige fra det egoistiske til det
universelt-humane. Men saa omfattende Livsinteresser den Enkelte end
har knyttet sig til, saa føler han dog i Samvittigheden stedse sig selv
som et harmonisk eller disharmonisk Hele. Hans egentlige Jeg er det,
der lever i hine Interesser; hans ydre Jeg er det, der fremtræder i
hans virkelige Villen; og i Samvittigheden mærker han Forholdet mellem
sit egentlige og sit ydre Jeg, som jo dog begge høre med til hans
Personlighed. Fornegter han et af dem, bliver Samvittigheden ikke til;
men saa bedrager han ogsaa sig selv. Der ytrer sig i Samvittigheden,
som F. C. SIBBERN har vist, en dyb Selvomsorg, en aandelig
Selvopholdelsestrang. Og den ytrer sig først og fremmest deri, at man
vil være ærlig mod sig selv, — selv om man ikke har været tro mod sig
selv.

Det er ikke altid og ikke fra først af, at Samvittigheden har denne
frie, personlige Karakter. Den kan være autoritetsbunden, og dens
Opgave er da at sammenholde Autoritetens Kundgørelser med Individets
egen Villen og Handlen. Det reale Selv bestemmes da af Lydigheden og
Pieteten, og det kommer an paa, om disse Følelser krænkes eller
fyldestgøres ved Menneskets Færd. Den katolske Kirkes aandelige
Magtstilling beror paa, at den ligesom har forgrenet sig gennem
Skriftestolene ud i sine Tilhængeres personlige Centra. Derved
tilvejebringes stor Fasthed og Bundethed i visse Ting, men tillige stor
Frihed i andre Ting. Ti hvor Autoriteten ikke taler tydeligt, har jeg
efter den katolske EtikVictor Cathrein: Philosophia moralis, p. 152. —
Alfonso de'Liguori, en af den katolske Moralteologis Autoriteter,
indskærpede en vis Forsigtighed ved Overvejelsen af Sandsynligheden
for, at en Lov kunde være den rette. Han fordrede, at de Muligheder,
mellem hvilke Individet havde frit Valg, ikke blot overhovedet hver for
sig skulde have en alvorlig Grund, men ogsaa at de ved udtrykkelig
Sammenholden og Sammenlignen skulde staa som lige eller omtrent (sic)
lige sandsynlige. Dog er denne noget strengere Lære ikke den herskende
i de katolske Skriftestoles Teori og Praxis. Se om dette Spørgsmaal J.
P. Gury, S. J.: Compendium theologiæ moralis^6. Lugd. 1899. I. p.
133—140. — i Kraft af det Princip, at en usikkerLov ingen Lov er (lex
non certo promulgata non obligat), — Ret til at følge, hvilken Mening
jeg vil, selv den mindst sandsynlige — naar den blot endnu er
sandsynlig! — Man slutter her: om jeg drukner paa 10 eller 3 Favne Vand
er ligegyldigt! Naar jeg én Gang er udenfor den tilforladelige
Autoritetskundgørelse, behøver jeg ikke at tage det saa nøje! Med
Autoritetsbundetheden følger konsekvent Probabilismen.

Anderledes hvor Individet ikke har Maalestokken udenfor sig, men hvor
Afgørelsen er lagt i dets egen Haand. Den frie Samvittighed har ikke
saa let ved at føle sig tryg; den kender ikke den bratte Grænse mellem
Sikkerhed og Usikkerhed. Den har baade en inderligere Karakter — idet
den Enkelte her er sin egen Dommer, og en mere omfattende Opgave — idet
den stadigt skal søge at lære af Livet.

Det er ikke altid, at det Formaal eller den Livsinteresse, med hvilken
den faktiske Villen og Handlen sammenholdes, selv træder frem i
Bevidstheden. Der kan føles Billigelse eller Misbilligelse overfor en
Handling, udeu at man kan gøre sig Rede for, hvad det er, der er blevet
fyldestgjort eller krænket. Vi have her en Analogi til saadanne
Tilfælde, hvor der indtræder en Kontrastvirkning til en Fornemmelse,
der ikke selv kan godt gøres at have været i Bevidstheden, eller som i
hvert Tilfælde har været der saa kort og flygtigt, at den ikke er
bleven bemærket og erindretPsykologi 111, 6. — Det psykol. Grundlag for
log. Domme. p. 35—39; 47.. I saadanne Tilfælde faar Samvittigheden en
hemmelighedsfuld Karakter, der især betones af dem, som negte
Samvittighedens naturlige Oprindelse og betragte ethvert Forsøg paa at
forklare dens Opstaaen ad psykologisk-historiskVej som »Materialisme«.
Forklaringen ligger i mange Tilfælde i, at en stadig Interesse
formedelst Gentagelsen vil kunne synke ned under Bevidsthedens Tærskel,
men at den derfor ikke hører op at virke. Der er et stadigt
Vexelvirkningsforhold mellem det Bevidste og det Ubevidste.

I saadanne Tilfælde antager Samvittigheden Karakteren af et Instinkt.
Den instinktmæssige Virken er overalt karakteriseret ved, at den tjener
et Formaal, som ikke selv er Genstand for Bevidsthed. Den dunkle og
ubetingede Maade, Samvittigheden ofte virker paa, kan maaske kun
forklares ved den Antagelse, at nedarvede Elementer virke med. Man kan
med Rette tale om en Racesamvittighed, og den fælles Tradition vil ikke
altid være tilstrækkelig Forklaring. Men det maa dog — selvom man gaar
ind paa Antagelsen af arvelige Elementer i Samvittigheden — vel
fastholdes, at nedarvede Dispositioner stedse ere ubestemte, og at den
Maade, paa hvilken de udvikles, vil bero paa de sociale Forhold og
Overleveringer, i hvilke Individet voxer op. Det enkelte Individ
tilegner sig uvilkaarligt den positive Moralitet og faar derigennem de
Formaal og Livsinteresser, der bestemme dets Samvittighedsliv. Den i
Samfundet herskende Sæd og Skik føles umiddelbart som forpligtende.
Ligesom Følelseslivet idethele taget udvikler sig under Livsforholdenes
stadige, men stille MagtSmlgn. Psykologi III, 7 og VI F, 4c., saaledes
kan heller ikke Samvittighedslivet hos den Enkelte altid føres tilbage
til aldeles bestemte og enkelte Erfaringer. De »uskrevne Loves«
hemmelighedsfulde Karakter bero tildels herpaa. Barnet hører, at
Omgivelserne billige eller misbillige dets Adfærd, at det er Genstand
for etiske Domme, og i sin store Efterligningstrang gentager det ved
Lejlighed disse Domme og optræder saaledes uvilkaarligt som sin egen
Dommer, betragter sig fra Omgivelsernes Standpunkt. Samtidigt ledes det
— ligeledes uvilkaarligt — til i sin Færd at efterligne Omgivelserne;
det indøver saaledes de Dyder, der særligt forlanges i det Samfund, det
lever i. Det handler — som AristotelesEth. Nic. II, 1. siger — godt,
før det bliver godt, ligesom det kunved at spille paa Cithar kan blive
Citharspiller. Handlingen gaar forsaavidt forud for Evnen. Baade gennem
passiv og aktiv Efterligning lever Barnet sig saaledes ind i Samfundets
praktiske Etik og faar derved den første Form for Samvittighedsliv
givet. Samvittighed existerer her endnu ikke som fri, individuel
Vurderingsevne, men er et Ekko, der — maaske dybt og inderligt, men dog
udefra — genlyder i den Enkeltes Indre. Som det stadigt gaar med
Barnet, gaar det paa tidligere Kulturtrin — og overalt, hvor den
positive Moralitet er eneraadende — med Menneskene idethele. Deres
etiske Ideer og deres Livsførel&e bestemmes først og fremmest gennem
det sociale Milieu. Frygt og Ærefrygt for Stammens Guder, der jo
repræsentere Fortidens Erfaringer, Agt for Sæd og Skik og for den
offentlige Mening (δήμου φάτις) bestemme — som særligt det græske
Folks ældste Historie lærer os — paa dette Trin Menneskenes Domme og
Handlinger. Ærefrygt for Guderne afholder f. Ex. fra at bruge
forgiftede Pile (Odyss. I, 261—363), og en Søn, der i Vrede vilde dræbe
sin Fader, afholdes derfra ved Tanken om »Folkets Tale og Menneskenes
mange Haansord«; han frygtede at blive benævnet Fadermorder! (Iliad.
IX, 460 f.). I sin ædleste Form fremtræder den etiske Færd paa dette
Trin som bestemt ved en Hensynsfuldhed, der kan stige til Undseelse og
Ærefrygt (α’ίδως), og som føles ikke blot overfor Oldinge og Mægtige,
men ogsaa overfor Ligestillede, ja særligt overfor Fattige og Lidende,
hvor den bliver Et med Medlidenhed. Paa karakteristisk Maade se vi her
Sympatien som Vurderings- og Handlingsmotiv faa Indflydelse paa den
positive Moralitet og forædle denne, hindre den i at blive blot Hensyn
til, hvad de Andre sige. Grækerne skelnede mellem hin ædle Undseelse og
den Skamfølelse (αι̇σχύνη) der kun er Sky for at paadrage sig Dadel.
Overgangen til egentlig Samvittighed i fri, individuel Form betegnes
ved den Fordring, som Demokrit opstillede: »Hav Undseelse for dig selv,
og du vil ikke komme til at skamme dig for Nogen!«P. Natorp: Die Ethica
des Demokritos. Marburg 1893. p. 10. 102. Smlgn. ogsaa den interessante
Undersøgelse af Begreberne Undseelse og Skam hos L. Schmidt: Die Ethik
der alten Griechen. I. p. 168—186..Sokrates's Fordring om
Selverkendelse som Betingelse for al ret Handlen var det vigtigste
Skridt til at forlægge Tyngdepunktet fra det Ydre til det Indre, og
Samvittighedens Emancipation fuldbyrdes af Stoikerne, der ogsaa have
slaaet Udtrykket Samvittighed i etisk Betydning fast. — Ved den antike
Kulturs Opløsning og Undergang blev denne Udvikling afbrudt, og med
Middelalderens Kirkeherredømme kom Autoritetsprincipet frem i den
skarpeste og mest bevidste Form, det nogensinde har haft.
Protestantismen og den nyere Filosofi hævdede igen i Praxis og Teori
den frie Samvittigheds SagSe mit Værk: Den nyere Filosofis Historie^2.
I. p. 8—74.. Saalænge Samvittigheden kun er »Autoriteternes Echo«,
saalænge bestaar der en Modsætning mellem Frihed og Samvittighed: ti
saa længe vil Beraabelse paa Samvittigheden være Et med Opgivelse af
ethvert Forsøg paa at begrunde sin Dømmen og Handlen. Samvittighedens
Fred bliver da let en Sovepude, medens Samvittighedsfuldheden —
»Lydigheden mod det indre Du skal!« — bliver en finere Art af Trældom.
Forstaar man ved Samvittighed kun et socialt Ekko, er det konsekvent,
naar det proklameres, at »det frie Fornuftmenneske« maa være
samvittighedsløstBruno Wille: Die Philosophie der Befreiung durch das
reine Mittel. Berlin 1894. p. 243 ff.. Men som vi have set, hænger
Samvittigheden nøje sammen med Bevidsthedens almindelige Natur. Og
først naar Selverkendelsen er vaagnet, saa at Mennesket kan blive sig
sine højeste Formaal bevidst, vil en klar og grundig Undersøgelse af
Dommes og Handlingers Berettigelse være mulig, og ikke blot være mulig,
men være en aandelig Fornødenhed. Særligt vil, som det er vist ovenfor
(III, 16), den Samvittighed, hvis Vurderingsmotiv er den universelle
Sympati, nødvendigvis blive ført til med alle forhaandenværende Midler
at undersøge Handlingens eller Dommens Indflydelse paa Livet i os og
udenfor os. Hvor langt Undersøgelsen kan føres i det enkelte Tilfælde,
derom kan der naturligvis Intet siges paa Forhaand. Det vil gaa her som
ved al Erkendelse: der hvor den Ene stanser, vil maaske

en Anden kunne fortsætte. Begrænsede (»bornerede«) ere vi Alle mere
eller mindre.

Den frie Samvittighed vil have en Tendens til at udvikle sig til en
højere Grad af udtrykkelig Bevidsthed, end den instinktive, til positiv
Moralitet bundne Samvittighed besidder. Der vil uvilkaarligt danne sig
Idealbilleder, som mere eller mindre afvige fra de overleverede
Forbilleder. I Stedet for det blotte Instinkt, der virker uvilkaarligt,
træder da en Drift med Forestilling om et Formaal. Erfaringer og
Reflexioner bestemme Idealbilledernes Udvikling. Individet prøver at
hævde sit Ideal overfor Modstand i sit eget Indre eller udefra; derved
træder det klarere frem for ham, men der bliver tillige Mulighed for at
ændre og omforme det: Modstanden, som erfares, kan jo undertiden
erkendes som berettiget eller dog føre til fornyet Selvprøvelse. Og
selvom Mennesket af Svaghed ikke altid formaar at hævde sit Ideal
overfor Modstanden, bliver Forsøget ikke virkningsløst; Kraften øves og
kan maaske voxe sig stærk til den næste Kamp. Det er gennem saadanne
Prøvelser, at Samvittigheden gør sine Erfaringer. I det Enkelte
udfolder den sig i Kraft af almindelige psykologiske Love. Snart er det
formedelst Lovene for Forestillingernes Association, at Tanker og
Betænkeligheder komme op; snart er det en Kontrastvirkning, det
skyldes, naar Samvittigheden vækkes. Gennem
Forestillingssammensmeltninger og Følelsesblandinger, gennem
Forskydninger og Udskydninger saavelsom gennem udtrykkelig
Koncentration af Villien i bestemte Retninger danner der sig en
Resultant af Individets Erfaringer, der bestemmer den Maade, paa
hvilken det stiller sig overfor nye Opfordringer til Dømmen og Handlen.

Uden ganske at miste sin instinkt- eller driftagtige Karakter vil
Samvittigheden kunne udvikle sig til, hvad man træffende har kaldet
praktisk Fornuft. Der vil opstaa en Trang til Konsekvens og Totalitet i
de etiske Forestillinger. Handlingerne — ikke blot de virkelige, men
ogsaa de blot tænkte — forfølges i deres Konsekvenser; der danner sig
Forestillinger om alle de Væsener med Evne til at føle Lyst og Smerte,
som berøres af Handlingerne og disses Virkninger. Her vil særligt en
udviklet historisk Erfaring være af Betydning. Ved dens Hjælp førtesden
senere græske Filosofi ud over Modsætningen mellem Hellener og
Barbarer, og ved dens Hjælp førtes den nyere Filosofi til en
Humanitetsbevidsthed, der hævede sig over Klasse- og
Religionsforskelligheder. Baade historisk Erfaring og logisk Konsekvens
bidrager til Samvittighedens stadige Selvkorrigeren. Vurderingen sker
efterhaanden mere bevidst og efter bestemte Principer. En filosofisk
Etik er kun en metodisk Fremstilling af Samvittighedens Indhold,
saaledes som det former sig paa et saadant Trin. Hvad Kant skildrede i
det kategoriske Imperativ og i den formale og universale moralske
Fornuftlov, var et Resultat af en lang historisk og psykologisk
Udviklingsgang. —

Hvor Samvittigheden virker som Instinkt, véd Individet ikke, hvad det
gør. Hvor den virker som Drift, har det en dæmrende Forestilling derom.
Men hvor den virker som praktisk Fornuft, opstaar en klar Bevidsthed om
Idealer og Regler.

2. Samvittigheden fremtræder under højst forskellige Former og i højst
forskellige Grader hos de enkelte Individer. Ikke blot kan den snart
træde frem som et halvt ubevidst Instinkt, snart som Drift, snart som
praktisk Fornuft. Men snart kan umiddelbar Sympati, snart Pligtfølelse,
snart Retfærdighedsfølelse være Hovedelementet i den. Den kan snart
ytre sig overvejende negativt og hæmmende, snart mere positivt, dels
forhøjende, dels forbindende. (Smlgn. III, 20). Den kan snart ytre sig
som entusiastisk Hengivelse, snart som en mere roligt og stadigt
virkende Trang. Den kan snart med Inderlighed hævde et lille Samfunds
Livsinteresser, snart bestemmes ved omfattende Blik paa store Kredses
Tarv. Det vilde være umuligt at skildre endog blot Hovedformerne for
dens Fremtræden hos de enkelte Individer. Men det har sin store
Betydning at være opmærksom paa disse Forskelligheder, da vi endnu lide
af en Dogmatisme, der skære Alle over én Kam. Det vil netop følge af
Velfærdsprincipet, at ethvert Individ saa meget som muligt bør leve og
virke efter sin Ejendommelighed, og intet Sted maa dette da gælde i
højere Grad, end naar det gælder selve det etiske Grundlag. Netop hvor
det største Ansvar hviler paa Individet, idet det skal hævde de højeste
Interesser, det kender, vil Samvittighedens Individualisation være en
nødvendig Fordring: ti kunformedelst den kan Individet virke med fuld
Kraft. Hvor Individet ikke har handlet efter sin fulde Ejendommelighed,
har det (som Schleiermacher har sagt) heller ikke været helt aktivt. Og
jo mere Individet i sin betydningsfuldeste Handlen kan virke ud af sin
inderste Ejendommelighed, desmere staar det ikke blot som Middel, men
ogsaa som Formaal; dets egen dybeste Tilfredsstillelse ledsager da dets
Handlen. —

Man maa sikkert endog gaa et Skridt videre. Der kan gives Mennesker,
som ingen egentlig etisk Følelse besidde, og som heller ikke behøve
nogen. Det, som de kunne yde, yde de af ganske Hjerte, uden at de
anstille nogen Vurdering af deres egne eller Andres Handlinger. De gaa
fuldstændigt op i en Virksomhed, som ganske stemmer med deres Evner og
Drifter, uden nogensrade at tvivle om dens Berettigelse og Betydning,
og uden at deres Iver kølnes. Det kan være Dyrkning af Kunst eller
Videnskab, Virksomhed i Samfundets Tjeneste eller for deres Families
Underhold. Eller de høre til de lykkelige Naturer, der sprede Lys og
Glæde omkring sig, blot ved at være til. Om der gives mange af den Art
Mennesker, er ikke let at sige; men der er Intet til Hinder for, at der
i det Hele kan gives saadanne. Af Hjertet gøre de Lovens Gerninger uden
at have Loven, og hvad skulde Etiken have at indvende derimod? Etiken
er til for Livets Skyld, og Livet ikke for Etikens.

Der kan saaledes være overordentligt store Forskelligheder mellem
Individerne i Henseende til Samvittighed, og det vilde være dogmatisk
her at fastslaa en bestemt Type som den eneste rette. Disse
Forskelligheder træde naturligvis især frem dér, hvor man fjerner sig
fra den positive Moralitet; ti denne har i alle sine Former en Tendens
til at betragte alle Individer som ens. Forsøgene paa at udvikle en
filosofisk Etik vidne om de Forskelligheder, der faktisk ere til Stede,
idet de enkelte Filosofer hver for sig beskrive og fremstille den Art
af Samvittighed, som de bedst kende. En »personlig Ligning« gør sig her
gældendeSmlgn. Frank Chapman Sharp: The personal equation in Ethics.
(Transactions of the Wisconsin Academy. 1894—1895). — Sharp anvender
Begrebet personlig Ligning paa et andet Punkt, end jeg gør det i
»Etiske Undersøgelser«., og den filosofiske Etiks Historie har blandt
Andetden store Betydning at gøre opmærksom paa de typiske
Forskelligheder paa det etiske Omraade. Og dog hylde de fleste
Filosofer den Antagelse, at de etiske Fordringer, den etiske Lovs
Indhold maa være ens for Alle, saa at Samvittigheden kun kan blive en
formel Evne til at anerkende og fyldestgøre Loven. Det turde dog være,
at Forskellighederne ikke blot angaa Samvittighedens Form, Maade eller
Bevidsthedsgrad, men ogsaa blive bestemmende for den etiske Lovs
Indhold baade i kvalitativ og kvantitativ Henseende.

Hvis man ved en etisk Lov forstaar et Indbegreb af Fordringer, der
fastsættes af en ydre Autoritet eller af den absolute Fornuft uden
Hensyn til de Individer, for hvem de skulle gælde, da er det klart, at
individuelle Forskelligheder ikke kunne faa Indflydelse paa Lovens
Indhold. Det »objektivt Rigtige« fordres — og fordres i lige Grad af
Alle. Men naar man anerkender Velfærdsprincipet, maa man ogsaa
fastholde, at den rette etiske Lov ikke kan være funden, saalænge
Individets personlige Ejendommelighed ikke kommer til sin Ret. Hverken
i Henseende til Evners og Motivers Art eller i Henseende til deres Grad
ere de forskellige Individer ens, og en Lov, der i kvalitativ og
kvantitativ Henseende vilde fordre »det Samme« af Alle, vilde altsaa
faktisk netop fordre et højst forskelligt Arbejde, lægge højst
forskellige Byrder paa de Enkeltes Skuldre. Skal der være Lighed for
den etiske Lov, maa der altsaa ikke fordres »det Samme« af Alle, og den
Enkeltes Samvittighed maa derfor stille Fordringer, som i kvalitativ og
i kvantitativ Henseende vilde være forskellige fra dem, Andres
Samvittighed stiller. Snart fordres der Andet og Mere, snart Andet og
Mindre. I kvalitativ Henseende vil man snarest indrømme dette. Hvert
Individ har — paa Grund af sin særegne Begavelse — sit Kald, sin
særegne Retning, i hvilket det skal arbejde. Kun hvor Kastevæsenet i en
eller anden Form bestaar, fordres der samme Virksomhedsretning af højst
forskellige Individer. Under friere Samfunnsformer erkendes det, at
Menneskets Opgaver ikkebestemmes blot ved almindelige Love og ydre
Forhold, men først og fremmest ved dets egen ejendommelige Natur. Det
var Noget, man allerede havde Blik for i den græske Oldtid. Sokrates
indskærpede Nødvendigheden af at kende sin Natur og sine Evner for at
kunne finde sine Opgaver. Stoikerne førte denne Tanke videre: den, som
ikke følger sin egen Natur, vil ikke kunne bevare den personlige
Sammenhæng og Enhed i sit Liv; derfor skal man gøre som de gode
Skuespillere, der ikke vælge sig de største Roller, men vælge de
Roller, der passe bedst til deres Begavelse!Cicero: De officiis I c.
31. — Cicero følger her Stoikeren Panaitios (fra det 2. Aarh. f. Kr.).
Se Schmekel: Die Philosophie der mittleren Stoa. p. 41; 219. —
Samvittigheden har her at værne om den individuelle Ejendommelighed,
men tillige at holde Selvforblindelse ude.

Vanskeligere vil man gaa ind paa, at den etiske Lov ogsaa i Kvantum
varierer for de forskellige Individer, og dog er det ikke muligt at se,
hvorledes denne Konsekvens kan undgaas, naar man tilstrækkeligt
fastholder Forskellen mellem en etisk og en juridisk Lov. Etisk set kan
der være ydet et langt større Arbejde og være vist en langt større
Selvbeherskelse og Selvopofrelse af et Menneske, der dog ikke naar op
til det Gennemsnitsniveau, der udefra forlanges, end af Mangen, som med
Lethed fyldestgør den »sociale« Fordring, men som til Gengæld intet
Arbejde har gjort for at udvikle sine Evner udover Gennemsnitsniveauet,
skønt der var Mulighed for det. Og skulde saa alligevel hin etisk set
staa under denne? En saadan Absurditet hilder enhver Etik sig i, der
indtager et rent objektivt Standpunkt. Velfærdsprincipet fordrer, som
det senere vil blive vist, som nødvendig Konsekvens, at et personligt
Væsen ikke paa noget Punkt maa behandles som blot Middel. Men det vilde
være Tilfældet, hvis Etiken havde sagt sit sidste Ord med Formuleringen
af en universel Lov, der slog en Streg over alle personlige
Forskelligheder. Den sande etiske Lov maa individualisere, maa for den
Enkelte angive det Arbejde, kan kan gøre. De Dyder og Pligter, der
fordres af det Enkelte, maa være Midler og Veje til Udvikling af hans
personlige

Ejendommelighed. — Derfor ere etiske Love heller ikke saa lette at
finde, som man ofte mener. Opgaven maa være den at udfinde, hvorledes
den Enkelte ved at følge sin Lov fyldestgør den almindelige Lov paa
bedste Maade. Og denne Opgave løses, naar den almindelige, for Alle
gyldige Lov kun angiver den Retning, i hvilken der skal stræbes, den
Type, der skal fastholdes. Kun med dogmatisk Vilkaarlighed og ved at
overse de dybest liggende psykologiske og etiske Problemer kan man
fastslaa »Mandevilliens qvantum satis« for Alle paa én Gang. Til enhver
given Tid vil et Samfund, gennem sine Ledere eller gennem den
offentlige Mening, fastslaa visse Egenskaber i et vist Kvantum som dem,
der kunne kræves, og som staaende i ethvert »normalt« Menneskes Magt.
Det, der i de enkelte Tilfælde forstaas ved Ord som Tapperhed,
Selvbeherskelse o. s. v., skyldes de Gennemsnitserfaringer, man mener
at have gjort angaaende den Modstand, som kan overvindes. Man anvender
her et Skøn, som man stoler paa, gælder for alle Individer. Man ser
ikke, at der her gælder en personlig Ligning, der sætter en Grænse for
det almengyldige etiske Raisonnement. Hvis Menneskene vare mere ens,
vilde det være lettere at være Moralfilosof. Men at gøre sig Sagen
lettere, end den er, kan dog umuligt være god FilosofiSmlgn. Etiske
Undersøgelser. p. 51—83, hvor jeg udførligt har fremstillet og belyst
den individuelle Relativitet eller den personlige Ligning i Etiken. — I
Oldtiden antydedes Læren om den personlige Ligning af Aristoteles, i
den nyere Tid af Hutcheson, Jacobi, Schleiermacher, Beneke, og i vor
egen Literatur af A. S. Ørsted (Om Grænserne mellem Teori og Praxis i
Sædelæren. 1811. Optrykt i Eunomia I) og af S. Kierkegaard
(Uvidenskabelig Efterskrift. 1846. p. 376). (Samlede Værker VII. p.
426). (»Hvor er Grænsen for det enkelte Individ i hans konkrete
Existens mellem, hvad der er Mangel paa Villie, og hvad der er Mangel
paa Evne, hvad der er Dvaskhed og jordisk Selviskhed, og hvad der er
Endelighedens Indskrænkning?«) Smlgn. allerede Holberg: Moralske
Tanker. 1744. p. 463.. Det er ingen Løsning af Problemet at skelne
mellem Vurdering og Tilregnelse og overlade til denne sidste at tage
Hensyn til individuelle Forskelle i Anlæg og Evner. Denne Udvej har
Alexius Meinong forsøgt: »Den moralskeVurdering i sin Almindelighed kan
ikke indlade sig paa personlige Enkeltheder, medens den mod den enkelte
Personlighed rettede Tilregnelse ikke let kan være personlig
nok«Psychologisch-etische Untersuchungen zur Werth-Theorie, Graz 1894.
p. 201. (Smlgn. min Anmeldelse af dette Værk i Göttinger gelehrte
Anzeigen. 1896. Nr. 4). — Smlgn. om den juridiske og den teologiske
Opfattelse mine Etiske Undersøgelser. p. 63.. Dette er dog en altfor
juridisk Betragtningsmaade. Juristerne have plejet at skelne skarpt
mellem den almindelige Lov og den individualiserende Straffebehandling,
og mellem Dom og Benaadning. Ogsaa den almindelige Opfattelse og den
offentlige Mening anvende denne Distinktion; ligeledes Teologerne, naar
de skelne mellem Lov og Naade. Men Loven og Dommen ere uretfærdige,
naar de ikke tage den Handlendes individuelle Forudsætninger med i
Betragtning, — og ikke mindre ere Straffuldbyrdelse, Benaadning og
Naade uforsvarlige, naar de ikke ere Udtryk for en højere Retfærdighed.

3. Da alle etiske Domme forudsætte Samvittigheden som psykologisk
Grundlag, er den den højeste Autoritet og Lovgiver, og enhver anden
Myndighed, af hvad Art nævnes kan, er underordnet og afledet i Forhold
til den. At ville gaa ud over sin Samvittighed er at ville gaa ud over
sig selv. Hvor jeg bøjer mig for et andet Menneske, hvis Dom jeg har
større Tillid til end til min egen, er det kun berettiget, dersom det
sker i Kraft af min Samvittighed. Samvittigheden er ufejlbar, hvis man
med dens Ufejlbarhed mener dette, at den i hvert enkelt Øjeblik er den
højeste Dommer. Vel maa Samvittigheden, hvor den rører sig for Alvor,
netop føre til at søge en objektiv Afgørelse ved Hjælp af de bedste
Grunde og de nøjagtigste Erfaringer, som kunne tilvejebringes; men
Anvendelsen af det objektive Kriterium kan ikke altid gennemføres, før
Øjeblikket til Handling er kommet, og vi nødes da til at handle efter
den bedste Overbevisning, vi lige til dette Øjeblik have vundet. Der er
saaledes ikke, som man har indvendt imod migGiacomo Laviosa: La
filosofia del diritto in Inghilterra. I. Torino 1897. p. 629—631., en
Modsigelse i at

erklære Samvittigheden for ufejlbar og dog fastholde, at den skal ledes
af et objektivt Kriterium.

Men denne Ufejlbarhed er ikke af objektiv Art. Den højeste etiske
Autoritet kan selv vise sig at være paa Vildspor. Det vilde være
dogmatisk at paastaa, at Samvittigheden aldrig skuffer os. Ved en
saadan Paastand lukker man paa vilkaarlig Vis Øjnene for nogle af
Livets mest tragiske Konflikter. Den reneste og alvorligste
Overbevisning kan bero paa en fuldstændig Vildfarelse. Et aldeles
umiddelbart og ubedrageligt Kendesmærke paa Sandheden have vi ligesaa
lidt paa det etiske Omraade som paa andre OmraaderSmlgn. om
Sandhedskriteriet paa andre Omraader: Psykologi V D, 3; VII B, 4. — Det
psykologiske Grundlag for logiske Domme. (Vid. Selsk. Skr. 6. Række).
Kap. 6.. I Samvittighedens Form træder enhver alvorligere Overbevisning
op; men den blotte Form borger ikke for den absolute Sandhed. Fichte
begrundede Paastanden om Samvittighedens Ufejlbarhed ved, at det
højeste Maal for os er at handle selvstændigt, ud af vor egen
Personlighed; gøre vi virkeligt det, saa er det Fuldkomne naat,
saaledes som det kan virkeliggøres paa dette bestemte Punkt i
TilværelsenSmlgn. f. Ex. Appellation. 1799. p. 32.. Men det Tragiske
er, at den inderligste personlige Overbevisning kan vise sig at have
været i Modstrid med, hvad en objektiv Vurdering af Forholdene
indskærper. Kunne de, der korsfæstede Jesus, ikke have handlet efter
bedste Overbevisning? Skulde Kant have Ret i, at en Kætterdommer ikke
kan have en god Samvittighed? Var det ikke i god Tro, at Aristoteles
forsvarede Slaveriets Berettigelse, at Calvin, med Melanchtons Bifald,
lod Servet bestige Baalet, og at Sand myrdede »Landsforræderen«
Kotzebue? —

Ikke mindre dogmatisk overhugger man Knuden fra modsat Side. Hvor man
betragter Etiken blot fra den objektive Side, som Læren om
Samfundsformer og ydre Handlinger, erklærer man uden videre den
subjektive Følelse for uberettiget overfor de objektive Forhold og
deres Krav. Etikere af saa forskelligt Standpunkt som Hegel og Bentham
mødes i Mistro til

Samvittigheden. Denne staar endog efter Hegel lige paa Springet til at
være det onde Princip i Verden, da den subjektive Overbevisning ligesaa
vel kan gaa ud paa noget objektivt Forkasteligt som paa noget objektivt
RigtigtSmlgn. Hegel: Philosophie des Rechts. § 139—140. — Bentham:
Principles of Morals and Legislation. ch. 11. § 11—19. — James Mill
dadlede en slet Handling lige strengt, hvilket dens Motiv saa end havde
været. Ros og Dadel var for ham motiverende Kræfter; derfor maatte de
ikke paavirkes af Handlingens Motiver. (Stuart Mill's Levned. Dansk
Overs. p. 52). Der gaves efter hans Mening intet Motiv, som under alle
Omstændigheder virker paa rette Maade; end ikke de sociale Følelser;
derfor er det af stadig Vigtighed at beregne Handlingens Virkninger
efter Nytteprincipet. (James Mill: Fragment on Mackintosh. London 1835.
p. 176 f.).. — Det er let nok, som disse Etikere gøre, at advare mod
Selvtillid og Selvraadighed og forlange, at man skal bøje sig for en
objektiv Lov. Den Lov, vi følge, maa jo dog stedse kundgøre sig for os
i Samvittighedens Form. Det Lys, som gør os alt Andet klart, maa
tilsidst findes i os selv, og hvem borger os i det enkelte Tilfælde
for, at det ikke er en Lygtemand, vi lade os lede af?

Der foreligger her Muligheden af en Konflikt mellem de to Principer,
paa hvilke Etiken bygger, Grundlaget og Indholdet (Vurderingsmotivet og
Vurderingsprincipet). Der kan neppe gives nogen anden Løsning deraf end
den allerede antydede, at i Øjeblikket maa Samvittigheden lydes, da der
ingen højere Autoritet kan gives. Det forudsættes naturligvis, at den
taler tydeligt og efter fornødent Overlæg. Men dertil maa føjes, at
Samvittigheden kan kontrollere og korrigere sig selv; den senere, mere
øvede og erfarne Samvittighed dømmer den tidligere. Netop ved at følge
sin bedste Overbevisning i Øjeblikket kan Mennesket bane sig Vej til en
rigtigere Overbevisning, som lærer ham, at hvad der i Beslutningens
Øjeblik stod for ham som det Bedste, dog var urigtigt og
fordærveligtBeraabelsen paa den gode Samvittighed sker ofte saaledes,
at man netop spærrer sig Muligheden af en saadan Korrigeren. Kfr.
Albrecht Ritschl's træffende Bemærkning: »Man kann beobachten, dass wer
im Falle des Streites sein Gewissen als die höchste sittliche Instanz
für sich ausspielt, und sich auf keine weitere Ueberlegung sittlicher
Regeln einlässt, hiebei meistens eine Gereiztheit hervorkehrt, welche
kein ganz gutes Gewissen verräth«. Ueber das Gewissen. p. 17.. Saalænge
der handles efterbedste Overbevisning, er Menneskets Indre sundt,
hvorledes det end forholder sig med Handlingens objektive Karakter; og
denne indre Sundhed var den Spire, af hvilken den rigtigere Indsigt
kunde udvikle sig. Derfor kan ogsaa fra et etisk Synspunkt en
fordærvelig Handling, der udførtes i den Overbevisning, at den var god,
sættes over en god Handling, der udførtes i den Overbevisning, at den
var slet. I første Tilfælde var selve Kilden ren, i sidste Tilfælde var
den fordærvet. I den personlige Inderlighed, med hvilken det, der
betragtes som sandt og godt, fastholdes og udøves, ligger det Punkt,
paa hvilket det ene Individ bedst forstaar det andet, den ene Slægt
bedst kan sympatisere med den anden. Paa de ydre Handlingers og
Livsformers Omraade ere Forskellighederne og Modsætningerne ofte saa
store, at Forstaaelse er umulig.

Kun den, der har Mod til at fejle, kan udrette noget Stort. Villigheden
til at udsætte sig for en saadan Vildfarelse, er Villighed til at lide
for Sandheden. Det er da heller ikke de Kolde og Sneverhjertede, men
de, der have Begejstring for det Sande og Gode, der fejle paa denne
Maade. Hvo Intet vover, Intet vinder.

Men Samvittighedens Evne til at korrigere sig selv bliver kun udviklet,
naar der kan findes et bestemt Princip eller Kriterium for Vurderingen.
Et saadant kan Samvittigheden naturligvis ikke lade sig foreskrive
udefra: det maa udspringe af Samvittighedens egen Natur. Jeg har
allerede søgt at vise (se III, 10—15), at naar Samvittigheden bestemmes
ved en uinteresseret og universel Sympati, er Velfærdsprincipet det
eneste Kriterium, der kan være Tale om. Det udtrykker ikke Andet, end
hvad der ligger i det Formaal, som en Personlighed, der er besjælet af
Sympati, maa stille sig.

Den etiske Udvikling vil dog neppe nogensinde gaa for sig uden atter og
atter gentagne Konflikter mellem den subjektive Overbevisning og den
objektive Sammenhæng. Ligesom det er en uendelig Opgave, der er stillet
vor teoretiske Videnskab,Nemlig at forklare os Virkeligheden ved
Aarsagsprincipets Hjælp, saaledes er det ogsaa en uendelig Opgave, der
er stillet os paa det etiske Omraade, nemlig at vurdere alle Handlinger
og Livsforhold efter Velfærdsprincipets Krav.

4. I nøje Sammenhæng med Begrebet Autoritet staar Begrebet Sanktion.
Autoriteten byder eller forbyder, men det er Sanktionen, der lader
Buddet eller Forbuddet staa ved Magt. Sanktionen bestaar i den Lyst
eller Smerte, som knyttes til Befalingens Overholdelse eller
Overtrædelse, den Løn eller Straf, man paadrager sig ved sin Handling,
det Himmerige eller det Helvede, man ved Handlingen nærmer sig til.

Kun hvor Autoriteten selv er en ydre, staar Sanktionen i dette udvortes
Forhold til Handlingen. Og i denne udvortes Form har den ikke nogen
umiddelbar etisk Betydning. Handlingens etiske Karakter beror
subjektivt set paa dens Udspring af det inderste Sindelag, objektivt
set paa dens Overensstemmelse med Velfærdsprincipet. Hvilken etisk
Betydning kunde det have, om der dertil føjedes en Lyst eller Smerte,
som ikke udsprang af selve Handlingen? Fordi jeg handler godt nu,
hvorfor skal jeg saa i et følgende Øjeblik opnaa en Lystfølelse? Fordi
jeg handler ondt nu, hvorfor skal jeg saa i et senere Øjeblik lide en
Smerte? Der er etisk set intet Selvindlysende heri. Hele Forestillingen
om Løn og Straf hører hjemme i Pædagogiken, ikke i Etiken. Det kan være
fornødent til Opdragelse, at Løn og Straf forøge den Magt, som Følelsen
af Handlingens Værd og Betydning ikke altid besidder i tilstrækkelig
Grad. Men det er ingen umiddelbar etisk Nødvendighed. Naar man
paastaar, at Tanken om Gengældelsen er en i sig selv klar Tanke, saa er
det, fordi man ledes af et Instinkt (til Hævn eller til Tak), hvis
etiske Berettigelse og Nødvendighed ikke fra først af er given. Det
»Selvindlysende« er meget ofte det Blinde. Det Uvilkaarlige i
Tilskyndelsen gør, at man ikke spørger efter Grunde, og saa mener man,
at der heller ikke behøves Grunde.

Den ydre Sanktion, som bestaar i Løn og Straf, kan som sagt kun være
opdragende. Den etiske Sanktion maa være en indre. Den kan kun bestaa i
den Handlendes Følelse af Harmoni med sin egen højeste Overbevisning,
af Overensstemmelsemellem sit Ideal (sin Grundvillie) og sin virkelige
Villen. Der opstaar derved en indre Fred, som kan være stærkere end al
Modsigelse og Modstand udefra. Individet kan have Følelsen af, at der
raader en Kraft i det, der vilde kunne omskabe Verden, hvis den raadede
i Alle. Det føler sit Væsen udvidet og forhøjet. De Mennesker, det
beundrer højest, vilde det trygt kunne tænke sig som Tilskuere ved sin
Handling, selvom alle Motiverne laa utildækkede for dem. Det er ikke
Hovmod, som her rører sig, men en stille Følelse af i al Ringhed at
være beslægtet med det Store. Modstykket hertil er den Følelse af
Forladthed, der kan gribe den, som indser, at hans Handlen maa isolere
ham fra Alle. Da Richard III vaagner efter sin Drøm før Slaget, er han
fortvivlet, fordi han véd, at Ingen kan elske ham. End ikke Drømmens og
Erindringens Verden kan for ham indeslutte Billedet af Nogen, som
billiger hans Færd.

En saadan indre Sanktion er ikke blot Handlingens Virkning, men bestaar
i en Følelse, som allerede kan være tilstede, før Handlingen udføres.
Den er da kun Fortsættelsen og den fulde Udvikling af det, der førte
til Beslutningen og gjorde denne mulig. »Saligheden«, siger Spinoza,
»er ikke Dydens Løn, men er selve Dyden«. Den er af samme Art som den
Tilfredsstillelse, der følger med Fyldestgørelsen af en dybtliggende
Trang. Handlingens Kilde og Handlingens Virkning hænge her nøje sammen.

Denne Tilfredsstillelse kan være saa stor og stærk, at alt Andet taber
sin Værdi i Forhold til den. Et stort og skønt Øjeblik kan staa over et
langt, men betydningsløst Liv. Herved bliver Selvopofrelsen psykologisk
forstaaelig. Der kan imellem den Tilfredsstillelse, som føles ved at
udføre en opofrende Handling, og al anden mulig Lystfølelse være en
saadan Afstand, at denne sidste saa godt som forsvinder for
Bevidstheden. Billedet af Livet, som det former sig, naar den opofrende
Handling hører med til det, kan være saa straalende, at Livet, som det
vilde være uden denne Handling, mister al Værdi. Dette er kun et enkelt
Exempel paa en bekendt psykologisk Lov. Allerede i det gamle
buddhistiske Læredigt Dhammapada hedder det (v. 111—112): »Bedre end at
leve hundrede Aar i Blindhedog Spredthed er det at leve en eneste Dag i
Forstaaelse og Begejstring. Bedre end at leve hundrede Aar i Sløvhed og
Villiesmathed er det at leve en eneste Dag i Udfoldelse af
Villieskraft.« Ogsaa Aristoteles har set dette. »Den brave Mand«, siger
hanEth. Nic. IX, 9., »vil gore Meget for sine Venner og for sit
Fædreland; om det er nødvendigt, vil han endog dø for dem. Han vil ofre
Gods og Æresbevisninger, og idethele alle de omtvistelige Goder, idet
han erhverver sig det Skønne; ti han vil hellere føle en stor Glæde i
en kort Tid, end en ringe Glæde i en lang Tid, hellere leve et Aar
skøntVed det Skønne forstaar Aristoteles det, som vi ville for dets
egen Skyld, ikke som Middel til noget Andet. end mange Aar paa
ligegyldig Vis, hellere udføre én stor og skøn Handling end mange smaa.
Saaledes gaar det jo vel dem, der dø for Andre: de vinde for sig selv
noget meget Skønt«. — Immanuel Kant udtrykker en beslægtet Tanke i
følgende OrdKritik der praktischen Vernunft. Kehrbachs Udg. p. 106 f.:
»Holdes en retskaffen Mand under den største Ulykke i sit Liv, som han
kunde have undgaaet, naar han blot havde kunnet sætte sig ud over sin
Pligt, ikke oppe af den Bevidsthed, at han har hævdet Menneskeheden i
sin Person i dens Værdighed og har æret den, saa han ikke har Aarsag
til at skamme sig for sig selv og sky Selvprøvelsens indre Skue?«

5. Hvor stor en Rolle denne indre Sanktion spiller i det virkelige Liv,
gør her Intet til Sagen. Der er maaske meget faa menneskelige
Handlinger, som ikke behøve anden Støtte end den. Men det er af
Betydning at holde fast, at den kan være tilstrækkelig til at bære det
etiske Liv. Ved dette Faktum betinges Etikens Selvstændighed overfor
Dogmatik og Metafysik, og bliver den uafhængig af Trospostulater og
Hypoteser.

Fra et etisk Standpunkt maa man nære stor Betænkelighed ved den Maade,
paa hvilken det Etiske saa ofte gøres afhængigt af visse bestemte
religiøse eller spekulative Antagelser. For det Første ligger da den
Betragtning nær, at den, der ikke længere hylder disse Dogmer, dermed
ogsaa har emanciperet sig fra detEtiske »og maaske endog vil handle
konsekvent, naar han følger det Princip: »Lader os æde og drikke, ti i
Morgen skulle vi dø!« Men dernæst berøver man Handlingen dens egentlige
etiske Karakter ved at vende Opmærksomheden mod det, som ligger udenfor
Handlingens Væsen og Kilde, og erklære Hensynet til Løn eller Straf for
et nødvendigt Motiv.

Der gives dem, som ikke kunne fastholde det Etiskes Gyldighed uden ved
Hjælp af Troen paa en højere Tingenes Orden, hvor alt det er
fuldkomment og fuldendt, der i den Virkelighed, vi kende, er
ufuldkomment og brudstykkeagtigt. Men Trangen til at leve i en saadan
Tro maa ikke betragtes som en almenmenneskelig Fornødenhed, selv om det
er en Trang, der har rørt sig hos nogle af de ypperste Mennesker, der
have levet.

End ikke Troen paa et Fremskridt indenfor Erfaringens Verden bør man
tillægge en absolut Værdi for Etiken. En saadan Tro kan det, teoretisk
set, have sin Vanskelighed at hævde. Men selvom den ikke skulde staa
sin Prøve, selvom den sejrende Tendens i Verdensløbet gik Etiken imod,
vilde der derfor ikke rokkes ved de etiske Principer. Opgaverne vilde
blive andre. Der vilde blive større Anvendelse for Medlidenhed og
Resignation; men hvor det etiske Sindelag var til Stede, vilde man
holde med den besejrede Sag, skønt Guderne holdt med Sejrherrerne. Den
etiske Værdi beror ikke paa den blotte Magt. Den, som følger sin
Samvittighed, kan naturligvis kun gøre det, fordi den er det Stærkeste
i ham selv; men han gør det ikke, fordi den er det Stærkeste i Verden.
Legenden om Kristoforus, der vilde tjene den Stærkeste, er derfor
uetisk, som saa mange Legender. Om Verdensudviklingen ender (hvis den
overhovedet ender) som en Tragedie eller som en Komedie, kunne vi ikke
vide Noget om, og i hvert Tilfælde forandrer den, der lyder
Samvittighedens Lov, ikke derfor Noget i sin Rolle. Vor Etik er de
Vejfarendes Etik (Ethica viatorum). Vi se Vejen aaben for os, men dens
Ende kende vi ikke. Derimod vide vi, at vi kunne komme videre, selvom
vi ikke skulde kunne gaa den til Ende: og vi vide, at Stansning er
Tilbagegang og Død.

I selve den Kendsgerning. at Samvittigheden er opstaaet og har udviklet
sig indenfor den menneskelige Verden, have vi doget Vidnesbyrd om, at
der virker værdifulde Kræfter i Tilværelsen. Der er her, selvom det er
i en forsvindende Krog af Universet, bleven en Magt til, som kan bære
Livet og ikke er bange for at udtale sin Dom om det. Vi leve derfor
ikke blot »paa Muligheder«, men paa en virkelig Grundvold, som vi søge
at gøre stedse bredere og stærkere. Det etiske Liv er en Kamp for et
Rige, som er i sin Vorden, som vil kunne voxe, og hvis Skæbne staar i
nøjeste Sammenhæng med Alt, hvad der giver Livet Værdi og Betydning.
Til denne Betragtning trækker Etiken sig tilbage og lader de dogmatiske
og spekulative Diskussioner gaa deres egen Gang.

6. Samvittighedens Fødselsstund er det Øjeblik, da der opstaar en
Følelse, der er bestemt ved Forskellen mellem Ideal og Virkelighed. Den
opstaar, som ethvert Instinkt og enhver Drift opstaar. Dens Dødsstund
vilde være det Øjeblik, da denne Forskel for bestandigt faldt bort.
Dette kan ifølge Sagens Natur ske paa to Maader, enten ved at
Virkeligheden faar Bugt med Idealet, eller ved at Idealet faar Bugt med
Virkeligheden. Holde vi os foreløbigt til den første Mulighed, saa vil
der her igen kunne være forskellige Maader, paa hvilke Virkeligheden
saa at sige kan kvæle Idealet. Dette kan ske ved aandelig Svækkelse,
ved Blaserethed eller ved Hengivelse til rent dyriske Drifter. Men
slige Tilfælde have en individuel og speciel Karakter og høre ind under
den specielle Etik. Her hvor vi drøfte Etikens almindelige
Forudsætninger, spørge vi derimod, om der ikke skulde kunne gives en
saadan videnskabelig Opfattelse af Virkeligheden, at der ikke længere
blev nogen Plads for Idealet.

En saadan Opfattelse foreligger efter Manges Mening i den moderne
Udviklingshypotese. I Følge denne hersker der jo i hele Naturen, den
menneskelige Verden indbefattet, en ubønhørlig Udvælgelsens Lov, i
Kraft af hvilken det, der ikke kan lempe sig efter de givne
Betingelser, gaar under, og kun det bestaar, der passer til Forholdene.
Saa synes jo den fysiske Kraft at være sat i Højsædet, og Herredømmet i
Verden at være overgivet til Brutaliteten. Kunne vore Idealer da blive
Mere end fromme Ønsker og Suk, som ikke ændre Noget i Sagernes Gang?Ved
den naturlige Udvælgelse og i Kampen for Livet trampes jo selv det
Ædleste og Bedste ned, naar det ikke kan eller vil sætte Haardt imod
Haardt!

Det er ikke Etikens Sag at lære os Virkeligheden at kende. Det
overlader den til andre Videnskaber. Den formaar hverken at bekræfte
eller at afkræfte nogen af de Hypoteser, som rent teoretisk have vist
sig berettigede og begrundede. Men den har naturligvis en stor
Interesse af at undersøge, om en saadan Hypotese kan forenes med de
etiske Principer.

Se vi nu nærmere paa Udviklingshypotesen, da hviler denne, naar den
anvendes paa det menneskelige Liv, paa en Grundtanke, der er saa langt
fra at stride mod Etikens Forudsætninger, at den netop maa siges at
være en af disse, den Tanke nemlig, at menneskelig Udvikling, saasnart
den er mere end blot fysisk Væxt, kun bliver mulig ved, at der vækkes
bestemte Ønsker og Drifter, der kunne virke som bevægende Kræfter. Den
største Hindring for Udvikling, ja endog for den blotte Bestaaen, er
Sløvhed og Ligegyldighed. Ved de rent elementære Former for menneskelig
Udvikling er det Nøden, som driver fremad; men under Udviklingens Gang
opstaar der Fornødenheder, som ere rettede mod Mere end den blotte
Selvopholdelse. Kun hvor ingen Trang, ingen Drift rører sig, og hvor
ingen kan vækkes, er Haabet ude. Kun den Stræbende kan reddes. Denne
Sandhed, som idealistiske Opfattelser saa ofte have proklameret i mere
eller mindre vage Former, er ved den moderne Udviklingshypotese kun
lagt os nærmere og mere indtrængende, om man vil: mere brutalt, paa
Sinde.

Det er ikke ligegyldigt, om vi med Bevidsthed og Villie arbejde med paa
Udviklingen eller ikke. Selve Driften til etisk Vurderen og etisk
Handlen er en af de Kræfter, der virke med til at bestemme Udviklingens
Gang og Retning. Netop naar vi antage, at denne Drift har udviklet sig
efter bestemte Naturlove, maa det være os klart, at den ikke er i Strid
med Udviklingshypotesen. Den er ganske vist i sine friere og højere
Former vaagnet sent og har endnu ikke øvet sin fulde Indflydelse. Den
er i Vorden, men netop derfor har den Fremtiden for sig.

Skønt den moderne Udviklingshypotese saa stærkt harBetonet de ydre
Omstændigheders Indflydelse, saa hævder den dog ogsaa, at denne
Indflydelse i hvert enkelt Tilfælde nærmere bestemmes og begrænses ved
de indre Betingelser, med hvilke et hvert Væsen træder ud i Kampen for
Tilværelsen. Jo højere et levende Væsen staar, des mere formaar det at
gribe aktivt ind i denne Kamp. Og Udviklingshypotesen fører endog lige
frem over i Etiken ved at vise os, hvorledes Tilværelseskampen paa
højere Trin bliver en fælles Kamp for Bevarelsen og Udviklingen af det
menneskelige Liv.

Naar Talen er om Kampen for Livet, er man tilbøjelig til kun at tænke
paa de mest elementære og brutale Former. Men Livet har mange Former og
Trin, og Kampen for Livet faar derfor ogsaa i det Enkelte en meget
forskellig Karakter. Den, som arbejder i Videnskabens og Kunstens
Tjeneste, eller den, som kæmper for at holde sig oppe og ikke fornegte,
hvad han anser for Ret, kæmper ligesaavel for Livet som den, der
klamrer sig til den nøgne Existens og følger det fysiske
SelvopholdelsesinstinktSmlgn. Om Grundlaget for den humane Etik. p.
30—32. — Etiske Undersøgelser, p. 17—23.. Det er den specielle Etiks
Sag at vise, hvilken Værdi de forskellige Livstrin og Livsformer have i
Forhold til hverandre.

7. Udviklingshypotesen fører ikke blot over i Etiken; den fører hos
nogle af sine mest optimistiske Repræsentanter endog udover Etiken. I
Følge Spencer har den etiske Følelse kun sin Plads i en Mellemperiode
af Menneskehedens Udvikling, en Mellemperiode, som vi naturligvis ere
langt fra at have gennemløbet. Al Øvelse bevirker, at Handlingerne
kunne foretages med mindre og mindre Modstand og Vanskelighed og med
mindre og mindre udtrykkelig Opmærksomhed og Villiesanspændelse.
Anvendes dette paa det etiske Liv, nødes vi til at antage, at der i den
menneskelige Natur efterhaanden opsamles saamegen »organisk Moralitet«
eller uvilkaarlig Evne og Trang til rigtig Handlen, at en særlig etisk
Følelse ikke længere gør sig gældende og heller ikke vil være
nødvendig, fordi der vil være bragt Harmoni tilveje mellem Menneskets
Instinkter og det, somHensynet til Slægtens Velfærd fordrer. Hvad der
forhen maatte gøres til Genstand for et udtrykkeligt Pligtbud, udøves
nu instinktmæssigt og uden, at Overlæg behøvesData of Ethics. p. 128.
275.. Den virkelige Menneskenatur vilde altsaa da have faaet en saa
ideal Karakter, at Samvittighedens Tid var forbi.

Etiken kan i og for sig ikke have Noget at indvende imod den Antagelse,
at dens Tid en Gang vil være forbi. Hvis den dør en lykkelig Død, det
vil sige, afløses af en fuldkommen og harmonisk Tilstand, saa er det jo
et Tegn paa, at den har gjort sin Gerning. Fuldkomne Væsener have ingen
Etik og kunne ingen have, da Ideal og Virkelighed falde sammen. Ligesom
Autoritetsforholdet (i dets forskellige Skikkelser) afløses af den frie
Samvittighed, saaledes vil denne igen kunne tænkes afløst af en
umiddelbar Leven i det Gode og Rette. Der gives (som tidligere omtalt)
maaske allerede nu enkelte Naturer, for hvis Vedkommende dette kan
siges at være sket.

Men selvom denne Mulighed maa indrømmes, ere vi dog i Virkeligheden saa
langt fjernede fra en saadan Tilstand, at det bliver en Trossag eller
et rent spekulativt Anliggende, om man vil antage, at den nogensinde
ganske indtræder, og Etiken, der nødigt indlader sig paa vidtgaaende
Spekulationer, kan ikke lægge stor Vægt derpaa. Saalænge vi endnu ere i
»Lømmelalderen«, om ikke i »Fostertilstanden« (for at bruge Sibberns
Udtryk), maa man ikke ved saadanne Fremtidsfantasier svække
Opmærksomheden for de store Hindringer, der hæmme Fremskridtet. Vi
kunne styrke vort Haab og Mod ved Tanken om, at Menneskenaturen
undergaar en langsom, men stadig Forandring, og at der kan være Grund
til at tro, at denne Forandring er en Fremgang. Men en væsentlig
Indflydelse paa Behandlingsmaaden af Etiken vil denne Antagelse ikke
kunne faa.

Vi maa vel endog antage, at selve Fremskridtet vil medføre nye Idealer
og nye Opgaver. Ligesom vi ved Sammenligning mellem det civiliserede
Menneskes Etik og den Vildes Etik finde, at der er store Omraader, som
hist ere dragne ind under det etiske Synspunkt, medens de her endnu
ligge aldelesagtede, saaledes vil det sandsynligvis gaa med vor
nuværende Etik, naar den engang kan sammenlignes med et højere
Udviklingstrin. Der vil sikkert frembyde sig mange Forhold, hvis etiske
Betydning vi paa Grund af vor Haardhudethed, vor Uvidenhed og vor
Egoisme endnu ikke have faaet Blik for. Idealet vil højne sig paany,
hver Gang vi mene at være naaede til Enden.

Spencer gaar (ligesom Kant) ud fra, at Pligtfølelsen nødvendigvis er
forbunden med en Følelse af Tvang og derfor af Ulyst. Men i Begrebet
Pligt behøver der, som tidligere bemærket (III, 9), kun at ligge, at et
mere begrænset Hensyn underordnes et mere omfattende, uden at denne
Forskel eller Modsætning mellem et »Lavere« og et »Højere« behøver at
føles som Tvang. Tvangsfølelsen kan falde bort, uden at Pligtfølelsens
Tid dermed er forbi.

8. Kan man gøre Mere end sin Pligt? Kan man indlægge sig Fortjeneste
ved at overtræffe den Fordring, som etisk kan stilles? — Dette
Spørgsmaal kan kun besvares med ja fra et Standpunkt, der tænker sig
den etiske Fordring stillet udefra til Mennesket, enten fra en
overnaturlig Autoritet eller fra andre Mennesker; en saadan ydre
Fordring eller Forventning kan man overtræffe, men ikke Samvittighedens
indre Fordring. Katolicismen svarer ja. Den skeiner mellem Bud og Raad.
Ved ikke blot at lyde Buddene, men ogsaa følge Raadene indlægger
Mennesket sig en særegen, overskydende FortjenesteBegrundelsen af
Forskellen mellem præceptum og consilium sker dog undertiden paa en
Maade, der netop fører til det modsatte Resultat af det tilsigtede. At
det er ædlest (nobilius) at ofre den timelige Lykke, begrunder Cathrein
(Philos. mor. p. 208) saaledes: »Opgivelsen af ydre Goder fjerner ikke
blot mange Hindringer og Farer for Frelsen, men yder ogsaa stadig
Lejlighed til fuldkommen Øvelse i Dyd.« — Og det skulde ikke være Pligt
at foretage et saadant Offer, naar man er i Stand dertil? Det maa være
Pligt at virkeliggøre alt det Værdifulde, man formaar at tænke og
ville. Det maa væve Pligt at indlægge sig Fortjeneste, naar man er i
Stand dertil. Naar man kan afværge »Hindringer og Farer« af væsentlig
Betydning for sig selv eller for Andre, vilde det stride mod en
udviklet Pligtfølelse at undlade det. En af mine Tilhørere, en Katolik,
som har studeret paa en teologisk Læreanstalt i Udlandet, sagde mig, at
hans Lærer i Moralteologi til sin Fremstilling af Forskellen mellem Bud
og Raad føjede en Opfordring til ikke at gøre Brug af denne Distinktion
i Praxis. — Den hellige Teresa fandt ingen Ro i sin Sjæl, før hun havde
indlagt sig al den »Fortjeneste«, hun formaade: det var hendes »Pligt«
at indlægge sig »Fortjeneste«! — Smlgn. mine Bemærkninger i Göttinger
gelehrte Anzeigen. 1896. p. 305.. Denpopulære Etik, som er tilbøjelig
til at tænke sig den etiske Lov i større eller mindre Lighed med en
juridisk Lov, fastholder ligeledes Forskellen mellem det Pligtmæssige
og det Fortjenstlige. Og det Samme er Tilfældet med saadanne Etikere,
der ere til bøjelige til at gøre den etiske Fordring til Et med det,
som Samfundet eller den offentlige Mening kan fordre (Mill og
Bain)Smlgn. mit Skrift: Den engelske Filosofi i vor Tid. København
1874. p. 82 f..

Det er ikke let at se, hvorledes man, naar man ikke bliver staaende ved
en saadan udvortes Opfattelse af den etiske Lov, vil kunne fastholde
Forskellen mellem Pligt og Fortjeneste. Den, hos hvem Samvittigheden er
tilstrækkeligt udviklet, maa føle det som sin Pligt at gøre Alt, hvad
han formaar, for at fremme Velfærd i Verden, og selvom han gaar ud over
det Maal, som Andre eller endog han selv havde stillet, saa er det kun
Tegn paa, at Maalet ikke er stillet tilstrækkeligt højt. Man maa ikke
forvexle det, som visse Mennesker vente eller fordre, med det, som
virkeligt kan naas. Selv den højeste Opofrelse, et Menneske kan øve, er
hans simple Pligt, naar den under de foreliggende Forhold virkeligt er
gavnlig og mulig. Den populære Etik holder sig til et vist
sædvanemæssigt Jevnmaal, er glad, naar det naas. og beundrer hvad der
gaar ud der over. Det kan være pædagogisk rigtigt at knytte særligt
Bifald (»Fortjeneste») til Handlinger, der gaa ud over det Sædvanlige;
men den, der udøver en saadan Handling, har dog kun det rette Sindelag,
naar han føler, at han blot har gjort sin Pligt, og at han stod som
den, der ikke kunde Andet. For den ydre Tilskuer, der møder med sit
Jevnmaal, kan det være beundringsværdigt at se en Handling, der skyder
langt ud over det. Men en saadan Handlingkan derfor meget godt hos den
Handlende selv være fremgaaet af Pligtfølelse. Det Niveau, fra hvilket
de forskellige Individer gaa ud i deres Dommen og Handlen, ligger ikke
altid i samme Højde; og af en højt udviklet Pligtfølelse og af en med
store Muligheder begavet Natur kan der fremgaa Handlinger, som for
andre Naturer staa som Mere end Pligt. — Ogsaa paa dette Punkt er det
Anerkendelsen af de store personlige Forskelligheder, der afgør
Striden.

Selv om man af pædagogiske Grunde vil fastholde hin Forskel mellem Bud
og Raad, vil Forskellen stedse være relativ: hvad der paa et lavere
Udviklingstrin staar som Noget, der tilraades, men ikke fordres, er
maaske paa et højere Udviklingstrin en af de mest elementære etiske
Fordringer. For den Vilde kan det være en fortjenstlig Handling at
skaane den overvundne og afvæbnede Fjende; men det hører til de
elementære Bud i civiliserede Nationers Etik.

                           V. VILLIENS FRIHED.

1. Den etiske Vurdering opstaar fra først af som et Følelsesudbrud. Men
den har sin blivende Betydning ved sin motiverende, villiesbestemmende
Kraft. Derved bliver den selv en medvirkende Aarsag til Udvikling
henimod den højeste Velfærd. Det er af stor Vigtighed at fastholde
dette, at Samvittigheden selv er en Aarsag. Ti derved indtager man det
rette Standpunkt overfor det saa ofte drøftede Spørgsmaal, hvorvidt
Etiken kan gaa ind paa at anerkende Aarsagslovens Gyldighed for det
menneskelige Villiesliv. Man vil da kunne indse, at Etiken ikke blot
ikke behøver at fordre nogen Indskrænkning i Aarsagslovens Gyldighed,
men at en saadan Indskrænkning vilde være til Skade for Etiken selv, ja
endog gøre den umulig.

                            V. Villiens Frihed

Forskelligheder, der afgør Striden.

Selv om man af pædagogiske Grunde vil fastholde hin Forskel mellem Bud
og Raad, vil Forskellen stedse være relativ: hvad der paa et lavere
Udviklingstrin staar som Noget, der tilraades, men ikke fordres, er

Fordringer. For den Vilde kan det være en fortjenstlig Handling at
skaane den overvundne og afvæbnede Fjende; men det hører til de

                           V. VILLIENS FRIHED.

1. Den etiske Vurdering opstaar fra først af som et Følelsesudbrud. Men
den har sin blivende Betydning ved sin motiverende, villiesbestemmende
Kraft. Derved bliver den selv en medvirkende Aarsag til Udvikling
henimod den højeste Velfærd. Det er af stor Vigtighed at fastholde
dette, at Samvittigheden selv er en Aarsag. Ti derved indtager man det
rette Standpunkt overfor det saa ofte drøftede Spørgsmaal, hvorvidt
Etiken kan gaa ind paa at anerkende Aarsagslovens Gyldighed for det
menneskelige Villiesliv. Man vil da kunne indse, at Etiken ikke blot
ikke behøver at fordre nogen Indskrænkning i Aarsagslovens Gyldighed,
men at en saadan Indskrænkning vilde være til Skade for Etiken selv, ja
endog gøre den umulig.Det er jo en hyppig Paastand, at al sand Etik
staar og falder med den Antagelse, at den menneskelige Villie ikke, i
hvert Tilfælde ikke helt igennem, er Aarsagsloven underlagt. Der kan,
mener man, kun være Tale om moralsk Ansvar, naar Mennesket kan begynde
en Aarsagsrække absolut forfra, ɔ: kan være Aarsag uden at være
Virkning. Det er en saadan absolut Begyndelse, man mener med det lidet
heldige Udtryk »Villiens Frihed«. Lidet heldigt er dette Udtryk
allerede af den Grund, at det kan bruges og bruges i en hel Række
forskellige Betydninger, som ofte forvexles med hverandre.

2. Anvendt paa den menneskelige Villie kan Ordet »Frihed«Dette Ord
bruges nu overvejende i negativ Betydning, saa at man, saasnart man
hører det, maa spørge: »Frihed for hvad?« Denne negative Betydning er
dog neppe den oprindelige. Steinthal (Allgemeine Ethik. Berlin 1885. p.
356 f.) bemærker om Ordet »frei«: »Det kommer af en Rod, som betyder
pleje, skaane, vise Kærlighed, elske og gøre sig elsket. Fri er altsaa
kær.« Ordet er beslægtet med Ord som Freund. Frende. Friede. bruges
idetmindste i 6 (sex) forskellige Betydninger.

a. Den Betydning af Ordet Frihed, som Debatten om »Villiens Frihed« ene
har med at gøre, er den, ifølge hvilken en »fri« Villie ikke er
Aarsagsloven underlagt, ikke er Led i Aarsagsrækken som andre
Fænomener, men er Aarsag uden at være Virkning. Man kunde kalde Frihed
i denne Betydning af Ordet »Aarsagsfrihed«. Det er om den, at Striden
staar, idet Determinismen negter den, Indeterminismen antager den. Det,
som man er fri for, er altsaa her: Alt. At ville frit er at ville uden
Aarsag, uafhængigt af Alt, hvad der er gaaet forud.

b. Frihed kan dernæst blot betyde Fraværelse af ydre Tvang. Her
udelukkes da ikke alle Aarsager, men kun de, som ligge udenfor den
villende Personlighed. Den er fri, hvis Beslutning ikke ved ydre Vold
hindres i at gaa over til Handling. Det er altsaa snarere
Handlingsfrihed end Villiesfrihed, der her er Tale om. Jeg har Frihed
til at gaa ud af mit Værelse, naar jeg har Nøglen i Lommen, og naar
Døren ikke er spærret; i modsat Tilfælde er jeg ufri og maa blive, hvor
jeg er.

c. Frihed kan ogsaa være en Frihed for indre Tvang. Man

kalder ofte den Villen ufri, som udspringer af Smerte eller af Frygt i
Modsætning til den Villen, som udspringer af Lyst eller Haab. Selv om
Døren staar aaben, gaar jeg maaske ikke ud, fordi jeg frygter for at
blive overfaldet af en lurende Fjende. Jeg gør i saadanne Tilfælde
ikke, hvad jeg har Lyst til, jeg føler en Hindring, som bevirker, at
jeg ikke handler med Sindets hele og fulde Tilslutning. »Du bygger dig
et Hus«, siger Augustinus, »fordi du ellers ikke vilde have nogen
Bolig. Det er da Nødvendigheden, ikke din frie Villie, som faar dig til
at ville.« Den »frie« Villie betegne vi i denne Betydning ofte i daglig
Tale som vor »gode« Villie. At jeg ikke gør Noget med min »gode«
Villie, vil sige, at jeg gør det nødigt, gør det, men med en stærk
Ulystfølelse, gør det, fordi jeg foretrækker et mindre Onde for et
større Onde. Den, som udleverer sine Penge til Røveren, der truer ham
paa Livet, gør det med velberaad Hu og ved en bevidst Villiesakt; men
han kan sige: »jeg har villet det — men af Tvang« (coactus volui, som
en gammel romersk Jurist allerede træffende har udtrykt det)Smlgn.
Jhering: Der Zweck im Recht. I. 2. Aufl. p. 17..

d. For det Fjerde kan Villiens »Frihed« betyde Villiens Evne, Kraft og
Dygtighed. Det drejer sig her om, hvor meget Villien kan udrette, ikke
om, hvorvidt den er afhængig eller uafhængig af, hvad der er gaaet
forud. Man kan være Indeterminist, altsaa mene, at Villien ikke er
betinget ved noget Forudgaaende, og dog antage, at denne aarsagsfrie
Villie spiller en saare lille Rolle i Verden. Og man kan være
Determinist, altsaa mene, af Villien helt igennem er betinget ved, hvad
der gaar forud, og dog antage, at denne aarsagsbestemte Villie spiller
en overordentligt stor Rolle i Verden. I den berømte Strid mellem
Augustinus og Pelagius drejede det sig snarere om Villiens (den
naturlige Menneskevillies) Kraft og DygtighedAngustinus hævdede, at den
menneskelige Villie er splidagtig med sig selv og ikke formaar at lade
sig løfte af Sandheden. »Sjælen byder sig selv at ville, og den vilde
ikke byde det, hvis den ikke allerede vilde! Og dog sker ikke det, den
byder; men den vil heller ikke af sit ganske Væsen (ex toto), og derfor
byder den heller ikke af sit ganske Væsen . . . . Dersom Villien var
fuldstændig (plena), vilde den ikke byde, at den skulde være, ti da
vilde den allerede være! . . . . Det er en Sjælens Sygdom; ti Sjælen
rejser sig ikke i sin Helhed: vel støttes den af Sandheden, men den
tynges af Vanen. Der er da to Villier, siden ingen af dem er
fuldstændig; hvad den ene har, mangler den anden . . . . Det var mig
selv, der vilde, og det var mig selv, der ikke vilde, og jeg
sønderreves i mit Inderste.« Confessiones. VIII, 9—10. end om Villiens
Forhold til den Sætning, at enhver Tinghar sin Aarsag. Det gjaldt jo om
at afgøre, om Mennesket trængte til overnaturlig Hjælp for at handle
godt, — altsaa, om den menneskelige Natur raadede over tilstrækkelige
Motiver, ikke om der overhovedet behøvedes Motiver. Det samme
Stridspunkt genoptoges som bekendt paa Reformationstiden. I den
augsburgske Konfession (I, 18) bruges da ogsaa Ordene Kraft eller Evne
(vis) og Frihed (libertas) enstydige. — Hvor let man kan forvexle denne
Betydning af Ordet med den førstnævnte (Aarsagsfriheden), ses af den
Brug, Indeterministerne hyppig gøre af Ordet »Evne«. De tale da om
Friheden som Evne til at begynde absolut forfra. Men dersom de skelne
mellem selve den virkelige Begyndelse og Evnen til at begynde, saa
bliver jo Villien, den virkelige Villen, alligevel afhængig, nemlig af
sin »Evne«. Efter den strenge indeterministiske Tankegang maa der Intet
gaa forud for den »frie« Villen, ikke en Gang Evnen. Skal der nemlig
forbindes nogen Mening med Ordet Evne, saa betyder det de Betingelser i
vor Natur, som maa være til Stede, forat vi kunne udføre en vis
Virksomhed. Evne til at ville kan jo dog fornuftigvis kun betyde de
indre Betingelser for, at en Villen kan indtræde.

e. Meget hyppigt forstaar man ved Villiens »Frihed« Valgfrihed, Evne
til at vælge. Et Valg forudsætter ingenlunde Aarsagslovens Ugyldighed.
Det forudsætter kun, at man har Forestillinger om forskellige mulige
Handlinger, som man overvejer, det vil sige, sammenligner indbyrdes.
Afgørelsen af, hvilken af Handlingerne der skal udføres, beror da ikke
paa øjeblikkelig Tilskyndelse eller isolerede Affekter, men bestemmes
gennem en indre Debat mellem en Mangfoldighed af Forestillinger og
Følelser. »Frihed« betyder her ikke Modsætningen til Nødvendighed, men
Modsætningen til Blindhed. Gennem Valgfriheden lægger en dybere, mere
sammensat Nødvendighed sig for Dagenend i den af øjeblikkelige Affekter
og Drifter fremkaldte Handling. Den »frie« Villie betyder her den
modne, selvbevidste Villie, som dog i Valgets Øjeblik siger: »Jeg kan
ikke Andet!« For den ydre Tilskuer kan det se ud, som om Mennesket i et
saadant Øjeblik »ligesaa godt« kunde have villet det Modsatte, — at f.
Ex. Luther i Worms »ligesaa godt« kunde have udtalt en Tilbagekaldelse.
Men for den, der kendte Luthers Karakter og Alt, hvad der bevægede sig
i hans Indre, maatte det staa som en Umulighed, at han kunde have
villet anderledes, end han gjorde. Den ydre Tilskuer kender ikke de
indre Betingelser, der gøre Udslaget. Og paa en rent udvortes Maade
stiller den populære Opfattelse sig i Regelen til Villien.

Den, som kun kender én Mulighed, kan ikke vælge, »har intet Valg«.
Aarsagen til, at han kun kender én Mulighed, kan være meget forskellig.
Det kan være begrænset Erfaring, Forsømmelse i at bruge de Erfaringer,
han har gjort, øjeblikkelig Uoplagthed, Lidenskab, Svækkelse eller
ligefrem Sindssygdom. Af saadanne Aarsager kan det ogsaa forklares,
naar de forskellige Muligheder under Overvejelsen ikke fremstille sig
med den Grad af Tydelighed, de ellers vilde have. Men alt dette gaar
forud for Valget. Om et Valg kan finde Sted, beror altsaa paa, hvad der
forud er foregaaet. Valgfriheden strider ikke mod Determinismen, og det
er ikke om den, at Striden staar.

f. Endelig kan Ordet Frihed betegne Villien som den, der ledes af
etiske Motiver. I denne Betydning af Ordet er kun den Gode fri. Der
forudsættes her en saadan aandelig Udvikling og Øvelse, at
Samvittigheden kan komme til at spille en afgørende Rolle ved enhver
Overvejelse og Beslutning. Men dette forudsætter aabenbart igen, at der
bestaar en psykologisk Aarsagssammenhæng. Ved Opfordring eller
Anledning til Handling maa da — i Kraft af Lovene for Forestillingernes
Forbindelse med hverandre og med Følelserne — Samvittigheden kunne
vækkes. Frihed betyder her, at visse Tanker og Følelser ere blevne
herskende og have fortrængt andre. Frihed staar her i Modsætning til
Trældom under sanselige og egoistiske Drifters og Lidenskabers
Herredømme. Undertiden kalder man dette for den sande eller den højere
Frihed. Denne Betydning af Ordeter den ældste; den stammer fra Sokrates
(eller Antisthenes?) og den anvendes af Augustinus, Spinoza o. Fl. Den
har aldeles Intet med Striden mellem Determinismen og Indeterminismen
at gøre.

Det er kun den førstnævnte Betydning, som vi i denne Sammenhæng have
Brug for, saa betydningsfulde de øvrige ogsaa kunne være i andre
Henseender.

3. Det indrømmes vel nu af de Fleste, at det ikke er teoretiske, men
praktisk-etiske Motiver, som føre til at paastaa, at vor Villie ikke er
Aarsagsloven underlagt. Hvis man betragtede Villien blot som Psykolog
eller Historiker, vilde man neppe falde paa at opstille en saadan
Paastand. Der vilde stadigt være mange Villiesytringer, som man ikke
kunde finde nogen Forklaring af; men deri vilde ikke ligge nogen Grund
til at paastaa, at de ingen Aarsag havde. Derimod mener man, at en
saadan Paastand er en nødvendig Forudsætning for Etiken. Skulde det nu
virkeligt forholde sig saaledes? Skulde vi være nødte til at anerkende
en saadan Disharmoni mellem vor intellektuelle og vor etiske Natur, at
vi for ikke at fornegte det Etiskes Gyldighed maatte fornegte den
Grundsætning, i Kraft af hvilken Tilværelsen ene kan blive forstaaelig
for os? — Vi maa idetmindste se os vel for, inden vi gaa ind paa en saa
fortvivlet Opfattelse. Det er ikke Alle, hvem det falder saa ganske let
at skyde Aarsagspostulatet bort og opstille andre Postulater i Stedet,
omtrent som man affører sig sin daglige Frakke for at iføre sig en
Selskabskjole. Jeg vil da forsøge at godtgøre IndeterminismensI vor
egen Literatur er Indeterminismen bleven forsvaret af Heegaard (Om
Intolerance. 1878), Wilckens (Sociologi. 1882), Kroman (Vor
Naturerkendelse. 1883), H. Scharling (Kristelig Sædelære. 1884). — Naar
man (som den sidste Forfatter) mener, at der gives en »højere
Formidling« af Determinisme og Indeterminisme, da er jeg ude af Stand
til at diskutere dette Spørgsmaal, simpelthen, fordi jeg ikke kan
forbinde nogen Mening med det. Enten gælder Aarsagsloven for Villien,
eller den gælder ikke. Hvilket Tredie kan der gives? — Om Prof.
Kroman's Standpunkt overfor dette Problem i 2. Udgave af hans Tænke- og
Sjælelære maa jeg henvise til mine Psykologiske Undersøgelser.
(Vidensk. Selsk. Skrifter 6. Række) p. 99—103. I sin seneste Udtalelse
om dette Spørgsmaal finder Prof. Kroman Muligheden for en tildels
aarsagsfri Villen ved at skelne mellem det Centrale og det Periferiske
i Mennesket (eller mellem Menneskets »Væsen« og dets »Karakter«).
Begrebet »det Etiske«. (Universitetsprogram. Novbr. 1903.) p. 87. Men
Problemet kommer her igen: Er det Centrale eller »Væsenet« altid ens?
Har »jeg selv« frembragt det fra først af? Kan det lige let udløses til
Virksomhed i hvert Øjeblik? Og er det altid godt, om det udløses?
Uholdbarhed og at vise, at Determinismen endog er en uundværlig
Forudsætning for Etiken.a. Indeterminismen sønderriver Baandet mellem
Individet og Slægten, ja, mellem Individet og hele den øvrige
Tilværelse. Individet staar ikke længere som et ejendommeligt Led i
Tilværelsens store Sammenhæng, men rives ud af denne netop paa de mest
afgørende Punkter. Det bliver derfor umuligt for Indeterminismen at
opfatte Tilværelsen som en Helhed. Enhver dyberegaaende filosofisk
eller religiøs Anskuelse bliver umulig. Den eneste religiøse Anskuelse,
som er forenelig med Indeterminismen, er Polyteismen; ti ethvert Væsen,
som absolut kan begynde en Aarsagsrække, er en lille Gud (eller en
lille Djævel), et absolut Væsen, og vi faa altsaa ligesaa mange Guder
som »frie« Mennesker. Maaske bryder man sig heller ikke saa meget om en
saadan Helhedsopfattelse. Men den her fremførte Betragtning har dog sin
Betydning, især naar der polemiseres mod Determinismen som en ugudelig
eller antireligiøs Lære. Dersom man opfatter Guddommen som et absolut
og almægtigt Væsen, bliver Antagelsen af en aarsagsfri Villie hos
endelige Væsener ligefrem selvmodsigende. Og hvis man protesterer
herimod og hævder, at vi her staa overfor et »Mysterium«, saa maa man
se til, hvorledes man kan skelne mellem Mysterium og SelvmodsigelseDet
er neppe historisk rigtigt, naar Kroman (Vor Naturerkendelse. p. 256)
mener, at den antireligiøse Følelse i Regelen har taget Parti for
Determinismen. Man kunde snarere paastaa det Modsatte; idetmindste have
de rationalistiske Retninger gerne taget Parti for Indeterminismen
(smlgn. Pelagius overfor Augustinus, Erasmus overfor Luther,
Arminianerne overfor de ortodoxe Kalvinister). Naar Kroman selv
udtaler, at en matematisk Verdensformel er umulig, hvis Mennesket har
fri Villie (p. 257), saa maa han ogsaa indrømme, at det er
selvmodsigende paa en Gang at tro paa en alvidende Gud og at antage
Villiens Aarsagsfrihed. Ti den alvidende Gud maa være summus
mathematicus og kunne forudsige Alt med absolut Nøjagtighed..b. En
tydelig Forvexling af to forskellige Betydninger af Ordet Frihed begaa
Indeterministerne, naar de snart udtrykke sig saaledes, at Villien
ingen Aarsag har, snart saaledes, at vi selv ere Aarsag til vore
Villiesakter. Den anden, fjerde og femte Betydning sammenblandes her
med den første. Ti naar »vi selv« ere Aarsag til vore Villiesakter, saa
er vor Villie ikke aarsagsfri, men har sin Aarsag i vor Natur. »Vi
selv« ere i hvert Øjeblik ikke noget »Abstrakt«, men noget aldeles
Bestemt, nemlig de bestemte Tanker og Følelser, Anlæg, Instinkter og
Drifter, der røre sig hos os; i dem maa da Villiesakternes Udspring
søges. De to Begreber: Selvbestemmelse og Aarsagsfrihed, der ofte
betragtes som identiske, ophæve i Virkeligheden hinanden, saasnart man
med Ordet »Selv« forbinder en bestemt Mening.

Indeterministen svarer maaske hertil: »Jeg mener netop, at vi i
Aarsagsrækken maa stanse ved Mennesket selv. Gaa vi videre, og lade
ogsaa hans Villie [og Væsen?] have en Aarsag, saa kommer jo den sidste
Aarsag til hans Beslutning til at ligge langt ud over ham selv; altsaa
er han selv ikke Aarsag«. Hertil er kun at svare, at paa denne Maade
vilde der slet ingen Aarsager gives i Verden. Det vilde da ikke være
Lynet, der slog Manden ihjæl, men de Aarsager (Luftens Elektricitet o.
s. v.), der fremkaldte Lynet; men disse vilde igen ikke egentligt være
Aarsager til Lynet — o. s. v. i en uendelig Række. Denne Betragtning
har sin Interesse; men hvorfor anvender man den kun overfor Villien? —
Enhver Ting og ethvert Væsen i Verden er baade Virkning og Aarsag. Jo
ejendommeligere og rigere udstyret et Væsen er, des flere Betingelser
forudsætter det, og des flere Virkninger kan der fremgaa af det. Det
vil vise sig, at Etiken meget godt kan, ja at den maa antage denne
Betragtningsmaade.

Naar Selvbestemmelse særligt stilles i Modsætning til Inerti,maa det
vel mærkes, at netop de allerbetydningsfuldeste Villiesakter øves i
Begejstring, i Hengivelse, i Optagethed af store Ideer og under
Fordybelse i Tanker, som Individet ikke selv med Bevidsthed har
frembragt, i hvert Tilfælde ikke i selve det Øjeblik, da Villiesakten
foregaar. Det er nu engang aldrig det nøgne og abstrakte Selv, der vil
Noget. Det Selv, der vil, er revet ud af sin Ligevægtstilstand ved
Noget, som vel finder Tilknytningspunkter i det, men hvis Virken Selvet
ikke er eneste Aarsag til.

c. Dersom Villiesakten eller en Del af den ikke er Aarsagsloven
underlagt, staar den som noget Isoleret og Tilfældigt i Forhold til den
hele Personlighed. Den bliver ikke Kød af dennes Kød, Blod af dennes
Blod. Det er ikke blot Tilværelsen, Indeterminismen ikke kan opfatte
som et Hele; heller ikke i den enkelte Personlighed kan Sammenhængen
bevares. Det er en underlig Skæbne, Indeterminismen her frister. Den
mener at hævde Menneskets Værdighed overfor Determinismen, som efter
dens Paastand gør Mennesket til en blot Maskine, — og saa kommer den
selv til at gøre Mennesket til Noget, som er langt ringere end en
Maskine, til noget Sammenhængsløst og Tilfældigt. Naar ét og samme
Motiv, uden at der er sket nogen Forandring i de indre eller ydre
Forhold, under hvilke der handles, snart efterfølges af én Beslutning,
snart af en anden, hvorved er saa egentligt denne »Frihed« forskelligt
fra Lunefuldhed og Tilfældighed? Hvilken Værdi vil man idethele taget
kunne tillægge den? Og hvorledes kan man under saadanne Forudsætninger
vedblive at tale om, at et Menneske har en vis Karakter?

d. Den etiske Dom om min Handlen bygger paa, at Handlingen virkeligt er
min Handling. Derfor er den etiske Dom kun klar og bestemt, hvor den
psykologiske Sammenhæng mellem Motiver og Beslutning ligger klart for
Dagen. Jo mindre min Handling kan forstaas ud fra Kendskabet til min
Karakter og mine Forhold, des snarere vil jeg blive betragtet som
utilregnelig, og des mindre vil jeg kunne drage mig selv til Ansvar.
Ved at opgive Aarsagssammenhængen i Villieslivet opgiver jeg netop
Kendemærket paa Tilregneligheden!Den juridiske Betragtningsmaade
stemmer her med den »etiske«. Straffeloven betragter oprørt
Sindsstemning og Mangel af Overlæg som formildende Omstændigheder,
Gentagelse, Tilbagefald og klart Overlæg som skærpende Omstændigheder.
Til Grund for denne Betragtningsmaade ligger den Opfattelse, at en
forbryderisk Villiesakt maa straffes des strengere, jo større
Sammenhæng den viser sig at staa i med Menneskets hele Karakter. Uagtet
den juridiske Dom væsentligt har med den ydre Handling, ikke med det
indre Sindelag at gøre, er det dog nødvendigt for Dommeren at skaffe
sig Indsigt i Handlingens Motiver og Udspring. Og det ikke blot forat
kunne bestemme Straffens Grad, men ogsaa for at kunne have en
fuldstændig sikker Forvisning om, at Handlingen virkeligt er udøvet. Jo
bedre Dommeren forstaar, hvorledes Handlingen nødvendigt udsprang af de
foreliggende indre og ydre Forhold, des mere kan han være sikker paa,
at Individet virkeligt har udøvet HandlingenSmlgn. min Psykologi VII B,
4. — Anselm v. Feuerbach (Aktenmässige Darstellung merkwürdiger
Verbrechen. Giessen 1829. II. p. 502 f.) hævder, at en Dommer ikke bør
fælde en Dødsdom, naar han ikke bar forstaaet, hvorledes Handlingen er
bleven til..

e. Naar flere nyere Forfattere (Heegaard, Kroman) mene, at Postulatet
om Aarsagsfrihed kan indskrænkes til det mindst Mulige, til »en meget
lille Størrelse, en Ubetydelighed«, saa er det ikke godt at forståa,
hvilken Betydning det kan have, at en saa ringe Del af Villiesakten er
aarsagsfri, da det jo dog er Villiesakten som Helhed, den etiske Dom
gælder. Man ser, at Indeterminismen, der først opløser Tilværelsens
Sammenhæng og dernæst Personlighedens Sammenhæng, ender med ikke engang
at opfatte den enkelte Villiesakt som noget Helt. Visse p. C. af dens
Elementer skulle være aarsagsbestemte, andre aarsagsfrie. Vi faa ikke
at vide, om den aarsagsfrie Bestanddel er lige stor ved alle
Villiesakter af samme Individ og ved Villiesakter af forskellige
Individer, ikke heller, hvorledes den, der drager sig selv til Ansvar,
endsige den, der skal dømme Andre, kan opdage, hvor stor Bestanddelen
er, og om den er der i det enkelte Tilfælde. Men ogsaa afset herfra
staar denne Antagelse som noget højst Forunderligt.Dersom det, som man
har sagtKroman: Vor Naturerkendelse p. 246., er »Determinismens
Akilleshæl«, at Individet efter enhver lav Handling skulde have Ret til
at sige: »Det var nødvendigt, altsaa er det ikke min Skyld!« — saa er
det ikke godt at indse, hvorledes den Indeterminisme, der kun antager
en ubetydelig Del af Handlingen for aarsagsfri (og forsaavidt ogsaa kan
kaldes, og kalder sig selv, en relativ Determinisme), kan undgaa at
blive ramt af den samme Vanskelighed, saafremt denne idethele er
tilstede. Individet vil jo da med Rette sige: »Kun en Tusindedel af min
Handling kan jeg gøre for, da kun saa Meget af den er aarsagsfrit?
Hvorfor drages jeg da til Ansvar for hele Handlingen? Jeg har ikke
begaaet noget Mord, men kun Tusindedelen af et Mord!« — Mest konsekvent
vilde det dog være, at man indrømmede Umuligheden af at bestemme,
hvorvidt et Menneske var tilregneligt for en enkelt bestemt Handling.
Denne Konsekvens drager Kant et enkelt Sted, idet han udtaler, at »hvor
stor en Del af vor Karakter der er ren Virkning af Friheden, og hvor
stor en Del der kan tilskrives den blotte Natur og Temperamentets
uforskyldte Fejl eller lykkelige Beskaffenhed, kan Ingen udgrunde«;
derfor »forbliver Handlingernes egentlige Moralitet ganske skjult for
os«. (Kritik der reinen Vernunft^1 p. 551). —

Hin beskedne Indeterminisme hindrer sig netop ved sin Beskedenhed i at
opnaa, hvad den vil opnaa, og den prøver paa den umulige Ting at faa en
centnertung Vægt til at hænge i et Spindelvæv. Dersom Ansvaret
virkeligt staar og falder med Aarsagsfriheden, saa maa vi antage, at
den Handlende ligesaa godt kunde have undladt hele Villiesakten, hele
Handlingen.

Den Art Beskedenhed indtræder i Teoriernes Historie gerne paa det
Punkt, hvor deres Livskraft og Selvtillid er forsvunden, og hvor man
allerede har faaet Fjenden ind i sin egen Lejr uden at være sig det
bevidst. De gamle Paastande holde sig da en Tid endnu, ligesom
rudimentære Organer; men det er en Illusion, naar man mener, at de
virkeligt udøve nogen Funktion.f. Ordene Ansvar, Skyld og
Tilregnelighed ere, som saa mange andre etiske Udtryk, overførte fra
det juridiske til det etiske Omraade, eller rettere, skrive sig fra en
Tid, da Forskellen mellem disse to Omraader endnu ikke ret gjorde sig
gældende. At jeg drages til Ansvar eller betragtes som tilregnelig for
en Handling, vil sige, at jeg staar som den, hvem Løn eller Straf for
Handlingen tildeles. Hvorfor Handlingen belønnes eller straffes, er et
Spørgsmaal for sig. Det er, som allerede vist (IV, 4) aldeles ikke
selvindlysende, at en Handling skal belønnes eller straffes. Men selvom
vi gaa ind paa Gengældelsesteorien og betragte det som selvindlysende,
er det aldeles ikke nødvendigt, at den Villie, der drages til Ansvar,
skal være absolut første Aarsag, begynde en Aarsagsrække absolut
forfra. Gengældelsen fordrer kun, at der er Nogen, man kan holde sig
til, og det er der, naar Handlingens Udspring af en menneskelig Villie
er konstateret. Det primitive Gengældelsesinstinkt gaar endda ikke saa
langt tilbage; det tilfredsstilles, naar blot et Menneske af samme
Familie eller Stamme som Gerningsmanden lider for Handlingen, og det
fordrer Tilfredsstillelse, hvad enten der foreligger en virkeligt
villet Handling eller ikke. Forestillingen om individuel Skyld og
individuel Tilregnelighed har langsomt arbejdet sig frem. Men
Fordringen om, at den individuelle Villie ingen Aarsag skal have,
skriver sig fra en metafysisk Spekulation, som hverken det primitive
Instinkt eller den etiske Skyldfølelse indlader sig paa.

Hvorfor gaa vi da i vor etiske Skyldfølelse ikke længere tilbage end
til Villien? Hvorfor holder Etiken op her og overlader Alt, hvad der
gaar forud, til Psykologien? — Dette Spørgsmaal skal her søges besvaret
fra et rent etisk Standpunkt. Det juridiske Ansvar kan først behandles,
naar vi i Læren om Staten komme ind paa Begrundelsen af Statens
Straffemyndighed.

Etisk set kan Følelsen af Skyld, Ansvar eller Tilregnelighed kun
betyde, at jeg føler min Handling underlagt Samvittighedens Dom. Den
indre Sanktion (IV, 4) træder i Kraft. Forudsætningen herfor er, at jeg
er mig bevidst virkeligt at have villet Handlingen. Jeg tilregner mig
den, fordi den ikke er mig noget Fremmed, men uden min Beslutning ikke
vilde være iVerden. Jeg har Skylden, fordi jeg har villet. Naar jeg nu
fornemmer Modstriden mellem den Villiesakt, jeg vedkender mig, og det,
som jeg erkender for det Rette, opstaar Angerfølelsen, en Følelse af
indre Disharmoni, Uværdighed og Selvforagt, der kan stige til den
højeste aandelige Smerte. Den opstaar som en Kontrastfølelse, fremkaldt
ved Modsætningen mellem min virkelige Villen og min Anerkendelse af
Idealet. Denne Følelse opstaar under de antydede Forhold med
psykologisk Nødvendighed.

Ogsaa fra et deterministisk Standpunkt kan man meget godt definere
Anger som »Misfornøjelse med sig selv over ikke at have handlet
anderledes«Kroman: Vor Naturerkendelse. p. 243.. En saadan
Misfornøjelse er kun en anden Form for det levende Ønske, der i
Angerens Øjeblik opstaar om, at man dog havde handlet anderledes, et
Ønske, der, som jeg strax skal vise, har sin store praktiske Betydning.
Et saadant Ønske opstaar naturligt, naar man i Besindelsens Øjeblik
underkaster sin Villen og Handlen en alvorlig Prøvelse og finder, at
den ikke kan bestaa for denne. Men af dette Ønske og den derved vakte
Misfornøjelse kan man ikke slutte, at man i Handlingens Øjeblik ligesaa
godt havde kunnet handle helt anderledes, end man virkeligt gjorde. Hos
Mange opstaar der maaske den Illusion; men de datere da blot den
dyrekøbte Erfaring, de have vundet gennem Fejl og Anger, tilbage til et
tidligere ØjeblikPsykologi. VII B, 5 b (Slutning). — En udførligere
Paavisning af de Maader, paa hvilke Forestillingen om en aarsagsløs
Villen kan opstaa, har jeg givet i mine Psykologiske Undersøgelser. p.
92—99..

Men med den psykologiske Forklaring af Angeren er endnu ikke dens
etiske Værdi og Begrundelse given. Angeren er en Smertefølelse, og det
er kun fra et absolut asketisk Standpunkt, at Smerte i og for sig er
noget Godt. Hvorfor skal jeg ikke søge saa hurtigt som muligt at glemme
min forkastelige Handling, ligesom jeg naturligt søger at holde
ubehagelige Minder borte? Da Hamlet har vakt sin Moders Samvittighed,
sigerhun: »O Hamlet, du har søndersprængt mit Hjerte!« Og han svarer:
Saa kast den slette Halvdel bort, og lev des renere da med den anden
Halvdel! Hvorfor mener Etiken, at det ikke kan gaa saa rask, som Hamlet
mener, men at Angerens Smerte har sin store Betydning?

Det er ikke, fordi den hylder Principet »Lige for Lige«, eller »Øje for
Øje, Tand for Tand«. Gengældelseslæren er ikke nogen etisk Lære. Etiken
kan ikke i Angeren se »Guds frygtelige og uudsigelige Vrede«, som
Melanchton kalder den, ikke heller, med Katolikerne, se en Bod eller
Soning i den. — En mere indgaaende Kritik af Gengældelseslæren, end der
indeholdes i de allerede fremførte Bemærkninger, vil der blive en bedre
Lejlighed til ved Undersøgelsen af Statens Straffemyndighed. Her vil
jeg indskrænke mig til et enkelt Punkt, som har særlig Interesse i
denne Sammenhæng. — I Følge Gengældelseslæren maatte Angeren (hvor den
er den eneste Straf) være stærkest hos den, der har øvet den største
Forbrydelse. Men det er den faktisk ikke, og dette finder sin
psykologiske Forklaring deri, at Angeren beror paa et Kontrastforhold
mellem Idealet og den virkelige Villen, et Kontrastforhold, der
naturligvis ikke kan blive til, uden hvor Forestillingen om Idealet
bliver levende. Jo mere levende og udviklet denne Forestilling er, des
flere Handlinger ville blive betragtede i dens Lys, og des skarpere
ville de blive bedømte. Derfor er Angerfølelsen ofte stærkest hos de
reneste og bedste Karakterer. Der er en psykologisk Sandhed i
Fortællingen om Dronning Dagmar, som ikke fik Ro i Døden, fordi hun
havde snørt sine Ærmer en Søndag. Mod en snehvid Baggrund ses Pletter,
der ellers ikke vilde mærkes.

Psykologisk set fremtræder Angeren — ligesom fra en anden Side set
Pligten (III, 9) — som Udtryk for Personlighedens Stræben efter at
bevare sin Enhed og Sammenhæng. Angeren forudsætter, at Bevidstheden om
det Gode er vakt, hvad den maaske ikke var i Handlingens Øjeblik, eller
ogsaa, at den er bleven forhøjet i Art eller Omfang eller begge Dele,
idet et højere etisk Stade er naat. Der føles Medlidenhed med
Handlingens Offer, og man føler Værdien af de Interesser, som
erekrænkede. Angeren er da allerede et Tegn paa, at det Gode er ved at
sejre i Mennesket. Men Angerens Smerte voldes ved, at Bevidstheden om
den virkelige Villen og Handlen staar i den skarpeste Strid med
Bevidstheden om Idealet. Derfor siger Dante (Skærsilden XXXI), at
Beatrice, d. v. s. den ideale Tanke, var Aarsag til den Smerte,
«Angerens Nelder« voldte ham. Trods denne indre, smertelige Modsætning,
der viser Mennesket hans egen Sjæl i et helt andet Lys end før, stræber
han at bevare Forbindelsen med sin Fortid. Han kan hverken slippe det
nye Jeg eller fornegte det gamle Jeg: de udgøre begge hans eget Jeg.
Han genkender — trods det nye Jeg — ærligt og uforbeholdent sig selv
som Aarsag til den tidligere Handlen. Gennem denne stadige Stræben
efter at identificere sig med sig selv og faa det gamle og det nye Jeg
til at dække hinanden ved at prøve paa at tænke dem sammen, føles
Kontrasten saameget des stærkere. Kun i Form af Smerte kan
Personligheden her hævde sin Enhed. Men Dækningsforsøgene kunne føre
til en Lutring, en Sammensmeltning, hvorved det nye Jeg sejrer, men
tillige beriges med den Erfaring, Mennesket har gjort om sin Grænse.
Bevidstheden om Idealet bliver saameget des inderligere, som Livets
Modsætninger ere prøvede i en Dybde, til hvilken de, hvis Udvikling
mere forløber i lige og ubrudt Linie, ikke naa nedDenne Udvikling
belyses ved de i min Psykologi VI B, 2 d og e udviklede Love for
Følelsers Forbindelse og Sammensmeltning og kunde selv dér være anført
som Exempel.. Hvad der er erhvervet gennem en saadan Skærsild, har en
Fasthed, som ikke let vindes paa anden Vis. Den Energi, som
Forblindelsen forhen tog i sin Tjeneste, kan nu gennem en Metamorfose
komme til at virke i en helt anden Retning. Paa denne Maade vidner
Angeren om Personlighedens Kausalitet og om den psykiske Energis
Bestaaen. Allerede Bröchner har (i sit Skrift Det Religiøse i dets
Enhed med det Humane. 1869. p. 157. 172) udtalt denne Opfattelse af
Angeren: »Det forudgaaende Liv slutter sig gennem Angeren sammen med
det nuværende til en kontinuerlig, intensivLivshelhed«. »Under Kraftens
Forvandling er her, ligesom paa det Fysiskes Gebet, Kraftsummen
blivende«Smlgn. allerede Giordano Bruno (Den nyere Filosofis
Historie^2. I. p. 141 f.)..

Kun i den udtrykkelige Bevidsthed om den tidligere Tilstands
Beskaffenhed har man Tegnet paa, at man er ude over den. Slappes
Villien til at holde Modsætningen mellem det Gamle og det Nye ud,
indtræder Metamorfosen og den faste Grundlæggelse af den nye Karakter
ikke. Den, der ikke kan taale at tænke paa sin tidligere Adfærd, — den,
der ikke kan gennemgaa Selverkendelsens Skærsild, — er endnu hildet i
sin Fortid, ligesom den Sindssyge ikke er fuldt helbredet, naar han
ikke vil indrømme, at han har været sindssyg. Der er naturligvis her
kun Tale om den Dom, den Enkelte holder i sit eget Indre; det er ikke
sagt, at nogen Anden har Ret til at gøre hans Regnskab op for ham. —
Hvor Grænsen ligger mellem den nødvendige Selverkendelse og den
sygelige Rugen over, hvad der ikke kan være anderledes, hører til de
allervanskeligste Spørgsmaal i Livet; ingen almindelig Formel kan
belære os derom. Melankolske Naturer komme let — i Kraft af Følelsens
ExpansionPsykologi VI F, 4. — til at anse sig for mere skyldige, end de
ere. Derved lammes Virksomheden, og Driften til Fremgang kuesDer ligger
ofte en egoistisk Sentimentalitet i den rugende Anger og den smaalige
Selvanklage. Goethe fortæller (i en af sine Samtaler med Eckermann) om
en lille Dreng, der ikke kunde beroliges over en lille Fejl, han havde
begaaet. »Det var mig,« siger Goethe, »ukært at bemærke dette; ti det
vidner om en altfor øm Samvittighed, der vurderer det egne Selv saa
højt, at det ikke vil tilgive det Noget. En saadan Samvittighed
fremkalder hypokondre Mennesker, naar den ikke opvejes af en stor
Virksomhed.« I Wilhelm Meisters Lehrjahre (IV, 12) hedder det: »Die
Eigenliebe lässt uns sowohl unsere Tugenden als unsere Fehler viel
bedeutender, als sie sind, erscheinen«. — Smlgn. ogsaa mine
Bemærkninger i Rousseau og hans Filosofi, p. 13 f..

Ti den etiske Betydning af den indtrængende Bevidsthed om Handlingens
Forkastelighed, som Angerens Smerte dels forudsætter, dels vækker, er
den at virke ansporende og fremaddrivende. Der fremkaldes en
Opmærksomhed for Ting, manforhen gik blind og haard forbi. Der rejser
sig en Drift efter at naa et højere Stade, en Higen, som naturligt
udspringer af den pinlige Modsigelse, som føles. Kun ved at være Motiv
er Angeren af etisk Natur. Den er Middel for fremtidig Udvikling.
Etiken ser fremad, ikke tilbage, eller rettere, den ser kun tilbage for
saameget des bedre at kunne se fremad. Etiske Domme ere, som flere
Gange bemærket i det Foregaaende, fra først af Følelsesudbrud overfor
Synet af eller Erindringen om en Handling. Dette vedblive de at være,
hvor vel de end begrundes. Men en saadan Doms Udtalelse er kun
berettiget, hvor den kan være Aarsag, Motiv til fortsat eller ændret
Villen. Hverken overfor os selv eller overfor Andre have vi Ret til at
dømme, naar Dommen ikke kan virke motiverende. En stor Del af de
Vanskeligheder, Mange finde ved at forene Etik og Determinisme, skriver
sig fra den gammeltestamentlige Maade, paa hvilken de opfatte Begreber
som Ansvar og Tilregnelighed. Kun den bør drages til Ansvar, hos hvem
Regnskabsopgørelsen kan blive Motiv — afskrækkende eller opmuntrende
Motiv. Hvis den populære Opfattelse mener noget Andet med Ordene Anger,
Ansvar, Tilregnelighed o. s. v., saa er det uholdbare Begreber, den har
dannet.

I Ønsket om at have handlet anderledes og Smerten ved ikke at have
gjort det anerkender man maaske Noget, som i sin Tid gjorde sig
gældende under Overvejelsen, men den Gang ikke kunde faa Magt. Vi se
her den store Betydning af den indre Debat før Beslutningen. Selvom de
Drifter og Tilskyndelser, der havde Retten paa deres Side, maatte bukke
under, har denne Kamp dog maaske ikke været forgæves. De kunne have
gjort Ligevægten mindre stadig, selvom de ikke ganske kunde overvinde
Modstanden mod Bevægeise i den Retning, i hvilken de pege. Men det
Arbejde, de have gjort, behøver ikke at gaa til Spilde. De stige op
igen, naar Sindet er blevet roligere, og ved Kontrasten kunne de nu
maaske opnaa den Magt, de forhen manglede, eller de faa Hjælp og
Supplering ved nye Tilskyndelser og Drifter, der paa deres Side ikke
alene vilde være i Stand til at bestemme Villien.

g. Dersom Aarsagsloven ikke gjaldt paa det aandeligeOmraade, vilde den
etiske Stræben være haabløs. Kun hvor der hersker Lovmæssighed, kan min
Villie gribe saaledes ind, at der udrettes Noget. At vi kunne gribe ind
i den ydre Natur og faa den til at adlyde vore Formaal, muliggøres ved,
at vi kende Naturens Love og vide, hvilke Betingelser vi maa skaffe til
Veje for at opnaa, hvad vi ville. Paa lignende Maade ere vi stillede
overfor den menneskelige Natur. Kun hvis der hersker Lovmæssighed,
kunne vi ændre den paa de Punkter, hvor den strider mod vore Idealer.
Hvad det gælder om, er at skaffe Motiver af den rette Art og Styrke, og
dette maa ske i Kraft af de psykologiske Naturlove. Men hvad vilde al
mulig Anstrengelse nytte, dersom et og samme Motiv under samme Forhold
snart efterfulgtes af én Beslutning, snart af en ganske anden? Hvad der
ingen Aarsag har, kan jeg ikke forberede; overfor det staar jeg som
overfor det Tilfældige og Lunefulde. Min fremtidige Villen raader jeg
kun for, dersom der er et Aarsagsforhold mellem min nuværende og min
fremtidige Villen. Da kan det, jeg nu saar som et Frø, voxe til en
kraftig Plante.

Vi forstaa nu, hvorfor Ansvaret ikke gaar længere tilbage i
Aarsagsrækken end til Villien. Det er, fordi det er den, det gælder at
forandre. Hvad der ligger forud for Villiesakten, interesserer os etisk
set kun, forsaavidt det har Indflydelse paa Villien. Kun indirekte
drages vi derfor til Ansvar for vore Tanker og Følelser, nemlig
forsaavidt de ere villiesbestemmende Kræfter. Det Omfang, i hvilket de
skulle drages ind, vil naturligvis være meget forskelligt i de
forskellige Tilfælde.

Af Intet kommer Intet. Denne Sætning maa Etiken for sin egen Skyld lade
gælde. Det kommer an paa at vække og nære Ønsker og Drifter af rette
Art hos mig selv og Andre. Hvor langt den Enkelte i det enkelte
Tilfælde kan naa, derom kan kun Erfaring og Forsøg overbevise ham.

h. Endnu bør med nogle faa Ord den underlige Paastand belyses, at
Deterministen konsekvent maa staa som blot Tilskuer ved Livet, baade
ved sit eget og ved Andres Liv. Som om man ikke kan føle Glæde eller
Sorg ved Livet og Lyst til at gribe ind i det, fordi man antager, at
det underligger bestemte Love! Dersom mit Ansvar slet ikke giver mig
Tid til at tænke,kan jeg naturligvis ikke være Determinist. Men saa kan
jeg heller ikke være Indeterrainist. Ti det bliver man ogsaa kun ved at
tænke. Indeterminismen er ligesaavel en Teori som Determinismen, og der
er dem, for hvem det kræver den største intellektuelle Anstrengelse at
sætte sig ind i, hvad Indeterminismen egentligt mener. Gaar jeg i hvert
Øjeblik op i Praxis, kan jeg ikke teoretisere. Agerdyrkeren faar ingen
Tid til at studere Kemi, naar han uafbrudt skal pløje og harve. Det er
naturligvis ikke Alle, for hvem det ligger at studere Psykologi og
Historie. Der kan være Naturer, hos hvem den stadige Interesse for at
finde Aarsagerne til sine egne og Andres Handlinger kan svække den
praktiske Interesse. Men det er da kun den almindelige Modsætning
mellem teoretiske og praktiske Naturer, vi staa overfor. Enhver maa her
se til, hvor megen Plads han giver Teorien i sin aandelige Husholdning.
Det er naturligvis uetisk at optræde som blot Forsker, hvor det gælder
om Handling. Hvem vilde, om han end er nok saa ivrig Fysiker, studere
Lysvirkningernes Natur, naar han stod ved en af sine Kæres Dødsleje?
Men vil man derfor sige, at Fysik og Kærlighed udelukke hinanden? Jeg
kan (hvad enten jeg er Indeterminist eller Determinist) ikke studere
Villiens Psykologi i samme Øjeblik, som jeg skal handle; men fordi jeg
ikke paa samme Tid kan gøre to forskellige Ting, behøve disse to Ting
dog derfor ikke logisk at stride mod hinanden. Jeg kan ikke paa én Gang
staa paa Benene og paa Hovedet; men jeg kan (maaske) gøre det Ene
først, det Andet senere.

En Forudsætning ligger der ganske vist til Grund for hele den etiske
Betragtning, hvad enten den er deterministisk eller indeterministisk,
nemlig den, at Tilværelsen ikke er fuldendt, færdig eller fuldkommen,
men at der er et Arbejde at gøre for menneskelig Villen. Den
menneskelige Villie maa være en af de Aarsager, paa hvilke
Verdensudviklingen beror. Hvilken Vægt den har i Forhold til andre
Aarsager, kan kun Erfaring lære; men den maa ikke være Nul, hvis en
Etik skal være mulig. Enhver Etik, der staar paa Virkelighedens Grund,
er en Lære om, hvorledes Udviklingstendenser, der i mere elementære
Former ytre sig i det ydre Naturliv, kunne føres videre imenneskelig
Aand. Verdensløbet maa for en Del foregaa gennem menneskelig Villie, og
ethvert Forsøg paa en afsluttende Verdensanskuelse maa ogsaa tage dette
Moment med i BetragtningSmlgn. nedenfor VII, 1 og 4 og XXXI, 3. saavel
som mine Filosofiske Problemer (Universitetsprogram Novbr. 1902). 111,
5 og IV, 2..

                           VI. DET ETISKE ONDE.

1. Hvad det etiske Onde er, følger allerede af, hvad der tidligere er
udviklet (III, 6; 10; 20). Det bestaar i en mere eller mindre bevidst
Isolation af det enkelte Øjeblik fra Individets Livshelhed, og af det
enkelte Individ fra Slægtens Livshelhed. Deraf følger ikke blot en
Modstand mod det, Individets eller Slægtens Velfærd kræver, men ogsaa
en Slappelse af Energien og en Opløsning af Sammenhængen i Individet
eller i Slægten. — Vi gaa her lidt nærmere ind paa de psykologiske
Aarsager til denne Isolation.

To Aarsager forklare det tragiske Misforhold, som betegnes ved Begrebet
det Onde. For det Første Udviklingens sporadiske Karakter, som bestaar
i, at de enkelte Evner i den enkelte Personlighed og de enkelte
Individer indenfor Slægten ikke udvikle sig samtidigt, ejheller lige
stærkt og hurtigt, men saaledes, at snart det ene Element, snart det
andet optræder med den største Energi; derved bliver der Mulighed for,
at de ikke komme til harmonisk at indordne sig i den større Helhed, men
endog gøre bestemt Modstand derimod. Under to Former kan denne
Disharmoni opstaa. Det kan være, at det enkelte Element (den enkelte
Evne hos Individet, det enkelte Individ i Slægten) med Energi
fortsætter en Tendens, som forud har udviklet sig. I Kraft af en Art
Inerti vedbliver det at bestaa og virke som

forhen, uagtet der nu fra Helhedens Side maa stilles andre Fordringer
til det end før. Eller det kan være, at det enkelte Element
uvilkaarligt varierer, slaar ind paa nye Retninger, netop fordi Livet
rører sig saa kraftigt i det at det maa have rigeligere Afløb end
forhen, — men at der nu ikke viser sig nogen Mulighed for at finde en
Sammenhæng, i hvilken det Nye kunde indgaa og vinde Værdi. Hvad der fra
først af syntes at gøre et helt nyt Livstrin muligt, bliver nu et Brud
paa Livets Sammenhæng, noget Forvredet og Forvrænget. — Hverken den
konserverende eller den varierende Tendens kan undværes; men begge
indeholde Mulighed for Brud med Livets Sammenhæng og Krænkelse af den
Grundvillie, som Vurderingen forudsætter. De ere Kræfter, der
uvilkaarligt ville det Gode, men ofte virke det Onde. De kunne føre til
Isolation, saa at Delen sætter sig i Helhedens Sted, fordi den ikke vil
ændre sin Tilstand — hvad enten denne nu væsentligt er Fortsættelse
eller stadig Varieren.

Den anden Aarsag ligger i, at det Uvilkaarlige gaar forud for det
Vilkaarlige, det Ubevidste eller dunkelt Bevidste forud for det klart
Bevidste. Den Tanke, der kan lede, skal først vindes, og vindes ofte
kun gennem Vildfarelse. Man bliver ofte først klog af Skade. Den Lov,
siger Aischylos, har Zeus sat, at Visdom kun vindes ved Smerte (πάθει
μάθος). Individet væver sig ind i Livet uden at vide, i hvilken
Sammenhæng det kommer ind. Og selve den første Tanke opstaar
uvilkaarligt: Overgangen fra det Uvilkaarlige til det Vilkaarlige maa
naturligvis ske uvilkaarligt. De første Formaal, Mennesket sætter sig,
sætter det uden Overlæg: Hvordan den første Kundskab vakt kan blive,
Véd ingen Mand, véd ej, hvorfra den vælder, Og hvordan først hans
Lyster kom til Live. Som Honningsdriften hos en Bi sig melder, Kom de
til ham; hin Villiens Førstetanke Fortjener ingen Ros, og Last ej
heller. (Dante: Skærsilden VIII.)

Og dog kan denne »Førstetanke« blive afgørende for hele Livets Retning.
Den bliver Udgangspunktet for Tankelivet, det første
Associationscentrum, der bestemmer de følgende TankersGang og Art. Men
der er ingen Sikkerhed for, at den Retning, som hermed gives, stemmer
med de højeste Livsinteresser.

Isolation og Blindhed ere da de to Træk, det Onde, naar vi se det efter
dets Mulighed, frembyder. Det Onde er Trægheden, der ikke vil ændre
Tilstand, Tungheden, der ikke vil lade sig løfte, Sneverheden, der ikke
vil lade sig udvide. Det er den fulde Modsætning til det
Vurderingsmotiv, som i det Foregaaende blev forudsat: ti Sympatien er
en Trang til Meddelelse, til at gøre sig til Et med Andre, til at aabne
sig for Verden. — Den græske Etik lagde mest Vægt paa Forblindelsen,
der vækker Overmod og Frækhed (ὕβρις). Homer og Tragikerne opfattede
Syndens Udspring som Bedaarelse (ἄτη), Sokrates ligefrem som Uvidenhed.
Den nyere Tids Etik fremhæver mest den af Træghed fremgaaende
Isolation. Saaledes Spinoza og J. G. Fichte. Denne sidste Tænker viser
i sin interessante psykologiske UdviklingJ. G. Fichte: Sittenlehre.
1798. p. 262 ff. Se min Bog Den nyere Filosofis Historie^2. II. p. 150
f. — For Spinoza var Synden en aandelig Afmagt (Tract. polit. II, 7.
11. 20), der dannede Modsætningen til den Maade, paa hvilken
Selvhævdelsestrangen formaar at føre Menneskets Udvikling frem fra
lavere til højere Former (Ethica. III, 6 ff.). Se Den nyere Filosofis
Historie^2. I. p. 325—327. — F. C. Sibbern har i sin Psychologie (1856)
p. 119 og i sin Moralfilosofi (1878) p. 7—11 anvendt sin Lære om al
Udviklings sporadiske Gang paa Problemet om det Onde., hvorledes der af
Trægheden som Modstand mod at gaa ud over den givne Tilstand og Retning
kan opstaa Fejghed og Falskhed, idet man hellere opgiver sin Frihed end
optager Kampen, og idet man, naar der alligevel skal kæmpes, hellere
bruger List end ærlige Vaaben. For begge Tænkere er det etiske Onde
Modsætningen til den aandelige Kraft og Frihed. Denne aandelige Frihed
hang for dem nøje sammen med Samfundslivet, og derved blev det Onde
indirekte ogsaa Brud paa den sociale Harmoni, Krænkelse af den fælles
Frihedsstræben. Men paa det Standpunkt, paa hvilket vi her have stillet
os (III, 8—11), maa det etiske Onde direkte karakteriseres ved sin
antisociale Karakter, ved Fraværelsen af de Motiver og Egenskaber,der
gøre aandeligt Fællesskab muligt, ikke blot af dem, der gøre aandelig
Frihed mulig.

Naar Bevidstheden om Modsætningen til et højere Livstrin (hvilket man
dog naturligvis ikke anerkender som et højere) opstaar, og det nu en
Gang indledede Stadium dog fastholdes, stiger Trægheden til Trods.
Kontrasten virker her fæstnende og æggende og forøger Modstanden.
Standpunktet udformes til et System, der kan fastholdes med streng
Konsekvens. Naar et saadant isolerende Stade kaldes ondt, sker denne
Vurdering ud fra et andet etisk System end det, som den, der staar paa
hint Stade, selv anerkender. Ethvert Standpunkt hævder sin Ret til at
være, sætter sin Vurdering imod al anden Vurdering. Her have vi da i
den skarpeste Form den Kamp mellem etiske Systemer, som vi tidligere
(III, 13) betragtede fra et rent teoretisk Synspunkt. Det er den store
Kamp i Verden, hvor det, der fra den ene Side stemples som Træghed,
Isolation, Forblindelse og Trods, fra den anden Side erklæres at være
Udslag af naturlig og berettiget Selvhævdelse eller maaske endog Spirer
til nye Fremskridt. I denne Kamp er det ikke blot Tanke, der staar mod
Tanke, men Lidenskab, der staar mod Lidenskab, og Villie, der staar mod
Villie. Til Grund for al etisk Vurdering ligger jo en Grundvillie, en
formaalsættende Virksomhed. Hvor Vurdering staar mod Vurdering, er det
det aandelige Livs mest fundamentale Kræfter, der have rejst sig mod
hverandre.

Den filosofiske Etik staar anderledes overfor denne Kamp end den
teologiske Etik. Den lærer af Psykologien og Historien, hvorledes
Standpunkter og Systemer blive til, og hvorledes de successivt udfolde
sig af Elementer, der have deres berettigede Plads i Livets Sammenhæng.
Denne successive Udfoldelse af de Standpunkter, der forkastes og skulle
overvindes, kan den gennemførte teologiske Etik ikke antage. Den
anerkender ikke den simple Sandhed, at det Uvilkaarlige gaar forud for
det Vilkaarlige, og at Delene ikke altid slutte sig sammen til et Hele.
Synden er for den Hovmod, — ligesom Lydighed er Indbegrebet af al Dyd.
Naar Mennesket isolerer sig, løsriver sig fra Kilden til alt Godt, saa
er Aarsagen at søge i dets Stolthed. Hvoraf Stoltheden og Hovmodet igen
opstaa, faar manikke at vide; men fra AugustinusDe civitate dei. XIV,
12—13. (Malæ voluntatis initium quæ potest esse nisi superbia?) De
moribus eccl. cath. c. 12. — Se Om Grundlaget for den humane Etik. p.
137—141. — Ved Siden af den stærke Betoning af Hovmodet som den onde
Villies Udspring gaar hos Augustinus den stærke Fremhæven af det
sanselige Begær (concupiscentia), der især aabenbarer sig i
Kønsdriften. Da denne rører sig uafhængigt af Villien, er det klart, at
Naturen er fordærvet, og da Slægtens Forplantning nu netop sker gennem
den med sanseligt Begær fuldbyrdede Avlingsakt, er det intet Under, at
Menneskeheden er bleven til et Syndens Kaos (massa peccati). Smlgn. A.
Harnack: Lehrbuch der Dogmengeschichte.^3 11. p. 29. Men det er dog
Augustins udtrykkelige Lære, at det er den hovmodige Villie, der har
fordærvet Naturen, saa at det Onde derefter opstaar uvilkaarligt og
behersker Villien. De civ. dei XIV, 3—6. af staa de i Spidsen for alle
Laster. Medens Syndens Udvikling efter den filosofiske Opfattelse
foregaar fra det Ubevidste og Uvilkaarlige til det Bevidste og
Vilkaarlige, saaledes som Erfaringen viser os det ved al sjælelig
Udvikling, bliver det Opgaven for den teologiske Etik at vise,
hvorledes de mindre bevidste og vilkaarlige Former for det Onde udvikle
sig af de mest bevidste og vilkaarlige. I den middelalderlige Etik er
der gjort Forsøg paa at forklare de syv Kapitalsynder genetisk,
saaledes at der af Hovmodet successivt udvikler sig Misundelse, Had,
Sløvhed(acedia), Gærrighed, Umaadelighed og VellystHugo a St. Victore
udleder acedia af de tre første Synder, der føre Mennesket til Væmmelse
ved sig selv; af acedia udspringe igen de tre sidste Synder, idet
Mennesket, der har mistet den indre Glæde, vender sig udad for at finde
Trøst (Liebner: Hugo von St. Victor. Leipzig 1832. p. 278—280). — Hos
Dante antydes den samme Udviklingsgang: Skærsilden. XVII. Smlgn.
Ozanam: Dante et la philosophie catholique au 13e siècle. Paris 1843.
p. 94. — Andreas Sunesøn: Hexaëmeron. ed. Gertz. p. 153 har samme
Rækkefølge, (som synes at hidrøre fra St Gregor). — Ifølge Thomas
Aqvinas kunne alle syv Hovedsynder være Udgangspunktet (radix); men da
der til Grund for dem alle ligger Higen efter egen Fremragen og Højhed,
kan Hovmodet (superbia), den ubændige Trang til selvisk Højhed
(inordinatus amor propriæ excellentiæ) med Rette kaldes Begyndelse til
al Synd, ligesom den er Dronningen for alle Synder. Thomas opstiller
følgende Rækkefølge, som han dog ikke anser for den eneste mulige:
Hovmod (superbia), Gerrighed (avaritia), Vellyst (luxuria), Misundelse
(invidia), Fraadseri (gula), Vredagtighed (ira), Sløvhed (acedia). En
Parallelisme mellem Kapitalsynder og Kardinaldyder anser Thomas ikke
for mulig. Summa theologica. Pars II. Qvæstio 84, 2—4.. Selvom der i
denne Skildring indflettesinteressante Iagttagelser, saa er den dog
bygget paa en psykologisk Umulighed. F. C. Sibbern har med Rette sagt,
at den teologiske Etik udleder det Onde af det højeste Onde. Det er at
vende op og ned paa Sagen. Først gennem en Række af Udviklingstrin
stiger den ubevidste Træghed, der kan være gavnlig, til bevidst
Afvisning af ethvert Forsøg paa at drage Individet ud af dets
Isolation. Først paa Højdepunktet af den ved Trægheden indledede
Modstand gør Individet alt Andet til Middel for sin Nydelse eller sin
Magtfølelse. I Stedet for at være ét blandt flere har det nu forsøgt at
gøre sig selv til absolut Formaal. I det Enkelte er det saa langt fra,
at der her kun kan gennemløbes en eneste Udviklingsrække, at der for
den psykologiske Undersøgelse fremstiller sig en stor Mangfoldighed af
Veje.

De speciellere Former for det Onde ville bero paa de almindelige
Følelsesdispositioner eller Temperamenter, med hvilke de enkelte
Individer fra først af møde. Det mørke Temperament fører hos passive
Naturer til Forstemthed, Mismod og Uimodtagelighed. Individet unddrager
sig Alt, hvad der vil lægge Beslag paa det, særligt ogsaa de oplivende
og vækkende Paavirkninger. Hos aktive Naturer opstaar under
Forudsætning af dette Temperament Skadefryd og Misundelse, Haardhed og
Grusomhed. Man føler Andres Lyst og Lykke som skærende Disharmoni eller
betragter den som Udtryk for Dumhed og Kortsynethed. Der er
Tilbøjelighed til at berøres af Alt paa en smertelig Maade, og
Ulystfølelsernes Hyppighed frembringer let Egoisme ved den
Opmærksomhed, Individet nødes til at henvende paa sig selv. Smerten
hindrer det i Hengivelse, hindrer det i at glemme sig selv. — Det lyse
Temperament fører i Passivitetens Form til Nydelsessyge, til at søge
Tilfredsstillelse for de i Øjeblikket opstigende Ønsker og Drifter
eller til at svælge i straalende Fantasier og derved tabe Evnen til
atarbejde paa de Opgaver, Livet stiller. Hos aktive Naturer fører det
til hensynsløs Virkedrift og Higen efter Selvstændighed, til Herskesyge
eller Fanatisme. Ogsaa her kan Haardhed og Grusomhed udvikle sig, især
naar den egne Evne til at lide Smerte er ringe. Der kan her ofte vises
stor Opofrelse og Anstrengelse for at tilfredsstille Trangen til at
fornemme sine Kræfter, den egoistiske Magtsyge. Det bliver den heroiske
Form for det Onde. — Under saadanne forskellige Former sætter Individet
sig fast i sig selv, gør sig selv til Centrum og umuliggør den fulde
Hengivelse. Endnu flere Former vil man finde, naar man tager Hensyn til
de mangfoldige Motivforskydninger, der blive mulige udfra den
oprindelige Disposition, og tillige til den Maade, paa hvilken de
almindelige psykologiske Elementer optræde under de forskellige
historiske og sociale Forhold. Det Onde er ikke blot et psykologisk,
men ogsaa et sociologisk Fænomen.

At det Onde saaledes kan fremtræde i mange forskellige Former, er af
stor praktisk Betydning. Naar den Ene ikke har sin Ufuldkommenhed der,
hvor den Anden har sin, kan gensidig Kritik og etisk Paavirkning blive
mulig. Den Enkelte kan blive Forbillede i visse Henseender, selvom han
ikke kan blive det i alle Henseender. Hvis en saadan Forskelligartethed
— Differentiation eller »Arbejdsdeling« — ikke fandt Sted, vilde
Mulighederne for Udvikling og Fremskridt være langt ringere, end de
ere.

2. Jeg gaar lidt nærmere ind paa det Spørgsmaal: hvor høj en Grad af
Bevidsthed kan der være til Stede i de nu skildrede Tilstande? —
Prædikatet »Ondt« udtales fra et Standpunkt, som den, paa hvem det
anvendes, ikke deler. Øjebliksmennesket deler jo ikke Individualistens
Standpunkt, og Individualisten deler ikke dens Anskuelse, der stiller
sig paa Familiens, Stammens, Statens eller hele Slægtens Standpunkt.
Dersom den, der staar paa det snevrere eller lavere Standpunkt, havde
fuldstændig og klar Bevidsthed om Prædikatets Gyldighed og
Anvendelighed paa ham, saa maatte ogsaa de tilsvarende Følelser og
Drifter sættes i Bevægelse, og hans Handlen maatte blive en anden. Der
maa altid i det Onde være Uvidenhed og Forblindelse: Uvidenhed,
forsaavidt som Forestillingerne ikkeere klare og fuldstændige;
Forblindelse, forsaavidt som det er visse herskende Følelser og
Lidenskaber, der hindre Forestillingernes rette Udvikling. Der kan være
en Forestilling om et andet Livstrin, men denne Forestilling høres kun
som en fjern Røst, vinder ikke Magt, vækker ingen stærk Følelse, gaar
ikke ind i det reale Selv. Sokrates havde i Hovedsagen Ret i, at Synd
er Uvidenhed, naar man blot ved Uvidenhed tænker paa Mere end manglende
Forstandsoplysning, eller naar man til Uvidenheden føjer Forblindelsen
for at udtrykke, at der ikke blot mangler den rette Erkendelse, men at
der ogsaa er positive Hindringer for, at den kan udvikle sig og faa
Magt over Sindet. De, som handle ondt, »vide ikke, hvad de gøre«.
Aarsagen til, at de ikke vide det, ligger ganske vist dybere, end
Sokrates tænkte sig, eller i hvert Tilfælde dybere, end han forstod at
udtrykke. Men den Selverkendelse, Sokrates fordrede, vilde, naar den
gennemførtes, ogsaa bringe det skjulte Grundlag for det hele Standpunkt
for Dagen. Al Etik maa derfor tilsidst være enig med Sokrates.

Til en egentlig Villiesakt hører nu jo dog, at man skal være sig klart
bevidst, hvad man gør! — Her maa derfor skelnes mellem Bevidstheden om
de faktiske Forhold, som Handlingen angaar, og Bevidstheden om
Handlingens etiske Karakter. Uvidenheden og Forblindelsen behøve ikke
at angaa de faktiske Forhold. Jeg kan vide bestemt, hvad jeg gør, som
f. Ex. Kætterdommeren véd, hvad han gør, naar han fælder Dødsdommen
over et Menneske paa Grund af hans Tro, uden dog at være klar over, at
det fra et højere etisk Standpunkt set er noget Forkasteligt. En saadan
Klarhed vilde gøre Handlingen umulig. Ti det er psykologisk umuligt at
handle mod sin bestemte og fulde Overbevisning, naar denne ikke
fordunkles og fortrænges af andre Tilskyndelser. Man kan »have« en
Overbevisning i den Forstand, at der er Mulighed for, at den kan
fremkaldes og blive levende i Bevidstheden, naar der bliver
tilstrækkelig Opfordring eller Anledning dertil. Men Spørgsmaalet er,
om den spontant (eller dog ved et Minimum af ydre Anledning) trænger
sig frem i Sindet i Overvejelsens og Handlingens Øjeblik; ti kun da er
det egentligt en bestemt og fuldOverbevisning. Her er uendeligt mange
Grader og Nuancer af Klarhed, og det er dogmatisk uden videre at
fastslaa den højeste Grad som given.

Man kunde mene, at der alligevel findes en saadan Villen mod bedre
Viden, naar Mennesket søger at fordunkle den etiske Bevidsthed hos sig
for at slippe fra den Splid og Delthed, som opstaar, hvor den ikke
strax kan blive herskende, eller naar Mennesket søger at hindre
Opstaaen af Tanker, han frygter, vilde ændre hele hans nuværende
Vurdering, hans nuværende SystemSmlgn. Psykologi. 3. Udg. VI F, 2
(Slutning).. Men i saadanne Tilfælde har jo den højere etiske
Bevidsthed ikke faaet fast Fod; ellers kunde Pinligheden ved den delte
Tilstand ikke blive det raadende Motiv. Der øves ikke Ondt med fuld og
klar Bevidsthed om, at det er Ondt. Det er først i den nyeste Tid, at
store Digtere have skildret det Onde med en finere og dybere Psykologi
end den, der ligger til Grund for den sædvanlige Djævletype, hvilken
endog Shakespeare altfor meget har fulgt i sin Richard III. og sin
Jago. I første Linie staar her Begyndelsen af Dostojewskys Raskolnikow.
Men jeg maa ogsaa henvise til en enkelt Replik i Ibsens »Rosmersholm«.
Skildringen af Rebekkas Karakter kan jeg ikke paatage mig at forsvare;
men en enkelt Replik er mesterlig. »Der er da vel to Slags Villie i et
Menneske, skulde jeg mene! Jeg vilde ha' Beate væk. Paa den ene Maaden
eller paa den anden. Men jeg troede aldrig, at det skulde komme
alligevel. Ved hvert Skridt, som jeg fristed og voved fremad, syntes
jeg ligesom noget skreg indeni mig: Nu ikke længer! Ikke et Skridt
længer! — Og saa kunde jeg ikke la' det være endda. Jeg maatte friste
et bitte lidet Gran til. Bare et eneste et. Og saa et til — og altid et
til. — Og saa kom det. — Det er paa den Vis, sligt noget gaar for sig«.
En mindre Digter vilde have skildret hende som en Djævel, der med fuld
Bevidsthed lagde sin Plan og klogt beregnede de mange smaa
Knappenaalsstik, der skulde føre til Maalet.

Den teologiske Forestilling om »Synd mod den hellige Aand« er ligeledes
en psykologisk Umulighed. Luther betegner den ien Prædiken over dette
Emne som »Djævlesynd, der, skønt aabenbar og overbevist, ikke vil
overbevises«. Han siger: »Denne Synd har jeg i forrige Tider, da jeg
endnu var en lærd Doktor, aldrig villet tro, var til i Verden«. Senere
kom han til at frygte for, at Papisterne, der ikke kunde modbevise den
rette Lære, vilde blive stikkende i denne Synd! Som lærd Doktor var
Luther en bedre Psykolog, end da han var bleven den store Agitator.
Naar man ikke vil overbevises, hvorledes kan man saa være overbevist?
Saalænge man ikke vil overbevises, maa der jo dog være en Del af Sindet
tilbage, hvor Overbevisningen ikke er trængt hen med sin fulde
Virkning; hvorledes kunde ellers en saadan Villie opstaa? — Luther
siger: »Naar Nogen kommer saa vidt, at han Intet vil høre eller se, ja
tilmed vil forsvare sin Gudsbespottelse, saa staar han ikke længer til
at raade og hjælpe«. Men den, der forsvarer sig, beraaber sig dog paa
Grunde; han anerkender altsaa endnu Sandhedens Magt, kun at han ikke
anerkender som Sandhed, hvad hans Modstandere kalde saa. Her er altsaa
endnu noget Godt tilbage. Det aldeles Djævelske vilde være, slet ingen
Sandhed at anerkende; men det vilde tilsidst føre til fuldstændig
Meningsløshed og Tankeløshed og til fuldstændig Afmagt. Den absolut
konsekvente Ondskab vilde altsaa være absolut Dumhed, og det er et
rigtigt Instinkt, der lod Folketroen forvandle den onde Djævel til den
dumme DjævelAllerede i den gammelpersiske Teologi fremtræder dette
Træk: Ahriman aner i sin Vankundighed ikke, at Ormuzd, den gode Magt,
er til, og da han har opdaget denne Magt, undervurderer han den,
ligeledes af Vankundighed. Edv. Lehmann: Zarathustra. En Bog om
Persernes gamle Tro. København. 1899—1902. 11. p. 161..

3. Et Skridt videre fremme end Forblindelsen ligger Forhærdelsen. Men
heller ikke den er Et med bevidst Ondskab. Forhærdelse er Forblindelse,
der har sat sig fast, er gaaet over i Kød og Blod, saaledes at en
Ændring af Karakteren er overordentligt vanskelig. En saadan
Forhærdelse vilde det dog være uberettiget at gøre til Et med
Uforbederlighed. Vor Opdragelseskunst, baade den individuelle og den
sociale, er neppe saa vidtfremskreden, at vi tør erklære et Menneske
for absolut uforbederligt. Vor Kunst og vore Midler slaa maaske ikke
til. Men der er hidtil paa dette Omraade hverken sat den Kraft eller
den Kløgt ind, som Menneskeslægten har anvendt paa saamange andre
Omraader. Man har ladet sig nøje med at hensætte slige Individer i et
»Tugthus« og give dem Anvisning paa et Helvede i den anden Verden. Den
Kunst og den store, taalmodige Menneskelighedsfølelse, hvilke ene kunne
overvinde de Hindringer, der her kunne foreligge, ere endnu kun i deres
VordenSmlgn. udførligere herom mine Etiske Undersøgelser. p. 73—81..

                         VII. VELFÆRDENS TEORI.

1. I de tre nærmest foregaaende Kapitler have vi beskæftiget os med
Etikens Grundlag. Vi gaa nu over til en nøjere Fastsættelse og
Belysning af Principet for Etikens Indhold. Til det Grundlag, hvorpaa
vi her have stillet os, svarer som tidligere vist (III, 10—15), kun ét
saadant, nemlig Velfærdsprincipet. Det giver det almindelige Svar paa
det Spørgsmaal: hvad er det Gode?

Man har af misforstaaet idealistisk Interesse ofte overset, at det
Godes Begreb er et rent formelt Begreb, og har drevet en vis Kultus med
det, uden at give nogen nærmere Bestemmelse deraf. Det sande Gode,
mente man, maa være det i og for sig Gode, hvis Værdi ikke afhænger af
noget Andet. Men hvad er det, der har sin Værdi i sig seiv? Hvilket
Indhold tilfredsstiller denne Betingelse?

Som tidligere udviklet maa dette Spørgsmaal besvares forskelligt paa de
forskellige etiske Standpunkter. Naar en uinteresseret og universel
Sympati er bestemmende for den etiske

fremskreden, at vi tør erklære et Menneske for absolut uforbederligt.
Vor Kunst og vore Midler slaa maaske ikke til. Men der er hidtil paa
dette Omraade hverken sat den Kraft eller den Kløgt ind, som
Menneskeslægten har anvendt paa saamange andre Omraader. Man har ladet
sig nøje med at hensætte slige Individer i et »Tugthus« og give dem
Anvisning paa et Helvede i den anden Verden. Den Kunst og den store,
taalmodige Menneskelighedsfølelse, hvilke ene kunne overvinde de
Hindringer, der her kunne foreligge, ere endnu kun i deres VordenSmlgn.
udførligere herom mine Etiske Undersøgelser. p. 73—81..

1. I de tre nærmest foregaaende Kapitler have vi beskæftiget os med
Etikens Grundlag. Vi gaa nu over til en nøjere Fastsættelse og
Belysning af Principet for Etikens Indhold. Til det Grundlag, hvorpaa
vi her have stillet os, svarer som tidligere vist (III, 10—15), kun ét
saadant, nemlig Velfærdsprincipet. Det giver det almindelige Svar paa
det Spørgsmaal: hvad er det Gode?

Man har af misforstaaet idealistisk Interesse ofte overset, at det
Godes Begreb er et rent formelt Begreb, og har drevet en vis Kultus med
det, uden at give nogen nærmere Bestemmelse deraf. Det sande Gode,
mente man, maa være det i og for sig Gode, hvis Værdi ikke afhænger af
noget Andet. Men hvad er det, der har sin Værdi i sig seiv? Hvilket
Indhold tilfredsstiller denne Betingelse?

Som tidligere udviklet maa dette Spørgsmaal besvares forskelligt paa de
forskellige etiske Standpunkter. Naar en uinteresseret og universel
Sympati er bestemmende for den etiskeVurdering, kan kun det være godt,
der bevarer og forhøjer bevidste Væseners Velfærd, forøger deres Lyst
eller forminsker deres Smerte. Enhver Handling, som virker i denne
Retning uden at medføre fjernere Virkninger i modsat Retning, er dermed
retfærdiggjort, enhver Handling, om hvilken det Modsatte gælder, er
forkastelig.

Etiken arbejder her kun videre paa, hvad der fra Naturens Haand er
indledet. Ti i det Store og Hele er Lystfølelse knyttet til sund og
naturlig Brug af Kræfterne og til det, der bevarer og fremmer Livet,
Ulystfølelse til det Modsatte. Smerte er Tegn paa begyndende Opløsning
af LivetPsykologi VI D.. Naar Etiken vurderer vor Villen og Handlen
efter den Grad, i hvilken Lyst derved kommer til at sejre over Smerte,
arbejder den — formedelst den nøje Sammenhæng mellem Lyst og Liv,
Smerte og Død — paa Udviklingen af det menneskelige Liv, de
menneskelige Evner og Kræfter i saa rigt Maal og paa saa harmonisk Vis
som muligt. De etiske Problemer angaa derfor ogsaa Vurdering af de
enkelte Øjeblikkes Lyst og Smerte i Forhold til Individets Livshelhed
og af de enkelte Individers Lyst og Smerte i Forhold til Slægtens
Livshelhed. Kun saavidt denne Vurdering er mulig, kan Vurderingen af
Villiesakter og Handlinger begrundes, og har den etiske Handlen et
bestemt Indhold. Enhver Villiesakt og enhver Handling er som en Sten,
der kastes i Vandet; Bevægelsen forplanter sig i større eller mindre
Kredse. Og Vurderingen beror paa, hvorledes Handlingen griber ind i
bevidste Væseners Liv og Følelse. Ligesom den teoretiske Videnskab
forklarer et Naturfænomen ved et andet, saaledes vurderer Etiken den
ene Følelse ved andre Følelser: den Tilfredsstillelse, som den
Handlende føler ved eller opnaar ved sin Villen og Handlen, er kun at
kalde ubetinget god, naar Handlingens Virkninger ikke gribe
forstyrrende ind i andre Væseners Lystfølelse. Ethvert saadant Indgreb
kræver Retfærdiggørelse ved at paavises som nødvendigt Middel til en
saameget des større Velfærd for den Lidende selv eller for Andre.
Saaledes maa ifølge Velfærdsprincipet Bevisbyrden fordeles. Deter
Tilføjelsen af Smerte, der skal begrundes, medens Lystfølelsen har sin
foreløbige Retfærdiggørelse i sig selv. Denne Grundsætning er først
opstillet af Platon (Protagoras. Heises Overs. p. 198 f.), som lærte,
at naar sanselig Nydelse er at laste, er det paa Grund af dens Følger,
ikke paa Grund af den Lyst, den skaffer i ØjeblikketAf nyere Tænkere
har Spinoza hævdet den (Ethica IV, 43. 60. App. c. 30); ligeledes
Malebranche (Recherche de la vérité IV, 10). Derimod nærede Arnauld, i
sin Polemik med Malebranche, stor Betænkelighed ved den. Smlgn. Bayle's
Dictionnaire. Art. Epicure..

Velfærd ytrer sig som en varig Tilstand af Lystfølelse. Den kan maaske
kan vindes ved en Udviklingsgang, der fører gennem Smerte og Savn; men
den er det Maal, for hvis Skyld Smerte og Savn udholdes. Man behøver
ikke at være Optimist for at anerkende Velfærd som Etikens objektive
Princip. Ti dermed siges aldeles Intet om, hvor let det er at naa
Maalet, eller i hvilken Grad det idethele taget er muligt at naa det.
Dersom Pessimismen skulde have Ret, dersom al Lystfølelse, al Lykke var
en Illusion, og smertelig Brynde og Trang det Inderste i os Alle, — saa
vilde dog dermed Velfærdsprincipet ikke omstyrtes. Det vilde da blive
Opgaven at bringe saa megen Lindring som muligt, og saadan Lindring
vilde da være al den Velfærd, der kunde opnaas.

Kun fra et absolut asketisk Standpunkt, det vil sige et saadant, som
vilde hævde, at Smerte i sig selv og i al Evighed var at foretrække for
Lyst, kan Velfærdsprincipet her bestrides. Men et saadant Standpunkt
kan heller ikke gennemføres; selv Asketen plager kun sig selv og Andre
for at frembringe større Lyst følelse derved. Enhver etisk Tankegang
fører tilsidst ud til et Punkt, hvor den sidste Grund til en Handlings
Billigelse viser sig at være, at der paa et eller andet Punkt i Verden
frembringes Lyst eller tilintetgøres Smerte.

Som allerede tidligere bemærket (III, 11), skyldes Modstanden mod dette
Princip for en Del Misforstaaelser, som Ordene have voldet, og jeg
bruger hellere Ordet »Velfærd« i Stedet for »Lykke« eller »Nytte« for
at undgaa saadanne Misforstaaelser. — Ved »Lykke« tænker man ofte paa
noget Tilfældigt ogUdvortes. »Lykke kaldes det«, siger P. E. Müller i
sin »Synonymik«, »naar et Gode vederfares os, som vi ikke selv kunne
bevirke«. Det er i denne Betydning, at Digteren taler om »Lykkens
lunefulde Spil«. Ofte bruges Ordet Lykke ogsaa om mæt Tilfredshed,
Hvile i, hvad der er opnaaet. Hvilken af disse Betydninger man tager,
saa er det klart, at der kan være Noget, som er bedre end »Lykke«. Men
hvorfor skulde Ordet Lykke ikke kunne bruges om den Lystfølelse, der er
grundet paa og knyttet til Selvvirksomhed og kun kan fastholdes ved
stadigt fortsat Udvikling? — Her skal da foreløbigt ingen Art eller
Grad af Lystfølelse udelukkes; Rangforordningen mellem de forskellige
Lystfølelser kan først fastsættes ved de følgende speciellere
Undersøgelser. Men i og for sig maa enhver Etik, der anerkender
Sympatien som Vurderingsmotiv, ogsaa finde det værdifuldt, at man
bibringer Andre Goder, som de selv ikke kunne bevirke; kunde de selv
bevirke disse Goder, behøvede de jo ingen Hjælp. Og Mættelse er jo i og
for sig ikke noget Ringe, hvad enten den følger paa legemlig eller
aandelig Hunger og Tørst. — Ved »Nytte« tænker man let kun paa, hvad
der er blot Middel for noget Andet, altsaa ikke har Værdi i sig selv.
Det er et Forretningsudtryk og skurrer i Manges Øren, blot fordi det
ikke er højtideligt nokTil højtideligt Brug have vi det gamle danske
Ord »Gavn«. Ordet Nytte kom fra Tyskland. »Idet Gavn sjeldnere hørtes i
daglig Tale, fik det en desto almindeligere og hæderligere Betydning,
og Præsten bragte det paa Prædikestolen« (P. E. Müller). Naar Jesus
siger: »Hvad gavner det et Menneske, om han vinder den hele Verden, men
tager Skade paa sin Sjæl«, saa vilde det, i Følge P. E. Müller, ikke
have været rigtigt at bruge Ordet »nytter« i Stedet for »gavner«! — Man
ser, hvorledes Ordceremoniellet kan faa Indflydelse paa Teoriernes
Skæbne.. Men idet man med overspændt Indignation vender sig bort fra
denne jævne Prosa, kommer man let til at overse, at det »at have Værdi
i sig selv« ikke kan betyde Andet end at være umiddelbar Genstand for
en Følelsestrang. Yærdi »i sig selv« er det Samme som umiddelbar Værdi.
Som sidste Maalestok genfinde vi stedse et eller flere bevidste
Væseners Lyst og Smerte. — Med Velfærd menereg den »sande« Lykke eller
den »sande« Nytte, overladende til de følgende Afsnit nærmere at
paavise dens Betingelser.

2. Men Velfærdens almindelige Begreb indeholder nogle Vanskeligheder,
som vi allerede her maa fremdrageI mine Etiske Undersøgelser. p. 24—42
har jeg drøftet de forskellige Indvendinger, der kunne rejses eller ere
blevne rejste mod Velfærdsprincipet, til Dels noget udførligere og fra
en noget anden Side end i det Følgende..

Kan en varig Tilstand af Lystfølelse ikke naas paa meget forskellige
Udviklingstrin og ad meget forskellige Veje? »Sand« eller rettere
virkelig Lykke kan jo ikke betyde Andet end fuld Tilfredsstillelse af
al den Trang, der kan føles. Og den Trang, man føler, retter sig efter
den Natur, man nu engang har. Maa da den Enes Velfærd eller Lykke ikke
være ligesaa god som den Andens, da de jo hver for sig ikke kunne naa
videre end til at faa Tilfredsstillelse for deres Trang, og den Ene
naturligvis ikke behøver Tilfredsstillelse for en Trang, som ikke han
selv, men en Anden har? Hvorledes kan da Velfærdsprincipet afgive
Maalestok for Vurdering af Lystfølelserne paa de forskellige Trin og
hos de forskellige Væsener?

Og for det Andet. Fører Udviklingen af de menneskelige Evner og
Kræfter, fører den hele Kulturudvikling virkeligt til Velfærd? Ved
Kulturen forøges ganske vist de Midler, Slægten raader over, og der
uddannes Evner og Færdigheder, som ikke før vare til Stede. Men forøges
samtidigt ikke ogsaa Fornødenhederne, baade de materielle og de
ideelle, og dermed Mulighederne for Savn, Smerte og Disharmoni? Selv
Udvikling og Udvidelse af Sympatien og Pligtfølelsen truer jo
Velfærden, da man derved bliver saarlig paa langt flere Punkter,
stiller større Fordringer til sig selv og Andre og ikke saa let finder
Fred og Ro i sit Sind!

Disse to Spørgsmaal vil jeg undersøge hver for sig.

3. Stuart Mill har sagt: »Det er bedre at være et utilfredsstillet
Menneske end et veltilfreds Svin, bedre at være en utilfredsstillet
Sokrates end en veltilfreds Taabe«. Han begrunder denne Paastand ved,
at selvom Svinet og Taaben vildemene det Modsatte, maatte deres Dom
afvises, fordi de ikke kende det højere Standpunkt, hvorfra Mennesket
og Sokrates betragte Livet, hvorimod Mennesket kender Svinets
Fornødenheder, og Sokrates gennemskuer Taaben. Man maa holde sig til
deres Dom, der kende begge Slags Fornødenheder og derfor kunne anstille
en Vurdering af demMoral grundet paa Nytte- og Lykkeprincipet. Dansk
Overs. p. 10—12. — En lignende Tankegang findes allerede hos Platon
(Statens 9de Bog. Heises Overs. p. 86—92). Ogsaa Voltaire har drøftet
Problemet. Se Histoire d'un bon brahmin..

Jeg maa dog tage Svinet og Taaben noget i Forsvar. Vanskeligheden er
større, end Mill antager. Mennesket kender ganske vist Svinets
Fornødenheder, og Sokrates vil ikke have Vanskelighed ved at sætte sig
ind i Taabens. Men Mennesket har ikke Svinets, Sokrates ikke Taabens
Fornødenheder som eneraadende, og det er dog dette, hvorpaa det i denne
Sammenhæng kommer an. Mennesket kan ikke gøre sig til et Svin uden at
ophøre at være MenneskeHvis det lykkedes, vilde Nydelsen maaske blive
saameget des større, saafremt nemlig Leipzigerstudenterne i Goethes
Faust have Ret, naar de synge: Uns ist so kannibalisch wohl, als wie
fünfhundert Säuen. , og Sokrates vil neppe kunne gøre sig saaledes til
Et med Taaben, at de sokratiske Fornødenheder ganske falde bort. Naar
nu Svinet kan faa fuld Tilfredsstillelse af al sin Trang, er dets Lykke
da ikke større end Menneskets, som vanskeligt faar alle sine Ønsker og
al sin Higen opfyldt? Og Taaben, der ikke har mange Tanker og ikke
stiller store Fordringer til Livet, er han ikke lykkeligere end
Sokrates, der tilbringer hele sit lange Liv med at lære sig selv at
kende og at vække Andre, for saa tilsidst at erklære, at Døden i
Grunden er bedre end Livet?

Det gælder jo her ikke om en bestemt Sum af ydre Goder, men om Goder,
der virkeligt ere Goder for dette bestemte Væsen. En og samme Pengesum
kan jo være en stor Vinding for den Ene og en ren Ubetydelighed for den
Anden. Det er en psykologisk Hovedlov, at en Følelses Grad bestemmes
ved den Forandring, der frembringes i Individets hele Tilstand.Endeligt
har den, der har vundet fuld Tilfredsstillelse for sin Trang, intet
Motiv til at sammenligne sin Tilstand med Andres. At Svinet ikke lader
sig genere af Mennesket, Taaben ikke af Sokrates, kommer naturligvis af
Mangel paa Evne. Men selv, hvor de intellektuelle Betingelser for at
anstille en saadan Sammenligning ere til Stede, vil man ikke kunne føle
nogen Brod ved Sammenligningen, ingen Trang til at komme ud over sin
Tilstand. Det vil gaa som i Dantes Paradis, hvor der er forskellige
Trin af Salighed, men hvor de, der ere stillede paa de lavere Trin,
ingen Uro føle ved Tanken om de højere, da deres »Villie er bragt til
Hvile, saa kun i, hvad den har, den finder Gammen«. Digteren
fortsætter: Da blev det klart mig, at der alle Vegne er Paradis i
Himlen, hvor jeg vanker, skønt Gud forskelligt lader Naaden regneDante:
Paradiset. III v. 88—90. — Smlgn. Augustinus: De civitate dei XXII,
30..

I Dantes Paradis er derfor al Stræben og Udvikling forbi. Men vil det
ikke gaa saaledes overalt? Og hvorledes kan Velfærdsprincipet lægges
til Grund for en Sammenligning af forskellige Væseners Tilstande, naar
disse hver for sig have Karakteren af fuldstændig Tilfredshed?

Efter nu saa skarpt som muligt at have stillet det Problem, som her
frembyder sig, skal jeg søge at besvare det.

Ligesom der i den ydre Natur ikke findes nogen absolut Hvile, men
overalt Bevægelse under forskellige Skikkelser, saaledes er ogsaa
Velfærd som absolut Tilfredsstillelse af enhver Trang for ethvert Væsen
kun tilnærmelsesvis mulig, og enhver Tilnærmelse til den vil være
Anfægtelse underlagt. Det ligger deri, at ethvert Væsen er underlagt
ydre og indre Forandringer. Naturen og Livet staa ikke stille, men
vedblive at virke baade i Individet og udenom det, og disse
Forandringer ville vække ny Trang og stille nye Opgaver.

Hvad de ydre Forandringer angaar, behøves ingen nærmere Paavisning. Vi
søge stedse forgæves at trække os tilbage i en

idyllisk Tilværelse. Tidligere eller senere afbrydes Idyllen af
Forandringer i Omverdenen, der gøre nye Anstrengelser og Arbejder
nødvendige.

Og med de ydre Forandringer følge de indre. Forestillinger om det Nye
og Fremmede ville i Længden ikke kunne holdes borte, og de ville sætte
Følelse og Villie i Bevægelse. Dersom vi tør anvende vore psykologiske
Love paa Forholdene i Dantes Paradis, saa vil der hos de Salige med
Forestillingerne om de højere Livstrin ogsaa opstaa en Higen og Længsel
efter at opnaa dem. — Og selvom nye Forestillinger ikke opstaa og
virke, saa vil dog selve Følelsen behøve Modsætning og Afvexling for at
bevare sig frisk og levende. Ensformighed og Gentagelse sløve og
svække. Derfor behøver Idyllen som Kunstart til Baggrund en Antydning
af et større, mangfoldigt og bevæget Liv for at kunne gøre sin
Virkning. Saaledes danner i Goethes »Hermann und Dorothea«
Revolutionskrigen og dens Virkninger den urolige BaggrundEfterat
Schiller i det storartede Digt »Das Ideal und das Leben« havde skildret
Overgangen fra den tunge Kamp med Virkeligheden til den ideale
olympiske Harmoni, fattede han den Plan at forfatte en Idyl, en
Skildring af en over al Strid hævet salig Tilværelse. Han ansaa dette
for den højeste poetiske Opgave. Men han saa Nødvendigheden af, at der
dog blev mindet om Menneskelivets Strid og Kamp: »Hovedpersonerne
skulle vel være Guder, men ved Herkules kan jeg endnu finde et
Tilknytningspunkt mellem dem og Menneskeheden og bringe en Bevægelse
ind i Billedet». (Briefwechsel zwischen Schiller und Wilhelm v.
Humboldt. Stuttgart und Tübingen 1830 p. 328). — Planen blev ikke
udført.. — Endeligt vil der, naar Ensformigheden og Gentagelsen ikke
fører til Tilbagegang og Svækkelse, naturligt opstaa en Trang til
Bevægelse og Virksomhed. Vi bevæge os jo ikke blot for at opnaa
bestemte Formaal, men ogsaa for at bruge Kræfterne og faa Afløb for
opsamlet Energi. Denne Bevægelsestrang vil voxe, jo mere der samles
Kræfter, jo længere Hvilen varer. Den Virksomhed, den fører til, vil
føre til nye Erfaringer og dermed til nye Kampe.

Selvom disse Aarsager ikke virke hos den Enkelte, der har naat en vis
Ligevægtstilstand, ville de dog virke i Slægten efter ikke mange
Generationers Forløb. Det vil vise sig, at hvis derikke sker en
Tilbagegang eller en Opløsning, vil enhver Opnaaelse af et Formaal kun
være Begyndelsen til, at et nyt Formaal sættes. Velfærd er derfor en
Illusion, dersom dermed menes en passiv, en Gang for alle frembragt
Tilstand. Den maa bestaa i Virksomhed, i Arbejde, i Udvikling. Det
ligger allerede i Ordet: Velfærd er at fare vel — altsaa at være i
Bevægelse, ikke i Hvile. Naar Ordet »fare« ogsaa kan betyde »at være i
en vis Tilstand«, er det, ifølge Molbech, en »figurlig og uegentlig«
Betydning. Velfærd som Hvile kan kun betyde foreløbig Afslutning,
Opnaaelse af et nyt Niveau, hvorpaa en ny Udvikling kan indledes. Vor
Definition af Velfærd som en varig Tilstand af Lystfølelse behøve vi
dog derfor ikke at tage tilbage. Hvad der maa afvises, er blot
Forestillingen om en passiv Tilstand. Virksomhed er jo dog ogsaa en
Tilstand, ligesaavel som Hvile er det. Ved en naturlig Illusion tænke
vi os gerne vore fjernere Formaal som hvilende Tilstande. Vi kunne paa
Grund af Fjernheden ikke se den Mangfoldighed, de indeholde, og de
Opgaver, de stille. Af denne Illusion river den virkelige Erfaring os
stedse ud. Vi lære at forstaa, at kun den Lykke, der findes i Arbejde
paa Livets Fremgang hos os selv og Andre, er bygget paa fast Grund.

Der er her en betydningsfuld Parallel mellem Velfærdens Teori og
Samvittighedens Teori. (Smlgn. IV, 3—4). Ingen af dem kan antage nogen
absolut Afslutning, men begge føre os til Tanken om en uoverskuelig
Udviklingsgang. Og der er tillige en Vexelvirkning mellem dem. Ti jo
rigere en Forestilling man har om, hvad der hører til Velfærd, des mere
udvikles og øves Samvittigheden, da den faar des flere Opgaver at
behandle. Og jo finere og skarpere udviklet Samvittigheden er, des
større Fordringer stiller den til det, der (hos Andre og hos os selv)
skal fortjene Navn af Velfærd. Den, hvis Øje er sløvet, og hvis
Synskreds er snever, er let at tilfredsstille.

Naar store Aander ofte dømme nedsættende om den Lykke, der kan opnaas i
Verden, da tænke de mere paa de passive Tilstande, der udfylde
Mellemrummene mellem den store Virksomheds Tider, end paa selve den
Virken, der har gjort dem til de store Aander. Det er psykologisk
forstaaeligt, at de i devirksomme Tider, da Livet rørte sig stærkt i
dem, ikke tænkte paa deres egen Tilstand, men gik op i Arbejdet for
deres Sag. Det er altid misligt, naar Opmærksomheden fra Tanken om
Formaalet glider over til den Lystfølelse, dets Opnaaelse kan
skænkePsykologi VII B, 1a; og 3.. Derved kommer man til at sondre, hvad
der ikke skal sondres, og derved bliver Tilstanden forvandlet fra en
aktiv til en passiv. I samme Øjeblik, som man spørger sig selv, om man
er lykkelig, isolerer man let sig selv fra det Indhold, man lever i og
for. Hint Spørgsmaal kommer slet ikke frem, saalænge man gaar op i
dette Indhold; at det kommer frem, tyder paa en begyndende Tvivl. Det
gælder jo om al etisk Reflexion, om al Erkendelse af Godt og Ondt, at
den forudsætter (ikke som i den gamle Fortælling: medfører) Ophør af
den paradisiske Tilstand. Reflexionen kan naturligvis vækkes udefra —
af den, der bringer Slangen ind i Paradiset. Men saa forudsættes, at
den er vakt hos Andre, og den vil ikke virke, hvor der ikke var en
begyndende Disharmoni forud. Lykken er Expansion, ikke Reflexion, eller
— for at bruge Ludvig Feilbergs Udtryk — »Ligeløb«, ikke »Kredsning«. I
en vis Forstand kan man derfor sige, at vi kun ret kende Lykken, naar
den er forsvunden. Stræben efter Lykke bliver da en Stræben efter paa
et højere Trin at genfrembringe det, vi have kendt paa et tidligere
Trin. Og jo mere selve Virksomheden er forbunden med Lystfølelse, jo
mindre Middel og Maal — Stræben efter Lykken og selve Lykken — falde
udenfor hinanden, des fastere er Velfærden grundet. Det er ingenlunde
ligegyldigt, hvorledes Middel og Maal, Aarsag og Virkning her forholde
sig til hinanden, — om de staa i rent udvortes Forbindelse, eller om
der er en indre Sammenhæng imellem dem, saa at Formaalet allerede rører
sig i Midlet, og Virkningen kun er en Udfoldelse af, hvad der ligger i
Aarsagen. To Tilstande kunne tilsyneladende være ganske ens, og dog kan
den ene paa Grund af sin Tilblivelsesmaade faa større Værdi end den
anden ved de skjulte Elementer (den potentielle Energi), den
indeholder, nemlig dels Mulighed for rig Erindring, dels Mulighed for
fremtidig Udvikling. Værdien 2

kan her være større, naar den er naat ved 7 ÷ 5, end naar den er naat
ved 1 + 1. Den Velfærd, der er naat gennem Smerte og Kamp, kan være
større end den tilsyneladende samme Velfærd, der naas ved rolig og
sagte Udfoldelse, — kan indeholde flere Muligheder end denne. — Et
fuldstændigt og en Gang for alle opnaaet Formaal formaar ikke længere
at sætte Virksomhedsdriften i Bevægelse, og den Følelse, som knytter
sig til Forestillingen om det, kan derfor heller ikke blive saa stærk
og levende, som den, der betinges ved Forestillingen om et Formaal, der
stadigt kan virkeliggøres i højere Grad og i større Udstrækning. Det
Højeste, vi kunne tænke os, er en Fremgang, hvor hvert enkelt Skridt
føles som et Gode, fordi det sætter vore Kræfter i Bevægelse uden dog
at anspænde dem over Evne.

Herved ere vi førte over til det andet af de opkastede Spørgsmaal, om
Kulturudviklingens etiske Betydning.

4. Velfærd bestaar i Virksomhed, men derfor er der ikke til enhver
Virksomhed knyttet Velfærd. Ved denne simple Sætning er Forholdet
mellem Etik og Kultur foreløbigt betegnet. Kultur er det videre Begreb,
Etik det snevrere. Al etisk Stræben er Kulturvirksomhed, men ikke al
Kulturvirksomhed er etisk. Ved Kultur forstaa vi Bearbejdelse af det af
Naturens Haand givne Stof. Dog kan der ingen faste Grænser drages
mellem Natur og Kultur. Hvad der fra ét Synspunkt set er Kultur, er fra
et andet Synspunkt set Natur. Ti hvad den ene Slægt møjsommeligt
frembringer, er for de følgende et givet Grundlag. End ikke i den
dyriske Verden finde vi altid det rene og bare Naturliv. Fuglen har sin
Rede, som den selv har bygget, og Ræven sin Hule, som den selv har
uddybet. Og desuden har enhver Generation i sin Natur en Arv fra
tidligere Generationers Erfaring og Virken.

Begrebet Kultur er i og for sig et rent formelt Begreb. Bearbejdelse og
Virksomhed siger os Intet om, hvorvidt der arbejdes og virkes til Gavn
og Fremgang. Den saakaldte Kulturbevidsthed kan ofte være en hjerteløs
Glæde over at se de mange Hjul i Virksomhed, de mange hverandre
krydsende Traade, som knyttes sammen til et sindrigt Væv. Man tænker da
ikke paa, hvad der opnaas ved det Hele, eller paa dem, der knuses under
derullende Hjul. Hvilken Værdi har egentligt det hele rastløse, fra
Slægt til Slægt fortsatte Arbejde? Vore Færdigheder og vore
Fornødenheder stige; men var det ikke bedre at slippe for disse nye
Færdigheder og disse nye Fornødenheder, dersom Velfærd kunde opnaas paa
simplere og lettere Vilkaar? — Vi føres ved dette Spørgsmaal igen
tilbage til den første Vanskelighed, der laa i Velfærdens Begreb. De to
Vanskeligheder, dette Begreb fører os ud i, hænge saa nøje sammen, at
Overvindelsen af den anden danner Fortsættelsen af Overvindelsen af den
første. Fra Velfærd som passiv Tilstand maatte vi gaa over til Velfærd
som Virksomhed; men her viser det sig igen, at en nærmere Begrænsning
er nødvendig.

Denne Begrænsning er given ved den almindelige Teori om Lystfølelsens
Sammenhæng med den sunde, naturlige og livsudviklende Brug af
Kræfterne. Virksomheden hører op at være Velfærd, naar den enten
overspænder Kræfterne, eller naar Kræfterne spredes og splittes, eller
naar Kraftanvendelsen ensidigt sker i en enkelt Retning paa andre
vigtige Retningers Bekostning. Hvor Modstanden er større, end
nødvendigt er for Kræfternes Udfoldelse, vil der opstaa Smerte og
Lidelse; og en saadan smertelig Virksomhed kan kun retfærdiggøres som
Overgang til en Tilstand, hvor der er tilvejebragt et mere harmonisk
Forhold mellem de ydre og de indre Betingelser. Hvor Kræfterne ikke
tilsidst samles mod et fælles Maal, opløses Livet i Brudstykker, og
ingen samlet Livsfølelse bliver mulig. Og endeligt, hvor nogle Kræfter
øves paa andres Bekostning, vil der tidligt eller sent vise sig et
Misforhold mellem det Indre og det Ydre; de ensidigt udviklede indre
Kræfter ville ikke svare til de flersidige Fordringer, de ydre
Livsforhold stille. I disse tre Henseender kan Kulturudviklingen komme
paa Vildspor. Den har en Tendens til at slaa ind paa enhver ny
Virksomhedsretning, der frembyder sig, idet den ledes af den
øjeblikkelige Tilfredsstillelse, som derved kan vindes. Der er noget
Blindt og Hensynsløst i Kulturvirksomheden, som baade hænger sammen med
dens Fortrin og dens Fejl. Den lader nødigt nogensomhelst Mulighed
uprøvet; den har sine Følehorn ude i alle Retninger; derved gøres de
betydningsfulde Erfaringer; menderved kan den ogsaa føre til Disharmoni
og Lidelse for de enkelte Individer og for Slægten.

Kulturen er ikke Genstand for Valg. Den er Fortsættelse af
Naturudviklingen og kan ligesaa lidt stanses som denne. Trangen til
rastløs Udvikling, til at prøve nye Veje og til at uddanne
Specialiteter og frembringe forskelligartede Former er det store Middel
i Naturens Haand til at muliggøre levende Væseners fortsatte Bestaaen,
naar disse tiltage i høj Grad paa et forholdsvis lille Omraade.
Differentiationen og Rastløsheden udspringe af
BefolkningstæthedenSmlgn. Ch. Darwin: The Variation of Animals and
Plants under Domestication. London 1868. I. p. 5—7. — E. Durkheim: De
la division du travail social. Paris 1893. p. 282—294.. Men fordi
Kulturudviklingen, saaledes som den faktisk foregaar, er
naturnødvendig, er det ikke sagt, at den er beundringsværdig. Etiken
føler ingen særlig Beundring for en Verdensorden, under hvilken
Udvikling ofte ikke er mulig uden Overspænding af Kræfterne og uden
Ensidighed og Spredthed i Evnernes Brug. Den er ikke saa haardhudet, at
den over det tilsyneladende Glimrende i de ydre Resultater kan glemme
den Angst og Smerte, den Sved og det Blod, som de koste. Derfor fordrer
den, at de tunge Byrder skulle lettes, at de splittede Kræfter skulle
samles, og at alle værdifulde Evner skulle udvikles. De Fordringer, den
saaledes stiller til Kulturudviklingen, ere beslægtede med dem, den
stiller til den menneskelige Villen og Handlen idethele (III, 20).
Gennem Indsigt i Betingelserne for Kulturudviklingen søger den at finde
Midler til at ændre, mildne og humanisere, saa at Kultur og Velfærd
kunne blive bragte i saa nøje Forbindelse som muligt. Den er ikke
sentimental og kortsynet, saa at den skulde glemme, at Fremgangen kun
kan ske gennem Anstrengelse eg Lidelse. Kun i Deltagelse i
Kulturarbeidet finder den en virkelig Opgave og et virkeligt Indhold
for Villieslivet. Og særligt indser den, at først gennem
Kulturudviklingen og den Differentiation, denne medfører, komme de
personlige Ejendommeligheder til Udfoldelse og Anvendelse. Vel gøres
hver Enkelt mere afhængig af de Andre; men med denne gensidige
Afhængighed følger engensidig Supplering og en inderligere
Sammenslutning, end der er mulig, saalænge Arbejdsdelingen ikke er
traadt i Kraft. Baade Mangfoldigheden og Sammenhængen kunne nu blive
større og fastere. Dette kan Kulturen bevirke — men den har
Sidevirkninger, som hindre den i at udfolde alle sine lykkebringende
Virkninger.

Den etiske Hovedopgave overfor Kulturen er den at indskærpe, at Livet
ikke skal gøres til et blot Middel for upersonlige Opgavers Løsning.
Kulturen skal naa sin Fuldendelse i Personligheden, saa at denne selv
kommer til at staa som den højeste Kultur. Det personlige Liv maa
hverken ødes i frugtesløs Kamp mod uovervindelig Modstand eller spredes
og indsnevres ved for stor Mangfoldighed eller Ensidighed. Kulturen
indeholder en Mulighed for, at Menneskene kunne komme til at sætte sig
højere Formaal og til at voxe med deres højere Formaal; det er denne
Mulighed, Etiken fordrer benyttet. Sværmeriet for Naturtilstanden er
uetisk, naar det fører til at opgive Arbejdet. Et karrigt Indhold er
let nok at ordne; hvor der ingen Forskelligheder og Modsætninger er, er
det let nok at holde aandelig Disharmoni borte. Ofte kan vel en
Indskrænkning af Fornødenhederne være den eneste Mulighed til at vinde
Sejr over Hindringerne. Men ofte kan netop det, at der føles Savn og
Mangel, vække nye Kræfter og derved muliggøre en Tilfredsstillelse, som
ellers ikke havde været mulig. Ingen af de to Paastande, hverken den,
at Fornødenhederne skulle indskrænkes, eller den, at de skulle forøges,
for at Velfærd kan opnaas, er derfor ubetinget sand.

Dette faar sin Anvendelse, naar der bliver Spørgsmaal om, med hvilken
Ret man ophæver den Harmoni og Lykke, som er til Stede, for at føre
Menneskene ind paa nye Veje paa den aandelige eller materielle Kulturs
Omraade. Saaledes naar vilde Nationer rives ud af deres
»Naturtilstand«, — naar man berøver Barnet dets Illusioner eller vækker
nye Fornødenheder hos det, — naar man vækker Tvivlen, hvor der før
raadede en blind, men tryg Tro. Afgørelsen kan i saadanne Tilfælde kun
ske ved Hjælp af Velfærdsprincipet. Dersom man er sikker paa, at der ad
den nye Vej vil kunne vindes en ny Harmoni, enny Tilfredsstillelse, som
har fastere Grund og rigere Indhold end den tidligere, saa er det
berettiget at gribe ind. Og det bliver Pligt, hvor man staar overfor en
Søvngængertilstand, der kan ende med Ulykke for det sovende Individ
selv og Andre. Et Menneskes Idyl kan medføre Skade og Smerte for Andre
eller dog forringe deres Lykke. Der kan være ubrugte Kræfter, som
Slægten trænger til, skønt Individet hidtil ikke har følt Trang til at
bruge dem. Selvom de skulle vækkes ved et smerteligt Stød, kan det være
Pligt at bibringe det. Det kan i det enkelte Tilfælde være
overordentligt vanskeligt at afgøre, om et saadant smerteligt Stød skal
bibringes. Den etiske Kalkule vil aldrig kunne føre til fuld Sikkerhed:
der maa voves, og der maa gøres et Spring ud i Mørket.
Velfærdsprincipet kan herved kun tjene som ledende Synspunkt. Det
strider ikke mod det, at der voves; men det strider mod det, at
Springet ud i Mørket voves, naar man ikke har et Haab om, at der gives
Lys paa den anden Side af Mørket. Forholdet kan oplyses ved en Analogi,
der dog er Mere end en Analogi. Det strider ikke mod
Erfaringsvidenskabens Metode at opstille Hypoteser, naar man kun
fastholder Bestræbelsen for at vinde Erfaringens Bekræftelse for disse
Hypoteser. Enhver Hypotese er et Vovestykke, men Videnskabens Historie
viser os, at uden saadanne Vovestykker var vor Erkendelse ikke gaaet
frem. Saaledes vil det ogsaa være en Konsekvens af Velfærdsprincipet,
at der maa voves, at der ikke altid kan ventes, til fuld Garanti for
lykkebringende Virkninger er opnaaet. Velfærdsprincipet maa
udtrykkeligt føre til en Betænkelighed ved at lade Reflexion og
Overvejelse af Grunde for og imod spille for stor en Rolle, da derved
den energiske og resolute Handlen, der faktisk viser sig at være af saa
stor Betydning, udelukkes. Paul HenselEthisches Wissen und ethisches
Handeln. Ein Beitrag zur Methodenlehre der Ethik. Freiburg i. Br. 1889.
p. 31. siger i sin Kritik af Utilitarianismen: »Den forsigtige
Utilitarianer maa i hvert Tilfælde forholde sig afvisende overfor et
Forsøg paa at føre Samfundet ind paa nye og uprøvede Veje; ti ethvert
saadant Forsøg forstyrrer utvivlsomt megen Lykke, og det er
problematisk,om det formaar at skabe ny Lykke«. Men netop
Velfærdsprincipet fører til ikke at være altfor forsigtig. Forsigtighed
er en Borgemesterdyd, men det vilde ikke stemme med Velfærdsprincipet,
om vi alle vare Borgemestre, og selv Borgemestre kunne være for
forsigtige. Utilitarianismens Tilhængere have især i en tidligere Tid
ofte — ligesom Empiristerne idethele — undervurderet Vovestykkets,
Hypotesens Betydning. Men det var en afgjort Inkonsekvens fra deres
Side, og derpaa kan ingen afgørende Indvending mod Velfærdsprincipet
bygges. Naar Hensel desuden udtaler: »Hvor store Ideer træde i Kamp med
hverandre, paa Vendepunkterne i Historien, hvor en ny Tid kommer til
Verden under tusindfoldige Kvaler, dér maa Utilitarianismen forstumme«,
— saa overser han, at de store Ideer i Historien netop stedse pege hen
til et højere Livstrin, et Personlighedernes Rige af fuldkomnere Art,
end de bestaaende Samfund muliggjorde, og at det kun var i Tillid til
den større Værdi af de Goder, dette Rige vilde bringe, at man vovede
Kampen. Men han overser tillige, at Historien faktisk ikke naar sine
Resultater hverken ad de korteste eller ad de reneste Veje, og at man
ikke behøver at billige disse Veje, fordi man fastholder Værdien af
det, der gennem mange Forskydninger er opnaaet ved at følge dem.
Resultatet helliger ikke Metoden.

Dersom vi stedse vilde rette vor Færd efter den Trang og de
Fornødenheder, som Menneskene i Øjeblikket havde, saa vilde vi derved
sænke Niveauet for det menneskelige Liv og den menneskelige Kultur.
Velfærdsprincipet fordrer, at vi ikke sky Striden mod Fordomme og
Træghed. Det Bedste, man kan gøre for Andre, er ofte simpelthen at lade
dem føle, at de endnu i deres Ønsker og Fornødenheder staa for lavt og
ikke stille tilstrækkeligt store Fordringer. Saaledes gaar — for at
tage et enkelt Exempel — den store Kunstner ofte sin ensomme Gang,
uforstaaet eller endog miskendt af den store Mængde. Og dog følger han
Velfærdsprincipet, uden at han maaske tænker derpaa, ved strengt at
hævde Kunstens Fordringer. Han forøger Slægtens aandelige Kapital og
skænker den en Kraft, som i Fremtiden kan komme til at virke i store
Kredse. Kun en kortsynet Opfattelse og Anvendelse af Velfærdsprincipet
holder sig til deni Øjeblikket herskende Trang i Stedet for at se hen
til Slægtens varige Livsbetingelser og til de stadige Kilder for nyt
Liv og ny Virksomhed. Goethe sagde (i en Samtale med Eckermann): »Jeg
har i mit Kald som Forfatter aldrig spurgt: hvad vil den store Masse,
og hvorledes kan jeg gavne det Hele? Jeg har stedse kun tragtet efter
at gøre mig selv indsigtsfuldere og bedre, at forhøje min egen
Personligheds Værdi og saa stedse kun udtale, hvad jeg havde erkendt
som Godt og Sandt«. Hvis han havde villet rette sig efter Publikums
Smag og Evner, vilde han kunne have gjort større øjeblikkelig Virkning,
men hans Værker vilde saa ogsaa have havt en kortere Levetid, og han
vilde ikke være bleven den store Lærer for mange Slægter. — Hvor stor
en Horisont der i det enkelte Tilfælde skal anlægges ved Drøftelsen af
en Handlings eller en Bestræbelses Værdi, derom kan der Intet siges i
Almindelighed. Med en kraftig Overbevisning om at have Betingelser for
at udrette Noget forbinder sig i Regelen en mere eller mindre bevidst
og tillidsfuld Appel til Fremtidens Dom. Der maa voves, hver Gang Noget
skal sættes ind i Verdens store, for os uoverskuelige Sammenhæng. Og
selv hvad den senere følgende Erfaringsbekræftelse angaar, den, der
historisk afgør Vovestykkets Værdi, gælder det, at den ikke kan blive
helt afsluttet nogensinde, saa længe den historiske Udvikling varer.
Der vil stedse kunne blive Tale om en Omvurdering. Nietzsche har endog
forlangt en »Omvurdering af alle Værdier«. Det er at tage Munden vel
fuld; men en Grænse for, hvorlangt den Omvurdering, der stadigt gaar
for sig og maa gaa for sig, skal udstrækkes, kan ikke paa Forhaand
sættes. Det vil derfor være umuligt at danne et absolut afsluttet etisk
System. Enhver Videnskab, der fastholder Nødvendigheden af
Erfaringsbekræftelse (Verifikation), maa til enhver Tid staa med
Ufuldendthedens Præg. Det er derfor ingen afgørende Indvending mod den
Opfattelse af Etiken, som her gøres gældende, at den kun fører til
»empirisk Vished«Axel Hägerström: Undersøkning af den empiristiska
etikens möjlighet. Upsala 1895. p. 16. 129.. Ligesom de menneskelige
Vurderingsmotiver ere i stadigUdvikling, saaledes vil ogsaa en mere
udstrakt Anvendelse af Vurderingsprinciperne stedse være mulig. Vi ere
stadigt undervejs — og ikke alene vi: Verden, Tilværelsen idethele er
maaske heller ikke færdig, men i stadig Udvikling. Selve den etiske
Stræben er jo et Tegn paa, at Verden ikke er færdig. Der er en Del af
Verdensarbejdet, som kun Mennesker kunne gøre. En Del af
Verdensudviklingen foregaar gennem selve den menneskelige Handlen.

5. De Veje, den menneskelige Handlen følger for at naa sine Formaal,
ere ingenlunde ligegyldige. Som vi have set, er det ifølge
Velfærdsprincipet en Ufuldkommenhed, naar Vej og Maal, Aarsag og
Virkning staa i udvortes Forhold til hinanden. Disse Veje ville være
des fuldkomnere, jo mere de Midler, der anvendes, ere i selve
Formaalets Aand, eller, som Bruno Wille har udtrykt det, ere rene
Midler. Den bekendte Sætning, at Hensigten helliger Midlet, gaar ud fra
et rent udvortes Forhold mellem Middel og Formaal. Jo mere Midlet er i
Formaalets Aand, altsaa i sig selv er »helligt«, des mere er Formaalet
allerede opnaaet, skønt vi endnu ere undervejs: det er opnaaet i det
Sindelag, der fører til Virken i Formaalets Aand og altsaa er en
Antecipation af Formaalet. Selve den Sætning, at Hensigten helliger
Midlet, kan iøvrigt have sin Berettigelse. Der kan være Tilfælde, hvor
vi i et Formaals Tjeneste gøre og maa gøre Ting, vi ellers ikke vilde
gøre — ikke fordi de ere slette, men fordi de ere indifferente: hvad
der under andre Forhold ingen Værdi har for os, faar nu Værdi som
Middel. Den moderne jesuitiske Etik indskrænker Sætningen til at gælde
saadanne TilfældeCathrein: Philosophia moralis, p. 80.. Men dertil
kommer endnu saadanne Tilfælde, hvor et mindre Onde maa paaføres, for
at et større Onde kan undgaas. Naar et Menneske, der er ved at dø af
Sult, slaar en Rude ind i en Bagerbutik og tager et Stykke Brød,
foretager han en Handling, der kun helliges ved Hensigten. Herhen hører
ogsaa al Opdragelse gennem Straflidelse. Efter Velfærdsprincipet er jo
Tilføjelse af Smerte berettiget og nødvendig, naar den er eneste Middel
til et uundværligt Gode;men det er ogsaa den eneste Grund, der kan gøre
Smertetilføjelsen tilstedelig. Naturligvis vil da det Afgørende være,
om Formaalet selv virkeligt er »helligt«; er det ikke det, kan det ikke
hellige Midlet. Er det saaledes egoistiske Formaal eller Partiformaal
(kirkelige, politiske, literære o. s. v.), der ligge til Grund, saa
bliver Sætningen betænkelig. Og selvom Formaalet virkeligt er
værdifuldt, er det ikke sagt, at det formaar at hellige Midlet.
Anvendelsen af et Middel kan medføre Sidevirkninger, der volde større
Fordærv, end Opgivelsen af den gode Hensigt vilde gøre. Den, der vilde
myrde i ædel Hensigt, vilde sikkert ved et saadant Brud paa de
elementære Love for menneskeligt Samliv frembringe et større Onde, end
han kunde afhjælpe ved at opnaa sin Hensigt. Attentater ramme i Regelen
kun de ydre Følger af eller Symptomer paa en slet social Tilstand, ikke
den egentlige Aarsag, og de bidrage ofte til at gøre Ondt værre.
Betydningsfulde Formaal kræve en lang Udviklingsgang til deres
Virkeliggørelse og muliggøres ofte netop kun, naar der ikke sker noget
Brud paa de elementære etiske Love, man mener sig berettiget til at
bryde i Bevidsthed om sin gode Hensigt. Bedre sociale Tilstande opnaas
ved at virke paa Folkets Karakter og Tænkemaade, ved at udvikle dets
Kræfter og Hjælpekilder. Det staar endeligt som et psykologisk Problem,
hvorledes den ædle Hensigt og det raa eller grusomme Middel kunne bo
Side om Side i samme Sjæl. Det kan vel kun forklares ved den dybe
Indignation, Modstanden mod det store Formaal avler: men Handlinger,
der blive til paa denne Maade, ere snarere at opfatte som Symptomer,
som Udslag af en ulykkelig social Tilstand og af den forpinte Stemning,
en saadan har vakt hos idealistiske Naturer, end som Villiesytringer,
der kunne have forbilledlig Karakter og gøre Krav paa »Hellighed«. Og
netop her ligge Sidevirkninger saa overordentligt nær: gennem
Motivforskydning kan det, der først kun modstræbende valgtes som
Middel, brede sig i Sjælen og tilsidst blive Hovedformaalet. Hvad der
indlededes i rent ideal Form kan gennem stigende Bitterhed ende i blind
Hadefuldhed og Ødelæggelseslyst. Det er en farlig Vej, man betræder,
naar man begynder at vælge Midler, der først skulle »helliges«.
Statskupenes ogAttentaternes Historie vidner herom. — Foruden den
uvilkaarlige Motivforskydning gives der ogsaa en vilkaarlig
Forskydning, nemlig naar man »drejer Hensigten« for at faa Lov til at
udføre Handlinger, man har Lyst til. Det var Tilladeligheden af dette,
Pascal beskyldte Jesuiterne for at lære: skønt Kristus forbyder at
gengælde Ondt med Ondt, skulde vi dog have Lov at forfølge vore
Fjender, naar vi blot gøre det — ikke for at tilføje dem Ondt, men —
for at hævde vor Ære!Lettres ecrites à un provincial. VII.

                     VIII. INDIVIDUEL OG SOCIAL ETIK.

1. Der er nogle Begreber, som uundgaaeligt ville blive dannede,
hvergang en etisk Teori udvikles i sit fulde Omfang, idet de betegne
forskellige Sider ved eller Synspunkter for al etisk Handlen.

En Handling maa have et Formaal, som bestaar i det Værdifulde, der
tilstræbes. Begrebet om det er Begrebet om det Gode. Ethvert Formaal
staar som et Gode, og dette Begreb er i sin Almindelighed fælles for
alle praktiske Videnskaber, for Nationaløkonomi og Retslære, saavel som
for Etik. (Smlgn. III, 1—14). En Etiks hele Karakter og Retning
bestemmes ved de Formaal, som fra først af lægges til Grund, og derfor
opstaa de største Vanskeligheder i enhver etisk Diskussion, naar
Striden kommer til at angaa de fundamentale Formaal (Grundværdierne,
Vurderingsmotiverne). (Smlgn. III, 12—13). Hvad der faar Værdi og
derfor kan blive Formaal, afhænger af Livets, særlig Sjælelivets Trang
og Stræben og vil være forskelligt paa Livets forskellige Trin. (Smlgn.
I, 4; III, 13. 21).

I Begrebet Formaal ligger allerede Forudsætningen om en vis Afstand
mellem det Tilstræbte og den givne Tilstand. Det

staar som et Gode, og dette Begreb er i sin Almindelighed fælles for

for Etik. (Smlgn. III, 1—14). En Etiks hele Karakter og Retning

opstaa de største Vanskeligheder i enhver etisk Diskussion, naar
Striden kommer til at angaa de fundamentale Formaal (Grundværdierne,
Vurderingsmotiverne). (Smlgn. III, 12—13). Hvad der faar Værdi og
derfor kan blive Formaal, afhænger af Livets, særlig Sjælelivets Trang
og Stræben og vil være forskelligt paa Livets forskellige Trin. (Smlgn.
I, 4; III, 13. 21).

I Begrebet Formaal ligger allerede Forudsætningen om en vis Afstand
mellem det Tilstræbte og den givne Tilstand. Detumiddelbart givne
Værdifulde behøver ikke at opstilles som Formaal, uden forsaavidt det
gælder at bevare det i Fremtiden. Naar nu Afstandsmomentet særligt
fremhæves, idet Vanskelighederne ved Formaalets Opnaaelse skærpes,
opstaar Begrebet Pligt. Tilvejebringelsen af det, der er anerkendt som
et Gode, bliver da en bevidst Opgave; Mennesket føler sig bundet til at
arbejde for det og til at skyde modstaaende Tendenser tilbage.
Forudsætningen herfor er, at Mennesket vil fastholde Sammenhængen og
Overensstemmelsen med sig selv, forblive identisk med sig selv, tro mod
sig selv gennem de skiftende Øjeblikke og Forhold. Kun da vil det hævde
Overbevisningen om den anerkendte Værdis Gyldighed ud over
Anerkendelsens Øjeblik. Fra Selvopholdelsens Synspunkt bliver det Pligt
at underordne Øjeblikkets Tilfredsstillelse under Hævdelsen af Livets
mere omfattende Værdier; fra Slægtens Synspunkt bliver det Pligt at
underordne de rent individuelle Interesser under de fælles. (Smlgn.
III, 5—7. 9—10).

Begrebet Pligt angaar særligt de enkelte Handlinger, der for
Selvbesindelsen staa som nødvendig Konsekvens af det anerkendte
Formaal. Lægges derimod Vægten paa de blivende Karakteregenskaber, som
efter deres Natur ville føre til Bestræbelser for at virkeliggøre
Formaalet, opstaar Begrebet Dyd. Mellem Pligt og Dyd er der i Etiken en
lignende Forskel som mellem Sindsbevægelse og Sindelag i Psykologien.
(Smlgn. Psykologi VI E, 5). Pligt forudsætter en Koncentration af den
etiske Følelse paa et enkelt Punkt, med en bevidst Anstrengelse i det
enkelte Øjeblik; Dyd forudsætter en varig Stemning og Stræben, uden at
den Konsekvens, med hvilken den enkelte Handling følger af det
anerkendte Formaal, behøver at være Genstand for fuld Bevidsthed.
Ligesom Overgangen fra den umiddelbare Værdifølelse til Pligtfølelsen
sker ved stigende Betoning af Afstandsmomentet, saaledes sker
Overgangen fra Pligt til Dyd ved stigende Indøvelse i de Stemninger og
Bestræbelser, det anerkendte Formaal fremkalder, indtil den "enkelte
Handling til sidst fremgaar af uvilkaarlig Trang.

Begreberne Pligt og Dyd udspringe med direkte Konsekvens af Begrebet om
det Gode. Begrebet Ret er derimod enindirekte Konsekvens af det. Etisk
berettiget er Alt, hvad der ikke strider imod eller hæmmer den
Grundværdi, mit højeste Formaal forudsætter, og derfor heller ikke
strider mod nogen Pligt eller Dyd. Jeg er i min gode etiske Ret
overalt, hvor min Samvittighed ingen Indsigelse kan gøre, og hvor jeg
derfor ogsaa fordrer, at Andre skulle anerkende min Færd. Udebliver
denne Anerkendelse, appellerer jeg trygt fra den ufuldkomne
Samvittighed til en fuldkommen Samvittighed, som jeg haaber vil udvikle
sig, og som jeg stræber at faa udviklet hos dem. Det etisk Berettigede
er den frie Livsudfoldelse, den frie Brug af Kræfterne. Livet er ikke
til for Samvittighedens Skyld, men Samvittigheden for Livets Skyld;
derfor hævder Samvittigheden mig i min Færd, naar denne ikke krænker
Livets Værdier. Først og fremmest staar selve Grundværdien som
berettiget, kun underlagt den Betingelse, at den skal virkeliggøres paa
en med dens eget Væsen stemmende Maade. (Smlgn. VII, 5). — Det etisk
Berettigede er ikke blot af negativ Natur. Det er urigtigt at kalde det
det Tilladelige. Deri vilde ligge, at det blot taales. Men hvor Livet
har udfoldet sig frit, uden at Samvittigheden behøver at gribe
regulerende ind, der er det Maal, hvorefter al etisk Udvikling stræber,
allerede naat, Det er af afgørende Betydning, at det samvittighedsfrie
Omraade ikke indskrænkes. Etiken peger her ud over sig selv, til en
Tingenes Orden, hvor den selv ikke behøver at existere. Da det er Pligt
at arbejde henimod en saadan Tingenes Orden, er det ogsaa en Pligt at
hævde sin Ret, hvor den falder sammen med Livets egen Ret. Det er her
Retten, der begrunder Pligten. Det etisk Berettigede udspringer af
samme Kilde som Begreberne Pligt og Dyd, men nærmere ved Kildens
Udspring end disse. —

Enhver Etiks Karakter bestemmes ved det Forhold, i hvilket disse fire
Grundbegreber træde til hverandre. De hænge saa nøje sammen, at man
stedse, paa en mere eller mindre naturlig Maade, vil kunne finde sin
Vej fra ethvert af dem som Udgangspunkt til de andre tre. De angive de
vigtigste formelle Synspunkter, fra hvilke enhver Handling og ethvert
Forhold kan betragtes i etisk Henseende. Det vil naturligvis være af
afgørende Betydning til Karakteristik af en etisk Teori, hvilket
afdisse Begreber, den tager som Udgangspunkt. Hvis man vil grunde
Etiken paa Erfaring, kan der dog ikke være Tvivl om, at Begrebet om det
Gode maa være Etikens første Begreb. En Handling, en Stræben og en
Vurdering forudsætte nødvendigvis et Formaal, og et Formaal forudsætter
igen en umiddelbar Værdi. Dette Udgangspunkt greb da ogsaa den græske
Etik, og dens Betydning for alle Tider beror ikke mindst derpaa. I
skarp Modsætning hertil vilde Kant lægge Pligtbegrebet til Grund og
bestemme de andre etiske Grundbegreber ud fra det. Kun paa en kunstig
Maade kunde han ad denne Vej udlede specielle FormaalSmlgn. nedenfor
VIII, 6, og Den nyere Filosofis Historie.^2 II. p. 81—84.;
Hovedformaalet blev for ham selve Pligtvillien, som han udtalte det i
sin berømte Sætning: »Der kan ikke tænkes Noget i Verden eller udenfor
Verden, som kunde kaldes godt uden Begrænsning, uden ene og alene den
gode Villie.« Paa Spørgsmaalet om, naar en Villie da er god, svarer
Kant: naar den er i Overensstemmelse med et Fornuftvæsens Natur og
derfor i sine Principer den samme hos ethvert Fornuftvæsen. Paa denne
Maade bliver Pligten selv det højeste Gode. Dyden bestaar for Kant i
den Energi, med hvilken Mennesket øver sin Pligt (die Stärke des
Menschen in Befolgung seiner Pflicht. Tugendlehre § IX). Der er derfor
mange Pligter, men kun én Dyd og ét Gode. — Overfor Kant fremhævede
Schleiermacher, at man ikke kan ville og handle uden at have et
Formaal. (Se ovenfor III, 1). Han viste nærmere i en Række interessante
Afhandlinger (som findes i andet Bind af hans filosofiske Skrifter),
hvorledes Begreberne det Gode, Pligten og Dyden indbyrdes føre over til
hverandre. I sin egen Etik lagde han Begrebet om Formaalet til Grund og
afledede de to andre Grundbegreber af det. (Philosophische Sittenlehre.
§ 113—121). Begrebet Ret opstiller han ikke i denne Sammenhæng. Dog har
han indirekte forberedt det gennem sin Kritik af Begrebet det
Tilladelige, der — som han træffende viser — hører hjemme i Retslæren,
ikke i Etiken, og kun kommer ind i Etiken, naar man forvexler denne med
RetslærenUeber den Begriff des Erlaubten. (Werke zur Philos. II.) p.
443—445.. I samme Retning som

Schleiermacher maa naturligvis Utilitarianismen, og overhovedet al
Velfærdsetik gaa. — Det tredie Grundbegreb, Dyden eller den etiske
Karakteregenskab, lægges i nyere Tid til Grund i Herbarts EtikSmlgn.
Den nyere Filosofis Historie.^2 II. p. 254 f.. Etiken bliver her først
og fremmest en Beskrivelse af Egenskaber, en Opstilling af Forbilleder.
Foruden Herbart gaar ogsaa den svenske Idealisme og hos os F. C.
Sibberns Moralfilosofi i denne RetningBiberg kritiserede
Schleiermachers Lære om de tre Grundbegreber og fordrede Dydsbegrebet
lagt til Grund, fordi det angiver den etiske Handlings Kilde (fons
actionis), medens Pligtbegrebet angiver den enkelte Handling (actio),
der stammer fra denne Kilde, og det Gode det Resultat, der opstaar ved
Handlingen (opus morale). (Smlgn. Axel Nyblæus: Den filosofiska
forskningen i Sverige. III, 2. p. 228). »A1 Sædelighed«, siger Boström
(Föreläsningar i Etiken. Udg. af Ribbing. p. 70), »beror paa Villien
som Princip eller Udgangspunkt . . . Den kan betragtes 1) som hvilende:
som Beskaffenhed, men tillige Grund for Virksomheden; 2) som vordende:
hvorved den har Ideen til Lov; 3) som tilbleven eller opnaaet, eller
som det højeste Gode.« — F. C. Sibbern lægger Læren om Sindelaget
(Grunddyderne) til Grund, fordi det afhænger af den Maade, paa hvilken
Mennesket er indordnet i Livets store Helhed. Derefter følger Læren om
Formaalene og tilsidst Læren om Pligterne. Moralphilosophie som
Retsindigheds- og Tilbørlighedslære. p. 20.. Vanskeligheden for at
genneraføre den beror paa, at en Karakteregenskabs Værdi kun kan
begrundes ved, at den indeholder en Tendens til at virke i Retning af
et værdifuldt Maal. Begrebet Dyd afhænger ligesom Begrebet Pligt af
Begrebet det Gode.

Da jeg i Aaret 1896 holdt Forelæsninger i Zürich over etisk
Principlære, holdt jeg mig væsentligt til Begrebet Formaal og drøftede
de Problemer, deri indeholdes. Da Pligtbegrebet kun udspringer, hvor et
Afstandsforhold indtræder mellem Værdi og Virkelighed, og da Pligtens
Værdi afhænger af Formaalets Værdi, omtalte jeg ikke særligt det. I en
Diskussion, der afholdtes efter Foredragenes Slutning, blev det
indvendt imod mig, at Pligtbegrebet savnedes i min Fremstilling. Jeg
svarede: »Pligtbegrebet hører ikke til Principlæren. Ti Pligt opstaar
først, naar det principielt Anerkendte skal fastholdes og gennemføres
iVirkeligheden. Jeg beundrer Kants Skildring af Pligtbevidstheden, der
i store, fundamentale Træk fremstiller denne betydningsfulde Side af
det etiske Liv. Men Kant har grebet fejl deri, at han opfatter
Pligtbegrebet rent formelt og ikke som betinget ved reale Formaal. Hans
psykologiske Forklaring er ikke saa god som hans psykologiske
Beskrivelse. Men ethvert etisk Standpunkt kan optage Kants Beskrivelse
af Pligtbevidstheden, saa snart det drejer sig om, hvorledes de af
Villien satte Formaal og Principer skulle fastholdes og gennemføres i
Livets Kamp.« —

De omtalte fire Begreber ville atter og atter komme til Anvendelse ved
de enkelte Spørgsmaal indenfor den specielle Etik. Men det vilde ikke
være hensigtsmæssigt at lægge dem til Grund for Inddelingen af Etiken.
Ti det samme reale Indhold vilde komme igen under alle fire
Synspunkter. Og desuden beror Forholdet mellem dem i hvert enkelt
Tilfælde paa individuelle og historiske Betingelser. Hvad der for det
ene Menneske har umiddelbar Værdi, har maaske for det andet Menneske
kun middelbar Værdi og kræver derfor en særegen Anstrengelse, naar det
skal holdes fast: hvad der for hin er et Gode, bliver for denne en
Pligt. Maaske er hos en Tredie Karakteren saa udviklet, at der uden
Anstrengelse udløses en Stræben efter at hævde det Værdifulde.

I Stedet for den rent formelle Inddeling, der kunde bygges paa de
omtalte Grundbegreber, er det hensigtsmæssigere at følge en mere real
Inddeling. Den etiske Verden strækker sig fra Øjeblikket til
Menneskeheden. Hvad der udfylder Øjeblikkene, vurderes fra den
individuelle Livshelheds Synspunkt, hvad der udfylder Individets Liv,
vurderes tillige fra Samfundets Synspunkt, og ethvert større eller
mindre Samfund vurderes tilsidst fra Menneskehedens Synspunkt. Den mest
indgribende Modsætning vil her være den mellem det enkelte Individ og
Samfundet. De forskellige Arter af Samfund frembyde fælles Træk, og de
bestaa alle af Individer som deres sidste Elementer. Spørgsmaalet
bliver da om Forholdet mellem individuel og social Etik. Omfatter den
ene af disse den anden, eller staa de sideordnede med lige Ret?

2. Se vi først historisk paa Forholdet mellem Individ ogSamfund, da
træffe vi paa tidligere Udviklingstrin ikke Individet som Indebaver af
særlige Pligter og Rettigheder. Det betragtes kun som socialt Element.
Den Vægt, der til forskellige Tider og hos forskellige Folk lægges paa
individuelle Dyder som Selvbeherskelse, Maadehold o. lign., finder sin
Forklaring ved, at det var saadanne Egenskaber, som Stammen til den
givne Tid behøvede. Den Beundring, som næres for de individuelle Dyder,
skyldes altsaa oprindeligt deres sociale Betydning. Den primitive Etik
er den sociale Etik, og den individuelle Etik udvikler sig af denne.
For Grækenlands Vedkommende repræsentere de filosofiske Skoler
Udviklingen af en individuel, til Dels en individualistisk Etik. Der
lægges stigende Vægt paa Harmonien i Individets egen Natur, paa
Individets Sindelag og Karakter, og Samfundet betragtes tilsidst som
blot ydre Middel for Individets Selvudvikling. I den kristelige Ide om
den Enkeltes Sjæl, som skal reddes for enhver Pris, ligger den samme
Henpegen mod den enkelte Personlighed. De moderne
Emancipationsbestræbelser stille mere og mere Individet frit overfor de
sociale Former og ser det, der foregaar i det og med det, som det
egentligt Afgørende. Og dog vil det vise sig, at den sociale Etik ikke
blot historisk, men ogsaa begrebsmæssigt stedse forudsættes af den
individuelle Etik.

3. Man kunde mene, at den individuelle Etik maatte være den egentlige
Etik, da det jo stedse er enkelte, bestemte Individer, vi paa det
etiske Omraade have med at gøre. Etiske Domme angaa Villen og Handlen,
og der villes og handles stedse af enkelte, bestemte Individer. Et
Samfund handler kun, forsaavidt de enkelte Individer handle. Og ethvert
af disse handlende Individer synes tilsidst kun at have med sig selv at
gøre. Det skal handle efter sin egen Samvittighed; det kan ikke direkte
sætte sig ind i, hvad der foregaar i Andres Indre; det har da kun at
sørge for, at det ikke selv tager Skade paa sin Sjæl; og naar Enhver
gør saa, vil det staa vel til med Samfundet!

Denne Synsmaade har øvet stor Indflydelse. Den kommer, som allerede
berørt, først frem i den græske Filosofi. Det var især Kynikerne og
Stoikerne, som hævdede et saadantSelvhensyn, en højere Selvopholdelse
som det Vigtigste i etisk Henseende. De ere i denne Henseende
Kristendommens Forgængere. I vor moderne Tid er S. Kierkegaard den
store Repræsentant for den Enkeltes Etik. Under Paavirkning fra ham
findes den samme Tankegang i Heegards Bog »Om Intolerance«, hvor
Trangen til Samkvem med Andre endog karakteriseres som en Trang til »at
se, høre, nyde, eller at beundres, smigres og tilbedes«. I Henrik
Ibsens »Dukkehjem« kommer den samme Tendens frem, naar Nora i Kraft af
det Princip, at vi have Pligter mod os selv før imod Andre, drager sig
ud af sine allernærmeste Forhold — for at blive Menneske!

Denne Opfattelse er trods al sin Ensidighed fremgaaet af en
betydningsfuld etisk Tankegang. De enkelte Personligheder ere det
levende Stof, i hvilket det Etiske har sin Virkelighed. Men deraf
følger ikke, at hele Tilværelsen, Samfundet og alle andre Individer
skulle gøres til Midler for den Enkeltes Selvudvikling. Det vilde
medføre en Isolation, en ensidig Optagethed af sig selv, der let vilde
gaa over til Egoisme. Der gives ligesaavel en asketisk Egoisme, som der
gives en nydende eller en magtsyg Egoisme. Den Enkelte mister Evnen til
Selvhengivelse. Blikket fæstes mod den egne Velfærd, ikke mod den
store, fælles Velfærd, af hvilken den egne er en Del. Der næres her
ængstelige Forestillinger om, hvad Selvet eller Personligheden taaler
og behøver. Man tror kun at kunne bevare sig selv ved uafbrudt at have
Opmærksomheden henvendt paa sig selv. Men et Selv er ikke saa skrøbelig
en Ting. Det bliver netop skrøbeligt ved den megen Selvomsorg. Et sundt
og kraftigt Selv naas ved rask og kraftigt Arbejde paa virkelige
Opgaver, og et stort og omfattende Selv naas kun, naar der arbejdes paa
fælles Opgaver, naar man gør sig til Et med Noget, der er større end
Selvet. Kun ved Selvforglemmelse voxer og udvikles Selvet. Ved at leve
i Andre og i Andet end sig selv faar Individet nye og kraftige Impulser
ogsaa for sit eget individuelle Liv. Det hæves op over sin oprindelige
snevre Kreds og fyldes af et rigere Indhold. Alt hvad et Menneske lever
i og for gennem Sympatien, er en Berigelse og Udvidelse af dets
Personlighed. Det er her paa ethvert Punkt baade Formaal ogMiddel. H.
C. Ørsteds Grundsætning: »Glem dit Selv, men tab det ikke!« udtaler
træffende, hvad det her gælder om. For den individuelle Etiks egen
Skyld maa den altsaa ikke gøres til den eneste Etik.

Overvurderingen af den individuelle Etik hænger sammen med en abstrakt
Forestillingsmaade, som drager Mennesket ud af de bestemte, historisk
givne Forhold og først i det saaledes isolerede Væsen mener at have det
sande Menneske. Men jeg er ikke først Menneske i al Almindelighed, og
derefter Menneske i disse specielle Forhold. Jeg er ikke først
Menneske, og saa Dansk, Borger, Familiefader o. s. v. Individualismen
kommer naturligt frem i Tider, hvor de historisk givne Livsforhold tabe
deres absolute Myndighed og ikke staa som de eneste mulige og
berettigede. Da har den den store Betydning at nære en
Frihedsbevidsthed, som kan blive en frugtbar Kilde for ny Udvikling.
Men ikke blot medfører den, som jeg har søgt at vise, sine store
Betænkeligheder fra selve den individuelle Etiks Standpunkt; — det vil
ikke være muligt ud fra en saadan Betragtningsmaade at begrunde en
Opfattelse af det menneskelige Samfundsliv, hvorved dette bliver Mere
end blot Middel. Dettes Interesser og Opgaver kunne i det Højeste blive
Øvelsesexempler for de enkelte Individer, Øvelsesexempler, som i og for
sig ligesaa godt kunde ombyttes med andre.

En heit anden Art af Individualisme fremtræder i den nyeste Tid især i
litterær og æstetisk Form. Frygt for Nivellering og Uniformering og for
Mængdens aandelige Tyranni har især virket til at fremkalde den, og den
fremtræder som en Kultus af det Sære, det Ensomme, det Ørkenagtige, det
Egensindige, det Vovede. Paa det praktiske Omraade fører dette til
Kultus af »Overmennesket«, og Overmennesket tænkes især som den
overlegne Magt, der er hævet ikke blot over Fordomme og Sædvaner, men
ogsaa over de Modsætninger, indenfor hvilke Massens Liv bevæger sig.
Hvad der især synes at vække Beundring overfor det tænkte Overmenneske,
er den Foragt, dette fra sit Standpunkt formaar at føle overfor den
store Mængde. Det er dette Afstandsmoment (»das Pathos der Distanz«),
der stilles i Forgrunden. Dermed forbinder sig da ofte denLængsel og
Beundring, som de Svage og Syge naturligt føle overfor den store Kraft
og den store Sundhed. Disse forskellige Tendenser lade sig paavise hos
Friedrich Nietzsche. Saaledes fordrer han (Jenseits von Gut und Böse.
Aphor. 258) af en herskende Stand, at den ikke skal begrunde sin Værdi
ved den Funktion, den udøver i Samfundet, men at »dens
Grundoverbevisning skal være, at Samfundet ikke er til for Samfundets
Skyld, men kun som Underbygning og Grundlag, hvorpaa en udsøgt Art af
Væsener formaar at hæve sig til sin højere Opgave og overhovedet til en
højere Væren.«Jeg kan her ikke drøfte, hvorvidt vi i saadanne
Udtalelser har Nietzsches egentlige Grundtanke. Herom maa jeg henvise
til mit Skrift Moderne Filosofer (1904). Dog kommer Problemet om
Forholdet mellem individuel og social Etik igen indenfor hin udsøgte
Art af Væsener, nemlig ved Spørgsmaalet om deres Forhold til hverandre
og til det Samfund, de danne. Om et af de Overmennesker, Nietzsche mest
beundrede, Napoleon, er det blevet sagt, at han ikke kunde taale stolte
Sjæle. Det blev hans Nemesis. Mange af Nietzsches Tilhængere undgaa af
gode Grunde denne Nemesis. Der rober sig idethele hos dem en ret
uinteresseret Følelse, forsaavidt som de selv synes meget langt fra at
indtage det høje Stade, hvorfra den store Foragt kunde motiveres.

Paa en mere filosofisk Maade fremtræder Individualismen i den
idealistiske Anarkisme, saaledes som den f. Ex. læres af den tyske
Forfatter Bruno Wille. Bruno Willes Bog Die Philosophie der Befreiung
durch das reine Mittel (Berlin 1894) giver en interessant og lærerig
Fremstilling af dette Standpunkt Der fordres her, at Individualiteten
skal udvikle sig indefra, og at alle Idealer skulle være selvskabte.
Der protesteres mod al aandelig og fysisk Tvang, og en saadan Tvang
finder Wille ogsaa i moralsk Paavirkning fra Andres Side. Idet han nu
opfatter Samvittigheden som et blot ydre, socialt Produkt, erklærer
han, at det frie Fornuftmenneske maa være samvittighedsløst.

Bruno Wille bygger paa en Tanke, der ogsaa har spillet

en betydningsfuld Rolle i den danske Tænknings HistorieSe min Bog Søren
Kierkegaard som Filosof. Kbhvn. 1892. p. 22—27; 98—107.. Personligheden
maa selv frembringe — eller paany frembringe — den Sandhed, der skal
være Sandhed for den. De etiske Domme maa udspringe af den Enkeltes
egen Erfaring og Overbevisning; ellers ere de kun et Ekko af
Omgivelsernes Domme. Enhver skal være sin egen indre Dommer, sin egen
Autoritet. Al Indvirkning udefra skal gaa ud paa at frembringe Evnen
til etisk Selvstændighed. Men hvad den idealistiske Anarkisme overser,
er den pædagogiske Betydning, som Efterligning og Lydighed, overhovedet
Autoritetsforholdet kan have. Den Enkelte behøver Hjælp fra Andre til
at blive fri og selvstændig. Denne Hjælp kan meget ofte bedst ydes ad
anden Vej end ved moralsk Bedømmelse. Direkte Moraliseren hindrer ofte
Vækkelsen af Selvvirksomheden, idet den etiske Vurdering bibringes
Individet helt færdig og formuleret i Stedet for at frembringes af det.
Dog er direkte Moralisering virkeligt et »rent Middel« (smlgn. VII, 5),
naar den gaar ud paa at vække Selverkendelsen og Udviklingstrangen.
Denne Vækkelse kan ofte være smertelig; men der gives Smerter, som ere
nødvendige Gennemgangsled til et højere Trin.

Forgæves vil man stræbe efter at naa det Højeste ad Isolationens Vej.
Ikke blot faar den Enkelte sin Opdragelse i Samfundet, men ogsaa sit
Indhold og sine Opgaver faar han kun ved Hengivelse til Slægtens Liv.
Kun her bliver han delagtig i de højere Formaal, med hvilke han kan
voxe. I den Kultus af Foragten, som den æstetiske Individualisme i den
nyeste Tid er tilbøjelig til, kommer Umuligheden af Isolation for Dagen
ved en ejendommelig Nemesis. Naar det er, hvad Nietzsche har kaldet
Afstandens Pathos, der bestemmer det væsentlige Indhold, som dette
Standpunkt faar, saa fører det netop til Afhængighed af den store
Mængde; ti der maa være Nogen, man kan foragte, Nogen, man kan føle sig
i Afstand fra. Det ophøjede Stade bruges væsentligt til derfra at se
ned paa dem, der ikke have naat det. Man glemmer, at den sande
aandeligeMagt og Overlegenhed viser sig i, at man har Evne til at bære
ikke blot sit eget, men mange Andres Liv. Der gives, siger Spinoza,
ingen Maade, paa hvilken et Menneske bedre kan ytre sin Aandskraft end
ved at udvikle Andre til at leve efter deres egen frie Erkendelse.

4. Som Modstykke til denne Opfattelse optræder den, der fordrer
fuldstændig Omgivelse af sig selv og betragter Selvforglemmelse som den
eneste Dyd. Indenfor den nyere filosofiske Etik er et saadant
Standpunkt gjort gældende af J. G. Fichte og A. Comte. Det sande Liv
bestaar efter Fichte i at ofre sig for Slægten: »Der gives kun én Dyd,
at glemme sig selv som Person, og kun én Last, at tænke paa sig selv .
. . Den, som idethele taget tænker paa sig selv som Person og begærer
Liv, Tilværelse og Nydelse uden i og for Slægten, han er — ved hvilke
gode Gerninger han saa ellers paa andre Omraader søger at skjule sin
Vanførhed — dog i Bund og Grund et simpelt, lille, slet og derfor
usaligt Menneske«Die Grundzüge eies gegenwärtigen Zeitalters. Berlin
1806. p. 70 f.. Comte betegner ved det af ham indførte Ord AltruismeAf
alter (den anden, d. v. s. Næsten), ligesom Egoisme af ego (jeg). den
fuldstændige Opgaaen i Andre, den absolute Modsætning til Egoismen. Vel
udtaler Comte, at Altruismen ikke undertrykker Selvhævdelsen; men
dennes Berettigelse skal dog kun bero paa, at den helliges ved at
arbejde i hins Tjeneste: baade Pligt og Lykke bestaa i vivre pour
autruiPolitique positive. IV. p. 45—49. — Der er paa dette Punkt en vis
Modsætning mellem Comte's tidligere og hans senere Standpunkt (Den
nyere Filosofis Historie.^2 II. p. 346 f. og 357), som danner en
Analogi til Modsætningen mellem Fichtes to Stadier (ib. 142 f. og 151
f.)..

Ogsaa denne Opfattelse er fremkaldt ved bestemte historiske Forhold,
for Fichtes og Comtes Vedkommende ved Modsætningen til det 18.
Aarhundredes Individualisme og Lykkemoral. Den gaar paa sin Vis,
ligesom den individualistiske, ud fra en skarpere Modsætning mellem
Selvhensyn og Hensyn til Andre, end der ifølge de virkelige Forhold
behøver at være. Af Velfærdsprincipet følger, at den Enkelte kun er En
blandt Mange; men der følger tillige, at den Enkelte ogsaa i
Virkeligheden erEn blandt de Mange. Enhver tæller med, og Giveren skal
ikke slette sig ud for Modtagerens Skyld, ligesaa lidt som Modtageren
skal gøres til blot Middel for Udviklingen af gode Egenskaber hos
Giveren. Kun den isolerede, i sig selv hildede Selvtilfredsstillelse
strider mod Velfærdsprincipet. Dersom Trangen til Selvopholdelse,
Selvhævdelse og Selvudvikling var af det Onde, vilde vor inderste Natur
være ond, og al Etik vilde da være selvmodsigende og umulig.

Vi vinde kun Kræfter og Midler til at virke for det, der er forskelligt
fra os selv og større end os selv, derved, at vi bevare og udvikle vort
eget Væsen. Hvis Etiken fordømmer Selvopholdelsesinstinktet, fordømmer
den sine egne Midler. Netop naar man stiller sig paa Altruismens Grund,
bliver det en særlig Opgave for det enkelte Individ at styrke og
udvikle sine Kræfter og Evner. Selvhævdelse og Selvudvikling arbejde i
samme Retning som Altruismen. Ja, som Spencer bemærker, den Lykke, som
fra et sundt og frisk Individ kan udstraale over Andre, er ofte mere
værd end den, man bevidst og med stor Opofrelse kan berede dem. »Skønt
vore etiske Ræsonnementer tage lidet Hensyn dertil, saa er det dog
aabenbart, at da Lykke og Sorg ere smitsomme, er den Selvomsorg, der
fører til Sundhed og Oprømthed, en Velgerning mod Andre«Data of Ethics.
London 1879. p. 194.. Og dette gælder ikke mindst om den højere,
ideelle Udvikling af Personligheden ved Arbejde for Interesser, der
maaske ikke direkte komme Andre til Gode, som f. Ex. ved kunstneriske
og videnskabelige Bestræbelser.

Ogsaa i anden Henseende vilde Etiken ved at lægge den absolute
Altruisme til Grund komme i Modsigelse med sig selv. Al Opofrelse for
Andre gaar jo dog ud paa at støtte deres Selvopholdelse, Selvhævdelse
og Selvudvikling, og hvorledes kunne disse være berettigede hos
Modtagerne, naar de ikke ere det hos Giverne? Den absolute Opofrelse
for Andre vil endog kunne have en skadelig Indflydelse paa disse. Den,
der stadigt modtager Opofrelser fra Andres Side, bliver let til Egoist,
naar han da ikke gaar helt i Søvne uden at vide, hvad der gaar for
sig.Han gøres til et passivt Væsen, der tager, hvad der gives, uden at
sætte sig ind i, hvad der ofres for ham. Hans Evne til Arbejde svækkes,
han bliver et Snyltedyr, ikke et selvstændigt, selvvirkende Væsen. Den
rette Opofrelse maa være den, der hverken berøver Giver eller Modtager
deres Selvstændighed, men gør dem begge til selvstændige Medlemmer af
Personlighedernes Rige.

Saadanne Standpunkter som Fichte's og Comte's nærme sig til at opfatte
Samfundet eller Slægten som et mystisk Hele, der har en Existens afset
fra de enkelte Individer. En lignende Tendens fremtræder hos HegelSe
Den nyere Filosofis Historie.^2 - II. p. 181. og i den nyeste Tid hos
Wundt og Paul Carus. Efter Wundt's OpfattelseWundt: Ethik. Eine
Untersuchung der Thatsachen und Gesetze des sittlichen Lebens.^3 II. p.
116. bestaar det »offentlige Vel« ikke i Summen af Velfærd hos saa
mange Enkelte som muligt, og det almindelige Fremskridt bestaar ikke i
Fremskridtet hos saa mange Individer som muligt. Ti ethvert Individ er
et Døgnvæsen: »Hvor rigt velsignet og hvor fuldkommen den individuelle
Existens saa ogsaa maatte være, den er dog blot en Draabe i Livets
Ocean. Hvad kan individuel Lykke og individuel Smerte betyde for
Verden?« Og CarusP. Carus: The Ethical Problem. Chicago 1890. p. III
kfr. p. 33, 38, 40. — Smlgn. Diskussionen mellem Carus og mig i The
Monist. Juli 1891. Jeg kan ikke se, at Carus ved sine nærmere
Forklaringer berøver sin Ide dens Uklarhed, saalænge han (ligesom
Wundt) negter, at man i Etiken stedse maa tænke sig et Indbegreb af
Individer (af større eller mindre Omfang, maaske uoverskueligt Omfang),
naar man vil operere med Begrebet Samfund. betegner Samfundslivet som
»overindividuelt«; Etikens Formaal er efter ham »hverken Selvets egen
eller andre Individers Velfærd, men Velfærd for de overindividuelle
Interesser.«

Hvis Begrebet Samfund skal kunne anvendes videnskabeligt, maa det ske
saaledes, at man paa ethvert Punkt kan afgøre, hvilken Gruppe af
Individer det repræsenterer. Dette Begrebs store Betydning beror paa,
at det udtrykker de samtidigt og successivt existerende Individers
fælles og blivende

Interesser i Modsætning til enkelte Individers Interesser eller til en
lille Gruppes eller en enkelt Generations Interesser. Den etiske
Betragtning fører (paa det Standpunkt, hvor vi her have stillet os) til
at betragte de menneskelige Handlinger ikke blot med Hensyn til den
Enkeltes eller en begrænset Kreds's eller Tidsalders Velfærd, men med
Hensyn til Samfundets eller hele Slægtens Velfærd, saavidt vi kunne
efterspore dennes Betingelser. Men saasnart det viser sig umuligt at
omsætte Begrebet om et Samfund i Begrebet om en Gruppe af Individer,
der leve under visse bestemte Forhold, giver hint Begreb os ingen etisk
Belæring; ingen etiske Normer kunne udledes af det. Mystik træder i
Stedet for Tænkning.

En saadan Mystik kan have sin Betydning. Det kan vise sig umuligt at
forme et tydeligt Begreb om den store Mængde af menneskelige
Interesser, i hvilke en Handling eller en Livsordning under visse
Forhold kan gribe ind paa afgørende Maade. Udtryk som Samfund og Slægt
betegne meget godt det Uafsluttede og Uoverskuelige i mange af disse
Virkningsrækker. Og de betegne tillige de Muligheder eller
Dispositioner, den potentielle Energi, som menneskeligt Arbejde kan
tilvejebringe og ophobe, og som maaske først i fjerne Tider kunne
omsættes til aktuelle Værdier, der føles af virkelige, personlige
Væsener. Men naar man erklærer en saadan Omsætning for umulig eller
unødvendig, bliver man stikkende i Mystiken. En Velfærd, der ikke paa
et eller andet Stadium er bestemte Individers Velfærd, er en
Selvmodsigelse. Og en Handling eller en Livsordning, der ikke paa et
eller andet Tidspunkt leder til Velfærd for bestemte Individer, har
ingen etisk Værdi. En Mulighed, der aldrig kan blive til Virkelighed,
er en Umulighed.

Det enkelte Individ er kun en Draabe i Oceanet. Og Oceanet er ikke til
for den enkelte Draabes Skyld alene. Men hvad er et Ocean, der ikke
bestaar af Draaber? Og vil ikke hele Oceanet være klart, naar hver
enkelt Draabe er klar? Og kun da er det fuldkomment klart.

Ligesom der er dem, der ikke kunne se Skoven for lutter Træer, saaledes
er der dem, der ikke kunne se Træerne for lutter Skov. I Etiken viser
dette sig ved, at menneskelig Stræbenbetragtes som Middel for
overmenneskelige Formaal. Enhver Etik, der ikke vil opgive Muligheden
af fremskridende Verifikation, maa fastholde, at Samfundet stedse
repræsenteres af bestemte Individer. Derfor behøver den ikke at overse,
at etisk Virken, ligesom al Kraftudfoldelse, hænger sammen med den hele
Verdensproces.

5. Man kunde forsøge at gaa en Middelvej og stille individuel og social
Etik ved Siden af hinanden som to selvstændige Omraader. Saaledes
antage Bentham og Stuart Mill, at der gives et Omraade, hvor Individet
er eneraadende, og et andet, hvor sociale Hensyn raade. Mill mener
endog, at saadanne Fejl, der kun angaa os selv og ikke faa Indflydelse
paa Andres Velfærd, ikke egentligt ere »moralske« Fejl. Taabelig
Adfærd, slet Smag, lave og sanselige Drifters Herredømme, Mangel paa
personlig Værdighed og paa Selvagtelse kunne efter Mill være tilstede,
uden at Andres Interesser derved i mindste Maade berøres. Ingen er,
mener Mill, sine Medmennesker i mindste Maade ansvarlig for sin
Selvudvikling, »da det ikke er af Hensyn til Samfundets Vel, at man
skal staa til Ansvar herfor«Om Friheden. Dansk Overs. p. 141 f. —
Benthams Udtalelser om den »private Etik« (Principles of Morals and
Legislation. XVII, 3. 20) ere ikke ganske tydelige, og der fremtræder
hos ham en Tendens til helt at underordne den sociale Etik under den
individuelle. Smlgn. ovenfor III, 16. — Hos nogle danske Forfattere i
den nyeste Tid (Starcke og Bang) er en lignende dualistisk Teori som
Mill's kommen frem. Se ovenfor III, 21..

Hvad Mill bekæmper, er Statsmagtens og den offentlige Menings (det
»moralske Politis«) Indblanding i Individets inderste Anliggender. Han
frygter for Aandstyranni og usund Tvang, hvis man gaar ud fra, at der
Intet gives i et Menneskes Adfærd, som kun vedkommer ham selv. Men han
sammenblander her to Ting. Et er det, at Individet helt igennem, selv i
sit inderste Indre og med alle sine Egenskaber, maa betragtes og
betragte sig selv som Led af Slægten, og at hans Villen og Handlen
derfor ere underlagte en etisk Vurdering, hvis Maalestok er given i
Principet om almindelig Velfærd, — et ganskeAndet er det, hvem der i
det enkelte Tilfælde skal optræde som den etiske Doms Forkynder og
Haandhæver. Etisk set staar og falder Enhver først og fremmest for sin
egen indre Domstol i Samvittigheden, og Etiken er en Lære om, hvilke
Domme denne indre Domstol konsekvent maa fælde. Den Grad, i hvilken et
Menneske udvikler sine Evner og Kræfter, maa fremfor alt Andet falde
ind under denne Domstol. A. S. Ørsted har med Rette sagt, at værre end
at begaa et Brud paa Ejendomsretten er det at bortødsle den Kraft, med
hvilken vi kunne virke i Fremskridtets Tjeneste, ved Egennytte,
Forfængelighed eller dorsk UvirksomhedOm Grænserne mellem Teori og
Praxis i Sædelæren. (Eunomia. Første Del. København 1815). p. 105.. Det
er dog derfor ikke sagt, at det er hensigtsmæssigt at tilstede andre
Mennesker en Ret til at blande sig i den Enkeltes indre etiske
Husholdning. Man kan indrømme det Ene og negte det Andet. Mill derimod
negter Selvudviklingens etiske Betydning, fordi han frygter for derved
at give Andre Ret til at trænge ind i Individets private Færd. Men han
kunde naa sit Maal, nemlig Hævdelsen af den individuelle Frihed over
for socialt Tryk og moralsk Politi, uden at udelukke Selvudviklingen
fra det etiske Omraade. Intet er betænkeligere end den store
Misforstaaelse, at Etik og offentlig Mening ere det Samme, og at et
Forhold ophører at være etisk Bedømmelse underlagt, fordi ingen ydre
Myndighed har Ret til at paatale detI sit fortrinlige Værk The
Utilitarians (III, p. 286—299) har Leslie Stephen i lignende Retning
som jeg kritiseret Mill's Lære om Grænsen mellem individuel og social
Etik..

Der gives slet Intet i Individets frie Udvikling, som ikke kan faa
etisk Betydning. Hvad der optræder i den Enkeltes indre Liv, kan maaske
være den første Spire til store sociale Processer. Enhver individuel
Udvikling kan frembringe nye Former og Forbilleder; de ensomme Stier,
ad hvilke den Enkelte vandrer, kunne senere blive alfare Veje. Den
Energi, den Troskab og den Visdom, som han anvender til at opsøge og
bane disse Veje, kunne blive af afgørende Betydning. Det er ikke muligt
at skille de Enkeltes Selvudvikling og indre Husholdningfra Sarafundets
og hele Slægtens Liv. Selv i Legen, i Kunsten, i Troen og i det frie
Stemningsliv hos den Enkelte er det Etiske potentielt tilstede. Ligesom
der i den ydre Natur kun tilsyneladende gives en absolut Hvile, men
Energien stedse er tilstede, skønt ofte i saakaldet potentiel Form,
saaledes gives der i det menneskelige Liv intet Punkt, som ikke
muligvis kan underligge en etisk Dom. Man har særligt villet hævde det
erotiske Forhold og Religionen som Privatsager. Det er vistnok sket af
taktiske Grunde, nemlig for i Æstetiken ikke at blive forulempet af
Moralen, og for i Socialpolitiken at kunne bevæge sig uden at støde
sammen med den kirkelige Tro. I Virkeligheden ere baade Kønsforholdet
og det religiøse Forhold af meget stor etisk Betydning. Netop paa disse
Omraader have Egenskaber som Mod, Troskab, Ærlighed og
Sandhedskærlighed den største Værdi; netop her kunne lavt Sindelag,
Vaklen og Ængstelighed blive skæbnesvangre. Og den blotte Konstateren
af saadanne Egenskabers Tilstedeværelse er jo en etisk Dom.

6. Det indre Forhold mellem individuel og social Etik er egentligt
givet med Opstillingen af selve Velfærdsprincipet. Naar Grundlaget for
Vurderingen er den universelle og uinteresserede Sympati, og
Maalestokken den almindelige Velfærd, saa følger, at den individuelle
Etik maa være underordnet den sociale, uden derfor at forsvinde i
Forhold til denne. Den fulde Begrundelse for de individuelle Dyder,
Pligter og Rettigheder vil kun kunne naas ved at betragte Individet i
det sociale Milieu, som Led af den kæmpende og stræbende Slægt, hvis
Arv det har modtaget i sin Natur og i sine ydre Livsforhold, og hvis
Udvikling det skal føre videre, saavidt det formaar. Gennem Deltagelsen
i Slægtens Liv og Arbejde vil det udvikle sit eget Væsen.

Den nærmere Bestemmelse af Forholdet mellem individuel og social Etik
vil kunne vindes ved Hjælp af nogle Sætninger, der kunne udledes af det
almindelige Velfærdsprincip.

Den simpleste Form, i hvilken dette Princip fremtræder, er den, at
Tilføjelsen af Smerte stedse skal begrundes, medens Frembringelsen af
Lyst og Glæde i sig selv er berettiget. Anvendelsen af denne Sætning er
kun i de allersimpleste Tilfælde simpel og let, men man vil ved nærmere
Betragtning finde Sætningensom sidste Forudsætning ogsaa i sammensatte
Tilfælde. Des mærkeligere er det, at Sætningen er funden betænkelig;
den siger egentligt kun, hvad Alle — med Undtagelse af de absolute
Asketer, om der gives saadanne — maa indrømme. Selv Asketerne have i
Regelen betragtet Smerten som Bods- og Øvelsesmiddel, ikke som Formaal
i og for sig.

I denne simple Sætning kan nu ved en nærmere psykologisk Betragtning en
anden meget vigtig Sætning findes indesluttet.

I Smerten kundgør der sig en Hæmning eller en Opløsning af Livet. Dette
er tydeligt ved legemlig Smerte, f. Ex. Smerten ved Saar, Tandpine,
Stensmerter, Kræftlidelse. Smerten svarer her til et Overgangsstadium
mellem det uhæmmede, udelte Liv og den fuldstændige Hæmning og
Opløsning, der kommer med Døden. En græsk Forfatter har sagt, at hvis
Mennesket var et absolut enkelt Væsen, vikle det ikke kunne føle
Smerte: ti da vilde ingen Opløsning kunne finde Sted. Men det Omvendte
gælder ogsaa: kun fordi Livets Elementer stedse ere i den inderligste
Enhed og Sammenhæng hos det levende Væsen og ikke udgøre et blot
Aggregat, kun derfor kan der føles Smerte. Det gælder for det sjælelige
Liv saavel som for det legemlige. Ogsaa aandelig Smerte udtrykker en
Hæmning eller en Opløsning. Sorg over et Tab optræder snart som en
Hæmning, idet Tanken om det Tabtes Uigenkaldelighed fortrænger alle
andre Tanker, snart som en Opløsning, idet Modsætningen mellem det
Tabtes Værdi og Tabet truer med at sprænge Bevidstheden. Tvivlen er en
Ulysttilstand, idet Bevidstheden drages i modsatte Retninger af
stridende Muligheder og Tendenser. Angerens Smerte betinges ved den
voldsomme Modsætning mellem vort anerkendte Ideal og Tanken om vor
virkelige Villen og Handlen. Paa den anden Side er Alt, hvad der
fremmer Bevidsthedslivets Enhed og Harmoni, forbundet med Lystfølelse.
Vort Bevidsthedsliv stræber uvilkaarligt efter at overvinde de Lidelser
og Smerter, der ikke kunne fjernes, ved Opbyden af højere,
sammenfattende Kræfter. Der danner sig en ny Følelse, hvor Bitterheden
er optagen som Element i en mere sammensat eller blandet Følelse. De
fleste af vore saakaldte højereFølelser have denne sammensatte
Karakter. Men paa alle Trin staar vort Følelsesliv som Udtryk for vort
Livs Fremgang eller Tilbagegang. Forskellen mellem Følelserne beror i
denne Henseende paa den mere eller mindre centrale Stilling, de indtage
indenfor vort Livs HelhedSmlgn. om de her benyttede psykologiske
Synspunkter min Psykologi VI B, C og D..

Formedelst denne nøje Sammenhæng mellem Følelsen og Individets Væsen
idethele fører Velfærdsprincipet umiddelbart over til den frie
Personligheds Princip, d. v. s. til den Grundsætning, at intet
personligt Væsen tør behandles og betragtes kun som Middel, men stedse
tillige skal være Formaal. I de personlige Væsener have vi jo de
Centralsteder, til hvilke vore Handlingers Virkninger forplante sig, og
hvor deres vigtigste Betydning fremtræder. Paa disse Punkter i Verden
føles Livets Værdi, — og Livets Værdi existerer (som aktuel Værdi) kun,
naar den føles. En Krænkelse eller en Hæmning her vil altsaa
nødvendigvis forringe Livets Værdi, og hvis der ikke føles nogen
Lidelse ved Hæmningen, fordi denne frembringer Sløvhed, saa er det
netop den største Krænkelse af Velfærdsprincipet, idet selve Evnen til
at føle Værdi ophæves. — Velfærdsprincipet forudsætter, at vi formaa at
hensætte os paa de fremmede Centralsteder og at overveje, hvilken
Indflydelse de Handlinger, der skulle bedømmes, her øve. Paa denne Evne
beror jo ogsaa den egentlige Sympatis Mulighed.

Dette Princip, der saaledes følger af Velfærdsprincipet, er opstillet
af Immanuel Kant ved Hjælp af en helt anden Begrundelse, som det vil
have sin Interesse at betragte. Da Kant betragter den etiske Lov som
rent formal og apriorisk, kan han egentligt ikke af den udlede bestemte
Formaal for den etiske Handlen. Ethvert Formaal, der skulde sættes,
vilde føre udover Lovens rene Form. Og dog indser Kant, at enhver
Handling maa have et Formaal. Den Vanskelighed, som derved fremkommer,
mener han at løse paa følgende Maade. Da den menneskelige Personlighed
har Evne til med Frihed og Inderlighed at underlægge sig selv en
universel Lov, saa staar en saadanPersonlighed som et absolut Formaal
og bør aldrig nedværdiges ved at behandles som blot Middel. Det er det
Etiske i dets Inderlighed og Ophøjetbed, der er Menneskets Adelsmærke,
som under ingen Omstændigheder tør berøves ham ved, at man behandler
ham som blot Middel. I Kritik der praktischen Vernunft (Kehrbachs Udg.
p. 106) udtaler Kant sig herom saaledes: »I hele Verden kan Alt, hvad
man vil, og hvorover man har Magt, ogsaa bruges blot som Middel; kun
Mennesket, og med det ethvert Fornuftvæsen, er Formaal i sig selv. Det
er nemlig formedelst sin Friheds Selvlovgivning Subjekt for den
moralske Lov, der er hellig. Netop paa Grund af denne Frihedens
Selvlovgivning er enhver Villie, endog den egne Villie for det enkelte
Individ selv, begrænset ved den Betingelse, der bestaar i
Overensstemmelse med det fornuftige Væsens Selvlovgivning, — nemlig
saaledes begrænset, at dette Væsen ikke kan underlægges nogen Hensigt,
som ikke er mulig efter en Lov, der kunde udspringe af selve dets egen
Villie, — altsaa saaledes, at det aldrig behandles blot som Middel, men
tillige som det, der selv er Formaal.«

Det er Kants Fortjeneste at have uddybet Personlighedsbegrebet, idet
han paa én Gang fremhæver det personlige Livs Inderlighed og
Universalitet. Personligheden er en indre Verden, som følger sin egen
Lov og dog kan staa i Sammenhæng med den store Verden. Men Spørgsmaalet
er, om Kant her har anvendt denne betydningsfulde Tanke paa berettiget
Maade. Personlige Væsener lære vi kun at kende ved Erfaring, og kun ved
Erfaring — gennem den Vexelvirkning, Samfundslivet fører med sig — lære
vi at sætte os paa deres Stade og føle, hvorledes Livet former sig i
dem. Men af den rent formale Lov kan hverken Evnen hertil eller
Interessen herfor udledes; der kan intetsomhelst bestemt Indhold
udledes af den. Maaske staar hint Personlighedsprincip som saameget
betydningsfuldere, som det har udviklet sig paa det virkelige Livs og
Historiens Grund, endnu før vi kunne anvise det dets systematiske Plads
i Etiken. At det direkte følger af Velfærdsprincipet, kan der ikke være
Tvivl om.

Det var fremdeles en Ensidighed hos Kant, atPersonlighedsbegrebet
begrænsedes til det strengt Moralske. Paa alle aandelige Omraader og i
alle Livsforhold kan Personligheden fremtræde, og kan Loven for dens
Virken udspringe af den selv. Overalt — ikke blot paa det moralske
Omraade — er Selvvirksomhed Personlighedens Kendetegn; den fører Kampen
for Livet paa sin egen Vis, udfra sit eget Centrum. I Rytmen af Lyst og
Smerte ytrer sig paa alle Livstrin Begunstigelsen eller Hæmningen af
denne maaske udefra vakte, men ved en indre Lov bestemte Virksomhed.

Men skønt Kants Begrundelse ikke kan anerkendes, er det dog en stor
Fortjeneste, han har indlagt sig ved at opstille den frie Personligheds
Princip. Og selvom man indrømmer Gyldigheden af den Begrundelse, han
har forsøgt, er det dog af ikke ringe Betydning, at den vigtige Sætning
kan naas ad forskellige Veje. Baade efter Kants Begrundelse og efter
den, jeg har forsøgt, staar et personligt Væsen baade som Formaal og
som Middel. Derpaa beror Betydningen af Personlighedens frie Udvikling.

Friheden er Formaal: ti den uhindrede Udfoldelse af Evner og Kræfter er
et Gode, idet den er forbunden med den inderligste Tilfredsstillelse,
medens Følelsen af Tvang og Hindring er en Ulystfølelse. Ved Friheden
spørge vi: hvorfor ikke? Ved Tvangen spørge vi: hvorfor? Bevisbyrden
paahviler dem, der ville anvende Tvang. Kun som Middel og Forberedelse
til Kræfternes frie Udfoldelse kunne Tvang og Skranker være
berettigede, saaledes f. Ex. naar det ene Individs grænseløse
Udfoldelse vilde gøre et eller flere andre Individers Udvikling umulig.

Men Friheden er ogsaa Middel: Individernes frie Udfoldelse frembringer
nye Muligheder og fører til Opdagelse af nye Retninger for hele
Slægtens Liv. Det Nye begynder stedse paa enkelte Punkter og udbreder
sig saa til større Kredse. De personlige Væsener ere ikke blot de
Centralsteder, hvor Livets Værdi bliver følt, men tillige ogsaa de
Steder, fra hvilke Livsbevægelserne stedse paany gaa ud. Ved Friheden
skabes der nye Midtpunkter for selvstændig Virken, og da Slægten
bestaar af personlige Midtpunkter, bliver ogsaa Slægtens Liv
dervedrigere og kraftigere. Heri ligger de moderne
Emancipationsbevægelsers store Betydning: at Slaven, Bonden, Arbejderen
og Kvinden komme til at staa som frie og selvstændige Led af Slægten,
kan kun gøre dennes Liv rigere og frugtbarere. Frigørelsen kræves af
Samfundets egen Interesse. Denne Tanke indskærper Stuart Mill netop i
sin Bog Om Friheden (p. 115—119) i mærkelig Modstrid med sin Paastand
om den individuelle Selvudvikling som indifferent i moralsk Henseende.
Han fordrer Fredning af de enkelte Personligheders Selvstændighed og
Originalitet, fordi Stedet til alt Klogt og Ædelt kommer fra enkelte
Individer, og fordi Massernes aandelige Herredømme vilde føre til
almindelig Middelmaadighed. Mærkeligt nok kom samtidigt med det nævnte
Skrift en analog Tanke frem i Charles Darwin's Lære om det organiske
Livs Udvikling gennem de nye Midler og Veje for Tilværelseskampen, som
individuelle Variationer gøre mulige. Kun hvor saadanne Variationer
fremkomme (af en eller anden Aarsag), kun der kan den naturlige
Udvælgelse, som Livsforholdene øve, komme til at virke. Baade biologisk
og sociologisk viser saaledes den frie Udfoldelse af de enkelte
Individers Natur sig som et betydningsfuldt Middel for Fremskridtet.

Vi kunne her fra en ny Side belyse Forholdet mellem Motiv og Handling.
Som vi have set (III, 18), gaar Vurderingen konsekvent tilbage fra
Handlingen til Motivet, fordi det maa være Hovedsagen at ramme den
Kilde, fra hvilken Handlingen udspringer. Vi gik der ud fra
Vurderingens og de vurderende Dommes praktiske Betydning. Her kunne vi
supplere denne Betragtning ved Hjælp af den frie Personligheds Princip.
Et personligt Væsens indre Liv bør nemlig — i Kraft af dette Princip —
ikke gøres til blot Middel til Frembringelse af ydre Virkninger. Det
maa ikke være blot Hjul i en Maskine. Selv hvor Individet betragtes som
Led i en større Helhed, skal dets Handlen udspringe af dets
ejendommelige Væsen, af dets indre Sindelag. Kun da kan Handlingen
kaldes fuldkommen, naar den paa én Gang udspringer af personlig
Ejendommelighed og paa fremmende og lykkebringende Maade griber ind i
det store Hele. De Pligter og Dyder, som Samfundet fordrer af
denEnkelte, skulle tillige være Midler og Former for Individets egen
Udvikling.

Det er den store pædagogiske (eller maaske bedre: psykologiske) Kunst,
som der baade fra enkelte Individers og fra Samfundsmagtens Side kan
blive Lejlighed til at øve: at fremkalde Motiver, der gøre
Selvvirksomhed mulig. Hvis man ved Tvang vilde forstaa enhver Indgriben
fra Andres Side, vilde en saadan motivvækkende Virksomhed være en
Tvang, selvom den øvedes nok saa indirekte og sokratisk. Det er dog
naturligere ved Tvang blot at forstaa en ydre Paavirken, der fremkalder
Smerte eller Frygt (smlgn. V, 2 c). Og den motivvækkende Indgriben
forudsætter ikke nødvendigvis Tvang i denne snevrere Betydning af
Ordet. Et Ansvar følger med al saadan Indgriben; men naar denne bestaar
i egentlig Tvang, behøver den en ganske særlig Retfærdiggørelse. Der er
her Meget at lære af de teoretiske Anarkister, som forkaste al
Autoritet og al aandelig og fysisk Tvang. Naar man spørger, hvorledes
en saadan Anarkist kan opdrage sine Børn, vil han svare, at han søger
paa indirekte Maade at vække de uvilkaarlige Følelser, som efter hans
Mening udgøre det etiske Grundlag, saaledes at Børnene uden Bud og uden
Tvang komme til at gøre det Rette. Han vil altsaa forsøge at
gennemføre, hvad Rousseau kaldte »negativ Opdragelse«. Spørgsmaalet
(som Anarkisten afgør vel hurtigt) er, hvorvidt al motivvækkende
Indvirken kan foregaa paa denne Maade, og i hvor høj Grad egentlig
Tvang kan indskrænkes. Men her have vi kun med det almindelige Princip,
det vil sige, med Fordelingen af Bevisbyrden at gøre. —

Men herved opstaar igen det Spørgsmaal, om der hos hvert enkelt Individ
er den samme Mulighed for Opstaaen af Motiver til de Handlinger, der
maa kræves fra Samfundets Side. Naar man nu ikke dogmatisk gaar udfra
Antagelsen af, at alle Mennesker i den nævnte Henseende ere aldeles
ens, fremkommer her, som tidligere vist (se IV, 2), den uundgaaelige
Fordring om Individualisering af den etiske Lov. Den etiske Lov kan da
ikke være fuldstændigt given ved Bestemmelse af »Samfundslivets
Betingelser«, ligegyldigt, hvorledes de enkelte Individer ere stillede
med Hensyn til at fyldestgøre disseBetingelser. Eller rettere: naar man
ikke gaar ud fra et rent udvortes Forhold mellem Individ og Samfund,
kan man ikke fastsætte Samfundslivets Betingelser uden derunder ogsaa
at indbefatte de enkelte Individers Ejendommeligheder i kvalitativ og
kvantitativ Henseende. Betingelse for et sundt Samfundsliv er det jo
dog først og fremmest, at der er et harmonisk Forhold mellem de
Enkeltes Udvikling og det Heles Fordringer. Og et saadant Forhold
forudsætter igen, at den Opgave, der stilles den Enkelte, svarer til de
kvalitative og kvantitative Forudsætninger, han medbringer. Da
Samfundet bestaar af alle de Enkelte, er dette ikke en udvortes
Fordring, der stilles til det. Kun der er der et virkeligt Samfund
tilstede, hvor den Enkelte paa ethvert Punkt kan være baade Formaal og
Middel. En Modstrid mellem Samfundsfordring og individuel Natur tyder
derfor paa en Ufuldkommenhed hos selve Samfundet, ikke blot — eller
ikke altid — hos Individet.

Ikke blot den sædvanlige Moralprædiken overser dette. Men enhver
Opfattelse, der lader det Etiske komme »udefra« til Mennesket — hvad
enten man bygger paa Autoritetsprincipet, eller paa en Opfattelse af
Slægten som Andet og Mere end et organisk Hele af Individer, eller paa
den offentlige Mening som Indbegreb af al Etik — enhver saadan
Opfattelse maa naturligvis forkaste denne Betragtning. Derved afskærer
man sig fra Behandling af nogle af de dybest liggende personlige
Problemer. En illusorisk og rent formel Afslutning af Teorien købes med
Tilsidesættelse af Opgaver, som ganske vist kun tilnærmelsesvis kunne
løses, men som det dog er af stor Betydning at fastholde. Som ved sit
første Grundlag (Vurderingsmotivet), saaledes staar Etiken ogsaa ved
den konsekvente Gennemførelse af sine Principer overfor det
Irrationelle (for at bruge en fra Aritmetiken hentet Analogi). Der kan
her kun være Tale om at finde saa mange Decimaler som muligt. —

Kun ved den her gennemførte Betragtning kan der blive et harmonisk
Forhold mellem individuel og social Etik. De vise gensidigt hen til
hinanden, idet Individet er at betragte som organisk Led af Samfundet,
og Samfundet som et organiskHele af Individer. Den individuelle Etik
fremstille vi først, fordi den frembyder de simpleste Forhold; men vi
fastholde stadigt det sociale Synspunkt som det til Grund liggende,
ligesom vi i den sociale Etik stedse ville lægge det Synspunkt til
Grund, at Samfundslivets højeste Formaal og bedste Middel er den frie
Udfoldelse af de enkelte Individers ejendommelige Kræfter.

1. Det Forhold, som ovenfor er fastsat mellem individuel og social
Etik, fører naturligt til den Inddeling, som maa følges indenfor den
individuelle Etik.

Idet vi fra første Færd betragte Individet som Led af Samfundet, og
indenfor Samfundet baade som Formaal og som Middel, viser der sig to
Tendenser i det personlige Liv, som maa anerkendes og fremmes:
Selvhævdelsen og Hengivelsen.

Det enkelte Individ er Formaal, da det er selve Samfundets
Repræsentant; i dets Liv rører sig Samfundets Liv, og ved dets
Krænkelse krænkes Samfundets Liv. Det er et af de Endepunkter, i hvilke
Udviklingen løber ud. Jo mere det formaar at hævde sig og udfolde sine
Evner og Drifter, saa at Livet rører sig i det med fuld Kraft og
Harmoni, des højere et Trin er der naat — ikke blot for selve den
Enkelte, men for Samfundet. Samfundet bestaar af Individer, og dets Liv
maa derfor være des fyldigere og kraftigere, jo mere hver Enkelt
formaar at udvikle, hvad der ligger i hans Natur. Den Enkelte er en
lille Verden, hvis Bestaaen og Udvikling er et selvgyldigt Formaal.
Selvhævdelsen — i dens forskellige Former: Selvopholdelse,
Selvbeherskelse og Selvstændighed — træder derved frem som en væsentlig
Dyd. Den er en Pligt, den Enkelte har paa én Gang mod sig selv og mod
Samfundet. Selvhensynet og Hensynet til Samfundet gaa her saa
umiddelbart i Et, at det kanblive ligegyldigt, hvilket af Synspunkterne
man betoner. Der behøves ingen Appel til bevidst Samfundsinteresse
eller til det abstrakte Velfærdsprincip for at vise, at Selvhævdelsen
maa betragtes som værdifuld ogsaa af Andre end af den, der selv øver
den. En kraftig og harmonisk Udfoldelse af Personligheden er Genstand
for umiddelbar Sympati og Beundring. Som allerede HumeEnquiry
concerning the Principles of Morals VI, 1. Kfr. Treatise III, 3, 1. har
bemærket, er det endnu vanskeligere at forklare Beundringen hos Andre
for de Dyder, der komme et Individ selv til Gode, af egoistisk
Interesse, end det er at forklare Anerkendelsen af sociale Dyder paa
denne Maade. Vi betragte ikke nødvendigvis Andres Selvhævdelse som blot
Middel. Det er en unødvendig Omvej at gaa, naar HobbesDe cive III, 25.
forklarer Afskyen for Drukkenskab derved, at denne let fører til Brud
paa Freden og overhovedet gør, at man ikke kan stole paa Individet. Ved
Synet af manglende Selvbeherskelse hos Andre føle vi umiddelbart et
Skaar i den kraftige og harmoniske Selvudfoldelse, vi ønske, at Andres
Livsførelse skal give os et Billede af. Vi erkende, at hvor et saadant
Billede træder os i Møde, dér er paa dette Punkt af Verden det Højeste
naat. Den stiltiende Forudsætning ligger naturligvis til Grund, at
Kraften og Harmonien hos den Enkelte ikke strider mod Betingelserne
for, at Andre kunne stræbe efter at naa et lignende Maal for deres
Vedkommende, men maaske endog er et Middel dertil. Der gives jo, som
tidligere udviklet (VIII, 5) neppe Noget indenfor den individuelle
Udvikling, selv i dennes frieste Ejendommelighed, som ikke kan blive af
social Betydning; i al Selvhævdelse er der en potentiel social Etik
tilstede. Men ved Anerkendelsen af Selvhævdelsen som Formaal peger
Etiken udover sig selv. Dersom Etiken er til for Livets Skyld, og Livet
ikke for Etikens, vil der være et Grænsepunkt, hvor Normernes Gyldighed
hører op, fordi den umiddelbare Livsudfoldelse ingen Retfærdiggørelse
behøver. Hvor dette Grænsepunkt ligger, og hvor nær man i det enkelte
Tilfælde er det, kan være vanskeligt at afgøre,naar Tvivlen rejser sig.
Men den umiddelbare Selvhævdelse har Værdi som Formaal, ikke blot som
Middel; derom kan der efter det hele Synspunkt, som her er anlangt,
ikke være Tvivl.

Da Individet dog stedse kun er En blandt Mange, og da Samfundets
Livsinteresser udgøre et større Hele end Indbegrebet af hans isolerede
Livs Interesser, vil Hengivelsen kunne træde i Modsætning til
Selvhævdelsen. Hengivelsen til en større Kreds af Interesser kan
medføre en Udvidelse af Interessen, der hindrer den individuelle
Harmoni, som Selvhævdelsen stræber efter. Selvhævdelsen har med
Individets egen lille Verden at gøre og betragter den som et afsluttet
Hele, men Hengivelsen fordrer denne lille Verden bragt i Sammenhæng med
en større Verden, og dette kan medføre en foreløbig Forstyrrelse af den
lille Verdens indre Harmoni. Det er jo ikke sagt, at Ordningen af den
lille Verden uden videre passer ind i den store Verdensorden.
Afslutning og Udvidelse kunne staa i Modsætning, endog i Modstrid med
hinanden. Derfor maa Selvhævdelse og Hengivelse betragtes som to
forskellige Tendenser i Karakteren, to forskellige Dyder, og vi finde
da ogsaa, at der i Etikens Historie er lagt forskellig Vægt paa dem.

Dog er det ikke nødvendigt, at de komme i Strid med hinanden. Den Trang
til Enhed og Kontinuitet, som allerede ytrer sig i Selvhævdelsen,
forsaavidt den enkelte Personlighed betragtes som et afsluttet Hele,
kan føre ud over den individuelle Totalitet og fremtræde som Trang til
Sammenhæng med et mere omfattende Hele. Den Enkelte kan maaske kun faa
Sammenhæng indenfor sin egen lille Verden ved at knytte sin Interesse
til noget Varigt, noget stedse Fremskridende, noget Uoverskueligt. Han
kan maaske kun være tro mod sig selv ved at være tro mod Noget, der er
større end han selv. Paa denne Maade vilde Hengivelsen være
Fortsættelsen af Selvhævdelsen.

Heraf følger da ogsaa, at det vilde være urigtigt at stille Hengivelsen
som den passive Dyd i Modsætning til Selvhævdelsen som den aktive.
Sympatien, den Følelse, der umiddelbart fører til Hengivelse, er ikke
en Tendens til passiv Hensynken, der skulde danne Modsætning til den
energiske Selvopholdelsestrang. Man har i den nyeste Tid proklameret
denStærkeres Ret, den egoistiske Hensynsløshed som det Højeste, som
»Overmenneskets« Karaktermærke, og man har da betragtet det som en
Slaveopstand, at Menneskekærligheden proklameredes som etisk Princip. I
Modsætning til denne af Nietsche udtalte Paastand maa det hævdes, at
Sympatien eller Menneskekærligheden, hvor den er ægte og oprindelig,
netop er et Udtryk for Kraft, for aandelig Magt. Den forudsætter, at
ikke al Energi forbruges i de egne, rent individuelle Fornødenheders
Tjeneste, men at der er et Overskud, som gør det muligt at føle Lyst
eller Smerte ved Andres Skæbne, selvom denne ikke griber ind i den
egne, individuelt afsluttede Tilværelse. Sindet raader da over en
større Fylde end ved den isolerede Selvhævdelse. Paa Grund af denne
overskydende Fylde af Kraft og Interesse har Individet i den ægte
Sympati en sand Overlegenhed. Dets Færd bliver i Hengivelsen bestemt
indefra og er uafhængig af Andres Had eller Kærlighed, af deres Foragt
eller Beundring. Den er — for at brage et Billede af Marcus Aurelius —
som den rene og stærke Kilde, der lader sin Strøm vælde frem, selvom
man kaster Smuds og Sten i den; den skyller det bort, og dens Renhed
ændres ikke derved.

Allerede Urkristendommen beskrev Kærligheden som en Magt, der er
uafhængig af, om Andre elske os eller ikke. Den Kærlighed, der kun er
»reaktiv«, kun fremkaldes ved Andres Tjenester, erklærer den for
utilstrækkelig. Den sande Kærlighed gør ingen Forskelle, omfatter Alle,
— ligesom Himlens Sol og Regn blive Alle til Del. Kærligheden bærer
Alt, taaler Alt, overvinder Alt! Kærlighedens Langmodighed lader den
bestaa trods den største Modstand. (Matthæusevangeliet V. — 1.
Korintherbrev XIII. — De imitatione Christi III, 5).

I den nyere Tid findes denne Opfattelse af Sympatien som Udtryk for
Kraft hos Spinoza og Rousseau. For Spinoza fremtræder den aandelige
Kraft, der udgør Dydens Væsen, dels som Selvhævdelse eller Livsmod
(animositas), dels som Højmod (generositas), og den Højsindede søger at
hjælpe Andre og forbinde dem med sig i Venskab, ti »Sjælene besejres
ikke ved Vaaben, men ved Kærlighed og Højsind«. Rousseau forklarer
Kærligheden til Andre af den overstrømmende Kraft til Selvhævdelse,der
uvilkaarligt breder sig og omfatter Andre, naar de kun ligne os, fordi
den er for stor til eget Behov. Forskellen mellem os og Andre agtes
ikke; Livsfylden gaar ud over alle Skranker. »La force d'une âme
expansive m'identifie avec mon semblable!« Kærligheden er, som Rousseau
udtrykker sig, en Følge af Kærligheden til sig selv (amour de soi),
hvilken han skelner fra Egenkærligheden (amour propre). Egenkærligheden
sætter Skranker, idet Mennesket sammenligner sig med Andre og skiller
sig fra dem. Men derved blive vi netop afhængige af Andre, hvad vi ikke
ere i Kærligheden. Senere er en lignende Opfattelse gjort gældende af
Jouffroy og andre franske Filosofer, især Guyau, til hvem Krapotkin
slutter sigKfr. min Psykologi. VI C, 3. 7. — Den nyere Filosofis
Historie^2. I p. 326; 494 f. — Jean Jacques Rousseau og hans Filosofi,
p. 96—99. Om Jouffroy se Bouillier: Du plaisir et de la douleur. Paris
1877. p. 169 f. — Guyau: Esquisse d'une Morale sans obligation ni
sanction. Paris 1885. — Krapotkin: Anarkistisk Moral. (Dansk Overs, i
»Proletaren« 1896). — Smlgn. ogsaa William James: Varieties of belief.
p. 279—284..

Der gives naturligvis en blødagtig og passiv Art af Følelse, der ogsaa
gaar under Sympatiens og Kærlighedens Navn. Og der gives en
Sentimentalitet, der nyder den egne, formentligt store Sympati, ligesom
en anden Art Sentimentalitet nyder de egne, formentligt store Smerter.
Men disse Former tør ikke betragtes som typiske, og den sidstnævnte er
endog snarest en Art af egoistisk Selvnyden. —

En karakteristisk Forskel mellem Selvhævdelse og Hengivelse bestaar i,
at i hin staar Individet som Formaal og virker dog som Middel, idet
Samfundet styrkes og udvikles ved Enernes Selvhævdelse, — i denne
virker Individet som Middel og bliver dog Formaal, idet dets personlige
Liv bliver rigere og fyldigere ved at faa et større Omraade at virke
paa. Denne Forskel godtgør tillige den indre Sammenhæng imellem dem.
Naar vi opfatte Retfærdighed paa den Maade, som tidligere (III, 9) er
angiven, kunne vi i den finde den harmoniske Enhed af Selvhævdelse og
Hengivelse, af Tendensen til at afslutte sig isig selv og til at aabne
sig for en større Sammenhæng. Hvad den psykologiske Oprindelse angaar,
kan Retfærdigheden have sin Rod i Selvhævdelsen, nemlig naar denne
forbindes med Anerkendelsen af Andres lige Berettigelse, en
Anerkendelse, der maaske først er aftvungen ved Magt og Autoritet, men
som ved Motivforskydning kan gaa over i Individets Kød og Blod. Men den
kan ogsaa have sin Rod i Hengivelsen, nemlig naar denne forbindes med
Forstaaelse af de enkelte Personligheders (ogsaa den egne
Personligheds) Ejendommelighed og Betydning. Selvhævdelse og Hengivelse
ere hver for sig mere elementære Tendenser. Retfærdigheden er den mere
omfattende Tendens, der sætter Kronen paa den etiske Karakters
Udvikling. Retfærdigheden forudsætter, at Individet hævder og udvikler
sig selv, ikke blot uden at hæmme Andres Udvikling, men saaledes, at
denne derved fremmes, — og at Individet hengiver sig til omfattende
Livsinteresser, saaledes at dets egen Personlighed derved udvikles og
hævdesAllerede i den græske Etik fremtræder Retfærdigheden i nøje
Sammenhæng med Menneskekærligheden. Smlgn. Aristoteles: Ethica Nic.
VIII, 1. 13. 14. Cicero: De finibus. V, 23, 65..

Ikke blot Selvhævdelse og Hengivelse ere her i Harmoni, men ogsaa
Erkendelse og Følelse. Et stort Formaal staar for Tanken, og denne
søger ad Erfaringens og Undersøgelsens Vej Midler til at virkeliggøre
det. Det er et stort Fordelingsarbejde, der skal gøres i Slægtens
Tjeneste, og Fordelingen bestemmes ved klar Forstaaelse af de enkelte
Personligheders Trang og Tarv. —

Den individuelle Etik inddeles ifølge hele denne Betragtning naturligt
i Læren om Selvhævdelsen og Læren om Hengivelsen. Naar disse to
Tendenser skildres saaledes, at en harmonisk Forbindelse mellem dem
bliver mulig, vil dermed ogsaa den etiske Hoveddyd, Retfærdigheden,
være skildret.

2. Hos de forskellige Individer spille disse Tendenser en forskellig
Rolle. Der gives Naturer, som yde det Højeste, de formaa, uden at den
etiske Følelse rører sig hos dem som en særegen Følelse ved Siden af de
andre. Selvhævdelsen ogHengivelsen udfolde sig hos dem uden særlige
Motiver og uden bevidst Anstrengelse. Muligheden af saadanne etiske
Aladdinsnaturer kan ikke benegtes. Der kan være dem, hos hvem en saadan
Aladdinsnatur kun er tilstede, hvad nogle, ikke hvad alle Opgaver og
Forhold angaar. Ligesaa let og ubevidst de løse nogle af de etiske
Opgaver, ligesaa megen Besindelse og Anstrengelse maa de anvende paa
andre. Men der gives ogsaa Naturer, for hvem det er af den allerstørste
Betydning, at den etiske Følelse vækkes hos dem og kommer til at tale
et afgørende Ord med i de enkelte Tilfælde. Den umiddelbare Trang til
Selvhævdelse og til Hengivelse rører sig enten ikke stærkt nok hos dem,
eller ogsaa er der ikke det rette Forhold mellem de to Tendenser. — Det
er af etisk-social Betydning, at der findes saadanne Forskelligheder.
Derved muliggøres et større og mere righoldigt Arbejde, end hvis Alle
mødte med de samme Betingelser. Baade selve Mangfoldigheden og de
Modsætningsforhold, den gør mulige, virke udløsende og udviklende.

I den systematiske Fremstilling ville naturligvis alle disse
individuelle Forskelligheder ikke kunne udtømmes. Vi maa indskrænke os
til at give en ordnet og begrundet Fremstilling af de vigtigste af de
Karakteregenskaber, Velfærdsprincipet fordrer.

                 X. DET ETISKE LIVS PERSONLIGE GRUNDLAG.

1. Man har af forskellige Grunde benegtet, at Forberedelse og Øvelse
have nogensomhelst Værdi i etisk Henseende.

Især har Reaktionen mod den asketiske Tankegang været medvirkende ved
denne Paastand. Askesen — hvorved her forstaas frit valgt Anstrengelse
og Lidelse, som blot tjener til Øvelse, ikke til Opnaaelse af
paaviselige Formaal — kunde, mener man, være konsekvent paa
Nyplatonismens eller den middelalderlige

                 X. DET ETISKE LIVS PERSONLIGE GRUNDLAG.

1. Man har af forskellige Grunde benegtet, at Forberedelse og Øvelse
have nogensomhelst Værdi i etisk Henseende.

Især har Reaktionen mod den asketiske Tankegang været medvirkende ved
denne Paastand. Askesen — hvorved her forstaas frit valgt Anstrengelse
og Lidelse, som blot tjener til Øvelse, ikke til Opnaaelse af
paaviselige Formaal — kunde, mener man, være konsekvent paa
Nyplatonismens eller den middelalderligeKristendoms Standpunkt. For
Nyplatonikerne gjaldt det om at befri Sjælen fra den Urenhed, den havde
paadraget sig ved at indtræde i den jordiske Verden. Fra det strenge
kristelige Standpunkt var Afholdenhed, Spægelse og Selvydmygelse
Sonofre til en vred Gud. Men hvor saadanne Anskuelser ikke længere
herske, kan man dér tillægge Askesen nogen Berettigelse og Betydning?

Med Overgangen til en ny Livsanskuelse forbinder sig let en
Tilbøjelighed til, for en overfladisk »Konsekvens«'s Skyld, at kaste
Alt bort, hvad man paa det tidligere Standpunkt tillagde Værdi. Hvad
der historisk har udviklet sig under Indflydelse af visse Motiver, kan
meget godt beholde sin Værdi, fordi disse Motiver falde bort og maa
erstattes af andre. (Smlgn. I, 4). Ethvert etisk Standpunkt maa stille
Fordringer om at taale Anstrengelse og Lidelse, og Øvelse vil derfor
stedse være nødvendig. Det er vel en Grundsætning af stor Betydning, at
al Tilføjelse af Smerte skal retfærdiggøres, men Frembringelsen af Lyst
har sin foreløbige Retfærdiggørelse i sig selv. Men hvor der stræbes
henimod et fjernt og omfattende Formaal, vil megen Forberedelse og
mange Afsavn kunne blive nødvendige. Derfor vil enhver alvorlig
Livsanskuelse kunne lære af Askesens Heroer. Ogsaa disse betragtede jo
egentligt kun Lidelsen og Savnet som et Gode, fordi de derved styrkedes
og øvedes til at opnaa det store og fjerne Maal, de higede i mod. Deres
Fejl var den, at de satte Maalet i en anden Tilværelse, hvis Vilkaar
skulde være ganske andre end det nærværende Livs, saa at Maalet ikke
kunde naas gennem positivt Arbejde i den givne Verden. Deres Askese
hvilede paa en Mistillid til det naturlige Liv og dets Kræfter. Men
netop paa et Standpunkt, hvor man ikke faar Reglerne for sin Færd
gennem overnaturlig Aabenbaring eller mystiske Indskydelser, men hvor
der lægges Vægt paa den menneskelige Tankes og Følelses selvstændige
Myndighed, netop dér stilles der store Fordringer til Individets
Kræfter, og det bliver af afgørende Betydning, at disse Kræfter øves,
for at Grundlaget for det etiske Liv kan blive fast og sikkert. Der
gives desuden Naturer, som i etisk Henseende kun kende et Enten—Eller,
enten streng Tugt eller fuldstændig Slaphed.De kunne kun holde sig oppe
ved at underkaste sig en gennemført Disciplin. Afholdsbevægelsens store
Udbredelse viser, at der gives ikke faa saadanne Naturer. Ofte begaa
disse den Fejl at tro, at det, der er nødvendigt for dem, maa være en
Lov for Alle.

Man har indvendt, at det er et Tegn paa Ufuldkommenhed, naar Handlinger
foretages blot til Øvelse, da Middel og Maal saa falde udenfor
hinanden. Sligt kan vel, siger man, være nødvendigt, naar man vil
erhverve mekaniske Færdigheder; men det etiske Liv skal være den hele
Personligheds Liv. Sligt kan ogsaa passe paa den mystiske og
supranaturalistiske Askeses Standpunkt, hvor man skyede det virkelige
Liv og i Ensomhed øvede Sjælens Kræfter, saaledes at man maaske endog i
Opgavernes Betydningsløshed fandt noget særligt Fortjenstligt, som naar
ægyptiske Munke vandede Stokke, der vare plantede i Sand.

Denne Indvending gaar med Rette ud fra, at Livet selv er den bedste
Skole af alle, selvom det er den besværligste og kostbareste. Det er
utilstedeligt at unddrage sig dets Krav for i Ensomhed at arbejde paa
sig selv. Man kan ikke træde ud af Nummer for at blive rigtigt
Menneske, og saa begynde igen. Enhver sand Opdragelse finder Sted
gennem Vexelvirkning med de virkelige Forhold. Hvad Selvopdragelsens
Kunst her kan gøre, er at vælge netop de Opgaver og de Forhold, som
egne sig til at øve og styrke Kræfterne, før der skrides til større
Arbejder. Man bør altid øve sine Kræfter paa Noget, som har virkelig
Betydning. Det bestemte Kald, som vælges, vil være den naturlige Skole
for Karakteren. Først er maaske Efterligning og mekanisk Udøvelse af
foreskrevne Funktioner det Højeste, man kan drive det til; men der kan
ved Gentagelse og Øvelse uddanne sig Anlæg og Dispositioner, der gøre
det muligt at udføre Kaldsgerninger med Frihed og støttet til egen
Kraft. Da har der dannet sig en til Kaldet svarende Dyd. Men det er
ikke til alle Tider, at de virkelige Opgaver lægge Beslag paa al vor
Kraft. Tiden kan da anvendes til at forberede sig overfor Mulighederne.
Øvelsen bliver da som en Leg eller en Kunst. I Kunsten have vi ikke med
Livet selv, men meden Afspejling af det at gøre, og dog have Kunsten og
Livet det samme Indhold; Brugen af Kræfterne i Kunsten kan derfor være
en Forberedelse til Brugen af dem i Livet. Desuden er Mulighedernes
Omraade større end Virkelighedens. I ydre Handling kan ofte kun en
ringe Del af det personlige Liv faa Lejlighed til Udvikling og
Dannelse. Paa det indre Livs Skueplads, under Stemningers og Tankers
Brydning og gennem spirende Motivers Vexelvirkning foregaar ofte en
væsentlig Del af Arbejdet paa Karakterens Udvikling. Schleiermacher har
i sine »Monologer« (Kap. 4) særligt udtalt dette. »Fra hvor mange
Sider«, spørger han, »vilde Mennesket ikke vedblive at være ubestemt og
udannet, naar hans indre Handlen kun gik ud paa det, som virkeligt
tilstøder ham udefra? . . . Jeg véd, at mit ydre Liv aldrig vil kunne
fremstille og fuldende mit indre Væsen fra alle Sider . . . Jeg lever i
stille Skjulthed — og dog paa Verdens store, daadrige Skueplads!«
Senere har S. Kierkegaard udtalt en lignende Tanke: »Først den, der
dannes ved Muligheden, dannes efter sin Uendelighed.« Han føjer til, at
de virkelige Situationer ikke ere saa klare og ubetingede, som
Mulighederne kunne tænkes, og at Prøven gennem Muligheder derfor kan
være strengere; men han har ogsaa Øje for, at det er saa let at bedrage
sig selv, naar man blot prøves ved Muligheder. At Mulighederne ogsaa
kunne suge Kraften af Villien, er en Side af Sagen, han ikke dvæler
vedSøren Kierkegaard som Filosof, p. 50—51..

Alle aandelige Evners Udvikling kan tjene Befæstelsen og Udviklingen af
den etiske Følelse. Samvittighedens Kraft, Omfang og Renhed bero ikke
blot paa en Opdragelse af Følelseslivet, men ogsaa paa Erkendelsens og
Villiens Udvikling. Det gælder jo paa den frie Samvittigheds Standpunkt
ikke blot om blind Lydighed, om at Buddet kan høres i Bevidstheden og
Handlingen mekanisk følge efter. Den frie Samvittighed søger selv at
stille sine Opgaver og indse deres Berettigelse. Det er ikke blot
Filosofen, der vender sig prøvende mod de overleverede og
instinktmæssigt billigede Regler; der kan for Enhver blive stillet den
Opgave at løsrive sig fra det hidtil Gældende ogprøve ubanede Veje.
Erkendelsens Klarhed og Konsekvens lader den Enkelte faa Øje paa de
Tilfælde, i hvilke han af Svaghed eller Egoisme unddrager sig sin egen
anerkendte Lovs Gennemførelse, og den lærer ham tillige at finde Huller
og umotiverede Skranker i den gængse Moral. Hvad han saaledes i de
rolige og lyse Tider har erkendt, gælder det derpaa at holde fast i de
mørke og bevægede Øjeblikke; kun gennem en Villies anspændelse vil
Troskaben mod sig selv og mod den Sandhed, man har erkendt, kunne
bevares.

Kraft og Omfang faar Samvittigheden kun, hvor Tanke og Fantasi ere
levende og virksomme. Tænkningen maa følge Handlingerne i deres
Virkninger, som ofte forgrene sig ind i mange Forhold, og Fantasien maa
give anskuelige Billeder af disse Virkninger. Sneverhed og Fordomme
komme ofte ikke af en Mangel i Følelseslivet, men af Mangel paa Fantasi
eller paa logisk Konsekvens. Den blotte Erkendelse er naturligvis ikke
nok, den maa indøves og gøres til en stadig Tanke, det vil sige til en
Tanke, som i Kraft af Forestillingsforbindelsens Love let og hurtigt
gør sig gældende paany, hvor der er Brug for den. Derved bliver den en
Del af vort reale Selv, af den Kreds af Tanker og Følelser, der danner
Tyngdepunktet i vor aandelige Natur, og til hvilken vi stedse vende
tilbage. saa meget end øjeblikkelige Indflydelser og Tilskyndelser
drage os bort derfra. Hverken Forestillingernes eller Følelsernes
Udvikling foregaar aldeles uden vor Selvvirksomhed, og naar først
Opmærksomheden er vakt, vil der frembyde sig mange Lejligheder til at
gribe regulerende ind. — En Ting skal blot særligt fremhæves. Det er
ikke blot den teologiske Etik, som har sine Opbyggelsesbøger. Der kan
være Bøger, som man stedse opsøger paany, for at styrke sine Tanker og
sin Følelse. Avislæsning og Underholdningslekture bør ikke være al den
aandelige Føde, man faar, hvis man ikke vil svække sit indre Liv. Hvad
Enhver her nærmest vil vælge, beror paa hans Karakter og Aandsretning;
men Ingen kan undvære den Samling og Koncentration, som alvorlig
Læsning medfører. Vi føres derved ind i et Ideernes og Mulighedernes
Rige, fra hvilket vi kunne gaa med udvidet og styrket Følelse til de
praktiske Opgaver.Hvad Samvittighedens Renhed angaar, er Selvprøvelse
af største Vigtighed, for at vi kunne blive klare over vore egne
Motiver og lære vore Kræfter at kende. Selverkendelsen har stedse sine
Grænser, idet Meget af det, der bevæger sig i vort Indre, kun saare
utydeligt træder frem for den klare Bevidsthed. Der kan derhos ligge
Muligheder og Anlæg i vor Individualitet, som endnu ikke hverken
indadtil eller udadtil have ladet sig mærke. Vi kunne derfor aldrig
være sikre paa, at vor Bevidstheds Midtpunkt ogsaa er vor
Individualitets MidtpunktPsykologi VII B, 5 a.. Men hvad de bevidste
Motiver angaar, — det, som vi virkeligt have tænkt, følt og besluttet,
— maa vi kunne komme paa det Rene. Der er vel hos de Fleste en
Tilbøjelighed til Selvskuffelse, til at ville tage sig bedre ud i egne
Øjne, end man i Virkeligheden er, til at besmykke sine Motivers Renhed
og sine Beslutningers Alvor for sig selv. Men det er af afgørende
Betydning, at man er ærlig overfor sig selv og lærer at sønderrive de
Illusioner, i hvilke man saa let spinder sig selv ind. Denne indre
Sandhed er Betingelsen for enhver kraftig og sund Virksomhed. Paa en
Løgn vil ingen holdbar Bygning kunne opføres. — Et Selvbedrag indtræder
især let paa saadanne Omraader, hvor ingen exakte Regler kunne
opstilles, og etiske Problemer blive meget hurtigt saa indviklede, at
intet almindeligt Princip kan løse Knuden for os. Selvom vi ikke ere i
Tvivl angaaende Kvaliteten af det Rette, saa kan der rejse sig
uløselige Tvivl om, hvilken Grad og hvilket Omfang vor Aktivitet skal
have. Havde endda de Ret, der mene, at man har gjort sin Pligt, naar
man har gjort, hvad »Samfundet« kræver, og at det ikke er Pligt at
indlægge sig »Fortjeneste«! Men der er dem, hvis indre Tilskuer ikke
saa let lader sig tilfredsstille, og hos hvem Frygten for Selvbedrag
ved Fastsættelsen af »Mandevilliens qvantum satis« derfor stedse vil
røre sig paany.

Det moderne civiliserede Liv har en udad vendt Tendens, fører let til
en usund Selvforglemmelse. Optagen som man let bliver af den skiftende
Mangfoldighed af ydre Begivenheder ogForhold, kommer man til at
betragte det, der foregaar i Ens eget Indre, som ligegyldigt. Hint Ydre
betragter man som det egentligt Virkelige, de indre Oplevelser som et
flygtigt Genskin deraf. Men det egentlige Liv er dog stedse det indre
Liv; det er det, der giver det Ydre dets Betydning. Fra det kan der
desuden udgaa Kræfter, som kunne gribe ændrende ind i den ydre Yerden;
men saadanne Kræfter fostres ikke, naar man lader sig drive med
Strømmen. Ethvert personligt Indre er et af de aandelige Arnesteder i
Verden, og det gælder at bevare Ilden ren og kraftig. Der kan gives en
Art aandeligt Selvmord, som netop bestaar i, at man af Sløvhed lader
Ilden paa det indre Arnested gaa ud. Idealet slippes, intet
Vurderingsmotiv rører sig, og heller ikke Instinktet holder tilsidst
oppe. Der høres ved Selvmord af denne Art ikke engang et Plask som af
den, der drukner sig. Sibbern har med Rette beskrevet Samvittigheden
som en aandelig Selvopholdelsestrang, Udtryk for en Art Selvomsorg.
Selvomsorgen viser man her ved ikke at slaa af paa de Fordringer, man
stiller til sig selv. Selvets Niveau maa ikke sænkes.

Selverkendelsen kan undertiden i høj Grad vanskeliggøres ved det
Sammensatte i den menneskelige Karakter og det Sporadiske i den
menneskelige Udvikling. Forskellige, endog indbyrdes stridende Motiver
og Tendenser kunne trænge sig frem; snart raader den ene Tendens, snart
den anden, — og i hvilken af dem skal da Mennesket genkende sit
egentlige Jeg? Hvad der rører sig hos os i de begejstrede, de »bedste«
Øjeblikke, kan være højst forskelligt fra, hvad der kommer frem i de
onde Tider, og begge Dele høre dog med til vort Jeg. Eller vi dømme og
handle rigtigt og sikkert i enkelte Forhold, medens vi i andre Forhold
blindt lade os lede af selviske Lidenskaber. Her ligger Beskyldningen
for Hykleri saa nær, da den populære Moral ikke bryder sig om, vel
heller ikke forstaar at anstille nogen indgaaende psykologisk
Undersøgelse — og endnu mindre forstaar at holde sin Dom tilbage. I
saadanne problematiske Tilstande ytrer sig ofte en Gæring, af hvilken
en klar og harmonisk Karakter senere kan udvikle sig. Men der gives
ogsaa Naturer, som ere og blive problematiske, eller hos hvemStriden
mellem Sjælens Elementer tilsidst sprænger Karakterens EnhedSmlgn. Jean
Jacques Rousseau og hans Filosofi, p. 11. — Joseph Butler har en Række
interessante Bemærkninger om Selvbedrag (Sermon X)..

3. Men ogsaa om Askese i snevrere Betydning, om Hærdelse og Øvelse af
Evnen til at udholde Anstrengelse og Lidelse kan der blive Tale. Hos
vilde og krigerske Folk bestaar en stor Del af Opdragelsen, ogsaa
Selvopdragelsen, i Udvikling af Haardførhed, Evne til at døje Kulde,
Sult og fysisk Smerte. I det civiliserede Liv er en saadan fysisk
Hærdelse vel mindre nødvendig, men mange af det civiliserede Livs
Misligheder stamme dog sikkert fra, at man har tabt den for meget af
Syne. Den fysiske Hygiejne er for en stor Del tillige ogsaa en Skole
for Villien. Den Selvovervindelse og Taalmodighed, som maa anvendes til
Bedste for den fysiske Sundhed, kan komme den aandelige til Gode.

Der gives dog ogsaa en direkte aandelig Hærdelse. Der kan gives indre
Kulde, Mørke og Afmagt ligesaavel som ydre. Endog uden bestemt ydre
Aarsag kan der komme tunge og mørke Tider, hvor Intet vil lykkes, hvor
neppe en Tankegang kan holdes fast, og hvor Alt taber sin Glans og sin
Friskhed for os. Selv det Tilhold, som man ellers har i Samvittighedens
indre Sanktion, kan svigte. Man griber da let til ydre Midler for at
holde sig oppe, trøste eller stimulere sig»Naar et Menneske begynder at
blive lunken, da frygter han en ringe Anstrengelse og modtager gerne
den ydre Trøst«. De imitatione Christi. II. 4, 3., og dermed er da ofte
det første Skridt til Forfald gjort. Hvor det er rent fysiske
Depressionstilstande, der indtræde, kan det naturligvis være
fuldstændigt rigtigt at benytte ydre Midler. Men det kan ofte være det
eneste Rette at gøre Modstand, at sætte sin Villie ind paa at holde sig
oppe, for ikke at komme til at lide af aandelig Blødagtighed. Det kan,
som en gammel Mystiker siger, være nødvendigt »at undvære al Trøst«.
Villien øves derved i at staa paa sine egne Ben. Til de mørke og
ængstende Tanker, som i saadanne Tiderkunne hjemsøge os, regner man i
nyere Tid ogsaa gerne Tanken om Døden. I Oldtiden var dette ikke saa
almindeligt. Det er først blevet almindeligt, efterat den kristelige
Teologi særligt har søgt at skærpe Dødsfrygten, »ligesom de Mødre, der
styre deres Børn ved at indbilde dem, at Mørket er fuldt af Spøgelser,
der gribe de Ulydige«Lecky: History of European Morals from Augustus to
Charlemagne. I, p. 221 f.. I Modsætning til den frem herskende Plads og
Betydning, som den teologiske Etik gav Tanken om Døden, har Spinoza
udtalt, at den frie Mand, det vil sige den Mand, som ledes af den rette
Erkendelse, ikke tænker mindre paa Noget end paa Døden: hans Gransken
er en meditatio vitæ, har Livet til Genstand, ikke DødenEthica IV, 67..
Det er ikke Tankeløshed, som her anbefales. Tankeløshed kan ofte dække
over en lønlig Frygt. Ingen alvorlig Livsanskuelse kan undlade at kæmpe
med Dødstanken. Men Forskellen mellem den teologiske og den filosofiske
Etik lægger sig her for Dagen paa karakteristisk Maade. For den
teologiske Etik er hele Livet en Forberedelse til et andet Liv. Vi leve
foran et Forhæng, bag hvilket det sande Liv er skjult, og Alt, hvad vi
gøre og lade, skal tilsidst tjene til, at vi kunne være beredte, naar
Forhænget endeligt drages til Side. Tanken om Døden bliver derfor her
en Alt afgørende, en ledende Tanke. Den filosofiske Etik bygger ikke
paa Antagelser om, hvad der ligger udover Erfaringen, men hævder, at
Livet først og fremmest maa have sit Formaal, sin Værdi i sig selv. Vi
tillægge Livet Værdi, ikke fordi det er Forberedelse til et andet Liv,
som vi ikke kende, men fordi det i sig selv indeholder Noget, som er
skønt og godt, Noget, som fortjener, at man lader sig opfylde af det og
slaar et Slag for det. Vi leve paa Virkeligheder, ikke paa Muligheder.
Døden er Livets Grænse, og den er bedst forberedt til at nærme sig
denne Grænse, som virkeligt har levet, det vil sige, som har haft Del i
det Bedste i det Liv, vi kende.

Om det Mulighedernes Rige, som begynder, hvor vor Erfaringsverden hører
op, ville Anskuelserne sandsynligvis stedsevære forskellige. En
videnskabelig Afgørelse kan ikke tænkes. Vi staa her overfor et af de
aabne Spørgsmaal, og Enhver kan her for egen Regning have sin Tro eller
sit Haab. Hvad Filosofien her gør os opmærksom paa, er blot den
Kendsgerning, at alle de Træk og Egenskaber, hvormed de Billeder, vi
kunne danne os af en anden Verden, ere udstyrede, ere hentede fra
Erfaringsverdenen, kun at de forestilles i langt højere Grader og
frigjorte fra alle Ufuldkommenheder. Hvis man ikke fra Erfaringen
kendte Noget, som var sandt, godt og skønt, vilde man ikke kunne danne
Forestillingen om en absolut Sandhed og Godhed, en fuldstændig
Salighed. Men saa er jo det Sande, Gode og Skønne i Erfaringsverdenen
en fælles Grund, hvor vi Alle kunne mødes, hvad enten vi antage en
anden Verden eller ikke. Det er en Kendsgerning, at der kan leves et
Liv, som er viet til Arbejde i det Sandes og det Godes Tjeneste, uden
at der føles nogen Trang til at tro paa en anden Tilværelse. Og der kan
ikke nævnes nogen virkeligt etisk Egenskab, som kun skulde blive mulig
ved en saadan Tro. Selvom Troen paa en anden Tilværelse er en personlig
Fornødenhed for den Enkelte, saa har han dog ikke Ret til at gøre den
til en etisk Nødvendighed for Alle.

Modstykket til Kampen mod de mørke Muligheder er Tanken om de lysende
Forbilleder. Saadanne Personligheder, hos hvem det aandelige Liv rører
sig med Kraft og Harmoni, idet Selvhævdelsen og Hengivelsen virke
sammen paa ethvert enkelt Punkt, staa som Forbilleder for dem, der maa
kæmpe møjsommeligt for at hæve sig over, hvad der drager ned, eller for
at holde sammen paa, hvad der truer med at opløse sig i Strid. Et
tilsyneladende Paradox kan her fremkomme ved, at de Personligheder, der
staa som Forbilleder, ikke altid selv have vundet Fuldkommenheden
gennem Møje og Kamp. Energien og Harmonien kunne have været Naturgaver,
og dog kunne de tjene som Tegn, der vise Retningen og styrke Haabet. De
vise os, hvilke Muligheder der ligge i den menneskelige Natur. Havde
hine Personligheder haft fuldt op at kæmpe med i deres Indre, vilde
deres Liv maaske ikke have frembudt os det Billede af Kraft og Harmoni,
som nu styrker og leder os. I den græskeOldtid stod Sokrates med sin
vidunderlige Harmoni og energiske Aandsklarhed som det store
Forbillede. Kræfter, der ellers saa let træde i større eller mindre
Modsætning til hinanden, — Tanken og Villien, — vare hos ham, saavidt
man kan se, forenede i en oprindelig Enhed. Det var denne oprindelige
Karakterstyrke hos Sokrates, der gjorde den sokratiske Filosofi saa
ensidigt intellektualistisk og laa til Grand for den Lære, at Dyd er
Viden. Han kendte ikke af egen Erfaring Forskel mellem Viden og
VillenKarl Joêl: Der echte und der xenophontische Sokrates, Berlin
1893. I. p. 256. — Det bekendte Sted i »Fajdros«, hvor Platon lader
Sokrates sige, at han ikke véd, om han er et enkelt og mildt eller et
mangfoldigt og flammende Væsen, maa skrives paa Platons Regning; først
han, ikke Sokrates, skelnede mellem forskellige Dele i Sjælen. Smlgn.
Aristoteles: Magna Moralia. c. 1. Joêl auf. Skr. p. 277.. Men hvad der
gjorde hans Filosofi saa gaadefuld ved sin Ensidighed, har netop gjort
ham til et stort Forbillede. Senere hen, da den græske Filosofi i
Nyplatonismen fik en mystisk-religiøs Karakter, og Dyden opfattedes som
en Stræben efter at blive Gud lig, indskærpedes med særligt Eftertryk
den Sætning, at hvad der bliver Dyd i Genbilledet, ikke er Dyd i
Forbilledet; ti som absolut Væsen kan Gud ingen Dyd havePlotinos:
Ennead. I, 2, 2. Smlgn. allerede Platon: Theaitetos p. 176 B.. Og i den
kristne Kirke er Kristus bleven opstillet som Forbilledet, uagtet han
efter Kirkens Lære var den efter sin Natur Syndfrie. Der er den Sandhed
heri, at Udviklingen paa det etiske Omraade ligesom paa det organiske
Omraade muliggøres ved, at uvilkaarlige Variationer frembyde nye
Muligheder og føre ind paa nye Retninger. Allerede paa lave
menneskelige Udviklingstrin ville ikke blot de fysisk Overlegne, men
ogsaa de aandeligt Overlegne kunne komme til at staa som Forbilleder
til Efterlignelse. Der har hos dem aabenbaret sig i lykkelig og
naturlig Form et Karaktertræk, som føles i sin Værdi, og som man tror
vil berige Livet, om det kan forplantes videre. Etiske Aladdiner have
været Lysene paa den etiske Udviklings ofte mørke Vej. Det Uvilkaarlige
gaar stedse forud for det Vilkaarlige, og de Egenskaber, der bleve
ophøjede til Dyder, maatteførst uvilkaarligt aabenbare sig, før den
etiske Udvælgelse kunde finde Sted. Efterligningstrang, Beundring og
Ærefrygt have øvet denne Udvælgelse, sammen med hvilken den strenge
Tugt fra herskende Autoriteters og fra Samfundsmeningens Side stadigt
har virket; dog har en Vexelvirkning fundet Sted, da heller ikke
Magthaverne og Folkemeningen kunde unddrage sig Forbilledernes
Indflydelse. Fichte, Goethe og Carlyle have henvist til de personlige
Forbilleders store Betydning. »Det Gode«, siger Goethe i en Samtale med
Eckermann (1. April 1827), »er intet Produkt af menneskelig Reflexion,
men er medskabt og medfødt skøn Natur. Mere eller mindre er det alle
Mennesker medskabt, men i høj Grad enkelte, ganske fortrinligt begavede
Aander. Disse have aabenbaret deres guddommelige Indre ved store
Gerninger eller Lærdomme, og det har saa ved Skønheden i sin Fremtræden
vundet Menneskenes Kærlighed og vældigt ledet til Ærefrygt og
Efterlignelse. Men ved Erfaring og Visdom kunde det Sædeligt-Skønnes og
Godes Værdi komme til Bevidsthed, idet det Slette i sine Følger
godtgjorde sig som Noget, der forstyrrede den Enkeltes og det Heles
Lykke, hvorimod det Ædle og Rette viste sig som Noget, der hidførte og
fæstnede den særlige og den almene Lykke.« Der ligger en stor biologisk
og etisk Sandhed i disse Goethes OrdSmlgn. mine Etiske Undersøgelser.
p. 72, 82 f. — Om Fichte og Carlyle se Den nyere Filosofis Historie^2.
II p. 151. 385; smlgn. ogsaa p. 358 (Comte's positivistiske Kalender).
— en Sandhed, som ikke forringes ved, at vi maa lade Aarsagen til de
spontane Variationer (hvad Goethe kalder det Medskabte eller Medfødte
hos de fremragende Mennesker) staa hen som et Problem.

Hvad ingen Morallov og ingen etisk Deduktion kan yde, det yde de store
Forbilleder i levende og anskuelige Former. Uden et Forhold til
saadanne Forbilleder kan det personlige Grundlag for det Etiske ikke
udvikle sig til Inderlighed og Fasthed. Hvilke Forbilleder der vælges,
vil bero paa den vælgende Individualitets Trang og Vilkaar. Maaske vil
ikke det samme Forbillede kunne vejlede os hele Livet igennem, ligesom
det ikke er de samme Stjerner, der vejlede den Søfarende paaden
nordlige og den sydlige Halvkugle. Der er et stadigt Vexelforhold
mellem de etiske Forbilleder og Erfaringen, saaledes som Goethe saa
klart har set det.

4. Historien viser, at den etiske Stræben hos de Enkelte saavel som i
Samfundet i enhver Periode og i ethvert Folk gaar ud paa at fremkalde
og udvikle visse Karakteregenskaber, der da betragtes som Dyder. Et
etisk Standpunkt betegnes ikke blot ved det Følelsesgrundlag, der
bestemmer Vurderingen, heller ikke blot ved den objektive Maalestok,
der anlægges, eller ved de Handlingsmotiver, der fordres, men ogsaa ved
de Karakteregenskaber, der beundres og begunstiges. En Dyd kan, ligesom
en Pligt, begrundes paa forskellig Maade: men det faar en særegen,
baade praktisk og teoretisk Interesse at se, hvilke Dyder der til
forskellige Tider særligt drages frem.

Det var Grækerne, der først (i den europæiske Menneskehed) opstillede
en individuel Etik. Tidligt dannede der sig en en Række af Egenskaber,
som det græske Folk beundrede og fordrede. Først i Rækken kom de fire
Hoveddyder Visdom, Tapperhed, Selvbeherskelse og Retfærdighed til at
staa. Platon (Statens 4. Bog p. 427 E) tager det som givet, at Godhed
bestaar i disse fire Egenskaber, og forsøger saa dels ad psykologisk,
dels ad sociologisk Vej at vise, at al Dyd kan føres tilbage til disse
fire senere saakaldte Kardinaldyder (af cardo, et Dørhængsel: altsaa de
Egenskaber, om hvilke Alt drejer sig). Det Mærkelige er nu, at Platons
psykologiske Udledning er aldeles selvstændig i Forhold til hans
sociologiske Udledning. Det var altsaa hans Overbevisning, at det
enkelte Individ i og for sig selv har en Opgave at løse. Denne Opgave
bestod for Platon i at gøre sig til et personligt Kunstværk, indenfor
hvilket de forskellige Evner og Tilskyndelser virke harmonisk sammen.
Den Vægt, der i hele den græske Etik, ikke blot hos Filosoferne, lægges
paa Harmoni, Begrænsning og Maadebold, bliver kun ret forstaaelig, naar
vi erindre, at græsk Kultur til sin historiske Forudsætning havde en
lidenskabelig og kaotisk Fortid. Der var titaniske Kræfter, som skulde
formes, før olympisk Ro og Højhed kunde komme til at raade. De
forskellige Kardinaldyder udtrykke hver fra sin Side det saaledes
vundneIdeal. Visdommen lader Tanken være den ledende Magt, Tapperheden
holder den personlige Værdighed oppe overfor ydre Modstand og indre
Slappelse, Selvbeherskelsen bevirker, at de sanselige Drifter begrænses
uden at dødes, og Retfærdigheden staar som Udtryk for alle sjælelige
Elementers Sammenspil: den betegner den sjælelige Tilstand, hvor hver
enkelt Del af Sjælen øver sin egen Funktion uden at hæmme de andres;
den er altsaa en sjælelig Harmoni. Skønt Aristoteles ikke optog denne
Lære om de fire Hoveddyder, opfattede han dog Dyden som en individuel
Harmoni, den Enkelte i og for sig, afset fra hans Forhold til
Samfundet, stræber efter at virkeliggøre. Den klassiske græske Etik
endte paa dette Punkt i det store Problem, hvorvidt de Fordringer,
Samfundet stiller til Individet, og de, dette selv stiller til sin
fulde Udvikling, kunne bringes til at samstemme. Platons og
Aristoteles' individuelle Etik passede desuden kun for dem, der
uafhængigt af materielt Arbejde kunde leve for deres personlige
Udvikling. Og baade for Platon og Aristoteles var der en Dyd, der
tilsidst stod over alle og truede med at sprænge den indre personlige
Harmoni: i Evnen til Tænken og Forsken, især til spekulativ
Kontemplation, saa de store græske Filosofer Menneskets egentlige
Adelsmærke. Den teoretiske Visdom blev for dem det Højeste.

De fire Kardinal dyder vedbleve dog at følge den etiske Tænkning paa
dens Vej. Stoikeren Panaitios optog dem (i det 2. Aarh. f. Kr.), uden
at det klart kan ses, hvorledes han bragte dem i Forbindelse med sin
Lære om Menneskekærligheden, og fra ham har igen Cicero faaet dem og
gengivet dem i sit bekendte Skrift »om Pligterne« (De officiis).
Foregik der sandsynligvis allerede en vis Forskydning i den klassiske
græske Dydsliste, da den gik over fra Platonismen til Stoicismen, saa
foregik der ganske sikkert en Forskydning, da den fra græske Tænkeres
gik over i den romerske Retors Hænder. Borgerlig Æresfølelse og
Patriotisme kom til at spille en særligt stor Rolle; honestum, det, en
god Borger skal fyldestgøre, traadte i Stedet for »det Skønne«, den
sociale Pligt i Stedet for den personlige Harmoni. Kun i politisk Færd,
ikke i Privatlivet kunde efter Romerens Opfattelse Sjælsstorheden
godtgøres.I Urkristendommen brydes, som vi allerede have set (II. 4),
Menneskekærligheden med den ekstatiske Forventning. I nøje Sammenhæng
med dette sidste Motiv staar Gudsforholdet i Tro og Lydighed som
Betingelse for Sjælens Salighed. Og ligesom hos Platon og Aristoteles
Visdommen tenderede til at hæve sig over den personlige Harmoni,
saaledes har indenfor den kristelige Etik Troen en stadig Tendens til
at fortrænge Kærligheden fra Forrangen mellem Dyderne. Konsekvent
maatte, jo mere den kristelige Etik betonede Autoritetsprincipet,
Troens Lydighed blive den højeste Dyd, — ligesom den første og højeste
Synd var Hovmod og Stolthed (VI, 1). Naar Kirkefædrene førte al Dyd
tilbage til Kærlighed, da tænkte de herved gerne paa Kærlighed til Gud,
som er Et med Tro. Og da vi nu kun ved Kirkens Hjælp kunne lære Gud at
kende, afløses den Sætning: »Uden Tro ingen Dyd!« snart af den Sætning:
»Udenfor Kirken ingen Dyd!« Hedningenes Dyder bleve da kun at betragte
som glimrende Laster: ti det er Hovmod og Opblæsthed at ville øve Dyden
for dens egen Skyld!Augustinus: De civitate dei XIX. 25. — Smlgn.
iøvrigt De Wette: Lærebog i den christelige Sædelære og sammes
Historie. Dansk Overs. § 148. 156. 171.

Alligevel følte man fra Kirkens Side paa Etikens Omraade, ligesom paa
Dogmatikens, Trang til at optage Elementer og Former fra den græske
Tænkning. I Ambrosius' Skrift De officiis ministrorum, der blev
Middelalderens Haandbog i Etik, blev Platons og Panaitios' gamle
Inddeling af Dyderne gennem Cicero som Mellemled overført paa kirkelig
Grand. Det kunde naturligvis ikke ske uden forskellige Omtydninger og
Forskydninger. I Stedet for den individuelle Harmoni, som Platon kaldte
Retfærdighed, træder den levende Menneskekærlighed, der fører til
Hengivelse — i Stedet for Visdommen træder Troen, Lydigheden mod
Autoriteten, — Tapperheden viser sig især som Taalmodighed, og i Stedet
for Selvbeherskelsen sættes RenhedenEn interessant Sammenligning mellem
Panaitios, Cicero og Ambrosius giver R. Thamin: St. Ambroise et la
morale chrétienne au 4e siécle. Paris 1895..Senere har Augustinus
forsøgt at vise, at de fire traditionelle Dyder hos den Kristne
fremtræde som fire forskellige Former, under hvilke Kærligheden til Gud
ytrer sigDe moribus ecclesiæ catholicæ. c. 15; 25. — Augustinus
henviser til »Visdommens Bog« (VIII, 7), hvor de fire Dyder nævnes..
Paa en mere udvortes Maade forbandtes i Middelalderen, f. Ex. hos
Thomas Aqvinas antik og kristelig Etik, idet de tre »teologiske« Dyder,
Tro, Haab og Kærlighed, anbragtes over de fire »filosofiske« Dyder. Men
trods al Omtydning og Omvurdering er det dog et Tegn paa Sammenhængen i
den etiske Udvikling, at man saa længe har kunnet bruge, og endnu
undertidenVictor Cathrein: Philos. mor. p. 98—111. — S. Alexander:
Moral Order and Progress. 2 ed. London 1891. p. 250 f. — P. Natorp:
Grundlinien einer Theorie der Willensbildung (Archiv fur system.
Philos. 1895). den Dag i Dag mener at kunne bruge den gamle græske
Firdeling af de etisk værdifulde Karakteregenskaber.

Med Renaissancen kommer den kraftige Selvhævdelse frem som en
individuel Tendens, der plejes og beundres. Livsglæde, Magt og Nydelse
af mere eller mindre ideel Art stilles i første Linie. I den
filosofiske Teori kommer hos en hel Række af Tænkere fra det 16. til
det 19. Aarhundrede Aandshøjhed (sublimitas)Dette Begreb havde sit
Forbillede i et Begreb, der under forskellige Navne forekommer hos
Platon, Aristoteles og Stoikerne, uden at det ret finder sin Plads i
deres Inddeling af Dyderne. Smlgn. Platon: Statens 6. Bog p. 486 A
(διανοίας μεγαλοπρεπεία, Sindets Højhed). Aristoteles: Eth. Nic. IV.
7 (μεγαλοψυχία, det at have en stor Sjæl). Seneca: Dialogi I, 4—6; II,
11. 14 (magnanimitas). Baade Aristoteles og Seneca betragte denne
Egenskab som den højeste., Livsmod (animositas) og Højmod (generositas)
til at staa som de største Dyder. De udledes af Selvopholdelsestrangen
og betragtes som dennes højeste og ædleste Former. Især ere Telesio,
Bruno, Campanella, Descartes og Spinoza her at nævne. Kant og Fichte
slutte sig i deres Lære om de etiske Egenskaber til denne Række, idet
for Kant den med Sjælskraft hævdede personlige Værdighed som Modsætning
til Kryberi, for Fichte den ubetingede Selvvirksomhed som Modsætning
til Træghed stod som det Højeste paa Karakterens Omraade. I
denneKaraktervurdering virker Reaktionen mod den kristelige Etiks
Tendens til at gøre Lydighed og Ydmyghed til de højeste Dyder.

Hos en anden Række af Tænkere virker Erindringen om den stoiske Lære om
Menneskekærligheden sammen med Kristendommens saa ofte af Troen
fortrængte Kærlighedsbud til at lægge Hovedvægten paa Medfølelsen og
Menneskelighedsfølelsen som begrundede i selve den menneskelige Natur
og som Karakteregenskaber af højeste Værdi. Denne Retning repræsenteres
af Shaftesbury, Hutcheson, Hume, Adam Smith, Comte, Schopenhauer og
Herbert Spencer.

For denne sidste Retning er det aabenbart lettest at faa en naturlig
Sammenhæng mellem individuel og social Etik. I Aandskraften og
Aandshøjheden stod Individet som frit og uafhængigt, baaret af
Bevidstheden om at have sit Livs Betingelser overvejende i sig selv. Et
Hovedtræk, som særligt fremhæves i disse Dyder, er, at de føre til at
foragte den ydre Ære i Bevidstheden om den indre Værdi. Ligesom i den
antike Harmonilære staar Individet her skilt fra Samfundet. I Højmodet,
som Descartes og Spinoza skildre det, er det dog et væsentligt Element,
at Individet har Bevidstheden om at høre til et større Hele, hvis
Interesse foretrækkes for de rent individuelle. Det er den store,
udover den individuelle Personlighed rækkende Horisont, der betinger
Højmodet. Men derfor danner dette ogsaa Overgangen til de
Karakteregenskaber, som den anden Række af Filosofer lagde Hovedvægten
paa. Og det forudsætter disse. Til Højmodet kommer man kun ved at
vandre ikke blot Selvhævdelsens, men ogsaa Hengivelsens Veje. Den af
Kant beskrevne Hævden af personlig Værdighed er ikke blot betinget ved,
at Mennesket har Loven for sin Handlen i sit eget Indre, men ogsaa
derved, at denne hans indre Lov er universel, gælder for alle
Fornuftvæsener. Heller ikke denne Karaktertendens er derfor psykologisk
og historisk mulig, uden naar Individet formaar at føle sig solidarisk
med et større Hele.

Som vi tidligere have søgt at vise (se IX, 1) staa Selvhævdelse og
Hengivelse ikke nødvendigvis i Modstrid mod hinanden. De udtrykke to
Tendenser i den menneskelige Natur,hvis indbyrdes Forhold kan være
højst forskelligt hos de forskellige Individer, men som meget vel kunne
staa i harmonisk Forhold til hinanden, og som begge maa indgaa som
Elementer i den fuldkomne Karakter. Hengivelsen udvikler og udvider
Individets Væsen, og Selvhævdelsen dygtiggør det til at udfylde sin
Plads i det Hele, til hvilket det hører. Det platoniske Begreb om
Retfærdighed som personlig Harmoni kunne vi optage til at udtrykke den
indre Forbindelse, den højere Enhed af Selvhævdelse og Hengivelse. Det
antike Harmonibegreb maa udvides og uddybes ved Hjælp af de etiske
Erfaringer, der ligge udtrykte i Stoicismens, Kristendommens,
Renaissancens og den moderne Humanitets Karaktervurderinger. Men en
saadan Ændring af Begrebets Indhold er meget vel mulig uden at sprænge
dets Ramme. Vor Etik er den græske Etik, som den senere etiske
Udvikling gennem sine mangehaande Svingninger har kunnet ændre og
berigtige, men som aldrig vil kunne fortrænges, saalænge der skal
bestaa Noget, der med Rette kan kaldes menneskelig Etik.

Ved særlig Undersøgelse af Selvhævdelsen og Hengivelsen hver for sig
ville vi vise Muligheden og Nødvendigheden af at forene dem til
harmonisk Samvirken og derved at arbejde paa Virkeliggørelsen af den
højeste menneskelige Karakteregenskab. Det er ganske vist kun en
indirekte Beskrivelse af Retfærdigheden, som naas ved at undersøge,
hvorledes Selvhævdelsen og Hengivelsen hver fra sin Side finde deres
Fuldendelse i den. Men Spørgsmaalet er, om det er muligt at naa videre,
naar Idealet ikke skal blive til en i Luften svævende Abstraktion. I
hvert enkelt Tilfælde udvikler Retfærdigheden sig enten overvejende af
Selvhævdelsen eller overvejende af Hengivelsen. Den faar derved sin
forskellige Klangfarve hos de forskellige Personligheder. Overfor denne
Rigdom vilde en ideal Skildring af den højere Enhed af de to stadigt i
Brydningsforhold staaende Retninger i vor Natur faa en mat Tone. Det er
da bedre, at vi skærpe Problemet og holde os til de forskellige Veje,
ad hvilke Udviklingen kan nærme sig til den højeste Karakteregenskab.
Maaske vil den Tid komme, da det bliver muligt for en Etiker at give en
fuldkomnere og mere positiv Beskrivelse af den.

                            XI. Selvhævdelse

                            XI. SELVHÆVDELSE.

1. De Dyder og Pligter, som høre ind under Selvhævdelsen, kunne
henføres til tre Hovedformer: Selvopholdelse, Selvbeherskelse og
Selvstændighed. Ved dem alle vil det vise sig, at Individets Stræben
efter at hævde sig selv etisk set betinges og begrænses ved Hensynet
til hele Slægtens Bestaaen og Udvikling. Som allerede bemærket er der i
den nyere Tid, paa Grund af de ivrige og betydningsfulde
Emancipationsbestræbelser, en vis Tendens til at overse dette, medens
det er lettere at paavise paa mere primitive Udviklingstrin. Men naar
man gaar tilbage til det Grundlag, fra hvilket vi her betragte
Forholdet mellem Individ og Samfund, vil det dog vise sig, at hin
Sætning er rigtig.

a. Selvopholdelse.

2. Dersom det ikke i sig selv er et Gode at leve, er al Etik urimelig.
Direkte eller indirekte gaar al Etik ud paa at bevare Livet, at frede
det og udvikle det videre. Den fortsætter, hvad Naturen selv indleder.
Selv hvor en klar Bevidsthed ikke er vaagnet, gør der sig hos alle
levende Væsener et Selvopholdelsesinstinkt gældende, som lader
Individet søge, hvad der er gavnligt for dets Bestaaen, og sky det
Modsatte. Kant mente endog, at Instinktet eller Driften her var saa
stærk fra selve Naturens Haand, at man ikke kunde tale om Pligt til
Selvopholdelse: ti hvad Enhver uundgaaeligt vil af sig selv, kan han
ikke forpligtes tilMetaphysische Anfangsgrunde der Tugendlehre.
Einleitung § 4.. Denne Anskuelse hænger for en Del sammen med Kants
urigtige Antagelse, at vi kun kunne forpligtes til det, som vi ugerne
ville. Men den hviler tillige paa den ikke mindre urigtige Antagelse,
at vi virkeligt stedse og uundgaaeligt søge, hvad der tjener til vor
Selvopholdelse. Det erikke en Gang saa hos Dyrene, hos hvem
Instinkterne dog virke i langt større Omfang og med langt større Magt
end hos Menneskene. Selv der kan Instinktet lede vild, eller det kan
svækkes og ændres. Men for Mennesket bliver i hvert Tilfælde
Selvopholdelsen ikke blot Instinktets, men ogsaa den egentlige Villies
Sag.

3. Legemlig Sundhed og Kraft er det nødvendige Grundlag for al videre
og højere Udvikling af Livet. Vi raade til enhver Tid kun over en
begrænset Sum af Energi, og det bliver derfor en vigtig Opgave at sørge
for, at den bevares og forøges og ikke gaar til Spilde. Vi kunne ikke
frembringe Noget af Intet; selv Helten er Intet uden Mad og Drikke.
Askesen med sine selvvoldte Smerter og Savn, al Slags Selvplageri og
ugrundet Mismod, Letsindighed og udsvævende Sanselighed kunne hver paa
sin Maade øde den Kapital, der kunde bruges til værdifulde Formaal.
Fordomsfuldhed, Kortsynethed og Egenraadighed føre enten til at vrage
de nødvendige Midler eller til at forbruge dem uden Nytte. Naar det
staar klart for den Enkelte, at Følgerne af hans Adfærd i denne
Henseende kunne ramme ikke blot ham selv, men ogsaa Andre, dels dem,
han selv maatte sætte ind i Verden, og til hvem hans svækkede Natur kan
gaa i Arv, dels ogsaa dem, som maa undvære hans Hjælp og hans Arbejde,
saa vil Omsorgen for den fysiske Selvopholdelse staa som en
betydningsfuld Pligt.

Men heri ligger ogsaa Begrænsningen for den. Det vilde være meningsløst
at tilbringe Livet med at samle en Kapital, der aldrig bruges, at gøre
Livet til ét eneste stort Middel uden Formaal. Saa er Asketen endda
fornuftigere, da han trænerer sig for at opnaa et fjernt Formaal. At
leve er at bruge Kræfterne, og de bruges kun ved at forbruges. En stor
Fysiolog har endog givet den paradoxe Definition: »Liv er Død!« fordi
enhver Livsytring medfører Opløsning af det organiske Væv. En snever
Opfattelse af Selvopholdelsen vilde gøre den til Et med Opsamlen af
Stof og ikke se, at Forbruget er en nok saa væsentlig Ting i Livet som
Stofoptagelsen, selvom det er det, der til sidst gør Ende paa Livet.
Det er endda ikke altid, at vi kunne bevare det harmoniske Forhold
mellem Optagen og Forbrug.Der kan med etisk Nødvendighed komme et
Misforhold frem. En Opgave, som det er min Pligt at løse, kan
nødvendiggøre Tilsidesættelsen af, hvad Selvopholdelsespligten under
sædvanlige Forhold vilde fordre. Döbeln (vid Jutas) havde ikke Tid til
at være syg. Livet maa endog helt ofres, naar vi for at bevare det
maatte fornegte, hvad der giver det dets egentlige Værd.

At leve for sin Sundhed er en Uting. Det kan ske, at man af Hensyn til
sine svigtende Kræfter maa trække sig tilbage til mere begrænsede
Opgaver; men det at begrænse sine Formaal er ikke det Samme som at gøre
til Formaal, hvad der kun skal være Middel. Platon spotter over Lægen
Herodikos' Adfærd under en uhelbredelig Sygdom: »Da han ingen anden
Virksomhed havde, levede han blot for at kurere paa sig selv og var
højst ulykkelig ved den mindste Afvigelse fra den tilvante Levemaade;
paa denne Maade opnaaede han ved sin Visdom under en haard Dødskamp en
høj Alder.« Platon bemærker, at for de Fattiges Vedkommende følger det
af sig selv, at de ikke kunne leve for at kurere paa sig; det er kun de
Rige, der kunne stille sig dette som Opgave; og han mener, at »den der
ikke kan følge den naturlige Levevis, heller ikke bør helbredes, da det
hverken er til Gavn for ham eller for Staten«Staten. 3die Bog. Heises
Overs. p. 178—182.. Vi vilde ikke gaa saa strengt frem. Vi have lært,
at der under og ved Lidelsen kan udfolde sig Egenskaber, som maaske
hidtil vare trængte tilbage, og som kunde give Livet en ny Værdi for
den Lidende selv og for dem, der paavirkes af hans Forbillede. Hans
Karakter faar maaske først nu sin Fuldendelse. Vi tillægge Tankens og
Følelsens Liv Værdi, afset fra de ydre Virkninger. Vi se den enkelte
Personlighed ikke blot som Medlem af Staten, men ogsaa som Medlem af
Familien, af Vennekredsen, og se ham maaske selv i hans udadtil
uvirksomme Tilstand være til den største Glæde og Bestyrkelse for
Andre. Om den berømte Fritænker David Strauss' sidste lidelsesfulde
Dage, der vare saa opbyggelige for hans Venner, skriver hans Biograf E.
ZellerD. Fr. Strauss in seinem Leben und seinen Schriften geschildert.
p. 122.: »Han fordrede ikke af Naturen,

at den skulde spare ham for Noget af det, dens Løb og dens Love bragte
med sig; men saa meget des mere fordrede han af sig selv, at han skulde
vide at finde sig i disse Love, at gøre ogsaa Lidelsen til Stof for en
sædelig og aandelig Virksomhed og at finde det Velgørende midt i
Smerten.«

4. Vi komme nu til det meget drøftede Spørgsmaal om Selvmordets
Berettigelse. Dette Spørgsmaal kan ifølge Sagens Natur kun opkastes,
forsaavidt Selvmordet er en virkelig Handling, Frugt af Overvejelse og
Beslutning. Dersom Selvmord stedse udspringer af afgjort Sindssygdom,
falder det ikke ind under etisk Betragtning. Det Selvmord, som
udspringer af en fortvivlet Situation, i hvilken Individet ved sin egen
Adfærd har bragt sig, kan ogsaa være af den Beskaffenhed, at det ikke
er nogen overlagt Handling, men Virkning af en pludselig, al Besindelse
overvældende Stemning. Her falder dog den etiske Vurdering ikke bort,
men rettes (ligesom ved Handlinger, der foretages i Drukkenskab) mod
den Adfærd, ved hvilken Individet har bragt sig i sin fortvivlede
Tilstand. Saaledes ligger hos den, der ved bedrageriske eller dog
uforsvarlige Pengespekulationer har styrtet sig i Ulykke og saa taget
Livet af sig, den egentlige Skyld før Selvmordet. Ligesaa hos Mussets
»Rolla«, der tager sig af Dage, efter at han har nedbrudt sin fysiske
og sin aandelige Personlighed ved Udsvævelser. Udsvævelser kunne svække
Modstandskraften, selvom de ikke direkte frembringe fortvivlede
Situationer. Alkoholisme og Selvmord stige, som Statistiken viser,
jevnsides.

I saadanne Tilfælde, hvor Selvmordet tydeligt udspringer af, at man vil
unddrage sig bestemte Forpligtelser, er der heller ingen Grund til lang
Debat. Det er en aaben Desertion, en Handling af samme Art som
Selvlemlæstelse for at slippe for Krigstjeneste. Efter den romerske
militære Straffelov medførte Selvmordsforsøg Halshugning, idet det
betragtedes som Forsøg paa Desertion. Den, der myrder sig selv for at
slippe fra en pinlig eller farlig Situation, i hvilken han og hans
Familie ere komne, og som derved unddrager sine Nærmeste sin Hjælp,
udøver utvivlsomt en forkastelig Handling. Men det Uetiske ligger da
ikke i og for sig i, at han gør Ende paa sit Liv; detligger i, at han
unddrager sig sine Forpligtelser, Noget, han ogsaa kunde gøre paa anden
Maade.

Spørgsmaalet er, om alle Tilfælde af Selvmord kunne henføres under de
her nævnte Arter. I saa Fald vilde Problemet falde bort. Før jeg gaar
nærmere ind paa at undersøge dette, vil jeg berøre nogle
Omstændigheder, der hænge sammen med den, som det synes, stærke
Tiltagen af Selvmord i den nyere Tid.

5. I sin Bog Om Selvmord i Kongeriget Danmark meddeler Kayser en Række
Breve, som ere skrevne af Selvmordere lige før Døden. Den fælles Tone i
disse Breve er Mangel paa Evne til at udholde sin Skæbne, til at
fortsætte Kampen for Tilværelsen under de givne Vilkaar. Selvom man
ikke deserterer, saa kapitulerer man. Man føler sig staaende overfor en
uovervindelig Modstand. Det er hverken Mod eller Fejghed, der lægger
sig for Dagen i saadanne Selvmord, men en Svækkelse af Villieskraften,
en Kuelse af Livsdriften og Livslysten. Af en af Statens statistiske
Bureau udgiven Undersøgelse af Selvmordene i Danmark i Tiaaret
1886—1895 fremgaar det. at den vigtigste Aarsag har været Tungsind,
Livslede og Sindssyge, idet over 1/4 af alle Selvmordene, for
Kvindernes Vedkommende endog 2/5 af Selvmordene, ere begaaede af disse
Motiver. Dette stemmer med det Indtryk, man faar af de af Kayser
udgivne Breve. Med Hensyn til de forskellige Aldersklasser ses, at i
Ungdommen (fra det 15. til det 25. Aar) spiller ulykkelig Kærlighed og
Anger eller Frygt for Straf en betydelig Rolle som Selvmordsmotiver; i
Manddomsalderen træde Drikfældighed og økonomiske Bekymringer frem i
første Linie: i Alderdommen blive legemlig Sygdom og Tungsind, Livslede
eller Sindssygdom mere og mere de overvejende Motiver, og for
Kvindernes Vedkommende tidligere end for Mændenes. Den Svækkelse af
Modstandskraften og den Blindhed overfor Livets givne Værdier eller
overfor lysere Muligheder, hvorom Selvmordenes Hyppighed (— i København
et Selvmord næsten hver tredie Dag —) vidner, have vel for en stor Del
Grunde, der ligge langt tilbage, i Temperamentet og i det uvilkaarlige
Stemningsliv. Men der kan sikkert ogsaa peges paa Omstændigheder, som
følge med hele den nyere Tids Kulturudvikling.

Den moderne Kultur med sin ensidige Udvikling af de intellektuelle
Evner paa de andre Evners Bekostning, med sine vide Horisonter og sin
rastløse, men ogsaa ofte plan- og formaalsløse Foretagelsesaand gør det
vanskeligere at fastholde den Sluttethed og Koncentration, den
Begrænsning i Henseende til Formaal og Midler, som er en nødvendig
Forudsætning for et sundt og kraftigt Villiesliv. For Tanke og Fantasi
ere vide Horizonter tiltalende; men Villien maa, naar den skal være
Mere end blot Drift og Ønske, rette sig mod noget aldeles Bestemt, og
mod Noget, som er indenfor Rækkevidde. Den moderne Tid er en Tvivlens
Tid, ikke særligt gunstig for Harmoni mellem de sjælelige Kræfter. Det
er den aandelige Hygiejnes Opgave at raade Bod paa den Disharmoni og
Sygelighed, som under disse Forhold saa let udvikler sig. Pædagogen og
Lægen maa virke sammen. Alt, hvad der tjener til kraftigere Udvikling
af de aktive Evner — hvortil ikke blot den fysiske Arbejdskraft, men
ogsaa Evnen til selvstændig Iagttagelse og Tænkning og den kunstneriske
Fantasi høre — vil virke lægende overfor Villiessygdommen. Ikke ved at
afbryde Kulturarbejdet og kue Tvivlen — hvad der da ogsaa er en
Umulighed — men ved at styrke Selvvirksomheden og vække Tilliden til de
menneskelige Kræfter, hvor disse virke paa deres rette Omraade,
bidrager man til at faa Bugt med den holdningsløse, rugende eller
blaserede Tvivl, der følger den nyere Tids storartede Udvikling som
Skyggen følger Legemet.

Dertil kommer endnu en anden Ting. Den moderne Kultur gør paa én Gang
Individerne mere afhængige — ved at vække flere Fornødenheder hos dem —
og mere isolerede — ved at »emancipere« dem og stille dem paa deres
egne Ben. Og Isolationen naar sit Højdepunkt, naar Individet med sine
mange utilfredsstillede Fornødenheder staar ensom i den store Travlhed
rundt om. De enkelte Individer maa fægte mere hvert for sig end under
den gamle Tingenes Orden. De nye Associationer modvirke vel denne
Isolation; men de ere endnu i deres Barndom og have neppe endnu haft
tilstrækkelig Indflydelse paa Sindelaget hos de Enkelte. Den Ulykkelige
og Lidende føler sig overladt til sig selv. En Dyreflok mishandler
eller dræberde Individer, der ikke kunne følge Flokkens Fart; i den
menneskelige Verden maa de ofte skøtte sig selv, om de end ikke
mishandles og nedtrampes. Et levende Sympatiforhold, hvor den Enkelte
føler Deltagelsen fra Andres Side og selv med Deltagelse følger deres
Færd, vil gøre, at hans Livsmod ikke saa let knækkes, og hans Horisont
ikke ganske formørkes. Den, der ikke slipper Andre, vil heller ikke saa
let føle sig forladt af Alle. Blaseretheden og Trætheden ville ikke saa
let træde i Friskhedens og Interessens Sted. — Det synes, som om
Selvmord aftage under store politiske Kriser, maaske fordi Sindene da
ere optagne af de store Begivenheder og de fælles Interesser. Hvis det
er saa, maa stadig Opgaaen i fælles Opgaver være en Magi der kan hindre
Mismod og Selvopgivelse. Den Resignation, som skal kunne bære ud over
en stor Skuffelse eller en stor Nød, bliver kun psykologisk mulig, hvor
der er en stor Livsinteresse, man kan gaa op i og leve for, naar det,
hvori man hidtil har fundet sit egentlige Jeg, maa opgives. Selvmordet
udspringer af, at man betragter det, hvori man hidtil har fundet sit
Jeg, som det Eneste. Dette tidligere Jeg maa ofte helt forsages, for at
Selvmordet skal hindres. Drift til Selvmord er Udtryk for en
Selvhævdelsestrang, der kun viger for den højere Art Selvhævdelse, der
fremtræder som Forsagelse af sig selv. Det er i denne Forstand, Mme de
Staël har sagt: Le renoncement à soi même est en tout l'opposé du
suicide.

Den, der har bot som ensom Fremmed i en stor By, véd, hvilken trykkende
Forladthedsfølelse der kan betage Sindet, og hvilken Opmuntring det kan
være blot at faa et venligt Ord af en Forbigaaende, som man spørger om
Vej eller viser en Tjeneste. Saaledes vil ofte en sympatisk Ytring, en
venlig Tiltale kunne stanse Selvmorderen paa hans Vej. Han vil føle, at
Baandet, som knytter ham til Slægten, ikke er brudt, og vil kunne føle
Trang til ogsaa fra sin Side at knytte det fastere igen. I gamle Dage
vare Klostrene Tilflugtssteder for ulykkelige og modlose Naturer, som
dér kunde finde Støtte og Opgaver i et fælles Liv. Hjemløsheden for den
Art Naturer er bleven større, efterat Klostrene ere blevne lukkede. Det
er nu lagt i deres egen Haand at finde Opgaver og Hjemsted. — Detgælder
da om at sætte Kræfter i Bevægelse, som kunne ophæve Isolationen af de
enkelte Evner i Menneskets Indre og mellem Menneskene i Samfundet.
Herved hænger dette specielle Spørgsmaal i sin sidste Grund sammen med
de store, almindelige etiske og sociale Spørgsmaal.

6. Skyldes Selvmord nu altid Sygdom i Villien, ligefrem Sindssygdom
eller ogsaa et bevidst Ønske om at unddrage sig bestemte Forpligtelser?
Eller kan der være en Ret, maaske endogsaa en Forpligtelse til at begaa
Selvmord?

Hvor man har hævdet Individets fulde Frihed til at raade over sit Liv,
er man stedse gaaet ud fra et rent individualistisk Standpunkt. —
Saaledes lærte Stoikerne, at den Vise, der er sig selv nok og sin
Skæbnes absolute Herre, ikke blot vil lade sit Liv, naar Fædrelandets
Vel kræver det, eller naar han kun kan bevare det ved at begaa en
uetisk Handling, men at han vil forlade Livet, naar han paa Grund af
ydre Tilskikkelser ikke kan føre det, som han vil. De senere Stoikere
udstrakte denne Ret til »at lede sig ud« af Livet meget vidt. »Ikke
blot i den yderste Nød«, siger Seneca (Epist. 70), »men saasnart
Skæbnen begynder at blive noget betænkelig«, vil den Vise tage sig af
Dage. Marcus Aurelius fordrer blot, at man skal forlade Livet uden
Vrede og Sorg, saaledes som man gaar ud af et Værelse, hvor der er Røg
(Comment. V, 29; X, 8). At ende sit Liv af Fejghed og Blødagtighed
ansaa Stoikerne for usædeligt, — skønt de paa den anden Side mente, at
fejge og blødagtige Mennesker vare uværdige Gæster ved Livets Fest, og
at de derfor maaske gjorde bedst i at fortrække. — I den nyere Tid
forsvaredes Selvmord fra et extremt individualistisk Standpunkt af en
Række Forfattere i det 18. Aarhundrede. Montesquieu f. Ex. begrunder
Selvmordets Berettigelse ved, at da Samfundet er grundet paa gensidig
Fordel, maa man have Lov til at trække sig tilbage derfra, naar man kun
har Besvær af at leve i det; man overtræder altsaa ingen Pligt ved at
gøre Ende paa sit Liv, naar man finder det uudholdeligt (Lettres
persanes, Nr. 76).

Selvom man nu vilde antage, at det enkelte Individ havde fri Ret til at
forlade Livet, naar dette var uudholdeligt, vildedet være meget
vanskeligt at godtgøre, at Uudholdeligheden virkeligt var tilstede i
det enkelte Tilfælde. Ti hvorledes kan Individet vide, at det har naat
Grænsen for sin Kraft og har brugt alle Midler? — Man har hertil
svaret, at selve det, at det naturlige Selvopholdelsesinstinkt er kuet
og den naturlige Angst for Døden overvunden, vidner om, at Mennesket
maa være bragt til det Yderste. Saaledes siger Holberg i sin 135.
Epistel: »Erfarenhed lærer, at Mennesker have Livet kær; hvorudover man
kand slutte, at de, som bedrive saadan Gerning [Selvmord], maa være
overvældede af Angst, Lidelse og Genvordighed, ja udi saadan Stand, som
heller opvækker Medlidenhed end Vrede«. Men fordi jeg overvældes af
Angst og Smerte, saa min Modstandskraft knækkes, derfor kan jeg godt
befinde mig i en Illusion. Instinktet leder mig ikke altid sikkert, og
Instinktets Ophør kan derfor heller ikke altid være noget sikkert
Kendemærke. En øjeblikkelig Følelse af Angst og Nød er intet
paalideligt Udtryk for de virkelige Forholds Beskaffenhed. Maaske
befinder Individet sig netop paa det laveste Punkt under Skæbnens
rytmiske Svingning, saa at det vil gaa opad igen for ham, naar han blot
kan holde lidt ud endnu. Et er, at Individet fortvivler, et Andet, om
Sagernes Stilling virkeligt er fortvivlet. En fuldstændigt begrundet
Forvisning vil aldrig kunne haves herom. Naar der efter Nogles Mening
kan spores en Aftagen af Selvmordernes Antal, naar Udvandringen
tiltagerLegoyt: Le suicide ancien et moderne. Paris 1881. p. 257 f.,
saa er der dermed givet et Exempel paa, hvorledes nye Muligheder og
Udveje kunne holde Modet oppe. Slappelse af Energi og Mod kan gøre, at
man ikke opdager og benytter Udvejene; men et objektivt Bevis for, at
de ikke ere der, vil være vanskeligt, om ikke umuligt at føre.

Dersom Individet er absolut suverænt (smlgn. III, 5—7), vil det her
heller ikke komme saa meget an paa, om en saadan objektiv Bevisførelse
er mulig. Men naar den højeste Maalestok for den etiske Vurdering søges
i det enkelte Individs Sammenhæng med Slægten, dets Betydning for
Slægten, kan der ikke slaas af paa Fordringen om strengt Bevis. Det
varderfor en rigtig Tanke, naar i nogle græske Stater (Massilia og
Keos) Dadlen af Selvmord faldt bort, dersom Selvmorderen først
overbeviste Øvrigbeden om, at der var tilstrækkelig Grund til at
foretage et saadant Skridt. I Thomas More's Utopia opfordre Præster og
Øvrighedspersoner de uhelbredeligt Syge, som ikke mere kunne arbejde og
ere en Byrde for dem selv og Andre, til frivilligt at ende deres Liv,
hvorimod et Selvmord, der mangler saadan Autorisation, medfører Vanære.
Der ligger her den Forudsætning til Grund, at Individet ikke lever for
sig selv alene, men er stillet overfor Opgaver, som ere af Betydning
for Andre end det selv. Det kan være fuldstændigt rigtigt, at Livet i
det enkelte Tilfælde er uudholdeligt, naar Individet ikke kender nogen
anden Maalestok end sin egen egoistiske Nydelse. En Tilnærmelse til en
saadan Indskrænkning af Interessen vil man finde hos alle Selvmordere,
der handle med Overlæg. De have sat Alt paa ét Kort, have gjort deres
Liv til et Hasardspil. Deres Lidenskab er koncentreret paa et eneste
Punkt, med hvilket hele Livet for dem staar og falder. Dette gælder
saaledes om Oldtidens beundrede Selvmord. De »sidste Romere« dræbte
sig, fordi deres Horisont ikke strakte sig videre end til Roms
aristokratisk-republikanske Liv. Vi kende baade mere omfattende og mere
inderlige menneskelige Forhold, som kunne stille Krav til os. Og selv
Cato anerkendte dette, naar han (ifølge Plutark) raadede sin Søn, som
han ikke vilde have med sig i Døden, til at holde sig fjernt fra
Politiken i de Tider, som nu maatte komme. Naar Sønnens Ære ikke led
ved at følge dette Raad, vilde Faderen selv kunne have fulgt det uden
at fornegte sig selv. Den Kraft og Trods, som udgør det Heroiske i det
bevidst valgte Selvmord, har ofte Noget af det Teatralske ved sig. Den
vilde anvendes bedre, hvis den rettedes mod det Maal: at gøre Livet
taaleligere, om ikke for sig selv, saa for Andre. — Ogsaa hvor Selvmord
udspringer af den ovenfor (5) skildrede Villiessvækkelse, bukker
Individet under for Modstand paa et enkelt, objektivt set ofte
ubetydeligt Punkt. Men dér skyldes denne Koncentration paa et enkelt
Punkt en forudgaaende Svækkelse af Energien. I de her skildrede
Tilfælde er derimod i Forvejen Interessen med Lidenskabens heleEnergi
samlet paa ét Punkt, og Alt falder derfor samtidigt med det. To helt
modsatte psykologiske Processer kunne saaledes føre til samme Udgang.

Det Haab, den Enkelte har tabt for sit eget Vedkommende, vil han kunne
fastholde for Slægtens Vedkommende, især naar han fatter den store Lære
om de smaa Virkningers Betydning. Den nyere Videnskab har aabnet vort
Blik for, hvad uafbrudt Ophoben af smaa Virkninger kan udrette. De
mægtigste Koralrev ere opstaaede ved Aflejring af utallige Smaavæseners
Skaller. Hvad den største Revolution ikke vilde kunne udrette,
tilvejebringes ved den stille Virken af dagligdags, uanselige Kræfter.
Den beskedneste Virken i den snevreste Kreds yder en Skærv til Slægtens
store Fællesliv. Intet behøver at gaa til Spilde. Enhver Ytring af
inderlig Følelse, af ideal Livsretning, af Karakterfasthed kan faa sin
Betydning og gribe ind paa en gavnlig Maade, selvom vi ikke faa den
teatralske Følelse af at udøve noget Stort. Rousseau siger med Rette (i
La nouvelle Heloïse), at hvis den, der føler sig fristet til Selvmord,
vilde undersøge, om der ikke endnu var nogle gode Handlinger, han kunde
udføre, en Fattig, han kunde hjælpe, en Ulykkelig, han kunde trøste, en
Undertrykt, han kunde forsvare, saa vilde han sikkert holdes tilbage
fra at udføre sit Forsæt.

Ligesaa lidt, som det kan godtgøres, at alle Muligheder ere udtømte,
ligesaa lidt vil det altsaa kunne godtgøres, at alle Forpligtelser ere
opfyldte. Jo alvorligere og dybere Livet opfattes, des flere Muligheder
og Forpligtelser fremstiller der sig. Dette er den Hovedbetragtning,
Etiken maa gøre gældende i denne Sag. Iøvrigt maa de etiske
Bestræbelser overfor Selvmord snarere gaa ud paa at forebygge det ved
at styrke Modstandskraften, Villien til Livet og Sympatien med de
Levende, end paa at formulere strenge Domme over de udførte Selvmord.
Det gælder at bringe det dertil, at ethvert Individ føler sig baade som
Formaal — ved at være et selvstændigt Led af Slægten, — og som Middel —
ved at være et Led, hvis Virken kan blive af Betydning for andre Led.
Fæstnen af Livets Grundlag er bedre end Moraliseren, og da især, naar
denne kommer bagefter, og overfor en Handling, der i Regelen er
Virkning af voldsomForblindelse. I alle Handlinger, som ere etisk
forkastelige, virker Forblindelse med; men ingen af disse Handlinger
motiveres saa hyppigt af virkelig Ulykke og Nød, som den, hvorved
Individet gør Ende paa sit Liv. —

Der maa endnu spørges, om det under visse Forhold ikke kan blive
ligefrem Pligt at berøve sig selv Livet. Selvmord og Selvopofrelse
kunne grænse saa nær op til hinanden, at det kan være vanskeligt, om
ikke umuligt at drage Grænsen mellem dem. Individet kan mene, at han
staar i Vejen for Andres Lykke, eller at han ved at forlade Livet
befrier Andre for en Fare. Saaledes naar En frygter for, at han under
et skarpt Forhør skal komme til at rebe Hemmeligheder af stor
Betydning, og derfor dræber sig for ikke at volde en ubodelig Skade.
Eller naar En, som er bidt af en gal Hund og mærker Sygdommens Udbrud,
dræber sig for ikke at komme til at bide Andre. Eller naar en fattig
Familiefader tager Livet af sig, fordi han véd, at der, hvis han dør
(og kun da), vil blive sørget for hans Familie, som nu er udsat for
Hunger og Nød. Dersom saadanne Tilfælde gives, kan der jo ikke være
Tale om, at Individet unddrager sig Forpligtelser ved at tage sig af
Dage. Dets Handling udtrykker netop en Anerkendelse af, at det ikke
føler sig og sin Existens som det eneste eller højeste Formaal. men
betragter sig som Led af et større Hele, for hvilket det maa ofre sig.
Derimod staar stadigt den Vanskelighed tilbage, hvorvidt virkeligt alle
Muligheder ere udtømte. Hvor det gælder et Menneskeliv, hvor det gælder
Tilintetgørelsen af et af Slægtens levende Elementer, maa der kræves en
bestemt Paavisning af Handlingens Nødvendighed, forat den etisk kan
anerkendes.

I den gamle Kirke, som ellers var saa streng overfor Selvmord, gjorde
man dog en Undtagelse med de Kvinder, der dræbte sig selv for ikke at
blive voldtagne af Forfølgerne; de æredes som HelgenerSmlgn. Barbeyrac:
Traité de la morale des pères de l'église. Amsterdam 1728. p. 242 ff. —
Kun Augustinus var noget betænkelig ved Sagen; men han hjalp sig med en
Antydning af, at hine Kvinder kunde have handlet i Følge en umiddelbar
guddommelig Aabenbaring (De civitate dei I, 26).. Aldeles afset fra de
overspændteasketiske Forudsætninger, hvorfra Kirken gik ud, kunne vi
her finde et Exempel, hvor Selvmordet er en etisk Handling. Selvmordet
slaar her fast, at der gives en Mishandling af Mennesker, som i
Brutalitet staar lige med Mord, og det bidrager derved mægtigt til at
skærpe og højne Forestillingerne om den kvindelige Renheds Betydning.

Hvor hyppige Selvmord af ædle og højhjertede Bevæggrunde ere, er
vanskeligt at afgøre, som det idethele er forbundet med store
Vanskeligheder at faa Oplysninger om de Motiver, som i de enkelte
Tilfælde føre til SelvmordSmlgn. Marcus Rubins kritiske Bemærkninger om
Selvmordsstatistiken i »Tilskueren« 1884. p. 466 ff.. MorselliDer
Selbstmord. Leipzig 1881. p. 270 ff. Smlgn. ogsaa Oettingen:
Moralstatistik 3. Aufl. p. 780 ff. bestrider den af nogle Forfattere
opstillede Paastand, at det hos Mennesker, der ikke lide af
Sindssygdom, for det Meste er ædle Motiver, som bevirke Selvmord. I
vore Dage i hvert Tiifælde er, mener han, Selvmord væsentligt Udslag af
Egoisme. »Dog mangler der«, tilføjer han, »ikke heller Udslag af den
bedre Del af vor Natur, og det især hos Kvindekønnet . . . Hos Mændene
fremtræder den egne Interesse som aldeles herskende Motiv, og da kun en
Fjerdedel eller en Femtedel af Selvmordene begaas af Kvinder, er ædle
Motivers Sjeldenhed ved Selvmord allerede sikkret ved dette
Talforhold«. Det maa overlades Statistikerne at bedømme denne
Antagelse.

7. Selvmordet kan kun betragtes fra et medicinsk, et psykologisk og et
etisk Standpunkt. Det kan ikke med Rette drages ind under juridisk
Betragtning. Af Staten er Individet kun Medlem, saalænge det lever, og
Statens Straf kan ikke ramme Selvmorderen selv. Straffen kommer her i
Virkeligheden til at gaa ud over Andre end Individet selv, hvad enten
den bestaar i Inddragelse af Arven (som i den romerske Kejsertid, naar
Motivet var, at man vilde unddrage sig Straf for Majestætsforbrydelse)
eller i foragtelig Behandling af Liget (som det fra Middelalderen af
har været almindeligt i alle Lande). — EndnuBiskop MartensenIndividuel
Etik p. 461. fandt i, hvad han kalder »den Slaphed, Staten lægger for
Dagen ved Selvmorderes Begravelse«, et Tegn paa, i hvilken Grad
»Kristendommens Aand er tilbagetrængt«.

b. Selvbeherskelse.

8. Medens Selvopholdelsen især beror paa Overvindelse af ydre Modstand,
bestaar Selvbeherskelsen i Overvindelse af Modstand, som stammer fra
Menneskets egen indre Natur. Selvbeherskelse forudsætter, at der er
givet to eller flere forskellige Tendenser i Mennesket, og at den ene
af dem maa underordnes eller fortrænges af den anden. Hvis der i det
menneskelige Selv ikke kunde gives flere indbyrdes modstaaende Drifter
eller Lidenskaber, vilde Selvbeherskelse være umulig. Det er i
Selvbeherskelsen Følelse, der viger for Følelse, Drift, der viger for
Drift, Lidenskab, der viger for Lidenskab. Man bliver ikke Herre over
sig selv ved sin »Fornuft« alene, men ved at samle Bevidsthedens Energi
i en stærk Følelse eller Lidenskab, som er rettet mod, hvad der staar
for os som det Højeste. Selvbeherskelse er i og for sig en rent formel
Dyd, hvis Værdi beror paa, i hvilken Sags Tjeneste den virker. Den, der
elsker Penge over Alt, formaar ved denne Lidenskab at holde andre
Drifter og Tilskyndelser nede. Hos Andre er Erkendelsesglæden og
Forskerlidenskaben, hos atter Andre Elskovsfølelsen eller
Fædrelandskærligheden den raadende Kraft. Ad disse og mange flere Veje
udvikles Evnen til Selvbeherskelse. Historisk have især de ved
Forholdet til Autoriteter (i Familie, Stat og Kirke) bestemte Følelser
haft stor Indflydelse paa Udviklingen af Evnen til Selvbeherskelse.
Forholdet til en Myndighed, som Mennesket føler langt overgaar hans
egen Magt og Evne, vækker en Følelse af Bundethed, retter alle Kræfter
mod ét Maal, underordner alle Hensyn under et eneste, og virker
saaledes som koncentrerende Magt i Bevidstheden. Under Autoriteternes
Herredømme, med Lydigheden som Hoveddyd og med Haab og Frygt eller —
paa højere Trin — begejstret Ærefrygt som herskende Lidenskaber har
Menneskeheden gennemgaaet en SelvbeherskelsensSkole og vundet en
Øvelse, som ikke behøver at gaa tabt, fordi de oprindelige Motiver
afløses af andre.

Kun gennem Selvbeherskelsen vindes den indre Frihed og Enhed, der gør
fuld og samlet Virksomhed mulig. Det skal have været Kynikeren
Antisthenes, der først indskærpede Selvbeherskelsen som en egen Dyd,
idet han lærte, at den, der ikke behersker sig selv, er Slave, hvad
enten han udvortes er fri eller ikke. Det var et etisk Synspunkt, ud
fra hvilket Forskellen mellem den frie Mand og Slaven tabte sin
BetydningSmlgn. Karl Joël: Der echte und der xenophontische Sokrates.
II, 1. p. 39—47. — Med Hensyn til Selvbeherskelsens Teori maa især
mærkes flere ældre Tænkeres stærke Betoning af, at en Drift kun kan
hæmmes ved en anden Drift, — en Analogi til Inertiprincipet eller til
Energisætningen paa det fysiske Omraade. Smlgn. Platon: Fajdon. Hejses
Oversættelse. p. 23—25. Bacon: De augmentis scientiarum. VII, 3.
Spinoza: Ethica IV, 7 (kfr. V, 20. Schol.).. — Den indre Frihed er
Betingelsen for den ydre Frihed og Uafhængighed. De forskellige Drifter
og Tilskyndelser i vor Natur ere ligesaa mange Veje, ad hvilke den ydre
Verden kan blive Herre over os. Dersom den uden videre kan vække
hvilkesomhelst Tilskyndelser hos os i ethvert Øjeblik, spiller den paa
os som paa et Instrument, hvilken Melodi den vil, og vi staa afmægtige
overfor den. Det gælder da om, at vi have et Centrum i os selv, en
Kreds af Tanker og Følelser, der stedse bestemme Hovedretningen i vort
Liv. Selvbeherskelsen skal ikke gøre os følelsesløse, men vore Følelser
skulle ikke svaje hid og did for enhver Vind. — Det behøver ingen
nærmere Paavisning, hvor stor en Betydning Selvbeherskelsen har for
Samvittighedens Udvikling og for Selvopholdelsen. I det Foregaaende
have vi derfor paa mange Punkter allerede forudsat den.

9. Det aandelige Liv udvikler sig sporadisk, begynder ud fra
forskellige Anlæg og Udgangspunkter, og først efterhaanden kan der
opnaas Harmoni mellem de forskellige Tendenser, som røre sig.
Forskellige Kræfter og Drifter bevæge Bevidstheden i forskellige, ofte
modsatte Retninger. Først gennem en Gærings- og Kampperiode lykkes det
ofte at bringe Orden og Enhed tilveje. Det er en Betingelse for Livets
højere Udvikling, at der

er givet et rigt Stof at bearbejde. Men det rige Stof kan være
genstridigt og vanskeligt at forene. Askesen overhuggede Knuden ved at
kue og tilbagetrænge de naturlige Drifter. Den stillede sig mistænksom
ikke blot overfor de sanselige Instinkter, men ogsaa overfor
Erkendelsestrangen og de æstetiske Fornødenheder. Den store Kunst er
derimod den at give de umiddelbare og uvilkaarlige Tilskyndelser det
frie Løb, som er en Betingelse for et sundt og frisk Liv, og dog være
Herre over Løbets Retning, saa at denne ikke strider mod, hvad man
betragter som sit egentlige Maal. Død og mekanisk Orden og
selvplagerisk Ængstelighed ere Tegn paa Ufuldkommenhed. Det er desuden
ikke altid sundt at drage de halvt bevidste Tilskyndelser og Fantasier
helt frem i Bevidsthedens Dagslys; man bliver lettere af med dem igen,
naar de blive ude i Bevidsthedens Udkant. Megen Moraliseren henleder
netop Opmærksomheden paa det, som skal fortrænges.

Selvbeherskelsen antager en forskellig Karakter, ikke blot efter
Beskaffenheden af det, som den tjener, men ogsaa efter det, den
fortrænger. Det kan være Nydelse, Fordel, Ære, Hævn, som er Genstand
for den opblussende Affekt, det gælder om at modarbejde. Enhver Affekt
eller Sindsbevægelse hindrer klar og rolig Overvejelse og tillader ikke
Forestillingerne at forbinde sig paa den Maade, der ellers vilde være
naturlig for dem. Særlige Dispositioner hos det enkelte Individ kunne
gøre Kampen haardest for det i den ene eller den anden Retning. Der kan
være medfødte Anlæg til Mismod, Vredagtighed, Forfængelighed og
Sanselighed. Det Arbejde, den Enkelte her maa gøre, det, han maa lide
for at kunne opnaa indre Frihed og Harmoni, vil derfor være højst
forskelligt og kan ikke foregaa efter nogen bestemt Recept. Fordringen
om Selvbeherskelse lyder ens til Alle, men betyder for Enhver noget
højst Forskelligt baade i Grad og i Art. Ligesom en og samme Byrde
tynger forskelligt paa forskellige Skuldre, saaledes udkræves der meget
forskelligt Arbejde af de forskellige Individer, for at de kunne holde
sig paa samme Udviklingstrin. Mangt et Menneske maa kæmpe haardt blot
for ikke at synke ned under det gængse Jevnmaal af etisk Udvikling. For
den ydre Betragter bliver enKamp af denne Art ikke let synlig eller
beundringsværdig. Men Leonidas var alligevel ikke mindre Helt end
Alexander den Store, uagtet denne kunde bruge sin Tapperhed til at
erobre Verden, medens hin maatte kæmpe til Døden under forgæves Forsøg
paa at holde Fjenden borte fra sit Land.

Allerede Aristoteles har i sin berømte Definition af Dyden som den
rette Midte, hvormed han mener et harmonisk Forhold mellem de
menneskelige Drifter, klart anerkendt disse individuelle
Forskelligheder i Selvbeherskelsens Art og Grad. Ti den rette Midte
ligger ifølge Aristoteles ikke paa samme Punkt hos alle IndividerEth.
Nic. II, 5-9.. Da deres Tilbøjelighed til de forskellige Affekter er
forskellig, kan det, der hos et Individ er Tegn paa stor
Selvbeherskelse, hos et andet Individ være Noget, der sker aldeles
uvilkaarligt. Hvad der hos En er Tegn paa Gerrighed, kan være
Sparsommelighed hos en Anden og Ødselhed hos en Tredie. Dog taler
Aristoteles mere som Psykolog end som Etiker; han ser i hvert Tilfælde
ikke sin Læres etiske Konsekvenser. Han har fuldstændig Ret i, at
Betingelserne for at naa den indre Harmoni ere højst forskellige hos de
forskellige Individer som Følge af deres forskellige Natur. Men han
overser, at denne indre Harmoni ikke altid udtømmer det, som fordres.
Selvbeherskelsens Betydning beror jo paa, at vi skulle virke med samlet
Kraft i Arbejdet for vore Opgaver. Men hvis nu min Opgave fordrer en
større Grad af Selvbeherskelse, end der stemmer med »den rette Midte«,
den indre Harmoni? Der kan være Ligevægt i min Natur, uden at min Natur
derfor fyldestgør de Krav, Forholdene stille. Jeg kan maaske bekæmpe
min Vredagtighed i en saadan Grad, at jeg viser større Selvbeherskelse
end den, der af Naturen er blid og fredsommelig; og dog er det ikke
sagt, at jeg er sikret imod at rives med af den opblussende Affekt paa
en forkastelig Maade. Der gør sig her hos Aristoteles den tidligere
(III, 5) omtalte individualistiske Tendens gældende, som staar i en
mærkelig Modsætning til den store Vægt, den græske Etik ellers lægger
paa Stat og Samfund.

Baade Selvbeherskelsen og Selvopholdelsen tage sig anderledes ud fra et
rent individualistisk Standpunkt end fra den humane Etiks Standpunkt
(III, 10). Individualisten maa ganske vist stræbe efter Orden og
Harmoni mellem de forskellige Sider i hans Væsen (III, 6), men fra den
sociale Etiks Standpunkt stilles der Fordringer til Selvbeherskelsen,
som Individualisten ikke vilde have nogen Grund til at stiile. Dersom
han blot bevarer Ro og Harmoni i sit Indre, hvorfor skulde han saa ikke
følge sin Erhvervsdrift, sin Hævndrift? Han vender fra Forholdet til
Andre stedse tilbage til sig selv og har ingen Anledning til at
forfølge sine Handlingers Virkninger, naar disse ikke gaa ud over ham
selv.

Imidlertid ligger der en blivende Sandhed i den aristoteliske Lære. Det
er uimodsigeligt, at en og samme etiske Fordring kan nødvendiggøre et
højst forskelligt indre Arbejde hos forskellige Individer. Det Problem,
som Aristoteles gik let hen over, fordi han ikke bragte den
individuelle Etik i Forbindelse med den sociale, bevarer sin Betydning
ogsaa fra en social Etiks Standpunkt, — saafremt dette Standpunkt da
virkeligt skal være etisk og ikke falde sammen med det juridiske eller
med den offentlige Menings Standpunkt. Naar der er et indre Forhold
mellem Individ og Samfund, saa kan det ikke være ligegyldigt, hvilke
Forudsætninger det enkelte Individ møder med i etisk Henseende. Kun en
Dogmatisme, der vilde paastaa, at alle Mennesker ere ens udstyrede med
Evne til Selvbeherskelse, vilde kunne hævde, at den rette etiske Lov
var funden, naar der fordredes samme ydre Kvantum Selvbeherskelse af
Alle. (Smlgn. IV, 2 og VIII, 6). Hellere end at indrømme dette, der
vilde føre til Barbari og Farisæisme, maa Etiken anerkende sin Grænse i
videnskabelig Henseende. Overalt hvor de individuelle Forskelligheder
træde i Kraft paa afgørende Maade, er der en Grænse for Videnskaben.
Hvad der kan fordres af Enhver, af hvem der overhovedet (af ham selv
eller Andre) kan fordres Selvbeherskelse, er, at hans Handling ligger i
en Række, der ved Fortsættelse vilde føre til fuldkomment Herredømme
over sig selv: men paa hvilket Punkt i Rækken det enkelte Individs
Handling i det enkelte Tilfælde skal ligge, det er Noget, denetiske
Tænkning med de Midler, der staa til dens Raadighed, ikke formaar at
bestemme saaledes, at baade individuelle og sociale Hensyn komme til
deres Ret. Og det af den simple Grund, at de forskellige Individer ikke
begynde ud fra samme Punkt.

10. Forskellen mellem det Standpunkt, hvorpaa vi her have stillet os,
og det individualistiske ses ogsaa af den Maade, hvorpaa de forskellige
Arter af Selvbeherskelse vurderes. Vi betragte ikke det enkelte Individ
som en lille afsluttet Verden for sig, men stedse i dets Forhold til
Andre. Spørges der da: er det vigtigst at beherske sin Hævnlyst eller
sin Havesyge eller sin sanselige Nydelsesdrift? — kan der naturligvis
gives et Svar herpaa efter den Maade, hvorpaa disse Drifter gribe ind i
Individets eget Indre; men dette Svar vil ikke være tilstrækkeligt.
Sanselighed og Nydelsessyge gøre Mennesket afhængigt af det Ydre og
hæmme derved hans frie Udvikling. De hindre ogsaa de ideelle Følelsers
Udvikling og svække Villiens Energi, komme maaske endog i Strid med,
hvad fysisk Selvopholdelse kræver. Af størst Betydning i etisk
Henseende er det, at Hengivelse til sanselige Nydelser indsnevrer
Sindet. Sanselig Nydelse kan ofte ikke deles med Andre, ja kan maaske
endog kun naas paa Andres Bekostning. Det er maaske først en af
Affekterne fremkaldt Tankeløshed, som lader det nydende Individ se bort
fra de Følger, dets Nydelse kunne have for Andre; men denne Tankeløshed
slaar ved Vane over til Hjerteløshed. Udsvævende Mennesker ere ofte
mere haardhjertede og kolde end Mennesker, der forse sig paa Andres
Gods eller lade sig rive hen af opblussende Vrede. Etisk og juridisk
Betragtning fører her til forskelligt Resultat. Den, der stjæler for
sine sultende Børns Skyld, staar etisk set langt over den, der i
Udsvævelser tilintetgør den materielle eller aandelige Kapital, som
kunde være kommen Mange til Gode. Den positive Moralitet og især den
offentlige Mening nærmer sig her, som saa ofte, for meget den blot
juridiske Betragtningsmaade. Tyven er udelukket fra det »gode Selskab«,
men den udsvævende Egoist indtager maaske Hæderspladsen.

Hvad særligt Kønsforholdet angaar, kan det først indenforden sociale
Etik finde sin fulde Bedømmelse. Indenfor den individuelle Etik er den
vigtigste Regel den, at for den Rene er Alt rent. Det Urene fremkommer,
naar Bevidstheden er hildet i sanselige Forestillinger, ikke kan
frigøre sig for dem. Skyhed og Snerperi kunne være betænkelige Tegn,
fordi de vidne om, at slige Forestillinger saare let indfinde sig hos
Individet. Ikke ved at pleje en mystisk Sky for Kønslivets Fænomener,
men ved at betragte dem som alle andre Naturfænomener med uhildet Blik
og klar Forstaaelse, arbejder man paa en sund og naturlig Renhed i
Sindet. Der gives kun to sunde Maader at staa overfor Kønsforholdet
paa, dels paa den antydede Maade som fysiologisk og psykologisk
Iagttager, dels som den, der erfarer dets Magt gennem inderlig
Hengivelse, altsaa gennem mere end blot sanselig Nydelse. Forskellig
fra begge Dele er Leflen, Raahed og uterlig Fantaseren.

Forholdet til Kønslivet stiller et af de allervanskeligste etiske
Problemer. Natur og Kultur støde her sammen paa den skarpeste Maade.
Som Naturvæsen er Mennesket moden Mand og Kvinde længe førend dets
Existens som Kulturvæsen endnu er befæstet saaledes, at det kan sørge
for sit Afkom. Der rejses her stadigt stærke Fordringer fra Naturens
Side, som ikke kunne tilfredsstilles i det Omfang, i hvilket de trænge
frem, uden at Kultur- og Samfundslivet sprænges. Her, som saa ofte,
rører Naturtrangen sig med Ubændighed og Ødselhed, ret som om Naturen
for enhver Pris vilde sikre Livets Bestaaen paa Jorden, hvorledes det
saa gaar med det enkelte Individ. Det er Naturens sorgløse Udstrøen af
Livsspirer, som her viser sig fra den grelleste Side og stiller de
Væsener, hos hvem Bevidsthedslivet er vaagnet, overfor de største
Opgaver. Naturen bruger den individuelle Organisme som Middel; men naar
et personligt Liv har udviklet sig, vil det ikke være blot Middel. Der
staar en Kamp mellem de Instinkter, vi have fælles med Dyrene, og de
Interesser, som føre til en højere Udvikling af det menneskelige Liv.
Kant drog endog heraf den Slutning, at Mennesket af Naturen ikke var
anlagt til det civiliserede Liv, men at Naturens Hensigt kun var
Bevarelsen af Menneskeslægten som Dyreart. Han fandt her en dyb
Disharmoni og en Kilde til Elendighed, somkun kan overvindes, naar
Menneskene naa et Kulturtrin, fra hvilket de endnu ere langt
fjernedeKant: Muthmasslicher Anfang der Menschengeschichte. (1786).
(Vermischte Schriften. Halle 1799. 111, p. 48 f.). — Smlgn. hermed Elie
Metchnikoff: Etudes sur la nature humaine. Paris 1903. chap. 5
(Désharmonies dans l'organisation et le functionnement de l'appareil de
la reproduction).. Den store Tænker har her paa én Gang peget paa den
store Vanskelighed og paa den eneste Maade, paa hvilken man etisk set
kan stille sig til den. Det er let nok at overhugge Knuden og uden
videre fordre ubunden Tilfredsstillelse af de naturlige Instinkter. En
saadan er netop kun mulig, hvis vi igen ville gaa tilbage til det
dyriske Trin. Og selv paa det dyriske Trin hersker der ikke fuldstændig
Ubundethed, hvad Parringsvalget og Parringskampen noksom vise. Selvom
Askesen i sit Naturhad og den officielle Moral i sit Snerperi ender i
Usandhed og Unatur, gaar Reaktionen mod dem paa sin Vis over Stregen,
naar den vil hævde, at Kønsforholdet er neutralt eller i hvert Tilfælde
af underordnet Betydning i etisk Henseende. Det er i Kraft af et
rigtigt Instinkt, at man til alle Tider har betragtet Kønsforholdet og
dets Ordning som et af de allervigtigste etiske Spørgsmaal. Her have vi
endnu kun at gøre med det fra det enkelte (skønt ikke suveræne)
Individs Standpunkt og kunne derfor ikke give nogen fuldstændig
Behandling af dette Spørgsmaal: en saadan kan først Læren om Familien
give. Men saa Meget er klart, at da Kønsinstinktet kun kan
tilfredsstilles ved Hjælp af et andet Individ, kan der her ikke være
Tale om nogen ubegrænset individuel Frihed. Dersom Instinktets
Tilfredsstillelse medfører Ulykke og Nedværdigelse for et andet
Individ, eller endog forudsætter Tilværelsen af en hel Klasse af
Mennesker, der leve af at være Midler for Andres sanselige Lyst, saa
behøves der ingen nærmere Paavisning af, at vi her ingenlunde staa
overfor noget Ligegyldigt, en ren Privatsag. Kønsinstinktet skjuler i
sig Spiren baade til det Højeste og Ædleste og til det Laveste og
Nederdrægtigste i den menneskelige Natur. Det kan føre Individet ud
over sig selv i Begejstring og Glæde over et andet Menneske og derved
vise sig beslægtet med al Hengivelse og

Opofrelse; men det kan ogsaa føre til, at Individet gør Andre til
blotte Midler for sin Nyden, hildet som det er i sine Tilskyndelser.
Mellem disse Poler svinger Instinktet, og der hører en mærkelig
Blindhed til for at mene, at Selvbeherskelse her ikke skulde have nogen
Betydning. Selvbeherskelse viser sig netop her at være Menneskets
Adelsmærke, Betingelsen for, at det kan fortsætte den Udviklingsgang,
ved hvilken det har hævet sig op af en dyrisk Existens.

Selvbeherskelse er ogsaa mulig i langt højere Grad, end man ofte mener.
Man taler her ofte om fysiologiske Nødvendigheder, som ikke ere
tilstede, men som man ganske vist kan fremelske ved ideligt at tale om
dem. Der er Individer, som uden Skade for deres aandelige og fysiske
Livs Sundhed og Kraft bevare deres Renhed. Hvor langt det enkelte
Individs Evne til Selvbeherskelse gaar, kan kun det selv prøve; men
ligesaa lidt som Nogen har Ret til at kaste den første Sten, ligesaa
lidt har Nogen Ret til at kalde sin egen Svaghed for en
almenmenneskelig NødvendighedDer foreligger ingen pædagogisk Grund til
at sænke Niveauet. Esquirol bemærker: »Si la continence, dans quelques
cas très-rares, a causé l'aliénation mentale, le libertinage est une
cause plus fréquente«. Des Maladies mentales. Bruxelles 1838. I. p. 24.
— I meget stærke Udtryk angriber den engelske Læge Lionel Beale (Our
Morality and the Moral Question, chiefly from the medical side. London
1887) dem, der paastaa hin fysiologiske Nødvendighed. Han anfører (p.
99) en Udtalelse i samme Retning af Sir James Paget. Smlgn. ogsaa S.
Ribbing: Om den sexuela hygienen (Stockholm 1888). (Forelæsninger for
svenske Studenter). — Albert Heim: Das Geschlechtsleben des Menschen
vom Standpunkte der natürlichen Entwickelungsgeschichte. Zürich 1900.
(Et Foredrag for Schweizerstudenter). — Erik Pontoppidan:
Kønssygdommenes Betydning og Forebyggelse. København 1903.
(Forelæsninger for danske Studenter). I dette sidste Værk fremhæves
særlig (p. 65 f; 98), hvorledes etiske og sanitære Hensyn her falde
sammen: »I Spidsen for alle gode Raad til Ungdommen angaaende disse
Sygdomme og deres Forebyggelse sættes en Opfordring om Personlighedens
Opdragelse og Indordnen under faste sædelige Principer, for at styrke
Karakteren og sætte en mandig Villie mod de kønslige Fristelser.«. Den,
som maa kæmpe haardt for at holde sig oven Vande, kan gøre det med
denBevidsthed, at han tager sin Del af den Lidelse, Slægten maa gaa
igennem for at naa et højere Trin, og at han yder sin Skærv til Fremme
for Udviklingen derhen imod. Vi ere Alle Led af den store
Udviklingsrække, der fører fra Dyret til Mennesket. Og i ingen
Henseende er det maaske saa vigtigt som her, at Trangen hindres i at
synke tilbage til den rent dyriske Form. Den vældige Trang, som Talen
her er om, ytrer sig i Regelen hos Dyret blindt, isoleret og
ligegyldigt overfor sin Genstand, skønt der i Dyreverdenen findes Træk,
der vidne om, at en højere Form allerede her er mulig. Humaniseret
bliver Trangen, jo mindre den skilles fra andre Elementer i
Personligheden, jo mere den forbindes med og bestemmes ved sin
Genstands særegne, individuelle Egenskaber, og jo mere den bliver
bærende Grundlag for sympatiske Følelser og ideelle Interesser.

Ligesaa lidt her som overfor de Motiver, der føre til Selvmord, kan
Kampen altid føres direkte. Selvbeherskelsen kan ikke altid øves i det
enkelte, yderste Øjeblik. Ved Legemsøvelser, ved sund og kraftig Næring
for Fantasien og ved Entusiasme for ideelle Formaal hindres Instinktet
fra at brede sig og fremkalde de fixe Ideer og den Svimmelhed, som
fører til Fald.

11. Medens det i den positive Moralitet ikke mangler paa farisæisk
Holdning overfor de Forvildelser, der fremkomme ved yppige Instinkters
og Tilskyndelsers Udfoldelse, har den ikke saa meget Blik for, at
Selvbeherskelse kan blive af meget stor Betydning ogsaa under helt
andre Forhold. Er der i den nys omtalte Periode Fare for at løbe vild,
kan der i en senere Periode være Fare for at løbe fast. Og Mange, som
løbe vild i Ungdommen, løbe sig senere saa meget desmere fast. Mange
unge Himmelstormere ende som Filistre; Manges Liv deler sig i en
Udsvævelsernes og en Blaserethedens Periode. Den, der forbliver sig
selv tro gennem de Kampe, de urolige Tilskyndelser føre ind i, vil
ogsaa lettere bevares for at stagnere.

Vanens og regelmæssige Livsforholds Indflydelse stiller ofte ikke ringe
Krav til Selvbeherskelsen, for at den aandelige Frihed og Friskhed skal
kunne bevares og en ny Væxt stedse blive mulig. Det Nye maa finde os
nye; men Forudsætningen derfor er en stadig Bestræbelse for at holde
Blikket aabent ogklart. Vor Væxt kan ganske vist ikke gaa i det
Uendelige. Der er sørget for, at Træerne ikke voxe op i Himlen. Men det
gælder om at faa alle værdifulde Væxtmuligheder udviklede. Der er intet
smukkere Syn end en kraftig og livlig Udvikling i en Alder, hvor al
Udvikling ellers plejer at være afsluttet. Stadigt aandeligt Arbejde og
varm Sympati for alt Stort og Skønt er det bedste Middel til at undgaa
StivnenSmlgn. min Karakteristik af F. C. Sibberns Personlighed og
Udviklingsgang i Mindre Arbejder.. Kejser Marcus Aurelius stiller i
sine Optegnelser (VI, 30) følgende Opfordring til sig selv: »Se til, at
du ikke forkejsres (ὅρα μὴ ἀποκαισαρωθῇς)! Sørg for, at du ikke faar
Farve efter din Stilling! Det sker jo saa let. Bevar dig derfor
ligefrem, god, ren, alvorlig, uden Prunk, retfærdig, from, fuld af
Velvillie og Kærlighed, standhaftig i at opfylde dine Pligter. Kæmp
for, at du kan vedblive at være et saadant Menneske, som din Stræben
efter Visdom vilde gøre dig til!« — Den Fare for at blive en Filister,
som den filosofiske Kejser frygtede, truer enhver, hvad enten han er
lavt eller højt paa Straa, og Midlet imod den er overalt det, som han
anbefalede: at være tro imod sig selv og imod sin bedste Stræben.

c. Selvstændighed.

12. Baade Selvopholdelsen og Selvbeherskelsen ere Betingelser for den
personlige Selvstændighed. Det enkelte Individ skal hævde sig udad til
og indad til for at komme til at staa som et ejendommeligt og
selvstændigt Led af Slægten. Det har Noget i sig, som ganske paa samme
Vis ikke kommer igen hos noget andet Individ. Trangen til selvstændig
Udvikling, til at gøre sine Anlæg og Evner gældende er en af de
vigtigste Kræfter, som føre til det menneskelige Livs Fremgang. Uden
Tro paa sig selv og Tillid til, at der er Noget i Ens Selv, som
fortjener at leve og udfolde sig, kan Intet udrettes. Mismod og
Mistillid til sig selv lammer al Villen og alt Arbejde, ja er ofte Tegn
paa en Villiessvækkelse, der kan nærme sig til Idioti. Allerede
Aristoteles har indskærpet, at den, der har for lidenSelvfølelse, ikke
kommer til at udrette alt det Skønne og Gode, han ellers kunde, fordi
han ikke anser sig værdig dertil. En saadan »Mikropsyki« (som
Aristoteles kalder den) hindrer Udfoldelsen af, hvad der ligger i
Individets Natur. Den sande Selvfølelse (Makropsykien) er ganske vist —
som Aristoteles ogsaa viser — vanskelig og sjelden; den forudsætter, at
man ikke blot agter sig selv værdig til noget Stort, men ogsaa
virkeligt er værdig dertil. Den, som besidder denne Følelse, har en
fast Maalestok i sig selv. Han agter ydre Ære og ydre Goder kun som
noget Underordnet. Han kender sine Grænser, søger at udrette Alt, hvad
han formaar indenfor dem, taaler intet Overgreb fra Andres Side, men
begaar heller ikke selv noget Overgreb. Han gaar tryg og frejdig gennem
LivetAristoles's Lære om Makropsyki og Mikropsyki findes i Eth. Nic.
IV, 5—9. — Smlgn. fra en nyere Tid: Hume: Treatise III, 3, 2 (Of
greatness of mind), og Adam Smith: Theory of moral sentiments. VI, 3
(Slutning)..

Ydmyghed og Beskedenhed ere ikke saa store Dyder, som de ofte ere
udgivne for at være. Den store Ros, som er bleven dem til Del, kan kun
forklares dels som Reaktion imod den overdrevne og hensynsløse
Selvfølelse, som er saa hyppig dels som Eftervirkning af den asketiske
Tankegang, for hvem Lydighed er den højeste Dyd. Hvad det gælder om, er
at kende sig selv og saa stræbe at faa Alt frem, hvad man kan gøre.
Naar Idealet blot sættes tilstrækkeligt højt, behøves der ingen særlig
Lovprisning af Ydmyghed. Vi ville da nok faa vore Skranker at mærke og
behøve ikke at svække vort Mod ved at dvæle for meget ved vor
AfmagtSpinoza definerer Ydmyghed (humilitas) som »den Sorg, der opstaar
ved, at Mennesket betænker sin Afmagt eller Svaghed«, en Følelse, der
let lammer og fører til Foragt for sig selv (abjectio). Eth. III. Aff.
Def. 26—29. — Aristoteles vil heller ikke betragte Undseelighed (αἵδως)
som en egentlig Dyd. Eth. Nic. IV, 15. i Stedet for at samle og anvende
den Magt, vi virkeligt have. Den, der kender sine Grænser, har paa én
Gang Tro paa sin Ejendommelighed og Blik for sinLidenhedSmlgn. Goethes
Selvvurdering (i en Samtale med Eckermann. 30. Marts 1824). Man havde
villet sidestille Tieck med ham som Digter. Dertil siger Goethe, at det
vilde være det Samme, som hvis han selv vilde stille sig ved Siden af
Shakespeare.. Han føler sig paa én Gang stor og lille. Den sande
Selvfølelse faar derved et Præg af Humor.

13. Man hævder ikke sin Selvstændighed ved ængsteligt at holde al
fremmed Indflydelse borte. Jo mere Stof, et Menneske kan behandle og
tilegne sig, desmere vil han kunne lægge sin Ejendommelighed for Dagen.
Den sande Selvstændighed viser sig netop ved at kunne fordybe sig i et
rigt Indhold. De mest originale Mennesker ere gerne mest villige til at
anerkende, hvad de have lært af Andre. Marcus Aurelius begynder sit
Skrift med at opregne alle dem, som have havt Indflydelse paa hans
Udvikling. Goethe, der som Faa havde Ret til at føle sin
Selvstændighed, siger (i en Samtale med Eckermann): »Man taler om
Originalitet; men hvad vil det sige! Saasnart vi blive fødte, begynder
Verden at virke paa os, og det gaar saaledes lige til Enden. Og hvad
kunne vi overhovedet kalde vort Eget uden Energien, Kraften, Villien!
Hvis jeg kunde sige Alt, hvad jeg skylder store Forgængere og
Medlevende, saa vilde der ikke blive Meget tilbage«.

Ofte mener Individet kun at kunne hævde sin Selvstændighed ved at
trække sig tilbage til Følelsen og beraabe sig paa den. Følelsen har
noget mere Individuelt ved sig end Tanke og Handling. Men naar
Individualitet ikke skal være det Samme som Isolation, og naar den
Ensidighed og Begrænsning, som hvert enkelt Individ altid lider af,
skal kunne suppleres, saa maa det ikke blive ved den mystiske
Beraabelse paa Følelsen, men Ejendommeligheden maa lægge sig for Dagen
i Tankens og Villiens Arbejde. — Overspændt Følelse af den egne
Personlighed uden Forstandskraft som Modvægt er et hyppigt Karaktertræk
hos SindssygeMaudsley: Pathologie de l'esprit. Trad. de I'anglais. p.
228 ff..

14. Ydre Selvstændighed er nødvendig for, at den indre ret kan være
tilstede. Afhængighed af Andre medfører Skranker for den frie Bevægelse
og Udfoldelse af Kræfterne. Enmoden etisk Personlighed vil derfor
stræbe efter ydre Frihed. Vi se ogsaa, at Verdenshistorien egentligt er
en stor Befrielseshistorie. Hvad der kæmpes om i Historien, er ikke
blot om Midlerne for at leve, men ogsaa om Midlerne for at kunne leve,
som man vil. Hegel har træffende sagt: i Orienten var Én fri, i
Grækenland vare Nogle frie, i nyere Tid ere Alle frie. Vi kaldes nu
alle Herrer; hvad der først betegnede den Enes Overhøjhed over den
Anden, betegner nu den Enkeltes personlige Selvstændighed. Det var en
asketisk Tendens, der gjorde sig gældende, naar baade Buddhismen,
Stoicismen og den ældste Kristendom hævdede Friheden som noget rent
Indre og erklærede det for ligegyldigt, om man i det Ydre var fri eller
Træl. Vel kan Slaven have sin indre Helligdom, hvor Ingen kan trænge
ind; men den fuldstændige Modsætning mellem Indre og Ydre er ikke blot
pinlig, men kan skade selve det etiske Liv ved at hindre de indre
Kræfter i at blive anvendte udad til. Naar Historien fra én Side set er
en stor Frigørelsesproces, saa er den etiske Betydning deraf, at der
skabes selvstændige, personlige Udgangspunkter for Slægtens Liv.
Slægten lever kun i de enkelte Individer; jo kraftigere og friere disse
røre sig, des fyldigere og rigere vil ogsaa Slægtens Liv blive. Den
individuelle og sociale Etik mødes altsaa her i samme Fordring. (Smlgn.
VIII, 6). Grænsen for den Enkeltes personlige Frihed maa bestemmes ved,
hvad Andres lige Frihed kræver, og det vil være Opgaven saavidt muligt
at faa disse Grænser til at falde sammen med Grænserne for Individets
Evne og Drift.

Ære og Ejendom kunne betragtes som ydre Forlængelser af den personlige
Frihed.

For at kunne naa vort Maal er det ikke nok, at vi have Tro paa os selv;
vi behøve ogsaa en vis Anerkendelse fra Andres Side. Ogsaa Andre maa
betragte os som et Væsen med en berettiget Ejendommelighed. Æren kommer
under sunde Forhold af sig selv, som en Forudsætning, der ikke behøver
at tildrage sig særlig Opmærksomhed, men som dog giver vor Optræden
overfor Andre Tryghed og Fasthed. Det er usundt, naar Opmærksomheden
for meget henledes paa det Billede, der aftegner sig af os i Andres
Bevidsthed. Hvad der skal være Betingelsefor vor Virksomhed, bliver da
let til Formaal for den, og Skinnet kommer da til at raade.

Den personlige Udvikling behøver dernæst ogsaa materielle Midler.
Saalænge Individet lever fra Haanden i Munden, kan ingen højere
Udvikling komme i Stand; og saasnart det har Mere end fra Haanden i
Munden, bar det ogsaa Ejendom. Her i den individuelle Etik betragte vi
Ejendommen kun som Middel for personlig Selvstændighed, som en
Forlængelse af Personligheden. Ved enhver Ordning af Samfundet, der
ikke gør den Enkelte til en blot Maskine, et villieløst Redskab, maa
han have Raadighed over de Midler, han under visse Betingelser kan
skaffe til Veje. Hvorledes disse Betingelser nu end skulle formuleres,
og hvor stor en Kontrol man end vil have ført med hans Raaden over
Midlerne, maa der stedse blive et Omraade tilbage, hvor han selv tager
Bestemmelserne. Og dette Omraade bør være saa stort, som det er
foreneligt med Hensynet til Andres Tarv. Enhver Begrænsning af
Raadigheden er i sig selv et Onde. Hvorfor skal jeg ikke bruge mine
Kræfter til at bearbejde det Stof, jeg forefinder, eller min Magt til
at lægge Beslag paa saa Meget, jeg formaar, naar jeg ikke skader
Nogensomhelst derved? I og for sig er det et Gode at kunne brede sig i
Tilværelsen; Ondet kommer først, naar det kommer til Sammenstød mellem
Flere, der alle have denne Trang til at brede sig. Bevisbyrden
paahviler altsaa den, der vil indskrænke min Magtsfære, ligesom
Bevisbyrden overhovedet (i Kraft af Velfærdsprincipet) paahviler den,
der vil have, at vi skulle føle Smerte istedetfor Lyst. Denne Trang til
Ejendom og Magtudfoldelse er ikke nødvendigvis Egoisme. Det er jo ikke
sagt, at man gør Besiddelse og Magt til sine højeste Formaal. De kunne
bruges, ligesom Sundhed, fysisk og aandelig Kraft, i Menneskehedens
Tjeneste.

Paa alle Trin af menneskelig Existens finde vi denne Trang til Ejendom,
i hvert Tilfælde rørlig Ejendom. Det Ejendomsfællesskab, især af Jord,
som er saa almindeligt paa mere primitive Udviklingstrin, forsvinder
overalt ved den kraftigere Udvikling af de enkelte Personligheder, som
Civilisationen fører med sig. Det viser sig uforeneligt med en
selvstændigere og friereUdvikling af det personlige Liv. Under
Ejendomsfællesskabet, som f. Ex. i de sydslaviske Zadruga'er, er
Enhvers Skæbne fastslaaet og kan ikke blive væsentligt forskellig fra
de Andres. Men der opstaar naturlig en Trang til at »leve efter eget
Tykke, arbejde for sig selv, drikke af sit eget Glas«, — til at »nyde
det uafhængige Livs Fortryllelser og trodse dets Farer«Laveleye: Om
Ejendomsretten og dens primitive Former. Dansk Overs. p. 120. — Om
Ejendommens Historie smlgn. Spencer: Political Institutions. Chap. 15.
— Cl. Wilkens: Sociologi p. 284—295.. Det er meget vel muligt, at
Ejendomsretten, dens Begrundelse og dens Udstrækning vil og maa
undergaa mangfoldige Forandringer. Men hvilken Ordning der saa
anvendes, vil en væsentlig Del af den Værdi, som kan tilskrives den,
bero paa det Omfang, i hvilket den tilfredsstiller
Selvstændighedstrangen hos saa Mange som muligt. I Selvstændigheden
ligger en af de vigtigste Betingelser for, at Anvendelsen kan blive
godV. Falbe Hansen (Stavnsbaandsløsningen og Landboreformerne. Set fra
Nationaløkonomiens Standpunkt. I. Kbhvn 1888. p. 69 f., 73) bemærker:
»Fællesskabet havde som alle saadanne gamle Institutioner haft sin
naturlige Berettigelse . . . . Men i Tidens Løb mistede det sin
Berettigelse og blev i høj Grad skadeligt, navnlig fordi det hindrede
Forandring og Fremskridt. Den Enkelte maatte ved sin Jords Dyrkning
følge de Andre; han maatte ikke alene vedblive med samme Driftsystem,
men han kunde heller ikke i Enkelthederne uden Vanskelighed foretage
større Forandringer . . . . Udskiftningen brød gammel Skik og
Slendrian; den tvang Bonden, der tidligere tankeløs og villieløs havde
fulgt med i Landsbyens nedarvede Fællesdrift, til selvstændig,
individuel Tænken og Virken. Den gjorde det muligt for den Enkelte at
gaa frem uden at hindres af Andre«.

Paa lignende Maade som Ære og Ejendom maa de borgerlige Rettigheder
betragtes. Historien (især Roms og Englands) viser os, af hvor stor
Betydning det har været for et Folks, ja for hele Menneskehedens
Udvikling, at den Enkelte staar fast paa sin gode Ret. »Fuldstændig
Opgivelse af Retten«, siger JheringKampen for Retten. Dansk Overs. p.
20. — Smlgn. ogsaa Der Zweck im Recht. I, 2. Aufl. p. 74 f. 259. —
Steinthal (Allg. Ethik p. 154) bemærker: »I Tyskland, hvor
Retsudviklingen i Aarhundreder har været saa aldeles hæmmet, ere
Karaktererne sparsomt udsaaede og Retsfølelsen svag.«, »er et moralsk
Selvmord«.

                             XII. Hengivelse

                             XII. HENGIVELSE.

a. Kærlighed til andre Væsener.

1. Kærlighed arbejder saa direkte som muligt for det, der er al Etiks
sidste Maal. Var der kun denne ene Følelse i Mennesket, og var den ikke
saa ofte blind, vilde hverken praktisk eller teoretisk Etik være
nødvendig eller mulig. Men med et saa simpelt og fuldkomment Kompas ere
Menneskene nu engang ikke udstyrede.

Kærligheden forudsætter en Evne til at genkende et Følelsesliv hos
andre Væsener. Den strækker sig saa vidt, som det er os muligt at sætte
os i Andres Sted, at føle og lide med dem. Den almindelige
Menneskekærlighed har langsomt udviklet sig gennem successiv Udvidelse
af Kredsen af de Væsener, med hvilke man kunde sympatisere. Følelsens
Omfang er nu dog ikke uden Indflydelse paa dens Art og Styrke. I de
snevreste Familie- og Venskabsforhold optræder den anderledes end i de
løsere og fjernere Forhold. Ved Spørgsmaalet om Kærlighedens rette Art
og Styrke i de forskellige Forhold bliver det klart, hvad tidligere er
vist, at Kærligheden gaar over til Retfærdighed. Retfærdigheden er den
efter sit eget Princip ordnede Kærlighed. Den almindelige
Menneskekærlighed (den uinteresserede og universelle Sympati) fører,
naar den bliver klar over sig selv, til den Fordring, at der, netop for
hele Slægtens Velfærds Skyld, skal vises den største Kærlighed i de
snevreste Kredse, hvor Menneskene kunne være og gøre Mest for
hverandre. Ved et umiddelbart og stadigt Livsfællesskab, som i Familien
eller i et nøje Venskabsforhold, aabnes gensidig Adgang til saa dybt
Indblik i Personlighederne, som idethele er muligt. Enhedsfølelsen kan
her blive saa stor, som den idethele kan blive. Kærlighedens Styrke,
hvad enten den har Heftighedens eller Inderlighedens Karakter, kan ikke
blive saa stor i de vide Kredse som i de snevre. Der skelnes her ikke
mellem Mit og Dit.mellem Given og Modtagen, og dog lægge netop
Personlighedernes Ejendommeligheder sig for Dagen, da de intetsteds
kunne udfolde sig saa frit og frejdigt som i et saadant Forhold. I
saadanne snevre Forhold fødtes Sympatien fra først af i
Menneskeslægten, og fødes den stedse paany. Selvom derfor den etiske
Vurdering for at faa alle Hensyn med stiller sig paa den almindelige
Velfærds Standpunkt, saa fordrer den dog netop fra dette Standpunkt de
smaa Kredses Bestaaen. I dem naas i mange Henseender det Højeste, som
kan naas. De blive Forbilleder for de større Kredse. Og ikke blot det,
men fra dem udstrømmer ogsaa den Kraft, som kan besjæle de større
Kredse.

Der kan ofte være et Misforhold mellem Kærlighedens Styrke og Omfang.
Den kan begrænse sig, saaledes at der opstaar en Gruppeegoisme, naar
Familiens, Standens, Nationens eller Racens Interesser dyrkes paa
Bekostning af store almenmenneskelige Interesser. Ligesom den Enkeltes
Selvopholdelsestrang maa underordnes Hensynet til Alles Tarv, saaledes
maa ogsaa den begrænsede Sympati undertiden ofres for den mere
omfattende. Vore Pligter som Familiemedlemmer eller som Venner staa
ikke over vore Pligter som Patrioter og som Mennesker. Men Misforholdet
kan ogsaa være af omvendt Art. Der kan gives en Opofrelse og
Begejstring for store nationale og almenmenneskelige Interesser, der
fører til hensynsløs og brutal Optræden i de mindre Kredse. »Man
mangler«, siger MaudsleyPathologie de l'esprit. p. 260., »ikke Exempler
paa, at Martyrerne for Menneskehedens Sag selv kunne frembringe
Martyrer blandt dem, til hvilke de staa i inderligt og dagligt Forhold.
Det daglige Livs ydmyge og kedelige Pligter og Selvfornegtelser fordre
en rolig og bramfri Selvbeherskelse . . . men gøre ikke Krav paa
offentlig Opmærksomhed og Deltagelse.« Der er i denne Ytring af
Maudsley rigtigt antydet, at den Sympati, der fører til Virksomhed i
større Kredse. saare let faar en Tilsætning af Ærgerrighed og
Forfængelighed. Ofte kan det ogsaa være Rastløshed, der fører ud over
de snevrere, men inderligere Forhold.Naar Hengivelse og Kærlighed
idethele opstilles i Etiken som Dyd, der skal øves, eller Pligt, der
skal opfyldes, forbinder sig dermed ejendommelige psykologiske
Vanskeligheder, der ofte ere blevne fremhævede fra filosofisk Side — i
Oldtiden især af Stoikerne, i nyere Tid især af Kant og hans Disciple.

Ideen om almindelig Menneskekærlighed fremtræder, som vi have set (III,
8; IX, 1), hos græske Filosofer i de sidste Aarhundreder før
Kristendommens Fremtræden. En særligt inderlig Form faar denne Følelse
hos Kejsertidens Stoikere. Marcus Aurelius fordrer saaledes, at vi ikke
blot skulle føle os som Del (meros), men som Led (meios) af Menneskenes
Rige. Man skal altsaa forholde sig til Andre, ikke som en Sten i en
Dynge forholder sig til andre Sten i Dyngen, men som et Organ for
holder sig til andre Organer i samme Organisme. Og hermed hænger den
inderlige Betagethed sammen, hvorved Kærligheden bliver en Berigelse af
det egne indre Liv. »Hvis du blot er Del, ikke Led«, siger Marcus
Aurelius, »saa elsker du endnu ikke Menneskene af Hjertet: det at gøre
Andre vel glæder dig endnu ikke saaledes, at det helt betager dig, men
du gør det som blot og bar Pligt, endnu ikke med den Følelse, at du
derved gør dig selv vel.« — Hvad der alligevel hindrede, at Kærligheden
vandt den Anerkendelse af de stoiske Filosofer, som den vandt i
Kristendommen, det var en anden Tendens, som var ejendommelig for
Stoicismen — og endnu mere ejendommelig for den end Tendensen til
Hengivelse, nemlig Bestræbelsen for aandelig Selvstændighed og
Uafhængighed af alt Ydre. Den, der hengiver sig, gør sig jo afhængig;
han raader ikke mere over sit Følelsesliv; hans Glæde og Sorg betinges
ved, hvad der sker udenfor ham, og hans Følelser kunne sættes i
stærkere Svingninger, end det er foreneligt med Bevarelsen af den indre
Harmoni, der for den græske Individualisme var det Højeste. Stoicismen
er betænkelig ved al stærk Sindsbevægelse, men især, naar denne
fremkaldes udefra. Hos Epiktet fremtræder tydeligst denne Side af
Sagen. Vel skulle vi have Medfølelse med Andres Sorg og ytre denne
Medfølelse, sukke med dem: »men«, tilføjer Epiktet, »vogt dig vel for,
at du ikke kommer til atsukke i dit Inderste!«Ifølge Stoikerne hørte
Medlidenheden til Affekterne (τὰ πάθη) og var en Last. Den Vise føler
ingen Medlidenhed. Diogenes Laërt VII, 111. 123. — Medens — siger
Seneca — kraftige Naturer ere tilbøjelige til Vrede, ere milde Naturer
tilbøjelige til ringere Fejl, som Medlidenhed. Ligesom det er uværdigt
for den Vise at blive afhængig af Andres Slethed ved at blive vred,
saaledes er det uværdigt for ham at blive afhængig af Andres Ulykke ved
at føle Medlidenhed. De ira II, 7. 15 (kfr. I, 7—8). – Ogsaa for den
indiske Visdom indeholdt Medlidenhed en Fare. Den kongelige Vismand
Bharata var lige ved at opnaa den forløsende Erkendelse, men gik glip
af den, da han plejede en lidende ung Gazelle. (R. Garbe: Die
Samkhya-philosophie. p. 143). — Se min Sammenligning mellem Buddha og
Jesus: Religionsfilosofi p. 270 og 272. — I Modsætning til denne Frygt
for at blive afhængig gennem Kærligheden staar Kristendommens Tro paa,
at den aandelige Frihed kan bestaa med Følelseslivets stærkeste
Svingninger, ja endog først ret blive til hos den, der helt og fuldt
gennemlever de store Modsætninger af Sorg og Glæde, Frygt og Haab.
Kristendommen staar her med et realistisk Præg i Forhold til den græske
Filosofi. Den frygter ikke for, at Hengivelsen til Livets Virkelighed,
Individets fulde Indleven i Slægtens Skæbne skal berøve Sjælelivet dets
Frihed og Kraft. Den sætter Livet til for at vinde det. Her er et
Element i den urkristelige Etik, som den filosofiske Etik maa tilegne
sig. Det er et etisk Experiment, som har en blivende Betydning,
uafhængigt af de specielle Forhold, under hvilke det foretogesSe
Sammenligningen mellem Stoicismen og Kristendommen i min Afhandling
Hedenske Sandhedssøgere (Mindre Arbejder. I. p. 174—179)..

Immanuel Kant og hans Skole saa ikke Sagen paa denne Maade. Naar Kant
mente at være i Overensstemmelse med den kristelige Etik, saa var det,
fordi han opfattede dennes Kærlighedsbud som Opstilling af et
Fuldkommenhedsideal, til hvilket det var muligt at nærme sig, men som
intet endeligt Væsen fuldstændigt kunde virkeliggøre. Kærlighed er en
Følelse, — og en Følelse frembringes ikke paa Befaling, siger Kant;
derfor maa det, der befales ved hint Bud, være praktisk Udøvelse af
Pligten i den ideale Form, at Udøvelsen udspringer af indersteHjerte og
Sindelag. Men hos Mennesket, fortsætter Kant, ytrer der sig stedse
andre Motiver end det, der bestaar i Agtelse for Loven, og Selvtvang er
derfor stedse nødvendig. Idealet er helligt, men Mennesket kan kun
drive det til DydKritik der praktischen Vernunft. Kehrbachs Udg. p.
100—102. Smlgn. Tugendlehre § 25—26 (Menschenliebe, ikke som »Liebe des
Wohlgefallens«, men som »Maxime des Wohlwollens«).. En af Kants danske
Disciple, M. G. Birckner, nærede særligt den Betænkelighed ved det
kristelige Kærlighedsbud, som det udtaltes af Kristus, at det fører til
at begrunde Moralen paa Egennytte: »De Egenskaber, der opvække Følelsen
af Kærlighed hos os, ere netop kun saadanne, som enten umiddelbart
bidrage eller dog kunde bidrage til at glæde og gavne os selv . . . .
Kærlighed er altsaa i Grunden, efter sin Oprindelse, en egennyttig
Følelse . . . . Som Kærlighed har sit Udspring af Egennytte, saa har
derimod Agtelse for Personer sit Udspring fra den rene, uegennyttige
Agtelse, vi i dem føle for Moralloven selv.« Birckner løser
Vanskeligheden paa lignende Maade som Kant. Hvad der i Kristendommen
menes med Ordet Kærlighed, er, mener han, »Lyst til det moralske Gode
for dets egen Skyld«M. G. Birckner: Efterladte Skrifter. København
1800. p. 175—184..

Følelsens Psykologi giver Kantianerne baade Ret og Uret i deres
Betænkeligheder. Det er i en vis Forstand rigtigt, at Kærlighed ikke
kan kommanderes frem. Det nytter ikke at fordre Kærlighed, hvor der
ingen Kærlighed er. Men hvis man gaar ud fra, at Etik er Mere end Jura,
der er »slaaet ind«, og at det Etiske kan bevare sin Gyldighed, selvom
Kommandotonen aflægges, vil man indse, at Følelser meget vel kunne
fremkaldes, og at der derfor meget vel kan fordres en Stræben efter at
tilvejebringe Betingelserne for Kærlighedens Opstaaen. Ofte kan en
Følelse kun fremkaldes indirekte og ad Omveje: det gør Opgaven
indviklet, men gør ikke dens Løsning umulig. Det er et vigtigt Hensyn
ved Ordningen af Samlivsforhold, ved Opdragelse og Selvopdragelse, at
der sørges for, at Betingelserne for kærlighedsfuld Hengivelse komme
tilstede. Den uvilkaarlige Samleven og Samvirken vil, naar den faar Lov
at udfoldesig i Ro, stille og langsomt virke i denne Retning. Og
Henblikket paa store Forbilleders inderlige og kærlighedsfulde Liv vil
vække ti! begejstret Efterligning af den Aandskraft, som udtrykker sig
deri. Sikkert faa Kantianerne ogsaa Ret i, at der her kun kan være Tale
om Tilnærmelse. Den sande Kærlighed er en saadan Kraft, at Enhver i
Sammenligning med den vil have stadig Lejlighed til at føle sin Afmagt
og sin Afstand fra Idealet. Men dette gælder jo dog om Forholdet til
alle Idealer, til Selvhævdelsens Idealer ikke mindre end til
Hengivelsens. Hvormange etiske Karakteregenskaber gælder det
overhovedet om, at de kunne bringes til Veje umiddelbart, efter
kategorisk Befaling?

Det er grundet paa falsk Psykologi, naar Kantianerne mene, at al
Følelse med Undtagelse af Agtelsen for den moralske Lov er af
egennyttig Art. Til Egennytte eller Egoisme udfordres en bevidst
Henføren af Alt til sig selv som Formaal. Det er ikke nok, at en
Følelse er forbunden med Selvtilfredsstillelse, for at den skal kunne
kaldes egoistisk (naar man ikke giver dette Ord en meget vid
Betydning). Deraf, at Hengivelsen medfører eller betinges ved Velbehag
ved den Genstand, til hvilken vi hengive os, kan ikke sluttes, at vi
gøre os selv til Formaal og kun behandle Genstanden som Midlet til vor
Nydelse. Hengivelsen vilde være psykologisk umulig, dersom Genstanden
ikke kunde vække vort VelbehagSmlgn. min Psykologi VI, C. 7.. Og den
Agtelsesfølelse, Kant beskriver, er en psykologisk Umulighed, naar det,
der agtes, ikke kan vække nogetsomhelst Velbehag hos os. Er Kærlighed
Egennytte, saa er Agtelse det ogsaa.

2. I hvert enkelt Tilfælde kan Kærligheden antage forskellige Former,
som hver for sig kunne have deres etiske InteresseAristoteles har i 8de
og 9de Bog af den nikomakeiske Etik underkastet disse forskellige
Former en Undersøgelse, som endnu har klassisk Betydning. (Dansk
Oversættelse af disse Bøger ved E. Bojesen i Program fra Sorø 1859)..
Den kan ikke altid have Karakteren af en umiddelbar Enhedsfølelse,
selvom de Individer, den gælder, ikke staa os fjernt. Den ene Part kan
staa saaledes over den anden, atForholdet fra denne sidstes Side faar
et Præg af Beundring og Ærefrygt, som dog ikke behøver at ændre noget i
den gensidige Kærligheds Ligelighed. Der kan føles Fællesskab og
Sammenhøren trods Forskellen i Karakter og Evner. Hos den overlegne
Part ytrer Kærligheden sig som Højsindethed. Det Høje i Højsindetheden
beror ikke paa, at Individet føler sig staaende paa et højere Stade end
andre; men netop paa, at han ikke føler sig staaende paa et højere
Stade, uagtet han virkeligt gør det. Den inderlige Hengivelse lader
alle saadanne Forskelle forsvinde. Højsindetheden kan fremtræde som
Humor, naar der vel er Blik for Andres Ringhed og Begrænsning, deres
Selvmodsigelser og Ufuldkommenheder, men dette ikke hindrer Sympatien
med dem. Det Høje i Højsindetheden beror fremdeles paa, at Medfølelsen
bestaar uafhængigt af de Andres Færd, trods deres Utaknemlighed og
Ligegyldighed. Og endeligt beror det Høje i Højsindetheden paa, at
Blikket er fæstet mod store, omfattende Livsinteresser, saa at
Sympatien ikke er begrænset til saadanne snevrere Kredse, hvor den
Enkelte umiddelbart træder overfor Andre. Den Højsindedes Kærlighed til
Menneskeheden bestemmes ved en omskuende Erkendelse af Menneskeslægtens
Livsbetingelser; det er hans Stræben at hævde disse, selvom han i det
Enkelte maa krænke, hvad en til snevrere Kredse bundet Sympati maatte
fordre. Med Urette mener derfor Adam SmithTheory of Moral Sentiments.
IV, 2., at Højsindethed (generosity) og Menneskekærlighed (humanity)
ere to helt forskellige Følelser. Han slutter dette af, at den, der
sætter sit Liv til for at redde en Anden, maaske ikke vilde føle
egentlig Sorg, om denne Anden var død af en Aarsag, hvis Virkning det
ikke var muligt at forebygge. Men denne Slutning er ikke rigtig. Det er
jo dog ganske naturligt, at Menneskekærligheden rører sig, naar der er
Mulighed for Handlen, selv hvor der ikke forud existerer noget nærmere
Forhold til det andet Individ. Det er kun i de snevrere Kredse, at den
hyppigt har Lejlighed til at optræde som aktuel; overfor fjernere
staaende Væsener holder den sig, afset fra specielle Anledninger, i
potentiel Form. Schopenhauer (Neue Paralipomena§ 244) har træffende
bemærket, at der gives en Art Mod, der udspringer af samme Rod som
Hjertensgodheden, nemlig deraf, at Mennesket føler sin Existens næsten
som identisk med Andres. »Denne Bevidsthed frembringer Mod derved, at
Mennesket hænger mindre fast ved sin individuelle Tilværelse, da det
næsten lever ligesaa meget i alle Væseners Existens og derfor bekymrer
sig mindre for sit eget Liv, og hvad dette angaar. Dette er ikke altid
Modets Kilde; ti Modet kan udspringe af forskellige Aarsager. Men hint
Mod er den ædleste Art af Mod, hvilket viser sig i, at det her er
forbundet med stor Blidhed og Taalmodighed.« — Der er i den højsindede
Kærlighed en saadan Kraft og Fylde, at den i sig selv hører til de
Ting, der give Livet Værdi. Den er værdifuld, ikke blot gennem sine
Virkninger, men ved selve sin Existens, og dens Virkninger ere kun dens
uvilkaarlige Expansion. —

Sand Kærlighed kan ikke vises ovenfra nedad. Det faar især Betydning
for Velgørenheden. Ofte rækkes Gaven ned fra Skyerne, og Medlidenheden
er hyppigt forklædt Hovmod. Den højsindede Kærlighed udsletter
Forskellen mellem Giver og Modtager, idet den anerkender den Andens Ret
til at tage, saavel som sin egen Pligt at give. Den arbejder hen til at
gøre den Lidende og Trængende til et selvstændigt Led af Slægten. Den
behandler heller ikke Modtageren som blot Middel til at faa Udladning
for blinde sympatiske Instinkter eller for et sentimentalt Hang. Det
blinde Instinkt tør vi her ofte ligesaa lidt følge, som Vrede,
Ærgerrighed og andre Tilskyndelser, selvom vi i Tvivls Tilfælde gøre
bedst i at lade Hjertet tale. Vi give jo ikke blot, fordi vi føle Trang
dertil, men fordi vi ville bringe virkelig Hjælp. Malthus er den
Første, der har paavist, hvor vanskelig en Kunst Velgørenhed er. Her
viser sig atter Kærlighedens nøje Sammenhæng med Retfærdigheden. Under
det sympatiske Instinkts Virken maa Hensynet til større Kredses Tarv
holdes fast.

Hos den, der fæster Blikket paa den store Kløft mellem de Trængende og
Lidende paa den ene Side og dem, der have forholdsvis let Adgang til
Livets materielle Goder, paa den anden Side, opstaar let en Svimmelhed,
som kan svække baadeSympatien og Energien. Man skal naturligvis ikke
lukke Øjnene for denne Kløft. Men det store Problem om Fattigdom og
Lidelse er langt mere indviklet og forgrenet, end at det kan løses ved
direkte Indgriben. Det nyttede ikke, om vi Alle gav alt vort Gods til
de Fattige. Vi maa søge vor Retfærdiggørelse i, at vi ved den Gerning,
vi have valgt, yde det bedste Bidrag, vi formaa, til Slægtens Velfærd.
Men fuldstændigt trygge kunne vi aldrig føle os. Naar have vi gjort
nok? Er vor Iver tilstrækkelig? Skyldes vor gunstigere Stilling ikke
for en Del Uretfærdigheder i Godernes Fordeling i Samfundet? Arbejde vi
virkeligt i Retning af en bedre Fordeling? — Spørgsmaal som disse ville
bevare deres Brod. De fysiske og moralske Ulykker i Verden føles
undertiden stærkest netop af dem, som ikke selv direkte lide under dem.
—

Der gives ikke blot en fysisk, men ogsaa en aandelig Velgørenhed, og
denne sidste er nok saa vigtig som hin. Ogsaa her gælder det om at
hjælpe Andre at hævde sig selv. Den aandelige Hjælp er endnu
vanskeligere at bringe end den fysiske. Kant negtede endog, at man
kunde arbejde for andre Menneskers Fuldkommenhed, hvorimod han nok
vilde indrømme, at man kunde arbejde paa deres Lyksalighed. Hans Tanke
var, at et Menneskes væsentligste Egenskaber maa være hans eget Værk,
udspringe af hans egen Villen. Heri ligger den Sandhed, at al aandelig
Hjælp kun kan bestaa i Vækkelse af Egenvirksomhed. Men dette gælder —
skønt Kant ikke vilde indrømme det — »Lykken« ligesaa vel som
»Fuldkommenheden«. Lykken har kun fast Grund, naar den er
selverhvervet. Dog gælder det ganske særligt ved indre, aandelige
Goder. Den Givende maa her, endnu mere end ved den fysiske Hjælp, gøre
sig til Middel. Uden Utaalmodighed og uden Egoisme maa han sætte sig
ind i Modtagerens Tilstand for at kunne give ham eller være for ham,
hvad der trænges til. Ovenfra nedad kan heller ikke her Noget udrettes.
Der skal, som Sokrates udtrykte det, ydes en aandelig Fødselshjælp; de
Spirer, Individet skjuler i sig, skulle lokkes frem. Denne sokratiske
Metode er den eneste frugtbare. Den er Kærlighedens egen Metode. —
Aandeligt forkomne Mennesker hjælper man allerede ved at vise dem, at
man tror dem i Stand til at udretteNoget. Den Tillid, man viser dem,
kan blive Spiren til deres egen Selvtillid. —

Den højsindede Kærlighed er ikke betinget ved, hvad Individet selv har
modtaget eller lidt. Det er det fulde og rige indre Liv, der gør, at
den Højsindede ikke ændrer sin Færd paa Grand af Andres Raahed, Utak
eller Fjendskab (Smlgn. IX, 1). Den er Følelsesudtrykket for Slægtens
Enhed; men denne Enhed kan ikke ophæves ved, hvad der end kan ske. Det
var et vigtigt Gennembrud i Slægtens etiske Udvikling, det vigtigste
Skridt paa Vejen til den almindelige Menneskekærlighed, da man begyndte
at hæve sig over den Sætning, som udtrykker det barbariske
Udviklingstrins Standpunkt: du skal elske din Ven og hade din Fjende!
Det var en Dualisme af Kærlighed og Had. Indenfor den europæiske Verden
finde vi i Platons Skrifter (Kriton, Gorgias, Statens første Bog) for
første GangDer er paa dette Punkt en Modstrid mellem Xenofons og
Platons Fremstillinger af Sokrates. Ifølge hin hyldede Sokrates det
gamle Standpunkt, at det er Tegn paa en dygtig Mand at elske sine
Venner og skade sine Fjender. (Memor. II, 3. 14; IV, 2). — Løsningen
kunde maaske ligge i, at Sokrates selv ikke har udtrykt sig bestemt om
dette Punkt, og at Striden om det først er opstaaet i hans Skole, hvor
saa Xenofon (i Tilslutning til Antisthenes) har hævdet den gængse
Opfattelse, medens Platon, i Modsætning til denne og ud fra sin ideale
Etik, har fortolket Mesterens mere ubestemte Udtalelse saaledes, at
Modsætningen mellem Ven og Fjende ikke gælder paa det højeste
Standpunkt. Denne Hypotese er opstillet af Karl Joël: Der echte und der
xenophontische Sokrates. I. p. 396 f. (Kfr. II, 2. p. 1008 f.). —
Allerede Demokritos havde iøvrigt udtalt (fragm. 48 Natorp), at den,
der øver Uret, er ulykkeligere end den, der lider Uret. Denne Udtalelse
hænger nøje sammen med, at Demokritos lægger Vægten paa det indre
Sindelag, Sindets indre Tilstand, i Modsætning baade til ydre Skæbne og
til ydre Handlen. Heri mødes den demokritiske og den platoniske Etik.
Smlgn. Natorp: Die Ethica des Demokritos. p. 102 f. en helt anden
Grundsætning opstillet: »man skal aldrig paaføre Ondt uden som
opdragende Straf, og det er bedre at lide Uret end at gøre Uret«.
Sætningen indføres med stort Eftertryk og med fuld Bevidsthed om dens
Modsætning til den gængse Tænkemaade. »Det véd jeg godt«, siger
Sokrates i Platons Kriton

(p. 49 D), »at det baade nu kun er nogle ganske faa, der mene dette, og
at det altid vil være saaledes. Hvem der da nu har denne Anskuelse, og
hvem der ikke har den, disse kunne ikke forhandle sammen; nej, de maa
uundgaaeligt foragte hinanden, naar de gensidigt se hinandens
Tænkemaade.« Det Nye er, at selv Forholdet til Fjenden nu falder ind
under Kærlighedsforholdet, idet Hævninstinktet underordnes Hensynet til
en højere Retfærdighed. Deraf følger ikke en asketisk Passivitet,
saaledes som der vilde følge af Bjergprædikenens bekendte Bud, hvis man
tog det efter Ordlyden. Man gør sig ikke til blot Objekt for Andre,
fordi man ikke lader den blinde Hævnlyst raade, som ingen Grænser
kender uden sin egen Mættelse, og som ikke har den Andens Vel til
sidste Maal. — I Læren om Statens Straffemyndighed ville vi igen møde
denne Modsætning mellem Hævnens (Gengældelsens) Grundsætning: »Ondt for
Ondt!« og den opdragende Kærligheds Grundsætning: »intet Ondt uden for
det Godes Skyld!«

3. Naar vi definere Sympati som Lyst ved Andres Lyst, Ulyst ved deres
Ulyst, saa ligger deri ikke forudsat Mere om disse Andre, end at de
have Evne til at føle Lyst og Ulyst. Den uinteresserede og universelle
Sympati maa derfor strække sig ud over den menneskelige Verden, og
Velfærdsprincipet vil kunne finde Anvendelse ogsaa ved Forholdet til
andre end menneskelige Væsener; det fordrer jo i sin Almindelighed blot
det, at Lystfølelsen saavidt muligt skal tiltage, Ulystfølelsen aftage
i Verden. Der kan derfor meget godt tales om Pligter mod Dyrene og om
Rettigheder for Dyrene. Det er jo ikke høj Fornuft og stor Fatteevne,
men blot Evne til at føle og lide, som er Betingelsen for at være
Objekt for etisk Pligt og forsaavidt Subjekt for etisk Ret. Saasnart
Medlidenbeden faar en afgørende Betydning som Element i
Vurderingsmotivet, vil det følge af sig selv, at der anerkendes Pligter
mod Dyrene, og at disse ikke kunne behandles blot som Midler, saa at
hvilken som helst Behandling af dem skulde være forsvarlig. Efterat
først Clarke havde talt Dyrenes Sag udfra sit ejendommelige
Moralprincip, der fordrede, at ethvert Væsen skulde behandles efter sin
Natur, og efterat hos os Fr. Eilschow udfra Ideen om et stort Samfund
af alle levende Væsener havde hævdet, at der gavesPligter mod Dyrene,
var det Hutcheson og Rousseau, som udledte Pligterne mod Dyrene af
Medlidenhedsfølelsen: da Evnen til at lide er fælles for Dyr og
Mennesker, maa unødvendig Tilføjelse af Lidelse ligesaa vel være
forkastelig overfor hine som overfor disse. Og senere erklærede
Bentham: »Spørgsmaalet er ikke: kunne Dyrene tænke? eller kunne de
tale? men: kunne de lide?»Fr. Eilschow: Philosophiske Breve. København
1748. p. 90 f. (Eilschow polemiserer særligt mod Pufendorf, der i sit
Skrift Et Menneskes og en Borgers Pligter efter Naturens Lov. Dansk
Overs. 1742. p. 257 havde udtalt, at »efterdi Bæsterne ikke have
Fornuft, uden hvilken man ikke kan gøre sig nogen Concept om nogen
egentlig saa kaldet Ret og Forpligtelse, er der følgeligen ingen fælles
Ret for Menniskene og Bæsterne«). -- Hutcheson: System of Moral
Philosophy. London 1755. I. p. 314. — Rousseau: Discours sur
l'inégalité. Amsterdam 1755. p. LXII f. — Bentham: Principles of Morals
and Legislation. XVII, 1, 4. Note. — Om Clarke's Lære se
Ueberweg-Heinze: Grundriss der Geschichte der Philosophie. 8 Aufl. III,
1. p. 159. — Naar vi alligevel ikke regne Dyrene med til den etiske
Verden, der kun omfatter Menneskeslægten, kommer det af forskellige
Grunde.

For det Første ere Dyrene vel Objekter for Pligt, men ikke selv
Subjekter for Pligt i samme Forstand, som Menneskene ere det. De kunne
altsaa ikke som selvstændige Led udfylde en Plads i den etiske Verden,
og deres etiske Ret kan derfor heller ikke være den samme som
Menneskets. For det Andet har Dyrets Skæbne paa Grund af dets ringere
og mere begrænsede Natur ikke den store Betydning, som et Menneskes
Skæbne har. Og for det Tredie kan den Smerte, Dyr føle, neppe naa en
saadan Grad af Styrke, som menneskelig Smerte kanSe Panum: Indledning
til Fysiologien. 2. Udg. p. 7. — Smlgn. min Psykologi I, 6. — Dette
indrømmer endog den ivrige Dyreven Schopenhauer (Die beiden
Grundprobleme der Ethik. 2 Aufl. p. 245).. Naar Mennesket overfor Dyret
gør Brug af den Stærkeres Ret og benytter det som Middel for sine
Formaal, saa maa dette retfærdiggøres ved de menneskelige Formaals
Betydning i Sammenligning med den Lyst eller Smerte, Dyret kan føle.
Men at Dyret paa intet Punkt kan betragtes som blot Middel, kommer
netop af, at detkan lide. (Smlgn. VIII, 6). Bevisbyrden maa paahvile
den, der vil have Dyrene behandlede anderledes end Menneskene.

Naar man ikke direkte, udfra Velfærdsprincipet, vil begrunde Pligterne
mod Dyrene, forsøger man det ad en Omvej. Man siger da f. Ex. med
KantTugendlehre. § 16—17., at grusom Behandling af Dyrene strider mod
Menneskets Pligt mod sig selv, »fordi Medfølelsen med deres Skæbne
derved sløves, og altsaa et for den moralske Adfærd overfor andre
Mennesker meget gavnligt naturligt Anlæg svækkes og efterhaanden
udryddes«. Denne Betragtning har sin Betydning som underordnet Motiv.
Men Medfølelse med Dyrene har ikke blot den Betydning at være
Forberedelse og Skole for Medfølelse med Menneskene; den har ogsaa en
umiddelbar Værdi ved at lindre en Del af den Smerte, der føles i
Verden. Den, der hjælper en Fugl af Klemme, gør en god Gerning, ikke
blot fordi han styrker sin Evne til at have Medfølelse med andre
Mennesker. Fra retsfilosofisk Side begrundes Forbud mod Mishandling af
Dyr gerne paa Hensynet til den menneskelige Følelse, der fordærves
eller krænkes derved. Det er her snarere Andres Følelse end den
Handlendes egen, der tages Hensyn tilJhering: Der Zweck in Recht. II.
p. 138 ff. Goos: Retslære. I. p. 169. — Den tyske Rigsstraffelov
forbyder kun offentlig og forargelig Mishandling af Dyr (§ 360); den
danske Straffelov forbyder raa Mishandling eller anden grusom og
oprørende Mishandling af Dyr (§ 297). — Derimod fremhæver Löning som
Formaal med Forbud mod Dyrplageri ikke blot Beskyttelse af
Befolkningens sædelige Følelse, men ogsaa «Beskyttelse af Dyrene selv
mod unyttige og derfor usædelige Mishandlinger«. Sittlichkeitspolizei
(Schönbergs Handb. der polit. Oekon. 1. Ausg. II). p. 638. Enkelte
tyske Stater have i deres Straffelov optaget dette Synspunkt.. Men
ogsaa dette er en Omvej eller et Bihensyn, som ikke maa træde i Stedet
for den direkte Begrundelse.

b. Sandhedskærlighed.

4. Kærligheden kan ikke blot være rettet mod enkelte bestemte Væsener,
men ogsaa mod Ideer, der betage os og gøre Krav paa vor Opofrelse. Der
kan opstaa en Modstrid mellem deto Arter af Kærlighed. Der kan gives en
lidenskabelig Hengivelse til Ideer (videnskabelige, kunstneriske,
politiske eller religiøse Ideer), som ikke tager i Betænkning at træde
de virkelige levende og følende Væseners Vel under Fødder eller maaske
slet ikke ænser det. Paa den anden Side kan Trangen til at hjælpe i de
enkelte, personlige Forhold ogsaa gøre blind for de almindelige
Interessers og Bestræbelsers Betydning, paa hvilke dog al højere og
friere Udvikling af det menneskelige Liv beror. Man har kaldet
Optagetheden af almindelige Ideer Alsind og stillet den i Modsætning
til Humanitet i Betydning af Omsorg for hver enkelt menneskelig
ExistensGabriel Sibbern: Om Humanitet og Alsind. København 1855. Smlgn.
F. C. Sibbern: Moralfilosofi § 22..

De enkelte Menneskers Trang til Lykke, Fred og Trøst er det Første og
tilsidst det Vigtigste. Alt Fremskridt kan jo tilsidst kun maales ved,
om saadan Trang kan tilfredsstilles bedre og mere end før. Alsindets,
eller som vi her ville kalde det, Sandhedskærlighedens Betydning
forsvinder derfor ikke. Sandheden betegner jo ikke Andet end
Tilværelsens Sammenhæng, saavidt vi kunne fatte den. I denne Sammenhæng
kunne og skulle vi leve os ind; gøre vi det ikke, bygge vi paa Sand.
Hvad de ovenfor nævnte Ideer vise os, er jo kun, at vi leve under mere
omfattende og anderledes beskafne Forhold, end vi havde tænkt os.

Den Fordring: søg Sandheden! udspringer af Selvopholdelsestrangen.
Menneskets første Møde med Sandheden som Udtryk for Tingenes faste
Sammenhæng finder Sted, naar det første Gang indser, at det
uundgaaeligt behøver visse Midler for at naa sine FormaalPsykologi VI
F. 3 (smlgn. V D, 4).. Her er der altsaa ikke endnu Modsætning mellem
Sandhed og Følelse, mellem Teori og Praxis, selvom Ønsket om strax at
naa Maalet rører sig med Utaalmodighed. Men ved videre Udvikling af
Erkendelsen kan et Fjendtlighedsforhold indtræde. Det er ikke sagt, at
Erkendelsens Resultater umiddelbart tilfredsstille Følelsen. Nye Ideer
kunne derfor ofte kun føres igennem med en vis Hensynsløshed. Forat
bringe nyeSynspunkter og de større Horisonter frem maa man ofte
foreløbigt vække Forstemthed og Uvillie, Lidelse og Strid. Det gaar
her, som naar en Statsmand styrter sit Folk i en Krig: han véd, at han
vil volde Tusinder af Mennesker Smerte, Død og Sorg; saa sikker kan han
ikke være paa, at han ved Krigen vil sikre og forhøje Folkets
Fremtidslykke; og dog kan det være nødvendigt at vove den, dersom
større Ulykker ellers ville styrte ind. Selv den, der stiftede
Menneskekærlighedens Religion, sagde: »Mene I, at jeg er kommen for at
give Fred paa Jorden? Nej, siger jeg Eder, men Tvedragt. Ti fra nu af
skulle fem i et Hus være splidagtige, tre imod to og to imod tre«Lukas'
Evang. XII, 51—52.. — Intet Under, at den, der i Sandhedens Navn vil
rejse en stor og bitter Strid, en Stund kan holdes tilbage ved Tanken
om den Lykke og Livstryghed, han vil forstyrre ved de skærpede
Fordringer, han føler sig forpligtet til at hævde! Sin egen Lykke kunde
han ofre, og maaske har han ikke en Gang nogen Lykke at ofre; men de
Andres Lidelse bliver en Vanskelighed, der for en Stund kan holde ham
tilbage. I Søren Kierkegaards Dagbøger før hans voldsomme Kamp mod den
sædvanlige Opfattelse af Kristendommen findes denne Vanskelighed
skildret paa en inderlig og ophøjet MaadeSe min Bog S. Kierkegaard som
Filosof, p. 138—140..

Man har ment, at den ubetingede Søgen efter Sandheden ikke skulde kunne
begrundes ved Velfærdsprincipet. »Vi skylde«, har man sagtLecky:
History of European Morality. I, p. 52., »vore Illusioner Mere end vor
Erkendelse. Vor stedse arbejdende Fantasi bidrager sandsynligvis Mere
til vor Lykke end Fornuften, som paa det spekulative Omraade
hovedsageligt er kritisk og nedrivende«. — Hertil er at svare, at
Fantasien meget godt kan virke, uden at vi hilde os i Illusioner.
Illusionerne opstaa først, naar vi forvexle Fantasibilleder og
Virkelighed. Al Sandhed er tilsidst praktisk, er et Lys, der skal lede
Villien. Hvis Illusionen ligesaa godt som Sandheden kan lede Villien,
saa mangle vi ethvert Skelnemærke mellem Illusion og Sandhed. Ti det
eneste Kendemærke, vi have paa Sandheden, er det, at vi kunne drage
alle Konsekvenser af den, kunne byggepaa den baade i vor Handlen og i
vor TænkenPsykologi V D, 1. 5. (Smlgn. V B, 4).. Grænsen mellem
Illusion og Sandhed kan ikke drages én Gang for alle. Det er en
uendelig Opgave, der er sat vor Videnskab: at danne et tro og
sammenhængende Verdensbillede som Udtryk for vore Iagttagelser.
Arbejdet paa denne Opgaves Løsning er — selv afset fra det praktiske
Udbytte — forbundet med en Følelse af Tilfredsstillelse, som langt kan
overgaa den Glæde, man føler ved at vugge sig i Illusioner.

Pligten at søge Sandhed udspringer af det psykologiske Forhold mellem
Erkendelse og Villie. Allerede de mest primitive Villiesytringer,
Instinktet f. Ex., som man saa ofte har prist for dets Sikkerhed, kunne
tage fejl. Instinktet fremlokkes stedse ved Fornemmelser; men disse
Fornemmelser kunne optræde, uden at derfor Betingelserne for
Instinktets heldige Virken er tilstede. Dyret, der ledes i Fælden ved
Lugten af Lokkemaden, kommer til at lide, fordi Instinktet hindrer det
i at undersøge alle Omstændighederne. Vi ere idethele tilbøjelige til
at tillægge vore Forestillinger større Gyldighed, end de have, og det
er først de praktiske Konsekvenser, der føre til den fornødne kritiske
Begrænsning. Den, som ikke vaager over sine Tankers Sandhed og Klarhed,
vaager heller ikke over den Retning, hans Villie tager; og da hans
Villen ikke blot medfører Konsekvenser for ham selv, men ogsaa for
Andre, kan Manglen paa Kærlighed til Sandhed blive til Haardhjertethed
og Ligegyldighed for Andres Vel.

Nærmere beset er der tre Forhold, ved hvilke Sandhedskærligheden kan
vise sig: Forholdet mellem Tanken og Ordet, Forholdet mellem Tanken og
Personligheden, Forholdet mellem Tankens Indhold og dens objektive
Gyldighed.

Ordet skal svare til Tanken, naar man idethele taget vil give sin Tanke
Ord. Derved udelukkes, at man mener Et og siger et Andet. Det
vanskelige Punkt ligger her, som paa saa mange Punkter i Etiken, i det
pædagogiske Hensyn, det kan være nødvendigt at tage. Muligvis vilde et
Ord, der fuldt ud udtrykte Tanken, ikke lede til saa fuld og
selvstændig Forstaaelse, som en halvkvædet Vise eller en ironisk
Modsigelse. En saadan

Pædagogik udspringer netop af Sandhedskærligheden. Mod denne strider
det kun, at man ved Akkomodationer og Omtydninger vedbliver at bruge
Ord, der kun have Betydning, naar der bag dem ligge helt andre Tanker
end de, man faktisk har. Paa det religiøse, det politiske og det
sociale Omraade er der rigelig Anledning til at vise denne Art af
Sandhedskærlighed — Ærlighedens Sandhedskærlighed — i Modsætning til
uhæderlige Kompromiser.

Men dybere end dette Forhold ligger Forholdet mellem Tanken og
Personligheden. Det kommer her an paa, om Tanken virkeligt er
Personlighedens Ejendom. Sandhed betyder her personlig Sandhed,
Overensstemmelse mellem Tanken og Personligheden, en Overensstemmelse,
der fremkommer ved, at Tanken mødes med levende Tilslutning fra det
Centrale i Personligheden, og at dens Anerkendelse er Frugt af
Selvvirksomhed, ikke af blind, passiv Modtagen. Poul Møller gik endog
(i sine Fragmenter om Affektation) saa vidt, at han sagde: »Ingen
Livsytring har Sandhed, uden deri ligger skabende Selvvirksomhed«.
Affektationen bestaar for ham i, at man optager Tanker i sig uden at
gøre dem til sin virkelige Ejendom, eller rettere til sit eget Værk.
Men Affektationen udelukkes jo dog, hvor Tilslutningen er selvvirksom,
uagtet Selvvirksomhed ikke altid kan siges at være »skabende«. Der maa
jo desuden ofte være Overgangstider, hvor de nye Tanker (hvad enten de
ere frembragte af Andre eller af Personligheden selv) endnu ikke ere
blevne personlig Ejendom, og det vilde være uretfærdigt at stemple
Tilstanden i saadanne gærende og søgende Tider som Affektation. Søren
Kierkegaard har fortsat Poul Møllers fragmentariske Tænkning ved sin
lidenskabelige Betoning af det subjektive Forhold til de Tanker, der
bestemme Livsanskuelsen. Han fordrede paa disse Punkter en Tænken »med
Hjertekulen«, — en »subjektiv Tænken«, en »Tænken i Existens«, en
Tænken, der gaar i Et med en Villen. Derved har han indført en stor
Værdimaaler: Livsanskuelserne ere at prøve ikke blot efter deres
objektive Indhold, men særligt efter den Rod og det Tag, de have i de
Personligheder, som hylde dem; — og omvendt bestaar det at hylde en
Livsanskuelse nu ikke mere i at vugge sig i visse Tanker eller
Trosartikler, men i at leve og dø paa dem som det inderligsteTilhold,
man kan finde. Og i sit eget Liv og sin egen Tænken gav Kierkegaard
selv et stort Forbillede paa en saadan existentiel TænkenSøren
Kierkegaard som Filosof, p. 24—26; 44—53; 127—129; 146.. Derved har han
bevist Menneskeheden den største Tjeneste, han efter sin Natur og sine
Livsvilkaar kunde yde den: at foretage det store Forsøg paa at prøve en
overleveret — ofte paa meget udvortes Vis overleveret — Livsanskuelses
Forhold til det personlige Liv i vore Dage, at undersøge dens Bærekraft
og Muligheden af at fyldestgøre dens virkelige Fordringer. Et i sin Art
enestaaende Experiment, der maaske giver vigtigere Bidrag til en
Livsanskuelses Vurdering end de fleste lærde Undersøgelser om dens
objektive Indhold!

Men ogsaa Gyldigheden af Anskuelsernes objektive Indhold maa prøves
uforbeholdent. De subjektive Tænkere, der lægge saa stor Vægt paa
Personlighedens Forhold til Ideerne, ere i RegelenSmlgn. foruden
Kierkegaard: Pascal, Rousseau, Jacobi, Carlyle. (Se de vedkommende
Afsnit i »Den nyere Filosofis Historie«). tilbøjelige til at
undervurdere den objektive Kritiks og Undersøgelses Betydning. I deres
Iver for at gøre Sandheden personlig glemme de den Pligt at undersøge,
om det nu ogsaa er Sandheden, de forholde sig til. Imod deres Villie
komme de da derved let til at betrygge Andre i deres vanemæssige
Forhold til det Overleverede. De overse, at Selvvirksomheden netop skal
vise sig i at prøve og finde Sandheden. Som den tredie Art af
Sandhedskærlighed maa derfor nævnes den intellektuelle Redelighed, der
hindrer, at man uden tilstrækkelig Prøvelse antager og udtaler Noget
som objektiv Sandhed. Det er gennem denne Dyd, at Sandhedskærligheden
fra den Enkeltes Stræben efter at bevare Sammenhængen mellem Ord og
Tanke og mellem Tanke og Personlighed kan føre over til videnskabelig
Undersøgelse. Denne Dyd har man med Rette kaldet »den yngste og
vanskeligste af alle Dyder«. Den kunde ikke indskærpes, før der havde
dannet sig bestemte videnskabelige Metoder, og før adskillige
»Sandheder« havde forvandlet sig til ligesaa mange Problemer. I sin
skarpeste Form fremstilles den af W. K. Clifford i hans Afhandling The
Ethics of Belief (Contemporary Review 1877).

Han hævder, at et Menneskes Meninger eller Trosanskuelser ingenlunde er
en Privatsag, saa at han skulde være berettiget til kun at tage Hensyn
til, hvad der tiltaler eller trøster ham. Sandheden er en hellig Arv
fra Slægt til Slægt, og Enhver har et Bidrag at yde til den. At gøre
sig selv lettroende er derfor en Forbrydelse mod Menneskeslægten. Kan
man ikke vinde selve Sandheden, skal man prøve Sandsynligheden, og kan
man ikke selv prøve Sandheden, skal man prøve de Autoriteter, man
holder sig til, — prøve dem ikke blot med Hensyn til deres Ærlighed,
men ogsaa med Hensyn til Muligheden af, at de skulde have fundet
Sandheden. Traditionen mister ikke derved sin Betydning: den skal give
os Spørgsmaal at stille og Midler til at prøve paa at besvare dem, men
ikke færdige Resultater; den skal muliggøre, at vi kunne stille nye
Spørgsmaal. Og gaa vi i vore Antagelser ud over, hvad Erfaringen lærer
os, da tør det kun ske i Kraft af den Forudsætning, at hvad vi ikke
kende, har Lighed med, hvad vi kende. — Man har fundet disse Fordringer
for strenge, naar de stilles til alle Mennesker, og man har med Rette
hævdet, at uvilkaarlig Tro og Tillid nu engang gaa forud for Tvivl, og
at der kan høre lang Erfaring til, før en selvstændig Tvivlen kan
opstaaDisse Betænkeligheder ere fremførte af en Mand, der selv praktisk
er et af de smukkeste Exempler paa Sandhedskærlighed (baade som
Ærlighed, som Stræben efter personlig Sandhed og som intellektuel
Redelighed) i vor Tid: Christoph Schrempf. Se hans Kritik af Clifford i
hans Tidsskrift Die Wahrheit. Stuttgart 1894. I. p. 163 ff.. Ogsaa fra
en helt anden Side har man kritiseret Cliffords Paastand, idet man har
fremhævet, at Modet til at vove er en Betingelse for at finde
Sandheden. Hellere narres mange Gange end miste Muligheden for at gætte
rigtigt! Bærer Clifford sig ikke ad som en General, der siger til sine
Soldater, at det er bedre at holde sig fra Kampen end at blive saaret?
Og man har draget en Analogi mellem de uvilkaarlige Indskydelser, der
ofte ligge til Grund ved Opdagelser, og de spontane Variationer, der
spille saa stor en Rolle under Kampen for TilværelsenWilliam James: The
Will to believe. New York 1897. p. 18 f; 93; 249. — Smlgn. hermed
Leslie Stephen's Bemærkninger om Mill's Bog »Om Friheden«, i hvilken en
med Cliffords beslægtet Anskuelse udvikles. The Utilitarians. III. p.
255—259. Stephen fremhæver især, at Forskningen er en stor, fælles
Opgave, ved hvis Behandling den Ene maa have Hjælp fra den Anden. Mill
isolerer de enkelte Individer for meget og lægger for stor Vægt paa, at
selv vel begrundede Antagelser finde Modsigelse.. — Men ikke blot
overfor den kritikløse Tro,Kirken har indskærpet som den højeste Dyd,
ogsaa overfor den store Popularisering af videnskabelige Resultater i
fortællende og beskrivende Form, er det af stor Betydning, at den
intellektuelle Redelighed kommer frem i Dydernes første Række. Det er
Betingelsen for, at det aandelige Arbejde ikke skal falde bort eller
blive undervurderet. Og særligt af dem, der i Kirke og Skole skulle
være offentlige Lærere, bør denne Dyd kræves i en ganske anden
Udstrækning, end det hidtil har været Tilfældet, — og kræves i
Sandhedskærlighedens Navn.

Det intellektuelle Fremskridt hænger ikke blot meget nøje sammen med
Fremskridt paa alle andre Omraader, men det er selv den Form for
Fremskridt, som er lettest at paavise. Selv de, der ellers ikke antage,
at der finder noget Fremskridt Sted, indrømme det dog paa Erkendelsens
Omraade. Følelse og Villie ændres og udvikle sig langsommere, og deres
Fremgang er for en meget stor Del bunden til Erkendelsens. Den en Tid
gængse Sætning, at Ideerne regere Verden, er ikke psykologisk rigtig;
Historiens Spil drives af Menneskenes Følelser og Lidenskaber: — men
Tankernes Klarhed og Sandhed er en af de allervigtigste Betingelser for
Følelsers og Lidenskabers sunde Udvikling. —

Sandhedsinteressen har det fælles med den etiske Følelse, at den fører
os til at se bort fra vor tilfældige Individualitet og vore tilfældige
Forhold for at spørge om det Almengyldige. Den, der ikke kan taale
Sandheden, kan ikke se ud over sin egen isolerede Individualitet;
derfor fører Sky for Sandheden til Egoisme, hvis den ikke fra først
udspringer deraf. Den religiøse Etik har ofte virket fordærveligt ved
at sætte Tro som det eneste Fortjenstlige og stemple Tvivl som Synd.
Den har ikke set, at en ærlig og fornuftig Tvivl baade er sund og god.
Den kommer let til at sætte en Præmie paa Dumhed; ti det er ikke al
Enfoldighed, der er »hellig Enfold«. Sættes der blot én Skrankefor
Sandhedsbestræbelsen, saa vil den snart føre flere efter sig.
Coleridge, som selv var en troende Kristen, har sagt: »Den, som
begynder at elske Kristendommen mere end Sandheden, vil siden elske sin
egen Sekt eller Kirke mere end Kristendommen og vil ende med at elske
sig selv mere end Alt«.

Det er ikke altid den glødende Tro, der fører til at betragte Tvivl som
noget Ondt. I vore Dage er det meget ofte Frygten for det Ubekendte,
for at mangle Fodfæste, naar man slipper de vante Forestillinger, for
den Uro og Møje, det koster at vinde en ny Anskuelse. Overfor den, der
ikke kan opgive en Mening, fordi han i den finder sin eneste Trøst, sit
eneste Tilhold, vil Ingen rejse Tvivlen og Diskussionen. Man skal ikke
berøve den Fattige hans eneste Lam. Men derfra er der et stort Spring
til den Antagelse, at det beror paa vor Trang og vore Ønsker, hvad der
er Sandhed, — et Spring, som dog foretages af Mange med en forbavsende
Lethed.

5. Deraf at Sandheden altid skal søges, følger, som allerede antydet,
ikke, at den altid skal siges. Sandhedspligten gaar ud paa at bringe
Sandheden til at herske; men dette Formaal kan ofte hindres ved at sige
Sandheden. Ved at udtale Sandheden for tidligt bærer man sig ad som
Barnet, der trækker Planten op af Jorden for at se, hvor dybt dens Rod
er trængt ned: Man konstaterer, hvad der er naat — men kan derved
hindre, at der naas Mere! Ukaldede Sandhedsapostle synde ofte paa denne
Maade. Pligten at tale Sandhed er pædagogisk begrænset. Sandheden er
saa stor og omfattende, at Mennesket kun Skridt for Skridt kan blive
indviet i den. Den Del af Sandheden, som det endnu ikke kan fatte,
miskender og foragter det let. Det gælder da at sige Sandheden
saaledes, at denne Rest i hvert enkelt Tilfælde bliver saa lille som
muligt. Og det gælder at finde den Form, i hvilken Sandheden bedst kan
finde Indgang, og den gradvise Afsløringsmaade, der kan sikre dens
Forstaaelse. Især gælder dette, naar Talen er om etiske «Sandheder«.
Der gives megen ukaldet Moraliseren i Verden, og det overses stadigt,
at Udtalelsen af etiske Domme selv er etisk betinget, og at al
Vurdering staar i et Formaals Tjeneste, er et Opdragelsesmiddel (se
III, 11). At udtale etiske Domme, hvor de ikke behøves, erBarbari eller
Farisæisme. Indirekte Opdragelse er ofte den rette. Dog kan det
undertiden netop være pædagogisk rigtigt at rejse Forargelsen og
Forbitrelsen og opstille et Modsigelsens Tegn. Det er ofte kun gennem
en lidenskabelig Kamp for og imod, at Sandheden ret træder frem for os.

Hermed er Spørgsmaalet om Nødløgns Berettigelse væsentligt afgjort.
Ligesaa lidt som man er forpligtet til af sig selv at sige Alt, hvad
man tænker, ligesaa lidt er man forpligtet til at besvare alle
Spørgsmaal. Morderen, der leder efter sit Bytte, eller den, der vil
aflokke mig en Hemmelighed, som det er min Pligt at bevare, er jeg
baade berettiget og forpligtet til at lede vild. Det Samme kan gælde i
mange mindre Forhold. Den, som afslaar en Indbydelse, kan ikke altid
angive den virkelige Grund, fordi Indbyderen ikke vilde forstaa den,
eller fordi den vilde saare ham. Men vi tage os det dog sikkert i det
daglige Liv altfor let i denne Henseende. Dels af utidig Høflighed,
dels af Magelighed, dels af Mangel paa Mod udstrække vi Brugen af
Nødløgn langt videre end nødvendigt og berettiget.

6. Naar vi fastholde, at Sandheden er i sin Vorden, blive Tolerance og
Pietet let forenelige med Sandhedskærligheden. Vi befinde os Alle, hver
for sig, paa forskellige Trin af Tilnærmelse til Sandheden. En skarp
Grænselinie mellem Nogle, som have Sandheden, og Andre, som ikke have
den, kan ikke drages. Sandheden er saa mægtig og saa nøje forbunden med
Virkeligheden, at Ingen, selv med sin bedste Villie, fuldstændigt kan
isolere sig fra den. Det er jo Virkeligheden, Berøringen og
Vexelvirkningen med de virkelige Forhold, der opdrager til Sandhed, og
Ingen kan helt slippe for at faa Del i denne Opdragelse. Men
Opdragelsen kan være lang og besværlig, og hvor langt den Enkelte naar,
beror paa mangehaande Betingelser.

Tolerancen (for at beholde dette stygge Ord for en smuk Ting) slaar
ikke af paa Sandheden, men udspringer af Indsigt i Erkendelsens haarde
Tilblivelsesvilkaar. Den, der slutter saaledes: »der kan kun være en
Sandhed; hvis jeg finder mig i, at Andre mene og lære, hvad der strider
mod min Overbevisning, indrømmer jeg, at det, jeg antager, maaske ikke
er Sandhed!« — han ender som Forfølger. Det var i Kraft af denne
Tankegang, atden gamle Kirke tidlig kom ind paa Kætterforfølgelsens
VejeSe allerede 2det Johannes' Brev 10—11: »Dersom Nogen kommer til
Eder og fører ikke denne Lærdom, ham annammer ikke til Huse og byder
ham ikke velkommen. Ti hvo som byder ham velkommen, bliver delagtig i
hans onde Gerninger«. — I det 2. Aarhundrede maatte rettroende Kristne
ikke samtale med Banlyste og Kættere. (Lecky: History of European
Morals I, p. 451). — Gregor fra Nazianz (i 4. Aarh.) erklærede, at man
ikke kunde tillade Kætterne at holde Forsamlinger uden at indrømme
deres Læres Sandhed. (Barbeyrac: Traité de la Morale des Pères. p.
170). — I det 17. Aarhundrede skyede mange ivrige Lutheranere de
Reformerte i den Grad, at de ikke vilde sidde til Bords med dem eller
bo i Hus med dem. (Gass: Die Lehre vom Gewissen. p. 164). — Dr. Johnson
blev meget forarget over at høre, at en af Humes teologiske Modstandere
havde spist til Middag med Hume, trykket hans Haand og udvexlet Besøg
med ham. »En Vantro«, sagde han, »bør ikke behandles pænt af en
Kristen, blot fordi han bestræber sig for at begaa sit Rov med en vis
Oprigtighed.« (Denne Udtalelse, saavel som en hel Række Udtalelser af
Johnson i samme Tone om Rousseau, Voltaire, Hume og A. Smith, findes i
de af Griesebach udgivne Edita und Inedita Schopenhaueriana. Leipzig
1888. p. 127—132). Exempler fra vore Dage ville ogsaa kunne anføres..
Man kan meget godt være fuldt overbevist om en Sandhed og dog indse,
hvorfor Andre ikke antage den. Og indser man ikke Aarsagen til, at de
ikke antage den, vil man ikke kunne finde den rette Maade at overbevise
dem paa. Ved at forske efter denne Aarsag, vil man tilsidst komme ud
over Tænkningens Omraade. Man vil da finde, ikke blot, at der er
Følelser, som kunne hindre den klare Erkendelses Udvikling, men ogsaa,
at der er Følelser, som kunne bestaa til en vis Grad uafhængigt af
Erkendelsens Udvikling. Netop de vigtigste Følelser —
Menneskekærlighed, Samvittighed o. s. v. — ere forenelige med de mest
forskellige teoretiske og religiøse Antagelser. Hvad Fritænkeren
betragter som et meningsløst Dogme, er for den Troende en uundværlig
Tanke, Udtryk for en Følelsestrang, den alvorlige Fritænker paa sin Vis
maaske ogsaa kender, skønt han giver den Luft paa anden Maade. Ved at
opsøge det Følelsesliv, der ligger bagved Erkendelsen, vil man finde
det Fælles og bane Vejen for en Sympati, der paa Afstand kunde synes
umulig. Tolerancen hviler, hvor den er Mere end ligegyldigPassivitet,
paa en Tro paa den menneskelige Kærne i Alle, en Tro, der er Et med
Kærligheden selv.

Ligesom Tolerancen er Følelsen overfor dem, der samtidigt med os kæmpe
for Sandheden i en anden Lejr, saaledes knytter Pieteten et Baand
mellem os og Fortidens Repræsentanter. Vi staa i Pietetsforhold til
det, der har været Autoritet for os, og hvis Skole vi uden Bitterhed
have forladt. Vi have en Forstaaelse af dets Betydning, som den ikke
kan have, der kommer som Fremmed og ser udefra derpaa. Vi forholde os
til det som til vor egen Fortid; selvom vi have brudt med den, give vi
den dog ikke ganske til Pris, saalænge vi fastholde Kontinuiteten i vor
Udvikling. Paa lignende Maade er Pieteten den Følelse, i hvilken
Slægtens Kontinuitet lever; den danner Baandet mellem de skiftende
Generationer. Ofte har netop den nærmeste Generation ondt ved at bevare
dette Baand. Det 18. Aarhundrede havde ikke stor Pietet overfor
Middelalderen; den kom først (og i Overmaal) med det 19. Aarhundredes
Romantik, som til Gengæld ikke havde stor Pietet for det 18.
Aarhundrede; og i vor Tid, der er Romantiken fjendtlig, føler man sig
saa igen mere pietetsfuld overfor det 18. Aarhundrede. — Pieteten kan
føles baade overfor enkelte Personer og overfor en hel Retning eller en
hel Slægt. Den, der i sit Forhold til de Autoriteter, hvis Herredømme
han har unddraget sig, endnu ikke er naat saa vidt, at han kan erkende
og sympatisere med deres historiske Betydning, han er endnu ikke fri,
men er afhængig af sin Modsætning til Fortiden. Pieteten er den sande
historiske Følelse. Alt, hvad der har haft Værdi, lever i den et
fortsat Liv. Den er en af de vigtigste Former, under hvilke den Enkelte
lever sig ind i Slægten.

                      XIII. Indledning og Inddeling

                      XIII. INDLEDNING OG INDDELING.

1. Den sociale Etik adskiller sig fra Sociologien (Kulturhistorien) paa
lignende Maade, som den individuelle Etik adskiller sig fra
Psykologien. Medens Psykologien undersøger de menneskelige
Forestillinger, Følelser og Villiesytringer, som rent naturhistoriske
Fænomener og blot vil forstaa dem i deres Oprindelse og Udvikling, er
det den individuelle Etiks Sag at vurdere dem efter deres Forhold til
Idealet for Individets Liv. Og medens Sociologien studerer det
menneskelige Samfundsliv i dets forskellige Former, til de forskellige
Tider og hos de forskellige Folkeslag og stiller sig overfor disse
Former som Naturforskningen overfor Naturfænomener, vil den sociale
Etik vurdere dem efter deres Forhold til Idealet for det menneskelige
Samfundsliv. Etiken benytter overalt det Givne som Udgangspunkt for en
ny Udvikling, og naar den anstiller en Vurdering af det der rører sig i
Samfundet, er det, fordi denne Vurdering øver en bestemmende
Indflydelse paa Udviklingens fremtidige Gang. Hvor langt denne
Indflydelse kan strække sig, kan kun Erfaring lære. Saasnart vi
vurdere, forudsætte vi Muligheden af at gribe ændrende ind. Det gælder
ikke blot for Etiken, men for enhver praktisk Videnskab. Naar den
almindelige Retslære ikke blot undersøger, hvilke Forhold der ere
ordnede retsligt, men ogsaa, hvilke der egne sig dertil, saa ligger
deri et Ideal, som kan behøve megen Kamp for at virkeliggøres.
Nationaløkonomien undersøger ikkeblot den faktiske Produktion og
Fordeling, men kritiserer denne, forsaavidt den ikke stemmer med
Betingelserne for et sundt og lykkeligt Samfundsliv. Baade Retslære og
Nationaløkonomi føre tilbage til Etiken som deres almindelige Grundlag.
(Smlgn. III, 1. 14). —

Ligesom enhver Karakteregenskab og enhver Villiesakt, som den
individuelle Etik fordrer, maa være psykologisk mulig, saaledes maa
ogsaa enhver Samfundsordning, som den sociale Etik fordrer, være
sociologisk (historisk) mulig. Dog kan et etisk Ideal, selvom det ikke
i lange Tider eller maaske nogensinde kan virkeliggøres, have stor
Betydning ved den Retning, det giver det menneskelige Sind og de
menneskelige Kræfter, naar blot fantastisk Overspændthed og Miskendelse
af de virkelige Forhold holdes borte. De nye Udviklingsmuligheder
opdages ofte kun af den, hvis Blik ikke er fængslet til det
øjeblikkeligt Givne, men som formaar at hæve sig over det. Det er et
vigtigt Vendepunkt, hvor bevidst Sætten af Formaal og Idealer afløser
den blinde, instinktmæssige Handlen. Dette Vendepunkt naas gennem
historisk Udvikling, og den bevidste Vurdering, som derved bliver
mulig, virker igen tilbage paa den fortsatte Udvikling.

2. Fra en dobbelt Side set faar al Etik, særlig al social Etik, en
historisk Karakter. Det er allerede tidligere (III, 13) fremhævet, at
den vurderende Subjektivitet stedse gaar ud fra et psykologisk
Grundlag, som ikke er det samme til de forskellige Tider. Men her se vi
nu, at tillige det Stof og de Genstande, den etiske Vurdering og det
etiske Arbejde angaar og behandler, frembyde forskellige Egenskaber til
de forskellige Tider. Udfra det samme Grundlag vil man altsaa til
forskellige Tider naa et forskelligt Resultat. Hvad der er muligt paa
ét Udviklingstrin, er ikke muligt paa et andet. Man kan ikke udfra det
almindelige Velfærdsprincip konstruere en Ordning af Familie eller
Stat, som uden videre skulde kunne indføres overalt. En hvilkensomhelst
Samfundsordning forudsætter visse indre og ydre Betingelser givne hos
dem, der skulle udgøre Samfundets Medlemmer. Paa bar Grund kan ingen
social Bygning opføres. Det er, hvad Historien noksom viser, lettere at
omstøde gamle Institutioner og »indføre« nye end at ændre de Anlæg
ogDrifter i den menneskelige Natur, som gav de gamle Institutioner
Livskraft. Vi have paa det aandelige og sociale Omraade altid gamle
Læderflasker til den nye Vin, og denne faar altid en vis Smag efter
dem. Ofte maa den nye Vin sprænge de gamle Læderflasker, før de kunne
blive erstattede med nye.

Den historiske Relativitet, som saaledes nødvendigvis præger ethvert af
Etikens Resultater, har man, efter at man én Gang havde faaet Øjnene op
for den, ofte overdrevet og misforstaaet. Den betyder ikke, at Alt kan
være lige godt eller lige slet. Den betyder, at hvad der skal være godt
under visse bestemte Forhold, maa svare til dem. De etiske Idealer
individualiseres paa forskellige Maader til forskellige Tider og paa
forskellige Steder; og dette er saa langt fra at stride mod deres
Væsen, at et Ideal, som ikke kunde individualiseres, vilde være tomt
Fantasteri. Men de etiske Idealer have mere Karakteren af almindelige
Tendenser og Retninger end af Formler, som uden videre kunne anvendes
under hvilke Forhold som helst. Hvad vi kunne opnaa, er, at vore
Handlinger og de Former, i hvilke Samfundslivet ordnes, komme til at
ligge i en Række, der forløber i Retning af Idealet, og saa langt som
muligt fremme i denne Række. Vi komme ikke udover den stadige Stræben.
Relativiteten betyder netop, at kun en stadig Tilnærmelse er mulig.
(Smlgn. III, 12; IV, 3—4 og VII, 3). Herved maa det ikke overses, at
Idealerne selv under den fremskridende historiske Udvikling undergaa
Ændringer, idet der baade opdages nye Muligheder, nye Fordringer — og
nye SkrankerSmlgn. nærmere om den historiske Relativitet: Etiske
Undersøgelser. p. 47—51..

3. Den etiske Udviklingsproces er dels en Humaniseringsproces, dels en
Emancipationsproces. — Paa de lavere Udviklingstrin herske de dyriske
Instinkter, til hvilke Individets og Slægtens Opholdelse er knyttet. Og
de høre ikke op at virke, fordi ideelle og sympatiske Følelser udvikle
sig. De have endog i deres Natur en Voldsomhed, mod hvilken de højere
og mildere Følelser ofte ere afmægtige. Naar højere Interesser eller
Værdier — det vil sige: saadanne, der pege ud over Øjeblikket,ja maaske
over Individets og Slægtleddets hele Liv — gøre sig gældende, sker
dette ikke ved, at der skabes ny Energi. Etiken har ingen Grund til at
fornegte Energisætningen. Men Energien kan omsættes fra sine mere
elementære Ytringsformer til Former, i hvilke den kan tjene højere
Værdier, og tillige vil der kunne udløses Energi, som der ikke var Brug
for i de mere begrænsede Interessers Tjeneste. Det gælder om at
overføre Energien, som fra først af tages i Beslag af de dyriske
Instinkter, til de ideelle, mere menneskelige Følelser, og derved vil
der ogsaa blive Anledning til, at hidtil slumrende Kræfter vækkes. Den
strenge Askese er her et revolutionært Princip, idet den uden videre
forlanger hine Instinkter dødede. Det er først gennem en langsom
Udviklingsgang, at Instinkterne under Livsforholdenes Indflydelse, der
ingenlunde gør bevidst Villiesanspændelse overflødig, kunne formildes
og forædles. Foruden denne Humaniseringsproces, ved hvilken vi fra Dyr
efterhaanden ere blevne og blive Mennesker, foregaar der ogsaa en
stadig Emancipationsproces, ved hvilken vi efterhaanden blive frie
Mennesker. Legemlig og aandelig Tvang er karakteristisk for de lavere
Trin af etisk og social Udvikling; Autoritetsforholdet hersker i dets
strengere eller mildere Former. Heller ikke det kan — som det 18.
Aarhundrede i sin revolutionære Iver mente — pludseligt afskaffes.
Gennem Autoritetens opdragende Indflydelse og gennem det frie Valg af
Autoriteter som Mellemled foregaar den selvstændige Personligheds
Udvikling.

Ethvert Individ, enhver Generation og ethvert Folk befinder sig paa et
vist Stadium af denne Udviklingsproces (i dens dobbelte Form), og alle
Institutioner, Sæder og Livsformer ville faa Præget deraf, hvorledes
man saa bærer sig ad. Hvad det kommer an paa, er, hvilke Institutioner
og Livsformer der bedst kunne tage de forhaandenværende Kræfter og
Drifter i deres Tjeneste, saaledes at de tillige føre Udviklingen opad
mod et højere Stadium.

4. Paa et absolut individualistisk Standpunkt kan Samfundet kun
opfattes som opstaaet ved Sammenslutning af Individer. I Individernes
mere eller mindre bevidste Tanker og Følelser finder man da
Forklaringen af Samfundslivets Art og Form. Manforudsætter selvstændige
Individer givne forud for Samfundets Opstaaen. Men ethvert Individ
forefinder faktisk et Samfund, indenfor hvilket det udvikler sig, og
først efterat Individets Udvikling har faaet sit bestemte Præg ved
dette givne Samfunds Forhold og Traditioner, kan Individet selv igen
virke bestemmende tilbage paa Samfundet. Før det bliver sig klart
bevidst, lever og virker det, tænker og føler det kun som Led af
Samfundet. Det Uvilkaarlige gaar stedse forud for det Vilkaarlige. Der
foregaar en ved Samfundsforholdenes ubevidste Indflydelse betinget
Opdragelse af Villien, der er nok saa vigtig som den Opdragelse, der
gaar for sig gennem bevidst Indgriben og Paavirkning.

Ogsaa dette hører til de psykologiske og etiske Sandheder, som
Aristoteles allerede har haft et klart Blik for. Hans Tankegang er
omtrent følgende:Eth. Nic. II, 2. Egenskaber (f. Ex. etiske Dyder)
frembringes ved, at man udøver de tilsvarende Handlinger. Ved
Bygningsarbejde blive vi dygtige Bygmestre, og ved at øve Retfærdighed
blive vi retfærdige. Hvad vi bevidst skulle udføre med Færdighed, maa
vi først indøves i. Derfor er det af stor Betydning, om
Samfundsordningen strax fra først af fører den Unge i det rette Spor,
leder ham til Virksomhed i den rigtige Retning. Samfundsordningens
etiske Betydning beror paa, hvilke Vaner den bibringer de Enkelte. — Vi
ville i det Følgende meget ofte faa Brug for denne Sætning: at
uvilkaarlig Indøvelse gaar forud for fuldt bevidst Udøvelse, og ville
for Kortheds Skyld kalde den det aristoteliske Princip. Dette Princip
finder Anvendelse forud for det tilsyneladende modsatte Princip, at
hvad der først øves med Bevidsthed, senere kan øves ubevidst, som Vane,
eller som Instinkt. Ti fra først af véd Individet ikke, hvorfor det
indøver visse Forestillinger eller Handlinger; det sker uvilkaarligt og
tildels ubevidst. Det Uvilkaarlige gaar stedse forud for det
Vilkaarlige, og selve Overgangen fra det Uvilkaarlige til det
Vilkaarlige sker uvilkaarligt. »Villiens Førstetanke« (se VI, 1)
opdukker uden Forsæt. Vi raadeikke for vore første Forestillingers
Opstaaen, hvorpaa igen vor bevidste Villen, vor vilkaarlige Handlen
beror.

Ligesom der saaledes er en stadig Vexelvirkning mellem det Bevidste og
det Ubevidste, og mellem det Vilkaarlige og det Uvilkaarlige, saaledes
foregaar der ogsaa en Vexelvirkning mellem Villien paa den ene Side,
dens Midler og dens Resultater paa den anden Side. Hvad Villien først
har grebet som blot Middel, kan senere blive til Formaal for den, og
det Resultat, i hvilket den mente at havne, kan blive Udgangspunkt for
ny Stræben. Der kan foregaa Motivforskydninger, og der kan foregaa
Værdiforskydninger.

Ifølge Motivforskydningens Lov kan det, der først udføres af et Motiv,
senere udføres af et helt andet, idet det oprindelige Middel er blevet
til Formaal. Billedligt kan dette udtrykkes ved, at Individets
Interesse har flyttet sig. (Smlgn. I, 4). Da det nu ikke er sagt, at
det oprindelige Motiv ganske forsvinder, kan der med Forskydningen
forbinde sig en Sammensmeltning, en Art kemisk Sammensætning af
forskellige Motiver, ved hvilken der opstaar et nyt Motiv, en ny
Følelse, hvis Egenskaber ikke umiddelbart kunne udledes af de tidligere
Følelser, af hvilke den er opstaaet. Ved Hjælp af disse psykologiske
LoveSmlgn. om disse psykologiske Love min Psykologi VI B, 2 d; C, 2 og
5; E, 4—5 (kfr. II, 6 d; V B, 2). — Motivforskydningens Lov er især
paavist af Spinoza, Hartley og James Mill, Sammensmeltningsfænomenet af
Hartley og F. C. Sibbern. forstaas det, at de sociale Livsinteresser
umiddelbart kunne staa for Individet som de højeste og blive det
centrale Synspunkt, til hvilket han i sin Vurdering og i sin Livsplan
tilsidst vender tilbage. Det er et saadant Standpunkt, som vi her have
valgt som Grundlag for vor systematiske Vurdering. (Smlgn. III, 9—13).
Kun paa et saadant Standpunkt følger det af sig selv, at den sociale
Etik omfatter den individuelle. Den Proces, hvorved dette Standpunkt
bliver til, er nu af stor Interesse for selve den sociale Etik, da det
naturligvis maa være en Hovedopgave for denne at forstaa det Grundlag,
af hvilket dens egen principielle Stilling afhænger.Erfaringen viser
fremdeles, at der af de Enkeltes uvilkaarlige eller vilkaarlige,
egenkærlige eller opofrende Handlinger udspringe langt flere og ofte
helt andre Virkninger, end der blev forudset eller kunde forudses,
endsige tilsigtes af de Handlende. Af de individuelle Interessers og
Lidenskabers Vexelvirkning kunne udspringe Resultater af blivende og
omfattende Betydning. Ofte staar Noget som et sidste afsluttende
Formaal, der begrænser Villiens Horisont, og det kan saa dog bagefter
vise sig at kunne bruges som Middel til endnu fjernere Formaal eller at
besidde Værdier af anden Art og større Rækkevidde, end man forud havde
tænkt sig. Der gives jo baade Kræfter, som ville skade og dog komme til
at gavne, og Kræfter, som ville gavne og dog komme til at skade. Men
Hovedsagen er den Udvidelse af Værdiernes Horisont, som kan ske, og som
stadigt sker i Historien. Et Exempel frembyder Humanitetsfølelsens
Udvikling efter Alexanders Erobringer. For Alexander var Stiftelsen af
et Verdensrige det sidste Maal; men det viste sig, at da dette Maal var
naat, var der derved tilvejebragt Betingelser for en saadan
Vexelvirkning, et saadant Samkvem mellem de forskellige, hidtil
adskilte Folkeslag, at en almindelig Menneskelighedsfølelse kunde
udvikle sig. De Værdier (potentielle eller aktuelle), der frembringes i
Løbet af den menneskelige Udvikling, bero for en meget stor Del paa
denne objektive Værdiforskydning (som man kunde kalde den til Forskel
fra Motivforskydningen som en subjektiv Værdiforskydning). I den
geniale Indledning til sin Philosophie der Geschichte har Hegel paavist
dette Fænomen, »at der i Verdenshistorien gennem Menneskenes Handlinger
bliver noget Andet til foruden det, de tilsigte og opnaa, ja
overhovedet vide og ville«. Han kalder det Fornuftens List, at den
[Verdensfornuften] lader Lidenskaberne virke for sig«: »Ideen
[Verdensfornuften] betaler Tributen til Livet og Forgængeligheden ikke
af sin egen Lomme, men ud af Individernes Lidenskaber«.Denne ubevidste
Produktion af mere omfattende Værdier kalder Wundt med et fra Zoologien
laant Udtryk »die Heterogonie der Zwecke«. Ethik.^3 I p. 275. De
Resultater, der saaledes realiseres midt igennem Menneskenesbevidste
Arbejde, vedkomme dog kun Etiken, forsaavidt de virkeligt kunne kaldes
Værdier og som saadanne træde i Forhold til Villie og Følelse (III, 1
og 14). Hvis man strækker Betragtningen saa vidt, at de sidste
Resultater, Endemaalene for al menneskelig Udvikling skulle ligge ud
over Alt, hvad der muligvis kunde blive Formaal for menneskelig Villen
og staa som værdifuldt for menneskelig Følelse, saa har man overskredet
Etikens Grænse og er gaaet over til Historiens Filosofi og
Religionsfilosofien (eller, om man vil, til Metafysiken). Det er da et
transscendent, al Erfaring overskridende Resultat, der staar som
Endemaalet for den menneskelige Udvikling. I denne Retning gaar Hegels
Opfattelse og i den nyeste Tid Wundts; dog indrømmer denne sidste, at
hint transscendente Endemaal ikke er eller kan blive os bekendt. Men
selvom man ikke vil forlade Etikens Omraade og gaa over i den
spekulative Tænknings Regioner, indeholder Værdiforskydningens Lov en
Tanke af stor Betydning, især overfor en kortsynet og stakaandet
Opfattelse af Velfærdsprincipet.

Ved Motivforskydningen er Sammenhængen mellem det Gamle og det Nye
nøjere end ved den objektive Værdiforskydning. Hist er der en
Handlemaade eller en Livsordning, der i det Væsentlige vedbliver at
være som den var, men fastholdes og anerkendes af nye Grunde; her er
det en helt ny Handlemaade eller Livsordning, der opstaar, og de
Grunde, som gøre den værdifuld, kunne saa være saadanne, der forhen
slet ikke kendtes. Det sociale Resultat, som Alexanders Erobringer
hidførte ved Nedbrydelsen af de nationale Skranker omkring det østlige
Middelhav, kunde ikke blot ikke forudses, men heller ikke anerkendes
fra det klassisk græske Standpunkt. Fælles for de to Arter af
Forskydning er det, at Anerkendelsen af de nye Værdier ikke
nødvendigvis medfører Anerkendelse af den Maade, paa hvilken de ere
blevne til. Anerkendelse af Privatejendommens Betydning medfører ikke
Anerkendelse af den Maade, paa hvilken Privatejendom historisk har
udviklet sig, og Humanitetsfølelsen behøver ikke at føre til ubetinget
Beundring for Alexanders Erobringslyst. Der kan her opstaa en skarp
Modsætning mellem den etiske og den historiske Betragtningsmaade.
Løsningen af denne Stridmaa søges deri, at den etiske Vurdering efter
sin Natur er rettet mod Fremtiden, mod det, der skal ske. Den tager
Livet op paa det Grundlag, som nu engang faktisk er bragt tilveje.
Ligesaalidt som Hensigten helliger Midlet, ligesaalidt behøver der fra
de nye, opnaaede Værdier at straale nogen Glans tilbage paa de Veje, ad
hvilke de bleve naaede. Naar Mefistofeles vil det Onde, men stedse
kommer til at frembringe det Gode, saa takke vi ham ikke derfor; vi
kunne i det Højeste finde os i, at der gives den Slags Fyre. Men Etiken
bryder sig heller ikke om at holde Dom over Fortiden; den betragter det
Frembragte som den Jordbund, hvorpaa der nu skal arbejdes. Efter
Jordrevolutioner, der have ført til Sænkninger og Hævninger af
Jordlagene, breder Plantevæxt og Dyreliv sig over det nye Terræn, hvor
ujevnt og omkalfatret det end maatte være. Det staar ikke i Livets Magt
at gøre Revolutionen om igen (selvom maaske meget Herligt er gaaet til
Grunde); men Livet formaar ved sin stille Magt at frembringe en ny
Verden paa den gamles Ruiner, — naar kun Livsspirerne have holdt sig
trods Katastrofen. I Analogi hermed maa Forholdet mellem det etiske Liv
og de historiske Verdensprocesser opfattes.

Motivforskydningen taler snarest til Gunst for den konservative
Opfattelse, den objektive Værdiforskydning til Gunst for den
revolutionære Opfattelse, idet hin viser Muligheden af nye Grunde til
Anerkendelse af det Gamle, denne Muligheden af, at det pludseligt
opstaaede Nye ogsaa vil finde nye Vurderingsmotiver.

Der kan være en indre Sammenhæng mellem de to Arter af Forskydning,
idet Betingelsen for, at et Middel bliver Formaal, kan bestaa i, at
Resultatet foregribes under Arbejdet og derved giver dette Del i den
Værdi, det selv har. En Vej, vi gaa til et glædeligt Maal, kan selv
blive glædelig. Men det gælder ikke for alle Tilfælde. Ofte er det
selve Arbejdet, der bliver tiltrækkende ved den Brug af Kræfterne, det
medfører. Det er da ikke Resultatet, der giver Arbejdet Del i sin
Værdi, men det er Arbejdet, der selv vinder en ny VærdiEhrenfells
(System der Werttheorie. I. p. 137 ff.) betegner det, jeg kalder
Motivforskydning, som »Wertbewegung nach abwärts«, ɔ: tilbagegaaende
Værdibevægelse, i Modsætning til den objektive Værdiforskydning som
»Wertbewegung nach aufwärts«. Men det er ikke al Motivforskydning, der
sker »abwärts«. — Smlgn. iøvrigt min Anmeldelse af Ehrenfells' Bog i
»Göttinger gelehrte Anzeiger«. 1900. Nr. 9.. Men om beggedisse
Underarter af Motivforskydning gælder det, at Kontinuiteten er større
ved dem end ved den objektive Værdiforskydning.

Fælles for det aristoteliske Princip og de to Forskydningsformer er
det, at den bevidste Anerkendelse kun kommer bagefter. Der sættes
derved snevre Grænser for enhver deduktiv Etik; Erfaringens
Nødvendighed indskærpes med Eftertryk. Og tillige medføre alle tre
Processer en afgørende Vanskelighed for Forhandling mellem
Standpunkter, af hvilke det ene ligger forud for, det andet efter en
eller flere af de beskrevne Metamorfoser. (Smlgn. Kap. III).

5. Man har ofte ment at finde en Vejledning til Forstaaelse af
Forholdet mellem Individ og Samfund i Analogien mellem Samfundet og en
Organisme. Under forskellige Former gennemføres og anvendes denne
Analogi hos Platon, Hobbes og Spencer. Samfundet betragtes da som et
stort Menneske eller som en Organisme, hvis forskellige Organer eller
Celler de enkelte Individer ere. Der vil ogsaa, som især Spencers
Sociologi viser, kunne anstilles mange interessante Betragtninger ved
Hjælp af denne Analogi. Men den har sin bestemte Grænse, som vi her
ville dvæle vedDen fremdrages iøvrigt allerede af Spencer: Principles
of Sociology. I, p. 478 ff., da Forholdet mellem individuel og social
Etik derved nærmere belyses. (Smlgn. III, 17 og VIII).

I Organismen ere de enkelte Elementer ubevidste og kun til de nervøse
Centralorganer er der knyttet Bevidsthed. Denne Centralisation er
desmere fremtrædende, jo højere Organismen staar. De enkelte Cellers
eller Organers Tilstand og Virksomhed vurderes tilsidst efter deres
Indflydelse paa disse Centraldeles Tilstand, der i Bevidstheden
fremtræder som Lyst eller Smerte. Idet Centraldelene kunne siges at
repræsentere hele Organismen, blive altsaa alle Celler og Organer
underordnede Midler for den hele Organismes Velfærd. — I Samfundet er
detderimod netop alle Elementerne, de enkelte Medlemmer, som have Evne
til at føle Lyst og Smerte; denne Evne er ikke indskrænket til et
Centrum. Kun ved fantastisk Mystik kan man tillægge Samfundet som
Helhed Bevidsthed, afset fra de enkelte Individer. Samfundets Velfærd
er de enkelte Individers Velfærd. Samfundet er en Forbindelse af
personlige Væsener, men ikke selv et personligt Væsen.

Kun tilsyneladende indeholder denne Betragtning en Modsigelse mod
Underordningen af den individuelle Etik under den sociale (VIII). Skønt
Samfundet og Slægten bestaar af Individer og paa hvert givet Sted kun
træder frem for os gennem visse bestemte Individer, have dog Begreberne
Samfund og Slægt den store Betydning, at de overfor det enkelte Individ
repræsentere Indbegrebet af alle Individer (det selv indbefattet som et
af de mange). Begreberne Samfund og Slægt have, som tidligere (VIII, 4)
bemærket, den etiske Betydning at pege dels paa det Uoverskuelige i de
Livsinteresser, der skal tages Hensyn til, dels paa Nødvendigheden af
at tilvejebringe Muligheder, Betingelser, potentielle Værdier, og ikke
blive staaende ved det, der kun har aktuel Værdi og maaske kun har
denne en stakket Tid. De muliggøre altsaa det mest omfattende Synspunkt
for Vurderingen af det enkelte Individs Villen og Handlen. De fordre,
at Individets Villen og Handlen ikke blot betragtes fra dets eget
Standpunkt, men ogsaa fra et højere, ligesom Kopernikus fordrede, at
man ikke blot skulde betragte Jorden fra dens eget Standpunkt, hvor Alt
drejer sig om den, men fra Solens Standpunkt, hvor den selv ses at være
med i Bevægelsen.

6. Den sociale Etiks højeste Ide er Ideen om Humanitetens Rige, et
Samfund af harmonisk og rigt udviklede Personligheder. Et saadant
Samfund er des fuldkomnere, jo mere ejendommelig og selvstændig hver
enkelt Personlighed er, og jo inderligere og fastere Forbindelsen
mellem de enkelte Personligheder er, — jo mere altsaa paa én Gang
Mangfoldigheden og Enheden komme til deres Ret. (Smlgn. III, 10). Denne
Ide udspringer af Velfærdsprincipet. Ti den største Velfærd maa være
til Stede, hvor hvert enkelt Individ udvikler sig paa selvstændig Vis
og derved tillige baade bevidst og ubevidst hjælper Andretil en
lignende Udvikling ud fra deres Stade. Den individuelle Etiks
Hoveddyder: Retfærdighed, Selvhævdelse og Hengivelse, udspringe
umiddelbart heraf. Og ikke blot muliggøres herved de Enkeltes
Karakterudvikling og deres indbyrdes Harmoni. Der muliggøres ogsaa
Frembringelsen af Resultater, som de Enkelte hver for sig ikke vilde
kunne naa, og som dog ere af Betydning for Slægtens Udvikling idethele.
Samfundets Ordning og Kulturens Værker ere saadanne Resultater. De
blive kun forstaaelige derved, at der — i Kraft af det aristoteliske
Princip, af Motivforskydningen og af Værdiforskydningen (4) — kan komme
Andet og Mere ud af Individernes Arbejde, end disse i deres Filosofi
tænke paa.

Ideen om Humanitetens Rige dannes ved simpel Kombination af de to
Begreber Samfund og Velfærd. Men de speciellere Former for det etiske
Samfundsliv kunne ikke udledes af den. Vi kunne bruge den som Maalestok
ved Vurderingen; men da Udviklingsmulighederne ere forskellige paa de
forskellige Trin, ville ogsaa Fordringerne i det Enkelte kunne blive
meget forskellige.

De forskellige Trin af menneskelig Udvikling adskille sig, hvad
Samfundslivet angaar, ikke mindst derved, at der paa lavere Trin kun
findes liden Forskel mellem forskellige Arter af Samfund; det er her
som paa andre Omraader, Differentiationen, der især er karakteristisk
for de højere Trin.

7. De forskellige Arter af Samfund, som man paa højere Udviklingstrin
kan skelne imellem, adskille sig fra hverandre dels ved Beskaffenheden
af de Kræfter, som forbinde Individerne i Samfundet, dels ved de
Formaal, som tilstræbes i Samfundet, dels ved den større eller mindre
Kreds af Individer, som Samfundet omfatter.

I Familien er det den instinktmæssige Sympati, som er det Forbindende.
I Forholdet mellem Moder og Barn, Familiens Kærne, viser den sig
tydeligst og stærkest. Det er Blodets Baand, som her knytter Menneskene
sammen. Men ogsaa andre Motiver end de elementære sympatiske Instinkter
virke i Familien paa dens forskellige Udviklingstrin. Paa primitive
Udviklingstrin betragtes Kvinder og Børn overvejende som
MændenesEjendom, og som underlagte deres Herredømme; og forsaavidt
minder den primitive Familie om Staten. Den minder om Kirken,
forsaavidt som den har sin Kultus og sine Ofringer til Forfædrenes
Aander. Og den er et Samfund til Kulturens Fremme, forsaavidt som den
ikke blot sørger for fysisk Pleje og Opholdelse, men desuden for
Udviklingen af Evner og Færdigheder. Ogsaa paa højere Udviklingstrin er
Familien ikke blot den stadige Kilde til Næring for de sympatiske
Følelser, men ogsaa den første Magt, der fører Mennesket ind i Kulturen
og vækker Bevidstheden om en fast social Orden.

En anden Art Samfund opstaar, naar fælles eller dog forbundne
Interesser og Formaal forene Menneskene. Den Ene opnaar ofte kun sine
Formaal, naar han hjælper den Anden at opnaa sine. Saaledes er
Forholdet mellem Sælger og Køber, ved al Ombytning. Til den Enes Tilbud
svarer den Andens Efterspørgsel; den Ene har tilovers, hvad den Anden
mangler og ønsker. Her supplere Individerne altsaa hverandre. Deres
Interesser ere forbundne, skønt der ellers ikke behøver at være nogen
nærmere eller yderligere Forstaaelse og Sympati imellem dem. — Men ofte
ere Formaalene fælles og kunne kun naas ved forenede Kræfter. Sikkerhed
f. Ex. er et fælles Gode, som naas ved Sammenslutning. — Samvirken af
det ene eller det andet af disse Motiver frembringer (i Kraft af det i
4 Bemærkede) efterhaanden en Følelse af Fællesskab, en Samfølelse, der
kan blive til uinteresseret Sympati, selvom det fra først af er
Egoisme, der har drevet Individet til at søge Samkvem med Andre. Det
paa Interessernes indbyrdes Suppleren eller paa Interessernes
Fællesskab beroende Samkvem kan saaledes virke opdragende. Det er af
stor Vigtighed, at allerede de ydre Livsvilkaar virke forbindende. —
Det er dog ikke blot egoistiske Formaal, som paa denne Maade kunne
grundlægge Samkvem og Samfund. Det er ogsaa saadanne Formaal, som ikke
umiddelbart spille en Rolle i den egoistiske Kamp for Tilværelsen.
Videnskab og Kunst. Religion og Menneskekærlighed sætte Menneskene i
fælles Bevægelse og føre dem sammen om fælles og uselviske Formaal. — I
begge Tilfælde, baade hvor det fra først af er de Enkeltes Kamp for
Selvopholdelse, der fører demsammen, og hvor det er ideelle Interesser,
der er det Forbindende, kan der opstaa en Broderskabsfølelse, dels
bestemt ved den personlige Sammenslutning, dels blot ved Bevidstheden
om at staa i de samme store Formaals Tjeneste. — Denne Art Samfund,
hvor den forbindende Kraft ligger i Formaalene, og hvor hverken
elementære sympatiske Instinkter eller ydre Tvang raade, kunne vi kalde
det frie Kultursamfund. Dets Grænser ere ikke saa snevre som Familiens;
ja, de strække sig langt videre, lige saa langt som Kulturen plejes; og
det vil igen sige, at de tilsidst falde sammen med Menneskeslægtens
Grænser.

Endeligt gives der et Samfund, som adskiller sig fra de to foregaaende
ved, at det ikke blot bygger paa naturlig Sympati eller paa
Interessernes forbindende Kraft, men i sidste Instans støtter sig til
Magtanvendeise og Tvang. Hvad Formaal angaar, har Staten, eller kan den
have, megen Lighed med Familien og det frie Kultursamfund. Den vil ikke
blot opholde og sikre Livet for sine Medlemmer, men ogsaa virke for
deres Fremgang i Kultur, baade materiel og ideel Kultur. Men overalt,
hvor den virker, staar Magten i Baggrunden. I Retten, som gælder i
Staten, haves Indbegrebet af de for Magtanvendelsen fastsatte Regler.
Ogsaa indenfor Familien og det frie Kultursamfund kunne vi tale om Ret,
naar vi derved forstaa Sædvane og Skik, saaledes som de under
Udviklingens Gang umærkeligt have dannet sig og uvilkaarligt føre til
at behandle nye Forhold og Tilfælde paa lignende Maade som de tidligere
af lignende Art. Historisk finde vi vel neppe Familie eller
Kultursamfund uden ydre Tvang af en eller anden Art, og Staten
betragter det paa den anden Side som en af sine vigtigste Opgaver at
værne om Kulturen og Familien. De tre Samfund kunne ikke holdes aldeles
ude fra hverandre, men betegne forskellige Synsmaader for det
menneskelige Samfund. Staten har ganske vist Magten som sidste
Argument, men ogsaa kun som det sidste. Den søger at drage Fordel af de
samme Kræfter, som raade i Familien og Kultursamfundet; netop derfor er
det den ikke ligegyldigt, hvorledes disse udvikle sig, og dens egen
Existens bliver saameget des fastere grundlagt, jo mindre det er den
blotte Magt, som raader. I Omfang skiller Staten sig baade fra Familien
og det frie Kultursamfund:den er større end hin, men mindre end dette.
En stor Familie kan kaldes en lille Stat. Man har sagt, at en Familie
er en Stat, naar den ikke kan undertvinges uden KrigThomas Hobbes:
Leviathan. Cap. 20.. Deri ligger, at det er Magten, der er ejendommelig
for Staten, og at den især finder Anvendelse mod ydre Fjender. Og deri
ligger tillige Forskellen mellem Staten og Kultursamfundet. Staten
forudsætter et Folk, en Menneskegruppe, der føler sig som en Enhed i
Modsætning til andre Grupper. Men Kultursamfundet kan brede sig ud over
alle saadanne Grupper og forbinde dem ved de harmonerende eller fælles
Formaal, selvom ingen Magt omspænder dem alle. —

Disse tre Former for Samfundsliv ville vi nu nærmere betragte med
særligt Hensyn til deres etiske Betydning og til den Aand og Retning, i
hvilken deres videre Udvikling bør foregaa, naar vi anvende den i det
Foregaaende opstillede Maalestok.

                     XIV. Familiens etiske Betydning

                     XIV. FAMILIENS ETISKE BETYDNING.

1. Intet giver et bedre Exempel paa, hvorledes Naturen kan bane Vej og
danne Grundlag for, hvad Etiken fordrer eller billiger, end den
Omstændighed, at det inderligste og fuldkomneste af alle menneskelige
Samfund stiftes ved nogle af de stærkeste Instinkter i den menneskelige
Natur. Det Humanitetsrige, som er Etikens højeste Ideal, har ikke blot
sin første Spire og sin stadige Kilde i Familieforholdet, men er i
Familielivet, naar dette har naat sin højeste Form, virkeliggjort paa
en Maade, som andre Samfundsformer ikke kunne vise Sidestykke til.
Højdepunkterne af alle andre Samfundsformer maales ved den Grad, i
hvilken de minde om Familieforholdets Inderlighed og Styrke.
Humanitetsriget vilde have naat sin Fuldendelse, naar et almindeligt
Broderskab forenede Alle; og til at betegne et inderligt Forhold mellem
Herre og Tjener, Mester og Lærling, Øvrighed og Folk har man det mest
træffende Udtryk i Forældres Forhold til deres Børn.

Fra flere forskellige Sider vil Familieforholdets store etiske
Betydning kunne paavises.

2. I andre Samfund deltager Mennesket kun med en Del af sit Væsen, men
i Familien kan det finde Næring for alle Sideraf sin Natur. Kun der
lever det egentligt som helt Menneske. De mest primitive Instinkter og
de mest ideelle Følelser finde der deres Tilfredsstillelse.
Livsfællesskabet strækker sig (eller kan strække sig) fra de rene
Naturinstinkter, ved hvis Virken Individet ofte kan synes at være blot
Middel for Slægtens Villie til Livet, gennem alle materielle og
aandelige Omraader. Alle Interesser kunne finde deres første Pleje i
Familien. Familien er en lille Verden, som sætter alle Kræfter i
Virksomhed. Hermed hænger det igen sammen, at Familien mere end noget
andet Samfund forener (eller kan forene) Personlighedernes
Selvstændighed med deres inderlige Forbindelse. Netop fordi Familien
ikke er noget specielt Samfund, men et almindeligt Livsfællesskab, kan
den største Ejendommelighed og Selvstændighed hos de enkelte Medlemmer
frit røre sig og dog møde Forstaaelse og Sympati. I andre Samfund er
dybere gaaende Selvstændighed og Ejendommelighed mere eller mindre nødt
til at skjule sig eller ogsaa til at holde Andre paa Afstand. I
Familien kunne paa Grund af det fuldstændige Livsfællesskab selv de
tilsyneladende sære og paradoxe Egenskaber møde Sympati, fordi de
opfattes og forstaas i Sammenhæng med Individets hele Natur.
Fremmedheden er ophævet. Derfor er der ikke Hvile og Styrke i noget
Forhold som i dette.

I Familieforholdet leves der ikke blot med fuld Bevidsthed, men en
Mængde ubevidste eller halvt bevidste Indflydelser gøre sig uafbrudt
gældende. I de andre Samfundsforhold spiller bevidst Iagttagelse og
Reflexion og bevidst Beslutning og Handling en langt større Rolle. Der
stilles Krav til anspændt Opmærksomhed og til selvbevidst Optræden. Men
i Familielivet raader det Uvilkaarlige og Ubevidste i langt højere
Grad. Gennem utallige Paavirkninger, Erindringer og Stemninger voxer
Følelsen ved Hjemmet til en saadan Højde, at den, naar den angribes,
kan fremtræde som en Affekt. Om de Følelser, der ere knyttede til Hjem
og Familie, gælder det i højere Grad end om andre, at de næres og øges
ved smaa Tilvæxter, som først ved at summere sig sammen komme til at
gøre sig gældende i Bevidstheden. Følelseslivet faar derved en Fasthed,
som detmangler, hvor det fremtræder som en Række af heftigt
opblussende, men ligesaa hurtigt forsvindende AffekterSmlgn. Psykologi
III, 7; VI E, 4—5..

Endeligt forbinder Familien forskellige Generationer ved Naturens
Baand. Den slaar Broen mellem Slægtens Fortid og dens Fremtid. Den gør
en Forstaaelse mulig, hvor den mellem fjernere Staaende vilde være
umulig. Striden mellem det Gamle og det Nye dæmpes indenfor Familien
ved den dybere liggende Sympati, som her fører det første Ord.

3. Man kunde indvende imod Familien, at den er for snevert et Samfund,
at den koncentrerer Følelse og Interesse om en lille Kreds, saa at,
hvad der staar udenfor denne, bliver ligegyldigt. Der kan uddanne sig
en Familieegoisme, ganske vist af videre Omfang end den rent
individuelle Egoisme, men dog ikke mindre end denne en Hindring for
Udviklingen af den almindelige Menneskekærlighed. Hertil er at svare,
at Sympatien først maa udvikle sig i de snevre Kredse, før den kan
brede sig i vide Kredse. I de Følelser, der udvikle sig og finde stadig
Næring indenfor Familien, have vi de første og stærkeste Midler til at
dæmpe og opdrage den individuelle Egoisme. Den almindelige
Menneskekærlighed er kun en Udvidelse af en Følelse, der opstaar
indenfor Familien, en Udvidelse, som ikke altid gaar for sig uden
Modstand, men som dog stedse forudsætter, at Spiren er lagt i det Smaa.
Der er derfor ingen nødvendig Modsigelse mellem Familiekærligheden og
den almindelige Menneskekærlighed. Og dertil kommer (smlgn. XII, 1), at
der er et omvendt Forhold mellem Sympatiens Styrke og Omfang. Udvides
Omfanget, gaar det let ud over Styrken. De færreste Mennesker ere (i
hvert Tilfælde endnu) i Stand til at omfatte fjerne og vide Forhold med
en saadan Inderlighed og Kraft, som hvad der ligger dem nær. Dersom det
da ikke skal gaa ud over Følelsernes Styrke, maa der være snevre
Kredse, i hvilke de voxe sig stærke. — Familien er her paa én Gang
Formaal og Middel. Den yder den højeste Tilfredsstillelse for de
Enkeltes Trang, og den er Hjemstedet for Kræfter, der blive af
Betydning for hele Slægten. Joflere Hjem der findes, des flere
Arnesteder for den Ild, der holder Slægtens Liv vedlige. —

En anden Indvending mod Familien er den, at den ved sin Begrænsning og
ved sit paa Overlevering og Gentagelse byggede Liv let fører til
Stillestaaen, Ensformighed og Sløvhed. Derved hindres ofte det, der
netop skulde være et af Familielivets Fortrin, at den Enkelte her kunde
udfolde sig efter alle Sider i sit Væsen. Den mangesidige Udfoldelse
hæmmes ved det snevre Indhold og ved en ejendommelig Sky for at optræde
uforbeholdent i Ord og Handling overfor de Nærmeste. Derved forstaas,
at mange Individer i deres Hjem vurderes ringere end udenfor det —
skønt det Omvendte vilde være naturligst. — Disse Betænkeligheder
hidrøre dog kun fra Hjemmets eller Familiens Isolation fra
Kultursamfund og Stat. Fra disse større Verdener komme de friske
Strømninger, der kunne forjage den forgemte Luft, der ved Hjemmets
Isolation kan opsamles indenfor dets VæggeSmlgn. min
Indledningsafhandling til Værket »Vort Hjem«..

Ganske overvindes Vanskelighederne kun, hvor Familien har naat sin
højeste Form. Virkeligheden staar her, som overalt, langt tilbage for
Idealet. Men den frembyder Tilnærmelser, som det gælder at udvikle
videre. — Til nærmere Belysning af de Spørgsmaal, som her frembyde sig,
ville vi først betragte Ægteskabet, dernæst Kvindens Stilling og
Vilkaar, og endeligt Forholdet mellem Forældre og Børn.

1. Paa de laveste Trin, vi kende, har Forbindelsen mellem de to Køn
Karakteren af et Magt- og Tvangsforhold, hvor den

1. Paa de laveste Trin, vi kende, har Forbindelsen mellem de to Køn
Karakteren af et Magt- og Tvangsforhold, hvor densvagere Part blot er
Middel for Tilfredsstillelsen af den andens Lyst eller maa trælle for
hans Behov. Nogle nyere Forfattere (Bachofen, Mc Lennan, Lubbock) have
ment, at der oprindeligt herskede fuldstændig Parringsfrihed mellem de
to Køn (Promiskuitet, almindelig Hetærisme), saa at enhver Kvinde
tilhørte enhver Mand, som et Øjeblik kunde bemægtige sig hende. Dette
er dog sikkert en Overdrivelse af den store Frihed, som rundt om paa
Jorden hos vilde Folk finder Sted i Kønsforholdet. Der har neppe været
nogen Tid, hvor fuldstændig Hetærisme har hersket. Selv hvor ingen Skik
eller Lov hindrede den stadige Skiften af kønslige Forbindelser, vilde
dog individuel Forkærlighed saavel som Lyst til Ejendom og Magt føre
til, at Forbindelserne bleve mere end rent øjeblikkeligeSmlgn. Spencer:
Principles of Sociology. I. p. 662 ff.. Kvinden betragtedes desuden
tidligt ikke blot som Middel til Kønsinstinktets Tilfredsstillelse; hun
blev tillige den første Slave og fik derved en Værdi, som maatte
bevirke, at fuldstændig Frihed ikke kunde tilstedes. Man kan ikke
bevise, at alle andre Former for Ægteskab have udviklet sig af en
oprindelig Hetærisme, selvom man finder store Tilnærmelser til en
saadan rundt om paa JordenAt Beviserne for en oprindelig Hetærismes
eller Promiskuitets Bestaaen ere uholdbare, er fra forskellige Sider
blevet paavist navnligt af C. N. Starcke (Die primitive Familie.
Leipzig 1888) og Edward Westermarck (The History of Human Marriage. I.
Helsingfors 1889. — II. London 1891). (Tysk Oversættelse 1902). —
Smlgn. min Anmeldelse af Starckes Bog i »Tilskueren« 1888.. Da
Monogamiet ogsaa findes hos Dyr, er der i og for sig Intet til Hinder
for, at det ogsaa paa rent primitive Trin kan findes hos Mennesker, og
dette er ogsaa Tilfældet. Saa tiltalende det end kunde synes, saa kan
man dog ikke paavise en sammenhængende Udviklingsgang, der fra
Hetærismen som laveste Trin fører gennem Polygami — dels Polygyni, dels
Polyandri, dels Gruppeægteskaber (hvor flere Mænd have flere Kvinder
fælles) — til Monogami. Udviklingen har sikkert hos forskellige Stammer
haft en meget forskellig Karakter. Ægteskabets Ordning hænger overalt
sammen med saa mange andre sociale Forhold, at der neppe kan paavises
nogen enkelt, tydelig og simpel Udviklingsgang.Men én Ting kan dog
paavises at have øvet en væsentlig og nødvendig Indflydelse, nemlig den
Grad, i hvilken den individuelle Personligheds Ret er bleven følt og
anerkendt. For denne Ret har baade den sanselige Drift og
Herskerdriften maattet vige. Det er den. der har gjort, at Monogamiet
under Udviklingens Gang mere og mere er blevet anerkendt som den
højeste og den sande Form for Forbindelse mellem Mand og Kvinde.

Selvom der skulde kunne paavises Tider eller Steder, hvor Flokken eller
Stammen havde Kvinder og Børn fælles, ligesom Tilfældet var med anden
Ejendom, saa maatte dette Fællesskab dog falde bort, efterhaanden som
den Enkelte begyndte at føle sin Selvstændighed. Trangen til at have
Noget for sig selv maatte ogsaa ytre sig paa dette Omraade. Det er fra
først af en rent selvisk Trang, der kun ytrer sig eller i hvert
Tilfælde kun vinder Anerkendelse for de Stærkes, og det vil sige for
Mændenes Vedkommende. Polygyni forekommer derfor hyppigere og holder
sig længere end Polyandri og Gruppeægteskab, der især forekomme, hvor
Kaarene ere trange. Monogamiet er ofte ogsaa kun et Udslag af Trangen
til Særeje, altsaa et Udslag af Magt, kun at denne af en eller anden
Grund, som ikke altid er let at paavise, indskrænker sit Omraade.
Forholdet mellem Mand og Kvinde i Ægteskabet har her endnu overvejende
Karakteren af et Tvangsforhold. Det stiftes maaske endog ved Vold, Rov
eller Køb. Købet betegner et Fremskridt i Forhold til Vold og Rov; ti
derved træder det tydeligt frem, at Kvinden har en økonomisk Værdi, og
hun skaanes som enhver kostbar Vare. Men selv hvor Køb ikke længere
finder Sted, gives Ægtefællerne (især Kvinden) ofte bort uden frit
Valg; Ægteskabet betragtes som et Anliggende, ikke imellem de to
Individer, men mellem de to Slægter, som forbindes ved dem, som
forplantes gennem deres Børn, og hvis Ejendom gaar i Arv til disse.
Ægteskabet er her ikke en personlig Pagt, men et »Ætteforbund«Smlgn.
for Nordens Vedkommende: R. Keyser: Efterladte Skrifter. II. Kristiania
1867. p. 306. — Michel de Montaigne (Essais III, 5) udtaler sig (i
Slutn. af d. 16. Aarh.) saaledes om Ægteskabet: »On ne se marie pas
pour soy, quoy qu'on die; on se marie autant, ou plus, pour sa
posterité, pour sa familie; l'usage et l'interest du mariage touche
nostre race, bien loing pardelà nous: pourtant me playt cette façon qu'
on le conduise plustost par main tierce que par les propres«. — Ogsaa i
andre end adelige Kredse findes denne Opfattelse lige op til vore
Dage.. I det gamle Ægteskab var ikke det personligeForhold melleni Mand
og Kvinde Hovedsagen, men Grundlæggelsen af en ny HusstandLeist:
Alt-arisches Jus civile. I. Jena 1892. p. 154. 166.. At Ægteskabsbrud
straffes saa strengt i tidligere Tider, hænger sammen med, at Kvinden
betragtes som Slægtens eller Mandens EjeA. H. Post: Die Grundlage des
Rechts und die Grundzüge seiner Entwickelungsgeschichte. Oldenburg
1884. p. 374 ff. — Fustel de Coulanges: La cité antique. 4. éd. p.
109.. — Først hvor de to Individer vælge hinanden efter fri
Tilskyndelse og med fri Beslutning, have vi den højeste Form for
Ægteskab: det frie Monogami.

2. Hos Mange opstaar der en vis Svimmelhed, naar de første Gang blive
opmærksomme paa de store Forskelligheder i Ordningen af
Ægteskabsforholdene rundt om paa Jorden og til de forskellige Tider.
Tilfældighederne synes at herske, og det Ene synes at kunne være
ligesaa godt som det Andet; i hvert Tilfælde synes det, der én Gang er
blevet praktiseret, allerede derved at faa en vis Autoritet for sig.
Dersom f. Ex. Hetærisme har været almindelig, eller dog Tilnærmelser
til Hetærisme, skulde det saa ikke kunne tænkes, at vi vendte tilbage
til den igen? Hertil er at svare, at Prøvekortet, som Sociologien viser
os over de forskellige Ordninger af Ægteskabet, vel er broget; men at
der dog, som allerede antydet, viser sig en tydelig Sammenhæng mellem
Udviklingen af det frie Monogami og Anerkendelsen af den individuelle
Personligheds Betydning. Denne Sammenhæng skal i det følgende Kapitel
nærmere paavises. Den bliver oprindeligt til ved Motiv- og
Værdiforskydninger. I det Væsen, Manden knytter til sig for sin Lysts
Skyld, opdager han en økonomisk Værdi, og senere opdager han, at hans
kvindelige Slave har en Sjæl som han selv, og at hun maa staa for ham
ikke blot som Middel, men som Formaal. — Sociologien kan give Etiken
værdifulde Fingerpeg, men den er ikke absolut

bestemmende for Etiken. Selvom man kunde paavise en Udviklingsgang, der
begyndte med Hetærismen og endte med det frie Monogami, vilde der endnu
staa den Opgave tilbage for Etiken at paavise dettes Værdi i Kraft af
Velfærdsprincipet. Den historiske Udvikling kunde jo meget godt have
ført i en fordærvelig Retning, saa at Etiken maatte fordre en
Forandring, saa vanskelig end en saadan maatte være at gennemføre. Hvad
der er virkeligt, er derfor ikke fornuftigt.

Det virkelige Forhold er nu dog det, at det frie Monogami vel i de mest
civiliserede Lande er officielt anerkendt som den eneste rette Form for
Ægteskab, men at de andre Former dermed ikke ere forsvundne fra Livet.
Hetærismen breder sig rundt om os, selvom den nødes til at holde sig i
Mørket. Og hos en stor Del af Befolkningen holder den sig ikke engang i
Mørket, men udfolder sig frit og uvilkaarligt. De laveste Former for
kønslig Forbindelse fremtræde stedse paany, ligesom de laveste
Dyreformer kunne vedblive at bestaa, selv efter at højere Typer
forlængst have udviklet sig. Hvad der betegnes som »sædelig
Slappelse«Hafstrøm: Om Sædelighedsforholdene i det danske Folk.
København 1888. p. 67., er meget ofte gamle Livsformer, der ikke ere
forsvundne. Dog mødes her paa en mærkelig Maade Naturen og
Overcivilisationen. Den stadigt florerende Hetærisme skyldes ikke blot
den friske, ubændige Naturs Drifter, som endnu ikke ere mildnede og
harmoniserede. Den skyldes ogsaa for en Del en ensidig Uddannelse og
Forfinelse af nogle Aandsevner paa den hele Karakters Bekostning.
Intellektuel og æstetisk Kultur kan være forenet med stor Løshed i
kønslig Henseende. Man har sine, maaske alvorlige Interesser paa andre
Omraader og forholder sig væsentligt nydende og legende paa det
kønslige Omraade, uden at dettes etiske Betydning gøres til Genstand
for Besindelse. Med ensidig intellektuel og æstetisk Kultur følger
desuden ikke sjældent en blaseret og raffineret Tænkemaade og en Sans
for det Pikante, der særligt finder Næring paa det kønslige Omraade.
Ogsaa to andre modsatte Motiver kunne mødes: den bitre Nød og den
overstrømmende Livskraft.Nøden fører til at give sig hen, og
Nydelsestrangen fører til at benytte dem, der nødes til at sælge sig,
som Midler til et Øjebliks Lyst. — Af saa forskellige Aarsager kan
stadigt den Isolation af Kønsdriften fra de andre Elementer i den
menneskelige Personlighed fremgaa, som er Brodden i det sexuelle
Problem. At denne Drift kan fremtræde isoleret og dog med saa stor
Vælde, hænger sammen med det Overskud af Energi, Naturen overalt sætter
ind paa at hævde Slægternes Bestaaen. Isolationen bliver betænkeligere,
jo mere Kulturlivet afløser Naturlivet. Det sexuelle Problem er derfor
vævet nøje sammen med hele Kulturproblemet og med hele det sociale
Problem og kan kun forstaas ret, naar denne Sammenhæng ikke glemmes.

                          XVL DET FRIE MONOGAMI.

1. Et Samfund mellem menneskelige Personligheder kan kun da være
fuldkomment, naar ingen af Deltagerne staar som blot Middel for de
Andre, og naar ingen Del af den enkelte Deltagers Væsen bliver ensidigt
fremdragen eller skudt tilside. Alle polygame Ægteskabsformer stride
mod dette Princip. I Polygamiet deler en Mand sig mellem flere Kvinder
eller en Kvinde mellem flere Mænd. Den fulde Hengivelse kan da ikke
være tilstede overfor nogen Enkelt; Forholdet er stedse delt, og den
fulde Forbindelse af Personlighederne indtræder ikke. Paa den ene Side
stykker man sig ud, paa den anden Side nøjes man med et Brudstykke. »I
Polygamiet«, siger Kant (Rechtslehre § 26), »vinder den Person, der
giver sig bort, kun en Del af den Person, til hvilken den ganske
hengiver sig, og den gør sig derved til en blot Ting«. De Mange gøres
til Midler for den Ene, eller den Ene for de Mange. Og dette medfører
igen, at der indenfor den enkelte Personlighed indtræder en Sondring

Nøden fører til at give sig hen, og Nydelsestrangen fører til at
benytte dem, der nødes til at sælge sig, som Midler til et Øjebliks
Lyst. — Af saa forskellige Aarsager kan stadigt den Isolation af
Kønsdriften fra de andre Elementer i den menneskelige Personlighed
fremgaa, som er Brodden i det sexuelle Problem. At denne Drift kan
fremtræde isoleret og dog med saa stor Vælde, hænger sammen med det
Overskud af Energi, Naturen overalt sætter ind paa at hævde Slægternes
Bestaaen. Isolationen bliver betænkeligere, jo mere Kulturlivet afløser
Naturlivet. Det sexuelle Problem er derfor vævet nøje sammen med hele
Kulturproblemet og med hele det sociale Problem og kan kun forstaas
ret, naar denne Sammenhæng ikke glemmes.

                          XVL DET FRIE MONOGAMI.

1. Et Samfund mellem menneskelige Personligheder kan kun da være
fuldkomment, naar ingen af Deltagerne staar som blot Middel for de
Andre, og naar ingen Del af den enkelte Deltagers Væsen bliver ensidigt
fremdragen eller skudt tilside. Alle polygame Ægteskabsformer stride
mod dette Princip. I Polygamiet deler en Mand sig mellem flere Kvinder
eller en Kvinde mellem flere Mænd. Den fulde Hengivelse kan da ikke
være tilstede overfor nogen Enkelt; Forholdet er stedse delt, og den
fulde Forbindelse af Personlighederne indtræder ikke. Paa den ene Side
stykker man sig ud, paa den anden Side nøjes man med et Brudstykke. »I
Polygamiet«, siger Kant (Rechtslehre § 26), »vinder den Person, der
giver sig bort, kun en Del af den Person, til hvilken den ganske
hengiver sig, og den gør sig derved til en blot Ting«. De Mange gøres
til Midler for den Ene, eller den Ene for de Mange. Og dette medfører
igen, at der indenfor den enkelte Personlighed indtræder en Sondringaf
det, der skulde virke udelt sammen. Hvor Elskovsfølelsen er mere end
dyrisk Brynde, virke et fysisk og et ideelt Element uadskilleligt
sammen, og Hengivelsen omfatter den hele Personlighed. (Smlgn. XI, 10).
Men i Polygamiet maa nødvendigvis det rent fysiske Element blive
særligt fremdraget. Det Brudstykke af sig selv, man kan give til Mange,
er her kun det rent fysiske Element. Som rent fysisk Forhold, som rent
dyrisk Akt har Kønsforholdet ogsaa kun fysiske Grænser. Den fysiske
Side af Kønsforholdet er den mindst individualiserede; jo mere den
drages frem, des mere forsvinder Forskellen mellem Objekterne; og
omvendt, jo flere forskellige Objekter Kønsinstinktet retter sig imod,
des mere maa dets fysiske Side blive fremherskende. Fluernes Kønsliv er
et let tilgængeligt Exempel. Den rent fysiske Forbindelse er momentan,
og den Stansning af den indbyrdes Kamp for Tilværelsen, den medfører,
varer ofte kun i selve Parringsøjeblikket. Hos nogle Edderkoppearter
vaagner Rovdyrnaturen igen strax efter Parringen, saa at Han og Hun nu
kun se et muligt Bytte i hinanden. Det viser, hvor isoleret og
momentant Kønsinstinktet kan optræde. I den egentlige Elskovsfølelse
ytrer sig derimod foruden det elementære Instinkt Billedet af det andet
Individ i dets Ejendommelighed og den inderlige Glæde over denne.
Instinktet virker da ikke som en rent blind Magt, men aabner Øjet for
det andet Individs Natur og baner derved — gennem en Forskydning af
Motiver og Værdier — Vejen for en Hengivelse, der er mere end blot
fysisk Forbindelse. Den etiske Betydning af Kønsinstinktet vil paa
højere Trin være den, at der opdages og vurderes personlige
Ejendommeligheder, der ellers vilde forblive ubemærkede. Der vækkes en
Opmærksomhed, som virker med en Naturkrafts Magt. Forbindelsens
Inderlighed beror da ikke blot paa, at Slægtens Selvopholdelsestrang
knytter et Individ til et Individ af det andet Køn, men ogsaa derpaa,
at Egenskaber og Livsytringer, der kun kunne fremtræde ved varigt
Samliv, øve deres Indflydelse. Ikke blot Kærligheden, ogsaa Troskaben
er et Organ til at gøre aandelige Opdagelser.

Kun Monogamiet kan derfor være Formen for kønslig Forbindelse mellem
selvstændige Personligheder, der indtræde iForholdet hver efter sin
hele Natur, ikke for at tilfredsstille en enkelt, isoleret Fornødenhed.

2. Det hører med til den personlige Hengivelse, at den ikke blot
omfatter Personligheden - efter dennes hele Omfang, men at den ogsaa
omfatter hele Livet, saalænge dette varer for begge Parter. En Følelse,
der ikke uvilkaarligt tror paa sin egen Vedvaren, er ikke ægte. Det
vilde være unaturligt, om der, naar Følelsen overfor et andet Individ
er i den stærkeste Bevægelse, dog gjordes et Forbehold og var en
udtrykkelig Bevidsthed om, at det Hele kun skulde gælde for en vis Tid.
Er Følelsen ægte, vil en saadan Mulighed ikke kunne træde frem for
Tanken. Fordi Følelsen tror og maa tro paa sin egen Vedvaren, behøver
den ganske vist ikke at vare ved. Det Superlativiske ligger i Følelsens
Væsen; den udelukker, naar den er stærk, Begrænsning og Sammenligning.
Men selvom det, der mentes at skulle have evig Bestaaen, viste sig at
være forgængeligt, saa vilde Følelsen dog ikke kunne udfylde den Tid,
den varede, paa den rette Maade, naar den ikke var forbunden med Troen
paa sin Vedvaren. Illusioner ere hyppige; men et Forhold, som stiftes
med udtrykkelig Bevidsthed om eller endog Beregning af, at man altid
vil kunne drage sig ud af det, et saadant Forhold er ikke blot i
Regelen et Bedrageri overfor den anden Part, men kan vanskeligt blive
noget helt og fuldt For hold.

Et personligt Væsen kan ikke udstykkes i løsrevne og skiftende
Øjeblikke. Personlighed er kun tilstede, hvor der gennem de enkelte
Øjeblikke drager sig en indre Enhed og Sammenhæng, og hvor der er visse
bestemte Følelser, som udgøre den faste Kærne. Men et personligt Væsen
kan heller ikke udtømmes i et enkelt Øjeblik. Det indeslutter i sig en
saadan Rigdom, at der, naar virkelig Sympati er tilstede, kan være nok
at opdage et helt Liv igennem. Det er en stor Illusion, naar man mener,
at en Række skiftende kønslige Forbindelser skulde afgive et rigt Stof
for Menneskekundskab og menneskelig UdviklingI saa Fald maatte en af
Hieronymus omtalt romersk Kvinde have drevet det til en høj Grad af
Menneskekundskab: hun var gift med sin treogtyvende Mand og var hans
enogtyvende Kone..Øjebliksforbindelser føre ikke ind i den inderste
Helligdom; denne oplader sig kun for den stadige, trofaste Sympati.

Hvad man med et ofte misbrugt Ord kalder Læren om »den frie Kærlighed«,
er et Forsøg paa at sætte Ubestandigheden i System og proklamere den
som et væsentligt Moment i Elskovsfølelsen. Enfantin, St. Simons
bekendte Discipel, mente, at det nu bestaaende Ægteskab kun passede for
de stadige og skinsyge Naturer, ikke for de ustadige og lunefulde, —
for Othello'erne, ikke for Don Juan'erne. Men da alle Slags Naturer
have Krav paa Tilfredsstillelse — ogsaa »les personnes vives,
coquettes, séduisantes, attrayantes, changeantes« — saa fordrer han
Skilsmissen som Institution, som Anerkendelse af Retten til Ustadighed,
ikke blot som en Udvej i KonflikttilfældeSmlgn. Paul Janet: St. Simon
et le St. Simonisme. p. 138—142.. En lignende Tankegang findes hos den
anonyme Forfatter til »Elements of Social Science«. Naar denne
sidstnævnte Forfatter dog ikke vil afskaffe Begrebet Selvbeherskelse,
og naar han hævder, at Kønsinstinktet maa tilfredsstilles saaledes, at
det ikke bliver til Skade for Andre, saa fordrer han en Underordning af
de øjeblikkelige Tilskyndelser under mere omfattende Hensyn, som
strider mod den Tankegang, der fører til Læren om den frie Kærlighed.
Ti Lidenskaben er absolutistisk, og dens Eneherredømme ophæves, naar
andre Følelser, f. Ex. Medfølelsen, gøre sig gældende ved Siden af den.
Der er neppe Spørgsmaal om, at naar en levende Medfølelse med andre
Væsener er vakt, før den sexuelle Trang kan melde sig i sin fulde
Kraft, vil denne Trang undergaa en betydelig Metamorfose. Det er paa
Isolationen, en væsentlig Del af dens Styrke beror. — Iøvrigt maa man,
for ikke at gøre denne sidstnævnte Forfatter Uret, mærke sig, at han
ved Ægteskab mener det uopløselige Ægteskab. Hvor der er nogenlunde let
Adgang til Skilsmisse, som i Tyskland, dér — mener han —er Ægteskabet
faktisk afskaffetElements of Social Science. By a Doctor of Medicine.
13th. ed. London 1875. p. 371.. Man ser, hvor let det Hele bliver en
Strid om Ord. Mange af de Angreb, der, især af Æstetikere, rettes imod
Ægteskabet i al

Almindelighed, skyldes sikkert kun Reminiscenser fra franske og
engelske Forfattere, som polemisere mod det uopløselige eller kun af
ganske enkelte Grunde opløselige Ægteskab.

Den Ubestandigbed, som undertiden regnes for et væsentligt Moment i
Forholdet mellem Mand og Kvinde, kan ikke undgaa at føre til Smerte og
Ulykke, saalænge den ikke ligger i Alles Natur, og — maa der føjes til
— saalænge Trangen til Afvexling ikke hos begge Parter indtræder (ved
en mærkelig harmonia præstabilita) paa samme Tid. En dansk ForfatterDen
anonyme Forfatter til En Livsanskuelse, grundet paa Elskov (Kbhvn.
1881) og Forholdet mellem Mand og Kvinde belyst gennem
Udviklingshypotesen (Kbhvn. 1884). Smlgn. ogsaa hans Afhandling i
»Tilskueren« (1885): Om en Reaktion mod den moderne Stræben efter
større sexuel Sædelighed. —, som med stor Dygtighed og Alvor har
drøftet Forholdet mellem Mand og Kvinde fra et rent psykologisk og
etisk Standpunkt, har paavist, at saalænge der foruden de polygame
Naturer, for hvem Ubestandighed og Skiften hører til Elskovsfølelsens
Væsen, ogsaa gives monogame Naturer, som ikke kunne tænke sig sand
Elskov uden Bestandighed og Troskab, saalænge vil den Trang til
Afvexling, som den frie Kærligheds Forkæmpere lægge saa megen Vægt paa,
ikke kunne tilfredsstilles uden at medføre Smerte og Sorg for Andre.
Det vil ofte gaa, som med et Par i Daudets »Sappho«. Forholdet
stiftedes med den Bagtanke, at det skulde være paa Tid; men for den
unge Kvinde er Forholdet blevet til Alvor, og hun tager sin Død, da
Adskillelsen skal indtræde: On meurt donc quelquefois de ces ruptures!
— Er det letsindigt at lege med Ild, saa er det tusinde Gange
letsindigere at lege med et Menneskes Velfærd.

3. Den individuelle Personlighed er i Reglen ikke fuldt færdig i den
Periode af Livet, i hvilken Elskovsfølelsen spiller den største Rolle.
Naar denne Følelse nu har ført til ægteskabelig Forbindelse, saa kommer
det an paa, om de to Personligheders fortsatte Udvikling kan foregaa i
indbyrdes Harmoni. Dette er af saa meget des større Betydning, som det
ikke blot er de to Individers Karakter idethele, men ganske særligt den
Følelse, der forbinder dem, der i Tidens Løb kan og vil

undergaa Forandringer. Hvor Udviklingen foregaar lykkeligt, vil
Elskovsfølelsen fra en opblussende Affekt blive til en inderlig
Følelse, der — hvor det gælder — kan have den samme Styrke, om ikke den
samme øjeblikkeligt betagende Voldsomhed som i sin første Frembryden.

Den Udvikling, som Individerne, og særligt den Følelse, der forbinder
dem, kunne undergaa under det fortsatte Samliv, er ikke uafhængig af
deres Villie. Det er en af de gængse psykologiske Misforstaaelser, at
Villien er Noget, som er helt forskelligt fra Tanke og Følelse, en
Magt, der først særligt skal appelleres til, for at den som en deus ex
machina skal træde frem og løse Vanskelighederne. Under sunde og
naturlige Forhold udvikler og fæstner Villien, hvad Tanken har grebet,
og Følelsen sluttet sig til. Villien maa være med fra først til sidst;
kun saa kan den ogsaa hjælpe i det enkelte, skæbnesvangre Øjeblik. Det
er ikke en blind Skæbne, de to Individer ere undergivne. Sagen er for
en stor Del lagt i deres egen Haand; det kommer an paa den Alvor,
hvormed de føre deres Liv. Ægteskabet fordrer som ethvert Samliv
Selvbeherskelse og Anstrengelse for at kunne bestaa. Hvis enhver
Misstemning, enhver Karaktermodsætning faar Lov at blive bestemmende
for Forholdets Fremtid, vil denne kun blive kort. Hvis der ikke kendes
nogen anden Tilfredsstillelse end den, som den opblussende Affekt og
Indflydeisen af det Nye og Overraskende giver, vil den egentlige
ægteskabelige Kærlighed ikke kunne udvikle sig. Der gives en Form for
æstetisk Livsanskuelse, for hvem det Højeste er Følelsernes skiftende
Spil, og som derfor stedse søger Forandring og Nyhed. (Smlgn. III. 4).
En saadan Livsanskuelse kan ikke gaa ind paa Ægteskabet; men den kan
konsekvent heller ikke gaa ind paa nogetsomhelst fast Forhold.
Fastheden kommer kun, naar Villien sættes ind, og naar der kendes anden
Form for Følelsesliv end Øjeblikkets Affekter. Hvad det gælder om, er,
at den erotiske Følelse optages som Led af hele det personlige Liv og
ikke vedbliver at staa som et tilfældigt og løsrevet Element. Og for en
saadan inderlig Forbindelse med Livets andre Elementer har den maaske
større Mulighed end andre Følelser. Der var noget Træffende i, naar en
af de senere Stoikere (hos hvilke man, som deter blevet
bemærketBonhöffer: Die Ethik des Stoikers Epiktet. Stuttgart 1894. p.
88., finder den mest ideale Opfattelse af Ægteskabet, Oldtiden kender)
beskriver den ægteskabelige Forbindelse som en kemisk Forbindelse, en
»fuldstændig Blanding«, i Modsætning til den mere mekaniske Forbindelse
ved andre Slægtskabs- og Venskabsforhold. Hvo der vil bevare det
sexuelle Element i dets Isolation for derigennem at sikre sig en egen
Kilde til Nydelse, vil frygte den Metamorfose, hint Element undergaar i
det rette Ægteskab. Og den, der vel ønsker en saadan Metamorfose, men
frygter for, at den ikke vil lykkes, han vil ogsaa nære Betænkelighed
ved Ægteskabet. Men det vil kunne medføre en helt anden Opfattelse af
Forholdet mellem de to Køn, om man kun kender det uden saadan
Metamorfose eller efter en saadan. En erfaren Iagttager af
Straffefanger og deres ForholdHafstrøm: Om Sædelighedsforholdene i det
danske Folk. p. 82. bemærker: »Skønt Straffefangerne jo i Reglen ere
udgaaede fra de daarligste Samfundslag, viser deres Brevvexlinger
jevnligt, hvor trofaste og udholdende de fleste Hustruer ere, medens
deres Mænd afsone Straf for Forbrydelser . . . Ogsaa de fleste Mænd,
hvor dybt sunkne de end ellers kunne være, hænge dog med Kærlighed ved
deres Hustruer og Børn, og helt underligt er det at se, hvor de gifte
Fanger i Regelen have et helt andet Syn paa Kvinden end de ugifte. I
Ægteskabet lære de hurtigt, at Kvinden har en ganske anden Betydning og
Værdi end blot at være Redskab for Mandens Sanselighed«.

Det vilde være upsykologisk at paastaa, at Villien kan gøre Alt. I det
Livsforhold, som her er Tale om, virke saare mange Elementer sammen, og
det er ikke dem alle, som selv den alvorligste Villie kan beherske.
Uden egentlig Skyld paa nogen af Siderne kan Udviklingen tage en
uheldig Retning. Der kan opstaa Disharmoni i Karaktererne og i
Livsanskuelserne; Forholdet mellem det fysiske og det ideelle Element i
selve Elskovsfølelsen kan udvikle sig paa forskellig, ja modstridende
Maade hos de to Individer; overfor de nye Forhold og Spørgsmaal, som
Livet fører med sig, kunne de føle sig i helt modsat Stemning. Det maa
endog, naar man ret betænker, hvor mange ydreog indre Betingelser der
her virke sammen, betragtes som et stort Held, naar den oprindelige
Følelse staar sin Prøve og undergaar sin Metamorfose under Individernes
fortsatte Udvikling uden at stanse paa noget af de mange Skær;
Stoikeren Antipater kaldte forsaavidt med Rette Ægteskabs Indgaaelse
for en Heltegærning (ἡρωϊκόν). Derfor indeholder Ægteskabet
Muligheden af saa mange Dramaer og fører til saa mange Tragedier. Det
Uvilkaarlige og det Vilkaarlige, Skæbne og Skyld kunne her, mindre end
paa noget andet Punkt, holdes skarpt ude fra hinanden. Det vilde være
doktrinært at paastaa, at naar Følelsen blot var alvorlig fra først af,
saa vilde den ogsaa vare ved. Den kan have været alvorlig fra først af,
men den senere Udvikling kan have unddraget den en Næring, uden hvilken
den ikke kan bestaa.

4. Af væsentlig Støtte ved den Metamorfose, som Elskovsfølelsen
undergaar under det fortsatte Samliv, ere de fælles Opgaver, der
stilles de to Individer, og den fælles Virksomhed, de udøve. Der opstaa
nye Værdier, som forud ikke anedes. — De ere fælles om Arbejdet for
deres materielle Udkomme. De have at kæmpe med de samme ydre
Tilskikkelser. De kunne i Fællesskab arbejde paa deres videre aandelige
Udvikling. Naar de følges ad i deres Søgen, ville de lettere følges ad
i deres Finden. — Men størst Betydning har fælles Omsorg for Børnene.
Fælles Bekymring og fælles Opofrelse lade dem komme hinanden endnu
nærmere end i den nye Følelses lette og glade Tid. Sympatien imellem
dem inderliggøres og forhøjes. Ansvaret for at bevare Forholdet føles
saa meget des stærkere, naar ikke blot et enkelt Individs Skæbne, men
flere hjælpeløse Væseners Fremtid beror paa, hvilken Alvor og
Selvbeherskelse der visesCharles Darwin fortæller om sin Fader, der var
Læge: »Paa Grund af hans Evne til at vinde Tillid modtog han mange
forunderlige Bekendelser om Ulykke og Skyld. Han talte ofte om, hvor
mange ulykkelige Hustruer han havde kendt. I flere Tilfælde vare Mand
og Hustru komne meget godt ud af det sammen i nogle og tyve Aar, men
kom saa til at hade hinanden bittert; dette forklarede han ved, at de
havde mistet et fælles Baand derved, at deres Børn vare blevne voxne.«
(Life and Letters. I. p. 13). — Andre fælles Baand end dette ere altsaa
nødvendige.. — Her ertillige et Punkt, hvor Monogamiets Fortrin for
Polygamiet tydeligt viser sig. Kun ved det monogame Ægteskab kan Barnet
faa den hele og fulde Forældrekærlighed. Kun dér kan den fulde Harmoni
og Enhed raade i Hjemmet. Og selv hvor Elskovsfølelse ikke har været
det første Motiv til Ægteskabets Indgaaelse, men hvor »Fornufthensyn«,
især økonomiske Hensyn eller Ønsket om at efterlade sig Afkom have
været bestemmende, vil der ved en Motivforskydning kunne opstaa den
inderligste Forening. De fælles Opgaver og den gensidige Forstaaelse af
Personlighederne, som Samlivet kan medføre, kunne muliggøre en Sympati,
der ofte er nok saa inderlig som den, der opstaar ved Elskovsfølelsen
og dens Metamorfoser. — Hvor Ønsket om Afkom ikke har været det Motiv,
der førte til Ægteskabet, staar Afkommet som en ny Værdi, det indgaaede
Forhold afføder. — Ægteskabets Udviklingsgang i de enkelte Tilfælde kan
saaledes frembyde Exempler paa alle de tre Arter af Metamorfose, som
ovenfor omtaltes (XIII, 4).

5. Ved den i det Foregaaende givne Karakteristik af Ægteskabet
udelukkes ikke blot Polygamiet, men ogsaa det ufrie Monogami, hvor
Kvinden ikke fuldt ud staar som Mandens Lige i Ægteskabet, dels fordi
hun ikke vælger med Frihed, men gives bort af sin Slægt, dels fordi hun
indenfor Ægteskabet ikke har samme Ret som Manden, og dels fordi hun
ikke i aandelig Henseende er ham jevnbyrdig. Det sidstnævnte Punkt
indeholder Grunden til de to første. Naar Kvinden væsentligt fører et
dunkelt Følelses- og Instinktliv, og naar hendes Kald tænkes udtømt med
Husholdning og Barnepleje, kan hun kun være et Vedhæng til Manden,
udfylde en ganske enkelt Side af hans Liv. Til at være Mere mangler hun
den Selvstændighed i Tanke- og Villieslivet, som er Betingelsen for at
kunne vælge og gøre sig gældende efter Valget. Ægteskabet bliver da paa
de væsentligste Punkter et Forhold mellem en aktiv og passiv Part og
faar ikke den Fuldkommenhed, som hvor det er et Forhold mellem to
Parter, der hver paa sin Vis ere aktive og kunne følge hinandens
Virksomhed med forstaaende Sympati. Arbejdsdelingen imellem dem vil da
kunne rette sig efter deres Individualitet, og Overlegenheden vil ikke
være saa godt som selvskreven paaden ene Side. Det maa ikke skyldes et
legaliseret Magtsprog, hvem der skal være den Første. Men dette vil kun
kunne opnaas ved en mere alsidig Udvikling af den kvindelige Begavelse,
end man indtil den nyeste Tid har anset for mulig og forsvarlig. Da
først vil Monogamiet naa sin Fuldendelse. Den Gerning, som Naturen én
Gang har anvist Kvinden, vil hun naturligvis ikke skyde fra sig; en
virkelig Naturbestemmeise lader sig ikke fornegte. — En nærmere
Betragtning af dette Spørgsmaal vil i et senere Afsnit blive anstillet.

Den forskellige Stilling, Mand og Kvinde efter den hidtil gængse
Betragtningsmaade indtage i Ægteskabet, lægger sig særligt for Dagen i
den forskellige Dom, som rammer deres Utroskab. At Hustruens Utroskab
dømmes strengest, kunde synes at finde sin Begrundelse ved, at den
medfører langt mere indgribende Følger for Familien end Mandens, hvis
Eventyr slet ikke behøve at medføre Følger, der mærkes i Familien. Men
dette taber sin Betydning overfor den Fordring om fuldkommen lige Ret,
som det frie Monogami stiller. Hvor denne Fordring ikke
tilfredsstilles, er der i Virkeligheden et Polygami, og den forskellige
Bedømmelse af mandlig og kvindelig Utroskab stammer ogsaa fra et
Udviklingstrin, hvor Kvinden betragtedes som Mandens Ejendom. (Se XV,
1). Den forskellige Bedømmelse har holdt sig, efter at den officielle
Anerkendelse af det frie Monogami er sket.

En italiensk Forfatter, MantegazzaDie Physiologie der Liebe. (Oversat
fra Italiensk). Jena 1877. p. 351 ff., kæmper drabeligt for den ulige
Bedømmelse. Hans Tankegang bygges især paa to Grunde. For det Første
paa, at Kvindens hele etiske Opgave ligger i Familieforholdet. Medens
der — siger han — af Manden, der maa arbejde og kæmpe i saa mangfoldige
Forhold, kræves hundrede Dyder, er Troskab den eneste [!] Dyd, der
forlanges af Kvinden: »er det maaske for Meget?« — Men dernæst: Manden
er af Naturen tilbøjelig til Polygami; han er mere troløs, brutal,
lunefuld og sanselig end Kvinden, der ikke saa let overfaldes af en
Sanserus. Denne Forskel udmaler Mantegazza med saa stærke Farver, at
det bliver ubegribeligt, hvorledes etsaa rent Væsen nogensinde kan
falde. I hvert Tilfælde vilde det dog være rimeligt at vende den
strengeste Dom ikke mod den faldne Engel, men mod den Djævel, der
volder hendes Fald, især hvis de have Ret, der mene, at Kvindens Fald
langt oftere end Mandens skyldes et højere Motiv end blot Sanselighed.
— At Forskellen er tilstede til en vis Grad, kan vel ikke negtes. Men
den er her skruet op til en unaturlig Højde, samtidigt med, at Kvindens
hele Opgave som Menneske indskrænkes til Familieforholdet. Og selv
indenfor dette er der dog Lejlighed nok for Kvinden til at lægge flere
Dyder for Dagen end hin ene, ganske vist overmaade betydningsfulde.

Baade den Indvirkning, som Løshed i ægteskabelige Forhold har paa
Familielivet idethele, og den Maade, paa hvilken Utroskab griber ind i
den Enkeltes personlige Liv, ville naturligvis være forskellige efter
de psykologiske og sociale Forhold. Saaledes bemærker Burkhardt (Cultur
der Renaissance. 4. Aufl. II. p. 183 ff.): »Hvad der staar som
ejendommeligt for Renaissancens Italien, er, at man i højere Grad og i
hvert Tilfælde med større Bevidsthed end andre Steder træder Ægteskabet
og dets Ret under Fødder, og at man ligefrem udtaler den Grundsætning,
at Ægteskaber kun skulle sluttes paa Tid, nemlig saalænge Hustruen
behager Manden. De højere Stænders unge Piger komme ikke i Betragtning;
al Lidenskab har gifte Kvinder til Genstand. Men mærkeligt er det, at
Ægteskaberne dog ikke ses at være aftagne, og at Familielivet langtfra
led den Forstyrrelse, som det under lignende Forhold vilde lide i
Norden . . . Den højere dannede, individuelt udviklede Kvinde raader
over sig selv med en ganske anden Suverænitet end i Norden, og
Utroskaben frembringer ikke noget frygteligt Brud i hendes Liv, naar
hun kan sikre sig mod de ydre Følger. Ægtefællens Ret til hendes
Troskab har ikke den faste Grund, som den faar hos Nordboerne ved den
Poesi og den Lidenskab, Bejlingen og Trolovelsen fører med sig: efter
det flygtigste Bekendtskab og umiddelbart fra Forældrenes eller
Klosterets Værge træder den unge Kvinde ud i Verden, og nu først
udvikler sig hendes Individualitet, og det med vidunderlig Hurtighed.
Især af denne Grund er Ægtefællens Ret meget betinget.« — I de sydlige
Lande have i denneHenseende Forholdene ikke ganske forandret sig siden
Renaissancens Dage.

6. Saaledes som det frie Monogami i det Foregaaende er skildret, er det
vel et Ideal, men ikke et, der svæver i Luften. Ethvert lykkeligt og
alvorligt Ægteskab viser os en Tilnærmelse dertil. Det fyldestgør paa
bedste Maade Familiens Formaal, ikke blot at yde fuld Tilfredsstillelse
for Medlemmerne, men ogsaa at være Sympatiens Arnested og den bedste
Skole for den nye Slægt. Dets Hævdelse og Udvikling bliver derfor en
betydningsfuld Opgave.

Men uagtet det frie Monogami, forsaavidt det virkeligt er til, staar
som en af den historiske Udviklings vigtigste Frugter, finde vi dog ved
Siden af det overalt de lavere, ja de allerlaveste Former for
Kønsforbindelse i fuld Flor. Hetærismen, Øjebliksforbindelserne og de
løse Forbindelser ere ikke forsvundne, fordi det frie Monogami har
vundet Anerkendelse.

Det vilde være en uhistorisk Opfattelse at antage det frie Monogami
ikke blot for den ideale Form for Ægteskab, men ogsaa for den
oprindelige Form, og betragte Hetærismen og de løse Forbindelser som
opstaaede ved Forfald fra og Fornegtelse af den. Man vilde derved ikke
blot komme i Strid med Sociologien, men ogsaa komme i Forlegenhed med
at forklare Muligheden af et saadant Fald; og man vilde staa haabløs
overfor de virkelige Forhold. Har det frie Monogami derimod udviklet
sig historisk, saa have vi blot at gaa videre i samme Retning, at hævde
og udvikle, hvad der er indledet. Hetærismen og de løse Forbindelser
ere da Tegn paa, at Menneskenaturen endnu ikke er tillempet efter
højere sociale Livsviikaar, — at den endnu har for Meget af Dyret i sig
til at kunne virkeliggøre den egentligt menneskelige Form for Kønsliv.
Det vil her stedse vise sig, at de to Bestræbelser: Humaniseringen og
Emancipationen (XIII, 3) høre nøje sammen. Jo brutalere og lavere en
Karakter, Kønslivet har, des mere staar det ogsaa tilbage i Henseende
til Personlighedernes Frigørelse. Kun aandeligt umyndige Individer lade
sig bruge som blotte Midler for Andres Lyst.

Det mangler ikke paa Lidelser og Ulykker formedelst denne ufuldendte
Udvikling. Der føres ofte her en fortvivlet Kampmellem de forskellige
Tendenser i den menneskelige Natur. Og Kampen vil blive lang.
Udviklingen gaar paa det etiske Omraade langsomt fremad, ikke mindst,
hvor det gælder om at indordne en af de mægtigste Naturtilskyndelser
under etisk-sociale Love, der svare til et højere Livstrin end det, paa
hvilket Mennesket skilte sig fra Dyret. Men den værste Løsning af alle
vilde være at slaa af paa Idealet. Det vilde kun være Begyndelsen til
en Tilbagegang. — Lovbud, Tvang og farisæisk Moraliseren ville kun
udrette lidet. En sund og harmonisk Opdragelse, en levende Sans for det
personlige Livs Ret hos Alle, en varm Menneskekærlighed ville give den
bedste Støtte i Kampen. Det gælder især at hindre, at Kønslivet
isoleres fra det øvrige sjælelige Liv. Det skal paa en Gang øve sin
dragende og begejstrende Magt og have sin rette Begrænsning som en
enkelt af Livets Former. Enhver, der i sin Livsførelse stræber i denne
Retning, arbejder med paa et væsentligt Stykke af Menneskeslægtens
Velfærd. —

Hetærismens stadige Bestaaen er dog, som allerede bemærket, ikke blot
at forklare af, at Instinktet endnu har bevaret sin ubændige Karakter,
men ogsaa af, at materiel Nød og legemlig og aandelig Forkommenhed
hindre et rent menneskeligt Liv. Dersom det er sandt, at i London hver
syvende og i Hamborg hver niende (yngre) Kvinde er en SkøgeOettingen:
Moralstatistik. 3. Aufl. p. 197. — I København er lidt over 1 pCt. af
Kvinder mellem 20 og 30 Aar Skøger. M. Rubin i Nationaløkonomisk
Tidsskrift 1887. p. 40. — I Paris er der ca. 5000 indskrevne Skøger,
men Tallet paa den hemmelige Prostitution angives til 50,000. E.
Pontoppidan: Kønssygdommene. p. 71., saa er det ikke Naturinstinktet,
som maa bære hele Skylden, men det er materielle og sociale Forholds
Virkninger, vi her have for os. Vi staa her overfor en Forgrening af
det store sociale Spørgsmaal, denne Afgrund, i hvilken vi fra saa mange
Sider se ned. Det er især den bitre Nød, som driver saa Mange til at
kaste sig selv bortProsper Despine: Psychologie naturelle. Paris 1868.
III. p. 215. (Ofte er det ikke egen Nød, men Forældres eller Børns Nød,
som faar Kvinder til at søge Erhverv som Skøger). Kfr. Edv. Ehlers:
Bidrag til Diskussionen om Prostitutionsspørgsmaalet. Khhvn. 1896. p.
9: »Den, der tror, at Prostitutionen kan udryddes, maa ogsaa kunne tro
paa Fattigdommens Udryddelse«..Bedre og selvstændigere Udvikling af de
kvindelige Evner vil baade give Kvinden større Modstandskraft ved at
styrke hendes Selvfølelse, og skaffe hende bedre Udsigter til at fægte
sig frem i Verden. — Ogsaa for Mandens Vedkommende gribe de sociale og
økonomiske Forhold ind her, idet den Alder, i hvilken Udkommet tillader
Indgaaen af Ægteskab, for Middelstandens Vedkommende bliver senere og
senereRubin og Westergaard: Ægteskabsstatistik paa Grnndlag af den
sociale Lagdeling. Kbhvn. 1890. p. 47 f., 51—53..

             XVII. OM ÆGTESKABETS INDGAAELSE OG OPLØSNING.

1. Alt, hvad der deler Menneskene i forskellige Lejre, kan blive en
Hindring for Ægteskab mellem Individer, der ellers vilde føle
Tilbøjelighed for hinanden. Men den egentlige Grund ligger dog ogsaa i
saadanne Tilfælde i de Karakterforskelligheder, der betinge eller
betinges ved de modstridende Retninger. Ti Erfaring viser, at hverken
religiøse eller nationale eller politiske Modsætninger ere absolute
Hindringer for lykkelig ægteskabelig Forbindelse. Det kommer ikke saa
meget an paa Overensstemmelse i Anskuelser, som paa Overensstemmelse i
Karakterer, saa at disse enten ligne hinanden eller supplere hinanden.
Fra et strengt teologisk Synspunkt ere »blandede« Ægteskaber
naturligvis forkastelige. Gamle Kirkelærere betragtede dem som Hor;
Katolicismen forbyder dem; moderne protestantiske Teologer lade sig
nøje med at betegne dem som »monstrøse«. Det kan heller ikke negtes, at
Muligheden af ægteskabelig Forbindelse mellem Individer af forskellig
Tro tyder paa en Svækkelse af den

1. Alt, hvad der deler Menneskene i forskellige Lejre, kan blive en
Hindring for Ægteskab mellem Individer, der ellers vilde føle
Tilbøjelighed for hinanden. Men den egentlige Grund ligger dog ogsaa i
saadanne Tilfælde i de Karakterforskelligheder, der betinge eller
betinges ved de modstridende Retninger. Ti Erfaring viser, at hverken
religiøse eller nationale eller politiske Modsætninger ere absolute
Hindringer for lykkelig ægteskabelig Forbindelse. Det kommer ikke saa
meget an paa Overensstemmelse i Anskuelser, som paa Overensstemmelse i
Karakterer, saa at disse enten ligne hinanden eller supplere hinanden.
Fra et strengt teologisk Synspunkt ere »blandede« Ægteskaber
naturligvis forkastelige. Gamle Kirkelærere betragtede dem som Hor;
Katolicismen forbyder dem; moderne protestantiske Teologer lade sig
nøje med at betegne dem som »monstrøse«. Det kan heller ikke negtes, at
Muligheden af ægteskabelig Forbindelse mellem Individer af forskellig
Tro tyder paa en Svækkelse af denkonfessionelle Lidenskab. Men den
humane Etik ser ingen Ulykke i en saadan Svækkelse, naar der kun ikke
følger aandelig Lunkenhed og Blaserthed med. Den betragter saadanne
Forbindelser, hvor de lykkes, som Udtryk for Naturens Sejr over
unaturlige Skranker. Den antager, at der meget vel bag forskellig
Trosbekendelse kan ligge et dybt aandeligt Slægtskab, og den finder i
Elskovsfølelsens Magt til at lade dette dybere liggende aandelige
Slægtskab komme til sin Ret en af de betydnings fuldeste Sider ved
denne mægtige Kraft. To stræbende Naturer ville forstaa
hinandenSchleiermachers Hustru, der stod i saa inderligt et Forhold til
ham, trængte dog til en mere ortodox Kristendom end den, hendes Mand
forkyndte. Det gav Anledning til en smuk Tankeudvexling mellem dem.
(Aus Schleiermachers Leben. In Briefen. 11. p. 434—436). Derimod
berettes det om den ultramontane Romantiker Görres' Hustru, at hun
aldrig gik i Kirke, og dog var ogsaa her Ægteskabet overordentligt
lykkeligt. (Sepp: Görres und seine Zeitgenossen. p. 68). Smlgn. hermed
Bjørnson's vidunderligt gribende Skildring af Forholdet mellem Præsten
Sang og hans Hustru (Over Evne. I.).. Men paa den anden Side kan som
sagt forskellig Tro hænge sammen med Karakterforskelligheder, eller
Trosforskellighederne kunne være saa dogmatisk tilspidsede, at et
blandet Ægteskab bliver et betænkeligt VovestykkeEfter Erfaringer fra
Schweiz ere blandede Ægteskaber mere udsatte for Opløsning end
Ægteskaber, hvor begge Parter ere Katoliker eller Protestanter. (H.
Westergaard i Nationaløkonomisk Tidsskrift. 1887. p. 30). — En af de
Ting, der bragte Ulykke ind i Forholdet mellem Carlyle og hans Hustru,
skal have været, at den højt begavede Kvinde vel var enig med sin Mand
i hans Kritik af de positive Religioner, men ikke i den Tro, han selv
holdt sig til. (Froude: My relations with Carlyle. p. 7 f.).. Sin
inderligste Form faar Ægteskabet kun, hvor Tilnærmelse og
Sammenslutning i den hele Maade at opfatte og føre Livet paa er mulig.

2. Indgaaelse af Ægteskab er naturligvis kun etisk berettiget, hvor der
haves Udsigt til at kunne ernære en Familie. Men denne etiske
Betingelse vil ikke kunne hævdes ad retslig Tvangs Vej, saaledes som i
tidligere Tid forsagt i nogle tyske Stater. For det Første er det
betænkeligt og utaaleligt at lade det bero paa en offentlig Autoritets
Skøn, om to Individer, derville gifte sig, have Udsigt til at komme ud
af det i økonomisk Henseende. Den Enkelte kan bedst selv afgøre det, og
det er gavnligt, at han selv faar hele Ansvaret. Der aabner sig desuden
ogsaa Mulighed for alskens Myndighedsmisbrug. Og det har vist sig, at
man ved saadanne Foranstaltninger kun opnaaede at gøre Ondt værre, idet
de løse Forbindelsers og de uægte Børns Antal toge tilSmlgn. E. Löning:
Armenpflege imd Armenpolizei. (Schönbergs Handbuch der politischen
Oekonomie. 1. Udg. II), p. 581. 595. — Stuart Mill sympatiserer
mærkværdigvis med saadanne Forbud og finder i dem Intet, der gaar
Individets Frihed for nær, skønt han antyder, at de maaske paa Grund af
stedlige Forhold ikke altid vise sig praktiske. (Om Friheden. Dansk
Overs. p. 196)..

Ikke blot for Indgaaelsen af Ægteskab, men ogsaa for de Børn, som i
dette sættes i Verden, have Individerne et etisk Ansvar. Indre og ydre
Forhold kunne gøre det utilstedeligt at efterlade sig Afkom. Saaledes
naar man selv lider af arvelige Sygdomme (som Sindssygdom, Spedalskhed
o. s. v.). Eller naar de ydre Forhold ere saa udsigtsløse, at Børnene
fordømmes til Lidelse og Undergang. Den store Dødelighed blandt nyfødte
Børn, som man har kaldet den moderne MoloksdyrkelseRümelin: Reden und
Aufsätze. Freiburg u. Tübingen. 1875. p. 331 f. — Rubin og Westergaard
(Befolkningsstatistik etc. p. 100 ff.) have paavist, at jo flere Børn,
der fødes i et Ægteskab, eller jo hurtigere Børnenes Fødsel følger paa
hinanden, des større er forholdsvis Dødeligheden., kan kun hindres,
naar der ikke sættes flere Børn i Verden, end der kan finde Pleje og
Næring under de givne Forhold. Børn blive jo dog ikke til af sig selv
uden Forældrenes Vidende og Villie. Hvorledes den Enkelte kan
fyldestgøre det Ansvar, som her paahviler ham, er et Spørgsmaal, der
snarere hører under Medicinens end under Etikens Afgørelse.

3. En dybtliggende Følelse, hvis første Kilde og Motiv det ikke er let
at paavise, opfylder nu de fleste Mennesker med Afsky og Rædsel ved
Tanken om en kønslig Forbindelse mellem Forældre og Børn eller mellem
Søskende indbyrdes. Hos vilde Folk ere derimod saadanne Forbindelser
hyppigeSpencer: Principles of Sociology. I, p. 636 f. 680.; dog
fremtræder

tidligt forskellig Skik hos forskellige StammerSnorre Sturleson:
Ynglingesaga. Kap. 4: »Da Njord var hos Vanerne, havde han sin Søster
til Ægte; ti saa tillod Loven der. . . . Men hos Aserne var det forbudt
at have saa nære Frænder til Ægte.«. Strenge Straffe for ægteskabelig
Forbindelse med Moder, Datter og Svigerdatter fastsættes af den
babyloniske Lovgiver Hammurabi (2200 Aar f. Kr.); ligeledes i Mose Lov,
hvor ogsaa Forholdet til Søsteren forbydesSmlgn. Fr. Buhl: Kong
Hammurabis Lovsamling. Nordisk Tidsskrift 1903. p. 468..

Sociologisk kan hin Følelse maaske sættes i Forbindelse med den hos saa
mange Folk herskende Skik, at Hustruen skal hentes fra en anden Stamme
end Mandens egen; men selve denne Skiks (Exogamiets) Opstaaen er endnu
ikke ret forklaret. I den indiske og i den middelalderlige Lovgivning
findes som bekendt strenge Forbud mod Ægteskab ogsaa med fjernere
Slægtninge indtil sjette eller syvende Grad. Efter den i protestantiske
Lande raadende Skik er kun Ægteskab mellem de allernærmeste Slægtninge
utilstedeligt. Hvilken saa den sociologiske Forklaring heraf maatte
væreDet er neppe rimeligt, at det er Erfaringer om Afkommets Svækkelse
ved Ægteskab mellem Nærbeslægtede, som have virket bestemmende. En
saadan Svækkelses Nødvendighed er det ikke hidtil lykkedes at paavise.
— Findes der først i en Familie sygelige Anlæg, ville disse naturligvis
forplantes og forøges ved gentagne Forbindelser mellem
Familiemedlemmer. — Et Forsøg paa sociologisk Forklaring giver Starcke
(Die primitive Familie, p. 238—247). De gamle Forbud udledes af, at man
vilde undgaa den Forvirring i de paa Slægtskabet hvilende juridiske
Forhold, som vilde opstaa ved Ægteskab mellem Beslægtede. Derved
forklares dog ikke den stadige Eftervirken og Bestaaen af den Følelse,
der oprindeligt skulde skyldes rent økonomiske Forhold., vil den etiske
Begrundelse findes i følgende Betragtning.

Forholdet mellem Søskende og mellem Forældre og Børn vilde miste sin
frie og trygge Karakter, dersom Muligheden af et kønsligt Forhold og de
dermed forbundne Lidenskaber var tilstede. Den fuldstændige Tillid, som
hint Forhold maa hvile paa, hvis det skal have sin fulde Værdi, vilde
mangle, naar

Elskovsdriften trængte sig ind her. Under det nære og stadige Samliv
vilde der hyppigt blive Anledning til lidenskabelige Forhold, der kunde
virke oprivende og opløsendeSmlgn. allerede Maimonides, en jødisk
Filosof i det 12. Aarh. (Stäudlin: Geschichte der Vorstellungen und
Lehren von der Ehe. Göttingen 1826. p. 457). Smlgn. af senere
Forfattere Grotius: De jure belli et pacis. II, 12—13. Hume: Inquiry
concerning the principles of Morals. Sect. IV. . En sjælelig Umulighed
vil her være det bedste Værn. Og først ved en saadan Umulighed bliver
det ejendommelige, rige og inderlige Forhold mellem Broder og Søster
til; en ny Værdi vindes for Livet. Ogsaa Forholdet mellem Fader og
Datter, Moder og Søn bliver først udformet i sin Ejendommelighed, naar
det træder frem i afgjort Forskellighed fra Kønsforholdet. — Og paa den
anden Side er der noget Naturligt i, at Elskovsaffekten ikke opstaar
under den hjemlige Tilvanthed og Fortrolighed, den Følelse af
oprindelig Sammenhøren, som raader i Forholdet mellem Forældre og Børn
og mellem Søskende indbyrdes. I Elskovsaffekten ytrer sig en Trang til
Supplering, som bedst tilfredsstilles ved Forbindelse med et Individ af
en anden Familie. En Affekt opstaar ved det hidtil Ukendte, ved det,
der bringer noget hidtil Uerfaret. Derfor udelukkes Elskovsaffekten
under sædvanlige Omstændigheder mellem Broder og Søster, der ikke føle
sig som saa forskellige, og hvis Forhold ikke først skal indledes og
stiftes ved Vækkelsen af en særlig Drift. Karakteristisk for
Elskovsfølelsen er det, at en fremmed Personlighed opdages; derfor
stiftes Elskovsforholdet ved Erklæring og Valg. Søskendeforholdet og
Forholdet mellem Forældre og Børn skyldes derimod ikke Opdagelse og
Valg, men er givet som et Naturforhold.

4. Ægteskabets Indgaaelse medfører naturligt nye Pligter og Rettigheder
for Parterne i deres Forhold til hinanden og til Andre. Det Fællesskab,
som stiftes, omfatter alle Sider af Livet, og det er derfor af
Vigtighed, at det bliver konstateret. Dannelsen af en ny social Celle
interesserer Flere end de to Individer selv. Ikke blot deres Slægt, men
ogsaa Staten, hvis Opgave det kan blive at hævde Rettigheder, som
stiftes ved Ægteskabet, er interesseret i, at Forbindelsen officielt
erklæres.Dette krænker heller ikke Ægteskabets Frihed. Det giver det
kun en ydre Ramme. Hvor den personlige Følelse har talt og knyttet
Forbindelsen, dér vil det kun være at tage alle Konsekvenserne, naar
den ydre sociale og retslige Side bringes i Orden, og ingen nok saa
romantisk Frihedsfølelse kan krænkes derved. Oppositionen mod en
offentlig Erklæring om Indgaaelsen af et ægteskabeligt Forhold, stammer
især fra, at det synes at ligge i de sædvanlige Former — baade ved
borgerlig og kirkelig »Vielse« — at Forbindelsen skulde have sin
Sanktion udefra og ikke være helliget ved selve den inderlige Følelse,
der har grundlagt den.

Ægteskabets etiske Gyldighed beror ikke paa Samfundets og Statens
»Sanktion« af det. En saadan Opfattelse kan kun hævdes fra
Autoritetsprincipets Standpunkt. Ægteskabet faar sin etiske Gyldighed
ved den frie Erklæring mellem de to Personer selv, og Statens Opgave
kan kun være den at fastsatte og hævde de Rettigheder og Pligter, de
derved overtage. Det er en Forvexling af Skal og Kærne, naar man
betragter den officielle Konstatering af Ægteskabet som dets etiske
Stiftelse. Dette gælder, hvad enten den officielle Konstatering sker
paa kirkelig eller paa borgerlig Vis. Der kan gives et Ægteskab i Aand
og Sandhed uden disse ydre Former, og det vilde være Barbari, om man —
som det er blevet foreslaaet — ved Politiets Magt vilde paatvinge Nogen
saadanne Former. Trangen til at konstatere Forholdets Indgaaen hang
oprindeligt sammen med Ægteskabets sociale Betydning som Grundlæggelse
af en ny Husstand. Med Civilrettens Udvikling blev den offentlige
Erklæring i mundtlig eller skriftlig Form Hovedsagen, og Brudens
Overførelse til Brudgommens Hus, der i ældre Tider var Tegnet paa den
nye Husstands Grundlæggelse og Hovedpunktet ved Bryllupet, blev
efterhaanden til en blot festlig SkikLeist: Alt-Arisches Jus Civile.
II. Jena 1896. p. 120 ff.. Den civilretlige Akt, der traadte i Stedet
for den uvilkaarligt udviklede Form for Konstateringen af Ægteskabets
Indgaaen, fik ikke strax en rent borgerlig Form, men omgaves med
religiøse Symboler. Den kristne Kirke har dog længe fastholdt Mindet om
den mere primitiveForm for Ægteskabets Indgaaelse, idet den i lange
Tider ikke betragtede den kirkelige Akt som nødvendig Betingelse for
gyldigt Ægteskab. Adams og Evas Ægteskab, Forbilledet for alle andre
Ægteskaber, var jo indgaaet uden Vidner! Efter den katolske Lære var
Ægteskabet et Sakrament, der forrettes af Mand og Kvinde, selv naar de
indgaa deres Forbindelse uden Præst og uden Vidner; og det var derfor
en Inkonsekvens, naar Tridentinerkoncilet fastslog den kirkelige
Vielses NødvendighedDenne Inkonsekvens blotter Paolo Sarpi paa en meget
klar Maade i sin Tridentinerkoncilets Historie. (Fransk Overs, ved
Amelot de la Houssaie. Amsterdam 1686. p. 765). Kirkelig Indvielse af
Ægteskabet blev tidligt Skik i den gamle Kirke; fastsat som Lov blev
den først af de østromerske Kejsere for den græske Kirkes Vedkommende
og af Tridentinerkonciliet for Romerkirkens Vedkommende. — At hemmelige
Ægteskaber ogsaa i den første protestantiske Kirke betragtedes som
gyldige, ses af Peter Plades Visitatsbog (udg. af S. Grundtvig, p. 82
f), hvor den offentlige Konstatering i Kirken blot anbefales, ved
Vigtigheden i retslig Henseende af, at der er Vidner om Ægteskabets
Indgaaelse. — Smlgn. om dette og dermed beslægtede Spørgsmaal: J.
Nellemann: Retshistoriske Bemærkninger om kirkelig Vielse. (Historisk
Tidsskrift. Femte Række. Første Bind). —.

De Bestemmelser, som Statens Love indeholde angaaende Ægteskabet, angaa
ikke blot Betingelserne for, at retslige Virkninger kunne flyde af det,
men sigte ogsaa til at fastsætte Forholdet mellem Ægtefællerne
indbyrdes. De bære endnu i høj Grad Præget af den gamle Forestilling
om, at Manden er Kvindens Herre, og at hun er hans Tugt undergiven.

I det frie Monogamis Natur ligger det, at Kvindens retslige Stilling i
Ægteskabet maa være sideordnet med Mandens. Der bør ikke uden hendes
Samtykke kunne raades over hendes Arv eller erhvervede Ejendom. Og hun
bør have Medbestemmelsesret ved alle vigtige Afgørelser, der angaa
fælles Interesser. Faktisk øver hun vel i Regelen en stor Indflydelse
og har et etisk Ansvar for de Beslutninger, som tages; men dette Ansvar
vil skærpes, naar hun har juridisk Medbestemmelsesret. Hvor hun ikke
kan bifalde Mandens Dispositioner, bør hun idetmindste kunne sikre sine
Børn og sig selv mod truende FordærvHvor Meget Kvinden kan udrette selv
uden juridisk Ret, ses af den Maade, hvorpaa Arbejdernes Hustruer i
Rochdale benyttede den berømte Brugsforening der. »Mange gifte Kvinder
blive Medlemmer, fordi deres Mænd ikke ville gøre sig den Ulejlighed;
andre træde ind i den til Selvforsvar, for at hindre Mændene i at øde
deres Penge til Drik. Manden kan ikke tage de Sparepenge, som staa paa
Konens Navn, ud, naar hun ikke undertegner Anvisningen. Vel kan efter
den gældende Lov Manden ved en lovlig Proces komme i Besiddelse af
Pengene; men en Proces tager Tid, og før Loven kan sættes i Gang,
bliver Manden ædru og kommer paa bedre Tanker.« (Stuart Mill:
Principles of Political Economy. IV, 7, 6).. Jomere aandeligt udviklet
hun bliver ved en forbedret Opdragelsesmaade, jo større Selvstændighed
og praktisk Erfaring hun vinder ved rigere Lejlighed til at lære Livet
omkring sig at kende, — des bedre vil en saadan Ordning kunne bestaa
uden at medføre Hindring for fornuftige og berettigede Foretagender. —
Naar Hustruens Rettigheder fastsættes ved Ægteskabets Indgaaelse som
noget Selvfølgeligt, vil der ikke ligge Noget deri, som kan krænke det
inderlige Forhold mellem Ægtefællerne, og der vil dog være tilvejebragt
et Værn, dersom Uenighed og Misstemning skulde indtræde. Man afviser
ofte de Tanker, her ere udtalte, dermed, at Ægteskabet skal være et
inderligt Tillidsforhold, ikke et Retsforhold; Enheden skal være det
Afgørende, ikke Forskellen. Men et Retsforhold er det dog ogsaa, naar
al Myndighed tillægges den ene Part. At slaa denne Myndighed fast for
Manden, er jo dog at betone Forskellen mellem Ægteskabets to Parter
langt stærkere, end det vilde ske, naar der i økonomisk og juridisk
Henseende tildeltes dem lige Myndighed. Det kan være, at en saadan
Ordning har sine tekniske Vanskeligheder; men det vil sikkert lykkes
Fremtiden at komme ud over disseHos en russisk Sekt, Molokanerne, er
der Ejendomsfællesskab mellem Mand og Hustru, og Manden kan ikke uden
Hustruens Samtykke pantsætte eller sælge Ejendelene. Den molokanske
Kvinde vænnes fra den spæde Barndom af til Uafhængighed, og hendes
aandelige Liv udvikles (indenfor Sektens puritanske Ramme) paa
selvstændig Maade. Smlgn. N. Tsakni: La Russie sectaire. Paris 1888. p.
153 f.. Hvad den aandelige Myndighed angaar, kan den naturligvis
hverken fastsættes ved Tradition eller ved Lov, og her staar
Myndighedsfordelingen da ogsaa ofte (og vil mere og mere komme til at

staa) i et komisk Misforhold til den traditionelle og juridiske
Fordeling af Myndigheden udad til. — Iøvrigt er der i den nyeste Tid i
Tyskland — det Land, hvor der gøres størst Modstand mod Kvindens
Selvstændighed — gjort nogle ikke ubetydelige Fremskridt med Hensyn til
Kvindens Retsstilling indenfor Ægteskabet ved Udarbejdeisen af den nye
borgerlige Lovbog for det tyske Rige. Vel forkastedes et Forslag om, at
ved Meningsforskelligheder i økonomiske Sager skulde den af
Ægtefællerne have Afgørelsen, af hvis Formue Familiens Omkostninger for
Størstedelen bestredes, og samme Skæbne havde et Forslag om, at
Hustruen skulde have Ret til at beholde sit Familienavn. Men gennem
Meningsfæller i Lovkommission og Rigsdag tilkæmpede de tyske Kvinder
sig dog Retten til at kunne blive beskikkede til Formyndere og at være
Medlemmer af Familieraadet. Tillige blev det fastsat, at Manden kun med
Formynderrettens Billigelse kan forbyde Hustruen at udøve et Kald eller
et Haandværk. Og om selve den Indflydelse, de tyske Kvindeforeninger
gennem deres Forsamlinger og Petitioner have øvet paa den Form, i
hvilken Rigets nye borgerlige Lovbog blev vedtagen, skriver en tysk
Kvinde, der selv er Doktor i Lovkyndighed: »Aldrig før have Kvinderne
taget saa livlig Del i Lovgivningen som i Anledning af Forhandlingerne
om Udkastet til den borgerlige Lovbog. Aldrig før have de udøvet saa
stor Indflydelse paa Formuleringen af de Retsbestemmelser, som angaa
dem . . . . Det er vist et enestaaende Tilfælde i den moderne
Kulturhistorie, at hver enkelt af Kvindernes og deres Talsmænds
Fordringer blev forhandlet og prøvede i Kommissionerne og fandt Udtryk
i Loven, forsaavidt de kunde forenes med Medlemmernes Anskuelser«Dr.
jur. Emilie Kempin: Die deutschen Frauen und das bürgerliche
Gesetzbuch. (Schweizerische Blätter für Wirtschafts- und Socialpolitik.
1896. p. 679). Det er dog kun et lille Skridt, der her er gjort fremad
i Retning af det, som Retfærdigheden og som den voxende Udvikling af
Kvindens Evne til praktisk og teoretisk Arbejde kræver. Tyske
Kvindeforeninger have energisk protesteret mod den

Begrænsning af Kvindens Rettigheder og Pligter, som den nye tyske
Lovbog fastholdt.

5. At Monogamiet hersker i Europa, skyldes især den græske Filosofi,
Romerretten og Kristendommen. Denne sidstes Indflydelse har dog været
mere indirekte; ti intetsteds i det nye Testamente er det
gammeltestamentlige Polygami ophævet. Luther og Melanchton vare ogsaa
klare over, at de som Teologer ikke kunde modsætte sig Dobbeltægteskab;
det var i deres Øjne den verdslige Øvrigheds, ikke Kirkens Sag at ordne
ÆgteskabsforholdeneSmlgn. Hausrath: Kleine Schriften
religionsgeschichtlichen Indhalts. p. 239 f..

Vort Ægteskab er det romerske, med Afskaffelse af den vilkaarlige Ret
til Skilsmisse, som fra Slutningen af Republikens Tid spillede saa stor
en RolleSmlgn. Henry Maine: Early History of Institutions. p. 60.
Lecky: History of European Morals. II, p. 316. Renan: Marc Auréle. p.
547. Leist: Alt-ar Jus civ. I. p. 438. Robert Bartsch (Die
Rechtsstellung der Frau als Gattinn und Mutter. Leipzig 1903. p. 39)
fremhæver den græske Indflydelse: »Es ist sicher, dass das auf
hellenistischem Milieu entstandene Christenthum wesentliche Stücke
seines familienrechtlichen Inhalts der griechischen Philosophie
verdankt.« — Hos Jøderne skal Polygamiet have holdt sig til omtrent Aar
1000. Det blev da opgivet — »som en Indrømmelse til Occidenten.«. Efter
den strenge kristelige Lære er Skilsmisse utilstedelig, hvor der ikke
foreligger fysisk Utroskab. Men det gaar her en overspændt idealistisk
Retning, som saa ofte, at den netop kommer til at lægge overdreven og
unaturlig Vægt paa den rent fysiske Side af Sagen. Der kan være en
Utroskab i Sind og Villie, der er fordærveligere for det hele Forhold
end den fysiske Utroskab. Ægteskabet kan efter dets indre Aand og Kærne
være opløst ved, at den Følelse, der skulde bære og besjæle det, er
borte. Naar Livet er borte, kan den ydre Form vel holdes oppe ved
Tvang, men den har da ingen Værdi. Ærlighed og Oprigtighed ere
Livsbetingelser i det ægteskabelige Forhold; hvor de mangle, kan den
frie, ubetingede Hengivelse ikke finde Sted. Resignation og
Selvbeherskelse kunne udrette store Ting; men der er en Grænse for
deres Evne, og naar selve den besjælende Følelse er helt udtørret, kan
den ikke erstattes ved noget Andet. Der behøver, som allerede
tidligere(XVI, 3) vist, ikke at være Skyld paa nogen af Siderne, og
Forholdet kan dog blive grundulykkeligt. De ulykkelige Følger strække
sig over hele Hjemmet. Fjernhed og Kulde, eller endog Bitterhed og
Fjendskab mellem Forældrene vil for Børnene være den fordærveligste
Atmosfære at opvoxe i.

Dersom den retslige Ordning skal være en Støtte for det etiske
Familieliv, maa den derfor ikke sætte for store Hindringer for
Skilsmisse. Derved vilde den nedværdige Ægteskabet til en
Tvangsinstitution. Af Hensyn til de forskellige Individers Interesser
maa der være foreskrevet bestemte Former for Ægteskabets Opløsning
saavel som for dets Indgaaelse. Ved disse Former beskyttes Ægtefællerne
ikke blot mod hinandens Overgreb, men ogsaa hver for sig mod sin egen
Overilelse. Der bør gaa en vis Tid, inden den fuldstændige Skilsmisse
indtræder; og denne Tid bør være længere, naar det kun er den ene Part,
der ønsker Skilsmissen. Troskaben har sin Ret og bør have Tid til at
prøve sin Magt. Det var en for vidt dreven Individualisme, naar Wilhelm
v. Humboldt i sit Ungdomsskrift om Statens Grænser ansaa den ene Parts
erklærede Ønske for tilstrækkeligt til at ophæve Ægteskabet.

Der vil i den Lidelse, et ægteskabeligt Liv, som ender med Skilsmisse,
medfører, ligge Advarsel nok for dem, der paa Grund af Letheden ved at
opnaa Skilsmisse vilde vise Letsindighed i at indgaa Ægteskab, saa man
behøver ikke at frygte for, at en liberal Skilsmisselovgivning skulde
svække den almindelige Agtelse for Ægteskabet. I Staten Indiana, som i
mange Aar har havt liberale Skilsmisselove, er Familielivet ligesaa
smukt og varigt, som i New York og Syd Karolina, hvor det kun kan
opløses af én Aarsag. Hos nogle russiske Sekter (Doukhoborerne,
Molokanerne), hvor Skilsmisser ere hyppige og meget lette at
iværksætte, hersker der høje og ædle Forestillinger om Ægteskabet, og
idethele skal hos dem det moralske Niveau være højere end hos deres
ortodoxe NaboerHistory of Women Suffrage. Boston 1878. I. p. 742. —
Lecky: History of European Morals. II. p. 325 f. — Tsakni: La Bussie
sectaire. p. 143 f, 152. —. Strenge Ægteskabslove (særligt:Forbud eller
Hindringer mod Fraskiltes Giftermaal) have aldrig vist sig istand til
at hævde og fremme Sædeligheden. De kue og binde de rene og ædle
Naturer; de letfærdige lade sig ikke binde, men finde altid deres
Udveje. I katolske Lande som f. Ex. Italien, hvor Skilsmisse ikke er
tilladt, ere de ægteskabelige Forhold i mange Kredse i højeste Grad
nedværdigende, saa at man forlanger Ret til Skilsmisse for at værne om
Ægteskabets Hellighed og VærdighedMantegazza: Die Physiologie der
Liebe. Kap. 20 og 21.. Skilsmissens Hyppighed afhænger, efter en fransk
Statistikers Mening, ikke af Lovene, men af Sæder, Religion, Race,
Stand. Skilsmisser synes tillige at være hyppigst i de Lande, hvor
ogsaa Selvmord er hyppigst, og hvor der altsaa findes flest Mennesker,
der have Vanskelighed ved at bevare Ligevægten i Livets forskellige
Forhold (individus mal equilibrés). Det er hyppigst Kvinden, som ønsker
Skilsmisse; og denne er forholdsvis sjælden, hvor der er BørnJ.
Bertillon i »Dictionnaire des sciences anthropologiques«. p. 384—385. —
Smlgn. hermed H. Westergaards Afhandling i »Nationaløkonomisk
Tidsskrift«, 1887. — W. F. Willcox: The Divorce Problem. New York.
1891..

                     2. KVINDENS STILLING OG VILKAAR.

                        XVIII. SOCIOLOGISKE DATA.

1. En Undersøgelse af Kvindens etiske Stilling danner et naturligt
Supplement til den foregaaende Lære om det frie Monogami. Det viste
sig, at dette først ret virkeliggeres, naar ikke blot Manden, men ogsaa
Kvinden har Evne og Ret til at føre

Supplement til den foregaaende Lære om det frie Monogami. Det viste

en selvstændig menneskelig Tilværelse. Hun kan kun fyldestgøre sin
Plads i Ægteskabet, naar hun har Muligheden for ogsaa at kunne udfylde
en Plads udenfor det. Kun da kan hendes Valg blive frit, naar begge
Muligheder frembyde sig for hende. Hvad hun saa vælger, vælger hun det
ikke blot som Middel for at sikre Existensen, men som en Livsopgave. —
Den Tid vil sikkert komme, da det vil være unødvendigt at gaa ind paa
en nærmere Begrundelse af Kvindens Eet til selvstændig Udvikling og til
frit Valg af Livsopgave. Ligesaa lidt som vi i Etiken nu have et
særligt Afsnit om Mandens Stilling og Vilkaar, vil man i Fremtidens
Etik behøve et Afsnit om Kvindens Stilling og Vilkaar. Men endnu er den
Forestilling ikke forsvunden, at Kvinden ved sin Natur kun er anlagt
til at være Hustru og Moder, og at enhver Bestræbelse for at muliggøre
en Virksomhed af anden Art for hende beror paa en betænkelig
Vildfarelse.

2. Med Hensyn til Kvindens Natur staa to Anskuelser skarpt overfor
hinanden, den ene (som i Oldtiden hyldedes af Platon, i Nutiden af
Stuart Mill), at Forskellen mellem Mandens og Kvindens Natur og Evner
kun er en Gradsforskel, om den idethele er tilstede, — den anden (som
bl. a. hyldes af Spencer), at Forskellen fra Naturens Haand er saa dyb
og fast, at den stedse maa betinge en Artsforskel mellem de to Køns
Stilling og Virksomhed.

Man maa stedse være forsigtig med at tale om Naturejendommeligheder og
Naturforskelligheder, som om de vare evige og uforanderligeDe nyeste
Undersøgelser om Mandens og Kvindens Natur findes benyttede i A.
Clod-Hansens interessante Bog Mand og Kvinde. Kbhvn. 1895. Og det
fremhæves netop her paa flere Punkter, hvor vanskeligt det er at
afgøre, hvad der skyldes Natur, og hvad der skyldes Opdragelse og
Øvelse.. Naturen er i en stadig Udvikling, især paa de levende Væseners
Omraade. Den Natur, vi staa overfor, er stedse selv bleven til, og en
ny Natur vil igen udvikle sig af den. Men paa den anden Side gaar denne
Udvikling langsomt for sig, og vi maa vel agte paa, hvor langt vi til
den givne Tid ere komne.Derhos staa Kvindens Natur og hendes Vilkaar i
Vexelvirkning med hinanden. Hendes Vilkaar bestemmes ved hendes Natur,
men virke ogsaa tilbage paa denne. Derfor beror hendes Natur for en
stor Del paa, hvad der fordres af hende, og hvad man giver hende Ret
til. Hvad det her, som overalt, gælder om, er at afpasse Fordringer og
Rettigheder saaledes, at de lade Naturen ske Fyldest og tillige udvikle
den i den heldigste Retning.

3. Vi finde, naar vi betragte Kvindens Natur og Stilling til
forskellige Tider og paa forskellige Steder, forskellige Former for
Arbejdsdelingen mellem Mand og Kvinde.

Paa det mest elementære Trin af Udvikling, som kendes, er der ingen
Arbejdsdeling. Mand og Kvinde sørge hver for sig for Livets Ophold, og
kun Kønsforholdet bringer dem i en kortere eller længere
ForbindelseSmlgn. Westermarck: Geschichte der menschliche Ehe ^2. p.
218 f.. Naar der behøves mere for skelligartet Arbejde for at leve,
læsser den Stærke naturligt det ubehageligste Arbejde over paa den
Svage, og Kvinden bliver da den første Slave. Hun maa besørge alt det
Arbejde, som Manden ikke vil paatage sig. Hun maa bære og slæbe, sørge
for Bolig, Klæder og Jordens Dyrkning. Hun vurderes først og fremmest
efter sin ArbejdskraftSe f. Ex. Th. Waitz: Die Indianer Nordamerika's.
p. 99. — Fr Muller: Allgemeine Ethnographie. p. 161. 288 ff. — Spencer
(Principles of Ethics § 428) paastaar, at Kvindernes Behandling er det
sørgeligste Emne i Historien, og at den uskrevne Historie her — hvis vi
kendte den — vikle vise sig at være endnu sørgeligere. Kannibalisme og
Mishandling af Fanger have kun lejlighedsvis fundet Sted; men den
brutale Behandling af Kvinder er universel!. Allerede som Barn sættes
hun til Side for Brødrene. Skønt hun er det svage Køn, maa hun dog
bruge sine Kræfter ret forsvarligt. Men hun raader ogsaa over mere
Kraft end i det civiliserede Liv. For blot at anføre et Exempel: en
Indianerkvinde forløser hyppigt sig selv og tager strax efter sin
Nedkomst igen fat paa sit strenge Arbejde. Efter nogle Forskeres Mening
var hos de første Mennesker, hvis Spor vi finde, Forskellen i Bygning
og Styrke ikkesaa stor, som den senere — gennem forandret Arbejdsdeling
— er bleven.

En ny Arbejdsdeling træder i Kraft, naar det haardeste Arbejde kan
læsses over paa den overvundne, men skaanede Fjende. Kvinden faar da
kun Arbejdet i Husets Indre. Hun faar da sit eget Omraade, som hun
indtil den nyeste Tid har beholdt under forskellige Forhold, alt
eftersom Polygami eller Monogami var den herskende Form for Ægteskab.

Endeligt er der i vore Dage i adskillige Lande aabnet Adgang for
Kvinder til en hel Række af Virksomheder, som man tidligere kun kunde
tænke sig besørgede af Mænd. De arbejde som Læger, Advokater, Præster,
videnskabelige Forskere, Ingeniører, Kontorister, Stationsforvaltere o.
s. v., og de have faaet Valgret til kommunale og politiske
Forsamlinger. Der er her med banet Vej for en helt anden Udvikling og
helt andre Vilkaar for Kvinden, end ældre Tider ansaa for de eneste
naturlige. Dog rejses der endnu af Mange Tvivl om denne sidste
Arbejdsordnings Nødvendighed og Gavnlighed.

Det vil saameget desmere være af Interesse at undersøge dette
Spørgsmaal, som Kvindens Stilling kan siges at afgive en Maalestok for
det etiske Fremskridt i Menneskeslægten. Grækeren roste sig overfor
Barbaren af sin Behandling af Kvinden; Romeren roste sig af det Samme
overfor Grækeren, og den Kristne igen overfor Romeren.

Dog viser Historien, at Kvindens Stilling ikke blot bestemtes til de
forskellige Tider ved den økonomiske og sociale Arbejdsdeling, men
ogsaa ved den almindelige Dannelses og Aandslivets hele Karakter.

Indenfor den græske Kultur have især de stoiske Filosofer hævdet
Kvindernes etiske Ligeberettigelse med Mændene. Selvom nogle Opgaver
laa nærmere for Manden, andre for Kvinden, saa gaves der dog — mente de
— ingen berettiget Stræben, fra hvilken det ene eller det andet Køn
skulde være udelukket. De senere Stoikere vilde have de unge Kvinder,
ikke blot de unge Mænd underviste i Filosofi. Det var disse samme
Filosofer, der havde den ædleste Opfattelse af Ægteskabet som et
inderligt Livsfællesskab; en videregaaende aandelig Udvikling var
ideres Øjne en Betingelse for, at Kvinden paa rette Maade kunde udfylde
sin Stilling i sin huslige Kreds. Heri laa et betydeligt Fremskridt,
naar man erindrer, at de ateniensiske Kvinder vare udelukkede fra
aandelig Uddannelse, saa at Mændene kun i Hetærernes Kredse kunde
tilfredsstille Trangen til Omgang med dannede Kvinder.

Ogsaa Kristendommen bidrog til en højere Stilling for Kvinden gennem et
dybere gaaende aandeligt Fællesskab. Tro og Haab vare jo fælles, og
Kvindens Liv saavel som Mandens blev baaret af Forventningen om de
store Ting, der skulde ske, og snart ske. Forventningen om »denne
Verdens« snare Afslutning gav alle Enkeltes Liv et højt, af deres
særegne Kaar ganske uafhængigt Maal. Kvinden kunde da, selvom hun ikke
var Hustru og Moder, naa sin personlige Bestemmelse. Af asketiske
Grunde havde Urkristendommen endog Forkærlighed for ugift Stand, især
for Jomfruelighed. Ganske afset fra de her til Grund liggende Motiver
var det af stor Betydning, at Kvindens Liv fik en stor, af hendes
Stilling til Familien uafhængig Opgave. Overfor denne principielle
Opfattelse var det af ringere Vægt, at Kvindens Underordning paa
orientalsk Vis blev strengt fastholdt, og at Kvinden skulde tie i
Menigheden og lade sig belære hjemme af sin Mand. Hovedsagen var det
store Princip, Urkristendommens uforgængelige Hæder, at det Højeste
stod aabent for Alle, uden Forskel mellem Ken, Stand og Race.

I Renaissancen blev den nye, store Strøm af Dannelse Kvinderne til Del,
saavel som Mændene, og den stærke Udvikling af Individualiteterne
foregik i den kvindelige Verden saavel som i den mandlige. Burckhardt
(Kultur der Renaissance in Italien. 4. Aufl. I. p. 124) siger herom:
»Om en særlig, bevidst Emancipation er der ikke Tale, da Sagen forstod
sig af sig selv. Den Kvinde, som var af Stand, maatte den Gang ganske
ligesom Manden stræbe efter en afsluttet, i enhver Henseende fuldendt
Personlighed. Den samme Proces i Aand og Hjerte, der gør Manden
fuldkommen, skulde ogsaa gøre Kvinden fuldkommen.« Ejendommeligt for
denne Tid var det, at denne Udvikling af Personligheden først blev
mulig for den gifte Kvinde. De unge Piger opdroges for en stor Del i
Klostrene, og deresaktive Dannelse begyndte først efter Ægteskabet. Der
herskede i denne Henseende — og hersker endnu i de romanske Lande — en
mærkelig Dualisme i Kvindens Stilling. —

Saa Meget se vi af disse historiske Notitser, at naar der rører sig
store Ideer, som gribe dybt ind i Menneskelivet, rører der sig ogsaa en
Tendens til at betragte Mænd og Kvinder som ligestillede. Overfor en
stor Udvidelse af den aandelige Horisont forsvinder den store Forskel,
man ellers havde gjort mellem de to Køns Stilling.

                      XIX. KVINDENS ETISKE STILLING.

1. Det er af Naturen betrot Kvinden at bære Spiren til den nye Slægt i
sig og nære den, indtil den kan føre sit eget Liv. At dette Naturhverv
er bestemmende for hendes hele Organisation, kan der neppe være Tvivl
om. Der kan da ikke blive al den Energi tilovers til andre Funktioner,
som Manden kan have til sin Raadighed. Herved bliver Kvinden det svage
Køn. Og herved bliver hendes Natur ogsaa renere og bedre end Mandens.
Selvom Dyriskhed og Raahed herske i alle andre Forhold, findes den
første Spire til Humanitet dog i Forholdet mellem Moder og Barn. I
Dyrkelsen af Moderen med Barnet (Kurotrofos; Madonna) bevaredes en
Erindring om denne Spire til alt Godt i Menneskeverdenen.

Anerkendelsen af Kvindens Ret maatte begynde med, at man fik Øje for
den store Betydning af den Funktion, hun som Naturvæsen skal udføre for
Slægten. Det var et stort Fremskridt, da hun (ved den anden
Arbejdsdeling) blev erkendt som det svagere Køn, og de tungeste Byrder
borttoges fra hendes Skuldre. Det er endda: ikke fuldstændigt sket
endnu. I de fattige Klasser maa hun ofte arbejde saaledes, at det gaar
ud over

                      XIX. Kvindens etiske Stilling

aktive Dannelse begyndte først efter Ægteskabet. Der herskede i denne
Henseende — og hersker endnu i de romanske Lande — en mærkelig Dualisme
i Kvindens Stilling. —

Saa Meget se vi af disse historiske Notitser, at naar der rører sig
store Ideer, som gribe dybt ind i Menneskelivet, rører der sig ogsaa en
Tendens til at betragte Mænd og Kvinder som ligestillede. Overfor en
stor Udvidelse af den aandelige Horisont forsvinder den store Forskel,
man ellers havde gjort mellem de to Køns Stilling.

                      XIX. KVINDENS ETISKE STILLING.

1. Det er af Naturen betrot Kvinden at bære Spiren til den nye Slægt i

er bestemmende for hendes hele Organisation, kan der neppe være Tvivl

som Manden kan have til sin Raadighed. Herved bliver Kvinden det svage
Køn. Og herved bliver hendes Natur ogsaa renere og bedre end Mandens.
Selvom Dyriskhed og Raahed herske i alle andre Forhold, findes den
første Spire til Humanitet dog i Forholdet mellem Moder og Barn. I
Dyrkelsen af Moderen med Barnet (Kurotrofos; Madonna) bevaredes en
Erindring om denne Spire til alt Godt i Menneskeverdenen.

Anerkendelsen af Kvindens Ret maatte begynde med, at man fik Øje for
den store Betydning af den Funktion, hun som Naturvæsen skal udføre for
Slægten. Det var et stort Fremskridt, da hun (ved den anden
Arbejdsdeling) blev erkendt som det svagere Køn, og de tungeste Byrder
borttoges fra hendes Skuldre. Det er endda: ikke fuldstændigt sket
endnu. I de fattige Klasser maa hun ofte arbejde saaledes, at det gaar
ud overhendes Pligter som Moder, og det er en vigtig Side ved det store
sociale Spørgsmaal at bringe det dertil, at hun kan ofre sig for sit
Hjem og sine BørnSmlgn. Jevons' Afhandling: Married Women in Factories.
(Methods of Social Reform. London 1883).. — Ved Anerkendelsen af
Kvindens store Betydning i Hjemmet er der gjort et Skridt, som ikke kan
eller skal gøres tilbage. Den Plads, Kvinden udfylder i Familien, kan
ikke erstattes ved nogetsomhelst Fremskridt i anden Retning.
Familielivets store Betydning for Slægtens Udvikling beror først og
fremmest paa Kvindens Stilling i det som Moder, Hustru eller Søster.
Der er her en Kraft, som ikke kan undværes. Men netop fordi det Hverv,
Kvinden her udøver, har en dyb og fast Grund i Naturen, behøve vi ikke
ængsteligt at vogte paa, at det bliver taget op. Naturen trænger ikke
til vor Beskyttelse; den melder sig nok selv. Og de Forskelligheder,
som virkeligt ere tilstede mellem Mand og Kvinde, ville stedse gøre sig
gældende, naar de ikke skyldes forbigaaende, mere eller mindre kunstige
Forhold. Stuart Mills Paastand (i hans Skrift om »Kvindernes
Underkuelse«) var, at de Forestillinger, man havde dannet sig om
Kvindens Natur og Evner, kun beroede paa Vane og Tradition, ikke paa
virkelig Erfaring; hvad vi kalde »kvindelig Natur«, var efter hans
Overbevisning kun et Kunstprodukt. Netop derfor maatte efter hans
Overbevisning de Skranker, man hidtil havde sat for de kvindelige
Evners Udvikling og Brug, ophæves, forat man kunde lære den virkelige
kvindelige Natur at kende. Det gjaldt nu om — for første Gang i
Verdenshistorien — at lade Erfaringen afgive sit Vidnesbyrd i denne
Sag! — Mill ventede, at den kvindelige Begavelse under friere Forhold
vilde vise sig i en overordentlig Glans. Det er tvivlsomt, om
Erfaringen berettiger til en saadan Forventning, og denne behøves
heller ikke forat begrunde den Fordring, Mill vilde opstille.

Det er, som allerede bemærket, netop Ønket om, at Kvinden paa endnu
fyldigere og selvstændigere Maade end hidtil maa kunne udfylde sin
Plads som Hustru og Moder, der først og fremmest fører til Fordringen
om en alsidigere Udvikling afhendes Evner. Selv hvor hun ikke deltager
i det egentligt produktive Arbejde, vil dog hendes Stilling i Huset som
»Konsumtionens Leder« udkræve en Uddannelse af forskelligartede Evner.
Og forat hun skal kunne følge Mandens Virksomhed med Forstaaelse og
Sympati og være hans Raadgiver, saavel som forat hun skal kunne lede
sine Børns Opdragelse, maa hun være saa godt orienteret paa det
aandelige og det sociale Omraade som muligt. Den store Indflydelse, som
Kvinden har i Familien, og som hun derved øver paa hele den etiske,
sociale, religiøse og politiske Udvikling, nødvendiggør en saa rig
Uddannelse af hendes Evner som muligt.

Dertil kommer endnu, at huslig Virksomhed og produktivt Arbejde ikke
altid udelukke hinanden. Der vil ogsaa kunne blive Brug for kvindelig
Arbejdskraft i Produktionen, og det vil ikke være noget Onde, dersom
det ikke gaar ud over FamilielivetSmlgn. Marcus Rubin: Om Kvindens
Adgang til Erhverv. Kbhvn. 1886. (Udg. af Dansk Kvindesamfund). p. 10
ff. — Mary Gilliland: Women in the Community and in the Family.
(International Journal of Ethics. 1895).. — Selv hvor Kvinden slaar ind
paa Veje, som hidtil alene Manden har vandret ad, vil hun — hvis der
virkeligt er den store Forskel i de to Køns Evner og Natur, som ofte
hævdes — ikke fornegte sin Ejendommelighed under de nye Forhold.
Hvorledes Ejendommeligheden vil ytre sig, kan først Erfaring vise.

2. Forhold, hvorover Kvinderne ikke raade, bevirke, at de ikke altid
kunne naa den eneste Bestemmelse, Modstanderne af Kvindeemancipationen
anvise dem. Dels Dødelighedsforholdene, dels Udvandringen gøre, at der
i Europa og i de østlige amerikanske Stater findes flere Kvinder end
Mænd. I Tyskland var der for nogle Aar siden 800,000 flere Kvinder end
Mænd; i Staten Massachusetts var der i Aaret 1880 over 66,000 flere
Kvinder end Mænd. Paa Landet er Antallet af ugifte Kvinder forholdsvis
noget talrigere end af ugifte Mænd, fordi »Døden bortriver forholdsvis
flere Mænd, saa at der bliver ringere Chancer for Kvinderne for at
blive gifte«. Det store Overskud af Kvinder i Byerne finder for
Størstedelen sin Forklaring i, at flere Kvinder end Mænd indvandre til
Byerne fra Landet. Faktum er, at der ikke blot idethele findes flere
Kvinder end Mænd, menat dette ogsaa specielt er Tilfældet for de
Aldersklasser, i hvilke det især er naturligt at indgaa Ægteskab (Tiden
mellem 20 og 40 Aar). Der levede i Danmark i Aaret 1901 over 60,000
flere Kvinder end Mænd; i Alderen fra 20 til 40 Aar var der 30,000
flere Kvinder end MændRümelin: Bevölkerungslehre. (Schonbergs Handbuch
der politischen Oekonomie I). p. 1207—1209. — Rubin: Om Kvindens Adgang
til Erhverv. p. 21. — Tidsskriftet »Kvinden og Samfundet«. 1886. p.
126. — Rubin og Westergaard: Ægteskabsstatistik. p. 67. — Statistisk
Aarbog. 8. Aargang. p. 10—11.. Det er da en Selvfølge, at ugifte voxne
Kvinders Antal er meget stort. Man vil maaske hertil sige med en tysk
Statistiker, at et Overskud af kvindelig Befolkning er et »socialt
Onde«; men dermed skaffer man det ikke af Vejen, og de Individer, som
udgøre dette Overskud, har man ikke Ret til at betragte som overflødige
Mennesker. Det maa da dreje sig om at forvandle det sociale Onde til et
socialt Gode ved at tage de tilsyneladende overflødige Kræfter i
Beslag. Overflødige ere de kun, naar man bliver staaende ved den anden
Arbejdsdeling og ikke vil anerkende den tredie. Malthus var den Første,
som krævede større Respekt for de ugifte Kvinder, og det var hans
Undersøgelse af Befolkningsspørgsmaalet, som førte ham dertil. Men for
ikke længe siden har dog en tysk Filosof hævdet, at det er egoistisk og
etisk forkasteligt, naar en ung Pige, for at bevare sin Frihed til at
vælge sin Ægtefælle efter sin Tilbøjelighed, uddanner sig saaledes, at
hendes Liv kan blive værdifuldt, selvom hun ikke gifter sig!A. Dorner:
Das menschliche Handeln. Berlin 1895. p. 422 f.

3. Man har paastaaet, at der i Kvindens fysiske og sjælelige Natur
skulde mangle Betingelserne for en saadan Uddannelse og Udvikling, som
kunde gøre hende ligestillet med Manden. At hun i Reglen er fysisk
svagere end Manden, er allerede omtalt. Men hendes Fortid viser, at
hendes Kræfter forslaar til Mere, end man nu er vant til at antage. Det
civiliserede Liv har i sin Ensidighed ogsaa udviklet hende paa en
ensidig Maade. En sundere og naturligere Opdragelse og Undervisning vil
engang stille Sagen i et andet Lys. Det maa særligt mærkes, at den
Retning, i hvilken alle sunde Reformplaner for MændsOpdragelse og
Undervisning gaa, netop vil gøre det lettere at give begge Køn den
samme Uddannelse. Større Vægt paa Anskuelsesevnens Udvikling, paa
Tænkeevnens Selvvirksomhed, paa Muskelsystemets Øvelse er netop, hvad
Kvinden paa sin Vis trænger til ligesaa vel som Manden. Den Forskel i
fysiske Kræfter, som vel stedse bliver tilbage, behøver ikke at være
større end den, der kan findes mellem Mænd indbyrdesDog skal det have
vist sig, at generel Parese (en med delvis Lammelse forbunden
Nervesvækkelse) i de senere Aar er bleven almindeligere end før hos
Kvinden i de civiliserede Stater, hvor de deltage i Kulturarbejdet.
(Clod-Hansen p. 181). Maaske er dette dog kun et Overgangsfænomen..

Naar man mener, at Følelsen er Kvindens psykologiske Hovedevne, og at
hun derfor ikke er anlagt til højere og selvstændigere intellektuel
Udvikling, saa gaar man ud fra en upsykologisk Modsætning mellem
Følelse og Erkendelse. Følelsens Udvikling hindrer ikke nødvendigvis en
Udvikling af Erkendelsen. Det er kun Følelsen som stærk Sindsbevægelse,
som Affekt, der staar i Modsætning til Erkendelsen. Men en Følelse, der
mere har Inderlighedens end Voldsomhedens Karakter, behøver ikke at
hindre Udviklingen af Tænkeevnen, men kan endog begunstige den. Levende
Sympati fører saaledes naturligt til Fordybelse i Genstandene, til at
optage dem i sig efter deres hele Ejendommelighed, og en saadan Sympati
er nøje beslægtet med Forskerstemningen. For at vinde Klarhed over sig
selv driver Følelsen idethele til at forske efter de Aarsager, der
frembringe den, og sætter saaledes Erkendelsen i Bevægelse. Selvom hin
Karakteristik af Kvinden som Følelsesmenneske gjaldt for alle Kvinder
uden Undtagelse, vilde den derfor ikke nødvendigvis udelukke dem fra
Retten til at forsøge en højere Udvikling af deres intellektuelle Evne.

Mange Ejendommeligheder, som man med større eller mindre Ret anfører
som karakteristiske for den kvindelige Natur, skyldes sikkert kun de
Forhold, under hvilke Kvinden i lange Tider har levet, og ville kunne
ændres, naar hendes Forhold ændres. Dette gælder om den nys omtalte
psykologiske Ejendommelighed. Ti den tidligere sædvanlige kvindelige
Opdragelse har ikkeværet skikket til at udvikle Kvindens Intelligens og
Villie, men har næret det ubestemte Følelsesliv paa de andre Evners
Bekostning. Dermed hænger det sammen, naar Kvinder ere mere paavirkede
ved religiøs Kultus end Mænd. »Vi læse, at hos Grækerne vare Kvinder
lettere at bringe i religiøs Begejstring end Mænd. Sir Rutherford
Alcock fortæller os om Japaneserne, at det i Templerne er meget
sjældent at se en Forsamling, der bestaar af Andre end Kvinder og Børn;
Mændene ere i hvert Tilfælde faa og høre til de lavere Klasser. Om
Pilgrimmene til Juggernauts Tempel berettes, at idetmindste fem
Sjettedele, og ofte ni Tiendedele, ere Kvinder. Og om Sikherne høre vi,
at Kvinderne tro paa flere Guder, end Mændene gøre«Spencer: The Study
of Sociology. Chap. 15. — Dette Træk i den kvindelige Natur fremhæves
meget stærkt af Bachofen som et vigtigt Element til Forklaring af det
Kvindeherredømme, han mener har fundet Sted paa et vist Trin af
Kulturudviklingen. (Das Mutterrecht. Stuttgart 1861. p. XIII—XVIII)..
At det ikke blot er i Asien, men ogsaa i Evropa, at Kirkerne have deres
bedste Støtter og ivrigste Besøgere i Kvinderne, er en bekendt Sag.
Selv »Fornuftens Kultus« under den franske Revolution havde sine
ivrigste Tilhængere blandt Kvinderne, og disse vedbleve at deltage i
den, efter at Mændene vare begyndt at afholde sig fra den. Et Øjenvidne
beretter: »Forhen saa man i Kirkerne flere Kvinder end Mænd; det Samme
er Tilfældet i Fornuftens Templer«A. Schmidt: Pariser Zustände während
der Revolutionszeit. III. Jena 1876. p. 239.. I det nuværende Frankrig
har TaineLa Regime Moderne. II. Paris 1894. p. 148. ment at kunne
beregne, at medens i Paris kun 1 Mand af 50 og i Provinserne kun 1 Mand
af 12 opfylde deres Paaskepligt ved at skrifte og gaa til Alters,
opfyldes denne Pligt i Paris af 1 Kvinde af 12 og i Provinserne af 1
Kvinde af 4. I København gik i Aaret 1897 (efter en Angivelse i en
Avis) 20,018 Mænd — men 49,505 Kvinder til Alters. I London (hvor Daily
News et halvt Aar igennem lod Kirkegangen undersøge ved Hjælp af en
Stab af Undersøgere) var der ligeledes blandt Kirkegængerne (som
udgjorde 16 pCt. af Befolkningen) flere Kvinderend Mænd. En amerikansk
Religionspsykolog har ment at finde en kvalitativ Forskel mellem unge
Mænds og Kvinders Religiøsitet indenfor en og samme Konfession: hos
hine spillede Villie og Tanke, hos disse Frygt og Følelse af
Ufuldkommenhed en overvejende RolleStarbuck: Psychology of religion, p.
225.. Men selvom dette hænger sammen med den kvindelige Naturs
Ejendommelighed, behøver denne dog ikke nødvendigvis altid at ytre sig
paa samme Maade; man kan ikke deraf slutte, at Kvinden stedse maa være
autoritetstroende. Eduard v. HartmannEd. v. Hartmann: Die
Phänomenologie des sittlichen Bewusstseins. p. 521 ff. — Rousseau har
allerede sagt, at Kvinden først har sin Moders, siden sin Mands
Religion, og han fandt det i sin Orden. (J. J. Rousseau og hans
Filosofi, p. 141). mener, at en Kvinde enten maa være autoritetstroende
eller have sig en Mand, der er Fritænker. Det er altsaa to Slags
Autoritetsforhold, hun faar Valget imellem. Men hvis hun vælger det
sidste (eller idethele vælger en Mand med en anden Tro end den, hun er
opdragen i), vil hendes intellektuelle Aktivitet nødvendigvis være sat
i Bevægelse; hun maa da have Evne til at frigøre sig fra det, som fra
først af lagde Beslag paa hendes Udvikling; og hvorfor skulde hun da
ikke kunne naa frem til en selvstændig Overbevisning i religiøs
Henseende, hvad enten saa denne gaar i den ene eller i den anden
Retning? — Den samme Forfatter mener, at hun paa Grund af sin levende
Sans for individuelle Tilfælde og individuelle Personligheder ikke
formaar at betragte og behandle en Sag fra en streng og universel
Regels Standpunkt, og at hun derfor nok kunde egne sig til at være
Advokat, men ikke til at være Dommer. Selvom det skulde være saa, er
det dog altid et Fremskridt, naar hun anses for dygtig til Advokat. Der
er mange Mænd, som heller ikke egne sig til Dommere, og der har været
Tider, hvor Kvinden ikke en Gang ansaas for skikket til at være Vidne,
eller hvor hendes Vidnesbyrd kun gjaldt halvt imod Mandens!Post: Die
Grundlagen des Rechts, p. 451. Kvindens Liv er saa længe hengaaet i
Familiens Indre, hvor den rent personlige Side af alle Spørgsmaal og
Forhold i Følge Sagens Natur staar i første Række, medens de
fjernere,mere upersonlige Hensyn træde tilbage. Hos Mænd, hvis
Udvikling foregaar under lignende Vilkaar, vil man finde den samme
Ejendommelighed. Og den Sans for det Individuelle, hvis Skyggesider man
bruger som Indvending mod Kvinden, har paa den anden Side store
Fortrin, der kunne blive af megen Betydning i det praktiske Liv. Stuart
Mill siger om sin Hustru: »I Intet var hun af større Værd for min
aandelige Udvikling end ved sin korrekte Opfattelse af forskellige
Betragtningers relative Betydning«Levned. Dansk Overs. p. 256.. En
saadan korrekt Opfattelse er der i Livets forskellige Forhold stadig
Brug for, og den er ikke hyppig. —

4. Erfaringen har jo allerede aflagt sit Vidnesbyrd, idet Kvinder
faktisk virke paa en hel Mængde Omraader, fra hvilke de tidligere
holdtes ude. Ingen negter, at de udfylde deres Plads godt. Om der, som
nogle begejstrede Tilhængere af Kvindeemancipationen mene, hermed vil
begynde en ny Æra, der skal aabenbare uanede og usete Vidundere, vil
Tiden vise. Men Forventningen behøver ikke at spændes saa højt. Naar
man ofte har sagt, at ingen Kvinde hidtil paa noget Omraade har ydet
Noget af allerhøjeste Rang, og deri har set en Indvending mod Kvindens
Adgang til selvstændig Virksomhed, saa er dertil at svare, at den
Maalestok anlægger man dog ikke, naar Talen er om en ung Mands Ret til
at udvikle de Evner, han føler hos sig. De fleste Mænd vilde være ilde
farne, naar en saa ideal Maalestok skulde anlægges paa dem, og de
allerfleste Mænd maatte være glade, hvis deres aandelige Udvikling,
baade hvad Intelligens og Karakter angaar, have naat en Højde som hos
Sophie Germain, en George Sand eller en George Eliot.

Der er heller ingen Grund til med en tysk FilosofLotze: Grundzüge der
praktischen Philosophie. § 49. at slaa fast, at hvad der kan gøres uden
Kvinderne, ikke bør gøres af dem. Den Betragtning anlægger man dog
heller ikke paa Mænd. Det vilde være en lang Prøvelse, man havde at
anstille, dersom man kun var berettiget til at slaa ind paa en saadan
Virksomhed, der ikke kunde bestrides af nogen Anden. Densunde Tankegang
er dog den, at ethvert menneskeligt Individ, Kvinde som Mand, søger at
blive klar over sin Evne og sin Drift og vælger sin Vej derefter.
Erfaringen maa da vise, om Valget var det rette. Ethvert saadant Valg
er et Vovestykke, men hvo Intet vover, Intet vinder.

Naturforskelligheder, som hænge sammen med varige og uforanderlige
Livsvilkaar, ville ikke kunne udviskes. Men det er ikke rimeligt, at
alle de Forskelle, man mener at kunne paavise mellem Mands og Kvindes
Natur og Begavelse, ere af denne Art. Hvilke de dybest liggende
Forskelligheder ere, vil først lægge sig for Dagen, naar begge faa Lov
at bruge deres Kræfter. Det vil da maaske vise sig, at Lighederne ere
flere og Forskellighederne andre og finere, end vi nu tænke os.

Et stort Fremskridt er sket i Sammenligning med tidligere Tider. Man
ansaa det da for et betænkeligt Tegn, naar en Kvinde af Middelstanden
kunde læse og skrive»Bei den virginibus«, skrev en gammel Skolelærer i
Aaret 1772, »ist das Schreiben nur ein vehiculum zur Lüderlichkeit«.
Selv Justus Möser mente, at som Mand af Folket vilde han ikke ægte en
Pige, der kunde læse og skrive. (G. Schmoller: Ueber einige Fragen des
Rechts und der Volkswirthschaft. Berlin 1874. p. 120)., og selv Goethe
(Zweite Epistel) ønskede de unge Piger opdragne i Køkken, Kælder og
Systue, helst uden anden Lekture end Kogebogen: Wünscht sie dann
endlich zu lesen, so wählt sie gewisslich ein Kochbuch. Bevægelsen er
gaaet frem Skridt for Skridt, og Kvindens Adgang til de enkelte
Omraader har ikke mødt saa megen Modstand som det almindelige Princip
om hendes »Emancipation«. Hvad der sker langsomt og efterhaanden,
vækker ikke saa bestemt og tydelig en Bevidsthed og derfor heller ikke
saa megen Modstand som det Nye og Pludselige. Dog er der Lande, hvor —
især paa Grund af den herskende Militarisme og Bureaukratisme — kun
meget smaa Skridt have kunnet gøres.

5. Hidtil er der kun talt om Muligheden og Berettigelsen af Kvindens
selvstændige Udvikling og Virksomhed. Men her kan ikke blot være Tale
om Ret, ogsaa om Pligt. Ethvert enkelt Individ har den Opgave at faa
det mest Mulige ud af sin Natur forderved paa bedste Maade at udfylde
sin Plads som Led af Slægten. Hvad Kvinden fordrer, naar hun vil
»emanciperes«, er egentligt Ret til at komme til at gøre sin fulde
Pligt i Menneskehedens Tjeneste, til at arbejde med paa de fælles
Opgaver. I den nordamerikanske Kvindebevægelse træder denne Side af
Sagen frem paa en smuk og interessant Maade. Den amerikanske Kvinde
fordrede først sin Ret, da det var nødvendigt for hende, for at hun
kunde gøre sin Pligt. Virksomheden for Kvindens friere Stilling har
nemlig historisk udviklet sig af Virksomheden for Negeremancipationen.
Lige fra Begyndelsen toge de amerikanske Kvinder ivrig Del i denne
Virksomhed. Men deres Ret til offentlig Optræden, selv i en saa stor og
smuk Sag som denne, mødte en forbitret Modstand, der naaede sit
Højdepunkt paa det store Antislaverimøde i London (1840), hvor man ikke
vilde modtage de kvindelige Udsendinge fra Amerika, fordi saadan
Optræden af Kvinder stred »mod Landets Sæder og den guddomme lige
Lov»History of Women Suffrage. I, p. 55.. Da først begyndte den
Agitation for Kvindens Frigørelse, i hvilken saa mange fremragende
Kvinder toge Del. Et andet Exempel frembyder en tysk Dame, den i 1899
afdøde Fru Jeannette Schwerin, der virkede ivrigt for Kvindernes
retslige Selvstændighed. Ved hendes praktiske Arbejde blandt de Fattige
stod hun ofte hjælpeløs, idet hun var afskaaren fra at hjælpe Kvinder,
der behandledes brutalt af deres Mænd, som havde Loven til Støtte for
deres Magt. Det var saadanne Erfaringer, der førte hende ind paa
Arbejdet for Kvindernes selvstændige StillingJeannette Schwerin zum
Gedächtniss. Berlin 1899. p. 25..

6. Naar Kvinden baade har den Mulighed, den Ret og den Pligt at arbejde
med paa de almenmenneskelige Opgaver og uddanne sin Personlighed paa
selvstændig Maade, vil hun heller ikke kunne holdes ude fra kommunal og
politisk Stemmeret. De indre og ydre Betingelser, som denne
forudsætter, kan hun ligesaavel være i Besiddelse af som de fleste
Mænd, og hun har ikke mindre end Mændene den største Interesse af, at
de offentlige Sager ledes vel. Den Øvelse og Erfaring, hun mangler,
kanhun i Følge Sagens Natur kun faa gennem praktisk Deltagelse i det
offentlige Liv. Allerede nu øver hun stor Indflydelse i politisk
Henseende, men da hun holdes borte fra praktisk Erfaring, bliver denne
Indflydelse ensidig og bestemmes ved snevre Synsmaader. Hun har tillige
ikke den Ansvarsfølelse, som Stemmeret og Stemmepligt give. Naar hun
faar denne Ret, ville Mændene blive nødte til at gøre alvorligere Rede
for deres Stemmegivning og ville ikke saa let kunne gaa paa Akkord med
deres OverbevisningStuart Mill: Om den repræsentative Regering. Dansk
Overs. p. 241 f. — Herbert Spencer frygter, at Kvindens Stemmeret paa
Grund af hendes Ærefrygt for al Autoritet og hendes Tilbøjelighed til
at sætte Filantropi over Retfærdighed vil faa skadelige Følger. Dog
hænger dette sammen med vor Overgangstids Vilkaar, mener han; der vil
komme den Tid, da kvindelig Stemmeret vil være gavnlig. (Princ. of Eth.
IV. § 108).. Selvom Mand og Hustru skulde stemme paa forskellige Sider,
saa vilde deri ikke ligge en meget større Ulykke, end der allerede nu
kan være til Stede, naar Hustruens politiske Overbevisning er en anden
end Mandens. Den større Opfordring, som politiske Rettigheder ville
give hende til at tænke selvstændigt, vil ogsaa frigøre hende fra
Præsters og Skriftefædres Myndighed, saa at det at give Kvinderne
Stemmeret ikke i Længden vil være det Samme som at skænke Præsterne
flere Stemmer, end de allerede have. — Hvor Kvinden allerede har faaet
denne Ret, synes den at have udøvet en god Indflydelse paa det
offentlige Liv og ikke at have medført de Misligheder, man ofte har
frygtet for.

1. Selvom Moderkærligheden rører sig paa de allerlaveste Trin af
menneskelig Existens, selvom vi finde Forældres Kærlighed til deres
Børn som et hyppigt Træk hos de Vilde, —

hun i Følge Sagens Natur kun faa gennem praktisk Deltagelse i det
offentlige Liv. Allerede nu øver hun stor Indflydelse i politisk
Henseende, men da hun holdes borte fra praktisk Erfaring, bliver denne
Indflydelse ensidig og bestemmes ved snevre Synsmaader. Hun har tillige
ikke den Ansvarsfølelse, som Stemmeret og Stemmepligt give. Naar hun
faar denne Ret, ville Mændene blive nødte til at gøre alvorligere Rede
for deres Stemmegivning og ville ikke saa let kunne gaa paa Akkord med
deres OverbevisningStuart Mill: Om den repræsentative Regering. Dansk
Overs. p. 241 f. — Herbert Spencer frygter, at Kvindens Stemmeret paa
Grund af hendes Ærefrygt for al Autoritet og hendes Tilbøjelighed til
at sætte Filantropi over Retfærdighed vil faa skadelige Følger. Dog
hænger dette sammen med vor Overgangstids Vilkaar, mener han; der vil
komme den Tid, da kvindelig Stemmeret vil være gavnlig. (Princ. of Eth.
IV. § 108).. Selvom Mand og Hustru skulde stemme paa forskellige Sider,
saa vilde deri ikke ligge en meget større Ulykke, end der allerede nu
kan være til Stede, naar Hustruens politiske Overbevisning er en anden
end Mandens. Den større Opfordring, som politiske Rettigheder ville
give hende til at tænke selvstændigt, vil ogsaa frigøre hende fra
Præsters og Skriftefædres Myndighed, saa at det at give Kvinderne
Stemmeret ikke i Længden vil være det Samme som at skænke Præsterne
flere Stemmer, end de allerede have. — Hvor Kvinden allerede har faaet
denne Ret, synes den at have udøvet en god Indflydelse paa det
offentlige Liv og ikke at have medført de Misligheder, man ofte har
frygtet for.

                          3. FORÆLDRE OG BØRN.

1. Selvom Moderkærligheden rører sig paa de allerlaveste Trin af
menneskelig Existens, selvom vi finde Forældres Kærlighed til deres
Børn som et hyppigt Træk hos de Vilde, —saa kan det dog siges, at
Barnets Behandling og Vilkaar ligesaavel som Kvindens afgive en
Maalestok for den etiske Udvikling. Barnet er paa lavere Kulturtrin
aldeles i Forældrenes Vold. Familiefaderen har Hals og Haand over det,
kan sælge eller dræbe det og staar Ingen til Regnskab derfor. Hvilken
Behandling Barnet faar, vil meget bero paa, under hvilke ydre Vilkaar
Familien eller Stammen lever. Naar vi finde Børneudsættelse, især af
vanføre Børn, af Trillinger og af — PigebørnMan har altsaa tidligt
næret den Mening, at for mange Kvinder ere et »socialt Onde«., næsten
hos alle vilde og barbariske, ja endog hos nogle i andre Henseender
civiliserede Folk, saa er det fra først af den haarde Nød, som har ført
til denne Skik. En omstrejfende Flok Vilde, der stedse er i Fare for
Hungersnød eller for Overfald af Fjender, skiller sig af
Selvopholdelsestrang ved Børn, Syge og Gamle, der hæmme Farten og tære
paa Forraadet. Barnemordene komme hos de Vilde og Barbarerne især paa
Fædrenes og Mændenes Regning; men de tage dog Bestemmelsen om den
Nyfødtes Skæbne paa Familiens eller Flokkens Vegne. Det er i hvert
Tilfælde — hvad enten det er Moderen eller Faderen, der dræber —
Hensynet til Stammens Velfærd, som er det overvejende Motiv til
Barnemord, saavelsom til, at man især dræber Pigebørn. »Der hvor
Barnemord er Skik og Brug, vil Tilværelseskampen jo blive mindre
streng, og alle Stammens Medlemmer ville have næsten lige god Udsigt
til at opføde deres faa overlevende Børn. I de fleste Tilfælde bliver
der dræbt et større Antal Pigebørn end Drengebørn; ti det er
indlysende, at de Sidstnævnte ere mere værd for Stammen, da de, naar de
ere blevne voxne, ville hjælpe til at forsvare den og kunne sørge for
sig selv. Men den Vanskelighed, som Kvinder af Erfaring vide, at der er
ved at opføde Børnene, det at denne Vanskelighed indvirker skadeligt
paa Kvindernes Skønhed, og at de levebedre, naar der er faa af dem, det
angive Kvinderne selv, og forskellige Iagttagere med dem, som
yderligere Motiver til at dræbe Børnene»Darwin: Menneskets Afstamning.
II. p. 360.. Under vore »civiliserede« Forhold er det oftest den
forladte, ensomme Moder, der begaar Barnemord, og hendes Motiv er
Skamfølelse, nok saa meget som Nød. Moderkærligheden viser sig ofte
stærkere end Nøden, medens den bukker under for Skamfølelse. Man har
ment at finde, at Barnemord ere sjeldne i Lande, hvor Dommen over
Kvinder, der føde udenfor Ægteskab, er meget mildLecky: History of
European Morals. II. p. 37.. Dog vise sørgelige Erfaringer, at Nød og
Overlæsselse med Arbejde kan svække og udrydde ModerkærlighedJevons:
Married Women in factories. (Methods of social reform), p. 157 f. ;
166.. — Hos mange Kvinder ytrer Moderkærligheden sig først, naar de
have set Barnet og begyndt at vise Omsorg for det. Despine anfører (i
sin Étude psychologique sur les personnes qui commettent l'infanticide,
i 3. Bind af hans »Psychologie naturelle«) en Række Exempler derpaa.
Det bliver derved forstaaeligt, hvorledes den forladte Moder kan tage
Livet af sit Barn strax efter Nedkomsten: Kontramotivet kommer for
sent. — For Skøger er det en Ære at faa Børn; de begaa derfor meget
sjældent Barnemord. — I Oldtidens Stater holdt Forestillingen om
Faderens absolute Myndighed sig, og dermed forbandt sig for Grækernes
Vedkommende den Antagelse, at en Stat stod sig bedst ved en meget
begrænset Tilvæxt i Befolkning. Derved forklares det, at de gamle
Filosofer og Lovgivere hævde Retten eller endog Pligten til at berøve
det undfangne eller allerede fødte Barn Livet. De indførte derved ikke
noget Nyt, men stadfæstede en meget gammel Skik, som først
Kristendommen med sin Omsorg for hvert enkelt Menneskes Sjæl førte til
at omstyrte. Først nu blev det ufødte og det nyfødte Barns Ret
hævdetSmlgn. for Nordens Vedkommende: R. Keyser: Efterladte Skrifter.
II, p. 315. — Den strenge kristelige Betragtningsmaade gik endog saa
vidt, at naar ved Barnsnød Moderen eller Barnet maatte ofres, blev
Moderen ofret, for at det udøbte Barn ikke skulde gaa til Helvede.
Lecky ib. p. 25..

2. Ligesom for Kvindens Vedkommende var det ogsaa for Barnets tildels
økonomiske Grunde, der førte til bedre Vilkaar for det. Førend Tanken
om det enkelte Individs Værdi og Betydning kunde gøre sig gældende,
maatte den Hjælp og Nytte, Børnene kunde yde, bevirke, at de bleve
skaansomt behandlede. Børnene forrettede Arbejde ligesom Trællene. Men
dertil kom endnu, idetmindste for Sønnernes Vedkommende, ogsaa andre
Hensyn. I sin Søn saa Faderen den, der skulde hævne ham, hvis han kom
voldeligt af Dage, og den, der skulde forrette Ofrene ved
Familiealteret efter hans Død. Kun naar han efterlod sig en Søn kunde
han betale sin Gæld til sine Forfædre ved at sikre Familiekultusens
Vedvaren. Men Forholdet vedblev dog til den nyeste Tid at være et
Myndigheds- og Underdanighedsforhold, idet Forældrenes Autoritet
anerkendtes paa en Maade, som endnu kunde minde om den primitive
Familie. Efterat Staten har sat snevrere Grænser for
Forældremyndigheden, og efterat i det øvrige Samfund Friheds- og
Lighedsideer ere blevne herskende, er Forholdet mellem Forældre og Børn
langt mere blevet et rent Sympatiforhold end et strengt Autoritets- og
Lydighedsforhold. Familien har derved selv udviklet sig til i langt
højere Grad end paa det primitive Trin at være Forbilledet for et
inderligt og fuldkomment Samfund, hvor intet Medlem blot er Middel, men
Alle ere selvstændigt medvirkende Led.

i den Naturorden, der længe før deres Bevidsthed og deres Drifter
udviklede sig, havde grundlagt den første Spire til det nye Individ.
Paa deres fysiske Forhold til Barnet kan der derfor ikke grundes nogen
Ejendoms- og Herskerret. Deres Myndighed over for Barnet grunder sig
derimod paa det Hverv, der paahviler dem som de Nærmeste: at pleje
Spiren og lede Væxten. Deres Autoritet grunder sig paa Opdragelsens
Nødvendighed. Forældreautoriteten kan, som al anden Autoritet,
uvilkaarligt eller vilkaarligt gøre sig selv til Formaal istedetfor
Middel. Det sker, naar den Magt, der er lagt i Forældrenes Haand, nydes
som Magt, saa at Børnene blive Midler for Magttrangens
Tilfredsstillelse. Det sker ogsaa, naar Forældrene give deres ved
Børnenes Adfærd vakte Følelser frit Udtryk, uden at betænke, at baade
Ros og Dadel ere vanskelige Midler at anvende, og at Hovedsagen ikke
er, at Forældrene faa Luft for deres Følelse, men at de Domme, de
udtale, kunne faa den rette motiverende Indflydelse paa Udviklingen af
Børnenes Karakter. Retten til at udøve Magt og udtale Domme beror paa
Pligten til at være opdragende Forsyn. Denne Pligt krænkes paa endnu
mere uvilkaarlig Maade ved enhver Mangel paa Selvbeherskelse, der enten
direkte — ved at kue og plage Børnene, eller indirekte — ved det
Forbillede, som gives dem, kan stride mod Opdragelsens Formaal.

Hin Pligt bæres under sunde Forhold frem af en af de stærkeste
naturlige Følelser, som næres og styrkes, jo stadigere Lejlighed der er
til dens Tilfredsstillelse. Den instinktmæssige Virksomhed gaar forud
for den egentlige, inderlige Følelse, og denne tiltager med den
fortsatte Virksomhed. Samlivet frembringer Samfølelsen. (Smlgn. det
aristoteliske Princip). Den almindelige Erfaring, at Velgørere elske
dem, de gøre vel imod, højere end de selv elskes af disse, bekræfter
sig her. Den Følelse hos Børnene, som svarer til Forældrenes Kærlighed,
kan vanskeligt naa den samme Grad af Styrke. Homer bruger ofte det
Udtryk om unge Helte, som falde, at de ikke fik betalt deres Forældre
»Fostringsløn«, Gengæld for, hvad de havde modtaget af dem. Men saa
stærk Berns Taknemlighed og Pietet end maatte være, ville de dog aldrig
kunne naa at betale den fuldeFostringsløn. Det har sin Grand i, at
Barnets Blik naturligt er rettet fremad. Selvom det suger nok saa megen
Næring af Fortiden, er det dets Drift og dets Kald at se frem og ikke
tilbage, og naar Forældrenes Sympati er uinteresseret, ville de ogsaa
ønske det saaledes. De ville vide, at dem bør det at dale, Børnene at
stige. Dog vil, hvor det rette Forhold er tilstede, Forældrenes Sympati
med Børnenes Fremskriden mødes med Børnenes Pietet mod Forældrene, og
derved den Harmoni mellem den ældre og yngre Slægt opstaa, der er en af
de betydningsfuldeste Sider ved Familien. (Smlgn. XIV, 2 og XII, 6).

Foruden det Baand, der forener Forældre og Børn indbyrdes, har ogsaa
det, der forener Søskende indbyrdes, en stor etisk Betydning.
Fællesskab i Udspring, i Livsvilkaar, i Erindringer, i Opdragelse og
Virksomhed danne — foruden det naturlige Slægtskab i Temperament og
Anlæg — et fast Grundlag for Fællesskab og Forstaaelse, som kan holde
sig, selvom Livets senere Erfaring og Virksomhed bliver højst
forskellig. Man har ikke kunnet finde noget bedre Udtryk for det
Samfund, der bæres af almindelig Menneskekærlighed, end almindeligt
Broderskab. —

2. Selvom det nu kan siges at staa fast, at Barnet ikke blot er
Forældrenes Ejendom og Middel for deres Formaal, saa kunde det dog
synes, som om Barnet i en anden Henseende maatte behandles som Middel
og ikke som Formaal. Barndommen er jo Livets Begyndelse, en Overgang og
Forberedelse til det fulde og egentlige Menneskeliv. Barnet maa da —
kunde det synes — betragtes som Middel, da det gælder om at uddanne det
til et saa kraftigt og fuldkomment Menneske som muligt: altsaa det maa
være Middel for sit eget fremtidige Menneske!

Men ligesaa lidt som hele Livet maa betragtes blot som Middel, ligesaa
lidt maa nogen enkelt Del af Livet betragtes blot som Middel for en
anden Del, naar der ikke er en tvingende Nødvendighed tilstede.
Barndommen staar først og fremmest som en selvstændig og ejendommelig
Livsperiode og Livsform, der har sine egne Vilkaar og skal bedømmes
efter sine egne Love. Den er ikke mere en blot Overgangstid end enhver
Del af Liveter det. Barnet maa først og fremmest betragtes som Barn,
ikke blot som vordende Voxen. Ai Larven udvikler sig vel i Tidens Fylde
et Insekt; men derfor gaar det ikke an at behandle Larven som et
Insekt. Larven har sine ejendommelige Evner og Fornødenheder. Bortset
fra asketiske Retninger, der betragte al sund Livsglæde og naturlig
Virksomhed med Mistanke, har Barndommen ikke værre Fjender end en
udvortes Nyttelære, der blot spørger om, hvad Barnet vil have Nytte af,
og ikke hvad det har Nytte af.

Først og fremmest gælder det, at Barnet faar Lov til og Hjælp til (ti
det kan behøve Hjælp) at være et rigtigt Barn, at gennemleve
Barndomstiden med fuldstændig Hengivelse, uden at forstyrres af
Bekymring, Savn og Møje. Derved samler det legemlig og aandelig Kraft
til den fremtidige Udvikling. — Og dernæst gælder det, at det Arbejde,
som fordres af Barnet, saavidt muligt bliver dets eget Arbejde, saa det
kan føle Glæden ved at bruge sine egne Kræfter. — Naar disse
Betingelser fyldestgøres, løses derved ogsaa det Problem: at behandle
Barndommen som en selvstændig og ejendommelig Livsperiode, og dog at
gøre den til en Forberedelse til det følgende Liv.

Det er Jean Jacques Rousseaus store Fortjeneste at have fremsat disse
Sandheder saaledes, at de ikke ville kunne glemmes igenSe min Bog J. J.
Rousseau og hans Filosofi, p. 83—86; 128—140.. Derved blev han paa en
Gang Barndommens Evangelist og Pædagogikens Reformator.

3. For Barnet er ligesaa lidt som for den Voxne Lydighed den højeste
Dyd. Lydighed har ingen Værdi i sig selv, men er kun et Middel. Det er
nødvendigt, at Barnet lærer Lydighed, da det ellers ikke kan have sin
fulde Frihed. Man kan kun give Barnet frit Spillerum, hvis der er et
elastisk Baand, der holder tilbage, naar det gaar for vidt. Naar Barnet
nærmer sig en Afgrund uden at ane Faren, kan kun Lydighed mod den
advarende Stemme frelse det; der bliver ikke Tid til at give Grunde og
nærmere Forklaringer, men Tilliden til den Røst, som høres, maa være
tilstrækkeligt Motiv. Forældrene repræsentere over for Barnet den modne
Erfaring og den selvstændige Dom. IndtilBarnet opnaar Selvstændighed,
ledes det af Trangen til at finde Billigelse af sin Færd hos dem, det
elsker højest; af denne Trang udvikler sig saa efterhaanden Trangen til
Selvagtelse og dermed den etiske SelvstændighedDette er meget smukt
paavist af J. G. Fichte: Reden an die deutsche Nation. Berlin 1808. p.
317—329. — Preyer (Die Seele des Kindes. 3. Aufl. p. 227) bemærker om
sit Barns Iver for at efterligne, hvad de Voxne gjorde: »Sein
Nachahmungstrieb erscheint hier fast wie Ehrgeiz.«. Barnet har
Samvittigheden udenfor sig, før det kan faa den i sig selv. Men
Lydigheden og Tilliden til Andre føre kun til selvstændig Overbevisning
derved, at de føre til Handling. Vi mindes atter her det aristoteliske
Princip, at man kun bliver god ved at handle godt. Den uvilkaarlige,
instinktmæssige Maade, hvorpaa Barnet følger Ældres Færd og efterligner
dem, den Iver, hvormed det slaar ind paa de Veje, man aabner for dets
stærke Trang til at bruge sine friske Kræfter, har nok saa Meget at
sige som den bevidste Lydighed. Der skabes, uden at Barnet selv mærker
Noget til det, Præcedenser, som bestemme Fremtiden og afgive et bedre
Grundlag end Formaninger og Trusler, Belønninger og Straffe.
Erfaringer, som det senere faar Brug for, kan det paa denne Maade gøre
i det Smaa saaledes, at det føler Glæde ved sin egen Virksomhed. Naar
den Tid kommer, da det forstaar Buddene og Formaningerne, har det
allerede udøvet dem; og det er egentligt den eneste Maade, hvorpaa det
ret kan forstaa dem. Ligesom man efter nyere Metoder i
Sprogundervisningen ikke begynder med grammatiske Regler, men med
praktisk Øvelse i Sproget, saaledes bør man i den praktiske Etik heller
ikke begynde med moralske Regler, men med Øvelse af Kræfterne.

Den ubevidste Opdragelse er nok saa vigtig som den bevidste. Der er
Tanker og Følelser, som først blive mulige, naar Virksomhed gaar i
Forvejen. — Men ved ubevidst Opdragelse kan man ogsaa forstaa den
Opdragelse, som Forældrene øve. uden at de selv vide af det. Deres
ubevogtede Øjeblikke virke nok saa meget paa Barnet som de Øjeblikke, i
hvilke de optræde overfor det med klar pædagogisk Bevidsthed; i sine
ubevogtede Øjeblikke taler og handler man jo ofte mest energisk.Det
nytter derfor ikke at lægge det fortræffeligste pædagogiske System til
Grund, naar talrige ubevogtede Øjeblikke rive ned, hvad Systemet har
bygget op. Overhovedet bestaar en stor Del af Barnets Opdragelse i
uvilkaarlig Efterligning, der fører til Indøvelse i Virksomheder og
Arbejder, det senere med Bevidsthed skal udøve. Gennem aktiv
Efterligning lærer Barnet Livets forskellige Sider at kende. I sin Leg
gentager det de Voxnes Færd, optræder i de forskellige Værdigheder og
Situationer, i hvilke det ser de Voxne fremtræde, er snart Herre, snart
Tjener, snart givende, snart modtagende. Det lærer Livets Modsætninger
at kende, og tillige erfarer det, at selv de Voxne, der ellers synes at
være frigjorte for alle Skranker, have Regler og Hensyn, efter hvilke
de rette sig. Skridt for Skridt føres de ind i Livets store Sammenhæng,
og den moralske Udvikling kan her gaa Haand i Haand med den
intellektuelle. Evnen til Medfølelse, til i levende Sympati at glædes
og lide med Andre næres gennem dette af uvilkaarlig Efterligningstrang
fremkaldte Erfaringskursus, som først i den nyeste Tid er bleven
nøjagtigere opfattet og beskrevetJosiah Royce: On Certain Psychological
Aspects of Moral Training. (International Journal of Ethics. 1893). —
Mark Baldwin: Mental Development in the Child and the Race. Methods and
Processes. New York 1895. — Samme: Social and ethical interpretations
in mental development. A study in social psychology. New York 1897. (En
af det danske Videnskabernes Selskab prisbelønnet Afhandling.), og som
er et vigtigt Exempel paa det aristoteliske Princip (XIII, 4).

4. Paa den intellektuelle Opdragelses Omraade synder man mod Sætningen
om Barndomslivets selvstændige Betydning, naar man vil udvikle og øve
Barnets Evner ved Midler, der ikke have nogen Interesse eller Værdi i
sig selv. Saaledes naar man begrunder Nytten af grammatiske Ramser med,
at de styrke Hukommelsen. Hvad der bruges til Udvikling af de formelle
Evner, bør være Noget, som ogsaa ved sit Indhold kan have Interesse,
saaledes at der kan føles Tilfredsstillelse ved at have tilegnet sig
det.

Og ved den intellektuelle Opdragelse er det af den største Betydning,
at Selvvirksomheden vækkes. Saa forskellige endBarnealderen og den
voxne Alder kunne være, saa stemme de dog overens i, at det Højeste,
som kan naas, er at virke med sin egen Kraft i en betydningsfuld Sags
Tjeneste. Det er muligt for Barnet paa dets Vis, saavel som for den
Voxne paa hans Vis. Det Stof, man fordrer, at Barnet skal tilegne sig,
maa derfor lægges saaledes til Rette, at Barnet kan blive selvvirksomt,
hvad enten det er Fantasien eller Forstanden, det særligt kommer til at
arbejde med. Ved Selvvirksomhed kommer Barnet til at føle Glæde ved
Arbejdet, uden at ane, at det derved tillige lægger den bedste Grund
til sin egen Fremtid. Det Arbejde at lære ligger, som Dühring træffende
har bemærketDer Werth des Lebens. 2. Ausg. p. 95., imellem Legen, der
overvinder selvskabte Hindringer, og det egentlige Arbejde, der
overvinder virkelige, objektive Hindringer; de Hindringer, Lærearbejdet
skal overvinde, ere de, der ligge i Trægheden og Uøvetheden.

Kun et idealt pædagogisk System vilde fuldstændigt kunne forene de to
Hensyn: at give Barndommen dens selvstændige Betydning og dog lade den
være en Forberedelsestid. Men alle Reformtanker i Pædagogiken pege i
den Retning. At der vil være store Vanskeligheder for disses fulde
Gennemførelse, følger af sig selv. Det ligger allerede i, at det er
Voxne, som opdrage; Insektet kan aldrig ganske forstaa Larven.
Foreløbig er det et stort Gode, at Opmærksomheden er saa stærkt vakt
for Opdragelsens Betydning. Er det for de Voxne saa overordentligt
vanskeligt at faa Evner og Opgaver til at passe sammen, saa maa det dog
kunne lykkes at afpasse dem efter hverandre for Barnet, da man selv er
Herre over, hvilke Opgaver man vil stille det; og lykkes det en Gang at
løse Opdragelsens Problem, ville derved ogsaa de Voxne hjælpes i Kampen
med deres Problemer.

5. Barnets Selvvirksomhed har naturligvis sine Grænser. Det kan ikke
selv paany gøre alle de Erfaringer, Slægten paa sin lange Vej har
gjort. Erfaringen opdrager os for en stor Del gennem Skuffelser, gennem
Forventninger, der ikke opfyldes. Derved lære vi at fastsætte Grænserne
mellem det Virkelige ogdet blot MuligeSmlgn. Psykologi V B, 4. Men det
er Opdragerens Pligt at sørge for, at Skuffelserne ikke blive for store
for Barnet, saa de kue dets Mod. En for brat Overgang fra Forventning
eller Illusion til Realitet kan let kvæle den Selvtillid og
Tryghedsfølelse, som Barnet allermindst kan undvære. En lille
Iagttagelse, Preyer har gjort, oplyser dette. »I den 62. Uge kunde
Barnet endnu ikke staa længere end et Øjeblik, uden at det understøttes
eller berøres. Denne Mangel paa Evne beror ikke mere paa Vanskeligheden
ved at bevare Ligevægten, men paa Mangel af Selvtillid; ti kun da kan
det ikke staa alene, naar det véd, at man ikke holder ved det. Men naar
det ikke véd, at Faderens støttende, stedse mindre trykkende Haand er
fjernet fra dets Ryg, saa kan det staa i flere Sekunder uden
Understøttelse«Die Seele des Kindes. 3. Aufl. p. 216.. Hvad der gælder
den legemlige Gang, gælder ogsaa den aandelige Udvikling. Barnets
Forestillinger og Følelser udvikle sig i tryg Tillid til den foreløbige
Ramme, det har dannet sig for sin Verdensopfattelse, dels uvilkaarligt,
dels ved Optagelse fra sine Omgivelsers Ytringer; og sprænges denne
Ramme for tidligt, kan det hæmme Udviklingen og bringe en Usikkerhed
ind, som kan skade Livets Sundhed. Barnet begynder med naivt at
tillægge alle sine Forestillinger Gyldighed. Det begynder med en
Sangvinitet, der foregriber Erfaringen. En brutal Sønderrivelse af
Illusionerne, en altfor pludselig Indskærpelse af Forskellen mellem
Fantasiens og Virkelighedens Verden kan Barnet ikke taale. Denne
Forskels Indøvelse strækker sig jo ogsaa gennem hele Livet og kan ikke
tilendebringes paa én Gang.

Opdragelsens Kunst bestaar i saavidt muligt at lade Barnets Sangvinitet
og Fantasi have sit frie Spil, og dog at øve en Kritik, der beskærer
det Fordærvelige og betoner den sunde Kærne. Intetsteds finder dette en
vigtigere Anvendelse end paa de religiøse Forestillinger. Barnets Maade
at opfatte og forklare sig Tingene paa har Meget fælles med
Naturmenneskets. De have begge en Tendens til at finde Forklaringen af,
hvad der foregaar omkring dem, i personlige Væseners Indgriben. De
personificere

Naturen og forstaa egentligt kun personlige Aarsager. Det er ikke altid
sagt, at der kommer en poetisk Naturopfattelse ud deraf. Netop
Tendensen til at personificere kan give Forklaringen en udvortes og
mekanisk Karakter. Naar Barnet forklarer Stjernernes Tilsynekomst om
Aftenen ved, at Vorherre tænder dem, ligesom »Manden« tænder
Gaslygterne, eller naar det mener, at der om Foraaret kommer en Mand og
sætter Bladene paa Træerne, da er der heri ikke saa megen Poesi som i
den naturvidenskabelige Forklaring. Men Barnet lægger sig nu én Gang
Tingene tilrette paa sin Maade og appellerer til saadanne Aarsager, som
ere det bedst bekendte. Derfor optager det ogsaa med Lethed de bibelske
Forestillinger, som passe saa godt til dets hele Maade at forestille
sig Verden paa. Denne hele mytologiske Periode maa Barnet have Ro til
at gennemgaa, uden hvert Øjeblik at forstyrres af en Kritik, der gaar
ud fra helt andre Forudsætninger. Baade dogmatiske og antidogmatiske
Opdragere forse sig ofte herimod. Ligesom Missionærer ofte
ubarmhjærtigt erklære Hedningernes Tro for Djævelens Værk, saaledes
sønderrives ofte Barnets vildt voxende mytologiske Forestillinger af
ængstelige Forældre, fordi de ikke stemme med Katekismen. Og Fritænkere
mene sig ofte af Sandhedskærlighed nødte til at stanse alle mytologiske
Forestillinger hos Barnet i Væxten. I begge Tilfælde hæmmes Barnets
frie, naturlige Udvikling. Man maa give det Lov til at gennemløbe en
lignende mytologisk Periode som den, Slægten har gennemgaaet, ligesom
det i sin tidlige Fosterudvikling har frembudt Former, der minde om
lavere Dyrearter. Hvad man kan gøre, er kun at forkorte og lette Vejen;
men det maa selv arbejde sig ud af denne Periode, hvis Udviklingen skal
være sund. Man kan hjælpe det til at drage alle Konsekvenserne af dets
Forestillinger og derved prøve disse i det Enkelte. Derved udvikler man
dets Kritik og dets Evne til at slutte. Man kan give det Lejlighed til
at gøre saa mange frugtbare Erfaringer som muligt. Man kan bibringe det
en Forestilling om, hvor vanskeligt det er at naa en nøjagtig Viden, og
hvor Meget det endnu har at lære for ret at kunne behandle de
interessante Spørgsmaal, det opkaster. Og man kan vise det, at det
Vigtigste er at have et godt Hjerte og en ren Samvittighed,og at de
kunne findes, selv hvor der er meget forskellige religiøse
Forestillinger.

For tidlig direkte Kritik vil let give Forstandslivet en Overvægt over
de andre Sider af Sjælelivet. Erkendelsen har idethele en Tendens til
at udvikle sig hurtigere end Følelsen; og denne Tendens medfører let en
sygelig Ensidighed, naar man forstærker den ved at paatvinge Barnet,
hvad man anser for Sandhed, istedetfor at lade Barnet selv finde det ad
sin egen Vej. Der vil da opstaa en sjælelig Disharmoni, en Delthed og
Lammethed i Sindet. Og der vil da senere let komme en Reaktionsperiode
af en usund Beskaffenhed. Ved en Art Kontrastvirkning higer da
Individet senere efter at opleve en Kreds af Følelser, som det ikke
lærte at kende i den naturlige Tid.

Kunne Selvtilliden og Selvvirksomheden kues ved for tidlig Kritik, saa
kues de naturligvis endnu mere, naar man systematisk indgyder Barnet
den Forestilling, at det ikke tør stole paa sine egne Sanser og sin
egen Forstand, men skal lære at tage dem til Fange, da det, som bør
tros, ikke kan forstaas. Men en saadan Adfærd ligger for langt fjernet
fra det hele Standpunkt, hvorfra vi her gaa ud, til at den behøver
nogen nærmere Kritik. En Opdragelse, der ledes i etisk Aand, kan ikke
lægge absolut Vægt paa nogensomhelst Tro eller Ikke-Tro. Dens Maal er
Karakterens Dygtighed og Selvstændighed. Følelsernes Inderlighed og
Sundhed, Forstandens Kraft og Klarhed. Alle konfessionelle Modsætninger
ere af forsvindende Betydning i Forhold til dette Maal. Det er et
Menneske, der skal komme ud af Opdragelsen, ikke en Troende eller en
Ikke-Troende.

                        XXII. STATEN OG BØRNENE.

1. Familien er paa det moderne Kulturtrin ingen aldeles afsluttet
Verden, saaledes som den patriarkalske Familie var, der

og at de kunne findes, selv hvor der er meget forskellige religiøse
Forestillinger.

For tidlig direkte Kritik vil let give Forstandslivet en Overvægt over
de andre Sider af Sjælelivet. Erkendelsen har idethele en Tendens til
at udvikle sig hurtigere end Følelsen; og denne Tendens medfører let en
sygelig Ensidighed, naar man forstærker den ved at paatvinge Barnet,
hvad man anser for Sandhed, istedetfor at lade Barnet selv finde det ad
sin egen Vej. Der vil da opstaa en sjælelig Disharmoni, en Delthed og
Lammethed i Sindet. Og der vil da senere let komme en Reaktionsperiode
af en usund Beskaffenhed. Ved en Art Kontrastvirkning higer da
Individet senere efter at opleve en Kreds af Følelser, som det ikke
lærte at kende i den naturlige Tid.

Kunne Selvtilliden og Selvvirksomheden kues ved for tidlig Kritik, saa
kues de naturligvis endnu mere, naar man systematisk indgyder Barnet
den Forestilling, at det ikke tør stole paa sine egne Sanser og sin
egen Forstand, men skal lære at tage dem til Fange, da det, som bør
tros, ikke kan forstaas. Men en saadan Adfærd ligger for langt fjernet
fra det hele Standpunkt, hvorfra vi her gaa ud, til at den behøver
nogen nærmere Kritik. En Opdragelse, der ledes i etisk Aand, kan ikke
lægge absolut Vægt paa nogensomhelst Tro eller Ikke-Tro. Dens Maal er
Karakterens Dygtighed og Selvstændighed. Følelsernes Inderlighed og
Sundhed, Forstandens Kraft og Klarhed. Alle konfessionelle Modsætninger
ere af forsvindende Betydning i Forhold til dette Maal. Det er et
Menneske, der skal komme ud af Opdragelsen, ikke en Troende eller en
Ikke-Troende.

                        XXII. STATEN OG BØRNENE.

1. Familien er paa det moderne Kulturtrin ingen aldeles afsluttet
Verden, saaledes som den patriarkalske Familie var, derkun gennem sit
Overhoved stod i Forbindelse med det større Samfund. De enkelte
Individers, ogsaa Kvindens og Barnets, Ret til selvstændigt Liv er
blevet anerkendt, og det er Statens Sag at hævde denne Anerkendelse. De
Krav, Staten stiller overfor Familien, bero dels umiddelbart paa dens
Kald til at beskytte de Svage, dels derpaa, at Familiens Medlemmer
ogsaa ere Statens Medlemmer og maa fyldestgøre de Betingelser, som
derved udkræves.

Saaledes hævder Staten det ufødte og nyfødte Barns Ret til at existere
og tillader Ingen at erklære noget andet Individ for overflødigt eller
for uberettiget eller uskikket til at være til. Selv hvor Udsigterne
for det Individ, der begynder sin Tilværelse, synes at være nok saa
mørke, kan en saadan Myndighed til at overskære den én Gang anlagte
Livstraad ikke tillægges Nogen.

Staten tager sig fremdeles af de forladte Børn og holder Forældrene til
at gøre deres Pligt, hvor deres egen Samvittighed og Forældrefølelse
ikke driver dem dertil. Den beskytter Børnene mod Forældrene. Det viser
sig nemlig, at den moderlige og faderlige Følelse kan sløves og
udryddes af Nød, Skam og andre Aarsager, og hvor Familieforholdet
saaledes ikke yder tilstrækkelige Motiver til at fyldestgøre, hvad
Velfærdsprincipet fordrer, træder det større Samfund til, skønt det
ikke kan løse Opgaven saa godt, som det snevrere under sunde Forhold
kan. Det er i Kraft af dette Princip, at Staten fører Tilsyn med og
indskrænker Anvendelsen af Kvinder og Børn i Fabriker, skønt den neppe
endnu har gjort nok for »at sikre Barnets Ret til dets Moders Bryst«. I
Kraft af dette Princip burde Staten ogsaa tvinge Forældrene til at
vedkende sig deres Børn, hvad den imidlertid for de uægte Børns
Vedkommende fordetmeste ikke gør. Overfor uægte Børn følger Staten en
barbarisk Regel: mater semper certa, Moderen er sikker, hende holde vi
os til. Byrden lægges overvejende over paa Moderen. Barnets Ret til
Faderens Navn anerkendes ikke; og selv hvor Faderen paavises, bestemmes
hans Bidrag til Barnets Underhold efter Moderens, ikke efter hans egen
sociale Stilling. Endnu i det tyske Riges nye borgerlige Lovbog hedder
det (§ 1567): »Et uægte Barn og dets Fader gælde ikke som beslægtede«;
— i det oprindeligeUdkast stod endog: »Mellem et uægte Barn og dets
Fader bestaar intet Slægtskab«. Et slaaende Exempel paa Forskellen
mellem juridisk og moralsk Tankegang! — Naar en saadan Ordning
forsvares ved, at ellers vilde løse Forbindelser begunstiges og
Ægteskabets Anseelse svækkesGoos: Almindelig Retslære. I, p. 544—551.,
overser man, at der her foreligger en umiddelbar og naturlig Adkomst
for Barnet, som ikke kan skydes til Side for fjernereliggende og
ubestemte Hensyn. Man lader her faktisk Barnet lide for Forældrenes
Synder, — atter et barbarisk Princip, som den mere udviklede etiske
Følelse ellers har forkastet. Barnets Ret til Faderens Navn vil desuden
gøre, at der føles større Betænkeligheder ved at sætte Børn i Verden
udenfor ÆgteskabDog synes de statistiske Erfaringer her at modsige
hverandre. Smlgn. Oettingen: Moralstatistik. 3. Aufl. p. 323 med
Rümelin: Reden und Aufsätze. Neue Folge. p. 620. Rümelin hævder, at den
franske Regel: la recherche de la paternité est interdite, styrker
Kvindens Modstandskraft overfor Forføreren.. En lettere Adgang til at
indgaa lovformeligt Ægteskab vil indskrænke Antallet af de
Forbindelser, af hvilke uægte Børn udspringe; Indførelsen af borgerligt
Ægteskab skal saaledes i flere Lande have medført Aftagelse af uægte
Barnefødsler. Det maa derhos ikke glemmes, at saadanne Forbindelser
langtfra ere den værste, mest nedværdigende Form, under hvilken
Menneskenes Mangel paa Evne til at virkeliggøre Kønsforbindelsens
Ideal, det frie Monogami, viser sig.

2. Ogsaa Barnets aandelige Udvikling maa Staten værne om, baade fordi
den skal beskytte de Svage, og fordi Barnet ellers ikke kan komme til
at fyldestgøre, hvad Staten fordrer af sine Borgere. Hvor Forældrene
ikke kunne eller ikke ville sørge for deres Børns Undervisning, griber
Staten derfor ind med Magt. Den maa ogsaa her ofte beskytte Børnene mod
Forældrene, naar disse for at drage Fordel af Børnenes Arbejde holde
dem borte fra SkolenDe engelske Arbejdere have indset dette Punkts
Betydning baade for Børnene og for hele Arbejderstanden. De engelske
Fagforeninger have ivrigt virket for Indførelsen af Skoletvang. (L.
Brentano: Die Arbeitergilden der Gegenwart. II, p. 100).. Hvor
Forældrene af egen Driftsørge for Barnenes Undervisning, har Staten kun
at forvisse sig om, at det Minimum af Kundskab, den fordrer, er
tilstede.

Naar man har ment, at Staten herved begaar Indgreb i Forældrenes Ret,
gaar man ud fra, at Børnene ikke have nogen selvstændig Ret, som
Forældrene kunne krænke dels af Ligegyldighed, dels af Uvidenhed, dels
af Egennytte. Erfaring viser, at en Kontrol med Forældrene i denne
Henseende ikke kan undværes, og den ligger utvivlsomt (hvad dog først
Læren om Staten nærmere kan begrunde) indenfor Kredsen af Statens
Opgaver. Staten maa have Myndighed til at fordre, at ethvert normalt
Barn skal have de Kundskaber, som ere nødvendige forat være Borger i
den.

At det er Barnets Ret, det her gælder om, er ogsaa udtalt i den danske
Grundlov, hvis § 85 lyder: »De Børn, hvis Forældre ikke have Evne til
at sørge for deres Oplærelse, ville erholde fri Undervisning i
Almueskolen«. I det første Udkast til denne Paragraf var der derimod
Tale om Forældrenes Ret til at faa fri Undervisning for deres Børn,
naar de ikke selv kunde bestride denne. Omarbejdelsen motiveredes paa
den grundlovgivende Rigsdag udtrykkeligt ved, at »det dog ikke er
Forældrene, men Børnene selv, hvem den her omhandlede Ret tilkommer«. —
I den tilsvarende Bestemmelse i tyske Forfatninger (stammende fra den
tyske Rigsforfatning af 1849) er der ogsaa Tale om en Ret for Børnene.
Forældremagten indskrænkes, forat en almindelig menneskelig
Grundrettighed kan beskyttesSmlgn. Rümelin: Ueber das Object des
Schulzwanges. (Reden u. Aufsätze. Neue Folge), p. 475..

Man behøver ikke at frygte for, at man derved skal forminske
Forældrenes Ansvar. Spencer har, ledet af denne Betænkelighed, gjort
Indsigelse mod al Statsundervisning. Han fordrer Familie og Stat
aldeles holdte ude fra hinanden og er overbevist om, at begge kun kunne
trives ved at staa hinanden saa fjernt som muligtPrinciples of
Sociology. I. p. 738 ff.. Hertil er at sige, at man jo dog ikke tager
det etiske Ansvar fra et Menneske, fordi man sørger for, atNoget bliver
gjort, som han vel er den Nærmeste til at gøre, men som han alligevel
ikke kan eller vil gøre. Staten udøver her en hjælpende, supplerende
Virksomhed. Familie og Stat ere ganske vist meget forskellige i deres
Væsen, men de have for en Del fælles Formaal, da Familiens Medlemmer
ogsaa ere Statens. Det større Samfund træder til, hvor det mindre af en
eller anden Grund ikke udfører sit Hverv. Det, som fordres, er et
Minimum, og det staar stedse Forældrene frit for at gaa saa langt ud
over dette, som de kunne og ville. —

En videregaaende Uddannelse kan Staten tilbyde, og kan stille den som
Betingelse for at opnaa offentlige Hverv, men maa ikke paatvinge den.
Det samme gælder om den religiøse Livsanskuelse. Staten kan benytte sin
Indflydelse til at virke for, at de forskellige aandelige Retninger i
Folket frit kunne udfolde sig, men maa lade det være de enkelte Hjems
Sag, i hvilken Retning Barnets religiøse Liv skal ledes. Dens
offentlige Læreanstalter bør nærme sig saa meget til Konfessionsløshed,
som det idethele er muligt.

                        B. DET FRIE KULTURSAMFUND.

1. Allerede ved Familielivet maatte Maalestokken for Udviklingen være
den: i hvilken Grad det enkelte Individ stod ikke blot som Middel, men
som Formaal. Denne Maalestok maa finde endnu større Anvendelse ved det
frie Kultursamfund. Til Familien hører Individet, ogsaa førend det har
naat sin Modenhed; men det frie Kultursamfund, der bliver til ved
Individernes Sammenslutning om fælles eller forbundne Formaal,
forudsætter, at Individerne møde med modne og udviklede Kræfter til at
arbejde i deres Formaals Tjeneste.

Indenfor Familien arbejdes der ogsaa for Kulturformaal, men der er
Forbindelsen mellem Individerne det Første, det til Grund Liggende, og
de fælles Bestræbelser ere en Følge af denne Forbindelse. I
Kultursamfundet er det omvendt de fælles Formaal, som vække fælles
Bestræbelser og derved foraarsage Forbindelser mellem Individerne.

Friheden og Kulturen ere de to Begreber, som i Forening tydeliggøre det
frie Kultursamfunds Væsen. De kunne synes at staa i en vis Modsætning
til hinanden: Friheden isolerer, Kulturen forener; ved Friheden betones
Selvstændigheden, ved Kulturen Hengivelsen. Men de ere meget nøje
knyttede til hinanden.Saasnart Livets Gang fører det med sig, at
Mennesker ere fælles Betingelser underlagte, have fælles Skæbne, fælles
Fare, fælles Fjender, fælles Arbejde eller fælles Leg, vil der udvikle
sig en Solidaritetsfølelse mellem dem, som gør, at Frihed og Hengivelse
gaa i Et. Den Enkeltes Selvstændighed hindres da ikke, men muliggøres
netop ved, at han virker sammen med de Andre eller for de Andre.
Kulturens Udvikling er ikke mulig uden en saadan Solidaritet, da den
stiller Opgaver, der kun kunne løses ved et Arbejde, der overstiger den
Enkeltes Kræfter. Men tillige ere Kulturopgaverne saadanne, som ikke
blot komme den Enkelte til Gode. Kulturen frembringer Goder, der
direkte eller indirekte kunne faa Betydning for Alle, og gennem
Kulturarbejdet virker den Enkelte saaledes for Noget, der er mere
omfattende end hans egen lille Verden. Ved at blive delagtig i
Kulturarbejdet udvikles Mennesket derfor baade gennem den Solidaritet,
Arbejdsfællesskabet frembringer, og gennem den personlige Indleven i
universelle Formaal, som er Kulturens bedste Frugt.

Ofte kan der være en lang Skole at gennemgaa, inden Fællesskabet i
Arbejde og i Formaal ret bliver til. Der foregaar da en
Opdragelsesproces, som kan være streng og haard. Trægheden og Raaheden,
Egoismen og Blindheden maa overvindes, men kunne gøre stærk Modstand.
Livet i Kultursamfundet er fra denne Side set en Fortsættelse af den
Opdragelse, der finder Sted indenfor Familien. Og det er stedse
Kulturlivets vigtigste Betydning at virke opdragende og udviklende paa
det personlige Liv. Hele Menneskehedens Historie kan betragtes som en
Opdragelsesproces, der aldrig bliver afsluttet, men særligt træder
frem, naar det er nye Formaal, der skulle arbejdes frem, og naar
Fællesskabet i Virken for disse Formaal derfor først skal frembringes.
Naar der allerede har dannet sig et Samfund om et vist Kulturformaal
som Midtpunkt, er Opgaven for det enkelte Individ at leve sig ind i den
færdige Kultur. Det bestemmes da i sin Udvikling ved Traditionen;
Efterligning og Suggestion spille en stor Rolle uden at det mærkes;
færdige Forestillingsforbindelser og Forskydningsresultater komme det
til Gode og bestemme det Niveau, fra hvilket det begynder sin
Udvikling,og udfra hvilket der saa — hvis Selvstændighed og Kritik
vaagne — kan indledes nye Opdragelses- og Forskydningsprocesser.

2. Man opstillede i det 18. Aarhundrede den personlige Frihed som en
selvindlysende MenneskerettighedI Teorien har Kant bedst formuleret
Retten til personlig Frihed: »Frihed (Uafhængighed af enhver Andens
tvingende Vilkaarlighed), saavidt den kan bestaa med enhver Andens
Frihed efter en almindelig Lov, er den eneste oprindelige, ethvert
Menneske som Menneske tilkommende Ret«. (Rechtslehre, 2. Ausg.
Königsberg 1798. p. XLV). — I Praxis proklameredes denne
Menneskerettighed i de nordamerikanske Fristaters
Uafhængighedserklæring, hvor det hedder: »Vi anse følgende Sandheder
for selvindlysende: at alle Mennesker ere skabte lige; at de af deres
Skaber ere begavede med visse uafhændelige Rettigheder, og at blandt
disse findes Liv, Frihed og Stræben efter Lykke.« — (Det behøver vel
ikke at bemærkes, at Frihed i den Betydning, hvori Ordet her bruges,
ikke har noget at gøre med den »Villiens Frihed«, som blev drøftet i
Kap. V).. Men en selvindlysende og absolut Ret kan Friheden ikke siges
at være. Den er et afledet Princip. Den behøver en Begrundelse, og
denne sker ved Slutninger ud fra Velfærdsprincipet, af hvilket, som vi
allerede have set (VIII, 6), den frie Personligheds Princip udspringer
gennem en psykologisk Betragtning. De personlige Væsener ere de
Centralsteder i Verden, hvor Livets Værdi føles; en Krænkelse af et
saadant Væsens uhindrede og harmoniske Livsudfoldelse strider derfor
mod Velfærdsprincipet. Ethvert Indgreb i Personlighedens frie Udvikling
maa begrundes ved Hensynet til selve denne Udviklings fortsatte Forløb;
det kunde jo være, at en Hæmning i det enkelte Øjeblik eller paa det
enkelte Punkt var nødvendig, forat den hele Udvikling kunde gaa saa
frit og harmonisk for sig som muligt. Paa Grund af den nøje Sammenhæng
mellem Frihed og Velfærd, er Friheden selv et Formaal. Men den er
tillige et Middel, der anvises af Velfærdsprincipet. Ti uden et
selvstændigt og harmonisk Liv hos de Enkelte kan Slægtens Liv idethele
ikke gaa frem. Initiativet, den nye Begyndelse til det Store og Gode,
bliver kun til, naar Livet faar Lov at røre sig frit hos de enkelte
Individer. Tvang og Autoritet ville her være utilstrækkelige; de kunne
forslaa til en Tid at holde det en Gang Erhvervede fast, — og dog vil
dertil selvstændig Værdsættelse af det Overleverede og til Begejstring
for at hævde det kræves en aandelig Frihed og en Uafhængighed af
materielle Skranker, som ikke blive til, hvor de Enkelte ere Herredømme
og Formynderskab underlagte.

Men skønt vi saaledes nok kunne skelne mellem Friheden som Maal og
Friheden som Middel, hænge de nøje sammen og betinge hinanden. For at
kunne have Friheden som Middel, maa man tildels have opnaaet den som
Maal; forat kunne virke som Kraftcentrum maa man have opsamlet Kraft i
sig. Og omvendt: kun gennem fri Brug af sine Kræfter bliver man en
virkelig Personlighed. Vi genfinde atter her det aristoteliske Princip:
vi blive kun frie ved at handle med Frihed. Heri ligger netop det
Vanskelige ved Frihedsprincipets Anvendelse. Ikke blot er Friheden et
afledet Princip, men det kan ofte — baade som Maal og Middel — kun
indirekte anvendes, da de Individer, der skulle gøres frie, kunne
behøve Støtte og Omsorg forat naa saa vidt, at de kunne virke paa egen
Haand. Anvendelsen af aandelig og fysisk Magt kan være berettiget i
Frihedens Navn; men Anvendelsen af Magt eller Tvang,
Autoritetsprincipet i enhver Form, er dog stedse afledet i Forhold til
Frihedsprincipet, ligesom selve Frihedsprincipet er det i Forhold til
Velfærdsprincipet. Velfærd er Maal; Frihed er baade Maal og Middel; men
Autoritet er egentligt kun Middel, et Middel, som skal forsvinde, naar
Maalet er naat.

Kun naar Autoriteten indtager den herved anviste Plads, er den af etisk
Natur. Mellem Autoritetsprincipet og Frihedsprincipet staar den store
Kamp i Historien. Det er de to Kræfter, hvis Vexelvirkning bestemmer
den sociale Udvikling. De have hver sin Tid og sit Omraade, som
bestemmes ved Velfærdsprincipet. — Det gør en meget stor Forske], om
Autoriteten anvendes som Opdragelsesmiddel eller som ubetinget Princip.
Den hele Aand og Maade bliver en anden, hvor den betragtes som Middel,
end hvor den betragtes som Maal. Naturligvis forudsættes det her, at
Anerkendelsen af, at Autoritetsanvendelsen kun er Middel, er oprigtig.
Ti det er meget vel muligt at have en abstrakt Begejstring for Friheden
som et fjernt Maal og dog i sin virkelige Færd anvende Magt og
Myndighed paa den mestbrutale Maade. Det er en af de mange Former, i
hvilke den altid betænkelige og ikke altid ærlige Distinktion mellem
Teori og Praxis fremtræder. Maalestokken for Kulturens og
Kultursamfundets Udvikling bestaar i den Grad, i hvilken Friheden ikke
staar blot som en teoretisk Ide, men — baade som Maal og som Middel —
ligger til Grund ved de enkelte Livsforholds Ordning.

Ved at opstille Frihedsprincipet som det underordnede Princip, der
først og fremmest udledes af det almindelige Velfærdsprincip; skille vi
os fra Bentham, for hvem Sikkerhed og Lighed stod som de første
afledede Principer. Men det er klart, at Sikkerheden kun faar sin Værdi
som Betingelse for fri Besidden, Nyden og Virken. Usikkerhed hæmmer,
kuer og deler. Det er ikke Friheden, der er Betingelse for Sikkerheden,
men omvendt. Og hvis man vil Sikkerhed for enhver Pris, kommer det let
til at gaa ud over Friheden. Der maa voves, forat Udviklingen kan gaa
fremad, og det er ved ethvert saadant Vovestykke Tilliden til de frie
Kræfters Virkninger, som holder oppe. Ved at fæste sit Blik paa
Sikkerheden i første Linie kommer man let til at tilstoppe Udviklingens
Kilde. Af Frygt for Faren ved at fortsætte Livet stanser man Livet.
Ogsaa hvad Ligheden angaar, er det klart, at den er en underordnet
Livsbetingelse. Hvad det gælder om, er at faa det personlige Liv frem i
de Enkelte. Men da disse, jo mere deres Natur kendes, vise sig at
frembyde kvantitative og kvalitative Forskelligheder, ville de kun i
rent udvortes Forhold kunne behandles aldeles ens. Den fordelende
Retfærdighed kræver, som vi allerede have set (III, 9; IV, 2; XI, 9),
en dybtgaaende Individualisering. Ogsaa Ligheden er da en Betingelse,
der er Friheden underordnet. Fordelingen af materielle og aandelige
Goder og Fastsættelsen af de Fordringer, der med Hensyn til materiel og
aandelig Kultur ere at stille til de Enkelte, maa ske med Henblik til
deres Evne til at fyldestgøre Frihedsprincipet, altsaa til deres Evne
til at udvikle sig frit og harmonisk og til at virke med Frihed i
Kulturformaalenes Tjeneste.

3. Det var det 18. Aarhundredes store Ære, at det opdagede
Frihedsprincipet og dermed fastslog en af de vigtigsteBetingelser for
en højere menneskelig Samfundsorden. Men i sin Begejstring over det nye
Princip oversaa man ikke blot dets afledede Natur og de Begrænsninger,
det underligger; man opstillede ogsaa som selvindlysende og oprindelig
Rettighed, hvad der først efterhaanden har arbejdet sig frem i
Historien og stedse kan tilnærmelsesvis kan virkeliggøres gennem
historisk Udvikling.

Ufriheden opstaar ved Arbejdets Deling. En af de simpleste Former for
Arbejdsdeling er den, at den Stærkere læsser alt ubehageligt Arbejde
paa den Svageres Skuldre. Kvinder og Børn var de første Slaver. Den
overvundne Fjende gøres til Slave, naar de kannibalske Instinkter ikke
fører til, at han strax fortæres. Den økonomiske Interesse virker, hvor
etiske Motiver endnu ikke kunne virke. Medens et omvankende Jægerfolk
ofte vil være nødt til at skille sig ved de Overvundne, vil et
Nomadefolk eller en agerdyrkende Stamme finde sin Regning ved at
benytte sig af deres Arbejdskraft. Hvad der først grundlægges af
egoistiske Motiver og betegner et økonomisk Fremskridt, bliver til et
etisk Fremskridt, idet Samlivet og den Omsorg for Andre, som egoistisk
og økonomisk Interesse motiverer, udvikle Sympatien, i hvert Tilfælde
til en vis Grad. Det er i Herrens egen Interesse, at Slavens Sundhed og
Kraft ikke lide. Dette Forhold træder især frem, hvor der findes
Livegenskab eller Vornedskab, ikke personligt Slaveri. Ogsaa dette
skyldes Egoisme og økonomiske Motiver. Livegenskabet kan opstaa dels
ved Erobring, dels ved Overgang fra personlig Slavestilling til
Bundethed ved Jorden, dels ved at frie Mænd i farefulde Tider give sig
under Mægtigeres Beskyttelse, og dette Beskyttelsesforhold saa — maaske
ved vilkaarlig Tvang fra Beskytterens Side — gaar over til
Stavnsbundethed. Dets Udvikling forudsætter, at der henligger store
Omraader af udyrket Jord, som kun paa denne Maade kunne gøres
frugtbringendeMotivet til Stavnsbaandets Indførelse i Danmark var
Ønsket om at hindre Bønderne i at flytte fra de ufrugtbare til de
frugtbare Egne, hvorved mange Godser vilde komme til at mangle
Arbejdskraft. V. Falbe Hansen: Stavnsbaandsløsningen og
Landboreformerne. I, p. 6.. Den Livegne har et større

personligt Spillerum end Slaven, flere Motiver til Arbejde og
Selvudvikling. Og Forholdet mellem Jorddrot og Livegne behøver ikke
blot at være et Magtforhold. Jorddrotten har den Pligt at værne om sine
Undergivne, og han staar som Mellemled mellem dem og den øverste
Statsmagt. Samfundet frembyder en Række af Trin, hvor det højere Trin
værner om det laveres materielle og aandelige Vel, medens det lavere
med Troskab og Tillid følger det højere i Kamp og Arbejde for
materielle og aandelige Formaal. Arbejdsdelingen bliver nu den, at
Nogle skulle øve Sværdets og Aandens Værk, beskytte Samfundet og tænke
for det, medens Andre til Gengæld skulle besørge det materielle
Arbejde. En saadan Arbejdsdeling fandtes allerede — med personligt
Slaveri som Grundlag — hos Grækerne, og opstod ogsaa — med Livegenskab
som Grundlag — i den kristelige Middelalder, kun at her Sværdets og
Aandens Arbejde øvedes af forskellige Stænder. Da Ridderen hørte op at
kæmpe, og da Andre end Præsten begyndte at tænke, var den etiske
Berettigelse af denne sociale Ordning forbi. Frihedsprincipet havde
allerede den stoiske FilosofiDen første principielle Bekæmper af
Slaveriet synes dog Antisthenes, Stifteren af den kyniske Skole, at
have været. Han kom til sit Resultat især ad to Veje. Mennesket maa
begrænse sine Fornødenheder forat bevare sin aandelige Frihed: men saa
maa det ogsaa kunne undvære Slaver! Og selve den aandelige Frihed kan
findes hos Slaven; det sande Slaveri er Afhængighed af sanselige
Lyster; den ydre Forskel mellem Slave og Herre har ingen væsentlig
Betydning. Det er muligvis især Kynikerne, Aristoteles polemiserer imod
i sin Statslære. (Joël: Der echte und der xenophontische Sokrates. II,
2. p. 569—574. Kfr. I, p. 406 f.). Den kyniske Tankegang blev fortsat
af Stoikerne, især efterat Karneades havde vist, at Slaveriet stred mod
den stoiske Etik. (Smlgn. Schmekel: Die Philosophie der mittleren Stoa.
p. 228. 378 f.). Paa en med Kynisme og Stoicisme analog Maade virkede
Vedantalæren og Buddhismen i Indien. (Deussen: Geschichte der
Philosophie. I, 1. p. 163). og Kristendommen udtalt uden at drage de
praktiske, sociale Konsekvenser af det (hvilket igen hang sammen med,
at de kun betragtede Friheden som Maal, ikke ogsaa som Middel). Nu kom
den Tid, da det kunde proklameres som socialt Princip. Men at dette
kunde ske paa praktiskMaade, skyldes den Omstændighed, at Friheden
allerede længe havde rørt sig. Paa Industriens og Handelens Omraade
havde der virket Mennesker, som hverken vare Livegne eller Jorddrotter.
Det var deres Erfaringer og den ved disse Erfaringer vundne Tillid til
de frie Kræfter, som bevirkede den store Tilslutning til
Frihedsprincipet. Ved den store Række Emancipationer, der begynder i
sidste Halvdel af det 18. Aarhundrede, virke økonomiske og etiske
Motiver sammen, ligesom paa tidligere Udviklingstrin.

Kun paa raa Trin af Menneskevirksomhed kunne Slaver og Livegne gøre
Fyldest. De have ikke den store Interesse for Arbejdet som de frie
Mænd. Fra en af de Egne i Danmark, hvor Bønderne i det 18. Aarhundrede
stod højest, og hvor Hoveriforholdene vare bedst ordnede, blev det
udtalt, at ti Hoveriarbejdere ikke udrette saa Meget som to lejede
Arbejdere. Slaver og Hoveriarbejdere staa sig ikke ved at gøre Mere,
end der lige netop forlanges af dem; det vilde jo kun føre til, at
Fordringerne for Fremtiden forhøjedes. De have ingen Grund til at vise
særegen Omsorg for Redskaber og Materiale, som ikke tilhører dem. Hvad
der spildes, er kun til Tab for Herren. Emancipationerne have derfor
nok saa meget været til Fordel for Arbejdsgiverne som for Arbejderne,
og Bondeemancipationen har medført en større Produktivitet af
JordenSmlgn. Roscher: Die Grundlagen der Nationalokonomie § 71. — v. d.
Goltz: Landwirthschaft (Schonbergs Handbuch. 1. Udg. I). p. 580. — I et
(hos Henry George: Social Problems. Kap. 15 aftrykt) Brev fra en
tidligere Slaveejers Søn hedder det: »Planterne ere fornøjede med
Forandringen. De sige: »Hvor dumt var det ikke af os at føre Krig for
Slaveriets Skyld! Vi faa Arbejdet billigere nu. end da vi ejede
Slaverne.« Hvorfor faa de det billigere? Fordi de i Form af Renter tage
Mere af Negerens Arbejde, end de kunde under Slaveriet; ti den Gang
vare de nødte til at yde ham tilstrækkelig Føde, Klæder og
Lægebehandling forat holde ham rask, og de nødtes af deres Samvittighed
og af den offentlige Mening saavel som af Loven til at underholde ham,
naar han ikke længere kunde arbejde. Nu ophører deres Interesse og
deres Ansvar, naar de have faaet alt det Udbytte ud af ham, de formaa.«
— Falbe Hansen: Stavnsbaandsløsningen og Landboreformerne. I, p. 145:
»Hoveriets Fastsættelse og Afløsning, Udskiftningen, Afløsningen af
Naturafgifterne m. m. vare Reformer, der ligesaa meget vare i
Godsejernes Interesse som i Bondens. De bevirkede, at Jordens Udbytte
steg, og at dens Værdi forøgedes; men det maatte jo nærmest komme dens
Ejer, Godsejeren, til Gode.« (Se ogsaa p. 68. 101. 149). Det er gaaet
paa samme Maade paa det industrielle Omraade; især er Arbejdsdagens
Forkortelse ogsaa kommen Fabrikejerne til Gode (se nedenfor XXVI,
14)..Paa den anden Side, — hvor Arbejdet var af den Natur, at det øvede
Arbejdernes Kraft og Intelligens, dér fremtraadte baade Trangen til og
Nødvendigheden af personlig Frihed. Haandværkerne have derfor i Regelen
opnaat denne før Landarbejderne. Den aandelige Selvstændighed vækkes
ved Følelsen af Selvvirksomhed og Tilliden til sine egne Kræfter. Den
frie Stræben overføres fra det ene Omraade til det andet. Naar det
fysiske Arbejde gaar bedst med Frihed, saa maa det aandelige Arbejde
ogsaa gaa bedst med Frihed.

Men en vis aandelig Udvikling er overalt nødvendig, forat Trangen til
Frihed skal føles. Ufrihed føles kun som et Onde af den, der stræber ud
over de Skranker, der ere satte ham. Den Slave, der har en mild Herre,
kan ofte langt bedre og sikrere faa sine materielle Fornødenheder
tilfredsstillede end den frie Mand. Slaven føler sig ofte som et Barn
og ønsker ligesaalidt Frihed, som Barnet ønsker at forlade sit Hjem.
Han holdes borte fra enhver Lejlighed til at anstille
SammenligningerDet var i de nordamerikanske Slavestater under streng
Straf forbudt at lære en Slave at læse og skrive, endsige at indføre
Bøger, der handlede om Slaveemancipationen. Lyell: Reisen in
Nordamerika. Deutsche Uebers. p. 118. 120. — Lyell anfører ogsaa
Exempler paa, hvor glade og stolte Negerslaver kunde være ved deres
Stilling. »Jeg tilstaar,« siger den berømte Naturforsker, »at man kan
tænke og filosofere over denne ejendommelige og interessante Art af
Forfængelighed, indtil man i den finder Beviset for den yderste sociale
Nedværdigelse; men det første Indtryk, den gjorde paa mig, var meget
trøstende, saa at jeg umuligt kunde føle en smertelig Medlidenhed med
Folk, der følte sig saa overordentligt tilfredse.« Paa lignende Maade
finder man undertiden i Lande, hvor der hersker Polygami, at en Kvinde
er stolt af sin Hands mange Hustruer: det er Tegn paa, at det er en
mægtig og rig Mand, hun er gift med., og nye Ønsker og Drifter opstaa
derfor ikke saa let hos ham. (Smlgn.VII, 3). Da Trangen til Frihed
mangler, føles Ufriheden ikke som et Onde. Trællens Stilling nærmer sig
paa tidligere Kulturtrin til Barnets og behøver ikke at være forbunden
med den Nedværdigelse, som man paa et senere og højere Kulturtrin
finder i denne Stilling. Tvertimod kan der, især naar den hele Ordning
betragtes som en Naturorden, som Noget, der ikke kan være anderledes,
og naar fælles Erfaringer i Lykke og Ulykke komme til at virke, udvikle
sig et hjerteligt Forhold mellem Trællen og hans Herre, som mellem
Kammerater og Medstridende. Overfor et saadant Forhold vilde
Forkyndelsen af Frihedsprincipet virke opløsende. Intetsteds viser det
sig som her, hvorledes de almindelige Principers Værdi betinges i hvert
enkelt Tilfælde ved de specielle Forhold, de skulle anvendes paa. Hvad
enten Ufrihedstilstanden har hin idylliske og hjertelige Karakter, som
antydedes, eller den bliver en Undertrykkelsestilstand, hvor Magten og
Herredømmet ikke bruges til Værn, men til at tilfredsstille
Lunefuldhed, Magtsyge og Nydelsessyge, saa vil en lang Ufrihedstilstand
— for den Enkelte og for Slægten — ikke paa én Gang kunne afløses af en
Tilstand, hvor Friheden kan ytre sig baade som Middel og Maal.

Da Udviklingen hæmmes, saalænge Ufriheden bestaar, idet baade Drift og
Midler mangle til den, kan man ikke vente, at den blotte Proklamation
af Friheden strax skal hidføre en helt ny Tilstand. Frihedens første
Virkninger ere sjeldent aldeles heldige. Der foregaar jo en Overgang
til helt nye Livsvilkaar, som Individets Natur endnu ikke har kunnet
lempe sig efter. De Frigivne havde et ilde Ry paa sig i Rom. Hverken
Negerslaverne eller de russiske Bønder kunde strax bruge deres Frihed
paa rette Maade. Om Virkningen af Landboreformerne paa de danske Bønder
udtales der paa Grundlag af en historisk UndersøgelseFalbe Hansen, p.
87.: »Reformernes væsentligste Betydning for Nationens Økonomi var den,
der fremkom ved, at Bondestandens moralske og intellektuelle Niveau
blev højnet. Landboreformerne virkede ganske vist ogsaa umiddelbart til
at ophjælpe Landbruget . . . men endnu større var vistnok den
middelbare, den indirekte

Indflydelse, der fremkom gennem Reformernes opdragende Indvirkning paa
Bondestanden og paa Befolkningen som Helhed. Det er imidlertid
indlysende, at denne indirekte Virkning først kunde vise sig sent. En
Slægt af forkuede, trælbundne Bønder bliver ikke paa én Gang forandret,
fordi den blotte Frihedserklæring udstedes; der maa en helt ny
Generation til forat se Virkningen heraf give sig Udslag i
Landbedriften. Og hvad t. Ex. Hoveriet angaar, da kunde en af dettes
værste Ulemper, at Bonden vænnede sig til at arbejde trægt, og at
Husbonden ødslede med Arbejdskraften, først sent forsvinde; man har
endog ment at spore Hoveriets Eftervirkninger i Landmændenes
Arbejdsmaade mere end et halvt Aarhundrede efter dets Afskaffelse.« —
Med ét Slag forandrer Menneskenaturen sig nu engang ikke. Først
efterhaanden, gennem Overgangstilstande, der maaske vare i flere
Slægtled, vil Modenheden kunne naas. Og naas fuldstændigt kan den kun
gennem selve Brugen af de frie Kræfter. Det gælder om at finde
foreløbige Former, i hvilke Selvvirksomheden kan bevæge sig, indtil den
formaar at paatage sig de større Opgaver.

4. Man satte ved Proklamationen af Menneskerettighederne Formen over
Indholdet, ja mente endog, at Formen kunde gøre det Hele. Man oversaa,
at den Grad, i hvilken Friheden til en given Tid kan virkeliggøres og
gennemføres, beror paa en hel Række forskellige sociale Forhold.
Indenfor den gamle Samfundsorden vare Grænserne snevert dragne, og der
var tunge Byrder at bære. Men af dem blandt de Privilegerede, der
opfattede deres Magt som et overdraget Hverv, udvistes der en Omsorg og
en faderlig Følelse, som gjorde, at de Afhængige aldrig kunde føle sig
aldeles forladte. Nu derimod, da Pligten faldt bort med Magten, stødtes
det emanciperede Individ ud i Verden med sit Frihedsbrev i Haanden uden
maaske at vide, hvad det egentligt skulde bruge sin Menneskerettighed
og sin Frihed til. Et Beskyttelses- og Pietetsforhold blev pludseligt
forvandlet til et Retsforhold. Dette traadte ikke mindst frem ved
Ophævelsen af de gamle Lav og de dertil knyttede Institutioner. Man
ophævede derved enhver Organisation af Arbejdet og overlod til de
Enkelte at fægte sig frem med egne Kræfter. — Karakteristisk nok var
det den samme Tid, i hvilken man gjorde enskarp Adskillelse mellem
Etik, Nationaløkonomi og Retslære og mente her at have tre aldeles
sondrede Omraader for sig. I Nationaløkonomi skulde der kun tages
Hensyn til Erhvervsdriften; lod man blot den frit Spil, vilde
Menneskenes økonomiske Interesser af sig selv komme i Harmoni. I
Retslæren skulde der kun søges Betingelserne for en saadan ydre,
mekanisk Ordning, at Sikkerhed og Frihed for Alle blev mulig; den
skulde holde sig til den ydre Handlen (Legaliteten) og ganske se bort
fra Sindelaget (Moraliteten).

Man gik tillige ud fra en Opfattelse, der betragtede ydre Forhold,
Opdragelse og sociale Vilkaar som eneste Aarsag til alle
Forskelligheder mellem Mennesker. Alle Mennesker — mente man — vare
lige i Natur og Begavelse; det var kun de ydre Forhold, under hvilke de
udviklede sig, der medførte Forskellighederne. Adam Smith, hvis
Anskuelser fik saa stor Indflydelse paa den almindelige Opfattelse af
sociale Spørgsmaal, gik saaledes ud fra at Forskelle i Karakter og
Begavelse ikke saa meget skrive sig fra Naturen som fra Vane, Levevis
og Opdragelse, ikke saa meget ere Aarsager til Arbejdets Deling i
Samfundet, som Virkninger af denneOm Nationalvelstands Natur og Aarsag.
Dansk Overs. I, p. 25. — Smith havde denne Lære fra Helvetius. (De
l'esprit. III, chap. 26—27). — Endnu James og Stuart Mill hyldede den..
Naar man da aabnede alle Bomme og holdt al Tvang borte, syntes der at
være Udsigt til, at Alle kunde naa frem. Retfærdighed maatte fordre, at
Betingelserne blev lige for Alle, og heller ikke Naturen gav, mente
man, den Ene noget Forspring for den Anden.

Man lededes herved endnu et Skridt videre. Man forbød endog alle frie
Associationer. Eller rettere, man kunde, efter hvad man havde erfaret
ved de gamle Lavs Udartning, ikke tænke sig nogen Association uden
Tvang og Tyranni. Turgot fik ved et Edikt af 1776 Lavene ophævede. Han
saa (som det udtales i Indledningen til dette Edikt) Kilden til alle
Onder paa det industrielle Omraade i den Ret, Haandværkere af samme Fag
havde haft til at samles og forene sig i Foreninger. Enhver fik nu Ret
til at udøve, hvilket Haandværk eller hvilken Handel hanvilde; men det
blev forbudt alle Mestre, Svende og Arbejdere under nogetsomhelst
Paaskud at danne Samfund og Foreninger. Da Turgot blev styrtet, blev
denne Reform ophævet, ligesom alle hans andre Reformer; men
Revolutionen optog den igen. En Lov af 14. Juli 1791, altsaa fra
Revolutionens første Tid, erklærede Tilintetgørelsen af alle
Korporationer af dem, der havde samme Stand og Gerning, for en af den
franske Forfatnings Grundvolde og forbød Genoprettelse af saadanne
Samfund under nogensomhelst Form. Man havde ikke Lov at samle sig og
under bestemte Former raadslaa om sine »foregivne fælles Interesser«
(interêts prétendus communs)!Léon Say: Turgot. Paris 1887. p. 150—159.
— Taine: La Révolution. I. p. 221 f. — Det skyldes sikkert en
agitatorisk Brug af Historien, naar Karl Marx (Das Kapital. 2. Udg. I.
p. 772) fremstiller Loven af 14. Juni 1791 som et Angreb af
Bourgeoisiet paa Arbejdernes Frihed. Dette Skridt er karakteristisk for
den abstrakte og overspændte Opfattelse af Frihedsprincipet. Man
frygter Associationerne, fordi de let kunne frembringe nye
Forskelligheder, nye ejendommelige sociale Grupper, og i sin Iver forat
værne Friheden mod denne Fare gaar man saa vidt, at man indfører en af
de allerværste Indskrænkninger i Friheden ved Forbuddet mod fri
Sammenslutning med Andre. Ja, man tillægger endog Statsmagten Myndighed
til at afgøre, hvorvidt man idethele har Interesser sammen med Andre!
Den nævnte franske Lov er et betegnende Exempel paa Tilbøjeligheden til
kun at have den Fare for Øje, som ligger nærmest, og at vise saa stor
Iver forat afværge den, at man lægger store Hindringer i Vejen for den
fortsatte Udvikling. Man mente i det 18. Aarhundrede, at Alt var gjort,
naar Skranker og Baand afskaffedes. Man tænkte ikke paa, at fordi de
gamle Lav havde virket skadeligt, var det ikke sagt, at alle
Associationer vare skadelige, man hildede sig i den store Modsigelse,
at man i Frihedens Navn forbød en af de vigtigste Anvendelser, der kan
gøres af Friheden: Indgaaen af frit Samfundsforhold med andre
Individer.

Men denne Overspændthed hindrer dog ikke, at det var et overordentligt
betydningsfuldt Princip, som proklameredes.Hvad det gælder om, er, at
Friheden saavidt muligt bliver bestemmende ved Arbejdsdelingen, saa at
denne ikke, som paa de primitive Trin, sker ved Tvang og saaledes, at
det ubehagelige Arbejde læsses over paa de Svage. Den Enkelte maa kunne
følge sin Drift og Evne, saavidt han er sig dem bevidst, og saavidt han
derved ikke krænker større Interesser. Friheden bør være Mulighed forat
binde sig til noget Bestemt, forat vælge et Kald. I den gamle
Samfundsorden herskede sociale Forskelligheder, der næsten havde
Kasteforskelles Karakter, og hver Enkelts Plads var ham anvist fra
først af. I det frit valgte Kald bestemmer derimod Individet sin egen
Plads, det Punkt, udfra hvilket han vil og kan virke for Slægtens
Opgaver.

Derved bliver en fri Samfundsdannelse mulig. Alle Tanker og Formaal maa
først opstaa i enkelte Menneskers Bevidsthed, før de gøre deres
Virkning i den øvrige Verden. De virke samfundsdannende ved at samle
dem om sig, der forstaa deres Betydning; og naar Tanken saaledes er
prøvet og anvendt i mindre Kredse, kommer den Tid, da Statens fastere,
i sidste Instans paa Tvangsmidler beroende Organisation kan træde til.
I det frie Arbejde paa Kulturen udfoldes de produktive Kræfter; det er
da Statens Sag med sin Retsorden og sine Magtmidler at beskytte, hvor
Beskyttelse er mulig og gavnlig. Statens Forhold til det frie
Kultursamfund er altsaa analogt med dens Forhold til Familien. Intet af
Stederne frembringer den de egentligt virkende Kræfter; begge Steder
staar den overfor Noget, som ikke er af den Verden, i hvilken den selv
hører hjemme; — men begge Steder kan dens Virksomhed være nødvendig til
at organisere og hjælpe. Og det er ingenlunde saa, at Organisationen
først er Statens Sag. Levekraftige Organisationer maa, som Historien
viser, voxe frem gennem Sammenslutning af frie Kræfter, der under
Livsforholdenes og Livsinteressernes Indflydelse finde hverandre og
mere eller mindre bevidst supplere hverandre eller arbejde mod samme
Maal. De Former, disse Organisationer antage, kunne kun blive fuldkomne
ved at prøves overfor de virkelige Forhold. Nogle af de værdifuldeste
Erfaringer, Menneskeslægten har gjort, hidrøre fra denne uvilkaarlige
eller vilkaarlige Tillempelse af Samlivsformerne efter de
faktiskeForhold. Det er Erfaringer, hvis Virkninger ikke blot angaa de
ydre Former, men forgrene sig ind i Sind og Tanke. Der er en stadig
Vexelvirkning mellem det Indre og det Ydre. Et af de vigtigste
Problemer i den sociale Etik er det, hvorvidt den sociale Udvikling kan
overlades til den frie Tillempelse, af hvilken den frie Association er
en af de betydningsfuldeste Former, og hvor det Punkt ligger, hvor
Staten maa gribe ind med sin tvingende Myndighed. Idet Revolutionen
proklamerede ikke blot Friheden og Ligheden, men ogsaa Broderskabet,
udtalte den, at den blotte Emancipation ikke er nok, men at der behøves
positiv Sammenslutning. Men Forholdet mellem disse to Sider har vist
sig at være langt mere indviklet, end man i den første Begejstring saa,
og de sociale Problemer komme netop frem, naar man overtænker Forholdet
mellem de forskellige Led i den revolutionære Formel. De stille sig dog
naturligvis i noget forskellig Form paa Kulturens forskellige Omraader.

5. Der gives ligesaa mange forskellige Kulturformaal, som der gives
forskellige Omraader, hvor der kæmpes for Livet. Livet hviler ikke blot
paa den fysiske Selvopholdelse, Tilvejebringelsen af de materielle
Betingelser for at bestaa; paa højere Trin er Livets Værdi knyttet til
ideelle Formaal, Tilfredsstillelsen af Tankens, Fantasiens og Følelsens
Trang; og der er tillige en Trang til at lade de materielle og
aandelige Goder falde i saa Manges Lod som muligt. Til disse tre Arter
af Kultur svare tre Arter af frie Kultursamfund.

Den materielle Kultur udspringer umiddelbart af Selvopholdelsen. —
Dersom der ikke var det stadige Tryk paa Menneskene, som »Villien til
Livet« volder, vilde de neppe underkaste sig den rastløse Arbejden og
det møjsommelige Slid i den materielle Kulturs Tjeneste. Dette Tryk har
drevet Menneskene frem fra lavere til højere Trin, endnu før ideelle
Motiver kunde gøre sig gældende. — Paa det laveste Trin af menneskelig
Existens bestaar Næringen af vilde Dyr og Planter, som man opsøger. Man
kender maaske ikke engang Ilden. Kun ved Sprogets Evne og ved Brugen af
simple Redskaber adskiller Mennesket sig her fra Dyret. Dette Trin har
man kaldet det egentligt vilde Stadium. — Et noget højere Trin er det
barbariske, hvor Ilden kendes,og hvor man kan danne sig Metalredskaber
og øve Agerdyrkning og Kvægavl. — Den egentlige Civilisation begynder,
naar Skriftsproget er opfundet, og dermed en sikker og udbredt
Erindring og Overlevering i Slægten bliver muligSmlgn. Tylor:
Anthropology. p. 24. 179 f.. Skriftsproget har vel først tjent rent
praktiske Formaal, som Regnskaber, Fortegnelser, Meldinger. Men ved en
Værdiforskydning fik dette Middel til Bevarelse og Meddelelse af
Erfaringer og Forestillinger en Betydning, der fuldendte den Overgang
fra materiel til ideel Kultur, som allerede var begyndt, hvor der var
Interesse for mundtlig Overlevering. — Det er af stor etisk Interesse,
at jo mere den materielle Kultur udvikler sig, des mere gør den det
muligt at tilvejebringe og styrke Forbindelse og Samkvem mellem
Menneskene, og at den tillige nærmer sig den ideelle Kultur og fører
over til den. I disse Hensyn maa Maalestokken for den materielle
Kulturs Udvikling og særligt for Fuldkommenheden af de Former,
hvorunder den udvikler sig, søges. Jo mere den materielle Kultur virker
forbindende og jo mere den fører over til ideel Kultur, des højere
staar den.

Den ideelle Kultur bliver til, saasnart der opstaar Formaal, der gaa ud
paa Andet og Mere end det at opholde Livet. Selvom det er de samme
Kræfter, der virke her og i den materielle Kultur, saa anvendes de her
for deres egen Skyld, formedelst den umiddelbare Tilfredsstillelse, der
er forbunden med deres Brug. Denne Brug af Kræfterne for selve
Virksomhedens Skyld er et Tegn paa, at et sundt menneskeligt Livstrin
er naat. At det naas, skyldes en Motivforskydning (se XIII, 4). Ikke
blot det »Nødvendige«, men ogsaa det »Skønne« (for at bruge Grækernes
Udtryk)Ved det »Nødvendige« forstod Grækerne det, der er Middel for
noget Andet, ved det »Skønne« det, der i sig selv er Formaal. Smlgn.
Aristoteles: Rhetor. I, 9. bliver nu Genstand for Interesse og
Bestræbelse. Mennesket stræber nu ikke blot for at leve, men lever for
at stræbe. Nu opstaar der Videnskab og Kunst, et æstetisk og et
religiøst Følelsesliv.

Den filantropiske Kultur har Tilfredsstillelsen afMenneskekærligheden
til Genstand. Den gaar særligt ud paa at støtte dem, der kæmpe paa de
laveste Trin af materiel og ideel Kultar. Den vil raade Bod paa
legemlig og aandelig Forkommenhed, hvor den findes. Særligt vil den
søge at hindre, at der udvikler sig en dualistisk Forskel mellem
materiel og ideel Kultur. Men den er rettet mod al Lidelse og Nød,
legemlig og aandelig, hvor den findes. Ofte kan der trænges til en
Haandsrækning, netop hvor der er fuldt op af materielle og aandelige
Goder. — Den filantropiske Kultur behøver ikke at træde frem som en
særlig Bestræbelse ved Siden af de to andre Arter af Kultur, men kan
være forbunden med dem og betegne den Aand og Retning, i hvilken de
dyrkes. Men skjult eller aabenbart maa den være tilstede, dersom
Udviklingen skal være sund og kraftig.

                        1. DEN MATERIELLE KULTUR.

                       XXIV. SOCIALE MODSÆTNINGER.

1. Om materiel Kultur bliver der først Tale, naar Mennesket maa arbejde
forat opholde Livet. Hvor det finder Midlerne til Selvopholdelse i
Naturen, f. Ex. Frugter, der trives uden Dyrkning, bliver det staaende
paa et halvt dyrisk Trin. Men naar den materielle Kultur har
gennemløbet sine første Stadier, kommer der et Punkt, hvor man med
Ringeagt ser ned paa de Virksomheder, der gaa ud paa at skaffe de
første og uundværligste Livsbetingelser tilstede. Det hænger sammen med
den Arbejdsdeling, der tidligt indtræder. De Stærke vælge selv det
Arbejde, de ønske at udføre, og overlade Resten til de Svage. Paa det
barbariske Trin er det Jagt og Krig, som ene anses en Mand

1. Om materiel Kultur bliver der først Tale, naar Mennesket maa arbejde
forat opholde Livet. Hvor det finder Midlerne til Selvopholdelse i
Naturen, f. Ex. Frugter, der trives uden Dyrkning, bliver det staaende
paa et halvt dyrisk Trin. Men naar den materielle Kultur har
gennemløbet sine første Stadier, kommer der et Punkt, hvor man med
Ringeagt ser ned paa de Virksomheder, der gaa ud paa at skaffe de
første og uundværligste Livsbetingelser tilstede. Det hænger sammen med
den Arbejdsdeling, der tidligt indtræder. De Stærke vælge selv det
Arbejde, de ønske at udføre, og overlade Resten til de Svage. Paa det
barbariske Trin er det Jagt og Krig, som ene anses en Mandværdige. Ved
mere fremskridende Kultur sættes aandelig Virksomhed ved Siden af disse
Idrætter. Der gør sig nu en Dualisme gældende mellem en Kreds af
Virksomheder, der vælges for deres egen Skyld, og som ere istand til at
fylde og udvikle det personlige Liv, og en anden Kreds af Virksomheder,
som paatvinges ved Magt eller ved Nød, og som gøre den enkelte
Personlighed til blot Middel for Andre. Det anses da som en
Nedværdigelse at arbejde for det Nødvendige. Gennem den klassiske
Oldtid og Middelalderen kan denne Tankegang paavises. Det var dels det
mekaniske Arbejdes ringe Sammenhæng med Personligheden, dels den
Afhængighed, som fremkommer, hvor der arbejdes for Løn, der gjorde, at
Haandværket ansaas forat være en fri Mand uværdigt: »Intet Ædelt«,
siger Cicero, »kan trives i Værkstedet« (nec enim qvicqvam ingenuum
potest habere officina)Cicero: De officiis. I, 150. — Cicero følger her
som sædvanligt Panaitios, der i dette Punkt var mere Aristokrat end
tidligere og senere Stoikere. Smlgn. Bonhöffer: Die Ethik des Stoikers
Epictet. Stuttgart 1894. p. 73 f. 233—243.. Indenfor den stoiske Skole
hævdedes Arbejdets Værdighed, idet den Vises Sindelag adler enhver
menneskelig Livsvirksomhed. Og gennem Kristendommen udbredtes denne
Tankegang i store Kredse. Men det paa Aristokrati og Hierarki byggede
middelalderlige Samfund kom igen bort fra denne Opfattelse. Endnu i
Aaret 1781 udsatte Akademiet i Madrid den Prisopgave: »at vise, at de
nyttige Haandteringer ikke havde noget Ærerørigt ved sig.«

Det er dels æstetiske og religiøse, dels etiske Betragtninger, til
hvilke denne længe herskende Opfattelse har støttet sig. — For
Grækernes æstetiske og for Middelalderens religiøse Idealisme var
Arbejdet med det materielle Stof nedværdigende og nedad dragende. Det
hindrer Mennesket i at gøre sin Personlighed til et harmonisk Kunstværk
eller i at afdø fra den sanselige Verden. — Og idet den materielle
Produktion først og fremmest tjener til Individets egen Selvopholdelse,
syntes den at hvile paa Egoisme. Den moderne Nationaløkonomi har ofte
begunstiget denne Opfattelse ved stærkt at betone de egoistiske Motiver
til Erhvervsvirksomheden.Naar der i den nyere Tid udvikler sig en
større Anerkendelse af det materielle Arbejde, saa hænger dette sammen
med Tanker, som ere ejendommelige for den moderne Livsanskuelse. —
Denne er overbevist om den nøje Sammenhæng mellem det aandelige og det
materielle Liv. Hvorledes man end tænker sig det nærmere Forhold mellem
Aand og Materie, saa staar det fast, at Aandens Liv er knyttet til den
højeste og fineste Form for materielt Liv. Et højt begavet Menneskes
Hjerne er det fineste materielle Produkt, vi kende. Og der behøves
materielt Arbejde til at frembringe saa gode Hjerner som muligt, og
Arbejdet for materiel Kultur kan derved ogsaa blive Arbejde for
aandelig Kultur. — Det materielle Arbejde kommer dernæst mere og mere
til at staa som Anvendelse af Love, der ere opdagede ved Tankens
Arbejde. Vi bearbejde og beherske Naturen i Kraft af den Overlegenhed
over den, som Naturvidenskaben giver os. Der er herved lagt en Bro
mellem Haandens og Aandens Verden, som Oldtid og Middelalder ikke
kendte. Cicero skelnede mellem Arbejde (opera) og Kunst (ars); hint var
uværdigt, denne værdig for en fri Mand. Men for mange Arter af Arbejde
falder denne skarpe Modsætning efterhaanden bort. Naar Jagt, Krig og
Tankearbejde stod som ædle Virksomheder, fordi de personlige Kræfter
frit kunde røre sig i dem, saa er nu den Mulighed ikke udelukket, at
ogsaa Arbejdet med de materielle Stoffer kan udvikle Personligheden, jo
mere det lægger Beslag paa Forstand og Villie og ikke blot er en udefra
paalagt mekanisk Virksomhed. Endeligt have vi lært at se, at den
Enkeltes Arbejde, saa uanseeligt det end kunde synes at være, dog
spiller sin Rolle i den store sociale Husholdning. Han skaffer sig
derved ikke blot Midlerne til sit eget Livs Opholdelse, men yder ogsaa
sin Skærv til Slægtens Liv, forøger de Goder, der staa til Samfundets
Raadighed. Hans Energi og hans Sparsommelighed kunne — formedelst
Solidariteten i Individernes Kamp for Tilværelsen — komme Flere end ham
selv til Gode. Han kan derfor ogsaa udføre sin Gerning med et Sind, der
er rettet mod en større Horisont end den, som bestemmes ved hans rent
individuelle Fornødenheder. Videnskaben har lært os, at Naturen baade
paa det aandelige og det materielle Omraade naar destore Resultater ved
Opssummeren af smaa Virksomheder. Ved at være tro i det Lidet kan den
Enkelte arbejde for det store Hele.

2. Men der er ved denne forandrede Betragtning af Arbejdet langt
snarere opstillet et Problem end naat et virkeligt Resultat. Den højere
Vurdering af det materielle Arbejde forudsætter et ideelt Forhold
mellem Arbejder og Arbejde, som endnu langtfra er tilstede, men som er
Indholdet af den Fordring, der fra Etikens Side maa stilles til den
sociale Udvikling. Denne Fordring afgiver Maalestokken for Vurderingen
af den materielle Kulturs Udvikling til enhver given Tid. Før vi gaa
nærmere ind herpaa, ville vi dog først fremdrage de sociale
Modsætninger, der vidne om, at den primitive Arbejdsdeling og dens
Misligheder endnu ikke ere overvundne.

a. Modsætningen mellem besiddende og blot arbejdende Individer er en
historisk Fortsættelse af den primitive Arbejdsdeling mellem Herre og
Træl. Den Besiddende nyder ofte kun Frugten af Fortidens Arbejde eller
af Samtidiges Arbejde; i saa Fald er der en fuldstændig Modsætning
mellem ham og Arbejderen. Men selvom han arbejder, er Modsætningen
skarp nok. Han raader nemlig baade over Arbejdsmidlerne og over det
færdige Produkt. Den besiddelsesløse Arbejder derimod, som kun har sine
to Hænder, maa stille dem til den Besiddendes Raadighed forat faa Stof
at bearbejde og Andel i det Udbytte, som vindes. Uden Stof kan intet
Arbejde udføres; men selvom Arbejdskraft ikke kan faas, kan Stoffet dog
maaske nydes og forbruges af Besidderen. Saa uundværligt et Mellemled
Arbejdet end er ved Overgangen fra det raa Stof til Produktet, saa
betragtes det dog fra Produktionens og Ombytningens Synspunkt blot som
et Middel. Arbejdslønnen betragtes væsentligt som en Udgift, det gælder
at reducere til det mindst Mulige. Fra sit Standpunkt maa Arbejderen
naturligvis betragte Arbejdslønnen som et Formaal. Dens Størrelse
betegner hans sociale Stilling, og paa en Maade ogsaa hans Stilling som
Menneske. Men denne Betragtning savner han Magt til at gøre gældende
saalænge han er overladt til sig selv. Ligesom hans Arbejde væsentligt
betragtes som blot Middel for Produktionsprocessen, saaledes bliver
hans Person ogsaalet betragtet som blot Middel. En talrig
Arbejderbefolkning er nødvendig, forat Arbejdet skal kunne faas til saa
billig Pris som muligt. Forat Nogle skulle lade sig nøje med den mindst
mulige Løn, maa der være Andre, som slet ingen Løn faa. Den konsekvente
Gennemførelse af den Betragtning, at Arbejdslønnen blot er Udgift,
fører altsaa til, at en Mængde menneskelige Væsener trykkes ned til det
laveste Trin af Existens.

Denne Afhængigbed, i hvilken Arbejderen, trods den personlige Frihed,
han officielt besidder, kommer til at staa overfor den Besiddende,
strækker sig videre end til Vilkaarene for hans Arbejde og Underhold.
Ikke blot Lønnen, men ogsaa Arbejdstiden og de Forhold, under hvilke
Arbejdet udføres, bestemmes overvejende uden hans Villie. Det lyder som
en Haan, naar det siges ham, at han er en fri Mand, og at det beror paa
ham selv, om han vil overtage et Arbejde eller ikkeDa der i en engelsk
Regeringskommission blev stillet Fordring om nøjagtigere Tilsyn med
Kulgruberne paa Grund af de hyppige Ulykkestilfælde, sagde
Arbejdsgivernes Repræsentant: »Beror det da ikke paa Minearbejderne
selv, om de ville stige ned i Gruberne?« Et Vidne svarede: »Ganske
vist. Men det beror ogsaa paa dem selv at sulte ihjel, naar de ikke
stige ned.« L. Brentano: Die Arbeitergilden der Gegenwart. II, p. 17. —
Smlgn. p. 165 om en Arbejdsgivers Glæde over de mange ubeskæftigede
Arbejdere, der gøre Lønnen billig.. Den Vare, han har at udbyde — hans
Arbejdskraft — er uadskilleligt knyttet til hans Person, saa at han ved
at sælge den paa Vilkaar, han ikke raader over, ogsaa sælger sin
Person. Afhængigheden af Arbejdsgiverne strækker sig let fra det ydre,
materielle Omraade til det indre, saa at han heller ikke overfor
sociale, politiske og religiøse Spørgsmaal kan optræde som en fri Mand.

b. De færreste Arbejdere have endnu kunnet nyde godt af, hvad
Videnskaben har udrettet i Industriens Tjeneste. Tankens og Musklens
Arbejde, det intelligente og det fysiske Arbejde ere endnu ikke
forenede, men ere fordetmeste forskellige Individers Sag. Anvendelsen
af Videnskabens Opdagelser, Anlægget af Arbejdsplanen og
Tilvejebringelsen af Midlerne til atudføre den kræve Evner og
Betingelser, som de fysiske Arbejdere ikke raade over. Det fysiske
Arbejde udøves saa godt som i Blinde, uden Indsigt i de Naturkræfter,
det virker med, eller i Betydningen af de Resultater, der opnaas. —
Ogsaa indenfor de fysiske Arbejderes egen Kreds gennemføres mere og
mere en Arbejdsdeling, som tilsidst indskrænker den enkelte Arbejder
til mekanisk Gentagelse af en og samme ganske simple Virksomhed. Der
foregaar ved Arbejdets Udvikling dels en Opløsning og Udstykning af et
sammensat Arbejde til flere forskellige Arbejdere, dels en Kombination
af flere forskellige Arbejdsgrene til Frembringelse af en og samme
Genstand. Det er de samme to Udviklingsformer — Isolation og
Kombination — som fremtræde paa alle Omraader for menneskelig
Virksomhed. Fabrikationen af en Knappenaal var allerede paa Adam Smiths
Tid fordelt paa 18 Hænder. I Aaret 1860 var der kun fire Arbejdere til
at lave en Stol; men i Aaret 1895 behøvedes der 23 Arbejdere til at
lave samme Slags Stol ved Hjælp af Maskiner. Ved saadant Samarbejde,
hvad enten det opstaar ved Udstykning eller Kombination, mister den
enkelte Arbejder Overblikket. Han indøves i en enkelt simpel
Virksomhed, og kun en ganske enkelt Side af hans Personlighed og hans
Evner udvikles. Det menneskelige Liv udvikles ikke hos ham i dets fulde
Omfang; han kommer ogsaa fra denne Side set til at staa som Middel,
ikke som Formaal. Jo mere mekanisk han kan øve sin Gerning, des bedre
griber den maaske ind i den hele Virksomhed. Hans Ensidighed gør ham
til et saa meget des bedre Led i det hele Maskineri. Og Ensidigheden
gør ham ogsaa mere afhængig, da han ikke er istand til at paatage sig
nyt, mere sammensat Arbejde. Ganske vist gør Udstykningen det let at
gaa over fra et simpelt Arbejde til et andet; men denne Fordel opvejes
ved, at saa godt som Alle kunne paatage sig saadanne simple
Virksomheder, saa at Konkurrencen bliver stor og Lønnen ringe. — Det
bliver da kun til liden Gavn for Arbejderen, om han uddanner sin Aand
og sine Evner, da der til den Virksomhed, der falder i hans Lod, ikke
behøves nogen videre Uddannelse. Uden Glæde ved sin Virksomhed, uden
Haabom Fremgang og uden Drift til Udvikling synker han let ned til en
halvt dyrisk Existens. —

De Modsætninger, som her ere skildrede i deres stærkeste FormerRossseau
har først med Energi fremdraget de uheldige Sider ved Arbejdets Deling
og derved stillet det sociale Spørgsmaal. Smlgn. min Bog J. J. Rousseau
og hans Filosofi, p. 99—106; 125 f.; 130 f. — Kort efter Rousseau
belyste Adam Ferguson (Essay on the History of Civil Society.
Edinbourgh 1767. IV. 2: Of the subordination consequent to the
separation of arts and professions) det samme Spørgsmaal fra et
kulturhistorisk Synspunkt. — I sit paa grundige sociologiske og
psykologiske Studier byggede Skrift Gemeinschaft und Gesellschaft
(Leipzig 1887) har Ferdinand Tönnies givet en lærerig Fremstilling af
den sociale Patologi. Smlgn. min Anmeldelse af dette Skrift i
Afhandlingen Social Pessimisme i »Mindre Arbejder« I., betinge det
sociale Spørgsmaal.

                      XXV. DET SOCIALE SPØRGSMAAL.

1. Naar man taler om det sociale Spørgsmaal, gælder det at holde den
Misforstaaelse borte, at det er et aldeles enkelt og simpelt
Spørgsmaal, og at det skulde kunne løses paa én Gang og én Gang for
alle. Det opstaar ved de stærke Modsætninger, der true med at splitte
Samfundet; men disse Modsætninger betinges igen ved mange forskellige
Forholds Vexelvirkning. Det er ikke blot det materielle Arbejde, hvis
Ordning det her gælder; ogsaa den ideelle Kultur, det aandelige Livs
Udvikling bliver af Betydning; og endeligt vil ogsaa Statens Forfatning
faa væsentlig Indflydelse baade paa Spørgsmaalets Skikkelse og paa dets
Løsning. Der er en ligesaa nøje Forbindelse mellem disse forskellige
Sider af det sociale Spørgsmaal, som der er mellem Hjerne, Hjerte og
Tarm. Sygdom i et enkelt af disse Organer

                      XXV. DET SOCIALE SPØRGSMAAL.

1. Naar man taler om det sociale Spørgsmaal, gælder det at holde den
Misforstaaelse borte, at det er et aldeles enkelt og simpelt
Spørgsmaal, og at det skulde kunne løses paa én Gang og én Gang for
alle. Det opstaar ved de stærke Modsætninger, der true med at splitte
Samfundet; men disse Modsætninger betinges igen ved mange forskellige
Forholds Vexelvirkning. Det er ikke blot det materielle Arbejde, hvis
Ordning det her gælder; ogsaa den ideelle Kultur, det aandelige Livs
Udvikling bliver af Betydning; og endeligt vil ogsaa Statens Forfatning
faa væsentlig Indflydelse baade paa Spørgsmaalets Skikkelse og paa dets
Løsning. Der er en ligesaa nøje Forbindelse mellem disse forskellige
Sider af det sociale Spørgsmaal, som der er mellem Hjerne, Hjerte og
Tarm. Sygdom i et enkelt af disse Organerkan volde det hele Legemes
Død, og en Fejl i det ene Organ vil faa Følger for de andres
Virksomhed, der saa igen virke tilbage paa hint. — En Løsning af
Spørgsmaalet én Gang for alle er usandsynlig, da det hænger sammen med
saa mange Forhold, og da det, selvom det træder tydeligst og skarpest
frem i vor Tid, dog under en eller anden Form har bestaaet til alle
Tider.

Grunden til, at det først er i vore Dage, man taler om det sociale
Spørgsmaal, maa søges i flere Omstændigheder. Det er neppe, fordi der
er større Egoisme og mere Misundelse i Verden, end der før har været.
Det er heller ikke, fordi Nøden og Lidelsen i og for sig skulde være
større nu tildags end forhen; snarere turde det Modsatte paastaas. Man
kan maaske endog sige, at dersom Forholdene ikke havde forbedret sig,
vilde man ikke tale om et socialt Spørgsmaal. Ti den største Nød slaar
til Jorden, kuer Tanken og vækker ikke Driften til at komme videre. Det
er forsaavidt netop en Fremgang i Arbejdernes Kaar, der gør det muligt,
at det sociale Spørgsmaal kan stilles af dem selv. Det er et Tegn paa,
at deres Natur alligevel ikke er fuldstændig kuet. Kun forsaavidt maa
Forholdene siges at have forværret sig, som den Ensidighed og
Afhængighed, den stedse videre gennemførte Arbejdsdeling bevirker, maa
føles saa meget des stærkere, jo mere Arbejderen i Kraft af det 18.
Aarhundredes Principer nu staar som fri Mand. Saalænge han kun var
Slave eller Tjener følte han ikke saa meget disse Misligheder, især da
den gamle Samfundsorden ved Siden af den Afhængighed, hvori den holdt
ham, paa mange Maader ydede ham Beskyttelse og Hjælp. Dertil kommer
endnu den forøgede Oplysning. Tænkeevnen er vakt, og Sammenligninger
anstilles. Man bøjer sig ikke længere overfor den givne Samfundsorden
og Livskaarenes Forskellighed som overfor Noget, der skulde være
berettiget, blot fordi det er. Man spørger om Berettigelsen, og man
opstiller Idealer. Og jo større Modsætningen mellem Ideal og
Virkelighed er, des stærkere sættes Fantasien i Bevægelse.

Men det er ikke blot den vaagnende Sammenligning og Eftertanke, der
stille det sociale Spørgsmaal saa skarpt. Det stilles jo ikke blot af
dem, der umiddelbart lide under Forholdene; ogsaa Andre føle dets Brod.
Medfølelsen og Retsfølelsenhave udviklet sig til større Finhed og
større Omfang. Den Uro, man klager over i Nutiden, kommer for en stor
Del af Sympati. Kunde man være mere egoistisk og tankeløs, saa vilde
man for sin egen Person leve lykkeligere. Den Pessimisme, som er saa
almindelig i vor Tid, udspringer vel for en Del af Blaserethed; men
dens ædleste Kilde er den levende Medfølelse med den megen Lidelse og
Disharmoni, som findes i Verden, og som tidligere Tider gik mere let
hen over.

2. Samtidigt med, at Bevidstheden om det sociale Spørgsmaals Betydning
er bleven skærpet, og Driften til at arbejde paa dets Løsning er bleven
vakt, have vi tillige lært, hvor dyb en Grund det har i den
menneskelige Natur og dens Vilkaar. Den barnlige Historiens Filosofi,
der udleder alle store Bevægelser af enkelte Individers Optræden, ere
vi ved at komme ud over; den strander allerede paa, at det staar som
ubegribeligt, hvorledes de enkelte Individer selv ere faldne paa at
tænke og handle som de gjorde. Baade hos Konservative og Radikale kan
dog denne barnlige Opfattelse endnu paavises. Efter den konservative
Optimisme vilde Alt være godt, naar der kun ingen radikale Agitatorer
fandtes; efter den radikale Optimisme vilde Alt være godt, naar der kun
ingen Konger og Præster fandtes. Begge overse dels, at vi i det sociale
Spørgsmaal have en historisk Arv, en Fortsættelse af tidligere Tiders
sociale Vanskeligheder, dels at der i den menneskelige Natur og de
menneskelige Livsvilkaar ligger Aarsager, der maaske stedse ville føre
til, at det sociale Spørgsmaal stilles, selvom det bliver i nye Former.

Det blev i det Foregaaende omtalt, at Arbejderbefolkningens store
Talrighed var en Aarsag til, at Arbejdet indtog en forholdsvis saa
underordnet Plads blandt Produktionens Faktorer. Hvis der ikke var saa
mange Arbejdere, vilde Arbejdernes Afhængighed af dem, der raade over
Stof og Produkt, ikke blive saa stor. Det er Befolkningens stærke
Tiltagen, som volder Kampen for Tilværelsen paa det sociale Omraade
ligesom i hele Naturen. Paa alle det organiske Livs Omraader opholdes
Arterne ved, at der kastes langt flere Spirer ud, end der under de
givne Forhold kan udvikle sig. Forat nogle faa Spirer kunne slaa Rod og
udvikle sig, maa mangfoldige forgaa. Detsynes, som om Livet kun kan
bestaa, naar en vældig Kraft sættes ind paa at frembringe et Overskud
af Individer. Ogsaa Menneskeslægten har en Tendens til at forplante sig
hurtigere, end Næringsmidlerne altid kunne følge med. Denne Sætning,
som med Overdrivelse og Ensidighed blev fremsat af Malthus (Essay on
population, 1798) mod den herskende Optimisme, der udledte alle sociale
Misligheder af de menneskelige Indretninger, har henledet
Opmærksomheden paa en væsentlig Side ved det sociale Spørgsmaal.
Samfundslivet viste sig nu at hænge sammen med Naturlivet idethele.
Darwin genfandt i hele Plante- og Dyrelivet de Forhold, Malthus havde
antaget for Menneskelivets Vedkommende. Vi forstaa ikke det sociale
Spørgsmaal, naar vi ikke se det i dets Sammenhæng med hele Naturlivet.
Naar det er saa dybtliggende Kræfter og Tendenser, der virke med, vil
man ikke saa let mene, at Spørgsmaalet skulde kunne løses ad én eneste
Vej, ved én enkelt Formel og for alle Tider.

Malthus' Ensidighed bestod for det Første — som allerede Auguste Comte
bemærkedeCours de philosophie positive. IV. 2. èd. p. 455. — i, at han
ikke fremhævede, at en talrig Befolkning er nødvendig, forat det
sociale Liv skal kunne udfolde sig i sine forskellige Former.
Arbejdsdeling, livlig Ombytning, social Organisation ere kun mulige ved
talrig Befolkning. Den talrigere Befolkning er tillige en tættere
Befolkning, og derved fremmes Samlivet og Alt, hvortil det igen fører.
Ogsaa overfor ydre Farer kan Talrigheden være af Vigtighed. — For det
Andet bestod Malthus' Ensidighed i, at han ikke saa, at Misforholdet
mellem Befolkningens Størrelse og de til Raadighed staaende
Næringsmidler ogsaa kan skyldes en ufuldkommen Udvikling af den
menneskelige Virksomhed. Større Energi eller Kløgt vilde maaske kunne
finde Anvendelse for den tilsyneladende overflødige Arbejdskraft, enten
ved Hjælp af nye Opfindelser eller ved en bedre Brug af Kapitalen.
Eller nye og lettere tilgængelige Næringsmidler kunne bringes til veje.
Misforholdet kan altsaa i de enkelte Tilfælde have forskellige
Aarsager, snart i en Mangel ved Produktionen, snart i en Mangel ved
Fordelingen, snart i en Mangel ved Forbruget.– Men hvad Malthus har Ret
i, er, at hver Gang der er frembragt en vis Harmoni mellem Befolkning
og Næringsmidler, vil Befolkningens stærke Formeringstendens stedse
paany ophæve Ligevægten og gøre nye Anstrengelser nødvendige forat
bevare det Livstrin, som er naat. Det er dette, der stedse paany driver
Menneskene ind paa Arbejdets og Kulturens Vej. Malthus siger, og man
behøver ikke at være Pessimist forat give ham Ret deri, at hvis
Næringsmidlerne af sig selv forøgedes i samme Grad som Menneskeslægten,
indser han ikke, hvilken Drivfjeder der kunde være stærk nok til at
overvinde Menneskets Indolens og føre det videre paa Kulturens
VejVersuch über die Bedingungen und die Folgen der Volksvermehrung. Aus
dem Engl. von Hegewisch. Altona 1807. II, p. 152.. Trægheden, i hvilken
vi have fundet Spiren til alt Ondt (VI, 1), behøver en stærk Modvægt
for at overvindes. Saalænge ikke højere Motiver have større Magt i den
menneskelige Natur, end hidtil er Tilfældet, vil det af Malthus
fremhævede elementære Motiv stedse paany være nødvendigt. Der behøves
et stærkt Pres til at vække Driften og Kraften. Først naar det har
gjort sin Virkning, naas der et Trin, hvor mere ideelle Motiver kunne
virke.

Der er ingen Grund til at føle Beundring for den Naturorden, vi her
staa overfor. Men den maa tages som noget Givet. Og det maa paa den
anden Side ikke glemmes, at den vældige Kraft, som fører til at stille
det sociale Spørgsmaal, er den samme, der ved at lede til Familiens
Stiftelse grundlægger det inderligste menneskelige Samfund, Kilden til
al Sympati i Menneskeslægten, og den samme, der ved sin Indflydelse paa
Fantasien og ved at vække Entusiasmen sætter Evnen til Hengivelse og
Opofrelse i Virksomhed.

3. Det sociale Spørgsmaal er et etisk Spørgsmaal. Dette ligger allerede
i, hvad der ovenfor er sagt, at kun formedelst den vakte Sympati
fremtræder det i nyere Tid saa skarpt og saa tilspidset. Tænk Etikens
Maalestok, den etiske Tanke om et idealt Samfund (III, 10; XIII, 6)
borte — og »Spørgsmaalet« vil da med det samme falde bort, eller
rettere, det vil være reduceret til et rent Magtspørgsmaal; der vil
blot stilles denEnkelte den Opgave at hytte sit Skind eller mele sin
Kage saa godt som muligt under den almindelige Kamp af Alle mod Alle. I
Tanken om det ideale Samfund, om Humanitetsriget ligger derimod
Fordringen om, at ethvert menneskeligt Væsen skal være Mere end Middel,
skal indtage sin ejendommelige og selvstændige Plads i det store
MenneskerigeI min Afhandling Forestillingen om Retfærdighed i dens
historiske Hovedformer (Nationaløkonomisk Tidsskrift 1873) har jeg
udviklet denne Tanke og dens Betydning for det sociale Spørgsmaal.. Det
strider mod Idealet af et menneskeligt Samfund, naar et større eller
mindre Antal menneskelige Væsener blot staar som passiv Masse, som
underordnede Midler og Redskaber, hvis Nydelse og Lidelse ikke tages
med i Beregning, naar Regnskabet for socialt Fremskridt eller
Tilbagegang skal gøres op. Det maa herved vel erindres, at Nydelsen
eller Lidelsen ikke blot betinges ved de Goder eller Onder, der udefra
falde i de Enkeltes Lod, men ogsaa ved de Opgaver, de kunne stille sig
og arbejde paa, og de Pligter, de formaa at overtage. Det kommer ikke
blot an paa Udbyttets, men ogsaa paa selve Arbejdets Fordeling.
Proletarens Stræben efter at opnaa et højere Livsniveau finder meget
ofte sin Berettigelse ved, at han kun, naar et saadant Niveau er naat,
kan komme til at arbejde paa de Opgaver og fyldestgøre de Pligter, der
svare til hans Evner. Saaledes fremtraadte ogsaa Kvindens Ønske om
»Emancipation« ofte som begrundet ved Trangen til aktiv Deltagelse i
Menneskehedens store Værk. (Smlgn. XIX, 5).

Saalænge Begrebet Masse endnu kan anvendes paa menneskelige Væsener,
saalænge er Maalet ikke naat og mere eller mindre betænkelige
Disharmonier ere tilstede. Masse er indenfor et Samfund det, der ikke
er optaget med i Organisationen, ikke er nogen levende og virkende
Bestanddel af Samfundet. I Massen udviskes og forsvinde de enkelte
Personligheder og staa ikke som ejendommelige Kraftpunkter. Hvor der er
Masse, kommer Personligheden ikke til sin Ret. Hverken den Enhed eller
den Mangfoldighed, som et fuldkomment Samfund forudsætter, kan derfor
være tilstede: Enheden ikke, fordi Samfundetspaltes i Dele, der ikke
hænge organisk sammen, men maaske endog staa fjendtlige overfor
hverandre; — Mangfoldigheden ikke, fordi de enkelte Personligheders
Selvstændighed forsvinder. Den frie Personligheds Princip, den
vigtigste Sætning, der kan udledes af Velfærdsprincipet (VIII, 6),
krænkes, idet personlige Væsener nedsættes til at være Midler uden
tillige at betragtes som Formaal.

4. Men kan det nu være anderledes? — Der gives dem, som besvare dette
Spørgsmaal med Nej. Deres Tankegang er omtrent følgende. — Der hersker
i Samfundslivet som i Naturlivet bestemte Love, som ikke kunne trodses.
En saadan Lov er Loven om Tilbud og Efterspørgsel. Det nytter ikke at
opbyde den største Anstrengelse, naar det Resultat, man opnaar, ikke er
efterspurgt; vi faa for vort Arbejde kun, hvad der kan gives paa
Markedet. Under denne Lov maa særligt de komme til at lide, der møde
paa Markedet med den blotte fysiske Arbejdskraft. De ville ikke kunne
naa en betryggende materiel Existens, og de ville ikke have Tid og
Kraft tilovers til at blive delagtige i den aandelige Kultur. Dette kan
ikke være anderledes, og det har aldrig været anderledes. Paa den anden
Side er det nødvendigt, at det materielle Arbejde udøves. Samfundets
materielle Fornødenheder maa skaffes tilveje af den store Masse, forat
en lille Skare kan arbejde paa den aandelige Kultur. Den højere Kultur
har til alle Tider kun været tilgængelig for en lille Kreds, der har
været begunstiget af Lykken og har kunnet udvikle sig harmonisk og
alsidigt uden at behøve at trælle for det materielle Behov. Forat Lyset
kan falde klart over denne Menneskeslægtens Elite, maa den store Masse
ligge i Mørket. Det vil ikke engang være heldigt, om der spredes for
meget Lys fra den snevre Kreds ud i den store. Det er en naturlig
Arbejdsdeling, at Nogle tænke, Andre arbejde, og Tænkning vil let gøre
Arbejdet mindre godt eller vil vække Utilfredshed og Uro og derved
forstyrre den sunde Orden. Alligevel give de Udvalgte Mængden Mere, end
de modtage fra den, saa man kan ikke tale om Hjerteløshed og
Umenneskelighed hos hine. Og forsaavidt de, der høre til den store
Masse, ikke finde det Liv, de ere henviste til at føre, værdt at leve,
maa de henvises tilKirketroen og trøste sig ved Haabet om et andet og
bedre Liv, i hvilket de kunne finde Oprejsning for, hvad de her have
lidt.

Som Modstykke bliver ofte følgende Betragtningsmaade fremført. — De
saakaldte sociale Naturlove, man beraaber sig paa, ere kun Udtryk for
en Samfundsorden, som tildels endog er bragt istand ved Vold og
Overgreb. At nogle Individer have saa stort Forspring i den store
Konkurrence, skyldes en Uretfærdighed, det maa være muligt at
korrigere. Med hvilken Ret taler man egentligt her om en Samfundsorden?
I Konkurrencen mellem de menneskelige Individer hersker egentligt kun
den dyriske Kamp for Tilværelsen, blot i en noget maskeret Form. Det
nuværende Samfund er aldeles ikke bygget paa etiske og humane
Principer, men paa Magt og Egoisme. Det maa aldeles opløses. Der maa
skaffes bar Grund, saa kunne vi altid tale om, hvad der skal bygges i
Stedet. Medens det materielle Arbejde nu staar som en underordnet,
tjenende Kraft, maa den Indsigt trænge igennem, at Arbejdet er Kilde
til al Rigdom og Kultur. »Overfor Arbejderklassen,« hedder det i et af
tyske Socialdemokrater (i Gotha Maj 1875) udstedt Program — »ere alle
andre Klasser kun en reaktionær Masse«.

Som man raaber i Skoven, faar man Svar. Fra begge Sider raaber man
»Masse!« til Modstanderen. Fra begge Sider mødes man i den Paastand, at
der bestaar en skarp Modsætning, en Dualisme indenfor Samfundet, kun at
man fra den ene Side anser den for gavnlig eller i hvert Tilfælde
nødvendig, fra den anden Side for umenneskelig og for let at ophæve,
naar blot Villien er god.

5. Efter den almindelige Opfattelse, jeg tidligere har gjort gældende
(III, 19—20; XIII, 1—4), skal den etiske Udvikling føre det videre, som
den naturlige, mere eller mindre ubevidste Udvikling har indledet. Den
menneskelige Villie kan ikke skabe af Intet, men kan kun bygge videre
paa den Grundvold, Naturen har lagt. Det gælder altsaa at finde
Udgangspunkter og Fremtidsspirer i det Givne. Hvor saadanne aldeles
mangle, er Tilstanden haabløs. Men efter begge de nys fremdragne
Opfattelser ende vi i Haabløshed. For den først omtalte
OpfattelsesVedkommende er dette konsekvent; ti da den ansér Dualisme i
Menneskeslægten for en normal Tilstand, er der for den ingen Grund til
at hige ud over den. Overfor den anden Opfattelse derimod maa der
stilles det Spørgsmaal: dersom der i det nuværende Samfund aldeles ikke
findes Noget af Værdi, hvorfra faas da Kræfterne til at arbejde paa den
nye Samfundsbygning? De Kræfter, vi bruge, har Fortiden stedse bragt
tilveje. Det er derfor ikke let at se, hvorledes en absolut Fordømmelse
af det historisk Overleverede kan forenes med et stort Haab til
Fremtiden.

Der er desuden en Ting, som begge Parter overse. Dualismen er i
Virkeligheden ikke fuldstændig. Naar det sociale Spørgsmaal i vor Tid
er stillet skarpere end før, er det, efter hvad vi have set for en stor
Del, fordi Bevidstheden om dets Betydning er vaagnet. Denne Bevidsthed
er ikke indskrænket til nogen enkelt Stand eller Kreds. Det er, som
Stuart Mill har sagt, det Ejendommelige for vor Tid, at alle Klasser
tage Del i Debatten om de vigtige Spørgsmaal, og at mere end nogensinde
før de lidende Klasser have en vigtig Stemme medPrinciples of political
Economy. II, 1, 2. — Lassalle hævdede, at hans Agitation indledede et
Forsoningsværk, idet den gav den besiddende og den arbejdende Klasse
Mulighed for at mødes i Forhandlingen om det sociale Spørgsmaal.
(Arbeiterlesebuch. p. 54 f.). — I den Rolle, Positivister og
»kristelige Socialister« have spillet under de engelske Arbejderes Kamp
for deres Stands Ret (se Sidney and Beatrice Webb: History of Trade
Unionism. London 1894. p. 197, 228 f., 246 f.), haves ogsaa et
Vidnesbyrd om, at den arbejdende Klasse ikke fører sin Kamp uden Hjælp
og Sympati fra andre Klasser, Noget, som Hamsternes stadige Tale om
Klassekampen lægger Skjul paa. Selve de socialistiske Ideer ere desuden
først fremsatte af Mænd fra de »højere« Klasser. — At Positivisterne
naturligt arbejde sammen med Proletarerne, ses af det i Den nyere
Filosofis Historie^2. II. p. 350 og 359 Anførte.. De to modstaaende
Dele af Samfundet ere altsaa dog ikke aldeles isolerede, men maa have
en fælles Grund, siden de kunne drøfte Problemet med hinanden. Herved
er Samfundets aandelige Enhed hævdet, og tillige et væsentligt Middel
til at komme videre bragt tilveje. Ti Historien viser klart, at ingen
Reform og

ingen Forbedring fører til Maalet, naar den ikke paa aktiv Maade
støttes af dem, der skulle hjælpes. De véd bedst, hvor Skoen trykker,
og uden deres Medvirken kan Trykket ikke afhjælpes. Hverken teoretisk
eller praktisk kan det sociale Spørgsmaal behandles paa frugtbar Maade,
uden at Arbejderne selv tage Del i Drøftelsen og Afgørelsen. Og hertil
er endnu kun Begyndelsen gjort. —

Men der er en lang Vej fra Drøftelse til Afgørelse, og den Trøst, som
blot hentes fra, at Alle kunne være med at diskutere, kunde med Rette
synes noget betænkelig. Vi maa da undersøge, hvilke praktiske
Udviklingsmuligheder der frembyde sig.

                       XXVI. UDVIKLINGSMULIGHEDER.

1. Hvad der gør en Menneskemængde til en blot Masse, er, at de enkelte
Personligheder ikke faa selvstændig Betydning, ikke hver for sig
udvikle sig paa ejendommelig Maade. Men med denne Udvisken af de
personlige Ejendomrneligheder følger ogsaa en Mangel paa indre
Forbindelse, paa organiseret Samfundsliv. Massens enkelte Dele staa
ligegyldige overfor hverandre. Istedetfor et virkeligt Samfund, i
hvilket Individerne ere forbundne ved fælles Formaal. faa vi da et blot
SelskabDenne Modsætning mellem Begreberne Samfund (Gemeinschaft) og
Selskab (Gesellschaft) er udviklet af Tönnies i hans ovenfor (XXIV, 2)
nævnte Skrift., hvor det ene Individ betragter det andet som blot
Middel. Ydre Interesser forbinde Menneskene, uden at de derfor staa i
nogen væsentlig indre Forbindelse. Den Ene vil med det mindst mulige
Offer fra sin Side opnaa det mest Mulige af det for ham Attraaværdige,
som den Anden besidder. Naar den ene yder den Anden Midler til hans
Formaal, er det kun forat faa Midler til

nævnte Skrift., hvor det ene Individ betragter det andet som blot
Middel. Ydre Interesser forbinde Menneskene, uden at de derfor staa i
nogen væsentlig indre Forbindelse. Den Ene vil med det mindst mulige
Offer fra sin Side opnaa det mest Mulige af det for ham Attraaværdige,
som den Anden besidder. Naar den ene yder den Anden Midler til hans
Formaal, er det kun forat faa Midler tilsine Forraaal i Stedet.
Forholdet mellem Individerne antager stedse mere en upersonlig
Karakter; ti det Upersonlige benytte og betragte vi blot som Middel for
vore egne Formaal. Hver Enkelt følger sine Instinkter og sine Formaal.
Men idet hver Enkelt følger sin Interesse, uden at der bestaar noget
virkeligt Fællesskab med Andres Interesser, hvor de ikke kunne gøres
til Midler for ham, kommer det nødvendigvis til Sammenstød. Hver Enkelt
vil leve uden at indse Nødvendigheden af, at Andre ogsaa leve. Det er
især paa de materielle Goders Omraade, at Sammenstødene maa komme. Et
materielt Gode kan kun tilhøre en Eneste. Hvad der mætter mig, mætter
ikke min Nabo. Jeg maa skyde hans Selvopholdelsesinstinkt til Side
forat kunne tilfredsstille mit eget, og jo flere materielle Goder jeg
tilegner mig, des færre maa der blive til ham. Et og samme Atom kan
ikke samtidigt være Bestanddel af min Organisme og af hans. Derfor
opstaar her let en Kamp af Alle mod Alle, og den Opgave stiller sig at
fordele Goderne saaledes, som Alles Velfærd kræver. Den fordelende
Retfærdigheds (III, 9) Fordring er en Fordring om en social
Organisation, ved hvilken Individerne kunne supplere hverandre
istedetfor at bekæmpe hverandre. Det store Spørgsmaal er, ad hvilken
Vej en saadan skal tilvejebringes, og hvilke Muligheder til en saadan
Erfaringen anviser os. Hvilke Kræfter raader Menneskeslægten over til
Løsning af dette Problem?

Dette Spørgsmaal drøfte vi her i den sociale Etik fra en noget anden
Side end i Nationaløkonomien. Vi have at anstille en etisk Vurdering af
de forskellige Maader, paa hvilke en social Fordeling og Organisation
kan frembringes. Nationaløkonomien holder sig derimod mere til en
Undersøgelse af, hvorvidt Mulighederne virkeligt ere tilstede; den
drøfter mere den tekniske Side ved Sagen. Dog kan der, som allerede
tidligere bemærket (III, 14), ikke drages nogen skarp Grænse mellem
Etik og Nationaløkonomi, idet denne sidste ikke blot er en Lære om
Frembringelse og Ombytning af materielle Goder, men ogsaa en Lære om
deres Fordeling.

Der vil nu, som Erfaringen viser, være to Grupper af Kræfter, der kunne
virke i Retning af en medVelfærdsprincipet stemmende Fordeling, og
derved tillige i Retning af social Organisation paa den materielle
Kulturs Omraade. Dels kunne nemlig de individuelle Kræfter virke sammen
i frie Associationer, fremkaldte ved Interessefællesskab og Sympati,
dels kan Staten med sin tvingende Centralmagt gribe ind og fastslaa en
Ordning af det materielle Kulturarbejde. Vi behandle disse to Grupper
hver for sig. De frembyde begge igen forskellige Former.

a. Arbejdets Ordning gennem fri Association.

2. Frihedsprincipets første Virkning var opløsende og isolerende. Dets
Opstilling virkede som en Mine, der sprængte den gamle Samfundsbygning,
og Verden er endnu ikke kommen til Ro efter denne Katastrofe. Som vi
have set, betragtede man endog i revolutionær Iver Isolation som en
nødvendig Betingelse for Frihedens Bevarelse. Men Friheden lægger sig
ligesaa vel for Dagen ved Valget af Forbindelse med Andre som ved
Valget af Sondring fra Andre. Den betyder kun det, at der ingen
vilkaarlige Hindringer stilles for Individets Virksomhed. Den frie
Association maa netop siges at være den naturlige Fortsættelse af
Emancipationen. Hvis Friheden har medført Ulykker og Misligheder, saa
er den — for en Del idetmindste — istand til selv at læge de Saar, den
har slaaet. Frihedens Proklamation sker i Kraft af Velfærdsprincipet,
fordi den frie Brug af Kræfterne baade har Værdi som Formaal og som
Middel, og det er ligeledes i Kraft af Velfærdsprincipet, at
Emancipationen fortsættes af Associationen. Dette vil træde klart frem,
naar vi betragte de Hovedformer for Arbejderassociationer, der
historisk ere fremtraadte.

3. Allerførst gælder det at ophæve Isolationen og Striden indenfor
Arbejdernes egen Kreds. Arbejdernes Afhængighed over for den, der køber
hans Arbejde, hænger jo især sammen med den stærke Konkurrence mellem
Arbejderne selv. Arbejdslønnen synker formedelst det stærke Tilbud om
Arbejde. Ved at optræde i Fællesskab overfor Arbejdskøberne blive
Arbejderne istand til at stille deres Betingelser, baade hvad
Arbejdslønnen, Arbejdstiden og Arbejdsvilkaarene angaar. Først derved
blivede virkeligt frie Mænd, idet de have Mulighed for at faa deres
Fordringer anerkendte. Saalænge Friheden ikke er forbunden med den
mindste Magt, er den kun et Ord; og Magten naas kun ved Sammenslutning
og Organisation. Som saa ofte i Historien maa Magten udfoldes, forat
Retten kan blive anerkendt. Længe efter at Trældom og Livegenskab vare
ophørte, og efterat Lavene vare ophævede, betragtede Arbejdsgiverne sig
som absolute Herrer og Autoriteter overfor deres Arbejdere og ansaa den
ubetingede Myndighed over dem for en Grundbetingelse for industriel
Organisation. De gjorde Fordring paa det gamle Regimentes Rettigheder,
efterat de tilsvarende Pligter vare faldne bort. Og ikke blot dette: de
beraabte sig samtidigt paa det Frihedsprincip, Revolutionen havde
proklameret, og fordrede kun at træde i et frit Kontraktforhold til den
enkelte Arbejder; de benyttede Friheden til at isolere. Saameget mere
gjaldt det da for Arbejderne om at forene sig; det blev en
Grundbetingelse for dem i Kampen for Tilværelsen.

Derved fremkaldtes Fagforeningerne, der især i England have udviklet
sig paa en ejendommelig og betydningsfuld MaadeJeg holder mig i det
Følgende særligt til de engelske Fagforeninger (Trades Unions), hvis
Historie er interessantest og bedst kendt, og støtter mig herved til
Lujo Brentano: Die Arbeitergilden der Gegenwart (Leipzig 1871—1872) og
til Sidney and Beatrice Webb: History of Trade Unionism. (London 1894).
For Danmarks Vedkommende henvises til J. Jensen og C. M. Olsen:
Oversigt over Fagforeningsbevægelsen i Danmark 1871—1900. (København
1901).. Selve deres Udviklingshistorie frembyder en stor etisk
Interesse. De havde en haard Kamp at bestaa, dels med Statsmagten, der
ikke vilde anerkende dem, dels med Arbejdsgiverne, dels med deres egne
Tilhængeres Raahed. Man negtede Arbejderne Ret til at slutte sig sammen
om deres fælles Interesser, og jo mere man stillede dem udenfor Loven,
des mere optraadte de med Voldsgerninger, Ødelæggelse af Maskiner og
Mord. Ved den Klogskab og det Maadehold, de mere og mere lagde for
Dagen, have de dog efterhaanden vidst at skaffe sig Anerkendelse; og jo
mere denne Anerkendelse af deres Formaal og deres Virksomhed trængte
igennem, des mere ophørte Raaheden hos deresTilhængere. Deres Stræben
gaar navnligt ud paa at opnaa en jevn og sikker Stigning af
Arbejdslønnen og i hvert Tilfælde at forebygge en Tilbagegang i
Arbejdernes Vilkaar. De indse Vigtigheden af, at Arbejderen vænnes til
at stille visse Fordringer til Livet, vænnes til at kæmpe for en vis
Maade at leve paa (standard of life), forat de ikke skulle lade sig
trykke ned til den blotte dyriske Selvopboldelse. Et saadant Niveau
frembringes ikke ved pludselige og stærke Svingninger, men ved
regelmæssige og varige Forhold. De lægge derfor ogsaa større Vægt paa
Forkortelse af Arbejdstiden, Tilvejebringelse af sundere ydre Forhold,
Sikkerhedsforanstaltninger o. s. v. end paa Forhøjelse af Lønnen.
Herhen hører ikke mindst Bestræbelsen for at lade det usunde
Hjemmearbejde afløses af Arbejde i Værksteder. Denne Bestræbelse er med
Rette bleven anført som Vidnesbyrd om Arbejdernes intellektuelle og
moralske Udvikling. »En Arbejderklasse, som er nedsunken i Uvidenhed og
socialpolitisk Afhængighed, vil ikke ofre Noget paa at befri sit Hjem
fra Værkstedets Uhygge, men udelukkende rette sine Bestræbelser paa at
faa lidt mere Betaling for sit Arbejde og lade sig nøje hermed«Jensen
og Olsen: Fagforeningsbevægelsen i Danmark, p. 69.. — Ved det Overblik
over Markedet og over Arbejdsforholdene paa de forskellige Steder, de
ved deres udbredte Organisation forstaa at skaffe sig, blive de istand
til at afgøre, hvilke Fordringer de have Udsigt til at sætte igennem.
Kampen for Arbejdernes Fremgang føres nu ikke længere i Blinde, men
støttet til klar Indsigt i de virkelige Forhold. Denne Organisation fra
Arbejdernes Side har igen gjort Oprettelsen af Forligs- og
Forhandlingskamre mulig, saa at Repræsentanter for Arbejdere og
Arbejdsgivere kunne mødes til Drøftelse af fælles Anliggender. Der er
her indenfor det enkelte Folk sket noget Lignende, som naar Voldgift
mellem stridende Folkeslag træder i Stedet for Krig. Og først gennem
Fagforeningernes Kamp blev Arbejdernes borgerlige Selvstændighed
anerkendt. Det er betegnende, at den engelske Lov, der regulerede
Forholdet mellem Arbejdsgivere og Arbejdere, ligetil 1875 kaldtes »Lov
om Husbonder og Tjenere« (Master and Servants Act); først i det nævnte
Aar afløstes denneBenævnelse af »Lov om Arbejdsgivere og Arbejdere«
(Employers and Workmen Act)S. and B. Webb: History of Trade Unionism.
p. 274 f.. Et Bevis paa, at Friheden først bliver gennemført ved
Associationens Hjælp, skønt den selv er Betingelse for Associationens
Opstaaen! I deres Kamp for Foreningsfriheden staa Arbejderne derfor
ogsaa sammen med den radikale Individualismes Tilhængere. Men medens
disse mente, at Alt var opnaaet, naar Friheden — Foreningsfriheden
indbefattet — var gennemført, var Associationen for Arbejderne Grundlag
for en videregaaende Udvikling.

Associationen medfører Virkninger af stor etisk Betydning. — Den
Enkeltes Selvstændighedsfølelse holdes oppe, naar han ser, at han ved
sin Deltagelse i Fagforeningen kan lægge et Lod i Vægtskaalen, medens
han ved at staa isoleret Intet formaar at udrette. Der stilles tillige
Fordringer til hans Dygtighed, ti Fagforeningerne fordre, at enhver
Deltager skal have lært Arbejdet og virkeligt kunne fortjene en
sædvanlig Dagløn. Udygtige Arbejdere vil man ikke vide af, da de
bevirke, at Lønnen falder. — Den kammeratlige Følelse, Sympatien med
Andre voxer. Den Enkelte ser, at hans Adfærd under og udenfor Arbejdet,
hans Dygtighed, Flid, Selvbeherskelse og Sparsommelighed blive af
Betydning for langt Flere end ham selv. Der dannes saa at sige en etisk
Sfære omkring ham, en stor Familie, af hvilken han føler sig som Led.
Han lærer Broderskabet at kende, som før næsten glemtes for »Frihed og
Lighed«. Han lærer at underordne sine egne Interesser under de fælles.
Han føler sig solidarisk med sine Fagfæller og — gennem de forskellige
Fagforeningers Forbund — med andre Arbejdere, ja med andre Landes
Arbejdere. Hans Horisont udvides; han faar Evne til at stille sig
større Formaal, og han voxer gennem Forholdet til disse større Formaal.
Og han faar gennem de fælles Erfaringer og det Overblik over Handels-
og Fabrikforholdene, der bestemmer Fagforeningernes Politik, en klarere
Opfattelse af Arbejdernes Stilling til andre Samfundsklasser, lærer
baade sine Rettigheder og Pligter som Led af Slægten bedre at kende. —
Det er kort sagt en hel Opdragelse fra Egoisme til Sympati, frablind
Raahed til klart seende Kraft, fra Kamp til fredelig Forhandling, som
her foregaar. Og alt dette sker ad Frihedens Vej. Der gives intet bedre
Svar til dem, der betragte vor Tid som en blot Opløsningens Tid, end at
henvise dem til den Samfundsdannelse og den etiske Udvikling, som her
gaar for sig. Og den foregaar efter de forhen (XIII, 4) fremdragne
psykologiske Love. Samfølelsen udvikles gennem Samliv og Samvirken,
gennem fælles Skæbne og fælles Arbejde. Det aristoteliske Princip
lægger sig her tydeligt for Dagen. En ejendommelig Motivforskydning
fremtræder derved, at skønt det ofte er den rent individuelle Kamp for
Selvopholdelsen, som fører Arbejderen til at søge Association, kan han
dog leve sig saaledes ind i de fælles Livsinteresser, at disse
umiddelbart blive Formaal for ham. Og endeligt frembringes der gennem
disse nye Samfundsformer Virkninger af Betydning langt ud over
Arbejdernes Kreds. De andre Klasser i Samfundet opdrages ved dette nye
Element, der aktivt griber ind i Udviklingen; de lære deres Grænser
bedre at kende, og de faa tillige nye Formaal og Opgaver, idet det nye
Element medfører en successiv Omdannelse af Samfundslivet idethele.

Ikke alle Fagforeninger have naat det samme Udviklingstrin. Baade i
Organisation og i Fremgangsmaade gør der sig store Forskelligheder
gældende. Vi have her holdt os til det Billede, de mest fremskredne
Foreninger frembyde. — For den enkelte Arbejder kan der under en af
Fagforeningen besluttet Arbejdsnedlæggelse komme en alvorlig etisk
Konflikt, idet han kan blive stillet mellem sin sultende Familie og
det, han maa anse for sin Stands Ære og Velfærd. Fagforeningernes Færd
overfor de saakaldte »Skruebrækkere« har ofte været streng; men man maa
erindre, at der her foreligger en etisk Konflikt. Hvis
Arbejdsnedlæggelsen virkeligt er i hele Standens Interesse, er det
utvivlsomt Pligt for den Enkelte — en Pligt, som Solidaritetsfølelsen
indskærper overalt, hvor den rører sig — at holde ud saa længe som
muligt. Selvom han ikke hører til Fagforeningen, vil han høste Gavn af
dens Sejr, og han vil derfor ikke kunne skille sin Sag fra dens i
Kampens Tid. Det er et stort Ansvar, som de paatage sig, der erklære
Krigen; men er Krigenerklæret, maa den Enkelte finde sig i den
uundgaaelige Lidelse. Og i disse Kampe er der utvivlsomt i de snevre og
skjulte Forhold lagt Egenskaber for Dagen, som paa en større Skueplads
vilde have ført historisk Berømmelse med sig. En nationaløkonomisk
Forfatter, der langtfra at være en ubetinget Beundrer af
Fagforeningerne kritiserer dem meget skarpt, Stanley Jevons, siger om
dem: »Jeg tvivler ikke om, at dersom Strikers og Arbejderstridigheders
Historie blev fuldstændigt skreven, vilde den frembyde ligesaa mange
Exempler paa Troskab og Heltemod og paa frygtløs Lidelse af Elendighed,
ja endog af Døden, som mangen en Krig, der beskrives i Historien«Trades
Societies, their objects and their policy. (I Skriftet: Methods of
Social Reform), p. 115. Smlgn. hermed en lignende Udtalelse af
Krapotkin: Mutual Aid. London 1902. p. 270.

Man har indvendt mod Fagforeningerne, at de ved at stræbe efter højere
Løn og gunstigere Arbejdsvilkaar sætte Prisen op paa Varer, som
Arbejdere i andre Fag have Brug for. Man fordrer altsaa her af
Arbejderne, at de skulle tage et Hensyn til Forbrugerne, som
Arbejdsgiverne ikke tage, naar de sætte Prisen paa deres Varer. Man
foreholder dem et Ideal, som man ikke falder paa at foreholde Handlende
og Fabrikanter. Men ogsaa afset herfra er Indvendingen ubegrundetSmlgn.
Brentano: Arbeitergilden. II, p. 233—244.. Naar Arbejdslønnen stiger
for et Fags Vedkommende, bliver det ogsaa til Fordel for Arbejdere af
andre Fag, idet de bedrestillede Arbejdere have større Købeevne. Følgen
er altsaa kun den, at en større Del af den nationale Indtægt kommer den
arbejdende Klasse til Gode. Den fordelende Retfærdighed har gjort et
Skridt fremad.

Man vilde med større Ret kunne indvende mod dem, at de grundlægge et
Aristokrati indenfor Arbejderklassen ved kun at ville optage dygtige og
udlærte Arbejdere. En vis aristokratisk Tendens kan ogsaa spores mellem
de forskellige Klasser af Arbejdere paa samme Fabrik, f. Ex. naar de
faglærte Arbejdere forlange at have en Spisesal for dem selv og ikke
tillade ulærte Arbejdere at tage Plads imellem dem. Men al social
Udvikling

foregaar nu engang lagvis. Hele Massen kan ikke organiseres paa én
Gang. Det er et stort Fremskridt, naar foreløbigt de øverste Lag komme
med i Udviklingen. Og Fagforeningernes Historie viser, at selvom de
skulle have Tilbøjelighed til at afslutte sig og danne et Aristokrati,
virker det Princip, Associationsbevægelsen skyldes, i bestandigt nye
Lag. Ogsaa de »ulærte« Arbejdere begynde at organisere sig; Londoner
Dokarbejdernes Strike (1889) danner i denne Henseende Epoke i
Associationens Historie. Kort efter organiseredes Arbejdsmændene i
København, og deres Fagforening anerkendtes efter nogen Kamp fra
Arbejdsgivernes SideJensen og Olsen: Fagforeningsbevægelsen i Danmark,
p. 51..

4. Med alle deres Fortrin repræsentere Fagforeningerne dog kun en
enkelt Stands Interesser. Og naar de ved deres Organisation af
Arbejderne gøre Mægling mellem disse og Arbejdsgiverne mulig, saa
forudsætter Mægling altid forudgaaende Strid og Modsætning. Da nu paa
den anden Side Mægling kun kan lykkes, naar der kan paavises fælles
Interesser, saa ligger det nær at spørge, om der ikke kunde gives frie
Associationer mellem Arbejdere og Arbejdsgivere, ligesaa vel som mellem
Arbejdere indbyrdes. Og saadanne finde vi ogsaa i den nyeste Tid. Kloge
og sympatisk stemte Arbejdsgivere, som ikke blot ærgre sig over Tabene
ved Striker og Lock-out'er, men sørge over den Bitterhed og Ufred, den
nuværende Arbejdsordning saa ofte fører med sig, have indført at give
Arbejderne Del i Udbyttet for derved at knytte dem nøjere til deres
GerningStanley Jevons: On Industrial Partnerships. (Methods of Social
Reform. p. 122—155). — Stuart Mill: Principles of political Economy.
IV, 7, 5. — I sin Kritik af Fællesforeningerne viser Beatrice Webb, at
de kunne blive til Skade for Fagforeningernes Stræben. Die britische
Genossenschaftsbewegung. Leipzig 1893. p. 139—145.. En vis bestemt Del
af Udbyttet er forbeholdt Arbejdsgiveren; af Resten fradrages derpaa en
Sum til Reparation af Maskiner og Udvidelse af Bedriften; og hvad
derefter bliver tilbage, deles i to Dele, af hvilke den ene tilfalder
Arbejdsgiverne, den anden fordeles mellem Arbejderne i Forhold til den
Løn, de oppebære. Desuden gives der Arbejderne Adgang til at købe sig
Andele i

Forretningen. — Saaledes er idetmindste Ordningen ved nogle af disse
Associationer.

Saadanne Fællesforeninger skyldes Arbejdsgivernes Initiativ; men deres
Opstaaen er dog ikke en Naadessag. I Fag, som egne sig for denne
Ordning, — og det er især dem, hvor Arbejdernes Paalidelighed ved
Arbejdets Udførelse og ved Behandlingen af Maskiner og Redskaber er af
stor Betydning, — i saadanne Fag vil ogsaa Arbejdsgiverne staa sig ved
at stifte Samfund med deres Arbejdere. Ligesom Livegenskabets Ophævelse
blev til Fordel for Besidderne, saaledes vil Fremskridtet ogsaa her
lønne sig. Arbejdernes forøgede Flid og Omhu, den Maade, hvorpaa de
indbyrdes kontrollere hverandre, den Fred og Tillid, som hersker hos
Alle, Undgaaelsen af Arbejdsstansninger, — alt dette bringer materiel
og aandelig Vinding med sig. — Det er ikke blot Arbejderne, det er
ogsaa Arbejdsgiverne, der trænge til at opdrages. Det sociale
Spørgsmaal kan kun bringes sin Løsning nærmere, naar Arbejdsgiverne
betragte deres Stilling som en social Opgave, der medfører sociale
Pligter. Til disse Pligter hører ikke blot det at levere visse
Produkter saa godt og billigt som muligt, men ogsaa det at lede det
lille Samfund, i hvis Spidse de staa, frem til større materiel og
aandelig Velfærd. Arbejdsgivere kunne anvende en Art social Rovdrift af
fordærvelig Art. Saaledes naar de anlægge Fabriker, trække en Mængde
Arbejdere til, høste det størst mulige Udbytte af Driften — og derpaa
stanse det Hele, enten fordi de have tjent nok, eller fordi det ikke
mere betaler sig. Arbejderne afskediges og staa nu, maaske med store
Familier, brødløse og arbejdsløse. Hele den Aand, i hvilken
Arbejdsgivernes Virksomhed udøves, er derfor af største Betydning, og
de sociale Forholds Fremtid beror for en stor Del paa deres, ikke blot,
som det saa ofte farisæisk hedder, paa Arbejdernes etiske Egenskaber.
Det er ikke Velgørenhed og store Opofrelser, der kræves. Det Vigtigste
vil her være et skarpt, af Sympati ledet Blik for de fælles Interesser.
Det er muligt, at det har lange Udsigter, inden saadanne Egenskaber
udvikle sig. Det er nu én Gang saaledes, at de Utilfredse snarere
forbedre sig end de Tilfredse. Og det vilde i hvert Tilfælde ikke være
heldigt, om Arbejderne vildeindskrænke sig til at vente taalmodigt,
indtil det sker. Derved vilde deres egen Udvikling og deres
Selvstændighed lide. Maaske har ogsaa Stuart Mill Ret, naar han mener,
at »længe før end de højere Klasser kunne blive tilstrækkeligt
forbedrede til at kunne udøve et beskyttende Regimente, ville de lavere
Klasser være saameget forbedrede, at de ikke kunne regeres paa denne
Maade«.

5. Der gives en Art fri Association, som endnu mere end de hidtil
nævnte gaar ud paa at ophæve Forskellen mellem Arbejdsgiver og
Arbejder, og mellem intelligent og fysisk Arbejde. Det er
Produktionsforeningerne, Forbindelser af Arbejdere, der med
sammensparede eller overladte Penge selv købe Produktionsmidlerne og
siden fordele Udbyttet mellem sigStuart Mill: Principles of political
Economy. IV, 7, 6. — L. Brentano: Die christlich-soziale Bewegung in
England. Leipzig 1883.. Disse Foreninger vidne om den Energi,
Intelligens og Opofrelsesevne, der kan findes hos Arbejderne, og
indeholde allerede derved et godt Varsel for Fremtiden. Forat naa deres
Maal underkaste de Arbejdere, der stifte disse Foreninger, sig Savn og
Møje og desuden en Tvang og en Disciplin, som Mænd, der arbejde i
Andres Tjeneste, ikke vilde finde sig i. De have ofte formaat at
arbejde sig frem trods al den Modstand, Autoriteterne lagde dem i
Vejen. Der er hos Deltagerne i disse Foreninger vakt en Interesse for
Oplysning, saavel som en Moralitet, der neppe vilde kunne frembringes
ved Prædikener eller gennem Afholdsforeninger. — Ofte ere
Produktionsforeninger grundlagte af Fag- eller Brugsforeninger.

De forudsætte dog Egenskaber, som foreløbigt kun ville være tilstede
hos ganske Faa. Det har vist sig, at de kun trives, hvor der begyndes
med selvsparede Midler, medens Understøttelse fra Staten eller fra
Private ikke have virket heldigt. Det vil — idetmindste foreløbigt —
kun blive en lille Elite, som paa denne Maade vil arbejde sig frem. Og
ofte ende Produktionsforeningernes heldige Stiftere, naar de ikke
besjæles af stor og varig Entusiasme, som Kapitalister og
Arbejdsgivere, der tage andre Arbejdere i deres Tjeneste paa de gængse
Vilkaar.6. Gennem Fag-, Fælles- og Produktionsforeningerne søge
Arbejderne at skaffe deres Stand Del i Udbyttet af Produktionen. Men
der gives en anden Vej, ad hvilken Sammenslutning kan føre til at hæve
Standens Kaar. Det gælder jo ikke blot om, hvor mange Penge man tjener
ved sit Arbejde, men ogsaa — og nok saa meget — om, hvor Meget man kan
faa for sine Penge. Og Arbejderbefolkningen i sin Helhed er jo
Samfundets største Køber; den har da et Magtmiddel i selve sit Forbrug,
der ingenlunde — som Karl Marx mente — er forsvindende i Forhold til
Kapitalisternes. Det gælder kun om at drage Fordel af selve dette
Forbrug. Ved Dannelse af Konsum- eller Forbrugsforeninger bliver det
muligt at faa Del i den Gevinst, der ellers tilfalder Mellemhandlerne.
Forbrugerne danne en Association, hvis første Formaal er Opnaaelsen af
billigere Næringsmidler derved, at Vareomsætningen saa direkte som
muligt ledes fra Producenter til Konsumenter. Men som det gaar ved de
andre Associationer, gaar det ogsaa ved disse: der udvikler sig nye
værdifulde Egenskaber som Følge af Samvirksomheden, og højere, mere
omfattende Formaal stilles foruden de oprindelige og elementære. Hvor
Forbrugsforeningerne ret have udviklet sig (især i England og
Schweiz)Beatrice Webb: Die britische Genossenschaftsbewegung. Leipzig
1893. — Hans Müller: Die schweizerischen Konsumgenossenschaften. Basel
1896. — Først efter Socialistlovenes Ophævelse fik de tyske Arbejdere
ret Blik for den Betydning, Brugsforeningerne kunde have for
Arbejderstandens Udvikling. Først fra Begyndelsen af 90'erne have de
ret taget Opsving, tildels under voldsom Bekæmpelse fra
Detailhandlernes Side. Smlgn. hermed R. Riehn: Das Konsumvereinswesen
in Deutschland. Stuttgart und Berlin 1902., have de været mægtige
Aarsager til Udvikling af Solidaritetsfølelsen. De have desuden krævet
Redelighed og Uegennyttighed, Klogskab og Energi, demokratisk Sindelag
og Evne til Selvstyre. De ere ved Siden af Fagforeningerne blevne den
vigtigste Skole for Arbejderstanden, det vigtigste Middel til social
Organisation af denne Stand, der efter Stavnsbaandets og Lavenes
Ophævelse stod som en kaotisk Masse. Af særlig Betydning er det blevet,
at Arbejdet i saadanne Foreningers Tjeneste har frembragt en Stab af
Mennesker medadministrativ Evne og med Forstaaelse af omfattende
Interesser. Det er en Udvikling, der er foregaaet fra neden, gennem
Øvelse af Kræfterne i de mindre Kredse og ofte paa tilsyneladende
ubetydelige og materielle Opgaver. Det er dog ikke blot Forskaffelsen
af billige Næringsmidler, der staar som Formaal. Man har ogsaa ideelle
Formaal, særligt Medlemmernes intellektuelle og æstetiske Dannelse, for
Øje, og mange Forbrugsforeninger have i deres Bygninger Foredragssale
og Biblioteker. Ved Hjælp af fælles Kapital gaar man desuden ofte over
til fælles Produktion af Nødvendighedsgenstande, og det har vist sig,
at Produktionsforeninger af denne Art føre en sundere Tilværelse end
de, der dannes paa bar Grund, og at de ikke saa let udarte til blotte
Aktieselskaber. Denne hele Bevægelse vil maaske blive den vigtigste
Modvægt mod den extreme Arbejdsdeling, hvortil Udvikling af
Produktionsvirksomheden har ført. Den forener ligesaa meget, som denne
har adskilt. Og den vil mere og mere kunne omfatte alle Omraader, de
ideelle saavel som de materielle. Med Rette har man henvist til den
frikirkelige Bevægelse som Forbilledet for Brugsforeningerne og til det
fælles Maaltid som det gamle Billede paa inderligt Samfund mellem
MenneskerCh. Gide: La solidarité économique. (I Skriftet »Philosophie
de la solidarité«). Paris 1902. p. 229—231..

Det er ikke nødvendigt nærmere at udføre, hvorledes her, ligesom ved de
tidligere omtalte Associationer, de tre Hovedlove for etisk Udvikling
(XIII, 4) lægge sig for Dagen. Hvilken Fremtid der end maatte være
disse og lignende Associationer beskikket, saa indeholder deres
Historie sikkert de mest betydningsfulde historiske Erfaringer,
Menneskeslægten i det sidste Aarhundrede har gjort. De Samfundsformer,
der udvikle sig paa Frihedens Grund, have den store Fordel, at de
skyldes Krav, der af sig selv gøre sig gældende og ikke kunstigt
fremlokkes. De prøves først i mindre Kredse, før de brede sig i større.
De vise os, hvorledes Selvbeherskelse, Sympati og Sans for ideelle
Goder vaagne, saasnart Menneskene i Fællesskab kæmpe for Livet og ikke
staa hvert for sig med deres blinde Selvopholdelsestrang.

b. Arbejdets Ordning ved Statens og Kommunens Indgriben.

7. De i det Foregaaende skildrede sociale Fænomener høre afgjort ind
under det frie Kultursamfunds Begreb. De bestod i fri Sammenslutning,
betinget ved Stræben efter fælles Formaal. Deres etiske Betydning
bestod i de psykologiske Ændringer og Forskydninger, som Livet i disse
Associationer fremkalder, og i de nye Pligter, Opgaver og Konflikter,
som opstaa ved Forholdet til dem. Men det Spørgsmaal opstaar naturligt,
hvorledes disse frie Kulturforbund forholde sig til de Samfundsformer,
hvis Ordning ikke overlades til frie Kræfters uvilkaarlige eller
vilkaarlige Forbindelser, men om fornødent gennemføres med Magt og
Tvang. Hvis man ved Socialisme forstaar den Opfattelse, at Staten eller
Kommunen bør raade over alle Produktionsmidler og bestemme deres
Anvendelse saavel som Fordelingen af Produktionens Udbytte, saa er det
det frie Kultursamfunds Forhold til Socialismen, vi her staa overfor.
Men det maa vel mærkes, at Udtrykket Socialisme bruges om meget
forskellige sociale Opfattelser, Noget, som især de, der skræmmes ved
Ordets blotte Lyd, ikke maa glemme. Under alle sine Former betegner
Socialisme Hævdelsen af og Beundringen for et socialt Fremtidsideal,
men de enkelte Træk i dette Idealbillede, og endnu mere hele
Fremtidsidealets Forhold til den nærværende Tilstand saavel som den
Maade, paa hvilken Overgangen skal ske fra den nærværende Tilstand til
Fremtidstilstanden, kunne fremtræde paa højst forskellig Vis i de
forskellige Opfattelser. Vi maa derfor i Korthed karakterisere de
forskellige Hovedformer af Socialisme. Der viser sig, naar vi stille
dem i historisk Rækkefølge, en rytmisk fremskridende Udviklingsgang i
de socialistiske Ideer, fremkaldt ved Vexelvirkningen med de historiske
Forhold.

α. Platon har i Staten skildret et idealt Samfund, i hvilket den
private Ejendomsret var ophævet for de regerende Klassers Vedkommende,
forat de kunde leve for offentlige Interesser og intellektuelle
Bestræbelser. Paavirket af ham, men især under Indflydelse af de
sociale Forhold i England ved Middelalderens Slutning, skrev Thomas
More sin Utopia (1516). Og etAarhundrede efter skrev Campanella i det
Fængsel, i hvilket hans Deltagelse i Syditaliens sociale og politiske
Bevægelser havde bragt ham, sin Solstat (Civitas solis. 1623)Se om
dette Skrift Den nyere Filosofis Historie^2. I. p. 152 f.. Baade i den
platoniske Stat, i Utopia og i Solstaten er den sociale Ordning
fastslaaet ved tvingende Love. Der skelnes endnu ikke mellem Samfund og
Stat, og man kender ikke de frie Kræfters Magt. Derved adskille de sig
fra senere Utopier, som f. Ex. Fr. Chr. Sibbern's (i Meddelelser af
Indholdet af et Skrift fra Aaret 2135), der først lader det
fuldstændige Fællesskab indtræde, efterat alt Statsliv og al tvungen
Myndighed er ophævetSmlgn. mine Mindre Arbejder. p. 108—112.. —
Interessen ved disse ideale Konstruktioner beror især paa den Kritik af
de faktiske sociale Forhold, de forudsætte. Det er Uretfærdigheden og
Nøden, der ved Kontrastvirkning fremkalde de sociale Idealer. Til Grund
ligger herved den samme Maalestok, som vi i det Foregaaende have
opstillet, uagtet denne Maalestoks Anvendelse ikke sker med fuld
Konsekvens. Mest karakteristisk for den i de nævnte Skrifter
fremtrædende Form for Socialisme er det, at Fremtidsbilledet uden
videre stilles i Modsætning til den faktiske Tilstand. Der gøres intet
Forsøg paa at vise, hvorledes Overgangen fra Nutiden til den ideale
Fremtid kan gøres. Til alle Tider har den kritiske Holdning overfor den
faktiske Tilstand og den begejstrede Tro paa Idealet været Socialismens
Kendemærke, saaledes at snart det kritiske, snart det ideale Element
havde Overvægten. Og sin store Indflydelse skylder den dels Kritiken og
Indignationen overfor det Givne, dels Fremtidsbilledets dragende Magt.
Menneskene behøve ikke blot Kritik, men store Billeder, der kunne fylde
deres Sind og give deres Trang til Haab et bestemt Indhold, og dette
Behov fyldestgøre hine Utopier i Forhold til deres historiske
Betingelser. Andre Former for Socialisme søge paa forskellig Maade at
finde Mellemled mellem Tvivlen og Troen, mellem det mørke Nutidsbillede
og det lyse Fremtidsbillede.

β. En Række Mænd fra de første Aartier af det 19. Aarhundrede ventede
sig store Ting af frie Kræfters Samarbejde.Saint-SimonSe om denne Mand,
hvis Ideer bleve af stor Betydning for Filosofiens Udvikling: Den nyere
Filosofis Historie^2. II. p. 313—317., Charles Fourier og Robert Owen
mødtes i den Grundtanke, at den Nød og Uretfærdighed, der opstod ved
Menneskenes gensidige Udbytten af hverandre, vilde afhjælpes, naar de
sluttede sig sammen for i Fællesskab at udbytte Naturen. Her peges
altsaa hen paa en bestemt Vej til det ideale Maals Opnaaelse. Men
Begrænsningen hos disse Mænd ligger deri, at de ikke igen kende noget
Middel til at komme ind paa Vejen, — til Dannelse af de frie
Sammenslutninger og Broderskaber. De tænke nærmest paa Foreninger af
Mennesker, der i filantropisk Begejstring direkte ville realisere det
sociale Ideal. Denne filantropiske Socialisme træder altsaa nok
Virkeligheden nærmere end hin ældste Retning, som man kunde kalde den
utopiske Socialisme, men mangler endnu adskillige Mellemled. Alligevel
— og dette er ikke det mindst Interessante ved den — var dens
Begejstring ikke uden Nytte, men blev en vigtig virkende Aarsag
indenfor den sociale Udviklingsgang. Det var for en stor Del de
Disciple, som Saint-Simon, Fourier og Owen vandt indenfor
Arbejderklassen, hvis Begejstring og praktiske Sans førte til
Grundlæggelsen af Fagforeninger, Forbrugsforeninger og
Produktionsforeninger. Produktionsforeningerne ere især
Saint-Simonisternes Værk; fra dem optog de engelske »kristelige
Socialister« dem. I de engelske Fagforeningers og Forbrugsforeningers
Historie spille Owens Ideer og Owens Disciple en væsentlig Rolle. Den
schweiziske Forbrugsforeningsbevægelse er beaandet af Fourierske Ideer,
senere paavirket af den engelske Bevægelse. Det godtgjordes saaledes,
at det ikke er nok at begynde med Ideerne, men at Livets uvilkaarlige
Trang og Udfoldelse maa mødes med Idebevægelsen. Konstruktion og
Erfaring maa virke sammen. Dette blev muligt ved, at der — som Følge af
det 18. Aarhundredes Reformer og Opdagelser — kunde skelnes mellem
Samfund og Stat. Der kunde nu finde en fri social Udvikling Sted, ved
hvilken nye Ideer kunde prøves nedefra, i Livets mindre Kredse, saa at
Vejen oppefra, gennem Lov og Tvang, ikke var den eneste mulige.

γ. Medens de filantropiske Socialister nærmest tænkte paa

fri Organisation af de ved den store Revolution frigjorte Kræfter,
betegner den tredie Hovedform af Socialisme en Tilbagevenden til den
utopiske Socialisme, forsaavidt den lærer Statens Overtagen af alle
Produktionsmidler. Men den mener at være kommen ud over Utopismen
derved, at hvad der i denne kun stod som Trosgenstand og
Fantasibillede, nu bliver udledet og bevist ad videnskabelig Vej. Denne
Retning stiller sig overfor Utopismen, omtrent som den spekulative
Filosofi i Romantikens Periode stillede sig overfor den positive
Religion: enig i Indholdet, men forskellig ved den videnskabelige
FormSmlgn. Den nyere Filosofis Historie^2. II. p. 183—187.. Det er
neppe noget Tilfælde, at denne Retnings Grundlæggere ere udgaaede fra
den Hegelske Filosofi. Den kalder gerne sig selv den videnskabelige
Socialisme, men bør hellere kaldes den spekulative Socialisme. Den
videnskabelige Betydning, som Friedrich Engels og Karl Marx,
Grundlæggerne af denne Retning, utvivlsomt have, bestaar især i, at de
have hævdet de nationaløkonomiske Begrebers og Loves historiske
Karakter, medens man ellers har været tilbøjelig til at se evige Ideer
og Sandheder i dem. Dette hænger sammen med, at Engels og Marx bringe
det sociale Spørgsmaal i Forbindelse med hele den historiske Udvikling.
Men de opfatte denne Forbindelse saaledes, at det er de økonomiske
Spørgsmaal, hvorom hele Historien drejer sig. Al Samfundsordning, al
Moral og Ret, alle politiske og religiøse Ideer afhænge ifølge Marx af
de økonomiske Forhold. Hele den ideelle Kultur bestaar kun i den Maade,
paa hvilken Menneskene blive sig deres økonomiske Existensforhold
bevidst. Særligt er den sociale Videnskab selv et Produkt af den
historiske Bevægelse i Retning af nye økonomiske Forhold, ikke — som
hos Utopister og Filantroper — et mere eller mindre vel udtænkt System.
Den sande sociale Videnskab opstaar, naar man bliver sig bevidst, hvad
der er sket eller er i Færd med at ske. Og det, der er sket, er, at der
som Følge af den historiske Magtfordeling er indtraadt en Deling af
Arbejdet, ved hvilken Arbejderen skiltes fra Arbejdsmidlerne (Jorden og
Redskaberne), idet Kapitalen koncentreredes paa forholdsvis faa Hænder.
VedMaskinernes Indførelse fuldendtes Arbejderens Afhængighed af
Arbejdsgiveren. Men efterat Kapitalisterne som Klasse have exproprieret
Arbejderne, exproprieres de smaa Kapitalister af de store. Vi staa nu
ved et Vendepunkt, hvor der er et afgjort Misforhold mellem den
produktive Kraft, som ene er at søge i Arbejdet, og Produktionens
Ordning, der lader den allerstørste Del af Udbyttet tilfalde dem, der
selv ikke arbejde, nemlig Kapitalisterne. I dette Misforhold, der
stedse bliver større og større, bestaar det sociale Spørgsmaal.
Løsningen kan kun komme, naar den nuværende Ordnings Muligheder ere
udtømte. Dette vil ske, naar Koncentrationen af Kapitalen er saa vidt
fremskreden, at Staten med Lethed kan expropriere de faa Kapitalister.
Om slaget sker da ved en Negationens Negation: de hidtil Exproprierende
blive nu selv exproprierede»Forvandlingen af den paa Individernes eget
Arbejde beroende, spredte Privatejendom til kapitalistisk Ejendom er
naturligvis en ulige mere langvarig, haard og vanskelig Proces end
Forvandlingen af den faktisk allerede paa social Drift beroende
kapitalistiske Privatejendom til social Ejendom. Hist drejede det sig
om Folkemassens Expropriation ved nogle faa Usurpatorer; her drejer det
sig om Expropriationen af nogle faa Usurpatorer ved Folkemassen.« Karl
Marx: Das Kapital. I. 2. Aufl. Hamburg 1872. p. 793.. Men Betingelsen
herfor er, at Arbejderne have samlet sig i store Associationer, beredte
til at overtage Magten, og tillige, at store tekniske Fremskridt have
gjort Fællesdrift baade mulig og — paa Grund af Arbejdsmidlernes
Kostbarhed — nødvendigI et af sine ældre Skrifter udtaler Marx sig
klart og interessant om sin Opfattelse af Socialvidenskabens Opgave.
»Socialisterne og Kommunisterne ere Proletariatets Teoretikere.
Saalænge Proletariatet ikke er tilstrækkeligt udviklet til at
konstituere sig som Klasse, og Proletariatets Kamp med Bourgeoisiet
derfor ikke har nogen politisk Karakter, og saalænge
Produktionskræfterne hos selve Bourgeoisiet endnu ikke ere
tilstrækkeligt udviklede til at aabenbare de materielle Betingelser,
der ere nødvendige til Proletariatets Befrielse og Dannelsen af et nyt
Samfund, saalænge ere disse Teoretikere kun Utopister, der udtænke
Systemer og søge en regenererende Videnskab til Afhjælpen af de
undertrykte Klassers Trang. Men efterhaanden som Historien skrider
frem, og derved Proletariatets Kamp aftegner sig tydeligere, behøve
Teoretikerne ikke mere at søge Videnskaben i deres eget Hoved; de
behøve kun at gøre sig selv Regnskab for, hvad der sker for deres Øjne,
og at gøre sig selv til Organer derfor . . . . Fra dette Øjeblik af
bliver Videnskaben bevidst Produkt af den historiske Bevægelse; den er
ikke længere doktrinær, men er bleven revolutionær.« Misère de la
philosophie (1847). Tysk Overs. Stuttgart 1885. p. 121. (Et mod
Proudhon rettet Stridsskrift).. Det gælder førstog fremmest om, at
Arbejderne vaagne til Bevidsthed om deres Mission og om deres Magt, og
derfor var det Marx's Opraab: »I Proletarer i alle Lande, forener
Eder!« Kun gennem Klassekampen kan Magten fravristes dem, der sidde
inde med den. Og her er da det Punkt, hvor Marx's spekulative Tankegang
munder ud i Agitationen.

Det mest Karakteristiske for denne hele Opfattelse er den rent
deduktive Maade, paa hvilken den begrundes. Den udledes af en
almindelig historiefilosofisk Teori, ifølge hvilken de økonomiske
Forhold ligge til Grund for al Kultur. Den ideelle Kultur er kun en
Virkning eller Afspejling af den materielle. Derfor betragtes Arbejdet,
hvorved menes det materielle Arbejde, som Kilde til al Værdi, og derfor
negtes det, at den historiske Udvikling paa nogen Maade bestemmes ved
ideelle Faktorer. Det er en Kamp om Føde, det ene og alene gælder,
hvormange »ideologiske« Forklædninger saa dette oprindelige Motiv
optræder i.

Saa simpelt er nu Forholdet mellem Økonomi og Etik og mellem materiel
og ideel Kultur ikke. Det er rigtigt, at materiel Kultur er
Forudsætning for ideel Kultur, forsaavidt som man maa leve forat kunne
leve ideelt, — og forsaavidt som man kan leve uden at leve ideelt. Men
deraf følger ikke, at den ideelle Kultur blot skulde være Virkning og
Afspejling af den materielle. Naar Livets materielle Krav ere
nogenlunde tilfredsstillede, kan den Energi, som ikke benyttes dertil,
bruges til ideelle Sysler, til Tanke og Stemning, til Kunst, Religion
og Videnskab. Men denne Brug er ikke selvfølgelig, og der foreligger
her Problemer, som Marx ikke har ænset. Desuden virker den ideelle
Kultur, naar den har udviklet sig, tilbage paa den materielle. Dette
sker allerede under saa primitive Forhold, at vi ikke kende noget Folk,
hvis Kamp for Tilværelsen ikke er bestemt vedReligion, Tradition og
Moral. «Ideologien« bliver meget tidligt en Faktor i Udviklingen, som
ingen historiefilosofisk Teori tør overse. Selvom de Tanker,
Tilværelseskampen fremkalder, først blot staa som Midler og Omveje
forat naa det materielle Maal, saa blive de dog meget snart selv
Formaal, idet der tillægges dem Værdi for deres egen Skyld. Det kan f.
Ex. være, at den enkelte Arbejder først slutter sig til sine Kammerater
for at opnaa en bestemt Fordel derved; men Standens Ære og Fremgang kan
senere blive et Formaal, han forfølger uden egoistisk Bagtanke.
Saadanne Motivforskydninger gøre Forholdet mere indviklet, end Marx's
rent deduktive Fremstilling kan anerkende.

Marx's Teori vil skildre den sociale Udvikling ganske uafhængigt af
alle ideelle Motivers Indflydelse. Men det sociale Problems og selve
Socialismens Historie godtgør, at saadanne Motiver faktisk virke med.
Og i det Foregaaende (IV, 6) saa vi, at selve Samvittigheden dog ogsaa
er en Kraft, et Led i den Aarsagsrække, der bestemmer Udviklingen.
Efter Marx skal al Teori, al »Ideologi« kun være Bevidsthed om, hvad
der sker; men hvilken Værdi har det, der saaledes rører sig i Hjernen
hos flere eller færre Individer, naar det ikke faar nogen praktisk
Virkning? Marx mener da ogsaa, at det har mere end teoretisk Interesse
at finde et Samfunds økonomiske Bevægelseslov. »Selvom et Samfund«,
siger han i Fortalen til »Das Kapital«, »er kommet paa Spor efter sin
Bevægelses Naturlov, kan det hverken overspringe eller bortdekretere
naturlige Udviklingsfaser. Men det kan forkorte og formilde
Fødselsveerne«. Allerede en saadan Forkorten og Formilden er Mere, end
Marx konsekvent kunde indrømme. Men Marx har idethele flere
Forudsætninger, end han vil indrømme. Hans Teori er i Grunden en etisk
Teori; det Resultat, han kommer til, hviler paa et etisk Postulat, som
han idetmindste et enkelt Sted kommer til at røbe, det Postulat nemlig,
at et Menneske ikke blot skal behandles som Middel, men stedse tillige
som Formaal. Dette Postulat, der indeholder Begrundelsen af den
Indignation, som spores gennem hans Fremstilling, saa lærd og tung
denne end er, udtales i følgende Sætning: »Ved den kapitalistiske
Produktionsmaade er Arbejderen til, forat foreliggende Værdier kunne
finde Anvendelse,istedetfor at omvendt den objektive Rigdom er til
forat tjene Arbejdernes Trang til Udvikling«. (Das Kapital. 2. Aufl. I.
p. 646). Hvorfra mon Marx véd, hvad Rigdommen er til for? Ad rent
historisk Vej, med tilhørende Deduktion, kan han ikke vide Noget derom,
kun Noget om, hvad Rigdom efter en nødvendig Udviklingslov vil blive
brugt til engang. Deraf, at Arbejderen kun har ringe Del i den Kultur,
han hjælper med til at frembringe, følger i og for sig selv ingenlunde,
at han skal have en større Andel, selvom det er muligt. Dette følger
kun, hvis man gaar ud fra det etiske Princip, at enhver Personlighed er
Formaal, ikke blot Middel. Det er da intet Under, at dette Princip
uvilkaarligt trænger sig frem hos Marx, skønt han ingen særlige etiske
Forudsætninger vil vedkende sig, men i »videnskabelig« Fornemhed
overlader slige Forudsætninger til Utopister og Filantroper. Ved en
Udtalelse som den anførte fordrer han udtrykkeligt en Indgriben i
Tingenes Gang af etiske Motiver. Hin Sætning indeholder en hel Etik i
Spiren. Naar den praktiske Vurdering, som saaledes ligger til Grund,
tages med, forstaar man bedre, hvorledes Erkendelsen af Udviklingsloven
kan virke «forkortende og formildende«. Det er Indignationen over
Afstanden mellem Ideal og Virkelighed, som virker æggende og styrkende
i Kampen mod Modstanden. Marx's egen »Ideologi« er et mægtigt Vaaben i
hans og hans Tilhængeres Haand, og den er maaske fra først af bleven
til, fordi den kunde tjene som Vaaben, ikke blot af rent teoretisk
Interesse. Forgæves søger Marx at fornegte eller dølge den Idealisme,
som ligger bag hans egen Optræden, og som tillige er en nødvendig
Betingelse for, at der i Historien skal kunne udrettes saa store Ting
som Frembringelsen af en ny social Ordning. Han staar paa et etisk
Standpunkt uden at ville være ved det.

I sin Paavisning af Vejen til at naa Maalet lægger Marx Vægten paa
Klassekampen. Den er for ham det vigtigste Fænomen i den moderne
sociale UdviklingI den Fremstilling af Marxismen, Werner Sombart gav i
sine Züricherforedrag, blev denne Side af Sagen ganske særligt betonet.
Foredragene ere udkomne under Titel: Socialismus und sociale Bewegung
im 19. Jahrhundert. Bern 1897. Ved den Diskussion, der fulgte efter
disse Foredrag, havde jeg Lejlighed til at udtale mig om Marxismen,
saaledes som Sombart havde fremstillet den. (Se det nylig anførte
Skrift p. 56—59). Det har interesseret mig at se, at Sombart senere har
bebrejdet Marx, at Fagforeningerne for ham kun vare Midler til
Revolution, ikke havde selvstændig Betydning for Arbejdernes Udvikling.
Sombart har fremdeles senere søgt at vise, »at Kapitalisme og
Socialisme ikke ere Modsætninger, der udelukke hinanden, men at deres
Idealer til en vis Grad meget vel kunne være virkeliggjorte i et og
samme Samfund.« De geniale Banebrydere, de kongelige Købmænd kunne ikke
undværes, hvis det økonomiske Fremskridt skal være muligt. Men
Arbejderforholdet skal gaa over fra Privatrettens til den offentlige
Rets Omraade, og der skal sikres Arbejderstanden Medbestemmelse ved
økonomiske og politiske Afgørelser. (Dennoch! Aus Theorie und
Geschichte der gewerbschaftlichen Arbeiterbewegung. Jena 1900. p.
92—94). I sit store Værk Der Kapitalismus (1901) skelner han — under
aabenbar Indflydelse af en mere kritisk Filosofi end den, der laa til
Grund hos Marx — mellem tre forskellige Synspunkter, fra hvilke
økonomiske Fænomener maa betragtes: 1) det kausale Synspunkt, som
opsøger de faktisk virkende Aarsager og Motiver; 2) det teleologiske
[bedre: etiske] Synspunkt, der gaar ud fra bestemte socialpolitiske
Formaal; 3) det kritiske Synspunkt, som fører til Drøftelse af de
Grundbegreber, det kausale og det teleologiske Synspunkt anvende, med
Hensyn til deres Begrundelse og deres Begrænsning. (Der Kapitalismus.
I. p. XXXII). — Med denne Opfattelse er egentligt Overgangen gjort fra
den spekulative til den empiriske Socialisme.. Dog er det neppe
rigtigtat holde sig til den negative Side af Sagen. Hvor et nyt socialt
Lag skal arbejde sig frem, har det naturligvis en haard Kamp at bestaa
med de Lag, der hidtil sad inde med hele den sociale Magt, en Kamp, som
ikke altid er ublodig. Men Vægten maa ikke udelukkende lægges paa
Modsætningen til de andre Klasser. Der erhverves nye Egenskaber ved den
Sammenslutning, det Broderskab mellem Arbejderne indbyrdes, som Kampen
nødvendiggør. Foreningen gør det muligt, at den Enkelte ved den
Dannelse og Underordning, som fordres i de fælles Formaals Tjeneste,
bedre lærer sine Pligter og Rettigheder som Led i Menneskehedens
Tjeneste at kende. Ved denne stigende Selvfølelse saavel som ved den
materielle Magt, Associationerne raade over, og ved deres politiske
Indflydelse komme Arbejderne mere og mere til at staa som Formaal, ikke
blot som Midler i den socialeProces. At Marx ikke bestemtere fremhæver
denne Side af Sagen, kommer af, at ifølge hans Teori skal med
Kapitalens stigende Koncentration »Elendigheden, Trykket,
Tyranniseringen, Nedværdigelsen og Udplyndringen« stige, og derved den
Katastrofe indtræde, hvorved »Expropriatorerne exproprieres«. Men den
opdragende Indflydelse, Associationerne øve paa Arbejderne, og den
stadige Forbedring af de materielle Livsvilkaar, som disse samme
Associationer muliggøre, stemme ikke godt med Katastrofeteorien. Hvis
Marx havde tillagt Associationerne positiv Betydning, vilde det have
været ham umuligt at deducere Katastrofen.

Trods den videnskabelige Karakter, Marx mener at have givet
Socialismen, har han dog ikke ganske brudt med Utopien. Dette viser sig
ikke blot ved den Sikkerhed, med hvilken han forudsiger Katastrofen,
men ogsaa i de, ganske vist faa og korte Antydninger, han giver af den
sociale Tilstand, der vil indtræde efter Katastrofen. Efter de faa
Kapitalisters Expropriation ved hele Folkemassen skal der ikke mere
existere nogen Klasseforskel. »Vil der«, spørger Marx i et af sine
ældre SkrifterMisère de la Philosophie. Tysk Overs. 1885. p. 181 f.,
»efter det gamle Samfunds Omstyrtning gives et nyt Klasseherredømme,
som tilspidses i en ny politisk Magt? Nej. Betingelsen for den
arbejdende Klasses Befrielse er Afskaffelsen af enhver Klasse . . . .
Der vil ikke mere gives nogen egentlig politisk Magt, da netop den
politiske Magt er det officielle Udtryk for Klassemodsætningen indenfor
det borgerlige Samfund«. Et Samfund uden »nogen egentlig politisk Magt«
er aabenbart en Utopi, og det endog en Utopi, der overgaar Platons,
Mores og Campanellas: ti i deres Idealstater er der en organiseret
politisk Magt. I sine senere Skrifter udtaler Marx sig kun ubestemt og
negativt om den fremtidige sociale Tilstand. Han og hans Tilhængere
mene, at det altid er tidsnok at tale om den, naar den nuværende
Tingenes Orden er forbi. Ogsaa dette hænger sammen med
Katastrofeteorien, ifølge hvilken »Omslaget« eller »Revolutionen« skal
føre til Noget, der er helt modsat det Bestaaende, men det strider mod
den Erfaring, at det Fremtidigeikke blot negativt, men ogsaa positivt
forberedes i det Forudgaaende. Marx har desuden ikke den naive Tillid
til Fantasiens Konstruktioner, som de gamle Utopister havde, og de vage
Antydninger, han tillader sig, fremkomme snarere til Brug ved
Agitationen end som nødvendige Led i Teorien.

δ. I Modsætning baade til den utopiske, den filantropiske og den
spekulative Socialisme gør der sig i den nyeste Tid, især i England, en
Bestræbelse gældende, som med Rette kan føre Navn af den empiriske
Socialisme. Den gaar ikke ud paa at konstruere et Fremtidsbillede, og
den indser, at filantropiske Ønsker ikke ere nok, men at der ædrueligt
maa spørges og prøves, hvad der under de givne Betingelser kan opnaas;
heller ikke stoler den paa historiefilosofiske Deduktioner, men vil gaa
induktivt frem, prøve Mulighederne paa Grundlag af bestemte Erfaringer.
Og denne Begrænsning paalægger den sig ikke blot af kritisk
Betænksomhed og af Uvillie mod demagogiske DeklamationerSmlgn. Fabian
Tracts Nr. 41. (Bernard Shaw: The Fabian Society. What it has done, and
how it has done it), p. 5. »Vor Forkærlighed for praktiske Vink og
praktisk Kritik og vor Utaalmodighed overfor alle almindelige
Udtalelser af Sympati med Arbejderklassens Bestræbelser, og derhos vor
Lyst til at spøge med vore Modstandere istedetfor at erklære dem for
Fjender af Menneskeheden, stødte flere varmhjertede og veltalende
Socialister fra os . . . . Der var altfor megen Lighed og Fortrolighed
mellem Fabierne, til at noget Medlem skulde kunne staa op og prædike
for de Andre paa den Maade, paa hvilken de arbejdende Klasser endnu
finde sig i, at deres Ledere prædike for dem.« — Det fabiske Selskab er
opkaldt efter den romerske Feltherre Fabius, der udrettede Mere ved at
tøve til det rette Øjeblik og ved at forberede det, end adskillige
Brushoveder, der mente, at det gjaldt om at gribe til strax., men ogsaa
og især, fordi den mere end nogen af de andre Former for Socialisme
anerkender Friheden baade som Middel og Maal. En social Organisation
har kun virkelig Værdi, naar den bestaar i frie Kræfters
Sammenslutning. Derfor lægger man stor Vægt paa de frie
Arbejderorganisationer, som i det Foregaaende ere omtalte. De lavere
Grader og Former af Frihed skulle benyttes til at frembringe de højere.
Man bebrejder det kapitalistiske System, at det hindrer Personlighedens

Udvikling hos saa Mange ved at trykke Existensbetingelserne ned og gøre
dem usikre. Det gælder om at hævde et vist økonomisk Niveau (standard
of life, »Levefod«) for Arbejderne, forat de kunne erhverve og hævde et
højere aandeligt Niveau. Ved Socialisme (eller som man i den nyeste Tid
ofte siger: Kollektivisme) forstaar man her en Lære, efter hvilken det
er Samfundets Sag at hævde saadanne Betingelser for Arbejdet, at
Arbejdernes fysiske og aandelige Udvikling ikke hæmmes. Der skal
tillige tages Hensyn til Individernes forskellige Kræfter; den Svage
skal arbejde i Forhold til sin ringe Kraft, ligesom den Stærke i
Forhold til sin store Kraft. Der skal sørges for Stadighed i de
økonomiske Forhold, forat den lammende Usikkerhedsfølelse kan falde
bort. De ydre, fysiske og sociale Forhold, under hvilke Mennesket
lever, bestemme for en stor Del dets Karakter. Derfor bør der sørges
for, at det sociale Maskineri i saa høj Grad som muligt formes
saaledes, at det kan medføre heldige Virkninger paa Karakteren. Her kan
det ikke nytte at stole paa Arbejdsgivernes filantropiske Sindelag. Og
Arbejderne selv formaa først ved Erfaring at vurdere sunde, rene og
ædle Livsforholds Betydning. Derfor er det Samfundets, Statens og
Kommunens Sag at tilvejebringe saa gunstige hygiejniske og moralske
Forhold for den store Befolkning som muligt. Arbejderklassen og dens
Talsmænd maa benytte de borgerlige Rettigheder, som de skylde den
radikale Individualisme, til at faa stigende Indflydelse paa det
offentlige Liv gennem Skoleraad, Kommunalraad og Parlament. Derved kan
der høstes Erfaringer og gøres Forsøg, som kunne vejlede ved den
fortsatte Udvikling. Statssocialismen begynder fra oven og vil virke
gennem et bureaukratisk Regimente og paa et doktrinært Grundlag. Den
empiriske Socialisme lægger Vægt paa Selvstyrelsen i Fag- og
Forbrugsforeninger, i Kommune og Stat; den bevæger sig gennem de smaa
Kredse til de store og søger at udvikle Folkets Kræfter gennem Arbejdet
paa smaa Opgaver til at magte de store Opgaver. Det er karakteristisk,
at den empiriske SocialismeDen bedste Fremstilling af den, jeg kender,
er Sidney Balls Afhandling: The Moral Aspect of Socialism
(International Journal of Ethics VI. Kfr. den ved denne Afhandling
fremkaldte Diskussion i samme Tidsskrift 6. og 7. Bind). Udtrykket
»empirisk Socialisme« har jeg fra Sidney and Beatrice Webb: History of
Trade Unionism. p. 403. Disse Forfatteres historiske Værker vise,
hvorledes den empiriske Socialisme har udviklet sig. Smlgn. ogsaa Hans
Müllers Værk om de schweiziske Konsumforeninger. — Fra 1883 virker
Fabian Society i London gennem Skrifter og Foredrag i samme Retning.
(Fabian Tracts, en Række smaa Piecer, klart og koncist skrevne, faas
ved Henvendelse til The Fabian Office. 276 Strand. London, W. C). — Den
empiriske Socialismes Standpunkt er ikke meget forskelligt fra det, paa
hvilket John Stuart Mill stillede sig overfor det sociale Spørgsmaal.
(Den nyere Filosofis Historie^2. II. p. 427—430. Heller ikke Eugen
Dührings Standpunkt synes at være meget forskelligt (anf. Skr. p. 564
f.). harsit Hjemsted i England, medens den spekulative Socialisme har
sit Hjemsted i TysklandMarxismen er en Udløber af den tyske spekulative
Filosofi. Endnu i 1891 skrev Fr. Engels under sit Billede: »Vi tyske
Socialister ere stolte over at nedstamme — ikke blot fra Saint-Simon,
Fourier og Owen — men ogsaa fra Kant, Fichte og Hegel. Den tyske
Arbejderbevægelse er den tyske klassiske Filosofis Arvetager.« (Werner
Sombart: Friedrich Engels. Ein Blatt zur Entwickelungsgeschichte des
Sozialismus. Berlin 1895 p. 13). — Smlgn. om Marxismens Forhold til den
hegelske Filosofi Den nyere Filosofis Historie^2. II. p. 266. 282 f..
Medens den spekulative Socialisme nærmest minder om Utopisterne, hænger
den empiriske Socialisme, baade hvad Karakter og hvad historisk
Oprindelse angaar, nærmest sammen med de filantropiske Socialister.

8. Fra det Standpunkt, hvorfra vi her betragte den sociale Udvikling,
maa vi paa Forhaand sympatisere med Socialismen i to Punkter: i dens
vigtigste Grundtanke og i Hovedtrækkene af dens Kritik af den nuværende
Samfundsorden. Og disse to Punkter ere fælles for alle Former af
Socialisme.

Ofte optræder Socialismen ganske vist som en Drøm, i hvilken Sindet har
fundet Hvile, naar det var pint og skrækket ved Tidens Ulykker. Men
selv da indeholder den en virkelig etisk Grundtanke: Ideen om en
fordelende Retfærdighed, om et fuldkomment Samfund, hvor Enhvers Evne
og Trang kommer til sin Ret. Den optræder særligt i vort Aarhundrede
som en nyttig Modvægt mod den ensidige Individualisme, der
spalterSamfundet i isolerede Individer. Den hævder i Virkeligheden
selve den sociale Etiks Grundtanke: at Individets Stilling i Samfundet
bør være bestemt ved hele Samfundets Tarv (Individets eget
indbefattet). Og det er ud fra denne Grundtanke, at Socialismen
underkaster den nuværende Samfundsorden en skarp Kritik. Hvad
Selvprøvelse og Selverkendelse er for det enkelte Menneske, er en
saadan Kritik for Samfundet. Den blotter Mislighederne og Lidelserne,
og det er den første Betingelse for, at der kan raades Bod paa dem.

Men man kan anerkende baade Grundtanken og Kritiken uden at anerkende
de Midler og Veje, ved hvilke Tanken skal virkeliggøres, og
Mislighederne afhjælpes. Et er at paavise Sygdommen, et Andet er at
anvise Lægemidlet. Mod saadanne Former for Socialisme, der gaa prøvende
og experimenterende frem og arbejde ved Hjælp af frie Associationer
eller af de bestaaende kommunale og politiske Organisationer, til
hvilke Arbejderne mere og mere faa Adgang, kan der Intet indvendes. Det
skulde da være, at man — hvad der iøvrigt ikke er usædvanligt — anser
den nuværende Ejendoms- og Arbejdsfordeling for Indbegrebet af al
Visdom. I hvor høj Grad denne Ordning kan afløses af en anden, maa
Historien viseSmlgn. hvad en kyndig og konservativ Iagttager som Alexis
de Tocqueville udtaler som Resultat af sin Forsken og sin Erfaring: Ce
qu'on appelle les institutions nécessaires, ne sont souvent que les
institutions auxquelles on est accoutumé, et en matière de constitution
sociale, le champ du possible est bien plus vaste que les hommes qui
vivent dans chaque société ne se l'imaginent. Souvenirs. Paris 1893. p.
111 f.. Mulighederne kunne vi ikke gennemskue forud — saa meget mindre,
som de stadige Forskydninger (XIII, 4) kunne gøre, at der ofte kommer
noget helt Andet ud af de bevidste Bestræbelser, end man paa Forhaand
kunde ane. Motiv- og Værdiforskydningerne gøre Indgrebene i den sociale
Udvikling til Spring i Mørket. Men Intet at gøre er her ogsaa at
springe. Ethvert Indgreb eller Ikke-Indgreb i Tingenes Gang maa
motiveres ved den bedst begrundede Overbevisning, som kan vindes.

Den empiriske Socialisme stiller sig det Maal at ændre denbestaaende
Arbejds- og Ejendomsordning i social Aand; den lader det henstaa
uafgjort, hvor langt Udviklingen vil kunne gaa. En energisk Medarbejder
i den schweiziske Forbrugsforeningsbevægelse har defineret Socialismen
som »Læren om en saadan Indretning af det menneskelige Samfund, at der
raades Bod paa Misforholdet mellem overvættes Rigdom og Massearmoden«Se
Citatet hos Hans Müller: Die schweizerischen Konsumgenossenschaften, p.
453.. Der stilles her en Opgave, som der Skridt for Skridt kan arbejdes
paa. I Modsætning hertil staar Marxismens Definition af Socialisme:
»Ophævelse af den kapitalistiske Arbeidsordning ved Socialisering af
Produktionsmidlerne, og Klassekamp som Vejen til dette Maal«Werner
Sombart: Friedrich Engels, p. 25. Der tilføjes: »Diese programmatische
Kernpunkte werden mehr und mehr Gemeingut des kämpfenden
Proletariats«.. Det er klart, at de to Opfattelser stille det frie
Kultursamfund i et forskelligt Forhold til Staten; efter den første
skal det frie Kultursamfunds Aand efterhaanden indpodes i
Statsmekanismen; efter den anden gælder det saa hurtigt som muligt at
faa Raadighed over Statsmekanismen forat kunne bestemme det frie
Kultursamfunds Ordning.

I den nærmere kritiske Prøvelse af Socialismen have vi i det Følgende
især denne sidste, spekulative eller marxistiske Opfattelse for Øje.
Det vil vise sig, at Kritiken af den fører til at lægge saa meget des
større Vægt paa den empiriske Socialisme.

9. Statsmagten øver under alle Forhold en stor Indflydelse paa
Fordelingen af Arbejds- og Forbrugsmidler, og man vil forsaavidt kunne
sige, at enhver Forfatning er en relativ Socialisme. Det vil idethele
vise sig umuligt at afstikke absolute Grænser for Statens Virksomhed.
Statens Væsen er ikke uforanderligt; det udvikler sig med
Menneskenaturen og med de historiske Forhold, og Ingen kan sige,
hvorledes Staten engang i Fremtiden vil blive beskaffen. Men ved at
overdrage al Fordeling til Statsmagten forudsætter man Egenskaber hos
de Mennesker, der udøve Statsmagten (og det er jo altid bestemte
Mennesker, der udøve den), som disse hidtil ikke kunne siges at have
vistsig i Besiddelse af. Hvorledes kunne Mennesker blive saa fuldkomne,
at de ikke misbruge en saa uhyre Magt, naar de allerede, hvad Historien
noksom viser, misbruge den mindre Magt, der hidtil har været de
Regerende betrot? Det er karakteristisk, at i England, det Land, hvor
der kan øves den skarpeste Kontrol med Statsmagtens Anvendelse, nærer
man den største Utilbøjelighed til at udvide dens Omraade.
Statssocialismen forudsætter en Overtro paa Staten, en Tillid til, hvad
der kan gøres ovenfra nedad, som overser, at Statens Ror dog bestandigt
holdes af Mennesker, ikke af Guder. Og dette vil ikke forandres, selv
naar Folkets Majoritet bestemmer Regeringens Sammensætning. Naar
Menneskene blive saa gode og dygtige, som Socialismen forudsætter, vil
det sociale Spørgsmaal allerede være ude af Verden.

Ikke blot moralsk Fuldkommenhed, ogsaa Alvidenhed maatte Statsmagtens
Bærere i den socialistiske Stat besidde. Forat kunne fordele Arbejdet
og Udbyttet maatte de kende de forskellige Individers Evner og
Fornødenheder. Men baade Evner og Fornødenheder ere i stadig Udvikling,
og Individet er den, der bedst kan opdage dem, naar de blot faa Lov at
udfolde sig saa frit som muligt, forat de kunne blive prøvede. Staten
har vel ogsaa nu den Opgave at vælge de til visse Virksomheder bedst
skikkede Individer og at imødekomme forskellige Fornødenheder. Men der
er vel Faa, der mene, at den øver dette Hverv til en saadan Grad af
Fuldkommenhed, at man uden tvingende Grunde skulde ønske det udstrakt
til Alt. Og Staten har, som den nu er stillet, den frie
Udviklingstrang, det frie Initiativ hos de enkelte Individer at støtte
sig til: den kan vælge mellem dem, der af egen Trang have udviklet sig
i en vis Retning. Den har desuden paa mange Omraader private
Foretagender at konkurrere med. Hvor udvidet man end vil tænke sig
Statens Virksomhed, vil den dog ikke kunne undvære det frie Initiativs
og den private Virksomheds Konkurrence, saafremt den ikke skal stivne i
Doktrinarisme og Slendrian. Det gælder baade paa den materielle og den
ideelle Kulturs Omraade.

Hvad særligt Udbyttets Fordeling angaar, saa opstaar her det store
Spørgsmaal, hvad retfærdig Fordeling egentligt vil sige.De
socialistiske Forfattere dele sig her i to Grupper, idet Nogle ville
have Enhvers Andel bestemt ved det Arbejde, han har ydet, medens Andre
ville have Fordelingen bestemt ved Enhvers Trang. Det første Standpunkt
er udtrykt i St. Simons Sætning: »Chacun doit être classé selon sa
capacité et retribué selon ses oeuvres!« — det andet i det
socialdemokratiske Gothaerprograms Ord: »Jedem nach seinen
vernunftgemässen Bedürfnissen!« — I første Tilfælde støder man ikke
blot paa den Vanskelighed at dele lige mellem de forskellige Arter af
materielt og aandeligt Arbejde, som Samfundet behøver, men ogsaa paa
det store Problem, hvorledes man kan sikre sig, at Udbyttets Værdi
svarer til det anvendte Arbejde. Det kommer jo dog an paa, om
Arbejdsproduktet har tilstrækkelig Brugsværdi, det vil sige, om det
tilfredsstiller virkelige Fornødenheder i Samfundet. Værdien af et
Produkt bestemmes ikke blot ved det Arbejde, dets Frembringelse har
kostet, eller den Tid, dette Arbejde har taget. Det kommer an paa, om
der er Brug for det, som er frembragt, altsaa om der er en Trang, en
Fornødenhed tilstede, som kan tilfredsstilles ved det. Derfor kan man
kun regulere Arbejdet, naar man kan regulere Fornødenhederne. Den
første Teori maa altsaa ligesom den anden tillægge Staten Myndighed til
at bestemme Individernes Fornødenheder. Og man maa tillige sørge for,
at der ikke produceres Andet og Mere, end hvad der kan forbruges i
Landet selv. Ti over de udenlandske Fornødenheder er den enkelte Stat
ikke Herre. Derfor maa Verdenshandelen, der fører til, at der
produceres Mere end Landet selv behøver, og derved gør Landet afhængigt
af Udlandet, begrænses og kontrolleres af Regeringen. Denne Konsekvens
saa J. G. Fichte og var ikke bange for at drage den (i sit Skrift
Geschlossener Handelsstaat. 1800). Derved vilde ganske vist tillige
Kilden til de moderne sociale Disharmonier være stoppet; ti disse gaa
historisk tilbage til det 13. og 14. Aarhundrede, da der begyndte at
danne sig et Verdensmarked, saa at Produktionen blev bestemt ved andre
end de hjemlige, let overskuelige FornødenhederLujo Brentano: Ueber die
Ursachen der heutigen socialen Noth. Leipzig 1889. Smlgn. samme
Forfatters Die Arbeitergilden der Gegenwart. I. p. 58 ff., II. p. 320..
—

Naar den anden Teori vil have Fordelingen bestemt ved Enhvers
fornuftige Fornødenheder, er det klart, at det ikke kan være det
enkelte Individs egen Fornuft, der skal afgøre, om hans Fornødenheder
ere »fornuftmæssige«. Det maa være Statsmagtsudøvernes Fornuft, og de
enkelte Individer gøres altsaa umyndige. Selvom en Regulering af
Fornødenhederne er nødvendig, idet Staten jo maa bestemme sine
Embedsmænds Levefod (standard of life), vil det dog ligesaa lidt her
som ved Produktionen være heldigt, om denne Reguleren ikke har en fri
Udfoldelse og Tillempelse ved Siden, forat Sammenligning og Valg kunne
ske i saa stort Omfang som muligt.

10. En Samling Individer, som hverken have Ret til at afgøre, hvilke
Evner eller hvilke Fornødenheder de besidde, men som maa finde sig i at
blive tilskaarne efter et af Autoriteter fastslaaet Skema, — en saadan
Samling Individer er en blot Masse, ikke noget organiseret Samfund. Og
det er ligegyldigt, om man tænker sig Samfundets fremtidige Ledere som
Genier, eller om man tænker sig dem som Idioter, — om man tænker sig
dem som enevældige Monarker og Diktatorer eller som udgaaede af hele
Folkets Valg. Hvad der giver Livet dets Værdi, den frie Udfoldelse af
Evner og Drifter, er i alle Tilfælde bortfaldet.

Trangen til selv at afgøre, hvilke Evner og Fornødenheder man besidder,
og hvilke af dem der fortjene at udvikles og tilfredsstilles, er ikke
blot en egoistisk Trang. Den er, som vi have søgt at vise, Betingelsen
for, at der i Samfundet kan findes produktive Kræfter, som frembringe
noget Nyt og ikke vedblive at gaa i de gamle Spor. Selve den
sædvanemæssige Virksomhed øves kun ret, naar Individet selv bestemmer
sig til den. Men naar det gælder om at slaa ind paa nye Veje, er
Tilfredsstillelsen ved at følge sit eget Initiativ til det, man anser
for godt og gavnligt, ofte den eneste Løn, der gives. Store Opfindere
bryde sig ofte slet ikke om den Fordel, de selv kunde have af deres
Opfindelser, og de bedrages da ogsaa ofte nok for den. Hvad der
forbitrer dem Livet og gør deres Skæbne haard, er de Hindringer, der
stille sig i Vejen for den frie Brug af deres Kræfter i den Retning, de
ønske. Hvorledes vil det da ikkegaa, naar alle Arbejdsmidler tages i
Beslag af Statsmagten! Hvorfra skulle da Midlerne komme til de private
Experimenter, som Kulturen skylder saa Meget, hvis den ikke skylder dem
Alt? — Schäffle har vel hævdet, at man gør Socialismen Uret ved at
mene, at den nødvendigvis ophæver al fri Bevægelse og al fri
Disposition over materielle Goder. Han skelner skarpt mellem
Nydelsesmidler og Produktionsmidler og søger at paavise, at Socialismen
kun ophæver Ejendom som Produktionsmiddel, ikke som Nydelsesmiddel.
Over de Nydelsesmidler, som i det socialistiske Samfund tilfalde os,
kunne vi frit disponere. Vi kunne opsamle Indtægter til Brug i vore
egne private Øjemed eller forat give Gaver og Hjælp til
AndreSocialismens Kvintessens. Dansk Overs. p. 84—97. — Smlgn. ogsaa
Gustav Bang: Den socialistiske Fremtidsstat. Københnvn 1903. p. 78..
Men det er dog ikke noget stort Raaderum, den frie Bevægelse her faar.
Forbruget af det Opsparede foregaar med stor Hurtighed, naar jeg ikke
har Lov at gøre det frugtbringende ved at overlade det til Andre, som
savne det. Dersom disse til Gengæld forat faa Lov at bruge, hvad jeg
havde opsparet, gav mig et vist Vederlag for den Tid, i hvilken jeg
overlod dem Brugen, saa kunde jeg anvende denne Tid til Sysler, som
ikke var umiddelbart produktive, skønt de kræve alvorligt og langvarigt
Arbejde. Og denne Tid vil være saameget desbedre anvendt, som den
maaske kan bruges til Arbejder, hvis Værdi ingen Anden, særligt ikke de
i Samfundet herskende Myndigheder anerkende, enten fordi det ikke
indses, at de svare til virkelige Fornødenheder, eller fordi de svare
til Fornødenheder, der først skulle vækkes, og hvis Vækkelse vil gøre
Livet rigere. I den socialistiske Stat, der forbyder al Rente, vil der
kun være Plads for saadanne Sysler, som Statsmagten vil begunstige.
Ikke blot vil den individuelle Produktion falde bort, men den
individuelle Nydelse vil blive holdt indenfor visse snevre Grænser. Der
vil ikke kunne danne sig friere og ejendommelige Retninger og
Bestræbelser, naar der leves af Statsmagtens Forgodtbefindende. Renten
er ganske vist en Indtægt, som Besidderen faar uden selv øjeblikkeligt
atproducere den; men den har den sociale Betydning at gøre andre
Virksomheder end den øjeblikkeligt nyttebringende mulige og at
begunstige Sparsommelighed. Den Sparsommelige véd nu, at han kan opnaa
ikke blot at betrygge sin egen Existens, men ogsaa paa varig Maade at
fremhjælpe Interesser og Bestræbelser, han sætter Pris paa. Renten kan
naturligvis misbruges til Lediggang; men al Dispositionsret kan
misbruges: Statens Dispositionsret kan jo ogsaa misbruges. — Ligesom
Socialismen forudsætter en Menneskehed, der kan stille fuldkomne
Regenter, saaledes forudsætter den ogsaa en Menneskehed, hvis Virkelyst
og Opfindelsesevne ikke svækkes, fordi dens Initiativ hæmmes og dens
Fornødenheder bestemmes af Andre.

Gennem det private Initiativ kommer der frisk Blod ind i det sociale
Liv. Den Enkelte maa derfor ikke være absolut udelukket fra at
producere. Det vilde være absurd, om han vel skulde have Lov til at
fortære sine Sparemidler ved Udsvævelser, men ikke til at bruge dem som
Produktionsmidler. Denne Skranke for Friheden til at forsøge og til at
vove, vil aldrig kunne udholdes. Og det vil ikke blot være en Skranke
for den Enkeltes Frihed, men ogsaa for Samfundets egen Udvikling.
Bureaukratisk og parlamentarisk Selvgodhed vil hæmme Fremskridtet paa
utaalelig Maade. Ikke blot den materielle, men ogsaa den ideelle Kultur
vil lide derved. Gennem Arvelovgivningen og gennem Statens Overtagelse
af private Foretagender af almennyttig Karakter, naar de et vist Antal
Aar ere komne Grundlæggerne til Gode, og naar de egne sig til at ledes
af det Offentlige, vil det kunne hindres, at der af den for hele
Samfundet saa vigtige private Foretagsomhed og Nydannelse udvikler sig
en Arveadel. Forholdet kunde ordnes i Analogi med de nyere Ordninger af
Forfatter-, Kunstner- og Opfinderrettigheder.

Den spekulative Socialisme vil tilstoppe Kilden til Goderne, forat
Fordelingen kan blive desbedre. Men den hilder sig derved i en
Modsigelse, da der tilsidst ingen Goder vil blive at fordele, naar
Fremskridtets Kilde tilstoppes. Den utopiske Socialisme var
konsekventere: den forudsatte ikke blot en begrænset eller lukket Stat;
men den fordrede ogsaa Fornødenhederne direkte regulerede. Saaledes f.
Ex. Platon og Campanella. Dennyere Socialisme gør den individuelle
Frihed den Indrømmelse at tilstede Privatejendom af Forbrugs- og
Nydelsesmidler og vil kun have Forbud mod at bruge disse som
Produktionsmidler. Jo mere den sociale Erfaring skrider frem, desmere
ville sikkert ogsaa den strenge Socialismes Tilhængere indse, at den
sociale Etik for sin egen Skyld maa fordre og fremme den individuelle
Frihed, ikke blot til Forbrug og Nydelse, men ogsaa til Arbejde og
Produktion. Idetmindste forudsætter Ophævelsen af Produktionsfriheden
som Løsning af det sociale Problem psykologiske og sociale Forhold, der
ere i den Grad forskellige fra de nu foreliggende, at det vilde være
dogmatisk Forvovenhed at udtale sig afgørende om, hvad de ville gøre
muligt eller ikke muligt.

11. Det er en socialistisk Hovedsætning, at Arbejdet er Kilden til al
Værdi og al Kultur. Gothaerprogrammet begynder med denne Sætning. Men
den indeholder en vis Tvetydighed, som ogsaa ligger i Ordet Arbejde.
Der gives jo ikke blot et materielt, men ogsaa et aandeligt Arbejde. Og
selvom vi ved Betragtningen af den materielle Kultur især tænke paa det
materielle Arbejde, saa har det dog vist sig, at den forandrede og
forbedrede Stilling, Arbejdet i den materielle Kulturs Tjeneste
indtager i den nyere Tid, hænger sammen med, at den moderne Industri i
saa høj Grad er en Anvendelse af den moderne Videnskabs Resultater. Det
materielle Arbejde forudsætter altsaa her aandeligt Arbejde, Musklens
Arbejde forudsætter Hjernens. De Forsøg, Tanker og Planer, som
aandeligt Arbejde har ført til, have givet utallige materielle
Arbejdere nok at gøre. Man vil derfor ikke kunne gennemføre en
Samfundsordning, naar man begynder med, som de socialdemokratiske
Programmer fra Gotha (1875) og Gent (1877), at stille Arbejderklassen
(hvorved menes de materielle Arbejdere: Genterprogrammet kalder den
Proletariatet) i Modsætning til alle andre Klasser. Det kan være
berettiget i Kampens Hede; men dersom Følelsen af Modsætning og
Sondring overfor det øvrige Samfund næres for stærkt, spærres den
eneste Vej til bedre Tilstande.

Ikke fysisk Arbejde alene er Kilde til Rigdom og Kultur. Det største
Kulturarbejde er øvet paa det aandelige Omraade.Naturligvis maa de
materielle Fornødenheder tilfredsstilles, for at man kan arbejde. Og
meget aandeligt Arbejde behøver materiel Hjælp. Organisten vilde være
hjælpeløs uden Bælgetræder. Men det er dog ikke Bælgetræderen, der er
»Kilde» til Musiken. — Socialismen sætter ogsaa fri Tænken og Forsken
og offentlig Undervisning paa sit Program. Den maa da anerkende, at
hele den aandelige Atmosfære i hvilken Arbejderen lever, er af den
største Betydning for ham. Den moderne Filosofi og Socialvidenskab
førte først til Ophævelse af de gamle Lav og dernæst af de
Bestemmelser, der hindrede Arbejderne i at danne lovlige og
lovbeskyttede Associationer. Den ensomste Forsker kan sende Tanker ud i
Verden, som ved deres Indflydelse paa den almindelige Livsopfattelse og
den offentlige Mening kan bestemme Kulturens Gang i langt højere Grad
end mange Tusinders materielle Arbejde. Dette er nu én Gang saa, og
ingen Programmer kunne hindre det. Hvis Fremtidsudviklingen skal gaa i
en sund Retning, maa man stræbe efter at forminske Afstanden mellem
materielt og aandeligt Arbejde. Men en saadan Bestræbelse kan ikke
lykkes, naar Arbejderklassens Modsætning til alle andre Klasser saa
skarpt betones, som det i Regelen sker. — Det skal indrømmes, at de
»andre« Klasser, de Klasser, der hidtil næsten udelukkende have været
stillede saaledes, at de have kunnet paatage sig aandeligt Arbejde,
ikke altid have vist den Adfærd overfor Arbejderklassen, som deres
Pligt paabød. Fordomme af forskellig Art, Aandshovmod og Mangel paa
Sympati have hindret dem i at anerkende dens Ret. Her ligger den
vigtigste Skyld for Misforholdet. Men vi spørge her ikke først og
fremmest efter Skylden; vi undersøge, hvor stor Modsætningen mellem
Klasserne i Samfundet faktisk er og etisk-socialt set bør være.

Hine socialdemokratiske Programmer stride egentligt mod Marxs Lære,
efter hvilken al Klasseforskel skal bringes til at høre op, ligesom
Standsforskellen mellem Adel og Borgere faldt bort ved Revolutionen.
Arbejderklassen staar dog ikke endnu overfor de andre Klasser, som den
tredie Stand ved Revolutionens Udbrud stod overfor den Tids »højere«
Stænder. Den Klasse, der nu med Haan kaldes Bourgeoisiet, havde skabt
denmoderne Industri og Handel, Videnskab og Kunst, og af den var i de
germanske Lande den protestantiske Frihedsbevægelse fremgaaet. Trods al
den Beundring, der maa føles overfor Arbejderklassens Udvikling i det
sidste Aarhundrede, kan det ikke siges, at den nu har naat et lignende
Punkt, som den tredie Stand havde naat for hundrede Aar siden. Dens
Udvikling er endnu ikke afsluttet. Det er ikke dens egen Skyld; ti
Betingelserne ere først nyligt komne til Stede. Men saa meget desmindre
er det da berettiget at betone Klassemodsætningen saa stærkt, som
Marxismen gør det. I hvert Tilfælde have de modstaaende Klasser
gensidigt Meget at lære af hinanden. Og den Arbejderklasse, der
forhaabentligt engang vil komme til at omfatte Alle, vil ikke være den
nuværende, ufuldkomment udviklede Arbejderklasse, der ikke blot paa
Grund af sine Interesser men ogsaa paa Grund af sin ufuldkomnere
Udvikling staar i Modsætning til de andre Samfundsklasser. Ufuldkomment
udviklet vil den vedblive at være, saalænge den endnu — paa Grund af
Klassekampen — maa optræde som Masse, uden at der kan foregaa en fri
Individualisering indenfor den. Saalænge man f. Ex. betragter
Forholdstalsvalgmaaden som en rent aristokratisk Indretning, er det
klart, at Forstaaelsen af den personlige Selvstændigheds Betydning
mangler. De dogmatiske Stridigheder indenfor det tyske Socialdemokrati,
der have ført til Udstøden af Personligheder, hvis intellektuelle
Selvstændighed ikke kunde bøje sig for Programmets ene saliggørende
Sandheder, pege i samme Retning. Hvis det er rigtigt, at den
socialdemokratiske Parti styrelse i Tyskland literært har større Magt
og Indflydelse over sine Partifeller end Statsmyndighederne over deres
Undersaatter,B. Friedländer: Die vier Hauptrichtungen der modernen
socialen Bewegung. Berlin 1901. I, p. 302. — Smlgn. ogsaa Bruno Wille:
Die Philosophie der Befreiung. Kap. 13 (Parteiherrschaft). vidner dette
om stor aandelig Umyndighed indenfor Klassen. De teoretiske Anarkister
gøre her et gavnligt Arbejde ved deres Kritik; til Gengæld betragtes de
som Frafaldne og regnes til »Bourgeoisiet«.

12. Problemet vil dog stedse blive stillet paany, paa Grund af en
Omstændighed, som Socialisterne i Regelen skyde til Side,nemlig det
Naturinstinkt, som bevirker en Tendens til en stærkere
Befolkningsforøgelse, end der altid svarer til Næringsmidlernes
Forøgelse. Selvom Malthus skulde have overdrevet denne Tendens, saa
virker der dog her aabenbart en Kraft; som stedse paany vil føre udover
enhver Ligevægtstilstand, man kunde tænke sig tilvejebragt. (Smlgn.
XXV, 2). Hvis det lykkedes at indrette en Ordning, ved hvilken Enhver
trygt kunde se Fremtiden imøde, vilde denne Tryghed blandt Andet lægge
sig for Dagen ved, at der stiftedes talrige Familier, saa at der snart
igen kom overflødig Arbejdskraft, flere Hænder end der maaske var
Arbejde til, og flere Munde, som kræve Føde. Dette er en simpel Følge
af den samme Aarsag, som gør, at ogsaa nu Ægteskabernes Antal stige,
ikke blot naar Kornpriserne falde, men allerede, naar der blot er
Udsigt dertil, eller naar en forhaabningsfuld Stemning raader»Efter en
god Høst pleje Vielsernes og Fødslernes Antal at tiltage i betydelig
Grad, og ligeledes omvendt at aftage efter en slet Høst. I det første
Tilfælde er det endnu mere Haabet end den virkelige Besiddelse, der
tilskynder til ny Familiestiftelse, hvorfor man ikke finder den
stærkeste Tilvæxt ved de absolut laveste Kornpriser, men ved dem, der
staa i den mest paafaldende Modsætning til et foregaaende Uaar«.
Roscher: Die Grundlagen der Nationalökonomie. § 240..

De sociale Forhold bestemmes til enhver Tid ved Forholdet mellem
Befolkningens Tilvæxt og den Grad, i hvilken forøget Kløgt og Energi
kunne forøge Jordens Produktivitet. Hvor forskellige Kræfter virke
sammen, vil der indtræde en rytmisk Bevægelse, idet snart den ene,
snart den anden Tendens faar Overhaand. En Tilværelse, der ikke er
underlagt en saadan rytmisk Skiften, kende vi ikke, og forstaa vi ikke.
Det er de forskellige Kræfter og den Maade, hvorpaa de brydes mod
hverandre, der gør Livet til en Kamp og volde Smerte, især hver Gang
Svingningernes Udslag bliver større. Det er ikke sagt, at
Menneskenaturen bestandigt vil medføre den samme stærke
Forøgelsestendens; men en afgørende Forandring i denne Henseende ligger
for fjernt til, at den for os kan faa nogen etisk Betydning. Igennem
den haarde Kamp med de givne Vilkaar

har Menneskenaturen udviklet sig til sit nuværende Trin; det er den,
der gør de strenge Fordringer om Selvbeherskelse, Klogskab og Sympati
nødvendige; og Vilkaarene ville, saavidt vi kunne se, ikke foreløbigt
forandres. (Smlgn. med det her udviklede XI, 10; XVII, 2 og XXV, 2).

Vi se derfor ogsaa, at der, naar et socialt Lag har arbejdet sig frem
til gunstigere Forhold, til en højere Levefod, nedenunder det danner
sig et nyt Lag, hvis Levefod trænger til at hæves. Efter
Landboreformerne i Danmark i Slutningen af det 18. Aarhundrede voxede
paa Grund af Udparcelleringerne og det forøgede Behov af Arbejdskraft
Husmændenes og Landarbejdernes Antal — men voxede i en Grad, der
stillede et nyt socialt Spørgsmaal i Stedet for det, der nyligt var
løst. »Selv for de Husmænd, der havde Jord, var Stillingen ingenlunde
altid god. Og de Husmænd, der vare jordløse eller vare Indsiddere, og
det var omtrent Halvdelen af det samlede Antal, de sad næsten altid i
meget ringe Kaar; de vare snarere gaaet tilbage end fremad«Falbe
Hansen: Stavnsbaandsløsningen og Landboreformerne. I. p. 139.. Paa
lignende Maade omfattede Fag- og Forbrugsforeningerne fra først af kun
de mest intelligente Arbejdere; de Fag, der ikke kræve nogen videre
Specialuddannelse, bleve ikke organiserede. Arbejderbevægelsen truede
en Tid med at ende i Dannelsen af et Arbejderaristokrati, der — som det
er blevet sagt — blev betragtet af de »ulærte« Arbejdere med lignende
Følelser som Overhuset i den parlamentariske Verden. Der maatte da en
Bevægelse i Gang for at organisere de »ulærte« ArbejdereSidney and
Beatrice Webb: History of Trade Unionism. p. 373—393.. Desuden ville
uheldigt stillede Arbejdere naturligt søge hen til Egne og Lande, i
hvilke der allerede er opnaaet gunstigere Stilling for Arbejderstanden.
Der foregaar saaledes i Europa en stadig Vandring af Arbejderskarer fra
Øst til Vest og fra Syd til Nord; — og helt ude i den østlige Horisont
true den gule Races flittige og nøjsomme Arbejdere. — Problemet vil i
lange Tider følge Slægten paa dens vej: en Løsning én Gang for alle er
usandsynlig.

13. Den socialistiske Teori er en afgjort idealistisk Teori, forsaavidt
den hviler paa Overbevisningen om den menneskelige Villies Evne til at
rydde alle Vanskeligheder for Dannelsen af et harmonisk Menneskesamfund
af Vejen. Den betragter jo Arbejdet som en Kilde til al Rigdom og
Kultur og ser bort fra alle Naturaarsager, der kunne fremme eller hæmme
Kildens Løb. Ved denne Idealisme, der ikke lader sit Haab og sin
Begejstring svækkes ved ængstelige Hensyn til de naturligt og historisk
givne Betingelser, er Socialismen i Slægt med det Bedste i det 18.
Aarhundredes Tankegang, skønt den paa den anden Side ved sin
Anti-Individualisme betegner en Reaktion mod det 18. Aarhundrede. Saa
mange teoretiske Fejltagelser og Illusioner, man end maatte kunne
paavise i Socialismen, saa fremtræder den dog i Praxis som en af de
betydningsfuldeste etisk-sociale Bevægelser i Nutiden. Den har
forstaaet at vække og begejstre Arbejderne; den har rettet deres Tanker
mod Idealer og Opgaver, der omfatte langt mere end den snevre Kreds, i
hvilken den isolerede individuelle Selvopholdelsesdrift bevæger sig.
Den har stillet Millioner af Mennesker et stort fælles Ideal, der
løfter den Enkelte op over den snevre Interessekreds, rettet Blikket
mod et Fremtidsbillede, der viste Guldalderen foran os, ikke bagved os;
— og den har samtidig formaaet at faa et fast Tag i de rent praktiske
og materielle Interesser, at bruge disse som Motiver, der kunde føre
den Enkelte ud over ham selv. Uden et stort Fremtidsbillede kan ingen
social Bevægelse gaa for sig. Undertiden — saaledes for faa Aar siden i
England — var Fagforeningsbevægelsen ved at gaa i Staa, og det var da
den begejstrede Tro paa det socialistiske Ideal, der vakte Driften til
Fremgang igen. Fra oven kan Udviklingen ikke ledes; selvom der kan
komme frugtbare Tankespirer og Impulser fra de andre sociale Lag, maa
Selvvirksomheden fremfor Alt vækkes, og dertil behøves Idealer, som
staa i naturligt Forhold til den Trang, som føles, og til den
intellektuelle og moralske Horisont, der staar aaben. Hvis de andre
sociale Lag ikke synes om disse Idealer, og hvis de finde Trangen for
lav og Horisonten for snever, saa er det deres Opgave at ændre
Livsvilkaar og Samfundsforhold saaledes, at Trangen kan højnes,
Horisontenudvides, og dermed ogsaa Idealet faa en anden Karakter. Den
socialistiske Bevægelse er er en Fortsættelse af den store
Frihedsbevægelse, som mange Liberale ventede afsluttet med
Menneskerettighedernes Erklæring, med Parlamentarisme og Frihandel. Den
er den positive Side af den store Emancipationsproces, der begynder i
det 18. Aarhundrede. Den Interessernes Harmoni, som ældre
Nationaløkonomer og Utilitarianere troede paa, søger den at gøre til en
Kendsgerning. Og samtidigt vil den republikanisere og demokratisere den
Menneskelighedsfølelse, som det gamle Samfund væsentligt kun kendte i
Form af Herrens patriarkalske Forhold til de Afhængige. Den vil udvikle
Menneskekærligheden til Retfærdighed. Skyggesiderne og Illusionerne i
Fremtidsbilledet ville kunne rettes under den videre Udvikling.
Socialismen maa lære at skelne mellem Ideal og Virkelighed. Idealet
behøver ikke at miste sin drivende Kraft, fordi man ikke tilslører og
overser de virkelige Forhold. Og den maa navnligt lære, at hvis den har
en Fremtid, kommer denne væsentligt gennem det frie Arbejde og den frie
Association, selvom Staten meget vel i langt højere Grad, end vi nu ere
vante til at tænke os, kan træde beskyttende, hjælpende, udlignende og
opdragende til.

14. Som allerede berørt (9) griber Statsmagten uafbrudt ind i den
sociale Udvikling, selv hvor man ikke bliver sig det tydeligt bevidst.
Der gives ikke en eneste Side af den politiske Ordning (Forfatning,
Administration, Finans-, Rets- og Militærvæsen, Kirke- og
Undervisningsvæsen), som ikke paa en eller anden Maade bliver af
bestemmende Indflydelse paa Arbejdsforholdenes Ordning. Et stort
Fremskridt vilde det allerede være, om man blev sig dette tydeligere
bevidst, saa at denne saare væsentlige Side ved de politiske Spørgsmaal
blev dragen mere frem. Det er dog de politiske Spørgsmaals sociale
Betydning, som først giver dem virkelig Interesse. Hvor denne Betydning
helt er tabt af Syne, er den politiske Strid enten en rent personlig
Strid om Magten eller en Strid om blotte Formaliteter. — Ti skulle her
nævne nogle Punkter, hvor Staten uden at krænke Frihedsprincipet kan
udrette Meget i Henseende til Arbejdets Ordning og Udbyttets Fordeling,
og hvor den ogsaaallerede — ved en ubevidst eller uvilkaarlig
Socialisme — har grebet ind.

a) Allerførst maa fremdrages Fordringen om, at der vises simpel
Retfærdighed. De store Tyve ere endnu i mange Henseender heldigere
stillede end de smaa. Man ser med mistænksomme Blikke paa Bevægelser i
Arbejdernes Kredse, som man i andre Kredse af Samfundet ikke vilde
lægge Hindringer i Vejen. Den Modstand, som er bleven gjort mod
Arbejdernes Ret til personlig Frihed og deres Forsamlings- og
Foreningsret, har ikke kunnet stemme dem venligt overfor de herskende
Stænder. Adam Smith klagede i sin Tid over, at Mestrene maatte indgaa
Forbund om at nedsætte Arbejdslønnen, medens Arbejderne ikke maatte
indgaa Forbund om ikke at arbejde under en vis BetalingOm
Nationalvelstand. Dansk Overs. I, p. 202 f.. Den tyske Lovgivning
anerkendte paa lignende Maade endnu i den nyeste Tid Arbejdsgivernes
Lavsforeninger, men ikke Arbejdernes tilsvarende Foreninger, og den
megen Tale om at genoprette de gamle Lav gaar i Virkeligheden ud paa at
gøre Arbejderne afhængige af ArbejdsgiverneL. Brentano: Die gewerbliche
Arbeiterfrage. (Schönbergs Handbuch 1. Udg. J). p. 931 f. 9 0..

b) Staten har erkendt det som sin Pligt at beskytte Arbejdernes Frihed,
Sundhed, Sikkerhed og Moralitet overfor Arbejdsgivernes Vilkaarlighed.
Efter en haard Kamp gik — først i England — den saakaldte
Fabriklovgivning igennem, der regulerer Sikkerheds- og
Sundhedsforanstaltninger i Fabriker og Bjergværker, bestemmer
Arbejdstidens Længde, fastsætter Grænser og nærmere Bestemmelser for
Kvinders og Børns Arbejde, forbyder Arbejdslønnens Udbetaling paa
Værtshuse og fordrer den ud betalt i rede PengeGneist: Das
Self-Gowernment in England. 3. Aufl. p. 314 f. — L. Brentano: Die
gewerbl. Arbeiterfrage. (Schönbergs Handbuch I). p. 973. — K. Marx: Das
Kapital. 2. Aufl. I, p. 224-314. — Karakteristisk er den Modstand,
Utilitarianerne gjorde mod Fabriklovgivningen, undtagen forsaavidt den
gjaldt Beskyttelse af Børnene. Leslie Stephen: The Utilitarians. III.
p. 175—177.. — Ligesom det har vist sig, at det frie Arbejde er mere
produktivt end Slavearbejdet, saaledes

har det ogsaa vist sig, at de gunstigere Betingelser, som denne
Lovgivning, der efter engelsk Mønster ogsaa blev gennemført i andre
Lande, har skaffet Arbejderne, langt fra at skade Produktiviteten netop
har forøget denne. Den har ikke blot, som selv Karl Marx indrømmer,
bevirket »Fabrikarbejdernes fysiske og moralske Genfødelse«; men den
større Friskhed og Kraft, hvormed der nu kunde arbejdes, forøgede endog
ofte Arbejdets Produktivitet. Arbejdsgiverne selv fandt deres Regning
derved og opgave deres tidligere Modstand mod, hvad de — karakteristisk
nok — havde kaldt Indgreb i deres personlige Frihed! — Særligt har
Indskrænkningen af Arbejdstiden været et stort Gode, og det baade for
Arbejdsgivere og for Arbejdere. Som de engelske Fabrikinspektører sige
i en Beretning: forhen havde Herren ikke Tid til at tænke paa Andet end
Penge, og Arbejderne ikke Tid til at tænke paa Andet end Arbejde. Den
lange Arbejdstid gjorde Arbejderne til rent fysiske Væsener, idet al
deres Fritid gik med til Søvn og Hvile for at faa Kraft til at tage fat
paany. Man nærmer sig ved den successive Begrænsning af Arbejdstiden
til More's Utopia, hvor »Forfatningens vigtigste Formaal er at regulere
Arbejdet efter Folkets Fornødenheder, saaledes at der kan blive Tid til
overs til Udvikling af Aanden, hvori Utopianerne mene, at Livets Lykke
bestaar«. Fichte har med Rette sagt, at et Folks sande Rigdom bestaar i
den Fritid, det raader overSystem der Rechtslehre (1812). Nachgelassene
Werke. II, p. 543: »Das Eigenthum des Ganzen [ist] die Musse, die allen
nach vollbrachter Arbeit bleibt«. — Smlgn. L. Brentano: Die
Arbeitergilden der Gegenwart. II, p. 356: »Die Frage nach der Lange des
Arbeitstages ist eine Frage nach dem Stand der Civilisation«.. Ti den
Tid, der kan afses fra Arbejdet for de materielle Fornødenheder, kan
anvendes til en højere og friere Udvikling, til ædel Livsnydelse, til
at virke i den ideelle Kulturs Tjeneste og føle sig som Mere end et
Hjul i et stort Maskineri. — Det kommer naturligvis an paa, hvorledes
Fritiden benyttes, og man kan ikke undre sig over, at den ikke lige
strax eller altid benyttes saa godt som muligt. Der maa vækkes Drift og
skaffes Midler til højere Udvikling. Her bliver Undervisningsvæsenet,
baade det afStaten ledede og det af frie Kræfter besørgede, af største
Betydning, og ikke mindst Alt, hvad der kan gøres for at udbrede og
tilfredsstille Sansen for Kunst- og Naturskønhed. Gennem Deltagelse i
det politiske Liv udvikles Følelsen af borgerlige Pligter og
Rettigheder og af at arbejde med i det hele Samfunds Tjeneste. Man kan
ikke vente med at begrænse Arbejdstiden, til der er opnaaet Sans for at
bruge Fritiden godt; ti denne Sans opstaar først, naar Fritiden er der.
Og naar man klager over, at Arbejderne ikke forstaa at bruge deres
Fritid, saa er der langt mere Grund til at klage over den Maade, paa
hvilken de velhavende Klasser bruge deres Fritid. Naar man ikke er vant
til at have Fritid, er det intet Under, at man ikke har lært at bruge
den; men det er sørgeligt at se, hvor tomt og lavt ofte det er, hvormed
de saakaldte dannede og højere Klasser udfylde deres rigelige og ofte
ufortjente Fritid. Arbejderne maa netop have større Fritid, for at den
Maade, paa hvilken de nu ofte misbruge Fritiden, kan falde bort. Den
Otte-Timers Arbejdsdag forlanges, for at den »blaa Mandag« kan falde
bortRobert Seidel: Der achtstundige Arbeitstag. Zürich 1896. p. 4. —
Fordelingen 8 Timers Arbejde, 8 Timers Søvn og 8 Timer Fritid er
allerede foreslaaet af Comenius, og senere af Hufeland..

c. Staten kan fremdeles øve en udlignende Indflydelse paa de sociale
Modsætninger gennem Ordningen af Finans- og Skattevæsenet. Man har
endogAdolf Wagner: Direkte Steuern. (Schönbergs Handbuch. 1. Udg. II),
p. 169. 259. Smlgn. ogsaa Jhering: Der Zweck im Recht. 2. Aufl. I, p.
533. dateret en ny Periode i Skattevæsenets Historie fra den Tid af, da
man begyndte at fremhæve denne udlignende og fordelende Virkning af
Skatteordningen som et Hovedsynspunkt. Det er den »socialpolitiske«
Skatteteori, som anlægger dette Synspunkt ved Siden af det blot
finansielle. Henry George og hans Tilhængere vente endog det sociale
Spørgsmaals fuldstændige Løsning gennem Beskatning af Jordrenten. Uden
Staten vilde Jordrenten ikke existere, og derfor er den det rette
Skatteobjekt. — Herhen hører ogsaa en stærkere Beskatning af Arv og
Afskaffelse af Arv gennem Sidelinier.d) Et Skridt videre fører
Spørgsmaalet om, hvorvidt Staten skal oprette Forsikringsanstalter for
Arbejderne. Dersom det skal være en Tvangssag for Arbejderen at benytte
sig af saadanne Anstalter, berøves han let sin personlige Uafhængighed.
Ti naar Staten ikke kan garantere ham stadigt Arbejde for en vis Løn,
kan en Svingning i Forholdene gøre ham arbejdsløs og derved ude af
Stand til at betale Indskud, hvorved han igen mister hvad han tidligere
har indskudt. Det vil da staa i Arbejdsgiverens Magt at paalægge ham
Betingelser, han ikke vilde finde sig i, naar han ikke frygtede for at
miste sine tidligere IndskudL. Brentano: Die gewerbl. Arbeiterfrage.
(Schönbergs Handbuch. 1. Udg. I) p. 985 f.. Staten vil sikkert her, som
paa saa mange andre Punkter, virke bedst ved at virke indirekte,
saaledes at den støtter og kontrollerer de Organisationer, der have
udviklet sig ved Arbejdernes egen frie Sammenslutning.

e) Der er mange Virksomheder, baade paa Produktionens og paa
Omsætningens og Samfærselens Omraade, som Stat og Kommune allerede have
overtaget og ville kunne overtage efterhaanden. Hvor Grænsen ligger i
denne Henseende, kan kun fremskridende Erfaring afgøre. Her har netop
den empiriske Socialisme sin store Betydning. Men for at kunne benytte
Erfaringen maa man have sikre Kendsgerninger. Og her er et Omraade,
hvor Staten kan gøre uberegnelig Nytte: ved at tilvejebringe en
nøjagtig Statistik. De nordamerikanske Fristater ere i denne Henseende
gaaede i Spidsen. Baade i de enkelte Stater og for hele Unionens
Vedkommende er der oprettet Anstalter for Arbejderstatistik. I den Lov,
ved hvilken i Aaret 1888 the United States Department of Labour
oprettedes, angives dets Opgave at være den, at samle og i de forenede
Staters Befolkning udbrede Oplysninger »angaaende Arbejderspørgsmaal i
dette Ords mest omfattende Betydning, særligt om Arbejdets Forhold til
Kapitalen, om Arbejdstiden, om mandlige og kvindelige Arbejderes
Fortjeneste og om Midlerne til at fremme Arbejdernes materielle,
sociale, intellektuelle og moralske Velfærd.«Den sociale Lovgivning og
den offentlige Debat i de forenede Stater har allerede høstet Gavn af
denne ForanstaltningErnst Beckman: Den sociala fragan och statistiken.
(Nordisk Tidsskrift. 1893)..

Den nærmere Udvikling og Begrundelse af de her nævnte Punkter (og
hvilke flere der kunde føjes til) tilkommer Nationaløkonomien. Her ere
de blot anførte, fordi de alle forudsætte en etisk-social Opfattelse af
Staten og dens Virksomhed og en Erkendelse af, at Statshjælp og
Selvhjælp ikke udelukke hinanden. Det kommer kun an paa at anbringe det
rette Forhold mellem dem. De frie Kræfters Omraade er det egentligt
produktive, det, hvor Initiativerne trives; Staten kan kun yde
Beskyttelse, Form og materiel Støtte for det, der selv har arbejdet sig
frem. Forholdet mellem Statshjælp og Selvhjælp bør netop være det
omvendte af det, som den spekulative Socialisme, i mærkelig
Overensstemmelse med Bureaukrati og Absolutisme, fastsætter. Og da
Erfaringerne gøres bedst i mindre Kredse, vil kommunal Ordning af
ProduktionenSmlgn. F. Pio: Kommunesocialisme. (Tilskuereren. 1903). —
som ogsaa den empiriske Socialisme hævder — have mange Fortrin fremfor
den egentlige »Statssocialisme«. Man er ogsaa fra socialistisk Side
begyndt at komme bort fra at tænke sig Staten — efter den Betydning, i
hvilken vi nu tage dette Ord — som den Samfundsform, der skal overtage
hele Produktionen. Man tænker sig Organisationer af højst forskellig
Art og Omfang, alt efter Opgavernes Art, og man tænker sig en Samvirken
mellem disse forskellige AssociationerGustav Bang: Den socialistiske
Fremtidsstat, p. 64.. Sandsynligvis maa denne Betragtning, der — i
Forbigaaende sagt — fører bort fra den egentlige Marxisme, udvides
saaledes, at det frie, industrielle Initiativ faar sin Plads ved Siden
af det Selvstyre, man indrømmer de smaa og store Organisationer. Der
maa være en stadig Vexelvirkning mellem de Enkelte, de frie
Kultursamfund og Staten, forat Udviklingen skal blive sund og kraftig.

15. Den spekulative Socialisme ophæver ikke absolut Privatejendom, men
indskrænker den til Brugs- og Nydelsesmidler.

Der vilde kun være fuldstændig Modstrid mellem Privatejendom og
Socialisme, dersom man antog Ejendomsretten for ubetinget. Men en
ubetinget Ejendomsret kan ikke paavises noget Steds i Historien. Ideen
ora den übetingede Ejendomsret er en Fantasi, som Individualismen
opstillede mod en vilkaarlig Statsmagts Luner. Til enhver Tid har
Statsmagten grebet ind i den Enkeltes Besiddelse, naar fælles
Interesser syntes at kræve det. Grænserne for disse Indgreb ere
skiftende, ændre sig med de historiske Forhold.

Selve Begrebet Privatejendom i den Udstrækning, i hvilken vi nu tage
det, er forholdsvis nyt. Paa de primitive Kulturtrin hersker
Fællesskabet. Jagtgrundene ere fælles for hele Stammen, og hos
agerdyrkende Stammer faar hver Familie aarligt sin Lod anvist, som
Familiens Medlemmer dyrke i Fællesskab. Det vilde naturligvis være
urigtigt at tænke sig dette Fællesskab som en Kommunisme i egentlig
Betydning; det betyder kun, at Trangen til gennemført Fordeling endnu
ikke er opstaaet, og at den Enkelte umiddelbart virker sammen med
Familien eller Horden, ikke endnu har nogen Anledning til at forsøge
paa at skille sin Existens fra den. Paa den anden Side vilde man ved at
karakterisere den »primitive Kommunisme« som en Assurance, det
primitive Fællesskab som »en rumlig Samværen af individuelle isolerede
Interesser«C. N. Sturcke: Samvittighedslivet I. p. 235. overføre
moderne Begreber, der skylde Individualismens Mekanik deres Oprindelse,
paa de gamle sociale Forhold. Man kan ikke sammenligne det gamle
Fællesskab med et moderne Aktieselskab, der netop er Udtrykket for, at
hidtil isolerede Interesser mødes for rent udvortes og upersonligt at
virke sammen. Hvad særligt Jordejendom angaar, er det af Betydning, at
den sociale Organisation i Klan og Familie i Tiden gaar forud for
Bosættelse og stadig JordbesiddelseB. W. Leist: Alt-Arisches Jus
Civile. I. Jena 1892. p. 512 f.. Den første egentlige Privatbesiddelse
er det Vildt, den Enkelte nedlægger, den Frugt, han høster, de
Redskaber og Klæder, han selv skaffer sig. Den rørlige Ejendom gaar
altsaa forud for den urørlige. Først senere gaar Jord over til
Privatejendom.Nødvendigheden af regelmæssig, efter en omfattende Plan
gennemført Dyrkning af Jorden, Arbejdets Deling, den vaagnende
Selvfølelse og Selvstændighedstrang hos de enkelte Individer (smlgn.
XI, 14 og XXIII, 3), alt dette var Aarsager, der maatte medføre en
Individualisering af Ejendommen. Den primitive Kultur kender hyppigst
kun en fælles Brugsret indenfor Stammen eller Familien, og en
Ejendomsret kun dér, hvor Stammer eller Familier støde sammen. Først
med Statens Udvikling opstaar den individuelle Ejendomsret som den af
Statsmagten anerkendte og beskyttede Besiddelse af materielle Goder.
Men selve denne Anerkendelse og Beskyttelse, som er et uundværligt
Moment i Ejendommens Begreb, viser, at Ejendomsretten ikke er
ubetinget. Statsmagten knytter stedse bestemte Betingelser til sin
Anerkendelse og sin Beskyttelse. Den sætter Skranker for Magten til at
skalte og valte med Besiddelsen. Man har ikke Lov at bebygge sin Grund,
dyrke sin Jord eller borttestamentere sine Penge, som man selv vil, og
man yder af, hvad man besidder, større eller mindre Bidrag til fælles
Formaal. Den Magt, som ved sin Anerkendelse og Beskyttelse gør den
blotte Besiddelse til Ejendom, er den samme, som paalægger Skranker og
Pligter: disse fremtræde altsaa ingenlunde som Indgreb i en fra først
af absolut Ejendomsret.

Det er tilsidst etiske Hensyn, der begrunde baade Anerkendelsen og
Indskrænkningen. — En Bestemmelse af Grænserne for de enkelte
Individers Raadighed over materielle Goder er for det Første nødvendig,
forat Staten skal kunne løse sin mest elementære Opgave, nemlig at
hævde Freden og Sikkerheden. Det er hertil ikke nok at fastslaa Grænsen
mellem Stammers eller Familiers Raaderum. Eftersom Udviklingen skrider
frem, faar Staten at gøre med de enkelte Individer og deres indbyrdes
Forhold og maa have Midler til at konstatere, hvor der har fundet
Overgreb Sted imellem dem. Dersom der f. Ex. hos en hidtil
nomadiserende eller af Plyndringstog levende Stamme begynder at udvikle
sig Agerdyrkning, vil denne fra først af være Enkeltes Sag. Men jo
Flere, der slaa ind paa denne Vej, des lettere vil der indtræde
Sammenstød, idet Flere vilde dyrke samme Stykke Jord. De Mægtigste
vilde søge at lægge Beslagpaa de største Stykker Jord; men herimod
vilde saa den store Mængdes Interesse rejse sig, da man var vant til at
benytte den fælles Jord til Græsning for hele Stammens Kvæg. Kun en
bestemt Fordeling og Afgrænsning fra Statsmagtens Side vilde her kunne
skaffe Fred og Sikkerhed til VejeSmlgn. D. M. Wallace: Rusland. Dansk
Bearbejdeise. II. p. 57—61.. — Dernæst er anerkendt og beskyttet
Besiddelse en Betingelse for stadig, selvstændig og opofrende
Virksomhed for Kulturens Formaal. At besidde Ejendom er at have et
socialt Tillidshverv. Vel tilfredsstilles ogsaa den Enkeltes
Selvstændigheds- og Magtfølelse derved; men den sociale Etik kan ikke
betragte den Begrundelse som tilstrækkelig, der blot betragter
Ejendommen som Personlighedens Forlængelse ud i Omverdenen. En saadan
Forlængelse eller Breden er naturligvis berettiget, hvor den ikke fører
til Strid og Sammenstød. Men den positive, sociale Betydning af den
træder først frem, naar den Enkeltes Selv- og Magtfølelse tages i
Samfundets Tjeneste. Ikke af den individuelle Personligheds Begreb i og
for sig, men af den sociale Nødvendighed af at have saa mange frie,
aktive Udgangspunkter for Kulturvirksomheden som muligt følger
Privatejendommens etiske Karakter. Den Enkelte har end ikke
selvindlysende Ret til det, han frembringer og erhverver ved eget
Arbejde; ti dette Arbejde er ikke en Skabelse af Intet; det er ikke
blot betinget ved hans egen Evne og Villie; — at det kunde øves, og at
det kunde blive frugtbringende for ham, skyldes Samfundets Beskyttelse
og Hjælp. Som han altsaa med Taknemlighed og Pietet maa føle, hvad han
skylder Samfundet, maa han ogsaa, naar han ser Tingene fra det etiske
Synspunkt, opfatte sin Besiddelse som Middel til at øve en Virksomhed i
Samfundets Tjeneste. Han er ligesaavel Embedsmand som de, Staten
særligt beskikker, og har sit etiske Ansvar for Anvendelsen af hvad han
ejer. Etisk set er der derfor ogsaa snevrere Grænser for Benyttelsen af
Ejendommen, end der er fra den ydre Retsordens Synspunkt. De materielle
Goder, som ere i den Enkeltes Besiddelse, skal han gøre saa
frugtbringende — ikke blot for sig selv, men for Slægten — som muligt.
De tilhøre ham nu, men de kunnesenere blive Andre til Del. Han har
derfor f. Ex. — selvom Lovgivningen ikke altid kan hindre det — ikke
Ket til at udpine Jorden ved Rovdrift og derved forringe dens
produktive Evne for Fremtiden. Det er en egoistisk Hensynsløshed
overfor de følgende Slægter. For en øjeblikkelig personlig Fordels
Skyld skyder man Slægtens blivende Gavn til Side. Ofte er det dog
ligefrem Uvidenhed, der ligger til Grund, og vi have da et interessant
Exempel paa, hvorledes forøget Indsigt kan forøge de etiske Pligter.
Det var først Liebigs Lære om Planternes Trang til Mineralstoffer, som
godtgjorde Rovdriftens Skadelighed og paaviste Slægtens Solidaritet i
Henseende til Jordens Brug.

Meget, som nu er Privatejendom, kan tænkes en Gang i Tiden at blive
Fællesejendom. Det kunde f. Ex. tænkes, at det viste sig
hensigtsmæssigt og muligt at inddrage al Jordejendom under Staten,
forat Jordrenten kunde komme hele Samfundet til Gode. Hvis det da
skete, vilde det ikke være noget Overgreb; det vilde være i Konsekvens
af den Tankegang, paa hvilken Privatejendommens etiske Begrundelse
beror. Hvad der taler mod denne Tanke er, at der sandsynligvis bringes
større Udbytte ud af Jorden ved privat Dyrkning end ved Statsdrift.

16. Privatejendom af materielle Goder gør Handel, ombyttende Virksomhed
nødvendig. I det socialistiske Samfund vilde der ingen Handel være: fra
Centralmagtens Sæde (i hele Staten eller i den enkelte Kommune) vilde
Produkterne og Nydelsesmidlerne fordeles omkring til de enkelte
Individer, men der vilde ikke være nogen mellem de utallige enkelte
Individer foregaaende Byttevirksomhed. En Centralisation af
Byttevirksomheden vil nu ogsaa være i Samfundets Interesse, idet
overflødige Mellemhænder derved kunde undgaas. Den stærke Blomstring af
Forbrugsforeningerne (XXVI, 6) viser, at der er langt flere overflødige
Mellemhænder end man paa Forhaand skulde tænke. Da Samfundet ikke
existerer for Handelens Skyld, men Handelen for Samfundets Skyld, er en
Bestræbelse som Forbrugsforeningernes fuldstændig berettiget og er et
væsentligt Led i den empiriske Socialisme. Men efter de overflødige
Mellemhænder bør man ikke dømme om Handelens Betydning. Handel beror
paa Virksomhed af de frie, individuelle Kræfter, der her visesig nok
saa værdifulde som ved Produktionen. Det gælder for den, der sidder
inde med Goder, han ikke selv bruger, at finde et Sted, hvor der er
Trang til dem. Handelsaanden bestaar langtfra blot i den Kunst at sælge
for Mere hvad man har købt for Mindre; den væsentligste Side ved den er
Evnen til at finde, hvor der er Fornødenheder at tilfredsstille. Der
udføres et produktivt Arbejde, naar der udfindes et Sted, hvor et
Produkt kan blive til Nytte, og naar Produktet flyttes derhen fra et
Sted, hvor det ikke er til Nytte. Socialistiske Teoretikere have ikke
villet anerkende dette. Og dog er det ligesaa klart, som at det er
produktivt Arbejde, Bonden foretager, naar han kører sit Korn til
Købmanden i Stedet forat lade det ligge paa Laden eller staa paa
Marken. Det er naturligvis Egeninteresserne, som fra først af sætte hin
Evne i Virksomhed, og dermed hænge de uheldige Sider ved Handelen og de
Handlende sammen. Naar man, især i tidligere Tider, saaledes de græske
Filosofer, de kristelige Kirkefædre og Skolastikere, saa ned paa
Handelen som en umoralsk Erhvervsvirksomhed, da var det, fordi den
mentes at frembringe Smaalighed, Pengegriskhed, Troløshed og
HjerteløshedPlaton: Lovene. Fjerde Bog. p. 705 f.. Man oversaa den
store etisk-sociale Betydning, Handelen har ved at knytte Menneskene
sammen gennem deres Interesser. Handelen er et Udtryk for, at det
enkelte Menneske og det enkelte Folk ikke er sig selv nok, hvorfor de
af fri Tilskyndelse søge Supplering. Den socialistiske Stat, der skal
udelukke Handel, maa enten (som Fichte tænkte sig den) være en lukket
Stat, der i økonomisk Henseende er sig selv nok, eller (som Rodbertus
tænkte sig den) en Verdensstat, der omfatter alle Folkeslag. Indtil en
saadan Verdensstat har udviklet sig, maa Handel være en Nødvendighed,
og Handelen vil endog være et Hovedmiddel for dens Udvikling. Og hvad
den lukkede Stat angaar, saa skulde denne i Følge Fichte kun staa i
intellektuelt, ikke i økonomisk Samkvem med andre Stater. Videnskaben,
ikke Handelen skulde betinge Sammenhængen mellem Menneskene. Men den
ideelle Sammenhæng afhænger her netop af den materielle; denne baner
Vejen for hin. Naar Baandetén Gang er knyttet af økonomiske Grunde, kan
der derved være forberedt en videregaaende Forbindelse. Allerede en
varig Handelsforbindelse forudsætter et Tillidsforhold, som bygger ikke
blot paa de egoistiske Interesser, men ogsaa paa Karaktererne. Livlig
Vexelvirkning og faste Baand mellem Individer af samme Folk og mellem
forskellige Folkeslag knyttes paa denne Maade. Handelen har derfor
spillet en stor Rolle i Kulturens Historie. Den har indledet
Forbindelse og bragt gensidigt Kendskab til Veje mellem Mennesker, der
ellers ikke vilde være komne i Berøring med hverandre. Den har ofte
udvidet den snevre Horisont, indenfor hvilken Blikket bevæger sig, før
Trangen til og Muligheden af Vexelvirkning med fjernere Dele af
Menneskeheden er fremkommen. Især hvor der finder Søhandel Sted med
fjerne Lande, fremmes et større Blik paa Livet og dets Forhold;
mangehaande nye Tanker og Planer røre sig; nye Sæder og Indretninger
blive bekendte, og der indledes en Frigørelse fra det Tilvante og
Overleverede. Med Skibene og Karavanerne følge de usynlige Passagerer:
gennem den materielle Forbindelse bringes ogsaa Menneskenes Følelser og
Tanker i Forbindelse. Den materielle Omsætning faar derved ogsaa
Betydning for det aandelige Liv. (Smlgn. XXIV, 1).

                          2. DEN IDEELLE KULTUR.

1. Den materielle Kultur gaar nærmest ud paa Tilvejebringelse af et
stort System af Midler. Men til Midler hører Formaal. Den materielle
Kultur peger derfor stedse ud over sig

1. Den materielle Kultur gaar nærmest ud paa Tilvejebringelse af et
stort System af Midler. Men til Midler hører Formaal. Den materielle
Kultur peger derfor stedse ud over sigselv. Det sociale Spørgsmaal
kommer jo netop frem derved, at Midlerne synes at brede sig paa
Formaalenes Bekostning, idet en stor Del af Menneskene synes at være
henviste til at holde Livet oppe, men undvære det, der først gør Livet
værd at leve. Vi synes at stønne under Vægten af et Apparat, som dog er
bragt til Veje for at gøre det lettere at leve. Den etiske Undersøgelse
af den materielle Kultur gik ud paa Muligheden af at komme ud over
denne Mislighed og at hævde den Grundtanke, at en menneskelig
Personlighed aldrig maa betragtes blot som Middel. Allerede denne
Grundtankes Anvendelse fører ud over den materielle Kultur, idet den
viser os, at al Kultur skal tjene Udviklingen af det personlige Liv. I
den ideelle Kultur, som bestaar i den frie Udvikling af Tænkning,
Fantasi og Følelse, er Personligheden mere end Middel; det er
Personlighedens egne Kræfter, som her sættes i Virksomhed, og det ikke
af anden Grund, end fordi der er en umiddelbar Trang til at bruge dem.
I Kraft af en højere Selvopholdelsestrang udfolde Tanke, Fantasi og
Følelse sig og skabe ejendommelige Former, i hvilke de faa Luft og
Udtryk. Her er intet fjernere Maal, som skal naas: den klare
Forstaaelse, det levende Fantasibillede, den inderlige og dybe Følelse
have deres Værdi i sig selv.

Forsaavidt kunde Forholdet mellem materiel og ideel Kultur synes at
være ganske simpelt: hin synes at forholde sig til denne som Middel til
Maal. Men hvor skal Grænsen sættes? Gives der nogensomhelst Udvikling
af Tanke, Fantasi og Følelse, der ikke igen kan virke tilbage paa den
materielle Kultur og lette Frembringelsen af materielle Goder direkte
eller indirekte? Der finder et stadigt Kredsløb Sted mellem ideel
Kultur og materiel Kultur. En højere Intelligens, en mere levende
Fantasi, en inderligere Følelse forandrer Arbejdets Vilkaar og
bestemmer dets Retning. Frie Bevægelser paa det aandelige Livs Omraade
vække Haab, Dristighed og Energi til ogsaa at gaa fremad paa den
materielle Kulturs Omraade. Og paa den anden Side er det materielle
Arbejde ikke altid blot Middel til at frembringe et Produkt; det kan
blive en Skole for Villien, en Form for Øvelse af Kræfterne. Hvis der
er en Fremgang i det materielle Arbejdes Vilkaar, maa den bestaa i, at
Arbejdet, selvom detikke er en Leg, dog forbindes med en umiddelbar
Tilfredsstillelse ved Kræfternes Brug. Mennesket er ikke blot et
Nervevæsen, men ogsaa et Muskelvæsen; det har ligesaa vel en Trang til
at bruge sine legemlige Kræfter som til at bruge sine aandelige
Kræfter, og Tilfredsstillelsen af denne Trang er Mere end blot Middel,
ligesaa vel som Tilfredsstillelse af Erkendelsestrangen er det. Dersom
det materielle Arbejde stedse kunde forbindes med en saadan umiddeldar
Tilfredsstillelse, vilde Modsætningen mellem materiel og ideel Kultur
falde bort i et væsentligt Punkt. Historien viser, at der paa ethvert
Trin af menneskelig Udvikling er baade ideel og materiel Kultur til
Stede, skønt de kunne være udviklede i forskellig Grad og til
forskellige Tider staa i forskelligt Forhold til hinanden.

Tilsidst gives der kun en eneste Vurdering. Baade materiel og ideel
Kultur faa deres Værdi ved at være Betingelser eller Former for
Fremgangen til den største Velfærd for saa Mange som muligt. Alt hvad
der direkte eller indirekte virker i denne Retning, er etisk set
produktivt. Kulturudviklingens Sundhed beror paa det rette Forhold
mellem materiel og ideel Kultur, mellem Arbejdet paa at sikre Livets
materielle Grundlag og Arbejdet paa Tankens, Følelsens og Fantasiens
Udvikling. Den etiske Maalestok for Rigdom og Kultur er Fritiden, d. v.
s. den Tid, som kan anvendes, og som virkeligt anvendes, til ideelt
Kulturarbejde. (Smlgn. XXVI, 14).

2. Vi ere dog endnu ikke komne videre, end at det allermeste Arbejde
gaar ud paa at skaffe Midlerne til at leve. Det store Arbejde, som
anvendes herpaa, er kun i meget ringe Grad umiddelbart
tilfredsstillende og udviklende for Arbejderens Personlighed. Og den
Fritid, vi have, og som altfor Faa af os have, forstaa vi endnu ikke at
bruge paa rette Maade.

Paa laveste Trin af Existens gaar næsten al Virksomhed ud paa
Individets og Slægtens Opholdelse. Den Tid, som bliver tilovers derfra,
er væsentligt Hviletid, som anvendes til at samle Kræfter til nyt
Opholdelsesarbejde. Det betegner et betydningsfuldt Vendepunkt, naar
Hviletiden kan anvendes til Virksomhed, som ikke er nødvendig. Da kan
Livet faa en naturlig Rytme, ikke blot af fysisk Arbejde og af fysisk
Hvile, men af fysiskArbejde og aandeligt Arbejde. Herpaa beror den
kulturhistoriske Betydning af Grækernes Fester og Jødernes Sabbat. Især
er denne sidste af stor Betydning, da den synes at have fastslaaet
Længden af den for de fleste naturlige RytmeUnder den franske
Revolution prøvede man paa at lade den syv Dages Rytme afløses af en ti
Dages (Ugen af Dekaden), som man fandt mere rationel. Men den strandede
af forskellige Grunde, ikke blot religiøse. Kvinderne i Forstaden St.
Marcel erklærede, at en Arbejder ikke kunde arbejde ni Dage i Træk uden
at hvile. — Ad. Schmidt: Pariser Zustände während der Revolutionszeit
von 1789—1800. III, p. 247.. Men det er ikke altid, at Hviletiden
anvendes paa bedste Maade. Ligesom det er en Maalestok for
Nationalrigdommen, hvor stor Fritiden er, saaledes er det en Maalestok
for Nationaldannelsen, hvor ledes denne Fritid anvendes. Aristoteles
siger om Spartanerne, at deres Stat gik tilbage, fordi de ikke forstode
at bruge deres Fritid paa rette Maade; de havde skaffet sig Magt og
Rigdom, men af Mangel paa Aandsdannelse havde de Intet at bruge disse
Midler tilPolit. II, 9.. Om saare Mange i de saakaldte højere Klasser
gælder det samme endnu. Netop i disse Klasser hengiver man sig ofte til
sanselige Nydelser af laveste Art, fordi der mangler Drift til ædlere
Nydelser. Man kan da ikke undre sig over, at det Samme er Tilfældet i
saa høj Grad i de fysiske Arbejderes Klasse, hvor den stærke
Anspændelse i Arbejdstiden ofte ikke ikke lader nogen Energi tilovers
til Hviletiden. Idethele synes dog en Sammenligning mellem
Fornøjelsernes Art i ældre og nyere Tid at føre til det Resultat, at
Raaheden er bleven mindre end i tidligere TiderL. Felix: Der Einfluss
der Sitten und Gebräuche auf die Entwicklung des Eigenthums. p. 197..

3. Af to indbyrdes nøje sammenhængende Grunde faar den ideelle Kultur
en højere Værdi end den materielle. — Den staar i inderligere
Forbindelse med Menneskets Personlighed. Der er ikke den Forskel mellem
Arbejde, Arbejdsmidler og Arbejdsprodukter, som ved den materielle
Kultar. Vi arbejde her med vor egen Aand, og hvad vi frembringe, kan
ikke skilles

fra vor egen Aand, men tilhører den for bestandigt. Derimod opstod jo
det sociale Spørgsmaal paa Grund af, at Arbejdskraften ikke altid var
forbunden med Arbejdsmidlerne eller raadede for Produktet. — Og uagtet
Arbejdet her er mere forbundet med selve Personligheden, arbejder
Individet dog ikke for sig selv alene, men for hele Slægten. Hvis det
lykkes ham at frembringe nye Tanker, nye Billeder eller nye Former for
Følelseslivet, har han dermed forøget Slægtens aandelige Kapital, og
han bliver ikke selv fattigere, fordi Alle dele den med ham. En
materiel Partikel kan paa én og samme Tid kun være Del af én eneste
Organisme; derfor staar Kampen saa heftigt om de materielle Goder. Men
en Tanke kan frembringes i saa mange Bevidstheder det skal være. Her
gælder ingen isoleret Ejendomsret. Og ikke blot er Fællesskab lettere
muligt paa det aandelige Omraade end paa det materielle; men Trangen
til det er ogsaa større. Uden Vexelvirkning og fælles Stræben udvikler
det højere aandelige Liv sig ikke. Det er ikke blot de færdige Tanker,
Fantasier og Følelser, som føre til Vexelvirkning mellem Individerne;
det gælder nok saa meget om de vordende. De nye Tanker og Følelser
kunne kun udvikles, naar forskellige Bevistheder paavirke hverandre.
Det gælder dog ikke blot om Frembringen af nye Tanker og Aandsformer,
men ogsaa om Tilegnelse, selvstændig Tilegnelse. Ogsaa derigennem gaar
Aandslivet frem, og der er ingen skarp Sondring mellem Frembringelselse
og Tilegnelse, Aktivitet og Passivitet. Enhver, der har Mulighed, det
vil sige: Evne, Kraft og Tid, til at udvikle sit Tanke- og
Stemningsliv, har ikke blot en individuel, men en social Forpligtelse
dertil, hvad enten saa Tilegnelsen eller Frembringelsen hos ham er det
Overvejende. Der er en indre Kunst i Sindet, som er det Væsentlige hos
de store Mestre, og som ogsaa kan øves af dem, der lære af dem. »At
udfinde Noget selv, er skønt«, siger Goethe, og han føjer til: »men
naar du har fattet og vurderet, hvad Andre have fundet paa lykkelig
Maade, er det saa ikke lige saavel at kalde dit eget?« Aabne Sans og
ideel Begejstring kunne i enhver Kreds bane Vej for aandelige Goder.
Ingen er udelukket. —

Dog har den ideelle Kultur ogsaa sine Skyggesider. Denudvikler sig ofte
paa en ensidig og usund Maade; egoistiske Lidenskaber tumle sig ofte
paa dens Enemærker; og Arbejdet i dens Tjeneste er ofte forbandet med
store Lidelser. — Vi betragte hvert af disse tre Punkter for sig.

Hvor Tanke, Fantasi og Følelse ikke udvikle sig Haand i Haand med
"Villien og Muskelkraften, faar den ideelle Dannelse let Karakteren af
magelig Nydelse, Leg med Tanker og Billeder, Svælgen i Fantasier og
Følelser, Sentimentalitet og Reflexionssyge. Der gives en Art aandelig
Gourmandise, som vurderer Tanker og Følelser blot efter deres
øjeblikkelige Smag, ikke efter deres virkelige Næringsværdi. Og der
gives en død Lærdom og en Opgaaen i Specialiteter, der ikke mindre
kunne hæmme den egne personlige Udvikling. Saadanne Misligheder ere at
sammenligne med den forkrøblede og forkomne Skikkelse, det legemlige
Liv antager under uforholdsmæssigt Tryk af materielt Arbejde. Ogsaa den
ideelle Kultur har sine Trælle, hvem den paatrykker Ensidighedens
Stempel.

Den ideelle Kultur udvikler sig ligesom den materielle under Kamp, og
Kampen sætter ogsaa her Lidenskaberne i Bevægelse. Ærgerrighed,
Herskesyge og Skinsyge have her en frugtbar Jordbund. Sekt- og
Partivæsen blomstrer, og Modsætningerne faa ofte her en Dybde, som de
ikke have under Kampen om materielle Goder. Det gælder jo her om Noget,
som langt inderligere, end materielle Goder kunne være, er knyttet til
selve Personligheden; Dommen om et Menneskes Tanker, Fantasier og
Følelser er i ganske anden Forstand en Dom om ham selv end Dommen om
hans materielle Arbejde. Den ideelle Kultur udvikler desuden
Forskellighederne mellem de menneskelige Karakterer i langt højere Grad
end den materielle Kultur. Frembringelsen af materielle Goder lægger
kun Beslag paa elementære Kræfter, der i det Hele og Store ere
ensartede hos Alle; men ved den frie Udfoldelse af det aandelige Liv
fremtræde Forskelle og Nuancer, som forhen vare umærkelige.
Individualitetsforskellighederne stige med stigende ideel Kultur. Men
dermed stige ogsaa Mulighederne for Strid og Disharmoni. Der gives kun
én Sandhed; Striden maa da blive heftig mellem dem, der trods deres
store Forskellighed hver for sig mene at besiddeden. Og naar det endda
blot gjaldt selve Sandheden. Men Æren for at finde Sandheden spiller
ofte en større Rolle end selve Sandheden, og den kan kun En faa. — Er
der Meget i den ideelle Kultur, som gør den til en mægtig forbindende
Kraft, saa er der ogsaa Mulighed for, at netop her store Modsætninger
kunne opstaa.

Endeligt følger der af det inderlige Forhold mellem aandeligt Arbejde
og Arbejderens Personlighed Muligheden af en Art Lidelse, som kun den
aandelige Arbejder kender. Det er ikke til alle Tider, at det indre
Arbejde lykkes. Der kan være indre Modstand at overvinde. Der kan være
en Disharmoni mellem Trang og Evne, der føles des pinligere, jo mere
det aandelige Arbejde føles som en personlig Sag, og jo mere ideal en
Maalestok man anlægger paa sin Stræben. Det gælder ikke blot om at
sætte Noget ind i Verden, der kan fyldestgøre Markedets Fordringer, men
om at tilfredsstille sin Genius. Ofte kan den aandelige Arbejder
misunde den materielle Arbejder, der trygt forlader sit Værksted, naar
han i den bestemte Tid har ydet et vist Kvantum mekanisk Arbejde. Den
aandelige Arbejder har ingen saadan Tryghed, især naar hin Disharmoni
gør sig gældende. Mange mørke Timer og Tider fremkaldes derved; der kan
føles en Angst ved Stansningen af det aandelige Liv i os, som minder om
den organiske Angstfølelse, naar Aandedrættet eller Blodomløbet hæmmes.
Tanken vil ikke klare sig, og Følelsen synes at være tørret hen. Lykken
i de gode Tider købes dyrt med Angsten og Tvivlen i de mørke Tider.
Naar Sindet har erfaret hvad det er at fyldes med en stor ideel
Interesse, føler det Slappelsen og Uformuenheden i de onde Tider langt
mere, end hvis det slet ikke havde kendt saadanne Interesser. Dertil
kommer den ydre Modstand, Misforstaaelse, Spot og Kulde, som det
aandelige Værk saa ofte møder, ikke mindst naar det er ejendommeligt og
originalt. — Denne Lidelse falder ikke blot i de store Geniers Lod, men
kan ogsaa blive dem til Del, der paa ejendommelig og selvstændig Maade
tilegne sig, hvad hine have frembragt. Ogsaa de kunne erfare baade den
indre og ydre Modstand.

            XXVIII. Videnskabelig Erkendelses etiske Betydning

                         A. INTELLEKTUEL KULTUR.

           XXVIII. VIDENSKABELIG ERKENDELSES ETISKE BETYDNING.

1. Den Antagelse, at Alt i Verden er underlagt en rytmisk Bevægelse, og
at hvis der er et Fremskridt, gaar det i hvert Tilfælde ikke i lige
Linie, bekræftes raaaske intetsteds tydeligere end ved Dommene om den
intellektuelle Udviklings Betydning. — For Grækerne stod Tanken eller
Fornuften som Menneskets Adelsmærke. Kun den var et sandt Menneske, der
kendte det Skønne og Gode. For de græske Filosofer stod Tænkning og
Erkendelse som den højeste af alle Virksomheder. I den kristelige
Middelalder gjaldt det derimod at tage Fornuften fangen. Den naturlige
Forstand var en Hedning, der skulde bøje sig for Troens Myndighed. Da
man senere havde brudt med Autoritetsprincipet, ventede man sig af
Videnskabens og Oplysningens Udvikling en fuldstændig Forandring, en
Fuldkommengørelse af det menneskelige Liv. Allerede hos Bacon og
Descartes kan denne store Forventning mærkes; men hos mange af det 18.
Aarhundredes Forfattere blev den til Lidenskab, til fanatisk Tro. Den
revolutionære Grusomhed finder for en Del sin Forklaring i, at man ikke
kunde tænke sig andet end en ond Villie som Aarsag til, at ikke Alle
bøjede sig for det nye Evangelium: Fuldkommenheden laa jo saa nær, naar
man blot vilde aabne Øjnene! Og dog ytrer der sig allerede under selve
Revolutionsperioden en helt modsat Strømning, dels Eftervirkningen af
Rousseaus Kamp for Følelsens Ret overfor Forstanden, dels Frygt for, at
der skulde danne sig et nyt Aristokrati, hvis Videnskaben
begunstigedes. Reaktionen i den første Del af det 19. Aarhundrede vilde
vel ikke, som de revolutionære Fanatikere, afskaffe Videnskaben; men
den forlangte, hvad der var endnu betænkeligere, at Videnskaben skulde
»vende om«, d. v. s.fornegte sine egne Principer, og den ansaa desuden
Oplysning for en farlig Sag. — Hos den nyeste Tids Tænkere finder man
Forsøg paa en mere uhildet og alsidig Undersøgelse af Forholdet mellem
Erkendelsen og Sjælelivets andre Sider. I Stuart Mills Selvbiografi kan
man se, hvor megen Anstrengelse det har kostet en ædel og dygtig Aand
at frigøre sig for den ensidigt intellektualistiske Anskuelse, i
hvilken han var bleven opdragen.

Disse Svingninger i Vurderingen af den intellektuelle Kulturs etiske
Betydning ville forstaas, naar man ser hen dels til det psykologiske
Forhold mellem Erkendelsen og de andre Sider af Sjælelivet, dels til de
historiske Erfaringer, som foreligge om den intellektuelle Udviklings
Virkninger.

2. Psykologien lærer os, at Erkendelsen udvikler sig hurtigere end
Følelse og Villie. Vore Iagttagelser og Forestillinger kunne opstaa og
udfolde sig i Bevidstheden, uden at tilsvarende Følelser og Drifter
strax røre sig i deres hele Styrke. Vi kunne omspænde langt Mere i
Tanke og Fantasi, end vi nogensinde kunne omfatte med levende Følelse
eller virkeliggøre gennem Villiens Arbejde. Dette kommer dels af, at vi
til enhver Tid kun raade over en vis bestemt Sum af Energi, og naar
intellektuel Virksomhed lægger Beslag paa en stor Del af denne Sum,
bliver der saameget des Mindre tilbage til de andre sjælelige
Virksomheder; — dels af, at Følelsen og Villien ere mere konservative i
deres Natur end Erkendelsen, holde mere fast ved den Retning, de én
Gang ere komne ind paa. Det tager Tid, inden Erkendelsesresultaterne
nedfældes i Kød og Blod, saa at et harmonisk Forhold bringes til Veje
mellem Sjælelivets forskellige Sider.

Der indtræder derfor ofte som foreløbig Følge af intellektuel Udvikling
en Tilstand af Disharmoni og Splid i Bevidstheden. Den udvidede Ramme,
Tanken har bragt i Stand, kunne Følelse og Villie ikke udfylde. Og den
instinktmæssige Sikkerhed, hvormed Livet førtes, saalænge Horisonten
endnu var begrænset, giver Plads for Tvivl og Uro. — Hvor denne
Disharmoni ikke er til Stede, ser man til Gengæld ofte enSvækkelse og
Afstumpning af Følelseslivet indtræde. En vis Mathed breder sig; Livet
mister i Varme, hvad det vinder i Klarhed.

Den revolutionære og den reaktionære Fanatisme kunne forsaavidt beraabe
sig paa Psykologien. Kundskabens Træ er ikke uden videre Livets Træ.
Men derfor er det jo ikke sagt, at man strax skal hugge det om eller
beskære det.

3. Disse psykologiske Resultater bekræftes forsaavidt af Historien, som
der ikke kan paavises nogen sikker og almindelig positiv etisk Virkning
af den stigende Oplysning. Denne gør sig mere mærkelig ved den Uro, den
vækker, end ved sin opdragende Indflydelse. Sindssygdom og Selvmord ere
særligt hyppige i Lande, hvor Undervisningsvæsenet staar forholdsvis
højt, og man kan i hvert Tilfælde ikke paavise, at Forbrydelserne tage
af i saadanne Lande. Den Forhaabning, som man har havt, at man skulde
kunne lukke et Fængsel for hver Skole, man aabnede, er ikke gaaet i
Opfyldelse. Selvom man nuSmlgn. Rümelin: Ueber der Zusammenhang der
sittlichen und intellektuellen Bildung. (Reden und Aufsätze. Neue
Folge), p. 4. — Mondière i »Dictionnaire des sciences
anthropologiques«. Art. Instruction. — R. Garofalo: La Criminologie.
Paris 1888. p. 135 f. 162. — Buckle gaar i sin Englands
Civilisationshistorie et Skridt videre, idet han negter, at der i det
Hele finder nogen moralsk Udvikling Sted (men vel en intellektuel). Og
Oettingen gaar endnu et Skridt videre, idet han (Moralstatistik. 3.
Aufl. p. 601 f. 762 ff.) giver »Halvdannelsen« Skylden for
Forbrydelsernes Tiltagen. — Rubin har i »Tilskueren« (1884) p. 466 ff.
vist, paa hvor usikkert Grundlag Oettingen har konstrueret dette Begreb
om Halvdannelse. vilde indskrænke sig til at sige, at der ikke
statistisk kan paavises nogen Aarsagssammenhæng mellem intellektuel og
moralsk Udvikling, saa maa dette dog allerede vække Forundring og
Skuffelse, naar man ser hen til det store Arbejde, der anvendes paa
Undervisning og Oplysning. Og hvis man vil sige, at det kun er den
hidtil saa ufuldkomne Oplysning og Undervisning, som er Aarsag til
Mislighederne og til de ringe etiske Virkninger, saa rejser der sig en
Betænkelighed af en anden Art. Dersom kun den Kundskab, der vindes og
tilegnes paa selvstændig Maade, kan have gode Virkninger i etisk
Henseende, saa synesdet at være farligt at give Undervisning til Andre
end dem, der have indre og ydre Betingelser forat kunne naa Maalet
fuldstændigt. Men hvor Mange vilde da ikke blive udelukkede! Og hvilken
Modsætning mellem Vidende og Uvidende vilde da ikke opstaa! Samfundet
vilde spaltes paa en ikke mindre betænkelig Maade end det enkelte
Individs Væsen spaltes ved en Erkendelse, der ikke har slaaet Rod i
hans Natur. Det vil kun være en daarlig Trøst, at Historien stedse
viser os en saadan Modsætning mellem Vidende og Uvidende under
forskellige Former. De Vilde have deres »Medicinmænd« og Regnmagere; de
gamle Ariere havde deres Sangere, der kunde lokke Guderne ned til
Ofrene før Kampen; Inderne og Ægypterne havde deres Præstekaste,
Kineserne have deres Mandariner. Overalt er der en Kundskab, som agtes
højt, og som kræver særegen Indvielse og Øvelse, saa at den kun kan
findes hos nogle Faa, der øve et aandeligt Herredømme over hele Resten.
Vil det ikke stedse gaa saaledes med vor videnskabelige Viden, jo mere
speciel og dybtgaaende denne er? Videnskaben, saa synes det, er og maa
være aristokratisk.

Der kunde i denne Henseende synes at være sket et Tilbageskridt siden
Middelalderen. Den Gang var der vel ogsaa en lærd Stand; men Troslærens
Grundsætninger vare fælles for den Enfoldigste og for den lærdeste
Skolastiker. Enhver Landsby kunde kaldes et Athen: de højeste Sandheder
kunde forkyndes og forstaas der. Er noget Tilsvarende nu muligt? —
Videnskaben har specialiseret sig i den Grad, at den enkelte Forsker
kun kan beherske et meget lille Omraade paa selvstændig Maade.
Hvorledes kan der da være Tale om en fælles, almindelig udbredt
intellektuel Dannelse? —

De her berørte Spørgsmaal ere de vigtigste, den sociale Etik har at
behandle med Hensyn til den intellektuelle Udvikling.

4. Vi ere sikkert i den nyere Tid komne ind paa en Overvurdering af de
intellektuelle Evner. Vi udvikle dem uden at forvisse os om, hvorvidt
Udviklingen sker i Harmoni med Sjælelivets andre Sider. Det er
Erkendelsens naturlige Rolle at bestemme Følelsens og Villiens Indhold
og Retning. Men kun den Erkendelse kan lede os overfor Virkeligheden,
som selv erudsprungen af Virkeligheden. Klagerne over den blotte
Forstandsoplysning og dens Unyttighed eller Skadelighed burde derfor
særligt gaa ud paa, at den baade i Udspring og i Anvendelse staar det
virkelige Liv for fjernt. Det var ogsaa i mange Maader Tilfældet med
det 18. Aarhundredes Oplysning. Den var begrænset til en lille Kreds;
den store Mængde skulde laane sit Lys fra denne lille Kreds, og en
selvstændig Erhvervelse kunde der derfor ikke være Tale om. Og selve
den lille Kreds af virkeligt oplyste og selvtænkende Mænd stode det
virkelige Liv for fjernt. Enevælden holdt dem ude fra al praktisk
Deltagelse i Folkets Anliggender. Derved maatte den hele Literatur faa
et ensidigt, tildels fantastisk Præg. Folket blev uselvstændigt paa
Grund af den herskende Centralisation og manglede baade Trangen til
Oplysning og Evnen til at bruge denne. Folkeoplysningen skal endog have
været større i Frankrig i det 16. end i det 17. og 18.
AarhundredeSmlgn. Tocqueville: L'ancien Régime et la Révolution. 7 éd.
p. 207 f. Adolf Schmidt: Pariser Zustände. III, p. 335—337. — Allerede
Rousseau har fremhævet den Skade, Erkendelseslivet lider ved at staa
det praktiske Liv for fjernt: »Tant que la puissance sera seule d'un
coté, les lumières et la sagesse seules d'un autre, les savans
penseront rarement de grandes choses, les princes en feront rarement de
belles, et les peuples continueront d'étre viles, corrompus et
malheureux.« (Discours sur les sciences et les arts)..

Videnskaben voxer stedse paany frem af Livet. Kunstige Midler formaa
hverken at hindre den, naar der rører sig en Trang til den, eller at
holde den oppe, naar en saadan Trang mangler. Naturvidenskaben voxer ud
af det praktiske Livs Krav, af Trangen til at beherske den ydre Natur;
Filosofien bliver (som i nyere Tid især Filosofiens Historie i England
viser) til et Spørgsmaal, som Livet selv fører til at stille; Historien
bliver til ud af Trangen til i Erindringen at bevare Folkets og
Slægtens Liv. Den Kundskab, som forbliver virkningsløs, er den færdige,
den udefra meddelte Kundskab. Dér hvor man kan faa et Frøkorn til at
spire, kan man ikke altid faa et helt Træ til at fæste sin Rod.

Det er den pædagogiske Kunsts Ideal at vække Trangen

til Kundskab, før Kundskaben meddeles, og kun meddele Kundskaber i det
Omfang, i hvilket der føles Trang til dem. Jo mere det lykkes at
virkeliggøre dette Ideal, des mere vil den ovenfor skildrede Disharmoni
forsvinde. Der er ingen Grund til at vende om; det gælder kun om at
fortsætte den intellektuelle Udviklingsproces paa saa gode Betingelser
som muligt. Denne Udviklingsproces er intet Kunstprodukt, men er
fremgaaet af Livets egen Trang. —

Den Oplysningsstræben, som blot bedømmer et Menneske efter dets
Forstandsudvikling, og hvis hele Psykologi indskrænker sig til at
skelne mellem Dunkelhed og Klarhed, har Rousseau givet DødsstødetSmlgn.
min Bog: Rousseau og hans Filosofi, især p. 55—73 (Bruddet med
Encyklopædisterne og med Voltaire).. Saa stor Betydning vi end tillægge
Videnskab og Kundskab, saa er der dog andre Sider af Menneskets Væsen,
til hvilke vi først og fremmest se hen ved Dommen om et Individ.
Overfor det Liv, der udfolder sig i Følelsen og Villien, er Erkendelsen
kun en Forgaard, i hvilken vi kunne færdes, uden at komme ind i den
egentlige Helligdom. Her er det, Slægtskabet mellem det enfoldigste
Menneske og den største Tænker stadigt kan være tilstede trods al
Forskel i intellektuel Dannelse. Det er ingen Ringere end Kant, som har
sagt: »Jeg er selv Forsker, og er det af egen Drift. Jeg føler den hele
Tørst efter Erkendelse og den begærlige Uro efter at komme videre deri,
saavel som Glæden over ethvert Fremskridt. Der var en Tid, da jeg
troede, at alt dette kunde udgøre Menneskehedens Ære, og jeg foragtede
Pøbelen, som Intet véd. Rousseau har ført mig paa den rette Vej. Dette
blændende Fortrin forsvinder. Jeg lærer at ære Menneskene og vilde anse
mig selv for langt unyttigere end de simple Arbejdere, naar jeg ikke
troede, at selve denne Betragtning kunde virke til at hævde
Menneskehedens Rettigheder«Fragmente. Werke udg. af Rosenkrantz. XI, p.
240.. Kant havde i sine første Skrifter trøstet sig over Nøden og
Kampen i Verden ved den Tanke, at Oplysningen dog gik fremad hos en
lille udvalgt Skare. Studiet af Rousseaus Skrifter frembragte en hel
Revolution i hans

Anskuelser og lod ham søge det egentligt Menneskelige dybere end i
Forstanden. —

Naar Videnskaben voxer ud af Livet og stedse bevarer Sammenhængen med
Livet, og naar desuden det aandelige Livs Centrum ikke ligger paa det
intellektuelle Omraade, men i Følelsen og Villien, saa forminskes Faren
for den Disharmoni hos den Enkelte og den Spaltning i Slægten, som den
intellektuelle Udvikling saa let syntes at føre til. Og ikke mindre vil
derved den Fare undgaas, som ligger i Udviklingen af et intellektuelt
Proletariat. Hvor den intellektuelle Udvikling staar i nøje Forhold til
et bestemt videnskabeligt Arbejde, eller til en udpræget Trang til
Klarhed i Livsanskuelsen, eller til Virksomhed for bestemte praktiske
Formaal, der er den sund og nødvendig. Men den kan blive en Ulykke,
hvor Livsforholdene, de indre og de ydre, ikke tillade denne
Forbindelse at bestaa. Det er en Opgave for pædagogisk Kunst, saavidt
muligt at bevare Harmonien i denne Henseende hos den Enkelte og i
Folket.

5. Det kan ikke være Andet, end at der bliver en Modsætning mellem
forskellige Trin af intellektuel Udvikling. Selvom det ikke er mellem
Vidende og Uvidende, saa er det mellem mere og mindre Vidende. Det
følger af Arbejdets Deling. Skal Videnskaben dyrkes paa tilbørlig
Maade, maa der være dem, der vie den hele deres Liv. Der vil danne sig
en lærd Kreds eller Stand i Folket. Det gælder da her om to Ting, hvis
Udviklingen skal være sund. For det Første maa der ikke danne sig en
lærd Kaste med Tilgang fra nogle Klasser af Samfundet, men ikke fra
alle. Den lavere og den højere Undervisning maa ordnes saaledes, at der
bliver en jevn Overgang fra de laveste til de højeste TrinEn saadan
jevn Overgang var til Stede, da Teologi var Hovedfaget ved
Universitetet ligesom Katekismen i Folkeskolen. Nu er Teologien
reduceret til et Minimum i den lærde Skole og til en Specialitet ved
Universitetet, men Katekismen giver endnu Folkeskolen dens Præg.
Martensen hævder, at saaledes skal det være: »Det er Religionen, som
gør Folkeskolen til Folkeskole« (Social Etik. p. 355), en Ytring, der
er paafaldende endog for hans eget Standpunkt. Her slaas en Dualisme
fast, som vil faa sine meget betænkelige Følger, hvis der ikke i Tide
raades Bod derpaa. Og det bliver da neppe Videnskaben, der kommer til
at »vende om«., og at Vanskelighederne ved at gennemløbealle Trin ikke
blive uovervindelige for den, hos hvem alvorlig Drift og Evne rører
sig. Og dernæst maa den lærde Stand betragte Forskningen ikke blot som
Tilfredsstillelse af sin egen Drift, men som en social Gerning, en
Gerning, der øves paa hele Samfundets Vegne. Den enkelte Forsker er sat
paa sin Udkigspost forat iagttage alt hvad han dér kan faa Øje paa.
Naar dette Sindelag besjæler ham, bevarer han Enheden med Slægten,
selvom han føler sig isoleret paa sin ensomme Post, og selvom han længe
bliver miskendt og misforstaaet, fordi de Andre ikke kunne faa Øje paa
hvad han har set. Hans Tro paa Sandheden er tillige en Tro paa
Sandhedens Betydning for Slægten.

Videnskabens fremskridende Specialisering gør det sikkert vanskeligere
og vanskeligere selv for Videnskabens egne Dyrkere at skaffe sig et
selvstændigt Overblik over dens Resultater. Men intellektuel Kultur
forudsætter heller ikke, at Alle vide Alt. Der kan være en selvstændig
intellektuel Dannelse i store Kredse, naar blot selve Tænkeevnen er
udviklet. Trods Videnskabernes Forskellighed er det dog en og samme
Tankekraft, med hvilken de alle arbejde, og det er en og samme Verden,
de alle, hver fra sin Side, søge at trænge ind i. Derfor vil den, der
paa fornuftig Maade er ført ind i et enkelt Omraade, let kunne bringes
til at forstaa de Opgaver og Vanskeligheder, som frembyde sig paa andre
Omraader. Der er desuden visse Hovedtanker, som komme igen overalt hvor
menneskelig Erkendelse arbejder, og som det er Filosofiens Opgave at
fremdrage og udvikle. En saadan Tanke er Ideen om Tilværelsen som en
lovbunden Sammenhæng. De forskellige Videnskaber søge hver at
gennemtrænge sit Stykke eller sin Side af én eneste stor
Aarsagssammenhæng. Til Ideen om Aarsagssammenhængen slutter sig Ideen
om Udviklingen, der i sine Hovedtræk genfindes paa de forskellige
Erfaringsomraader. I en lille Del af Verden kunne vi derfor studere den
hele Verden og vinde en Forstaaelse af den. Der danner sig for vor
Bevidsthed et almindeligt Verdensbillede,hvis Huller de enkelte
Videnskaber uafbrudt arbejde paa at udfylde. Selv den, der ikke kan
ofre sig for videnskabelig Forsken, vil dog kunne danne sig en
Forestilling om Hovedlovene i den Tilværelse, af hvilken han er et Led,
og faa en Vejledning til at anlægge en mere universel Betragtningsmaade
paa sig selv og sit Liv, end det er muligt, saalænge han tror, at Alt
drejer sig om ham og om hans Interessers snevre Horisont. Ved at
erkende sin Plads i Tilværelsen vil han ogsaa vinde i Selverkendelse.
Derhos vil han styrkes i sin Tro paa Menneskeslægtens Enhed, naar han
faar et Indblik i det store Fællesarbejde paa at danne Menneskeslægtens
Verdensbillede, et Arbejde, der Slægt efter Slægt lægger Beslag paa de
ædleste Kræfter, den mest udholdende og opofrende Stræben. Den Enkelte
arbejder her ikke for sig selv alene; hans egen Forsken vilde ikke føre
ham langt. Men han kan lægge sin Sten til den store Bygning, som er
Menneskeslægtens fælles Verdensanskuelse, der langsomt udvikler sig
gennem Tiderne. Og han kan maaske fra sin Arbejdsplads overse saa Meget
af Bygningen, at han kan danne sig en Anelse om, hvorledes den vilde se
ud, hvis den blev helt færdigSmlgn. mit Foredrag Videnskab og Folkeliv
(Tilskueren 1903), samt en Række Foredrag af franske Historikere og
Filosofer, udgivne under Titel: L'éducation et la démocratie. Paris
1903..

6. Videnskaben virker samfundsstiftende ved Nødvendigheden af
Samarbejde paa Slægtens Verdensbillede. Derved forbindes ikke blot de
samtidigt Forskende, men Tanken om den Gæld, i hvilken vi staa til
Fortiden, bliver levende. Intet Steds kan en fremskridende Udvikling
saa tydeligt paavises som paa den videnskabelige Erkendelses Omraade.
Intet Steds er det lettere at vise, hvorledes den ene Slægt staar paa
den andens Skuldre og derved faar et videre Blik end den. Men da
Videnskaben er i stadig Udvikling, kan Samarbejdet ikke altid være
ganske fredeligt. Skoler og Partier staa overfor hverandre og bekæmpe
hverandre. Her dannes da ikke ét stort Samfund, men flere mindre i
Strid med hverandre. Men saadan Strid kan være Middel til Fremgang,
naar den er Mere end personligt Kævleri.Den opstaar da dels af, at
selve Sagen frembyder flere forskellige Sider, dels af, at Forskerne
møde med forskellige Forudsætninger. I begge Henseender vil
Partidannelsen kunne virke frugtbringende. Naar man slutter sig sammen
med Andre for at udtømme Alt, hvad der kan udfindes om Sagen fra den
Side, man ser den, eller ud fra de Forudsætninger, man gaar ud fra, vil
det ske med større Grundighed og Iver. Selve den Affekt som
Partimodsætningen medfører, kan skærpe Blikket. Selv rent personlige
Stridigheder kunne paa denne Maade blive frugtbringende. Det fælles
Værk fremmes ikke blot gennem Individernes uinteresserede Hengivelse,
men ogsaa gennem Brydningen mellem deres Egoismer. De arbejde rastløst
forat faa Ret, forat hævde deres Ære, og kunne derved ofte fremme et
Formaal, som er langt mere omfattende end det, de i Stridens Hede have
for Øje.

       XXIX. DEN INTELLEKTUELLE KULTURS FRIHED OG SELVSTÆNDIGHED.

1. Frihed er den vigtigste Betingelse for intellektuel Kultur.
Videnskaben kender ingen udefra afstukne Grænser, Intet, der er for
højt eller for lavt til at falde ind under dens Behandling. Den
afstikker sig selv sine Grænser, idet den udfra selve Erkendelsens
Natur og Virkemaade afgør, hvilke Spørgsmaal den formaar at drøfte, og
hvilke den ikke formaar at afgøre Noget om. Og selv med Hensyn til
disse sidste, for Videnskaben uløselige, Spørgsmaal tiltager
Videnskaben sig Ret til at undersøge de Svar, man har givet paa dem, —
efterforske Oprindelsen til disse Svar og Grunden til, at de have
fundet

        XXIX. Den intellektuelle Kulturs Frihed og Selvstændighed

Den opstaar da dels af, at selve Sagen frembyder flere forskellige
Sider, dels af, at Forskerne møde med forskellige Forudsætninger. I

man slutter sig sammen med Andre for at udtømme Alt, hvad der kan
udfindes om Sagen fra den Side, man ser den, eller ud fra de
Forudsætninger, man gaar ud fra, vil det ske med større Grundighed og
Iver. Selve den Affekt som Partimodsætningen medfører, kan skærpe
Blikket. Selv rent personlige Stridigheder kunne paa denne Maade blive
frugtbringende. Det fælles Værk fremmes ikke blot gennem Individernes
uinteresserede Hengivelse, men ogsaa gennem Brydningen mellem deres
Egoismer. De arbejde rastløst forat faa Ret, forat hævde deres Ære, og
kunne derved ofte fremme et Formaal, som er langt mere omfattende end
det, de i Stridens Hede have for Øje.

       XXIX. DEN INTELLEKTUELLE KULTURS FRIHED OG SELVSTÆNDIGHED.

1. Frihed er den vigtigste Betingelse for intellektuel Kultur.
Videnskaben kender ingen udefra afstukne Grænser, Intet, der er for
højt eller for lavt til at falde ind under dens Behandling. Den
afstikker sig selv sine Grænser, idet den udfra selve Erkendelsens
Natur og Virkemaade afgør, hvilke Spørgsmaal den formaar at drøfte, og
hvilke den ikke formaar at afgøre Noget om. Og selv med Hensyn til
disse sidste, for Videnskaben uløselige, Spørgsmaal tiltager
Videnskaben sig Ret til at undersøge de Svar, man har givet paa dem, —
efterforske Oprindelsen til disse Svar og Grunden til, at de have
fundetTilslutning. Hvor Erkendelsesteorien ender, tager den historiske
Kritik og Psykologien fat.

Friheden er her, som overalt (se VIII, 6; XXIII, 2), baade Formaal og
Middel. Der er en umiddelbar Tilfredsstillelse ved den uhindrede Brug
af Tankekraften, saa at et unødvendigt Indgreb her er en Forsyndelse
mod selve Velfærdsprincipet. Men Friheden er ogsaa Middel. Kun den frie
Forsken kan se Sagen fra alle Sider, opdage de forskellige Muligheder
og drage alle Konsekvenser. Dog møde vi her det Særsyn, at selv de, der
afsky enhver Begrundelse af etiske Regler ved Hensynet til Nytten, ofte
appellere til den paa dette Punkt. »Den frie Forsken«, siger man da,
»rokker ved Alt, ogsaa ved Meninger, Menneskene ikke kunne undvære.
Sandheden er ikke skadelig; men Tvivl og Undersøgelse uden fast Grund
under Fødderne virke skadelig. Den Enkelte kan have Lov at tvivle og
forske, hvis han kan forsvare det for sin Samvittighed; men lad ham
beholde sin Tvivl hos sig selv og ikke drage Andre ind paa sin vaklende
Grund!« — Den Berettigelse, en saadan Tankegang under visse Forhold kan
have, have vi allerede i en anden Sammenhæng anerkendt (XII, 4—6,
smlgn. ogsaa VII, 4 og XXI, 5). Men her hvor Talen er om den
intellektuelle Kulturs Betydning for Slægtens Liv idethele, maa
Hensynet til Slægtens varige Velfærdsbetingelser stilles over Hensynet
til de Enkeltes Ømtaalelighed. Det vil være fordærveligt at tage Hensyn
til den øjeblikkelige Smerte, som voldesStuart Mill har med Rette
fremhævet det som karakteristisk for den nyeste Tid, at man taler mere
om Meningernes Nytte end om deres Sandhed. »I Nutiden«, siger han (Om
Friheden. Dansk Overs. p. 39), »ere Folk ikke saa meget overbeviste om
deres Meningers Sandhed, som om, at de ikke vide, hvad de skulle gøre
uden dem«. Mill, den ivrige Utilitarianer, føler Betænkelighed herved.
Sagen er, at Sandheden for ham er en Livs- og Velfærdsbetingelse af
første Rang, og hvad han bekæmper, er den kortsynede og begrænsede
Opfattelse af hvad der er nyttigt., og derover glemme de Følger,
Forholdelse af Sandheden — og ogsaa Tvivlen er en Sandhed, naar den er
en begrundet Tvivl — kan have for store Kredse og for lange Tider. De
pædagogiske Hensyn er det især denEnkeltes Sag at tage overfor andre
Enkelte; i Samfundet maa de ofte træde helt tilbage. — De, som fra et
socialt Standpunkt ere betænkelige ved den frie Forsken, mene desuden i
Regelen, at de selv besidde Sandheden, og istedetfor at forhandle med
dem om Berettigelsen af at udtale Tvivlen vilde det derfor være mere
paa sin Plads at forhandle med dem om selve Tvivlens Berettigelse. De
dække sig bag Følgerne af Tvivlens Udtalelse, men det er dog egentligt
selve Tvivlen, de ville til Livs. I hvert Tilfælde maa de indrømme, at
Nytten af at udtale Tvivlen maa kunne drøftes frit og aabent. De kunne
dog ikke mene at sidde inde med en ufejlbar Erkendelse af hvad der er
nyttigt eller ikke. Og kan Tvivlens Nytte eller Skade drøftes
offentligt, uden at derved selve Tvivlen bliver offentligt udtalt og
bekendt? — Hvorledes man vender og drejer sig, vil man ikke kunne
undgaa denne Fare, hvis det er en Fare.

Fri Forsken fører sikkert Farer med sig. Men kun gennem Vildfarelser
gaar Vejen til Sandhed. »En levende Vildfarelse«, har man sagt, »er
bedre end en død Sandhed«. Det Levende i Vildfarelsen er en Tanke, der
kan arbejde sig bort fra den gale Vej; men i en forlængst afgjort
Sandhed, der ikke længere kan sætte Sindets Kræfter i Bevægelse, er der
ingen Livsspirer. Naar vi mindes dem, der fandt de Sandheder, paa
hvilke vi bygge, saa maa vi ogsaa mindes dem, der udviklede de
»levende« Vildfarelser og derved byggede Mellemstationer paa Vejen til
Sandheden, selvom denne Vej er en Omvej. — En levende Sandhed er
naturligvis det Allerbedste. —

2. Den intellektuelle Kultur virker ikke blot samfundsstiftende ved at
føre de forskende Individer sammen til fælles Undersøgelse og
Tankemeddelelse, men ogsaa ved at føre til Dannelsen af Læreanstalter.
Historien viser os her nogle af de smukkeste Exempler paa fri
Samfundsdannelse. I den græske Oldtid dannedes de filosofiske Skoler
ved, at unge Mænd sluttede sig sammen om en Tænker, der havde vakt
deres Interesse. I Middelalderen opstod der Skoler ved Klostrene, hvor
unge Mænd studerede i Fællesskab. Universiteterne opstod i
Middelalderen ved fri Sammenslutning af lærebegærlige Mænd; Ordet
Universitet betyder som bekendt netop Samfund eller Korporation
afLærere og Studerende. Først senere fik Kirke og Stat Indflydelse paa
disse videnskabelige Anstalter, der paa den Tid havde en saa meget des
større Betydning, som de vare de eneste Midler til højere Dannelse;
Bøger og andre videnskabelige Midler fattedes saa godt som aldeles. I
vore Dage have vi set et lignende Fænomen herhjemme i
Højskolebevægelsen.

Hvor en saadan fri Sammenslutning sker, er det Statens Pligt ikke at
lægge den Hindringer i Vejen, men efter Evne at støtte den. Staten har,
som tidligere (XXII) omtalt, den Ret og den Pligt at sikre sig et
Lavmaal af Kundskab hos enhver af sine fremtidige Borgere. Men det er
ogsaa en af Statens Opgaver at bruge sine Midler og sin Organisation
til Bedste for den højere intellektuelle Kulturs Fremgang, afset fra,
at den af dem, der ville være dens Embedsmænd, maa fordre en vis
videnskabelig Dannelse. Den frie Sammenslutning faar let en vis
aristokratisk Karakter. Der er Mange, som ere stavnsbundne af Trang og
ikke uden Hjælp kunne arbejde med paa Tilegnelsen og Fortsættelsen af
den intellektuelle Kultur. Og det vil ikke være heldigt, om kun de rige
og velhavende Klasser bære den intellektuelle Kultur. Staten har her,
ligesom paa den materielle Kulturs Omraade (XXVI, 14), en fordelende
Virksomhed at udøve. Den skal ikke blot søge at begunstige Dannelsen af
en Kapital af Kundskab som et fælles Gode for hele Samlandet, men ogsaa
at fremme den bedst mulige Fordeling af denne Kundskab. Og det gaar
ikke her, som det saa let gaar ved Fordelingen af materielle Goder, at
der ikke kan gives til den Ene, uden at der tages fra den Anden.

Den Fare vil dog stedse ligge nær, at Staten gør Videnskaben til sin
Tjener, istedetfor selv at være Videnskabens Tjener. Staten er jo til
enhver given Tid repræsenteret ved Statsmagtens Ihændehavere, hvis
Partiinteresser eller personlige Interesser kunne føre dem til at
begunstige eller hindre visse Retninger eller Personer uden Hensyn til
den intellektuelle Kulturs virkelige Tarv. Man har endog villet opfatte
Sagen saaledes, at Bestræbelserne for den intellektuelle Kultur stedse
skulle underordnes andre Hensyn. Man har sagt: de egentlige
menneskelige Samfund ere Hjem, Kirke og Stat; Skolen (Samfundet
tilVidenskabens Fremme og Tilegnelse) skal tjene dem, ikke omvendt;
Hjemmet, Kirken og Staten have i Forening at bestemme, hvorledes Skolen
skal være»Skolen er ingen selvstændig Anstalt ved Siden af Hjemmet,
Staten og Kirken, men en af dem afhængig Hjælperske. Det er Skolens
væsentlige Stilling, som Natur og Religion har anvist den, og deri
viser den grundløse Usandhed sig af de moderne Bestræbelser, som ville
stille Skolen uafhængigt af Hjem og Kirke. Hjem, Stat og Kirke maa have
Skoler, der svare til deres Aand og deres Fordringer. De kunne ikke
uden stor Uretfærdighed hindres deri«. Biskop Ketteler: Freiheit,
Autorität und Kirche. Mainz 1862. p. 209. Den katolske Kirke fordrer i
Kraft af sit guddommelige Udspring Ret til at have Tilsyn med alle
Skoler, fra de højeste til de laveste. Forældrenes og Statens Ret er
underordnet Kirken. Og i selve Skolen er (ifølge en Udtalelse af
Inkvisitionskollegiet af 30. Juni 1775) Religionsundervisningen
Hovedsagen; alle andre Fag ere kun at betragte som Tillæg.
Konfessionsløse Skoler (scholæ neutræ) ere en Uting: Jesus har jo selv
sagt, at den som ikke er med ham, er imod ham! Smlgn. Cathrein:
Philosophia moralis, p. 396. Gury: Theologia moralis. I. p. 314. — Ikke
blot hos katolske Forfattere træffer man en saadan Tankegang..

Man negter her Skolen, det paa Videnskabsdyrkelse grundede Samfund,
ethvert Initiativ. Men hvilken Selvmodsigelse indvikler man sig ikke
derved i! Ti hvad er det, Staten, Kirken og Hjemmet ville opnaa gennem
Skolen? Det maa vel være Sandheden. Men de foreskrive selv i Forvejen,
hvorledes Sandheden skal være beskaffen. De maa da mene i Forvejen at
være i Besiddelse af Sandhedsreglen, saa at Skolen blot skal anvende
den i det Enkelte. Men deraf komme kun Autoritetsmeninger, ikke
videnskabelige Sandheder. Og derhos overses, at Videnskaben jo blandt
Andet ogsaa studerer Hjemmets, Kirkens og Statens Oprindelse, Væsen og
Betydning. Hvilken Betydning har Videnskaben, naar den ikke tilsidst,
maaske ad mange Omveje, men dog uundgaaeligt fører til Forandringer i
det Liv, der føres i Hjem, Kirke og Stat? En intellektuel Kultur, som
er berøvet Muligheden af Tilbagevirken paa Livet, er, som vi have set
(XXVIII, 4), usund og unyttig. Man bliver derfor nødt til at indrømme
den intellektuelle Kultur en Plads som selvstændigt medvirkende Aarsag
ved det menneskelige Livs Udvikling.Dersom Hjemmet, Kirken og Staten
ikke kunne bruge den selvstændige Videnskab, bliver det deres egen Sag;
saa vist som Sandhed er en uundværlig Livsbetingelse, vise de derved,
at de ere inde paa en fordærvelig Vej; — men det er meningsløst at
bilde sig ind, at man støtter Videnskaben, naar man ikke giver den
fuldstændig Frihed. Specialiteter og Kuriositeter kunne trives, —
Bastarder, avlede af fantastisk Mystik og forstandig Tænkning, kunne
tumle sig, — gamle Lærdomme kunne holdes oppe uden videnskabelig
FrihedI Følge en i Aaret 1857 mellem Paven og Würtemberg sluttet
Overenskomst sattes det katolsk-teologiske Fakultet i Tübingen under
Biskoppens Ledelse og Opsigt. Biskoppen skulde give Professorerne
Fuldmagt til at holde teologiske Forelæsninger og kunde atter tage
denne Fuldmagt tilbage. Han skulde prøve deres Hefter og
Forelæsningsbøger! Det akademiske Senat i Tübingen nedsatte en Komité
for at undersøge, om det teologiske Fakultet under disse Omstændigheder
endnu kunde siges at være et Led af Universitetet. Denne Komité kom til
det Resultat, at Professorerne i den katolske Teologi fra nu af ikke
kunde betragtes som Repræsentanter for den frie Videnskab og derfor
ikke vælges til Medlemmer af det akademiske Senat. Biskop Ketteler
(Freiheit, Autorität und Kirche. p. 24) er meget forarget herover; men
det er ikke let at indse, hvorledes der kan være Tale om fri Videnskab
under stadig Censur af en Biskop! — Forskellen er iøvrigt ikke stor, om
det er en levende Biskop eller en død Bog man skal underordne sig. Hvor
der ikke er ubetinget Frihed for Tænkningen, kan der ikke være
Videnskab. En stadig Vanskelighed gør sig her gældende ved de
teologiske Fakulteters Stilling, idet Menigheder og Kirker fordre
Kontrol med hvad de lære, altsaa bestemme de Resultater, til hvilke de
skulle komme. Paven f. Ex. vægrer sig ved at anerkende teologiske
Fakulteter, som ikke ere under en saadan Kontrol. I Frankrig bleve
derfor de katolsk-teologiske Fakulteter afskaffede paa
Statsuniversiteterne i Aaret 1885, da man ikke fandt dem nyttige uden
pavelig Anerkendelse.; men de store og dristige Tanker, som føre vor
Erkendelse og derved igen ogsaa Livet frem, vil man forgæves søge, og
uden dem bliver selv det hyggeligste Liv i Hjem, Kirke og Stat dog kun
en kummerlig Ting. Skal Skolen paa rette Maade udfylde sin Plads i
Samfundet, maa Lærerstanden anerkendes som en selvstændig Stand,
jevnbyrdig med Samfundets andre Organer og uafhængig af kirkelige
ogpolitiske Autoriteter. Dens Opgave er at virke for Folkedannelsen, og
dens Forpligtelse til at tage Hensyn til det Bestaaende i Familieliv,
Kirke og Stat maa være underordnet denne rent menneskelige Opgave. En
saadan selvstændig Stilling for Lærerstanden vil være vigtigere end
Skolelove og Skoleplaner. Ved de højeste Læreanstalter er dette Maal i
det Væsentlige naat; det gælder at gennemføre det ogsaa for
Almenskolen.

Til Videnskabens Frihed og Selvstændighed hører ikke blot, at den faar
Lov til at udvikle sig indenfor sine egne Omraader, uden at hæmmes af
ydre Autoriteter, men ogsaa, at den ikke hindres i at øve den
Indflydelse paa den almindelige Livs- og Verdensanskuelse, som det
ligger i dens Natur at øve. Det videnskabelige Verdensbillede bestemmer
nødvendigvis vor Livsanskuelse og vor Tro. Ti det er i den virkelige
Verden, at vore Overbevisninger skulle staa deres Prøve, godtgøre deres
Kraft; og denne virkelige Verden kunne vi nu engang ikke lære at kende
paa anden Maade end ved Videnskabens Hjælp. En Tro, der skyr Sandheden,
er en blot Drøm. Vanskeligheden ligger i, at de Ændringer, den
videnskabelige Forskens Resultater frembringe i en Livsanskuelse, i
Regelen foregaa langsomt og umærkeligt, og at det ikke altid kan
afgøres med Sikkerhed, hvilke de definitive Konsekvenser af et
videnskabeligt Resultat ere. Her stilles da store Krav til
Sandhedskærlighed og Ærlighed. Det sokratiske »Kend dig selv!« finder
her Anvendelse som en Opfordring til intellektuel Selvprøvelse for at
komme til Afgørelse af, hvor Tyngdepunktet for vor Livsanskuelse
ligger, og i hvilken Grad de overleverede religiøse Forestillinger ere
blevne ændrede ved de Erkendelsesresultater, som ere tilegnede. Her er
Mulighed for et stort Selvbedrag og for mange Illusioner. Hvad der her
ene kan hjælpe, er en virkelig intellektuel Kultur, en indøvet
videnskabelig Tænkemaade, der med rigtig Takt formaar at fastholde de
væsentlige Synspunkter, at sondre mellem Hypoteser og afgjorte
Sandheder, at vove, hvor der maa voves, og holde sin Dom tilbage, hvor
der ikke kan vides Noget. Den intellektuelle Kultur er en Kunst, som
langtfra findes hos alle Videnskabsmænd. Man kan bore sig ned i en
Specialitet og arbejde med Dygtighed der, og dog væreblottet for al
Evne og Takt, hvor man staar overfor andre Forhold. Enten kaster man
sig saa, naar man kommer ud af sin Hule, i Armene paa den første den
bedste Tro, eller man overdriver de paa det specielle Omraade vundne
Resultater ved at føre Alt tilbage til dem, eller man havner i en mere
eller mindre blaseret Tvivl. Man hævder Videnskabens Almagt, eller man
erklærer, at den, afset fra nogle faa specielle Omraader, Intet kan
lære os om Tilværelsen. Og der svinges maaske mellem begge Paastande,
saaledes at der en Stund tales, som om alle Gaader vare løste, og naar
dette er drevet til Overmaal, Videnskaben pludselig erklæres bankerot.
Overfor saadanne Svingninger formaar sund intellektuel Kultur — der
bestaar i en Forbindelse af kritisk Tænkning og personlig Kunst — ene
at bevare Kontinuiteten i den aandelige UdviklingSmlgn. min Afhandling
Filosofi som Kunst. (Mindre Arbejder. I.).. Den betinger Evnen til paa
rette Maade at lede Tankens Resultater over i det personlige og det
sociale Liv.

3. Historien viser, at Overgreb fra Hjem, Kirke eller Stat overfor
Skolen ikke naa deres Maal. De bero dels paa en Overvurdering af den
intellektuelle Kulturs Virkninger, dels paa en Miskendelse af, at
direkte Paavirkning ofte endog fører til det helt modsatte Resultat af
det tilsigtede. — Forstandsoplysning bestemmer ikke strax Livets hele
Retning. Interesser, Følelser og Drifter ændres ikke strax ved de
Kundskaber og Forestillinger, som indpræntes. »Faren« er altsaa ikke
saa stor og overvældende, som man mener. — Og paa den anden Side kan
den ivrige Indskærpen af en vis Række Forestillinger netop vække en
Trang til at slaa ind paa Forestillingsrækker, der gaa i stik modsat
Retning. En saadan Kontrastvirkning faar ofte den ene Slægt til at gaa
i modsat Retning af den anden. Evner og Drifter, som ikke fandt Næring
ved de Forestillinger, hvormed man under Opdragelsen fik sin Bevidsthed
fyldt, trænge sig da senere saa meget des stærkere og voldsommere frem.

I Frankrig have de skiftende Regeringer i det sidste Aarhundrede alle
søgt at benytte Skolen for deres Formaal, uden at deres Varighed derfor
er bleven størreAdolf Schmidt: Pariser Zustände. III, p. 391.. Det
Eneste, man

opnaar, er at forsynde sig mod den intellektuelle Kulturs Tarv.
Grundbetingelsen for al højere Dannelse er, at den maa søges for sin
egen Skyld. —

Skønt det er nødvendigt, at Staten støtter Videnskaben, vilde det dog
ikke være heldigt, om alle videnskabelige Forskere i et Folk virkede i
Statens Tjeneste. Ligesom hvor Staten optræder som fordelende Magt paa
den materielle Kulturs Omraade, er det ogsaa her nødvendigt, at den har
Konkurrenter i private Bestræbelser. Naar den videnskabelige Forsken er
sund og frodig, voxer den ud af Livet og er ikke blot fremkaldt ved den
Haandsrækning, Staten kan yde.

Staten vil dog i Regelen kunne vise større Upartiskhed end private og
kirkelige Institutioner. Netop fordi Staten omfatter hele Folket, vil
dens Blik være rettet mod de universelle Synspunkter for Dannelsen, og
de Fordomme, med hvilke enkelte Kredse og Sekter træde op overfor
Videnskaben, ville ikke saa let komme til at raade i den. Privatskolen
er afhængig af »Publikum«, Statsskolen af Folket.

Naar Statsskolen ordnes og ledes i sand videnskabelig Aand, vil den øve
en forenende og forbindende Indflydelse. Ungdommen fra alle Stænder og
Klasser ville dér kunne mødes og stifte Broderskab. Forudsætningen
herfor er, at ingen særlig politisk eller religiøs Retning kommer til
at herske i Skolen. Paa det Punkt, hvor de politiske og religiøse
Forskelligheder begynde, er det Hjemmets Sag at opdrage. Skolen kan kun
yde den Opdragelse, som videnskabelig Kultur bevirker. Det kan have sin
Vanskelighed at drage Grænserne mellem det fælles Tankeliv, som har sit
faste Grundlag i Videnskaben, og de politisk-religiøse Anskuelser, der
væsentligt bestemmes ved Følelser og Traditioner. Men kun ved alvorlig
Bestræbelse forat fastslaa saadanne Grænser kan den intellektuelle
Kultur hævdes som selvstændigt Element i Menneskehedens Udvikling.

                          XXX. Kunsten og Livet

                           B. ÆSTETISK KULTUR.

                          XXX. KUNSTEN OG LIVET.

1. Vi forstaa en Ting, naar vi se den paa dens bestemte Plads i
Tingenes Række, baaren af andre Ting og selv igen bærende andre Ting.
Videnskaben dvæler kun ved det Enkelte og Individuelle forat finde
Lovene for dets Sammenhæng med den øvrige Verden. Naar vi derimod
forholde os æstetisk til Tingene, se vi dem hver for sig som et
ejendommeligt og afsluttet Hele, glæde os ved Billedet, blot fordi det
giver os noget Ejendommeligt og Karakteristisk. Hvor vi ikke selv kunne
finde eller danne ejendommelige og karakteristiske Billeder, hjælper
Kunsten os dermed.

Baade den intellektuelle og den æstetiske Følelse ere beslægtede med de
sympatiske Følelser, idet vor Lyst og Ulyst i dem ikke bestemmes ved
vor fysiske Selvopholdelsestrang, men ved Hengivelsen til Noget, der
ligger ud over os selv. Men den æstetiske Følelse har mere Præget af
Sympati end den intellektuelle Følelse. Denne sidste bestemmes mere ved
Forholdet mellem Tingene end ved selve den enkelte Ting i dens
ejendommelige Væsen. Den æstetiske Følelse bestemmes ved, at vi søge at
gøre os til Et med Tingene, leve deres Liv, leve selve Livet om i vor
Fantasi. Der er et æstetisk Velbehag allerede ved den frie Brug af
Lemmerne, ved Legen, i hvilke vi efterligne Sysler, som ellers
foretages i alvorligt og praktisk Øjemed. Ja, al Kunst kan kaldes en
Leg, forsaavidt som den fører Livet eller Dele af Livet frem for os i
et Billede, i en ideel Gengivelse og opfordrer os til at bevæges ved
det, som om det var et virkeligt Liv.

2. Etisk Betydning faar Udviklingen af den æstetiske Følelse allerede
derved, at den vænner til at betragte Tingene uden egoistisk Bagtanke,
vænner til at glemme os selv over SynetsVærdi. Der virker i det
virkeligt Skønne en Magt, som tiltvinger sig Anerkendelse, og ikke blot
Anerkendelse, men Kærlighed og Beundring. Baade hos den, der formaar at
frembringe skønne Værker, og hos den, der staar som æstetisk Beskuer
overfor Kunstens eller Naturens Værker, ytrer sig en uinteresseret (d.
v. s. uegoistisk) Trang, samtidigt med, at Anskuelsesevnen,
Opmærksomheden og Produktionsevnen sættes i kraftig og harmonisk
Virksomhed. Og den derved vakte Følelse vil ikke blive indskrænket til
Betragtningens eller Produktionens Øjeblikke, men vil paavirke baade
Livsanskuelse og Livsførelse og her øve en harmonisk og idealiserende
Indflydelse. Hvor den rent moralske Dom og Tugt vilde være for plumpt
et Redskab — i mange af Livets zarteste og individuelle Forhold — der
kan den æstetiske eller kunstneriske Takt ofte føre over Vanskeligheder
og afværge Katastrofer. Den æstetiske Opdragelse af Mennesket, for
hvilken Schiller tog OrdetSmlgn. Den nyere Filosofis Historie^2. II. p.
128 f., er dog Mere end blot Middel for det moralske Liv; den fører til
en fri og alsidig Brug af Kræfterne istedetfor den Delthed, de
stridende Elementer i Menneskenaturen medføre, og istedetfor den
Ensidighed, som Arbejdets Deling medfører for det enkelte arbejdende
Menneskes Vedkommende. — Med de æstetiske Goders uinteresserede
Karakter hænger det sammen, at de ere fælles Goder, at de kunne deles
af Mange, uden at deres Værdi forringes. Det Fællesskab, de gøre
muligt, har sin store etisk-sociale Betydning. — Men især er det af
Betydning, at æstetisk Lyst betinges ved Brugen af Kræfter, som ogsaa
det virkelige Liv lægger Beslag paa. Herpaa beror Alvoren i den
æstetiske Leg. Æstetisk Nydelse er Mere end blot passiv Underholdning.
Den opnaas kun, hvor vi føle os betagne af et virkeligt Livsbillede.
Den etiske Virkning er her ikke forskellig fra den fuldkomne æstetiske
Virkning. Aristoteles har defineret Tragedien som en Efterligning af en
betydningsfuld Handling, en Efterligning, der vækker vor Frygt og
Medlidenhed og derved renser disse Følelser. Ved »Rensning« forstod han
sandsynligvis, at Følelserne vækkes og udformes paa harmonisk Vis ved
Hjælp af denkunstneriske Fremstilling, og at de derved befriedes fra
det Vilde og Kaotiske. Ligesom Musiken paa én Gang udløser og
harmoniserer Følelserne, saaledes formaar ogsaa den dramatiske Kunst
detSmlgn. Erwin Rohde: Psyche^2 II. p. 48 f.. Hvad Aristoteles sagde om
Tragedien, kunne vi udstrække til al Kunst. I Legen eller ved Billedet
vækkes de samme Følelser som ved de virkelige Forhold, der fremstilles;
men de vækkes saaledes, at det Pinlige og Egoistiske falder bort. De
virkelige Oplevelser komme over os, uden at vi altid formaa at finde
Sammenhæng i dem; Tilfældigheden synes at herske. De frembyde desuden
flere forskellige Sider og sætte derfor ogsaa flere forskellige
Følelser i Bevægelse. Vor Stemning ved Oplevelsen er derfor ikke »ren«,
d. v. s. forskellige, indbyrdes ikke samstemmende Følelser gøre sig
gældende. I det kunstneriske Billede er derimod Alt anlagt saaledes, at
der vækkes en Totalstemning, som svarer til det karakteristiske
Hovedtræk i Tingen eller Begivenheden. Uden at betage Billedet dets
konkret-individuelle Karakter fremhæver den kunstneriske Behandling det
Væsentlige for os. Vi befris derved fra det Usammenhængende og faa et
samlet Indtryk, kunne derfor ogsaa langt lettere i vor Følelse gøre es
til Et med hvad der fremstilles. Dermed hænger det ogsaa sammen, at den
kunstneriske Gengivelse lærer os bedre at »forstaa« Tingen. Den giver
os vel ingen videnskabelig Forklaring af den, men ved at vise os den i
hele dens Ejendommelighed tydeliggør Kunsten, hvilken Berettigelse
denne Ting har til at være, Hvad den saa ellers er, saa er den en
karakteristisk Del af Verden, eller rettere er selv en lille Verden. Og
denne lille Verden rykkes ligesom ud af Tiden ved at fæstnes i et
Billede; hvad der gik flygtigt forbi som et Mellemled mellem Fortid og
Fremtid, lever i Kunsten et evigt Liv. Ved Kunstens Hjælp befris vi
ikke blot fra Spredtheden og Tilfældigheden, men ogsaa fra
Forgængeligheden. — Medens det i Tragedien er Frygt og Medlidenhed, der
»renses«, er det i Komedien Magtfølelsen og Selvfølelsen. Det er ikke
personlig Haan, der faar Udslag i den Latter, den komiske Poesi
forskaffer os, men en Følelse af Befrielse ved at se det
Endelige,Selvmodsigende og Daarlige i dets hele Nøgenhed og dog som
Noget, der nu en Gang ogsaa hører med til LivetSmlgn. Psykologi VI E,
9c..

3. Naar Talen er om, hvorvidt en æstetisk Fremstilling stemmer med,
hvad Etiken fordrer, ville Mange strax tænke paa det Spørgsmaal, om
stærkt sanselige Billeder og Skildringer ere tilladelige eller ikke.
Dette Spørgsmaal er der dog efter den Maade, hvorpaa vi her have
opfattet den æstetiske Kulturs etiske Betydning, ingen Grund til at
opkaste. Der kan, hvad Indhold og Fremstillingsmaade angaar, ikke være
nogen Strid imellem, hvad Æstetiken virkeligt fordrer, og hvad der er
etisk berettiget. Alt, hvad der virkeligt har æstetisk Værdi, maa ogsaa
være etisk berettiget. Vi staa her overfor Livsværdier, der høre til de
Formaal, al Etik skal tjene. Det Skønne hører til det, der gør Livet
værdt at leve; det hører til det samvittighedsfrie Omraade. (VIII, 1).
— En anden Sag er den pædagogiske Anvendelse af Kunsten. Man kan ikke
give Enhver ethvert Digterværk i Haanden. Men det har Intet med den
æstetiske Værdi at gøre. Den, hvis sanselige Drifter sættes i stærk
Bevægelse ved en Skildring, kommer ikke til at forholde sig æstetisk
til den: hans Følelse »renses« ikke, men ægges. Den unge Mand, der i en
af Lukians Fortællinger lod sig lukke inde om Natten i den knidiske
Afrodites Tempel for at omfavne Billedstøtten, var ikke just bevæget af
æstetisk Følelse.

Det følger af sig selv, at naar Kunsten er et ideelt Liv, vil
Kunstværdien svare til Livsværdien, og et Kunstværks Værdi beror derfor
ikke blot paa den Dygtighed eller det Geni, hvormed Emnet er grebet og
udført, men ogsaa paa Værdien af det Liv, det fremstiller. Her ligger,
hvad jeg har kaldet Kunstens aabne Sted (Psykologi V B, 12), idet
Livsvurderingen spiller ind med. Paa dette Grænsepunkt vil der stedse
føres en Strid. Moralisterne ville her let komme til at tage for tungt
paa Sagen. De gøre let Kunstneren Uret ved at overse, at selve den
kunstneriske Behandling, det kunstneriske Synspunkt stiller Kunstneren
i et andet Forhold til et Emne end det rent praktiske. — Kunsten skal
ikke anstille nogen etisk Vurdering, skal ikkedirekte moralisere. Men
den ægte Kunst vil heller ikke demoralisere ved paa ensidig Maade at
rette Opmærksomheden mod visse Sider af Livet. Kan Tilskueren forse sig
paa et Kunstværk, saa kan Kunstneren ogsaa forse sig paa Livet.
Naturligvis kan der netop være forskellige Anskuelser om, hvorledes
Livet er, og hvad Opmærksomheden især skal rettes paa. Enhver betydelig
Kunstner har her en Kamp at føre forat gøre sit Blik paa Tingene
gældende. En Kunstners Geni er uadskilleligt fra hans Personlighed.
Grænsen kan ikke drages bestemt og er stedse unaturlig. Derfor kommer
der en uvilkaarlig Vurdering ind i hans Værk, selv hvor han — af
Overbevisning, eller af »Fornemhed«, eller af Doktrinarisme — bestræber
sig for at holde al Vurdering ude. Det er denne skjulte og uvilkaarlige
Vurdering (der slet ikke behøver at forudsætte nogen »Absicht«), som
med Rette kan gøres til Genstand for etisk Kritik. Men den er
ingenlunde let at opdage og at konstatere. Den vil især fremtræde som
en uberettiget Generaliseren. Kunsten kan ifølge sin Natur kun give det
Enkelte, Individuelle, Specielle; ti kun det kan forenes til et levende
Billede. Men om det enkelte Billede giver et Exempel paa en almindelig
Regel eller blot frem stiller en Undtagelse, der skyldes særegne
Forhold, — derom kan Kunsten som Kunst Intet sige. Derfor kan den ikke
sætte Problemer under Debat, uden forsaavidt den ved sin Fremstilling
kan godtgøre, at noget Saadant som det Fremstillede dog ogsaa gives i
Verden, ligger indenfor Livets Muligheder. En virkelig Problemstillen
forudsætter et stort og rigt Stof og megen Reflexion.

Meget i Modstanden mod den moderne æstetiske Realisme skriver sig
sikkert fra, at Mange i Kunsten blot søge Underholdning og Hvile og
derfor ikke ønske at se Tilværelsens bitre og mørke Sider. Man vil slet
ikke have sin Frygt og Medlidenhed vækket. De gamle Tragedier var man
vant til; man havde fornøden Anvisning til at høre Skæbnens tunge
Skridt i dem; men i en moderne Tragedie som »Gengangere« formaaede man
ikke at høre dem. Emnet var her for nær paa Livet. Og dog har den
moderne Realisme i sine ypperste Værker egentligt ikke gjort Andet end
at føre de store Synspunkter dybere ned i det virkeligeLiv og vise os
Alvoren dér, hvor man var vant til kun at se Hverdagsliv og
HverdagshistorierI Fortalen til »Germinie Lacerteux« erklære Brødrene
Goncourt, at de her have villet prøve, om Tragedien definitivt skulde
være død. De ville prøve, »om de Smaas og de Fattiges Ulykker vilde
tale ligesaa højt til Interessen, Følelsen og Medlidenheden som de
Stores og de Riges«.. Kunsten virker her opdragende ved at faa os til
at lukke Øjnene op, ved at styrke vor Følelse af Livets Alvor og vække
vor Sympati med dets Lidelse. Den lærer os især i store, anskuelige
Billeder at se den dybe Sammenhæng i Menneskelivet. Uden direkte
Moraliseren kan Digteren blot derved, at han med sikker Haand peger paa
de afgørende Aarsager til Karakterernes Udvikling eller til Skæbnens
Gang, give os en dybere Belæring og en bedre Anvisning til at vurdere
Handlinger og Livsordninger, end der kan hentes fra nogen filosofisk
Etik. Hvad man har sagt om Goethes »Wahlverwandtschaften«, at det »ikke
er skrevet for Moralens Skyld, men har en Moral«Richard Meyer: Goethe.
Berlin 1895, p. 286., det gælder om ethvert betydeligt Digterværk. Og
vi kunne føje til: det gælder om det, jo mere det er gennemtrængt af
Realismens og Determinismens Aand, ti des bestemtere kan der peges paa
det Punkt i Begivenhedernes Række, hvorfra de skæbnesvangre Virkninger
udspringe. Paa en gribende Maade peger saaledes Fru Alving i
»Gengangere« tilbage paa det Punkt, hvor hendes Mands Ulykke blev til
og Grunden til hans Forfald, med alle dets Konsekvenser, blev lagt.
Derved opdukker der et Lys midt i det Mørke, i hvilket denne Tragedie
fører os indGengangere (3. Akt): »Du kom før til at tale om Livsglæden:
og da gik der ligesom et nyt Lys op for mig over alle Tingene i mit Liv
. . . Du skulde have kendt din Far, da han var ganske ung Løjtnant. I
ham var Livsglæden oppe! . . . Din stakkars Far fandt aldrig noget
Afløb for den overmægtige Livsglæde, som var i ham. Jeg bragte heller
ikke Søndagsvejr ind i hans Hjem«.. Den gamle græske Tragikers Ord, at
de Dødelige maa vinde Kundskab gennem Lidelse (πάθει μάθος),
bekræftes her. Det Tragiske er, at Lidelsen kan være saa overvældende,
at den vundne Kundskab for den Lidende selv kun bliver et Lys, der
falder tilbage paa Fortiden.Men for den, der ved Kunstnerens Haand
følger den Lidendes Skæbne »i Frygt og Medlidenhed«; kan dette Lys
komme til at straale fremad. — Digterværker af »idealistisk« Art have
ofte saare liden etisk Værdi, fordi de ikke anerkende Livets faste
Aarsagssammenhæng.

4. Saameget Kunsten kan og skal være for Livet, saa maa den dog ikke
træde istedetfor Livet, og det virkelige Liv maa ikke behandles blot
som æstetisk Objekt. — Dette vil ikke saa let ske med den alvorlige
Kunstner, der ikke forholder sig nydende, men arbejdende, og for hvem
Kunsten er en alvorlig Livsopgave, en social Opgave, idet han, ligesom
paa sin Vis Videnskabsmanden, føler sig sat paa en Post forat iagttage
Livet og lære de Andre at se det. Han føler, hvad Michel Angelo har
udtalt, at »den ægte Kunst er ved sig selv from og ædel formedelst den
Aand, i hvilken den arbejder; ti Intet gør Sjælen saa from og rén, som
Bestræbelsen forat frembringe noget Fuldendt«. Og han føler noksom den
Modstand, som Virkeligheden, det genstridige Stof gør imod, hvad der
staar for ham i hans Fantasi. Han gaar maaske til Grunde ved denne
Modstand. Langt nærmere ligger Faren for de overvejende receptive
Naturer og Dilettanterne. De komme let til at behandle Livet som en
æstetisk Leg. Schiller har sagt, at Mennesket kun er ret Menneske, hvor
det leger. Hans Mening dermed var, at Fantasiens og Legens Yerden er
Menneskets eget Værk, og at der kræves et frit Hjerte og en energisk
Villie for at unddrage sig Virkelighedens Tryk og holde denne ideelle
Verden fast. Men hans Ord ere blevne brugte som Motto for en æstetisk
Livsanskuelse, der forholder sig spøgende og ironisk overfor ethvert
praktisk Forhold, uden dog derfor altid at tage Kunsten selv mere
alvorligt. Arbejdet overlader man til Filistrene; Genierne i egen
Indbildning se fra deres ideelle Højde ned paa Verden som paa en
snurrig, dem uvedkommende Ting. — Den realistiske Retning i Kunsten kan
ligesaa vel som Romantiken føre til, at der leves i en indbildt Verden,
og at man bliver fremmed for Virkeligheden. Realisten bevæger sig
ligesaa vel i Fantasien som Idealisten, og Faren kan for ham maaske
endog ligge nærmere end for denne. Den overspændte Idealist vil i
Regelenhave Bevidstheden om, at han lever i to Verdener, Drømmeverdenen
og den prosaiske Verden; han haaner denne sidste, men kan derfor meget
godt forstaa at tage den, som den er. For Realisten, hvis Fantasi søger
at mætte sig med Indtryk fra den virkelige Verden, vil Fristelsen være
større til at behandle alle Livsforhold paa æstetisk Maade.

Denne Fare fremtræder i Historien til enhver Tid, hvor Kunst og
æstetisk Interesse staa i Forgrunden. 1 hvert Tilfælde bliver det den
Arv, som den næste Slægt modtager; denne møder »med Dannelsens
Fordringer, men uden Oprindelighed og uden levende Skaberkraft«Med
disse Ord karakteriserer Hettner (Italienische Studien. Zur Geschichte
der Renaissance. p. 175) den Slægt, der fulgte efter Rafaels og Michel
Angelos Tid. Men han finder Grunden til det bratte Fald i selve den
italienske Renaissances Væsen. Den havde sprængt de middelalderlige
Lænker, men formaaede hverken ad det etiske Sindelags eller den
arbejdende Tænknings Vej at udforme et nyt Menneskeideal. Det var en
Tidsalder uden faste sædelige Begreher og Forbilleder, et let Bytte for
den kirkelige Reaktion.. Selv en stor og betydningsfuld Kunst (som den
italienske i Renaissancetiden) kan staa uden Sammenhæng med de
virkelige, i Tiden kæmpende Magter og uden Sammenhæng med det hele
Folks Liv.

5. Kunsten skal give Livets Indhold Form og Klarhed udvide Blikket og
Sympatien, pege paa den Vej, ad hvilken Udviklingen skal gaa. Den store
Kunstner er tillige Noget af en Profet. Kunsten kan aldrig blive en
blot Privatsag. Hele Folket og hele Tiden skal i den lære sig selv at
kende. Hvert Folk og hver Tid maa derfor have sin egen Kunst og kunne
ikke ganske leve paa andre Folks og andre Tiders Kunst, saa stor
Betydning det end kan have at lære den at kende. Selv hvor det
Almenneskelige udtales og skildres, maa det dog ske i den særlige Form,
som svarer til det enkelte Folks Erfaringer. Fordringen om en national
og tidssvarende Kunst kan begrundes paa to forskellige Maader.
Kunstneren ser og arbejder kun med sine bedste Kræfter, hvor han er
besjælet af sit eget Hjems og sin egen Tids Følelser og Forestillinger;
kun da kan han tilegne sig, hvad han ser, og gengive det. Og paa den
anden Sideforstaar hvert Folk og hver Tid kun ret sig selv; hvad der
skal paavirke dem æstetisk maa være Kød af deres Kød og Blod af deres
Blod. — Naturligvis kan det ikke nytte, at Kunsten er national og
tidssvarende, naar den ikke er virkelig Kunst. Julius Lange har
træffende vist, hvor uheldige Følger det kan have, naar de nationale
Fordringer til Kunsten faa Overhaand over Kunstens egne Fordringer.
»Betingelsen for en fremragende og ypperlig Kunst beror«, siger
hanSergel og Thorvaldsen. Studier i den nordiske Klassicismes
Fremstilling af Mennesket. Kbhvn. 1886. p. 77., »mere paa, at Nationen
lærer at gaa ind paa Kunstens ejendommelige Opgaver, end paa Kravet
til, at Kunsten skal gaa ind paa Nationens. Nationen maa ikke blot
stille sig i Forhold til Kunsten som dens Herre; deraf drager den i
Grunden ingen Fordel; den maa først og fremmest gøre sig til dens
Lærling, lære af den at se Aanden i Form, Lys og Farve, lære den
umiddelbare Anskuelse af Mennesket og Naturen«. Der gives et fælles
Tanke- og Følelsesindhold, som ethvert Folk og enhver Tid maa leve sig
ind i og suge Næring af. Gennem Homer, Dante, Shakespeare og Goethe
leve vi den europæiske Menneskeheds aandelige Liv om igen.

Hvad Kunstens Fremtid angaar, er der — formedelst Sammenhængen mellem
Kunst og Liv — kun da Grund til at frygte for den, hvis Livet selv
bliver ringere, — hvis det føres i mindre Stil og uden den Kamp og
Spænding, store Opgaver og Ideer føre med sig. Geniet, der paa en Gang
er det store Barn og den store Opdager, vil atter og atter aabne Livets
Dybder trods Fremtidens Filistre, som det har gjort det trods
Fortidens. Det gælder væsentligt om at bevare Sansen aaben og Hjertet
levende; Aandens Verden vil ikke lukkes. Og Haand i Haand med Kunsten
vil den alvorlige Livsførelse, der tager Livet som den Kamp, det er,
virke til at hævde Betingelserne for den store Livspoesi, som er og
bliver den eneste Form, i hvilken vi formaa at sammenfatte Livets
Indhold og Værdi. Her gaa det etiske Opgør og den æstetiske Trang i Et.

                           C. RELIGIØS KULTUR.

                    XXXI. ETIK OG RELIGIØS FØLELSE.

1. Etiken maa, som tidligere (II, 3) udtalt, bygge paa saa faa
Forudsætninger som muligt. Den maa ikke forlange nogen Særstilling i
Videnskaben og ikke forsøge paa at rokke ved de Principer, Resultater
og Hypoteser, som andre Videnskaber opstille. Men saaledes som det
religiøse Liv har udviklet sig i Menneskeslægten har det været knyttet
til Antagelser og Dogmer, der stedse paany have ført til Strid med
Videnskaben. Etiken kunde da synes at være henvist til at træde i
Forhold til den religiøse Kultur som til et rent historisk Fænomen, en
fremmed Magt, som den maa regne med, som den kan kritisere og vurdere,
men som den efter sin Natur og sine Forudsætninger ikke har noget
Slægtskab med. Dog vilde dette være en forhastet Slutning.

Ti for det Første have de historisk fremtraadte Religioner, i hvert
Tilfælde deres højere Former, hver til sin Tid været etiske Magter.
Etiske Forestillinger have udgjort en væsentlig Del af de positive
Religioners Indhold. Fra denne Side set maa der dog altsaa være et vist
Slægtskab mellem Etik og positiv Religion. — For det Andet er det et
Spørgsmaal, om der paa det Standpunkt, hvorpaa Etiken stiller sig, ikke
skulde være Mulighed for en Følelse, der — selvom man ikke vil kalde
den religiøs Følelse — dog i sin psykologiske Natur er beslægtet med
den religiøse Følelse, saaledes som denne fremtræder i de højere
positive Religioner. Jeg vil i det nærmest Følgende forsøge at beskrive
en saadan Følelss, medens jeg opsætter Undersøgelsen af den positive
Religions etiske Betydning til næste Kapitel.

2. Ved Livsfølelse forstaas i Psykologien den Følelse af Lyst eller
Ulyst, som svarer til det organiske Livs Gang i os.Den hænger altsaa
sammen med den Lethed og Kraft, hvormed Aandedræt, Blodomløb og den
hele Ernæringsvirksomhed foregaar i osSmlgn. Psykologi VI A. 3a. — Den
følgende Beskrivelse af den religiøse Følelse i Betydning af kosmisk
Livsfølelse er en videre Udførelse af, hvad kort er fremstillet i
Psykologi VI C, 8 b. I min Religionsfilosofi har jeg forsøgt en
Drøftelse af det religiøse Problem baade fra det erkendelsesteoretiske,
det psykologiske og det etiske Synspunkt.. Efterhaanden som
Bevidstheden udvikler sig, bestemmes Følelsen ikke blot ved vor
organiske Tilstand, men ogsaa ved et større eller mindre Indbegreb af
Forestillinger. Vor Følelse knytter sig til Mangt og Meget, der ligger
ud over vor Organismes Grænser. I den intellektuelle og den æstetiske
Følelse er vor Lyst og Ulyst bestemt ved Erkendelsesvirksomheden og ved
de Billeder, Naturen eller Kunsten faar vor Fantasi til at danne. Men
naar vi ved Tankens Hjælp have besindet os paa vor Stilling i
Tilværelsen, have indsét, at vi med al vor Higen, alle vore Planer og
alle vore Idealer staa som et enkelt Led i den store, uoverskuelige
Række af Aarsager og Virkninger, — saa opstaar der en Følelse ved
Livet, ikke blot ved det Liv, som rører sig i vor egen Organisme, men
ved det Liv, der rører sig i det hele Univers, af hvilket vi ere Led.
Vor Livsfølelse udvides og bestemmes ved Livets og Udviklingens Gang i
Verden, saavidt vi kunne danne os nogen Forestilling om den. Der
opstaar en kosmisk Livsfølelse, som danner en Analogi til den organiske
Livsfølelse. Fra den organiske Livsfølelse adskiller den kosmiske
Livsfølelse sig ved sit Tankeindhold, som udgøres af alle de
Erfaringer, vi have vundet, og alle de Forestillinger, vi have dannet
os om Tingenes Gang. Fra den intellektuelle og den æstetiske Følelse
adskiller den kosmiske Livsfølelse sig ved sin personlige og reale
Karakter. I Tankevirksomhed og Fantasi glemme vi os selv over, hvad vi
tænke og anskue; i organisk Livsfølelse have vi blot med os selv som
organiske Væsner at gøre; men i den kosmiske Livsfølelse bestemmes vor
Lyst eller Ulyst ved vor hele Personligheds og vore højeste
Livsværdiers Stilling indenfor Verdensudviklingen.

3. Den kosmiske Livsfølelse forudsætter en Verdensanskuelse.Den behøver
dog ikke noget stort Apparat af spekulative Hypoteser. Hvor saadanne
Hypoteser udvikles, ville de endog ofte ved nærmere Undersøgelse vise
sig snarere at være Følelsens Virkninger end dens Aarsager. Den kan
lade sig nøje med de to Hovedtanker, der ovenfor (XXVIII, 5)
fremhævedes som de vigtigste for den intellektuelle Kultur, nemlig
Tanken om Tilværelsen som en lovordnet Sammenhæng og Tanken om
Tilværelsen som en stor Udviklingsproces.

Ethvert Led i den store Aarsagssammenhæng bæres af andre Led og bærer
igen andre. Den Kraft, hvormed det udfylder sin Plads, kan det ikke
have givet sig selv fra først af; det har modtaget den, og det maa i
hvert Øjeblik paany modtage den forat kunne hævde sig. Selv i min mest
energiske Villiesakt, hvor min personlige Ejendommelighed lægger sig
stærkest for Dagen, og hvor min Selvfølelse synes at have fastest Grund
at bygge paa, selv dér forbruger jeg en Kapital, jeg ikke selv fra
først af har bragt til Veje. Jeg er afhængig netop i min højeste
Aktivitet, og desmere, jo mere Kraft denne lægger Beslag paa. Men
Afhængigheden optræder ikke blot ved, at den Energi, jeg raader over,
er mig given, men ogsaa ved, at den Energi, jeg raader over, er
begrænset. Min Skæbne er indflettet i den store Udviklingsproces, og
min Villie kan kun for en Del gribe bestemmende ind i denne. Jeg
omtumles af Haab og Frygt under den store Bølgegang af Udvikling og
Opløsning, Opstaaen og Forgaaen, som Naturen frembyder. Hvem har Ret,
og paa hvis Side er Sejren, — hos den fremadstræbende, udviklende
Tendens i Verden eller hos den hæmmende og opløsende Tendens?

Forholdet mellem min Villie og min Skæbne bestemmer altsaa min Følelse
ved Livet. Denne Følelse kan være af rent eller overvejende egoistisk
Art. Men naar jeg ikke tænker paa min Skæbne som dette enkelte Individ,
— naar min Sympati med Andre og min etiske Følelse er vakt, faar den
kosmiske Livsfølelse en anden Karakter. Disse Følelser, som føre mig
til at opstille og virke for Idealer, der ligge langt udover min
individuelle Selvopholdelse, have dog udviklet sig efter bestemte
Naturlove; og at en saadan Udvikling har været mulig, giver os et
Vidnesbyrd om, at der virker værdifulde Kræfter iTilværelsen. (Smlgn.
IV, 5). Naturen staar — netop naar vi anlægge en naturalistisk
Forklaring paa Samvittighedens Opstaaen og Udvikling — for os som et
Hjemsted for ideale Kræfter. Hvad Udviklingen saa ellers har ført med
sig, dette har den i hvert Tilfælde ogsaa ført med sig! Der har
udviklet sig en Livstrang og en Livsdrift af anden Art end den blotte
fysiske Selvopholdelsestrang. Hvad jeg føler i mig, i min Samvittighed,
er ligesaa vel en Verdenskraft, som de Kræfter, der ytre sig under de
materielle Massers Vexelvirkning.

Men her opstaar nu igen en betydningsfuld Vanskelighed. Vi kunne ikke
forklare Tilværelsen ud fra den etiske Følelse. Verden er ikke
konstrueret efter de Principer, vor Samvittighed stiller for os som de
højeste. Hvad der er vort etiske Villielivs højeste Formaal, kunne vi
ikke erklære for Verdensudviklingens Formaal. Ikke blot er selve Tanken
om et Verdensformaal videnskabeligt set ligesaa uigennemførlig som
Tanken om en første Aarsag. Men de skrigende Disharmonier i Verden, den
Lidelse og Grusomhed, den Sum af Ulykke og Forbrydelse, hvormed
Udviklingen købes, og Fremskridtet — forsaavidt der kan paavises noget
Fremskridt — vindes, alt dette gør det logisk og etisk umuligt at hævde
et etisk Princip som Kilde til Verdensudviklingen. Ethvert teologisk og
filosofisk Forsøg paa at overvinde denne Vanskelighed har vist sig
frugtesløst. Den ortodoxe Teologi har blot skudt Spørgsmaalet længere
tilbage, og den spekulative Filosofi har forflygtiget og bortforklaret
Vanskelighederne. Den eneste Maade, hvorpaa man kan slippe fra disse
Vanskeligheder, er at lade være at tænke paa dem, og denne Udvej falder
ikke lige let for alle IndividerFlere teologiske Kritikere have været
saa elskværdige at fortolke denne Sætning saaledes, at jeg selv hørte
til dem, hvem det faldt let at lade være at tænke paa det omtalte
Problem. De have ikke forstaaet, at Sætningen er ironisk ment. Jeg
sigtede dels til dem, hvis Interesse overfor saadanne Spørgsmaal er
sløvet, saa at de slet ikke beskæftige sig med dem, dels til de
Teologer, der tilsyneladende beskæftige sig med dem, men hjælpe sig
over Vanskelighederne paa saa let en Maade og med saa overfladiske
Argumenter, at denne Beskæftigelse ikke kan kaldes en Tænkning. — I min
Religionsfilosofi, p. 236—242 har jeg udviklet de Tanker, som for mig
ere de væsentligste overfor det Problem, vi her staa ved.. Ikke af
Hovmod,men netop af Samvittighed og af klar Indsigt i vor Erkendelses
Grænser maa vi lade dette Spørgsmaal staa aabent. Filosofen ser ingen
Grund til at tage Fornuften fangen til Fordel for formentlige
Løsninger, som for uhildet Kritik indeholde uovervindelige
Selvmodsigelser eller komme i Strid med, hvad der ad Erfaringens eller
Tænkningens Vej er vundet, eller som maaske endog frembyde store etiske
Betænkeligheder. En ærlig Tvivl er bedre end en tankeløs Tro. Livet er
fuldt af store Modsætninger; men de blive først til Modsigelser, naar
man vil gøre ét Modsætningsled til det hele og ud fra det forklare
Tilværelsen. Af et godt Verdensprincip kan det Onde i Verden ikke
forklares; af et ondt Verdensprincip, som den absolute Pessimisme
stiller op, kan det Gode i Verden ikke forklares.

Men vor Medfølelse med Lidelsen i Verden og vor Trang til at fastholde
den ideale Betragtningsmaade behøver heller ikke at rokkes ved, at vi
ikke kende Verdensdramaets Afslutning, eller en Gang vide, om det har
nogen Afslutning. Det Gode og Værdifulde i Tilværelsen er en kæmpende
Magt, og med enhver alvorlig Kamp er der forbundet Uvished og Spænding.
Den kosmiske Livsfølelse vil derfor svinge mellem Frygt og Haab ogsaa
hos dem, hos hvem den idethele har Frejdighedens Præg. —

En Følelse som den her beskrevne findes ganske sikkert. Den betegner et
Standpunkt, hvor der er gjort Alvor af, at Religion er en Følelsessag.
Den indeslutter intet Dogme, men opstaar ganske simpelt ved den etiske
Følelses Forhold til den virkelige Verden. De, der føle Trang dertil,
kunne forsøge ved Hjælp af Spekulationer og Symboler at vinde en
yderligere Forstaaelse; der vil intet Betænkeligt være deri, naar der
blot ikke rokkes ved to Ting: ved Ideen om Tilværelsen som lovbunden
Sammenhæng og ved Etikens Uafhængighed af dogmatiske Antagelser. Udover
den videnskabelige Erkendelse kan den religiøse Tanke kun hæve sig ved
at opstille Fordringen om en Afslutning af vor Verdensopfattelse, som
den stadigt fremskridendeErfaring umuliggor, og ved at tyde det
Verdensbillede, Erfaringen giver os, i Analogi med og som Udtryk for
Sjælelivets indre Tilstande. Men udover spekulative Hypoteser kan man
ad disse Veje ikke kommeSmlgn. Den nyere Filosofis Historie. (Registret
under »Ide« og »Analogi«). — Filosofiske Problemer.
(Universitetsprogram 1902). Kap. III.. Og langt stærkere end den
teoretiske Interesse for at forstaa Verden vil under den religiøse
Følelses Indflydelse Trangen til Selvforstaaelse være. Jo stærkere den
ved Livets Gang og Vilkaar bestemte Følelse rører sig, og jo mere
dunkelt dens Udspring er, fordi saa mange smaa og store Livserfaringer
bestemme den, desmere vil Mennesket søge at vinde saadanne Udtryk for
den, at hans indre Liv kan blive forstaaeligt og anskueligt for ham. Og
ikke blot for ham selv, men ogsaa for Andre. Ti han vil ikke kunne slaa
sig til Ro med, at hvad der rører sig hos ham, skulde være aldeles
særligt for ham. Gennem Tegn og Symboler søger han da at kundgøre for
Andre, hvorledes han er stemt ved Livet, forat se, om der ikke hos dem
skulde røre sig noget Lignende. Gennem den uvilkaarlige Trang til
Selvforstaaelse og til aandeligt Fællesskab blive de religiøse
Forestillinger oprindeligt til. Og paa Grund af Erkendelsens
Uafsluttelighed kunne de ikke blive Andet end Symboler.

Den religiøse Følelse stiller ingen etiske Opgaver, som ikke vilde
stilles uden den. Den udtrykker den inderligste og højeste
Selvforstaaelse, Mennesket kan vinde med Hensyn til sin Stilling i
Verden og med Hensyn til den Skæbne, som vederfares det, han lever for.
Den »renser« Sindet, ligesom den æstetiske Følelse; men Rensningen er
her mere indgribende, fordi det er Menneskets egen virkelige Stilling i
det virkelige Verdensliv, som bestemmer Følelsen. Ved sin nøje
Sammenhæng med den etiske Følelse er den kosmiske Livsfølelse fri for
Sentimentalitet og Kvietisme. Vi bestige en Bjergtop, ikke forat bygge
og bo deroppe og unddrage os det virkelige Liv, men forat aande den
rene og stærke, maaske ogsaa skarpe Luft deroppe og forat udvide og
klare Blikket, saa vi bedre kunne finde os til Rette i de snevrere
Forhold, til hvilke vore praktiske Opgaver knytteos. Der er et
Villieselement, som er nøje forbundet med den religiøse Følelse, og som
hindrer den fra at blive spekulativ eller sentimental Sværmen. Den
mellem Haab og Frygt svingende Stemning, som Menneskets egen og de
højeste Livsværdiers skiftende Skæbne fremkalder, fører til den
ejendommelige Koncentration og dybe Selvbesindelse, hvori den religiøse
Følelse bestaar; men af denne samme Koncentration udspringer Villien
til at holde ud paa den gode Sags Side, til at arbejde sammen med alle
Magter i Tilværelsen, der tjene hine Livsværdier. Den religiøse Tro,
der snart mere har Taalmodets, snart mere Frejdighedens Karakter, er en
Villen, der fastholder Tanken om Idealet trods al indre og ydre Hæmning
og Modstand og trods al Uvished og Tvivl. Der er her et indre
Arbejdsomraade af central Art, hvor der kan vises Udholdenhed og
Tapperhed ikke mindre end paa det ydre Livs Omraade. Fra den rent
etiske Side ere de Opgaver, som her ligge, dog allerede omtalte
tidligere (se X, 3—4).

4. Den beskrevne Følelse rører sig ikke lige stærkt hos alle Individer.
Nogle Naturer ere særligt modtagelige for den, ligesom andre Naturer
for intellektuel eller æstetisk Følelse. Og den er af en saa sammensat
Beskaffenhed, at det ikke kan undre, om dens Elementer findes i højst
afvigende indbyrdes Forhold hos de enkelte Individer, saa at den
fremtræder med meget forskellig Klangfarve. — Allerede Forholdet mellem
kosmisk og organisk Livsfølelse kan være højst forskelligt. De kunne
ofte staa i afgjort Modsætning til hinanden. Temperamentet raader ikke
ubetinget for den Maade, hvorpaa vi føle Verden. Den, der er melankolsk
af Temperament, og hvis organiske Livsfølelse altsaa overvejende har en
mørk og tung Karakter, kan derfor godt være Optimist i sin Betragtning
af Tingenes Gang i Naturen og Historien. Det Mørke i Verden kan være
indskrænket til den lille Plads, han selv udfylder, og ved en
Kontrastvirkning kan den øvrige Verden netop komme til at staa i et
lyst Skær for ham. Omvendt er der dem, hvis lykkelige organiske
Grundstemning afbrydes og forstyrres, naar de kaste Blikket omkring sig
i Verden. — Nogle ville lægge stor Vægt paa det Gaadefulde og
Uudgrundelige i Tilværelsen, Andre paa denlovmæssige Sammenhæng,
Videnskaben efterhaanden formaar at paavise i Tilværelsen. — Hos Nogle
vil det være denne, hos Andre hin Klasse af Erfaringer, som især
bestemmer Følelsen, — hos Nogle f. Ex. især Naturlivet, hos Andre den
menneskelige Historie. — Hos Nogle (f. Ex. Spinoza) har den kosmiske
Livsfølelse væsentligt Resignationens Karakter, hos Andre (f. Ex. Bruno
og Fichte) har den Entusiasmens og Virksomhedsdriftens Karakter. — En
afgørende Forskel er der mellem Optimismen og Pessimismen. Livets Gang
giver dem begge delvis Ret, og de ere ikke uforenelige, uden naar de
hver for sig formuleres som spekulative Systemer. Hos Platon og i den
kristelige Teologi paa den ene Side, og hos Schopenhauer paa den anden
Side ere de to modsatte Former for kosmisk Livsfølelse udviklede til
diametralt modsatte Tankebygninger. — En betydelig Forskel vil lægge
sig for Dagen i den Originalitet og Selvstændighed, med hvilken de
Enkelte formaa at forme og udtrykke de Forestillinger, i hvilke deres
religiøse Følelse faar Luft. Hos Nogle ville disse Forestillinger
væsentligt afhænge af Familiens eller Nationens overleverede religiøse
Former; hos Andre vil der paa selvstændig Maade genopstaa et lignende
Følelsesliv som det, hvoraf den overleverede Religionsform udsprang,
kun at de ændrede kulturhistoriske Forhold ville medføre nye Nuancer
eller særlig Betoning af enkelte Sider; hos Andre igen vil
Følelseslivet i Vexelvirkning med Livserfaringerne udfolde sig paa en
saa særegen Maade, at de ikke kunne finde Forstaaelse hos deres
Omgivelser og heller ikke kunne anerkende de gældende Symboler som
Udtryk for den Maade, paa hvilken Livet rører sig i deres Indre.
Mennesker af denne sidste Art maa da gaa deres ensomme Veje, forsaavidt
de ikke have den symbolskabende Evne og den Dybde i Personligheden, der
kan gøre dem til religiøse Forbilleder og LedereSmlgn. den udførligere
Skildring af Forskelligheder i Type og Disposition. Religionsfilosofi,
p. 110—123; 251—275..

Men trods disse Forskelligheder er der dog her et fælles aandeligt
Omraade, hvor i de store Træk ogsaa en fælles Udvikling kan være mulig,
og hvor den Ene ikke behøver at staaden Anden i Vejen. Hvor den
beskrevne Følelse er ægte, bestemmes den ved den virkelige Verden og
dens Vilkaar, og det er dog den samme Verden, som fremtræder for Alle,
selvom deres oprindelige Følelsesdispositioner (Temperamenter) og deres
Erfaringer ere forskellige. Naar de ret gøre sig fortrolige med,
hvorledes Verden er, maa de ogsaa tage selve den Omstændighed med i
Betragtning, at den kan og maa ses fra saa mange forskellige
Standpunkter. Verden kende vi jo dog kun gennem de Billeder af den, der
danne sig i hver Enkelts Bevidsthed; og i disse Billeder er det ikke de
samme Træk, som overalt fremtræde tydeligst og mest levende; de ses
heller ikke alle i samme Belysning. Verden bliver herved netop rigere
og mangfoldigere, og Sympatien udvides, jo mere man forstaar at sætte
sig ind i Andres Maade at opfatte og føle Verden paa. I ethvert
inderligere Samliv mellem Mennesker maa der gøre sig et Fællesskab
eller dog Fortrolighed og Forstaaelse gældende i denne Henseende. Den
aandelige Hjælp, som det ene Individ kan bringe det andet, bestaar især
i at fremme Sandheden og Klarheden af hans Følelse ved Livet. Dertil er
det ikke nødvendigt, at det ene Individ staar paa ganske samme
Standpunkt eller tilhører ganske samme religiøse Type som det andet;
hvor der er Sans for Personlighed og for personlig Sandhed, vil man
kunne hjælpe en Anden til fuld Klarhed og til fuldstændig Udtryk for
sit Væsen, selvom Ens eget Væsen er af en ganske anden Art. Nogle
Individer egne sig særligt til at yde saadan Sjælesorg, og øve den ofte
uden at vide det. Men Ingen er helt afskaaren derfra. Det almindelige
Præstedømme, som Protestantismen har proklameret men aldrig gjort fuldt
Alvor af, vil kunne blive Sandhed, jo mere Følelseslivet faar Lov at
udvikle sig frit og ejendommeligt hos de enkelte Individer, og jo mere
samtidigt Sympatien og den psykologiske Sans voxe. Læger og Præster ere
de Nærmeste til her at øve en særlig Indflydelse. Men de første have
endnu for mange fysiologiske Problemer at løse, til at de ret kunne
udvikle deres psykologiske Sans; de ere for tilbøjelige til at betragte
Sjælelivet fra dets ydre, materielle Side. Og de sidste maa efter deres
Standpunkts Medfør først og fremmest sikre sig, under hvilken Rubrik i
Dogmatiken de skullehenføre de sjælelige Fænomener, de have for sig; de
mangle det frie menneskelige Blik. —

Selvom man vil kalde den kosmiske Livsfølelse for religiøs Følelse, saa
behøver den i hvert Tilfælde ingen Kirke at stifte og ingen Kultus at
grundlægge, ligesaa lidt som den behøver at støtte sig til noget Dogme.
Det Samfund, den fører til, er det frieste af alle; det ytrer sig kun i
den gensidige Forstaaelse og Hjælp. Dens Kirke er selve den store
Natur, og dens Kultus er Arbejde, Samliv med Mennesker og med Naturen,
Liv i Videnskab og i Kunst. Der hører i hvert Tilfælde, som vi ville
faa at se, ganske særegne Betingelser til, forat en fælles Symbolik og
en fælles Kreds af ydre Former skal danne sig.

           XXXII. POSITIVE RELIGIONERS SOCIAL-ETISKE BETYDNING.

1. Der gives overordentligt mange Nuancer og Former for religiøst Liv
og religiøs Tro, og naar Frihed en Gang for Alvor kommer til at herske
paa det aandelige Omraade, vil der gives end flere end nu. Historisk
have hidtil de positive Religioner havt den største etiske og sociale
Betydning. To Ting karakterisere positiv Religion: Kultus og Dogme.
Religionen er ikke fra først af blot Følelse eller et rent subjektivt
Forhold til Tilværelsens Magter; den er en Vej, ad hvilken Mennesket
mener at opnaa bestemte praktiske Formaal, at sørge for sin legemlige
og aandelige FrelseSom jeg i min Religionsfilosofi (p. 224—226) har
søgt at vise, er det Afgørende i Begrebet positiv Religion, at der
bygges paa historisk Overlevering, og at der er et Fællesskab i det
religiøse Livs Former og Udtryk. »Positiv« Religion er at forstaa i
Lighed med »positiv« Ret. Kultus og Dogme ere altsaa kun specielle,
historisk betingede Udtryk for positiv Religion; de ere afledede i
Forhold til det Væsentlige i dette Begreb. Der kunde tænkes et
religiøst Samfund med historisk Overlevering og fælles Symbol uden
Kultus eller Dogmer i disse Ords strenge Betydning. — Jeg har dog ikke
villet ændre Fremstillingen her i Etiken, da Sprogbrugen ikke er af
afgørende Betydning.. Kultushandlingen, det ældste og mest

bygges paa historisk Overlevering, og at der er et Fællesskab i det
religiøse Livs Former og Udtryk. »Positiv« Religion er at forstaa i
Lighed med »positiv« Ret. Kultus og Dogme ere altsaa kun specielle,
historisk betingede Udtryk for positiv Religion; de ere afledede i
Forhold til det Væsentlige i dette Begreb. Der kunde tænkes et
religiøst Samfund med historisk Overlevering og fælles Symbol uden
Kultus eller Dogmer i disse Ords strenge Betydning. — Jeg har dog ikke
villet ændre Fremstillingen her i Etiken, da Sprogbrugen ikke er af
afgørende Betydning.. Kultushandlingen, det ældste og meststadige
Element i en positiv Religion, har en magisk Karakter, idet Mennesket
gennem den mener at gribe ind i en overnaturlig Tingenes Orden eller
selv at staa som Genstand for Paavirkning fra en overnaturlig Tingenes
Orden. I Kultushandlingen medes Mennesket umiddelbart med sin Guddom;
derfor staar den som det centrale Element i den positive Religion.
Fællesskab i Kultus er det oprindelige religiøse Fællesskab, og et
Fællesskab af stor Betydning, da det Forbindende er de højeste og mest
afgørende Erfaringer, som kendes. Dogmet er en Antagelse, som bygger
paa en overnaturlig Aabenbaring, der afslører Tilværelsens Mysterium,
en autentisk Forklaring fra Tilværelsens Kilde om, hvad Meningen med
den hele Tilværelse er. I sin Kultus og i sine Dogmer har den positive
Religion altsaa ikke blot menneskelige Tanker om Tilværelsen og
menneskelige Følelser ved den, men Guddommens egne Tanker og nærværende
Virken. Saasnart Dogmet gøres til et symbolsk Begreb og
Kultushandlingen til en smuk Skik, ere vi udenfor positiv Religion.
Denne staar og falder med Guddommens punktuelle Nærværelse paa bestemt
Tid og Sted og under en bestemt Form. Den positivt religiøse Bevidsthed
skelner ikke mellem symbolske Forestillinger og objektive Sandheder,
der afsløre Tilværelsens Inderste, heller ikke mellem symbolske Skikke
og Handlinger, der gribe ind i det Inderste af Tilværelsen. De mægtige
symbolske Former, som positive Religioner have skabt, bleve netop kun
mulige ved, at Menneskene endnu ikke kendte den Forskel mellem Symbol
og Virkelighed, som er Reflexionens og Analysens Værk. Naar dette Værk
er øvet, kunne de store Billeder endnu beholde deres Værdi som
symbolske Udtryk for menneskelige Erfaringer og Følelser, der stadigt
paany gøres: men det er et Spørgsmaal, om den symboldannende Virksomhed
vilde være bleven udløst fra først af med saa høj Grad af Energi,
naarden ikke var udsprungen af den faste Forvisning om at have med
objektive Realiteter at gøre. Den af Tvivl og Reflexion usvækkede,
udelte Tilstand har været en Betingelse for Frembringelsen af nogle af
de mægtigste Billeder og Former, Menneskeslægten raader over. Det er en
væsentlig Side ved det religiøse Problem, om den store Produktionskraft
kan bevares, naar Distinktionen mellem Symbol og Virkelighed er traadt
i Kraft. Men saa Meget er vist, at der i Kultus og Dogmer er indvævet
nogle af Menneskelægtens betydningsfuldeste Erfaringer. I Dyrkelsen af
fælles Guder føles Fællesskabet i Familien, Stammen, Folket eller
Menneskeheden. Guden krænkes, naar der tilføjes En af hans Dyrkere en
Krænkelse. I Guddommens Ophøjethed faar Følelsen ved det Store og
Vældige i Livet og i Naturen sit Udtryk. Og at selv Guderne lide, og
maaske lide med Villie, helliger Lidelsen og gør det lettere at bære
den. Stadigt og uvilkaarligt formedes de Tanker og de Handlinger, der
mentes at have Gyldighed og Betydning for en anden Verden, paa Grundlag
af Paavirkninger, Erfaringer og Stemninger fra det virkelige Liv. Det
er ikke mindst derpaa, de positive Religioners etiske Betydning beror.

De positive Religioners Udviklingshistorie viser os, at de staa i et
Vexelvirkningsforhold til den praktiske Etik (den positive Moralitet se
I, 2). De have øvet stor Indflydelse paa denne, men ere ogsaa selv
blevne paavirkede af den. De positive Religioners Tilhængere kunne fra
deres Standpunkt kun antage det Første, ikke det Andet. I deres
Religion er den absolute Sandhed aabenbaret dem; af den skal
Menneskelivet lære, men den har Intet at lære af Menneskelivet. Den
historiske Opfattelse derimod, for hvilken Alt, hvad der fremtræder i
Historien, ogsaa selv er et Resultat af historisk Udvikling,
fastholder, at Religionernes etiske Indflydelse først bliver mulig ved,
at de optage i sig etiske Forestillinger, som have udviklet sig til en
vis Grad uafhængigt af religiøs Indflydelse. Mennesket maa fra sin egen
Erfaring kende de Egenskaber, som det tillægger Guddommen. I det
menneskelige Liv maa Kærlighed og Retfærdighed have godtgjort deres
Betydning, før Tanken om en kærlig og retfærdig Guddom kan opstaa.
Hvorledes skulde Mennesket ellerskunne forbinde nogen Mening med disse
Ord. naar de bruges om Guddommen? Der finder en Potensering, en
Idealisering Sted: Egenskaberne tillægges Guddommen i en Grad og Fylde,
der overgaar al Forstand. Den positivt religiøse Følelse er bestemt ved
Forestillingen om et eller flere Væsener, der ere langt ophøjede over
menneskelig Natur og menneskelige Vilkaar, hvis Evne langt overgaar,
hvad menneskelig Forstand kan omfatte, men som dog tænkes i Analogi med
menneskelige Væsener. Alle enkelte Egenskaber, som tillægges dem, maa
derfor undergaa en Udvidelse og Forhøjelse, men der maa ligge
Erfaringer til Grund, som kunne udvides og forhøjes. Gudeverdenen
udstyres med de Egenskaber, der staa for den menneskelige Bevidsthed
som de ypperste. Derved forstaa vi, at efterhaanden som Menneskene
forbedres, eller i hvert Tilfælde efterhaanden som Sæderne mildnes,
forbedres og mildnes ogsaa Gudernes Karakter. Istedetfor de vilde og
grusomme Krigsguder træde efterhaanden Kærlighedens og
Barmhjertighedens Guder. Religionernes Historie viser os en
fremskridende Humanisering af Dogme og Kultus. Religion og Moral have
neppe fælles Udspring. De have sandsynligvis først paa et senere
Udviklingstrin forbundet sig med hinanden: »det religiøse Forhold er i
Tidens Løb blevet moraliseret«Chantepie de la Saussaye:
Religionsgeschichte. Freiburg 1887. I. p. 35.. — Paa lavere Trin kan
Gudernes Hævntrang kun stilles ved Blod. Men de virkelige Menneskeofre
falde efterhaanden bort eller erstattes ved symbolske Skikke, hvis
oprindelige Betydning de Troende sjeldent ret anskueliggøre sig for
deres Fantasi. I den græske Religion kan denne Udvikling særligt
tydeligt paavises. I den jødiske Religion spillede Sonofre en stor
Rolle; men allerede Profeternes Jehova tørster ikke efter Blod, og
Kærlighed er ham bedre end mange Ofre. Ved Paulus's Indflydelse gik
alligevel Ideen om Sonofret til den vrede Gud over i den kirkelige
Kristendom, og den fastholdes her ofte endnu i en Form, der ganske
minder om de primitive ForestillingerEt Præstemøde i Lund (September
1864) udtalte: »Ingen Kristendom uden en Forsoning — og en Forsoning i
Blod!« og henviste udtrykkeligt til, at »Religionshistorien taler om en
Forsoning i Blod gennem de blodige Ofre, der forekomme i saa mange
Religioner«.. — I Forestillingen om Helvede og den evigeFordømmelse
haves et andet Exempel. Selvom denne Forestilling endnu fastholdes af
den ortodoxe Kirkelære, er det dog langt fra med den glødende Hævnlyst
og den levende Fantasi, som hos Oldtidens KristneTertullian og Cyprian
glædede sig til at se deres Forfølgere pines i Helvedes Flammer, medens
de selv sad frelste ved Guds Højre. Hos Augustinus og Thomas Aquinas er
der allerede indtraadt en Mildnelse, idet Synet af de Fordømtes Kvaler
egentligt kun er en Kontrast, der skal bibringe de Frelste en saameget
des stærkere Følelse af den Naade, der er vederfaret dem. — I vore Dage
skulle nidkære Sjælesørgere undertiden trøste dem, hvis Nærmeste de
antage fordømte, med, at al Erindring om disse Fordømte vil være
udslettet hos de Frelste, saa at disses egen Salighed intet Skaar vil
lide ved hines Pinsler. Mange ville dog mene, at der ved denne
Antagelse ikke betegnes noget meget stort Fremskridt i Humanitet. —
Derimod ytrer et saadant sig i Schleiermachers Indvending mod den evige
Fordømmelse: de Saliges Glæde vilde forspildes ved Tanken om
Medmenneskers Pinsel!. — Grundlaget har forandret sig; de religiøse
Forestillinger, som have uddannet sig under Indflydelse af tidligere
Tiders Følelsesliv, holde sig vel endnu, men der lægges en anden
Betydning i dem, eller de drages ikke mere frem for Bevidstheden i
deres hele Skarphed og Tydelighed. Sympatien, Menneskekærligheden er
voxet, og derfor har Fantasien ogsaa mistet sin Energi i denne Retning.

2. Det er ikke blot den etiske Udviklings Resultater, som saaledes
omsættes i Dogme og Kultus. Vi forstaa først de positive Religioners
Betydning, naar vi se dem som Fortætninger af alle Sider af det
aandelige Liv. Den intellektuelle og den æstetiske Udviklings
Indflydelse spores ikke mindre end den etisk-sociales, naar vi
sammenligne højere Former for Dogme og Kultus med lavere. — De højere
Religioner have optaget mere Fornufterkendelse i sig end de lavere.
Forestillingen om Guddommen bringes stedse til en vis Grad i Harmoni
med den voxende Erkendelse af Natursammenhængen. Udviklingen fra
Fetischisme til Polyteisme og derfra igen til Monoteisme er foren Del
betinget ved voxende Forstaaelse af Sammenhængen i Naturen, der nøder
til at begrænse de overnaturlige Kræfters Indgriben. Den højere
Religion er rationalistisk i Forhold til den lavere. — Ogsaa de
æstetiske Evner tages i Beslag af Religionerne. Fantasien søger at
danne saa levende, anskuelige og tiltalende Billeder som muligt af de
Væsener, som ere Troens Genstand. Den anstrenger sig for at forestille
det Store og Ophøjede.

Den positive Religion er oprindeligt den eneste Form for ideel Kultur.
Det etiske, det intellektuelle og det æstetiske Liv føres væsentligt i
Religionens Form. Alle det aandelige Livs Sider og Retninger fortættes
og udformes i Dogme og Kultus. Derfor vil positiv Religion heller ikke
tilfredsstille nogen enkelt Side af Menneskenaturen for sig alene,
hverken Tanke, Fantasi, Følelse eller Villie; men den vender sig mod
dem alle og er i sine klassiske Tider Alt for Mennesket i aandelig
Henseende. Der kendes da ingen særlig Videnskab, ingen særlig Kunst,
ingen særlig Etik, og derfor bliver Religionen selv heller ikke nogen
særlig Ting ved Siden af andre Bestræbelser. Religionens
kulturhistoriske Betydning beror paa dens mærkværdige fortættende Evne
overfor saa Meget af det, der staar eller stod for Menneskene som
sandt, skønt og godt. Med den samlede Kraft, som vindes ved denne
Fortætning, virker Religionen paa Menneskene. Den nærer og opdrager dem
med Elementer, den selv har indsuget og omformet. — Det er
Religionshistoriens Opgave at paavise de forskellige
Fortætningsprocesser, som her ere foregaaede, og de Elementer, som ere
optagne til forskellige Tider. En stor Religion bliver ikke udformet
paa én Gang eller af et enkelt Menneske. Mange Slægter og
forskelligartede Personligheder yde Bidrag til Kultus og Dogme gennem
uvilkaarlig Projiceren af deres Livserfaringer. Det religiøse Geni
lægger sig for Dagen i Evnen til at indlede en ny Fortætning af det
aandelige Livs Elementer til en given Tid; og den religiøse Sans
bestaar i Trangen til, og Modtageligheden for aandelig Næring i denne
Form.

3. Under Kulturens fortsatte Udvikling indtræder der en Arbejdets
Deling paa det aandelige Omraade. Spredning træder i Stedet for
Fortætning, Analyse i Stedet for Syntese. Hverenkelt Side og Retning af
det aandelige Liv lægger nu Beslag paa særlig Opmærksomhed og Energi.
Der opstaar en særlig Videnskab og en særlig Kunst, og Etiken søger sit
selvstændige, af Dogme og Kultus uafhængige Grundlag. Da opstaar der
Strid mellem Tro og Viden, mellem teologisk og filosofisk Etik, mellem
Kirke og Stat. Paa dette Udviklingstrin kommer den positive Religion
til at lide af en Vanskelighed, en Selvmodsigelse, som fremkaldes ved
det, der var dens Styrke paa de tidligere Trin: den skal udtrykke og
bestemme hele det aandelige Liv og kommer dog selv til at staa som en
speciel Livsytring ved Siden af Videnskab, Kunst, etisk Liv og
Kulturvirksomhed.

En positiv Religions etiske Betydning vil dels bero paa den bestemte
Maade, paa hvilken den forbinder de forskellige (intellektuelle,
æstetiske, etiske) Bestanddele, dels særligt paa, hvilke etiske
Forestillinger, den har optaget i sig. Ved dens Opløsning kan der gaa
en betydningsfuld etisk Kraft til Grunde. Dels er der Naturer, som kun
ere modtagelige for aandelig Næring i fortættet Form, og som derfor nu
føle sig splittede og tomme. Dels er det ikke sagt. at de enkelte
Elementer formaa at virke ligesaa kraftigt udenfor den ejendommelige
religiøse Fortætning, som i denne. Ilten kan jo som Bestanddel af
Kulsyren være med til at fremkalde Virkninger, den ikke formaar at
fremkalde i fri Form. Ligesaa lidt som en positiv Religions etiske
Betydning følger af sig selv, ligesaa lidt følger det derfor af sig
selv, at dens Opløsning er et Fremskridt.

Bestanddelene af en positiv Religions Indhold behøve ikke at falde bort
ved dens Opløsning. De menneskelige Erfaringer, som finde deres
potenserede og idealiserede Udtryk i de religiøse Forestillinger, kunne
stedse gøres paany. Derfor danne religiøse Motiver ikke nogen
fuldstændig Modsætning til andre Motiver, men kunne indbefatte disse i
sig. Menneskekærlighed er et etisk Motiv; Tro paa Gud som den, hvis
Væsen er Kærlighed, er et religiøst Motiv; men denne Tro forudsætter,
at man af egen Erfaring kender Kærligheden. Dette Forhold mellem
religiøse og etiske Motiver gør, at Sammenligning mellem de forskellige
Religioners etiske Betydning er saa vanskelig. Det er ikke let at
afgøre, med hvilken Grad af Selvstændighed detenkelte Element virker,
og hvor meget der beror paa den Form og Sammenhæng, i hvilken
Religionen lader det fremtræde.

Selvom de Kræfter, der i positiv Religion virke paa koncentreret Maade,
meget vel skulde kunne udrette det Samme ved at virke hver for sig, saa
bliver dog den Ulempe tilbage, at der mangler et samlet Udtryk for den
ideelle Kultur. Der vil stedse gøre sig en naturlig Trang gældende til
at modtage en samlet Paavirkning af Livet istedetfor stedse kun at have
at gøre med en enkelt Side af det. Arbejdsdelingen fører til Delthed og
Disharmoni, naar nye Fortætningsprocesser ikke kunne foregaa. Det vil
være af væsentlig Betydning for Menneskeslægtens Fremtid, om saadanne
Fortætninger kunne bringes i Stand, uden at de behøve at antage Dogmets
eller Kultushandlingens Skikkelse. Dertil vilde udfordres en inderlig
Vexelvirkning af Videnskab og Kunst, af Teori og Praxis, af Erkendelse
og Følelse. Menneskelivets store Grunderfaringer og Grundstemninger
maatte finde deres Udtryk i Symboler, som uden at slaas dogmatisk fast
tale ligesaa meget til Følelsen som til Forstanden, ligesaa meget til
Villien som til Fantasien. Om denne Opgave kan løses, maa Fremtiden
vise. Den menneskelige Bevidsthed er endnu ikke moden dertil. Vi leve
foreløbigt i Kritikens og Analysens Tid, og bære Mærkerne deraf i vort
hele aandelige Liv. Der maa under det overvældende Indtryk af de
religiøse Traditioner sættes saa stort Arbejde ind paa aandelig
Frigørelse, at der ikke let bliver Energi tilovers til positiv
Udformning af en ny Livsanskuelse. Og tillige maa denne Frigørelseskamp
føres af de Enkelte hver for sig. Harmen over den Maade, paa hvilken
den selvstændige religiøse Udvikling kues og hæmmes, kommer da let til
at spille en større Rolle end Trangen til at lindre den aandelige Nød i
Slægten. En energisk religiøs Tænker, Christoph Schrempf, har — i
Anledning af den 50. Aarsdag for en königsbergsk Frimenigheds Stiftelse
— udtalt sig heromDie Wahrheit. Halbmonatschrift zur Vertiefung in die
Fragen und Aufgaben des Menschenlebens. V. Stuttgart 1896. p. 261. paa
følgende Maade: »Sjælen i denne [den frikirkelige] Bevægelse var, at
Pligten og Retten til Selvstændighed paatrængte

sig med Magt. Dette har givet mig Noget at tænke paa. Ogsaa mig har
Selvhævdelsen bragt i Konflikt med Kirken, og hvor den religiøse
Spænding for Øjeblikket er stor, tør man formode, at den især
foraarsages af Uvillien over religiøs Underkuelse . . . Jeg ser deri et
Tegn paa, at vi endnu befinde os i de forberedende Stadier, ikke
allerede i den afgørende Bevægelse af den religiøse Bevidsthed. Denne
Bevægelse vil ikke udgaa fra en Stræben efter Selvstændighed, . . . men
fra en nyvakt Følelse af Broderskab . . . Navnligt ville de ledende
Aander ikke saa meget bevæges af Bekymringen for deres eget religiøse
Selv, som af Medlidenhed med Folket, der nu igen er som Faar uden
Hyrder. Naturligvis vil denne Medlidenhed, hvis den er af rette Art,
igen indskærpe større Agtelse for ethvert Menneskes Selv. Den vil ikke
finde Menneskets sande Nød i ydre Kalamiteter, heller ikke i den
sociale Ulighed, men i Faren forat miste sit Selv. Den vil altsaa se
sin Hovedopgave i Opdragelsen til Selvstændighed. Men den religiøse
Reforms egentlige Drivkraft vil dog ikke være Harmen over religiøs
Underkuelse, men — som hos Jesus og Luther — Medynken«. Det er her
træffende udtalt, at Trangen til aandelig Selvhævdelse hos dem, der
frigøre sig fra den religiøse Tradition, nutildags let udvikles paa
Bekostning af Evnen til Hengivelse og Medfølelse. — Endnu en Følge af
religiøs Emancipation har man med Rette henledet Opmærksomheden paa.
Stanton Coit, en af de mest energiske Forkæmpere for en af Religion
uafhængig Etik, siger i en Tale om »Farerne ved Radikalisme i
Religionen«: »Den blotte Bortkasten af overleverede Lærdomme og Stræben
efter egne Ideer giver Mennesket en vis Tilskyndelse til stadig
Forandring. Det maa stedse have noget Nyt . . . . Nybagte Fritænkere
ere som Fugle, der, naar de ere slupne ud af Buret, flyve rastløst
videre fra Gren til Gren, fra Dal til Bjerg og fra Bjerg til Sø, uden
nogensinde at stanse forat bygge en hjemlig Rede for deres Hjerte, men
stedse ile videre og videre, indtil tilsidst deres Vinger lammes, og de
falde til Jorden i en øde Ørken«Stanton Coit: Die ethische Bewegung in
der Religion. Uebers. von Gizycki. Leipzig 1890. p. 937.. Ogsaa

denne Rastløshed, der gør det vanskeligt for Mange at opnaa en ny
Inderlighed, et nyt aandeligt Hjem efter Opgivelsen af det gamle, lune
Hjem i Traditionens Ly, er et Moment, der hindrer positive Nydannelser
paa Livsanskuelsernes Omraade.

4. Endnu en saare vigtig Side ved de positive Religioner maa
fremdrages. De Dogmer og Kultusformer, som den religiøse
Fortætningsproces danner, ere fælles for større eller mindre Kredse af
Mennesker. Positiv Religion og Kirke kunne ikke adskilles. Det er ikke
det isolerede Individ, hos hvem den religiøse Proces gaar for sig; hvad
den Enkelte udtaler, er kun hvad der mere eller mindre rører sig hos
Mange, en Tilslutning til eller en Videreførelse af, hvad der er givet
i Traditionen. Paa den positive Religions Omraade føle selv de mest
produktive Individer sig ikke som dem, der give, men som dem, der
modtage. Individerne holdes sammen om en fælles Tradition; og de
religiøse Stridigheder opstaa, naar der bliver Spørgsmaal om, i hvilken
Retning Traditionen skal føres videre. Et positivt religiøst Samfund,
en Kirke, opstaar ikke ved fri Sammenslutning af Individer, der søge
hverandre, men derved, at det samme Ord lyder til Alle. — I sin
simpleste Form bestaar dette Samfund af en enkelt Familie, indenfor
hvilken de Afdødes Aander dyrkes fra Slægt til Slægt. Arneilden holdes
vedlige til deres Ære, og deres Bud agtes som højeste Lov. Allerede her
er der en hellig Historie. I en saadan Familiereligions Udøvelse
deltage kun de, der høre til Slægten; Familiefaderen, som leder den,
staar som den højeste levende Myndighed i religiøs som i andre
Henseender. Endnu den Dag i Dag er denne Art Kultus den mest udbredte
paa Jorden, idet den bestaar under, ved Siden af eller som Led af de
nationale Religioner. Kun i Kristendommen og Muhammedanismen er dens
Dyrkelse helt forsvundenHenry Maine: Early Law and Custom. p. 57 ff..
Den nationale Religion opstod ved, at hele Staten havde sine fælles
Guder og Helte og sin fælles Arne. Staten var ligesom Familien
oprindeligt baade et religiøst og et politisk Samfund. Der var ingen
Forskel paa Stat og Kirke, saa lidt som paa religiøse, juridiske og
etiske Love. Det var enhverBorgers Pligt at deltage i den offentlige
Kultus, men Fremmede vare udelukkede fra den. Hver Stat havde sine
Guder, ligesom hver Familie havde sine. Man kæmpede for sine Fædres
Guder, ligesom for sine Fædres Land. — Allerede her kan det religiøse
Samfund begynde at vise sig forskelligt fra det politiske, naar der
udvikler sig en særlig Præstestand, hvis Hverv det bliver at bevare de
gamle Traditioner og Skikke. Men afgørende træder Forskellen først
frem, naar Ideen om Kirken som universelt religiøst Samfund opstaar.
Familieforskelligheder og nationale Skranker faa nu kun underordnet
Betydning. Der skal ikke mere være Jøde eller Hedning, Græker eller
Barbar. Et rent aandeligt Samfund skal grundlægges. Ogsaa her er dog
det religiøse Samfund, den aandelige Enhed betinget ved den fælles
Overlevering af en hellig Historie, fra hvilken de Enkelte hente den
højeste Lov for deres Liv og den faste Betryggelse for deres Skæbne.
For den europæiske Menneskeheds Vedkommende gjorde Kristendommen denne
Ide gældende. Den græske Filosofi var vel ad sin egen Vej og belært af
de historiske Erfaringer efter Alexander den Stores Tid naat til
Forestillingen om alle Menneskers Lighed og fælles Natur og om
almindelig Menneskekærlighed. Og uden denne hele Forandring i
Tænkemaaden havde der neppe heller udviklet sig en Verdensreligion af
Jødedommen. Her har Udviklingen i den græske Verden forberedt
Kristendommen. Men her viser sig netop den religiøse
Fortætningsproces's Betydning: ti kun som Elementer i en positiv
Religion have Fællesskabet og Menneskekærligheden kunnet skaffe sig en
videregaaende Anerkendelse.

Saaledes har den positive Religion i stedse videre Omfang godtgjort sin
samfundsstiftende og samfundsbevarende Kraft. Højdepunktet er naat i
Ideen om Kirken som universelt Menneskesamfund. Vi ville da anstille en
nærmere Prøvelse af denne Ide.

5. Det universelle Menneskesamfund, som den positive Religion
forkynder, skal ikke have udviklet sig paa naturlig Maade; dets
Stiftelse er en overnaturlig Akt, der maa gentages, hver Gang et nyt
Individ skal optages i det. Den Enkelte kan ikke ved egen Bestræbelse
faa Adgang til det. Udefra, som historiskOverlevering kommer
Beretningen om dets Stiftelse til ham. Vel skal Samfundet være
universelt, men den Tradition, i hvilken man skal leve sig ind forat
være Medlem af det, strømmer dog gennem en snever Kanal. Den, der ikke
møder denne Strøm paa sin Vej, er fortabt. Alt kommer da an paa, om
Traditionen naar os, og om den er ægte. Herfor maa vi have Garantier,
og Troen paa Garantierne bliver derfor nødvendigvis det Vigtigste.
Positiv religiøs Tro bliver derfor med logisk Nødvendighed Tro paa
Kirken, den Kanal, gennem hvilken den religiøse Tradition kommer til
os. Denne Overgang fra Troen paa det Garanterede til Troen paa
Garantien ses baade i Katolicismens og i Protestantismens nyere
Historie. Dogmet om Pavens Ufejlbarhed, som først proklameredes
halvandet Aartusinde efter de øvrige Dogmer, er her især
karakteristisk.

Ligesom den positive Religion, hvad dens Indhold angaar, paa videre
fremskredne Kulturtrin kom til at lide af den Modsigelse, at den skal
være Alt og dog bliver en særlig Livsytring ved Siden af andre,
saaledes kommer den her, hvad dens Grundlag angaar, til at lide under
den Modsigelse, at den som Betingelse for det universelle etiske
Menneskesamfund opstiller en Tro, der kan mangle uden at derfor nogen
af de ædleste etiske Egenskaber behøver at mangle, og som indeholder
saare Meget, hvis Livsværdi det er vanskeligt at paavise. Ogsaa her
(ligesom ved den materielle Kultur, se XXVII, 1) stønne vi under Vægten
af et Apparat, som dog er tilvejebragt forat gøre Livet lettere at
leve! Den, hvis Fornuft ikke tillader ham at gaa ind paa Dogmet og
hylde Kirkens Autoritet, kan derfor meget vel »hungre og tørste efter
Retfærdighed«, og være »sagtmodig og ydmyg af Hjertet«. Ja, det kan
være, at det netop er Hunger og Tørst efter Retfærdighed, der gør, at
man ikke kan gaa ind paa Dogmet. (Smlgn. XXXI, 3). Der kan være Punkter
i den dogmatiske Lære, som Samvittigheden trods den redeligste Prøvelse
ikke kan anerkende. Overfor Sligt har Kirken kun det Svar, at det er
Selvretfærdighed og Hovmod. Den fordrer Lydighed som første Betingelse.
(Smlgn. X, 4).

Den Modsigelse, som her lægger sig for Dagen, er en Modsigelse mellem
Tro og Kærlighed. Troen sætter Skranker,Kærligheden ophæver dem. Troen
adskiller, Kærligheden forener. Denne Modsigelse strækker sig gennem
hele Kirkens Historie. Det var Menneskekærligheden, der sprængte de
nationale Skranker; den vil ogsaa formaa at sprænge de dogmatiske
Skranker. Dens Indflydelse har medvirket til Religionsfriheden.

6. Religionsfrihedens Princip ophæver alle ydre, borgerlige og
politiske Forskelle, som tidligere vare knyttede til
Trosforskellighederne. Det ophæver først og fremmest de Straffe, der
tidligere sattes for Overtrædelse af religiøse Pligter og for Vantro.
Langsomt er paa denne Maade en Række Forbrydelser, der forhen sattes i
første Linie, forsvunden fra de borgerlige LovbøgerDurckheim: De la
division du travail social. Paris 1893. p. 172—177.. Dog er det ikke at
opfatte som et rent negativt Princip. Det er ikke en Proklamation af
Ligegyldigheden, men en naturlig Følge af det udvidede Fællesskab og af
Menneskekærligheden. Det muliggør ikke blot, at Enhver uforstyrret af
Andre kan trække sig tilbage til sit eget Indre, men det hviler paa
Forudsætningen om et fælles menneskeligt Grundlag bag alle
Trosforskelligheder. Denne Betragtning er af Vigtighed; ti kun ved at
fremhæve den kan man hindre den store sociale Kraft, som laa i de
positive Religioner, i at gaa aldeles tabt. Der ligger en stor Kraft i
den Sammenslutning, som hviler paa fælles Anskuelse om Livets største
Problemer. Naar vi faa Lov til hver at blive salige paa sin Façon, kan
det let føre til, at vi sejle hver sin Sø og tabe den gensidige
Forstaaelse. Men selvom Ligegyldigheden og Blaseretheden ogsaa finde
deres Regning ved Religionsfriheden, saa er det dog ikke den væsentlige
Side ved den.

I Religionsfriheden ligger for det Første den Forudsætning, at Etik er
uafhængig af Religion. Forskellighed i Trosbekendelse, Modsætningen
mellem Antagelse og Forkastelse af et Dogme kan ikke være Et med
Forskellen mellem Godt og Ondt. Paa et Standpunkt, hvor Troen er det
eneste Princip for alt Godt, Ikke-Tro for alt Ondt, er Religionsfrihed
utilstedelig. Saa stor Forskel man end vil gøre mellem det borgerlige
Liv ogSamvittighedens indre Liv, saa kan denne Forskel dog aldrig blive
saa stor, at man kunde give Mennesker, der mangle de første Betingelser
for etisk Livsførelse, fuld Ret til aktiv Deltagelse i det borgerlige
og politiske Liv. Der er i det borgerlige og politiske Liv baade Plads
og Brug for de højeste etiske Egenskaber, og Ingen kan anerkendes som
selvstændigt Led af sit Folk, naar Muligheden af at kunne lægge
saadanne Egenskaber for Dagen hos ham er aldeles udelukket. Efter den
strenge Ortodoxi har den Ikke-Troende jo endog begaaet den største Synd
af alle, Moderen til al anden Synd: den ikke at ville tage Fornuften
fangen. Med en saadan Opfattelse er Religionsfrihedens Anerkendelse
aabenbart uforenelig.

For det Andet hviler Religionsfriheden paa den Forudsætning, at hvert
Individ har sin personlige Ejendommelighed, som det er af Betydning at
faa udviklet saa fyldigt og selvstændigt som muligt. Hvad han saa tror
eller ikke tror, saa skal han behandles som selvstændig Personlighed,
og han skal vinde Sandheden ad sin ejendommelige Vej. Enhver personlig
og ejendommelig Livsytring har sin Værdi, naar den ikke træder
hindrende i Vejen for mere omfattende Hensyn. Selv ved de simpleste
aandelige Virksomheder gør der sig individuelle Forskelligheder
gældende, som man først i den nyeste Tid er bleven ret opmærksom paa.
Hvor meget mere maa da det højere aandelige Liv forme sig forskelligt,
og hvor forsigtig maa man være med at drage Konsekvenser fra ydre
Ligheder til indre! Ord, Symbol og Handling kunne være de samme, og dog
kan der være den største Forskellighed i det Indre. Kun den, der har
Evne til at skelne mellem Skal og Kærne, opdager disse Forskelligheder,
denne Rigdom. Den, der stanser ved den positive eller negative
Trosbekendelse, kommer ikke længere end til Overfladen. Blomsten, som
voxer i det høje Græs, opdages kun, naar man bøjer de lange Straa til
Side. Det aandelige Slægtskab viser sig at være et andet end det
dogmatiske. Og ikke blot kan der bag samme ydre Trosbekendelse ligge et
højst forskelligt indre Følelsesliv; men der kan ogsaa bag forskellig
Trosbekendelse ligge et nøje beslægtet Følelsesliv. Det kan være
vanskeligt at trænge ind dertil; vi staa endnu langt tilbage
ipsykologisk Sans for det personlige Liv ander alle Former, og de
dogmatiske Stridigheder ville endnu i lang Tid være en Hindring for den
fulde Udvikling af denne Sans. Men ved Religionsfriheden er Vejen banet
for dens Udvikling.

7. De fælles Interesser og det fælles Liv i det borgerlige Samfund og i
Menneskekærlighedens Tjeneste ville efterhaanden føre baade til en
fuldere Anerkendelse af Etikens Selvstændighed og til bedre Forstaaelse
af det personlige Liv trods de forskellige Trosformer. Jo flere
Omraader der kan arbejdes paa, uden at Trosforskellighederne spille
nogen Rolle, desmere vil en saadan Anerkendelse og Forstaaelse udvikle
sig, selvom det sker halvt ubevidst. Her som andre Steder (smlgn. XIII,
4) gaar fælles Virksomhed forud for Sympati, Praxis for Teori.

Kirken kan fra sit Standpunkt naturligvis ikke gaa ind paa disse
Konsekvenser af Religionsfrihedens Princip. Ligesom den romerske Kirke
vedblivende protesterer mod Ophævelsen af Kirkens verdslige Magt og mod
den Lære, at Kirketugten ikke maa medføre timelige Straffe, saaledes
maa enhver ortodox Kirke fastholde Forskellen mellem Tro og Ikke-Tro
som Livets største Modsætning og betragte de »relative« Dyder, der
kunne findes hos Ikke-Troende, som forsvindende i Forhold til hin
absolute Modsætning. Men Livet gaar sin Gang trods alle Dogmer og
udfolder praktisk de Konsekvenser, som dogmatiske Fordomme hindre i at
drage teoretisk.

Derimod er der Intet, der hindrer Fritænkeren i strax at drage de
omtalte Konsekvenser. Vel er Kritikens og Polemikens Tid ikke forbi
overfor de positive Religioner. Her er en Kamp, som endnu længe stedse
maa tages op paany. Men Fritænkeren, som ikke kan hindres af dogmatiske
Fordomme, bør føle, at han har en langt større Forpligtelse end den
Troende til at vise Menneskekærlighed og Forstaaelse overfor anderledes
Troende. Kun dersom vor Tanke og vor Følelse virkeligt ere blevne
udvidede, har Frigørelsen fra den positive Religions Lærdomme nogen
etisk Betydning. Det ikke at tro Noget er saa omtrent det Ringeste, der
kan siges om et Menneske, og kan ikke i og for sig give ham nogen
Værdi, især da en negativ Trosbekendelse kan antages paa en ligesaa
uselvstændig og tankeløs Maadesom en positiv kan antages. Hos den
Fritænker, der tager Livet alvorligt, er det ikke blot den »kolde
Forstand«, der raader. Det er den frie Samvittighed nok saa meget som
den frie Forsken, der besjæler ham. George Eliot har for sit
Vedkommende udtalt dette paa følgende Maade: »Jeg siger det nu, og jeg
siger det én Gang for alle, at jeg nu bestemmes i min Adfærd af langt
højere Hensyn og af en langt ædlere Forestilling om Pligt, end det
nogensinde var Tilfældet, medens jeg nærede de evangeliske
Anskuelser«Life of George Eliot. I, p. 148. (Tauchnitz Edition)..

Til hvilken Nytte er al vor historiske Forsken, al vor Fordybelse i
forskellige Kulturperioder, naar der ikke derved udvikles en større og
grundigere Forstaaelse af det menneskelige Liv, som føres omkring os,
selvom det iklæder sig Former og Symboler, der ikke stemme med vore
Anskuelser? — Hvis Fritænkeren ikke overgaar den Troende i Sympati og i
historisk psykologisk Forstaaelse af Aandslivet, vil den blotte
negative Kritik ikke være tilstrækkelig til at give ham nogen virkelig
Overlegenhed.

Om selve den religiøse Strid nogensinde vil ende, — om der til alle
Tider vil staa Troende og Fritænkere overfor hverandre, derom kunne vi
Intet vide, og det vedkommer heller ikke Etiken. Saalænge Modsætningen
bestaar, vil der finde en stadig Vexelvirkning Sted mellem de to
Retninger. Nogle Følelser og Forestillinger begunstiges ved den ene,
andre ved den anden Retning; og dersom disse Følelser og Forestillinger
ere af væsentlig Betydning for det menneskelige Liv, maa de tilegnes
ogsaa af den Retning, der ikke selv har fostret dem. Hvor Meget har f.
Ex. vor Tids frie Forsken ikke lært af Romantiken og den religiøse
Reaktion i Aarhundredets Begyndelse? Og hvor stor Indflydelse har ikke
stadigt Erfaringens og Videnskabens Indflydelse paa den religiøse
Bevidsthed, ikke blot gennem deres Resultater, men især gennem den
Tænkemetode, de langsomt øve Menneskene i at anvende? — Paa denne Maade
gaar Udviklingen — langsomt og gennem mange Svingninger — fremad. Menom
der nogensinde naas en blivende Harmoni, kan først en meget fjern
Fremtid vise.

  XXXIII. STAT OG KIRKESmlgn. med dette Kapitel min Afhandling Stat og Kirke i
               Tidsskriftet »Det ny Aarhundrede« (1904)..

1. Kirken har ikke blot i Fortiden været, men er endnu og vil
foreløbigt vedblive at være en af de største Kulturmagter, som virke i
det menneskelige Liv. Det har tydeligt vist sig ved den religiøse
Bevægelse i det 19. Aarhundrede, idet Kirken blomstrede frem til indre
Liv og ydre MagtKfr. f. Ex. Taines interessante Skildring af den
katolske Kirkes Udvikling i Frankrig efter Revolutionen. Le régime
nouveau. II. p. 89—151., skønt den kort forud syntes at ligge under for
ydre Fjender og at være forladt af alle aandelige Kræfter. Formedelst
sin store Indflydelse og sin store Livskraft falder den ind under den
sociale Etiks Belysning. Aldeles afset fra den objektive Gyldighed af
det Grundlag, hvorpaa Kirken bygger, er det af afgørende Betydning, at
den kommer til — indenfor de rette Grænser — at yde det Bidrag til
Udviklingen, som den formaar at yde.

Kirken har et stort etisk Ansvar, som dens Repræsentanter med en
mærkelig Blindhed netop i den nyeste Tid ikke synes at gøre sig klart.
Jo mere Oplysning og Kundskaber bredes i videre Kredse, desmere vil
uundgaaeligt ogsaa Tvivl og Kritik overfor Kirkelærens dogmatiske
Paastande brede sig. De intellektuelle Vanskeligheder ved Kirketroen
ville føles af stedse Flere. Men Kirken har netop i den nyeste Tid
skærpet sit Standpunkt: uden Tro ingen Etik! Kirken maa fra dette
Standpunkt finde det at være den rette Konsekvens, naar den, der
forkaster Troen,

                          XXXIII. Stat og Kirke

om der nogensinde naas en blivende Harmoni, kan først en meget fjern
Fremtid vise.

  XXXIII. STAT OG KIRKESmlgn. med dette Kapitel min Afhandling Stat og Kirke i
               Tidsskriftet »Det ny Aarhundrede« (1904)..

1. Kirken har ikke blot i Fortiden været, men er endnu og vil
foreløbigt vedblive at være en af de største Kulturmagter, som virke i
det menneskelige Liv. Det har tydeligt vist sig ved den religiøse
Bevægelse i det 19. Aarhundrede, idet Kirken blomstrede frem til indre
Liv og ydre MagtKfr. f. Ex. Taines interessante Skildring af den
katolske Kirkes Udvikling i Frankrig efter Revolutionen. Le régime
nouveau. II. p. 89—151., skønt den kort forud syntes at ligge under for
ydre Fjender og at være forladt af alle aandelige Kræfter. Formedelst
sin store Indflydelse og sin store Livskraft falder den ind under den
sociale Etiks Belysning. Aldeles afset fra den objektive Gyldighed af
det Grundlag, hvorpaa Kirken bygger, er det af afgørende Betydning, at
den kommer til — indenfor de rette Grænser — at yde det Bidrag til
Udviklingen, som den formaar at yde.

Kirken har et stort etisk Ansvar, som dens Repræsentanter med en
mærkelig Blindhed netop i den nyeste Tid ikke synes at gøre sig klart.
Jo mere Oplysning og Kundskaber bredes i videre Kredse, desmere vil
uundgaaeligt ogsaa Tvivl og Kritik overfor Kirkelærens dogmatiske
Paastande brede sig. De intellektuelle Vanskeligheder ved Kirketroen
ville føles af stedse Flere. Men Kirken har netop i den nyeste Tid
skærpet sit Standpunkt: uden Tro ingen Etik! Kirken maa fra dette
Standpunkt finde det at være den rette Konsekvens, naar den, der
forkaster Troen,derpaa kaster sig ud i Bestialiteten. Apostelen Paulus
har jo allerede sagt de skæbnesvangre Ord: »Hvis Kristus ikke er
opstanden, da lader os æde og drikke, ti i Morgen skulle vi dø«. Dersom
denne Tankegang vandt Udbredelse — og visse Prædikanter gøre Alt, hvad
de kunne derfor — vilde det se uhyggeligt ud for Fremtiden. Kirken ser
ikke, hvilket Hazardspil den her indlader sig paa. I blind Tillid til,
at dens Dogmer ville sejre, sætter den Alt ind paa dette ene Kort.
Hvilke Fortjenester den saa ellers kan have indlagt sig af
Menneskeheden, saa vil det blive et svært Regnskab for den at opgøre,
hvis den ortodox-pietistiske Retning vedvarende kommer til at bestemme
dens Optræden overfor de store Masser, hvis vigtigste aandelige Leder
og Opdrager den endnu er. Dette Regnskab vil blive den afkrævet i
Menneskehedens Navn. Ti enhver Kirke, lad den kalde sig selv med de
stolteste Navne, er dog kun en Sekt i Forhold til Menneskeheden. Kirken
er til for Menneskenes Skyld, og Menneskene ikke for Kirkens Skyld.

Det er Kirkens Tendens til at gøre etiske Spørgsmaal afhængige af
dogmatiske Principer, der især gør det nødvendigt at sætte bestemte
Grænser for dens Virksomhed. Dermed miskendes ikke, at Kirken overfor
dem, der slutte sig til den, øver en stor opdragende Indflydelse. Hvor
etiske Ideer ikke vilde kunne virke ved egen Kraft, kunne de virke som
Elementer i Religionen, og hvor intellektuel og æstetisk Kultur ellers
ikke kunne naa hen, blive de mulige i Religionens Form. For Mange af
alle Lag i Samfundet staar Religionen endnu som Indbegrebet af al
aandelig Kultur. Det er ingenlunde saa, at det kun skulde være »den
store Mængde«, der ikke kan undvære Religionen. Blandt Bønder og
Arbejdere findes der ligesaa vel Kritikere og Tvivlere som blandt de
saakaldte Dannede, og Kritiken og Tvivlen er dér ofte netop ægtest og
alvorligst, fordi den er fremvoxen af upaavirket Tænken og Erfaring.
Der findes langt Flere, end man i Regelen aner, i »den store Mængde«,
hvis Livsanskuelse formes paa selvstændig Maade. De »Dannedes« Dannelse
har ikke altid Selvstændighedens Præg; den bestaar for Manges
Vedkommende i Delagtighed i en vis intellektuel Tradition, en
Tradition, man ofte for tidligt og med forlidet Selvarbejde optager. Og
selv blandt de virkeligt Dannede findes der utvivlsomt stadigt
saadanne, for hvem det er en aandelig Nødvendighed, at al ideel Kultur,
al Forstaaelse af Livet og al Følelse ved Livet tilsidst fortætter sig
i store farverige Symboler, ved hvilke Forskellen mellem Billede og
Virkelighed ikke længere skal gælde. Det er dette, der gør det
religiøse Problem saa indviklet.

2. Forbindelsen mellem Kirke og Stat er ingen Tilfældighed. Paa den ene
Side maatte Kirken fordre at gennemtrænge hele Samfundet, naar den
skulde give Indbegrebet af al aandelig Kultur og være det universelle
Menneskesamfund. Den maatte betragte Staten som sin Tjener. Paa den
anden Side maatte Staten — saalænge de kirkelige Forestillinger havde
et ubestridt Herredømme over Sindene — mene at have en religiøs Mission
og anse det for sin højeste Opgave at udbrede Religionen og værne om
den. Dog betragtede Staten sig ikke blot som Middel for Kirken. Den
betragtede ogsaa Kirken og Religionen som sine Midler. Den ansaa
religiøs Tro som en nødvendig Betingelse for, at den kunde faa gode
Borgere, og at der kunde herske Sikkerhed og Fred i Landet. Man forbød
Kætteri ikke blot, fordi det var en Fornærmelse mod Gud, men ogsaa
fordi det var skadeligt for Rigets Fred og VelfærdSmlgn. F. Pollock:
The Theory of Persecution. (Essays in Jurisprudence and Ethics. London
1882). p. 160..

Saalænge positiv Religion var den eneste aandelige Kulturmagt, havde
Kirkens Herredømme over Staten eller dog i Staten, — som Kirkestat
eller Statskirke — sin Berettigelse. Men da Tiderne forandrede sig,
begyndte Kirken selv at indse, at det religiøse Liv stod sig bedst ved
Frihed. Og da nu de moderne Stater omfatte Mennesker med forskellige
religiøse Standpunkter, — da mange Omraader, der tidligere kunde
varetages af Kirken, fordrede en selvstændig Behandling, — saa er
Religionsfrihed mere og mere bleven anerkendt eller fordret baade fra
Kirkens og Statens Side. Forholdet til Kirke og Religion skal da
aldeles ingen Følge have for den Enkeltes Stilling i Staten, ikke
berøve ham nogen af hans Rettigheder eller befriham fra nogen af hans
Pligter som Borger i Staten. Vi leve dog i denne Henseende endnu i en
Overgangstilstand. Det borgerlige Liv er endnu ingenlunde frigjort for
kirkelig Indblanding. Der staar mange Former og Institutioner endnu
tilbage fra den Tid, da Staten betragtede enten sig som Religionens
Tjener eller Religionen som sit Middel. Et Par Exempler skal nævnes
herpaa.

Ved Eden vilde Staten opnaa at skaffe sig den størst mulige Garanti
for, at et Individ talte sandt eller lovede ærligt. En saadan Garanti
fandt den ved at appellere til det, der maatte være det Helligste for
Individet. Eden er egentligtPost: Die Grundlagen des Rechts, p. 441 f.
en Levning af den hos de Vilde og hos Middelalderens Barbarer saa meget
brugte »Guds Dom«: den, der sværger, nedkalder en overnaturlig Straf
over sig. Men Eden skulde ingen Trosbekendelse være. Det faldt Ingen
ind, at noget Individ kunde undlade at tro paa en overnaturlig
Straffemyndighed. Man henviste trygt den Enkelte til Forudsætninger,
som man antog, at Alle delte. Dersom Eden var en Trosbekendelse, vilde
dens Bestaaen som Institution være en grov Krænkelse af
Religionsfrihedens Princip, saaledes som dette er slaaet fast i de
fleste moderne Staters Grundlove. Naar Edsinstitutionen bestaar efter
Anerkendelsen af Religionsfriheden, maa det være berettiget at opfatte
den som en Opfordring til at afgive sin Erklæring eller sit Løfte efter
den alvorligste og samvittighedsfuldeste Prøvelse og Selvbesindelse,
idet Enhver fæster Tanken paa det, der for ham staar som det Helligste.
Man aflægger da Eden i samme Aand som den oprindeligt indstiftedes. Men
saalænge Eden anvendes i sin gamle teologiske Form, staar Døren aaben
for juridisk Chikane. Man paastaar, at der i Eden ligger en
Trosbekendelse, og faar derved et Middel til at udelukke dem, der ere
ærlige nok til at vedkende sig deres frie religiøse Overbevisning, fra
den fulde Nydelse af deres borgerlige RettighederEt engelsk Exempel paa
saadant Misbrug af overleverede Edsformularer meddeles hos F. Pollock:
The Oath of Allegiance. (Essays p. 187. 197). — I den danske Rigsdag er
det blevet udtalt af en højtstaaende Jurist, at hvis der skal ligge en
forhøjet Garanti i Eden, maa denne være mere end en højtidelig
Forsikring, maa være Anraabelse af en Magt, som kan »gribe ind i de
menneskelige Vilkaar i dette eller det kommende Liv«, som idethele kan
»gøre En Noget«. (Folketingets Møde den 20. December 1880). Der synes
her at ligge et etisk Standpunkt til Grund af lignende Art som den unge
Piges i Poul Møllers »En dansk Students Eventyr«. Hun var saa bange for
Helvede, men beroligedes ved, at det ikke var Andet end — den onde
Samvittighed. Hvad kan den »gøre En«?. Man serikke, til hvilke
Konsekvenser dette vil lede. Biskop Martensen, der glæder sig meget
over, at Staten, som ellers »i saa mange Henseender har givet efter for
den religionsløse Humanitet«, ved at anvende Edsinstitutionen
indrømmer, at den ikke kan undvære den religiøse Garanti, gør med fuld
Ret opmærksom paa, at denne enkelte Garanti, Eden, bliver uden
Betydning, naar man ikke sørger bedre for Folkets Religiøsitet
idetheleIndividuel Etik. p. 278.. Altsaa: Staten maa sørge for, at alle
Borgere have de fornødne dogmatiske Forudsætninger; disse maa derfor af
al Magt indskærpes hos Alle. Man ender her konsekvent med
Inkvisitionen. — Med Religionsfrihedens Princip stemmer det bedst, naar
Formularen ændres saaledes, at den ingen teologiske Udtryk indeholder.
Man undgaar derved ogsaa den Fare, som allerede Kant gjorde opmærksom
paa, nemlig at bibringe Folk den Tro, at Løgn ikke er saa slem, naar
man blot ikke sværger paa den.

Et andet Exempel frembyder Formen for Ægteskabets offentlige
Indgaaelse. Her er den eneste med Religionsfriheden fuldt stemmende
Ordning den, at der gives en fælles, rent borgerlig Form for
Indgaaelsen, medens det nu i mange Lande kun er dem, der ikke ønske
kirkelig Vielse, som blive borgerligt viede. Det Naturlige — og tillige
det med den religiøse Aand stemmende — er dog, at de, der ønske
kirkelig Vielse, kunne føje den til den borgerlige, ikke at de, der
ikke ønske den, skulle skaffe sig fritagne for den. Ved at lade Valget
staa aabent mellem borgerlig og kirkelig Vielse, slaar man
desudenSmlgn. E. Zeller: Staat und Kirche. Berlin 1873. p. 226. fast,
at de ere Modsætninger, der udelukke hinanden, og nærer derved de
religiøse Fordomme. — Man har ved Diskussionen om detteSpørgsmaal
altfor meget glemt, at det hverken er den kirkelige eller den retslige
Sanktion, der etisk stifter Ægteskabet. Ægteskabet stiftes ved fri Pagt
mellem Mand og Kvinde, og Kirkens eller Statens Anerkendelse er af
underordnet Betydning. (Smlgn. XVII, 4).

Lignende Exempler kunne hentes fra Begravelsesskikkene, fra Kirkens
Herredømme i Folkeskolen o. s. v. Men de anførte Exempler ere
tilstrækkelige til at vise Nødvendigheden af, at der tilvejebringes en
Ordning af det borgerlige Livs Forhold, som er uberørt af teologiske
Forudsætninger.

3. Det religiøse Liv, som Kirken værner om, vil blive sandere og mere
intensivt, jo mere den opgiver at herske i den borgerlige Verden. Den
historiske Udvikling i de sidste hundrede Aar viser tydeligt nok, hvor
dyb en Rod Kirken endnu har i Folkene. Samtidigt med, at dens ydre
Forrettigheder efterhaanden falde bort, er dens indre Liv blevet
kraftigere. Hvor den helt eller delvis er skilt fra Staten, synes den
at have størst Indflydelse paa Sindene. Den Forbitrelse, som i det 18.
Aarhundrede vaktes mod Kirken, angik langt mere dens ydre Herredømme
end dens Dogmer og Kultus. Den katolske Kirkes Historie efter
Reformationen, Kirkens Stilling i Nordamerika, den tyske Kirkes
Stilling efter Civilstandsloven af 1875 viser, at Kirken selv meget
godt kan staa sig ved Religionsfrihedens Gennemførelse. Man har fra
kirkelig Side næret for stor Frygt for, og fra mange Fritænkeres Side
bygget for store Forhaabninger paa Kirkens Adskillelse fra Staten.

Egentligt er det snarere Kirkens Udskillelse af Staten end en
Skilsmisse mellem Kirke og Stat, som i det Foregaaende er fordret. Der
ligger i det Foregaaende kun, at det borgerlige Liv i Staten skal
ordnes efter almindelige menneskelige, ikke efter særlige religiøse
Forudsætninger. Staten maa forudsætte, at dens Borgere, selvom de ikke
høre til nogen Kirke, have de fornødne etiske Forudsætninger til at
udøve de Rettigheder og Pligter, der tilkomme dem. Men dermed er endnu
Intet afgjort om, hvorledes Kirkens fremtidige Stilling skal være.
Fordi den ikke skal raade i Staten og de almindelige borgerlige
Forhold, er det ikke sagt, at Staten slet Intet har at gøre med den.
Saalænge Kirken endnu lever i Folket, er den en Kulturmagt af
storBetydning, som Staten ikke kan stille sig fuldstændigt ligegyldig
overfor.

Selvom der indenfor Kirken rejste sig en stærk religiøs Bevægelse, en
Begejstring som den første Menigheds, saa at man gav Afkald paa enhver
Støtte og Hjælp fra Statens Side, selvom Kirken altsaa blev en ren
Privatforening, vilde Staten dog derfor ikke ganske kunne tabe den af
Sigte. Staten maatte føre en vis Kontrol med den forat forebygge, at
der fra den udgik Farer for den offentlige Fred og for det etiske
Grundlag, hvorpaa Staten hviler. Den maatte hindre fanatiske Overgreb
paa anderledes Troende og Undertrykkelse af Kirkens egne Tilhængere.
Den vilde her, ligesom overfor Familien, have den Opgave at beskytte de
Svage mod Overgreb, selv indenfor private og meget inderlige Forhold.
Staten repræsenterer det almindelige etiske Princip overfor de
specielle religiøs-etiske Principer, som de forskellige
Religionssamfund hylde. »Sædeligheden staar som en almindeligere Lov
over Dogmerne og de religiøse Sætninger«Denne Udtalelse fremkom paa den
danske grundlovgivende Rigsdag (i Mødet den 3. Maj 1849) fra den
daværende Kultusminister (Madvig) under Debatten om den nuværende
Grundlovs § 76.. Saadanne religiøse Foreninger eller Ordener, der
forstyrre Freden mellem de forskellige Trosbekendelser og angribe selve
Statens Forudsætninger, vil det kunne blive nødvendigt at forbyde;
saaledes er Jesuiterordenen forbudt i flere Lande, i Schweiz endog ved
en særlig Artikel i Forbundsforfatningen. — Jeg ser her bort fra, at
Staten maa afgøre, om religiøse Privatforeninger ere at anerkende som
juridiske Personer, om de skulle have Ret til at besidde fast Ejendom,
om de skulle have Ret til at undervise o. s. v. —

I Lande, hvor Kirken har slaaet Rod i Folket og gennem Aarhundreder har
gennemsyret dets Liv, vil det være naturligt, om Staten vedblivende
yder den Understøttelse som et Samfund, indenfor hvilket den største
Del af Folket finder den vigtigste Næring for sin aandelige Trang.
Staten betragter altsaa Kirken som historisk given Kulturmagt, og den
Understøttelse, den yder Kirken, er bygget paa de samme Motiver, som
den,der ydes Videnskab og Kunst. Staten kan ikke direkte producere
Kultur af nogensomhelst Art. Dens Virksomhed i Kulturens Tjeneste er
stedse indirekte. Den kan hverken producere eller udrydde Religion; men
den kan yde materiel Støtte og retslige Former for det religiøse
Samfund. Om den foruden den i Folket historisk overleverede Kirke ogsaa
vil støtte andre Religionssamfund, vil bero paa den Betydning, den
tillægger disse, — Som Betingelser for den materielle og retslige
Støtte, Kirken modtager fra Staten, maa denne kræve Ret til at øve en
mere indgaaende Kontrol, end der kan øves overfor en ren
Privatforening. Der er især to Fordringer, som Staten i den aandelige
Kulturs og i Aandsfrihedens Interesse bestemt maa stille.

Det kan ikke være Staten ligegyldigt, hvilken Forfatning Kirken har.
Den maa arbejde hen til en Kirkeforfatning, der kan tjene til at fremme
Folkets hele Liv og Udvikling. En Forfatning, hvorved der skabtes et
Hierarki, der øvede et uindskrænket aandeligt Herredømme over Kirkens
Medlemmer, vil Staten ikke kunne gaa ind paa. Den kan ikke begunstige
Aandstyranni og systematisk Indsnevring af Folkets aandelige Horisont.
Den vil saavidt muligt begunstige Lærefriheden og arbejde hen til, at
Folket kan samle sig om de religiøse Lærere, der vinde dets frie
Tilslutning. Den vil ikke i Længden kunne tillade Kirken at fordre et
bestemt Læresystem lagt til Grund af alle religiøse Lærere trods den
store Usandsynlighed for, at de alle med fuld og selvstændig
Overbevisning skulde have tilegnet sig det. Den kirkelige Enhed og det
kirkelige Fællesskab købes for dyrt, naar de, der skulle lede den
religiøse Udvikling, uvilkaarligt eller vilkaarligt foranlediges til at
afholde sig fra at prøve det, de skulle lære, saa uhildet, som
Sandhedskærligheden fordrerEt oplysende Exempel fra den nyeste Tid
frembyder en Kendelse af den würtembergske »Disciplinarret for
evangeliske Gejstlige« af 21. Febr. 1896, hvorved en Præst (Pastor
Steudel) blev afsat, fordi han i »væsentlige« Punkter afveg fra den
augsburgske Konfession og Liturgien. Det blev i Dommen lagt denne Mand
til Last, at »den ensidige Udformning og Pleje af hans etiske
Betænkeligheder tildels havde sin Kilde i en vis Overvurdering af sig
selv, ved hvilken han førtes til at gøre en Konflikt, som Hundreder ved
Siden af ham udkæmpe i Stilhed paa en eller anden Maade, til Genstand
for et offentligt Martyrium«. Den høje kirkelige Myndighed indrømmer
altsaa her, at Hundreder af Præster befinde sig i en alvorlig Konflikt
med Kirkelæren, en Konflikt, ved hvilken ikke blot intellektuelle, men
ogsaa etiske Betænkeligheder spille en Rolle. Det er meget
usandsynligt, at dette skulde være Noget, der kun forekommer i den
würtembergske Kirke. — Smlgn. om denne Sag Christoph Schrempf: Ein
kirchliches Ereigniss. (I det af Schrempf udgivne Tidsskrift Die
Wahrheit. VI. Stuttgart 1896).. — Staten vil tillige fordre, at de, der
skulle være Lærere i Kirken, faa en vis videnskabelig Dannelse.Det er
af ikke ringe Betydning, at de unge Mænd, der skulle træde i Kirkens
Tjeneste, gøre deres Studier ved en videnskabelig Højskole sammen med
Landets øvrige studerende Ungdom. De lære Livet at kende fra flere
Sider. Selve det kammeratlige Samliv gør altfor stor Ensidighed umulig,
og de faa en vis videnskabelig Samvittighed foruden den religiøse
Samvittighed.

Den Indflydelse, Staten paa denne Maade kan øve paa Kirken, støttes ved
dens Virken for Kulturen paa andre Omraader. Jo bedre
Folkeundervisningen er, og jo frodigere det videnskabelige Liv
blomstrer i Folket, des større Fordringer vil der stilles til de
Gejstlige, og des mindre vil man finde sig i et Hierarkis Herredømme.
Staten kan støtte de enkelte Kulturmagter, de intellektuelle, æstetiske
og religiøse; men det indbyrdes Forhold, hvad enten det bliver
harmonisk eller disharmonisk, maa den overlade til Kræfternes frie
Vexelvirkning. Den kan skaffe Midler og materielt Grundlag til Førelsen
af en aandelig Kamp, men ikke selv gribe bestemmende ind i denne Kamp.
Til Folket høre Alle, Troende og Ikke-Troende, og Folkets Liv udfolder
sig under den stadige Brydning mellem de forskellige aandelige
Retninger.

4. Hvorlænge et saadant positivt Forhold mellem Stat og Kirke vil
vedblive at være naturligt, maa de praktiske Statsmænd afgøre. Dette
Spørgsmaals Afgørelse vil være forskelligt fra Land til Land; den beror
paa Folkets Karakter og paa dets Traditioner. Der er dog flere
forskellige Forhold, der mere og mere ville virke i Retning af en
Udskillelse af Kirken fraStaten som det Naturlige. Religionsfrihedens
Gennemførelse, og i Sammenhæng med den Gennemførelsen af rent
menneskelige Livsformer virke stadigt i Retning af at isolere Kirken.
Inden for Kirken selv vil den strenge Betoning af Troslærdommene i
deres bogstavelige Opfattelse frembringe en stigende Modsætning til
Kulturlivet paa andre Omraader. Og paa den anden Side vil Kirkens
Bestræbelse for saavidt muligt at virke ved frivillige Kræfter og
frivillige Tilskud mere og mere stille den uafhængigt, saa at den ikke
behøver at fremme Troens (eller de Troendes) Sag ved Midler, Staten
opkræver fra de Ikke-Troende, der af en eller anden Grund ikke have
udmeldt sig af Statskirken.

Spørgsmaalet er, om en fuldstændig Udskillelse af Kirken vil være et
Gode for Folkets Liv. Selvom den bliver naturlig og nødvendig, er det
jo ikke givet, at den betegner et Fremskridt. Dersom Kirken faar sine
egne Seminarier og sin egen præstelige Forfatning, vil Fanatisme og
Bornerthed brede sig. Spaltningen i Folket i religiøs Henseende vil
blive større, og Religionen træde i den skarpeste Modsætning til den
øvrige Kultur. De største Farer kunne udspringe deraf for Freden og
Kulturen i Folket. Som Erfaring viser, kunne snevre, barbariske og
livsfjendtlige Lærdomme faa Indpas i Kirken, trods den dæmpende og
humaniserende Indflydelse, Forbindelsen med Staten medfører; men værre
vil det sikkert blive, hvis Præsterne helt afløses af Lægprædikanter,
og hvis Sammenhængen med Folkets Aandsliv paa andre Omraader afbrydes.
Kun dersom Kirken en Gang for alle skulde anerkende og optage saadanne
Retninger, vilde det kunne blive absolut betænkeligt for Staten at
vedligeholde Forbindelsen; saa vilde Kirken ikke længere kunne øve
nogen sand folkeopdragende Magt og vilde ikke længere være en af den
ideelle Kulturs Repræsentanter.

Fra Kirkens Side viser der sig i den nyeste Tid en i og for sig
naturlig Tilbøjelighed til at skaffe sig de Fordele, Religionsfriheden
medfører, og dog beholde de Fordele, Stillingen som Statskirke
medfører. Den fordrer fuld Frihed til at ordne sine egne Sager, fuld
Selvstyrelse, og dog samtidigt saa megen Indflydelse som muligt paa det
borgerlige Liv og saa megenUnderstøttelse som muligt af Staten. Kirken
fremtræder, som man rigtigt har bemærketZeller: Staat und Kirche. p.
132., nutildags ofte i Religionsfrihedens Navn med Fordringer, som den
i tidligere Tider udledte af sin guddommelige Mission. Det er ikke blot
Katolicismen, som paa denne Maade benytter sig af Frihedens
NavnKetteler: Freiheit, Autorität und Kirche. p. 159 ff.. Ogsaa den
protestantiske Statskirke har rejst Besværing over, at medens Sekterne
have Ret til selvstændigt at ordne deres Anliggender, saa staar den
under Statens Myndighed og er altsaa det eneste religiøse Samfund i
Landet, der ikke har Religionsfrihed!Smlgn. Artiklen »Religionsfrihed«
i 2den Udgave af »Nordisk Konversationslexikon« og Martensen: Social
Etik. p. 417 ff.. Det vil med andre Ord sige: man vil fra kirkelig Side
helst have baade i Pose og i Sæk og indser ikke, at jo mere man faar i
Sækken, des mindre kan man faa i Posen. Et Enten—Eller er idethele det,
som nyere Teologer synes at have størst Vanskelighed ved at forstaa.
Kun hvis Kirken vil vende tilbage til en rent Privatforenings Stilling,
vil den kunne faa en saa godt som fuldstændig Selvstyrelse. Naar den
tager imod Understøttelse fra Staten, forandres Forholdet.

Om en fuldstændig Skilsmisse mellem Kirke og Stat er et Gode, vil bero
paa, under hvilke Forhold den sker. Den er ikke, som især mange
Fritænkere have ment, et Tryllemiddel, som bortrydder det religiøse
Spørgsmaals Vanskeligheder. Den overdrevne Betydning, man har tillagt
Skilsmisse af Kirke og Stat, hænger sammen med den overdrevne
Betydning, man idethele tillægger Staten. De religiøse Problemer
skaffes ikke ud af Verden, fordi Staten trækker sig tilbage fra Kirken,
naar denne endnu har Rod i Folket. Det er ikke Præsteskab og andre
Institutioner, der frembringe og opretholde Religionerne; men det er
Folkets Trang og Tilslutning, der gøre Præsteskabets og Kirkens
Bestaaen muligFrederik den Store protesterede mod den Antagelse, at
Fyrsterne havde forbundet sig med Præsterne forat udbytte Folket i
Fællesskab: det var tværtimod Folkets Overtro, der gav Præsterne en
Magt, ved hvilken ogsaa Regeringernes Hænder bleve bundne! (E. Zeller:
Friedrich als Philosoph. p. 32).. Sandsynligvis vil Baandet mellem
Statog Kirke blive løsere og løsere. Allerede nu arbejde frivillige
Kræfter ivrigt og i stort Antal i Kirkens Tjeneste. Selv den engelske
Statskirke, den stiveste af alle, bygger nu for en meget stor Del paa
»Voluntarismen«Arthur Elliot: The State and the Church. London 1882. p.
127 f.. Og i de nordamerikanske Fristater foreligger et mærkeligt
Exempel paa, hvorledes Kirken (eller Kirkerne) efter Adskillelsen fra
Staten paa Frivillighedens Grund har bevaret og forøget sin aandelige
Indflydelse og sine materielle Midler. »I Løbet af blot tre Slægtled
har det amerikanske demokratiske Samfund gennemført den fuldstændige
Adskillelse af Kirke og Stat, en Reform, som intet andet Folk
nogensinde har forsøgt«. »En stor Del af den moralske Energi, som tre
Slægtled have været i Stand til at spare fra Arbejdet paa materielt
Udkomme, er bleven anvendt til Gennemførelsen af Frivillighedssystemet
i Religionen«Amerikaneren Charles W. Eliot, citeret hos James Bryce:
The American Commonwealth. London 1888. III. p. 347 f.. Det
nordamerikanske Samfund er fra gammel Tid af gennemtrængt af
Religionsfrihedens Aand; fri, selvstændig Tænkemaade agtes idethele saa
højt, og den offentlige Mening værner i den Grad mod alle Overgreb, at
Statens humaniserende Indflydelse ikke savnes. Her, som paa saa mange
andre Punkter, afvige Forholdene i de europæiske Lande, der i saa lange
Tider have levet under hierarkisk og aristokratisk Styrelse, i høj Grad
fra de amerikanske. Hvis Kirken ogsaa i Europa en Gang løsnes
fuldstændigt fra Staten, er det at haabe, at Religionsfriheden i den
Grad vil have gennemtrængt Folkets hele Tænkemaade, og at Folkets
Fordringer til sine religiøse Lærere maa være saa store, at de Farer,
som nu vilde medføres ved en saadan Løsning, ikke opstaa.

                 XXXIV. Filantropiens Væsen og Betydning

                         3. FILANTROPISK KULTUR.

                XXXIV. FILANTROPIENS VÆSEN OG BETYDNING.

1. Naar Kultur betyder Bearbejdelse og Videreførelse af Noget, der er
givet af Naturen, maa der ogsaa gives en særegen filantropisk Kultur.
Trangen til Afhjælpelse af Andres Lidelse og til Forhøjelse af deres
Glæde er ligesaa vel en menneskelig Trang som den til at opholde Livet
og udvikle Erkendelse og Fantasi. Den filantropiske Kultur gaar,
ligesom den materielle og den ideelle Kultur, ud paa at udvikle og
organisere en væsentlig Side af den menneskelige Natur.

Den filantropiske Kulturs Opgave er at arbejde hen til, at de Goder,
den materielle og den ideelle Kultur frembringe, blive saa Mange til
Del som muligt. Baade paa den ideelle og paa den materielle Kulturs
Omraade kan der, som vi have set, gøre sig en indsnevrende Tendens
gældende, saa at Kulturgoderne kun blive begrænsede Kredse til Del. I
de filantropiske Bestræbelser gør sig en expansiv, udadgaaende Tendens
gældende, som lægger Vægten paa den videst mulige Fordeling af Goderne,
ikke blot paa deres Produktion. Allerede i det Foregaaende, ved de
store sociale Problemer paa den materielle og den ideelle Kulturs
Omraade (se især XXV, 3: XXVIII, 5; XXXII, 5), have vi truffet denne
expansive Tendens. Det var jo egentligt den, der først gjorde
Kulturproblemerne til etiske Problemer.

Den Trang, som fyldestgøres gennem den filantropiske Kultur, er derfor
ogsaa af mere umiddelbart og direkte etisk-social Natur end de
Fornødenheder, den materielle og den ideelle Kultur fyldestgøre. Selve
Sympatien kan jo knytte Individet sammen med Andre, endog før det
træder i Forbindelse med dem gennem fælles Kulturarbejde. Men ogsaa
indirekte kommer den til at virke samfundsstiftende, og det er særligt
denne indirekteIndflydelse, som paa dette Sted skal omtales. Sympatien
stifter ikke blot et Samfund mellem Giver og Modtager, men ogsaa mellem
alle dem, der give i Fællesskab, mellem alle dem, hvis Sympati fører
dem til at arbejde i samme Retning paa Afhjælpelse af den materielle og
aandelige Nød i Verden. Der bliver en særegen Klasse af Formaal og
Opgaver, som kunne samle Kræfterne og gennem fælles Virksomhed udvikle
Fællesskabet videre.

2. Ad to helt forskellige Veje kunde man dog søge at begrunde den
Paastand, at de filantropiske Bestræbelser ikke med Rette danne nogen
særegen Gruppe indenfor den sociale Etik.

Fra den ene Side set kunde det synes, som om hele Etiken egentlig var
en Lære om filantropisk Kultur. Dersom den uinteresserede og
universelle Sympati er det psykologiske Grundlag, som forudsættes ved
den etiske Vurdering, saa synes der ikke at kunne gives nogen Del af
Etikens Indhold, som ikke er Udtryk for denne Sympati og fyldestgør
Trangen til at lindre og hjælpe. Hvorfor da opstille et specielt Afsnit
om filantropisk Kultur? — En Tankegang, som denne, vilde tilspidse sig
i den Sætning: »Intet er fornødent uden Menneskekærlighed!« Den lyder
smukt, men den er ikke sand. Ti netop hvor Menneskekærligheden skal
kunne virke og udrette Noget, bliver der Brug for mange forskellige
Kræfter og Evner, forat Velfærden i Verden kan fremmes. Velfærd bestaar
jo netop selv i, at Evner og Drifter udvikles hos saa Mange som muligt
og i saa stor Fylde og Harmoni som muligt. Derfor beholde den
materielle og den ideelle Kultur, Familien og Staten deres selvstændige
Betydning. Man kan ikke udrydde alle Kræfter og Drifter i
Menneskenaturen med Undtagelse af selve Menneskekærligheden. Man vilde
derved udslette de personlige Forskelligheder og gøre Menneskelivet
fattigt. Menneskekærligheden selv maatte i hvert Tilfælde fordre, at de
skulde frembringes paany. Den skal være en Kraft, der forædler
Kulturarbejdet, men den skal ikke træde i Stedet for dette eller gøre
det til blot Middel. Arbejde, Kunst og Videnskab have først og fremmest
Værdi som Udtryk for dybtliggende Interesser, og kunfordi de saaledes
have en selvstændig Værdi, blive de ogsaa af etisk Betydning. Der gives
Filantroper, som virke med stor Opofrelse og Energi, men som ringeagte
og forkaste alle Kulturbestræbelser, der ikke direkte og umiddelbart
»forbedre« Menneskene og deres Kaar. De opfatte Videnskab og Kunst som
Udtryk for egoistisk Nydelse og Forfængelighed. Om den irske
Maadeholdsapostel Pater Mathew fortælles, at han frygtede Kundskab,
intellektuel og moralsk Frihed næsten ligesaa meget som Brændevinen.
Mange Filantroper mangle ogsaa Sans for Betydningen af de uheldigere
stillede Klassers selvstændige og aktive Kamp for Tilværelsen. Man vil
gerne give Hjælp; men man forarges over, at den Klasse, til hvilken de
Nødlidende høre, organiserer sig forat kunne sætte sine Krav igennem i
Samfundet, f. Ex. ved Striker. Den frejdige Menneskekærlighed vil
derimod netop tro paa den frie Livsudfoldelses Betydning og glæde sig
over alle de forskellige Former, i hvilke de menneskelige Kræfter
bevæge sig, selv hvor der er Ansvar og Fare forbundet med dem. —

Paa den anden Side kunde man paastaa, at det var gavnligst, om man slet
ikke lod Sympatien ytre sig umiddelbart. »Man forøger«, siger man da,
»Slægtens og de Enkeltes Velfærd ved Arbejde i Kulturens Tjeneste. Jo
flere materielle og ideelle Goder, der frembringes, des større en
Kapital har Menneskeheden at raade over, og det er jo dog det, det
kommer an paa. Altsaa ingen direkte Indgriben, ingen umiddelbar
Virksomhed i filantropisk Retning, men energisk Virksomhed paa den
materielle og ideelle Kulturs Omraade!« — Denne Opfattelse overser
først og fremmest, at Frembringelsen af en Kapital for Slægten ikke er
nok; det kommer ogsaa an paa, hvorledes denne Kapital er fordelt mellem
Slægtens Medlemmer. Hvis der gives dem, der gaa tomhændede bort ved
Fordelingen, saa kan umiddelbar Hjælp og Indgriben ikke undværes. Og
det er ikke blot Samfundsordningen, der stedse volder Nød og Ulykke ved
den ulige Fordeling af de frembragte Goder. Nød og Ulykke opstaa ogsaa
ved Naturens Gang, uafhængigt af menneskelige Forhold og menneskelige
Villier. Saa højt Kulturen end kan tænkes at stige, saa vil den dog
neppe nogensindekunne stoppe den Kilde til Nød og Ulykke, som ligger i
Menneskenes Vilkaar som Naturvæsener. Det er endeligt ikke Alle, der
have Betingelserne forat arbejde med paa Kulturopgaverne. Det er en
Gunst og en Lykke at høre til Kulturens Arbejdere, og det bliver en
særlig Opgave at virke hen til, at denne Lykke kan falde i saa Manges
Lod som muligt.

3. De to nys kritiserede modstaaende Anskuelser hænge nøje sammen med
de to forskellige Sider, Kampen for Tilværelsen frembyder.

Den førstes Blik er fængslet af de Lidelser, Tilværelseskampen fører
med sig. De Væsener, hvis Natur og Kraft ikke svare til de Krav,
Forholdene stille, gaa under efter først at have gennemgaaet en længere
eller kortere Lidelsestid. De Svage nedtrampes i Slagets Hede, og de
Mødige segne om, før Kampen er endt. Naar Menneskekærligheden først
vaagner, vender den sig naturligt med stor Inderlighed og med
Forkærlighed mod disse Lidende, Forkuede og Nedtrykte. Den indskrænker
sig ikke til at opsøge dem og opofre sig for dem; men den ser med
Mistanke paa de Lykkelige, paa dem, der le, og finder tilsidst Livets
egentlige, sande Stemning i Sorgen og Graaden. Den lader sig ikke nøje
med at trøste dem for, hvad de maa lide, men siger endog til dem, at de
i Lidelsen have fundet Livets egentlige Sandhed. Den hilder sig derved
i en foranderlig Modsigelse, da den jo stedse gaar ud paa at raade Bod
paa Lidelsen, og altsaa søger at bringe Mennesket ud af den Tilstand,
der efter dens Udsagn skulde være den normale.

Den anden Opfattelse dvæler hovedsageligt ved, at gennem Kampen for
Livet udvikles de nye Livsformer. Det er nu en Gang saa, at Forholdene
stille deres Krav, og de Individer og Racer, som ikke kunne fyldestgøre
disse Krav, tidligere eller senere maa gaa til Grunde. Selv den mest
velmente Indgriben forlænger kun Lidelserne for de til Undergang Dømte
og hindrer Slægten i at drage den Nytte af sine Erfaringer, som den bør
drage. Man afhjælper Øjeblikkets Nød paa dette enkelte Sted, men ser
ikke, at man derved ofte frembringer Ulykke og Misforhold paa andre
Punkter og forsinker eller stanser Udviklingen for dem, der have Evne
til at gaa frem. Ligesom enIndianerflok paa sit Jagt- eller Krigstog
ofte maa overlade Bern, Svage og Gamle til deres Skæbne for ikke at
hæmmes i sin frie Bevægelse, saaledes maa Menneskeslægten under sin
store Fremmarsch ikke belemres med dem, der ikke kunne følge med. Jo
flere Kræfter der anvendes ved Ambulancen, des færre har man til
Raadighed i Kampen.

De to Betragtninger kunne meget godt forbindes med hinanden, og ere i
Virkeligheden forbundne i den moderne Udviklingslære. Der fordres af
ethvert levende Væsen, at det maa kunne lempe sig efter Livsforholdene.
Denne Tillempelse bringes i Stand paa to Maader, dels indirekte, dels
direkte. Den indirekte Tillempelse sker ved, at de Individer og Racer,
der ikke kunne magte Forholdene, svækkes og forgaa. Den direkte
Tillempelse sker ved, at der vækkes og udvikles nye Evner, som kunne
magte Forholdene. Jo højere et Udviklingstrin et Individ staar paa, des
større en Rolle spiller denne direkte Tillempelse, og den menneskelige
Kultur er dens højeste Form. Al materiel og ideel Kultur er en Form for
den Virksomhed, ved hvilken Mennesket gør sig til Herre over
Livsforholdene. Men den indirekte Tillempelse øver stedse sit Værk, og
det er nu netop den filantropiske Kulturs Opgave at hindre, at den
antager den brutale Form, som den har paa lavere Udviklingstrin. Intet
Steds kommer maaske det egentligt Menneskelige saa ejendommeligt frem,
som i Omsorgen for og Medlidenheden med Livsspirer og Livsformer, der
ellers vilde gaa til Grunde. Det at mildne Tilværelseskampens Følger er
en Opgave, Mennesket stiller sig, saa snart det er kommet udover det
allerraaeste Trin; og det er en Opgave, ved hvilken det kun fortsætter,
hvad der allerede ytrer sig i de Instinkter, der lade Dyr arbejde og
opofre sig for deres Afkom. De Lidende høre med til Slægten ligesaa vel
som de Sunde og Kraftige. Blikket maa ikke ensidigt vendes mod den ene
eller den anden Side; derved vilde vi faa en Dualisme i Slægten, der
strider mod den universelle Kærlighed. Kan det end siges, at Buddhismen
og Kristendommen have forset sig paa Lidelsen og Ulykken i Verden og
manglet Blik for den aktive Kulturvirksomheds Betydning, — og har der
end været Medlidenhed og Menneskekærlighed iVerden før deres
TidOrtodoxe Teologer lade sig ikke nøje med at vise, at Hedningenes
Dyder ere glimrende Laster, men frakende ogsaa Hedningene de Dyder, de
virkeligt have. Saaledes siger Martensen: »I Hedenskabet var
Barmhjertigheden udslukt og ukendt« (Individuel Etik. p. 304), og han
udvikler, hvorledes »de mange Hospitaler og milde Stiftelser pludseligt
fremstaa som noget for Hedenskabet Nyt og Ukendt, alt eftersom
Kristendommen udbreder sig i Romerriget. Ti iblandt alle de rige
Hedninge og iblandt alle de vise Hedninge have Ingen nogensinde tænkt
paa Sligt til Hjælp for deres lidende Brødre, men kun overladt disse
til deres Skæbne«. (Social Etik. p. 160 f.). Dette er historisk
urigtigt. At Barmhjertighedens Aand ikke var Hedningene ukendt, vil
allerede enhver Læser af Odysseen vide: Fattige, Fremmede og
Bønfaldende staa der under Zeus's Beskyttelse, som det flere Steder
udtales med stor Inderlighed. I Atén var der et særligt Alter for
Medlidenheden; Staten understøttede dem, der formedelst legemlig
Svaghed ikke selv kunde skaffe sig deres Underhold, og velhavende
Privatmænd ansaa det for deres Pligt at hjælpe de Fattige. Tukydid
fortæller i sin Beskrivelse af Pesten i Atén, hvorledes Mange, uden at
lade sig afskrække af Faren for Smitte eller af Sygdommens Uhygge, gik
ind i Husene forat pleje de Syge. I Platons »Love« (p. 729—730) lægges
meget stor Vægt paa Pligterne mod Fremmede, Venneløse og Bønfaldende.
Saadanne Bud ere fra den gammelariske Etik gaaede over i den græske (se
Leist: Alt-Arisches Jus gentium). — Heller ikke vare Hospitaler og
milde Stiftelser noget aldeles Nyt og Ukendt i Hedenskabet. Navnligt
opstod der i den romerske Kejsertid, væsentligt under stoisk
Indflydelse, en hel Række Foranstaltninger og Stiftelser til Bedste for
Slaver, Børn og Hjælpeløse. — Smlgn. L. Schmidt: Die Ethik der alten
Griechen. II, p. 289 f. — Schiern: Om Humaniteten i den ældre romerske
Kejserlovgivning. (Historiske Studier. II)., — saa staar det som deres
udødelige Fortjeneste at have hævdet de Lidendes Menneskerettigheder.
De have vendt Menneskenes Blik mod Sider af Livet, fra hvilke det har
en naturlig Tilbøjelighed til at holde sig borte. De have derved først
ret lært Menneskene at kende Livet. Trods den højt spændte Idealisme i
disse Verdensreligioner have de derfor alligevel en afgjort realistisk
Karakter. Den Menneskekærlighed, de forkyndte, fik vel ofte en passiv
og en sentimental Karakter og var ikke altid skikket til at forædle
Kulturarbejdet; men i sit egentlige Væsen var den dog en ny Form for
aandelig Kraft, Udslag af et indre Livs Fylde, der formaaede at bære
Mere end det, den Enkeltes personlige Skæbne paalagde. (Smlgn.IX, 1).
Den frygter ikke for, at Slægten skal blive ringere ved, at de Lidende
ikke overlades til deres Skæbne. Den vil fortsætte Kampen for Livet
saalænge som muligt; den kapitulerer ikke let overfor Nøden, og den
formaar at finde og benytte Muligheder dér, hvor det ligegyldige Øje
ikke bliver dem var. Den frygter ikke for, at Udviklingen skal
forsinkes gennem den Hjælp, der ydes dem, der ikke kunne følge med.
Maalet ligger jo ikke blot i Fremtiden. Den enkelte Slægt er ikke blot
Middel eller Gennemgangsled for fremtidige Slægter, men dens Nød og
Lidelse vejer med som et selvstændigt Lod paa Vægtskaalen, naar Livets
Værdi skal bedømmes. Herpaa beror den filantropiske Kulturs
Berettigelse og Betydning.

4. Kærligheden er ofte blind, og det bliver da tilfældigt, hvilken Gavn
den stifter. Indsigt i de virkelige Forhold, først og fremmest i
Modtagerens Natur og Stilling, er en nødvendig Betingelse for, at
Kærligheden ikke skal medføre fordærvelige Virkninger. (Smlgn. XII, 2).
Kærlighed skal udvikle sig til at blive Et med Retfærdighed. (III, 9;
X, 4). Den hviler paa den Overbevisning, at der hos den, der skal
hjælpes, findes et ejendommeligt Midtpunkt, en Kraft, der skal vækkes
til selvstændig Virksomhed. Den fastslaar derfor ingen Afstand mellem
Giver og Modtager; Gaven rækkes ikke ovenfra nedad; Modtagerens
Selvstændighed anerkendes. Derved er Menneskekærlighed forskellig fra
»Naade og Barmhjertighed«, som ere uetiske Begreber. I Begrebet »Naade«
have vi et mærkeligt Exempel paa, hvorledes helt modsatte Standpunkter
netop ved Modsætningen kunne komme til at bestemme hinanden. Naar man
opfatter Kærligheden som Naade, vil man stille den i den størst mulige
Modsætning til den Tjenstvillighed, der er Gengæld for ydede Tjenester
eller udspringer af, at man føler sin egen Magt som begrænset. Naade
vises af den, der har fuldkommen Magt over Andre og staar saa højt
hævet over dem, at han slet ikke kan modtage Noget af dem. Dette Begreb
er hentet fra Krigens Verden; ti saaledes staar den sejrende Kriger
overfor den afvæbnede Fjende. Naade er Sejrherrens Afkald paa at bruge
sin Magt. Men etisk set kan der aldrig forekomme en Situation, hvor
Modtagerens selvstændige Ret skulde være aldelesforsvunden, og hvor
Giveren staar som absolut Udgangspunkt. De staa begge som Led af
Slægten, underlagte en fælles Lov, der giver Enhver af dem sin RetKun
naar Begrebet Naade fortolkes som en højere Retfærdighed (se Etiske
Undersøgelser p. 63), bortfalde disse Betænkeligheder..

At Giveren aldrig er absolut Udgangspunkt, er let at vise. Det kan
endog siges til ham: »Hvad haver du, som du ikke haver annammet?« De
gunstige Betingelser, under hvilke han har begyndt Kampen for Livet og
er naat saa vidt, han er kommen, har han ikke selv frembragt. Han staar
her i en Gæld til Slægten, som han kun kan afbetale ved den Hjælp, han
yder Andre under deres Kamp for Livet. Han har maaske desuden, bevidst
eller ubevidst, været Aarsag til, at Betingelserne for Andre ikke blev
saa gunstige, som de ellers vilde have været. Eller de gunstige
Betingelser, som ere komne ham til Gode, hænge sammen med en Ordning af
Samfundet, som ikke fuldt tilfredsstiller Retfærdighedens Fordringer.
Kant opkaster det Spørgsmaal, om Evnen til at gøre vel ikke for
Størstedelen er et Resultat af Statens Uretfærdighed, der bevirker en
Ulighed i Velstand, som igen gør Velgørenhed nødvendig, — og om under
saadanne Omstændigheder den Bistand, som den Rige yder de Nødlidende,
overhovedet fortjener Navn af VelgørenhedTugendlehre § 31.. — Historien
viser, at Fattigdommen især tager til, naar overleverede Institutioner
opløses uden at erstattes af andre, som kunne afgive en lignende
Støtte, som hine ydede. Saaledes udviklede Fattigdommen sig i
Middelalderen efter det personlige Slaveris Ophør, senere ved
Livegenskabets Ophør og ved Lavsvæsenets Ophør, overhovedet altsaa ved
Overgangen fra bundet Arbejde til frit ArbejdeSmlgn. Lecky: History of
European Morals. II, p. 78—87. — Gneist: Das Selfgovernment in England.
3. Aufl. p. 260.. Slaveri, Livegenskab og Lavstvang stemmede ikke med
Retfærdighedens Fordringer; men ligesaa lidt var der fuld Retfærdighed
i, at de faldt bort, uden at der dannedes nye Former, der kunde afgive
den Hjælp, som de havde ydet. (Smlgn. XXIII, 4). Den Enkelte arver her
den Skyld, Slægten har

paadraget sig, arver den ved at fortsætte den og nyde Godt af dens
Følger. Den filantropiske Kultur staar fra denne Side set som en
Bestræbelse efter Genoprettelse af, hvad der er forsømt og forskyldt.
Friedrich Nietzsche har villet udlede den store Elendighed og Nød, der
findes i den europæiske Verden, af »Slavemoralen«, der har holdt de
Svage og Syge i Live paa de Stærkes og Sundes Bekostning. I Modsætning
til denne Paastand er det vistnok med fuld Ret blevet hævdet, at hvis
der er sket en Forøgelse af de syge og ulykkelige Individers Tal, saa
er den for en stor Del netop at udlede af den Udbytning af de Svage ved
de Stærke, som Nietzsche i sin »Herremoral« tager Ordet for. De
»Herrer«, Nietzsche beundrer, opofre med »god« Samvittighed Andres
Sundhed og Ære for deres egen Nydelse eller FordelF. Tønnies: Der
Nietzsche-Kultus. Leipzig 1897. p. 109..

Hertil kan endnu føjes, at den individuelle Ejendomsret — som tidligere
(XXVI, 15) paavist — kun kan begrundes etisk, naar Ejendommen opfattes
som et Middel, der betros den Enkelte, forat han ved det skal løse en
social Opgave. Den saakaldte Velgørenhed staar altsaa ikke som noget
helt Nyt, som en ganske særegen Dyd, men som en naturlig Følge, en
Pligt.

5. Den store Betydning, som Buddhismen og Kristendommen have haft og
have i Filantropiens Historie, indskrænkes ikke blot ved Blindheden af
den Medlidenhed og Sympati, de vækkeMan har endog kunnet paastaa, at
Kirken ved sin ufornuftige Almissegivning har frembragt en stor Del af
de Onder, den søgte at raade Bod paa. F. Raumer: Geschichte der
Hohenstaufen. VI, p. 578. Lecky: History of European Morals. II, p.
101., men ogsaa derved, at det for en meget stor Del var religiøse
Motiver, som laa til Grund netop for de mest storartede
Kærlighedsgerninger. Hvor Menneskekærligheden faar en teologisk
Motivering, er der et Mellemled mellem Giver og Modtager, og disse staa
ikke i et umiddelbart Forhold til hinanden. Kærlighedsgerningen
udspringer ikke umiddelbart af Medfølelsen, men faar Karakteren af en
Bodsgerning. Hvad man gav til de Fattige, gav man ikke saa meget for
deres Skyld, som forat vinde sin egen Salighed. Almisse — sagde man i
Middelalderen— bærer hundredfoldig Frugt og udsletter Synderne, ligesom
Vand slukker IldRaumer anf. Skr. p. 575. — Lecky anf. Skr. p. 85. 99..
Grunden til, at den store Iver i Retning af Godgørenhed kølnedes for en
Tid ved Middelalderens Slutning, var tildels den, at Troen paa de gode
Gerningers Evne til at skaffe Syndsforladelse faldt bort ved
Reformationen. De Fattige vare blot Midler eller Objekter, paa hvilke
Bodfærdigheden skulde øve sig: det Væsentlige blev, at man berøvede sig
selv Noget, ikke at de Andre fik Noget. Med mistænksomme Øjne ser man
derfor ofte fra dette Standpunkt paa Bestræbelser, der gaa ud paa at
gøre Almissegivning overflødig. Den irske Politiker O'Connell, en ivrig
Katolik, nærede af denne Grund Betænkelighed ved den moderne
Fattiglovgivning: Tiggeriet ansaa han for noget i sig selv Helligt, som
det var ugudeligt at ophæve. »Den middelalderlige Opfattelse af
Almissens Fortjenstlighed maatte nødvendigvis føre med sig, at man saa
paa Tiggerne med et særligt mildt Blik. De betragtedes ingenlunde som
Verdens Skumpelskud; Tiggerlivet ansaas tværtimod som et Gud særligt
velbehageligt Liv. Naar Alt kom til Alt, saa kunde det maaske være
Tvivl underkastet, om det var Giverne, der vare de egentligt
Velgørende, og ikke snarere Tiggerne. Disse gav jo Folk Anledning til
at give Almisser og fremmede derved Givernes evige Vel; for timelige
Gaver fik man evige i Stedet. Og man saa ikke med kritiske Øjne paa
Tiggerne, om de vare værdige Trængende eller ej; man øste ud i Flæng
til Værdige og Uværdige«M. H. Nielsen: Fattigplejen i Danmark før
Reformationen. (Aarbog for dansk Kulturhistorie 1895). p. 85..

Den teologiske Motivering har desuden den Mislighed, at den naturligt
kommer til at gøre Værdigheden til at modtage Hjælp afhængig af den
dogmatiske Tro. Filantropien bliver konfessionelt begrænset. Der sættes
derved en Begrænsning, som er fremmed for Menneskekærlighedens Væsen og
hindrer den i frit at udfolde sig. Desuden fremmes Hykleriet, naar en
bestemt Konfession eller maaske endog Deltagelse i visse kirkelige
Skikke blive Betingelse eller dog begunstigende Omstændighed forat nyde
Godt af Velgerningen.Derfor er Filantropiens Frigørelse fra de
konfessionelle Skranker af overordentligt stor etisk Betydning. Endnu
synes dog de fleste Mennesker at behøve teologiske Motiver, naar
Velgørenhed skal have nogen rigtig Art. Det er ikke blot
middelalderlige Katoliker, som forstaa at handle med Himlen, og som
Intet give bort uden fyldestgørende Anvisning paa Erstatning i en anden
Verden. Ogsaa hos Protestanter findes Spor nok af saadan »hinsidig
Verdslighed« (other-worldliness). Hvad paa den anden Side dem angaar,
hvis Tro gennembryder de konfessionelle Skranker, saa voxer ikke altid
Evnen til Medfølelse og Opofrelse med den kritiske Sans. Erkendelsen
trives ofte paa Følelsens Bekostning, og det kan se ud, som om
teoretisk Sneverhed var Betingelsen for praktisk Expansion. —
Menneskekærligheden, som har overvundet saa mange Vanskeligheder, vil
dog ogsaa nok overvinde denne. Den er født i en Krybbe, men den vil
voxe, og den vil forsøge at gennemtrænge hele Verden.

                    XXXV. FILANTROPIENS ORGANISATION.

1. Allerede den Enkelte maa organisere sin Velgørenhed. Han maa raade
med de Midler, han kan og vil anvende til Hjælp for Andre, saaledes at
de paa bedste Maade komme til at opfylde deres Hensigt. Han maa ikke
lade sig lede af blot Lune, saa at det bliver en Tilfældighed, at han
giver den Ene og nægter den Anden. Lunet vil naturligvis især raade, jo
mindre personligt et Forhold man stiller sig i til dem, der hjælpes,
saaledes overfor Tiggere. Naar menneskekærlige Mænd som James Mill og
Erkebiskop Whately roste sig af, at de aldrig havde givet en Tigger
Noget, var det et rigtigt Princip, da det blev suppleret ved aktiv
Hjælp til dem, hvis Trang man kendte, og overfor hvem man derfor ogsaa
kunde finde den bedste Maade

                    XXXV. FILANTROPIENS ORGANISATION.

1. Allerede den Enkelte maa organisere sin Velgørenhed. Han maa raade
med de Midler, han kan og vil anvende til Hjælp for Andre, saaledes at
de paa bedste Maade komme til at opfylde deres Hensigt. Han maa ikke
lade sig lede af blot Lune, saa at det bliver en Tilfældighed, at han
giver den Ene og nægter den Anden. Lunet vil naturligvis især raade, jo
mindre personligt et Forhold man stiller sig i til dem, der hjælpes,
saaledes overfor Tiggere. Naar menneskekærlige Mænd som James Mill og
Erkebiskop Whately roste sig af, at de aldrig havde givet en Tigger
Noget, var det et rigtigt Princip, da det blev suppleret ved aktiv
Hjælp til dem, hvis Trang man kendte, og overfor hvem man derfor ogsaa
kunde finde den bedste Maadeat hjælpe paa. Det er en let Sag at tjene
en Dagløn paa 3 à 4 Kr. ved at gaa fra Dør til Dør i København; det
læres af Udsagn fra de mange Betlere, der fremstilles for
KriminalrettenKøbenhavns Understøttelsesforening 1874—1899. Ved Jul.
Rüdinger. p. 4.. Tiggeriet lønner sig ofte bedre end virkeligt Arbejde.
Men den Velgørenhed, der fremmer Sligt, er paa Afveje og trænger til
Organisation. Man har endog sagt, at den, der giver i Blindhed,
Uvidenhed og Tankeløshed, bærer sig ad som den, der affyrer en Kanon
mod en MenneskemasseHenderson: Introduction to the study of the
dependent, defective and delinquent classes. Boston 1901. p. 139.. —
Den Enkeltes Midler, Erfaring og Indsigt ere begrænsede. Hans Skærv kan
ofte gøre den bedste Virkning ved at lægges til Andres, og der gør sig
naturligt en vis Arbejdsdeling gældende, idet nogle Individer særligt
egne sig til som Undersøgere, Ledere eller Fordelere at virke i
filantropiske Foreningers Tjeneste. Der kan her udvikle sig et frit
Bureaukrati, en Art Æresposter, som maaske en Gang ville være forbundne
med ikke mindre Anseelse end Statens Embeder. Dog vil det ikke være af
det Gode, om det personlige Forhold mellem Giver og Modtager rent faldt
bort. Det er den levende Kærne i den filantropiske Kultur, det
Frihedselement, som denne, ligesaa lidt som nogen anden Art af Kultur
kan mangle. Den individuelle Velgørenhed og den kammeratlige
Velgørenhed ville altid være nødvendige Forudsætninger for og
Overgangsled til større Foreningers systematiske Virksomhed. Den
individuelle og den kammeratlige Filantropi ville netop stræbe efter,
at det systematiske Maskineri kun sættes i Virksomhed, hvor det er
aldeles nødvendigt. Det gamle Naboforhold, som saa let taber sin
Betydning under Kulturens Gang, især i de store Byer, maa stedse staa
som det Ideal, man søger at fastholde eller genoprette under de
forandrede Forhold. Bosanquet har derfor med Rette sagt, at Velgørenhed
bør betyde en Tjeneste, den ene Nabo yder den anden, ikke blind
Almissegivning. Selve de filantropiske Foreninger bør virke med saa
stor Decentralisation, som kan forenes med det Overblik og

den Sammenslutning, som det netop er disse Foreningers Øjemed at
tilvejebringe. Bidraget til den filantropiske Forening bliver ellers
let en Art Skat, man halvt uvilligt paatager sig, fordi det nu én Gang
er Skik; og de, der modtage Hjælpen, komme ogsaa let til at føle sig
staaende overfor et Maskineri. Kunsten vil være at forbinde den
individualiserende Virksomhed med tilstrækkelig Regelmæssighed og
Ensartethed i den hele Virksomhed. Uden Organisation af Filantropien
arbejdes der i Blinde og paa tilfældig Maade. De Fattige vænnes til at
lyve forat skaffe sig Hjælp fra flere Steder paa én Gang, og den Hjælp,
der kan komme fra det enkelte Sted, er ogsaa hyppigt saa ringe, at den
ikke udretter Andet end at gøre Modtageren i Stand til at skaffe sig
Arbejde ved at underbyde sine Kammerater. Det viste sig for en Del Aar
siden i London, at der ikke manglede Pengemidler til Afhjælpelse af
Nøden, heller ikke i Regelen Personer og Institutioner, der vilde
deltage i Hjælpearbejdet, men at det Hele af Mangel paa Organisation,
ikke mindst af Mangel paa tilstrækkeligt Kendskab til Forholdene, ofte
gjorde mere Skade end GavnB. Bosanquet: The principles and chief
dangers of the administration of charity. (Journal of Ethics. III). —
Om filantropiske Organisationer se foruden den ovenfor anførte
Beretning om Københavns Understøttelsesforening. Beskrivelsen af de
store engelske og amerikanske Organisationer hos Henderson:
Introduction. Part. II, chap. 9: The charity organization society..

Den frie filantropiske Foreningsvirksomhed er endnu kun i sin
Begyndelse. Den har sikkert en stor Fremtid for sig; Opgaver vil den i
hvert Tilfælde ikke komme til at mangle.

2. Hverken den individuelle eller den organiserede Filantropi vil dog
kunne magte alle Opgaver eller yde Garanti mod den værste Nød. Dertil
kræves en fastere Organisation og større Midler, som kun Staten raader
over. I Fattigvæsenet som i Skolevæsenet er det Statens Opgave at sørge
for, at de mest elementære Betingelser ere tilstede. Det er ikke blot,
fordi Staten derved indirekte sørger for Sikkerheden. Ligesaa lidt som
den understøtter den ideelle Kultur for Sikkerhedens Skyld, ligesaa
lidt er det af blot klog Beregning, at den organisereren Hjælp til de
Fattige. Den træder til dér, hvor den yderste Nød er paa Færde, selvom
den offentlige Sikkerhed ikke trues. Og ligesaa lidt som Enkeltmands
Hjælp skal den Hjælp, Staten yder, være en Naadessag, men betragtes som
en etisk-social Retfærdighedshandling. Ved at indrette et Fattigvæsen
indrømmer den, at den har Noget at oprette. I en ideal Stat vilde der
ingen Fattige være; at der gives dem, der mangle det til Livets Ophold
Nødvendige, skønt de have Evne og Villie til at arbejde, vil stedse
hænge sammen med Fejl i den sociale Organisation. Deraf følger dog
ikke, som Fichte mente, at Fattigunderstøttelsen først og fremmest er
Statens Sag og først i anden Række Enkeltmænds Sag. Statens Indgriben
maa her, som paa andre Punkter, kun være den sidste Udvej, det
nødvendige Supplement til de frie Kræfters Virksomhed. Den frie
Filantropi faar netop den Opgave: saalænge som muligt at forebygge, at
Staten maa gribe ind med sit tunge Apparat.

Fra to helt forskellige Sider er Statens filantropiske Virksomhed
bleven angreben. — Man har i Statsfattigvæsenet fundet en slet
Kommunisme, hvor Staten yder sin Gave uden at have tilstrækkelig
Indflydelse paa Modtageren. Naar det ikke kan forbydes dem, der modtage
Fattigunderstøttelse, at indgaa Ægteskab, bliver Fattigdommen jo
forøget ved Statshjælpen. Man har derfor i Stedet for Fattigvæsenet
forlangt et Statsassurancevæsen, i hvilket Arbejderne skulde være
tvungne til at deltageSaaledes de tyske Nationaløkonomer Wagner og
Schäffle. (Schönbergs Handbuch der polit. Oekonomie. 1. Ausg. II, p.
598. 615). — Smlgn. ovenfor XXVI, 14.. Men det er ikke let at forstaa,
hvorledes man kan faa Folk til at assurere deres Fremtid, naar de Intet
have til Underhold i Nutiden. Dette Forslag forudsætter altsaa, at den
værste Nød allerede paa en eller anden Maade er afhjulpen. Men
hvorledes dette Resultat skal kunne naas, er netop Vanskeligheden. —
Fra en helt anden Side vil man have Staten holdt aldeles borte fra
dette Omraade. Ligesaa stor og smuk en Ting den private Velgørenhed er,
ligesaa fordærvelig en Ting anser man Statsvelgørenhed for at være. Kun
den frie Menneskekærlighed — menerman — lader Velgørenheden blive
udøvet med den rette Ansvarsfølelse, saa at man ikke ved at understøtte
Uværdige fører Slægten til Tilbagegang istedetfor til Fremgang. Et
Bureaukrati kan ikke have den rette Ansvarsfølelse; det kommer ikke i
det personlige Forhold til de Lidende. Desuden er det farligt at forøge
Statens Magt; man skaber derved let Farer for den individuelle Frihed.
En velgørende Despot bliver dog ved at være en Despot. Staten har blot
den Opgave at sørge for Ret og Sikkerhed; i Staten kan ikke, som i
Familien, Sympatien umiddelbart raadeSmlgn. Herbert Spencer: The man
versus the state (London 1884), hvor denne Tankegang er gennemført i
konsekvent Form. I andet Bind af Principles of Ethics (1893) (Chap. 7:
Relief of the poor), hvor Vanskelighederne og Betænkelighederne ved al
Filantropi skarpt fremhæves, mener Spencer dog, at Statsunderstøttelse
af Fattige har en retfærdig Basis, da den Ret, forrige Tiders Livegne
havde til at bruge Jorden, berøvedes dem i Tidens Løb af Godsejerne:
Fattigloven er paa en Maade en Anerkendelse af den urgamle Ret til
Jorden. Men Statshjælp er og bliver for Spencer »en Art social
Opiumsæden«, som lindrer i Øjeblikket, men forværrer senere. Der
behøves en Afvænningsperiode forat komme over til »Selvhjælps og
personlig Godgørenheds sunde Tilstand«.. Hertil er at svare, at der
næppe kan drages saa skarpe Grænser mellem Velgørenhed og Retfærdighed,
som den anførte Tankegang forudsætter. Den sande Velgørenhed er selv en
Retfærdighedsakt, og det er derfor rigtigt, at den danske Grundlov (§
84) anerkender, at den Trængende har Ret til offentlig Understøttelse.
Vel er Omsorg for Sikkerheden Statens mest elementære Opgave; men det
udelukker ikke, at Staten kan træde hjælpende til med sin Organisation
og sine Midler, hvor vigtige humane Formaal ikke kunne naas blot ved de
frie Kræfters Virksomhed. Dersom vi paa egen Haand kunde sørge for vor
Sikkerhed, vilde vi helst undvære Statsmagten; Grunden til, at vi kalde
Staten til Hjælp, er paa alle Omraader væsentlig den samme: de frie
Kræfters Utilstrækkelighed, en Utilstrækkelighed, der ikke mindst
skyldes ufuldkommen Organisation. Faren er ganske vist ogsaa overalt
den samme: nemlig den, at det System og den Magt, der stilles paa
Benene, skal brede sig for meget paa de egentlige Formaals Bekostning.
DenneFare existerer dog ogsaa, skønt naturligvis i mindre Grad, ved den
organiserede frie Filantropi; den indtræder overalt, hvor det
umiddelbare Forhold mellem Giver og Modtager giver Plads for et
middelbart.

3. Hvor Staten virker, staar Tvang altid i Baggrunden, og en
systematisk Fremgangsmaade anvendes, som ikke altid lader de
individuelle, faktiske Forhold komme til deres Ret. I stor Maalestok
viste dette sig i England ved Virkningen af den fra Dronning Elisabeths
Tid stammende ældre engelske Fattiglovgivning. Dels ved
Administrationens Magelighed, dels ved den for stærke Centralisation og
Tilbøjeligheden til at behandle alle Tilfælde efter et abstrakt Skema,
dels ved manglende Kontrol fra Skatteydernes Side opstod der de
fordærveligste Forhold. Da Understøttelserne blev givne uden nærmere
Undersøgelse, vænnedes de Fattige i Befolkningen til Ubetænksomhed og
Ligegyldighed. De tænkte ikke paa den Dag i Morgen; de selv og deres
Børn vilde jo i Nødstilfælde blive underholdte af det Offentlige,
maaske endog faa det bedre end Mange af dem, der arbejdede haardt forat
kunne udrede deres Andel af Fattigskatten. Ikke blot Ligegyldighed og
Dovenskab, ogsaa Utaknemlighed og Egoisme avledes. Børn vægrede sig ved
at hjælpe deres gamle Forældre og overlod det til det Offentlige.
Demoralisationen blev saa stor, at Lordkansleren Brougham endog i det
engelske Overhus kunde udtale, at de engelske Fattiglove vare den
vigtigste Aarsag til Befolkningens sædelige Fordærvelse og
Forbrydelsernes Tiltagen. Det blev dernæst (fra Slutningen af det 18.
Aarhundrede) almindeligt, at der af Kommunerne ydedes et Tilskud til
Arbejdslønnen, hvor denne var utilstrækkelig. Herved forvandledes
Fattigunderstøttelsen egentligt til en Understøttelse af
Arbejdsgiverne, som nu kunde presse Lønnen helt ned under det, der var
nødvendigt til Arbejdernes Underhold!Das Armenwesen. Frei nach Duchatel
und Naville. Von einem deutschen Staatsbeamten. Weimar 1837. p. 502 ff.
— Gneist: Das Selfgovernment in England. 3. Aufl. p. 700 f. Den nyere
Lovgivning (fra 1834 af) har søgt at raade Bod herpaa. Men det har
stadigt vist sig at være vanskeligt at afgøre, hvorTrangen virkeligt er
tilstede og hvor ikke. Man indførte i England den saakaldte
»Arbejdshusprøve« (workhouse test), idet man mente, at arbejdsdygtige
Mennesker, der ikke vilde finde sig i det Arbejde, det Offentlige
paalagde dem som Betingelse for Understøttelse, derved godtgjorde, at
de ikke vare virkeligt trængende. Men et saa mekanisk Middel blev kun
nødvendigt, fordi der ikke anvendtes tilstrækkelig
DecentralisationSmlgn. Gneist anf. Skr. p. 740: »Naar man ved
Vurderingen af Nøden og Fastsættelsen af de rette Midler til at
afhjælpe den mangler den Forstaaelse, som en Nabo kan have, og som
forudsætter personligt og stedligt Bekendtskab, som det kun kan findes
i levende Kommunalforbindelser, saa kommer man til den skematiske
workhouse test paa Humanitetens Bekostning og til sædelig Fornedrelse
for de arbejdende Klasser. Det faktiske Spørgsmaal om Nødens Grund kan
kun afgøres i en levende Kommunalforbindelse ved Kommunens Medlemmer;
dersom noget Saadant mangler, saa kommer den forsørgende Statsmagt til
den mekaniske workhouse test af samme Grund som den straffende
Statsmagt en Gang kom til Pinebænken«. Smlgn hermed Bosanquets ovenfor
(1) omtalte Sætning: Charity for us means neighbourly service.. I de
mindre Kredse (Kommuner og endnu snevrere Naboforhold) er der Mulighed
for personligt Kendskab til alle de enkelte Individer, og Staten bør
derfor saa meget som muligt overlade Understøttelsens Fordeling til
saadanne Kredse. I denne Retning gaa ogsaa de nyere Ordninger af denne
Sag. Her er endnu mere end paa andre Omraader Selvstyrelsen den eneste
Ordning, der kan føre til Maalet. Hvor de mindre Kredse have
Selvstyrelse, kan hvert enkelt Tilfælde blive behandlet efter dets
individuelle Beskaffenhed. I »Elberfeldersystemet«Löning: Armenpflege
und Armenpolizei. (Schönbergs Handbuch. 1. Ausg. II), p. 588. 601 f. —
Ifølge Henderson (Introduction. p. 164) er Elberfeldersystemet tildels
opstaaet med den af Chalmers i Skotland grundlagte Fattigpleje som
Forbillede. »The friendly visitor« er i Chalmers' System den gode Nabo,
der bringer Hjælp og Raad i Nøden og sætter Livet i Gang, hvor det
truer med at gaa istaa. er man gaaet saa vidt i Decentralisation og
Individualisering, at enhver Medhjælper kun har med fire Familier at
gøre. Deres Forhold kan han da grundigt lære at kende, og det bliver
tillige muligt for enhverBorger at overtage det kommunale Æreshverv som
Medhjælper, da hans Tid ikke tages saa stærkt i Beslag derved. Ved en
saadan Ordning nærmer Statsfilantropien sig mere og mere de private
filantropiske Organisationer. Den virker bedst, hvor den samvirker med
disse. Gennem en Række af Overgangsformer afkortes den store Afstand
mellem det personlige Forhold og den upersonlige Statsindgriben.

                           XXXVI. Folk og Stat

                                C. STATEN.

                           XXXVI. FOLK OG STAT.

1. Naar man vil stille Staten i skarp Modsætning til Familien og det
frie Kultursamfund, er det den tvingende Magt, som tydeligst
karakteriserer den. Men det er ogsaa kun, hvor hin Modsætning skal
fremstilles i sin yderste Skarphed, at dette Moment træder saa stærkt
frem. Magten staar stedse i Baggrunden; men hvor den er det eneste
sammenholdende Baand, er Staten sin Opløsning nær. Statens Væsen træder
først frem for os i sit hele Omfang, naar vi se, at den formaar at
vække Følelser og Motiver, der endog kunne besejre dem, som
Familieforhold og Kulturformaal vække: som naar den Enkelte ofrer ikke
blot sit eget Liv, men ogsaa Hensynet til sin Families Tarv i Statens
Tjeneste, og naar Kunstneren og Videnskabsmanden underordne deres Fags
Interesser under Fædrelandets Tarv. Saadanne Følelser kan Staten kun
vække, fordi dens Bestaaen og dens Virksomhed ere nødvendige
Betingelser for Opnaaelsen af store almenmenneskelige Formaal. Dette
har allerede vist sig i det Foregaaende, idet baade Undersøgelsen af
Familien og af det frie Kultursamfund førte til at paapege Opgaver, som
kun Staten kunde løse. Forsaavidt have vi allerede i det Foregaaende
forudsat et bestemt Begreb om Staten,som det nu gælder nærmere at
udvikle saaledes, at baade Modsætningen mellem Staten og de andre
Samfundsformer og den nøje Sammenhæng mellem dem kan finde sin
Begrundelse. En Undersøgelse af Forholdet mellem Folk og Stat vil tjene
dette Øjemed.

3. Ved Omtalen af Familien og det frie Kultursamfund som selvstændige
sociale Livsformer have vi set bort fra, at de i Virkeligheden stedse
forekomme i en bestemt historisk og national Sammenhæng. Paa de mest
primitive Udviklingstrin er der ingen skarp Grænse at drage mellem
Familie, Kultursamfund og Stat. I Flokken eller Stammen, saaledes som
den fremtræder paa tidlige Udviklingstrin, hersker Blodets Baand,
selvom det ikke er det eneste, der forbinder. Den primitive Flok er
tillige et Kultursamfund, forsaavidt der paa dette Trin idethele er
Tale om Kultur. Arbejdet øves i Fællesskab, og hvad man besidder, ejes
af Flokken i Fællesskab. Den ideelle Kultur er repræsenteret af Troen
paa Stammens Guder. Og Flokken er endeligt en lille Stat, idet den
samler sig til fælles Modstand mod ydre Fjender, og idet Familiefaderen
eller Høvdingen ogsaa indadtil udøver Magt forat holde de Genstridige i
Tømme. — Det gaar her som overalt: de skarpe og tydelige Forskelle
fremkomme først i Løbet af Udviklingen og gøre sig ikke gældende fra
først af.

En Flok er ikke et Folk, men bliver først dertil, naar der udvikler sig
en mere bevidst Følelse af Fællesskab, end der kan være tilstede, hvor
man ligesaa hurtigt splittes ad i smaa Grupper, som man i Nødens Stund
samles til gensidig Bistand. En sammenhængende Erindring og Tradition
er en Forudsætning for et Folks Tilbliven. Gennem fælles Skæbne og
fælles Virksomhed opstaar enhver fælles Følelse (smlgn. XIII, 3 o. fl.
St.), ogsaa Nationalfølelsen. Den fælles Skæbne og den fælles
Virksomhed betinges først og fremmest ved, at Alle bo og bygge i det
samme Land. Dettes Beskaffenhed betinger Arbejdets fælles Natur saavel
som de fælles fysiske Tilskikkelser, fælles Stemninger overfor Naturen,
fælles Frygt og fælles GlædeOm Betingelserne for Dannelse af et Folk se
Spencer: Principles of Sociology. II. p. 265—287 (Political
integration).. Selv et

Nomadefolk har dog sine Pladser, til hvilke det fra Tid til anden
vender tilbage, saa at der bliver Sammenhæng i dets Erindringer. Har
det ingen anden fast Besiddelse, saa har det dog Fædrenes Grave, til
hvilke det føler sig knyttet, og om hvilke det kredser som om et
CentrumSmlgn. Herodot IV, 127, hvor Skyterne vægre sig ved at indlade
sig i Kamp med Perserne, da de ikke have Byer eller dyrket Land at
forsvare; kun da ville de kæmpe, hvis Perserne finde deres Fædres Grave
og ødelægge dem. — I første Mosebog Kp. 23 køber Abraham, der ellers
lever som Nomade, sig et Stykke Jord for deri at begrave Sara.. Det er
ligegyldigt, hvad der fra først af har ført Flokken sammen, — om den er
opstaaet ved Nedstamning fra samme Familie, eller ved Sammenslutning af
flere omvankende Individer, eller ved at en stærkere Flok underlagde
sig en svagere. Hovedsagen er, at der kommer et saadant Samliv i Gang,
at et fælles Tanke- og Følelsesliv udvikler sig under fælles Skæbne og
fælles Virksomhed. Det fælles Sprog er selv ofte først et Produkt af
dette Samliv, og det er først paa højere Udviklingstrin, at det kan
komme til at spille en afgørende Rolle. Sproget er ikke altid det
Afgørende. Det schweiziske Folk er et Exempel paa, at Nationalfølelsens
og Sprogets Grænser ikke behøve at falde sammen; Hovedsagen er, at der
udvikler sig en Fællesbevidsthed, og dertil behøves blot en fælles
Historie.

Gennem fælles Skæbne og fælles Virksomhed udvikle sig de for en
Menneskegruppe fælles Vaner og Sæder. Livet former sig uvilkaarligt paa
en vis bestemt Maade og i visse bestemte Retninger. Disse uvilkaarligt
dannede Former virke saa igen bestemmende for Fremtiden, og det ikke
blot paa ubevidst Maade, men ogsaa gennem mere eller mindre bevidst
Trang og Følelse. Der føles en Trang til at foretage samme Handling paa
samme Vis under samme Forhold. Dyrkning af Jorden, Jagt og Krig,
Klædning og Vaaben, Ægteskabs Indgaaelse, Opdragelse, Gudsdyrkelse,
Hævn og Nydelser — Alt ordnes og øves ikke saa meget efter, hvad man
ved Overvejelse finder hensigtsmæssigt og fornuftigt, som efter den
Maade, hvorpaa Fædrene have ordnet og øvet det. Et Brud derpaa eller
enHindring deri kan vække en lignende Lidenskab, som et Dyr føler, naar
det hindres i at foretage en instinktmæssig Handling. Der føles
Forargelse over den, der vil indføre ny Sæd, og en med Forargelse
blandet Forundring er den Følelse, hvormed man iagttager andre
Menneskegruppers Sæder og Skikke. — Det er — saaledes kunne vi ogsaa
udtrykke os — den fælles positive Moralitet (se I, 2), som i
Forbindelse med de fælles Erindringer gør en Menneskegruppe til et
Folk.

3. Til fuld og klar Bevidsthed kommer Nationalfølelsen først ved
Sammenstødet med og Forargelsen over det Fremmede. Det er en
psykologisk Lov, at der maa en mere eller mindre stærk Kontrast til,
forat en Bevidsthedstilstand skal faa sin bestemte, udprægede Karakter.
Historien viser da ogsaa, at Nationalfølelsen kun har kunnet virke
forenende ved at virke sondrende: den har forenet ved den Bevidsthed om
fælles Ejendommelighed, som især vaktes ved fælles Følelse af
Forargelse, Foragt eller Fjendskab overfor det Fremmede.

Det er fra først af Mere end en æstetisk Antipati, der virker. Alt
Fremmed og Ukendt kan paa primitive Trin vække Frygt eller Had, fordi
det kan bringe Fare for Liv, Besiddelse og Frihed. Man sætter sig i
hvert Tilfælde for en Sikkerheds Skyld i Forsvarstilstand. Men selvom
Frygten bortfalder, vedligeholder Antipatien sig. Fra den nationale
Selvfølelses Standpunkt fælder man en skarp Dom over det Fremmede. Det
er to etiske Systemer, som her i Kød og Blod staa overfor hinanden, og
en Mægling eller Forsoning kan kun ske gennem en historisk Udvikling,
der medfører Fællesskab i Skæbne og Arbejde. Der hører længere Tids
roligt Samliv til forat opdage, at det Fremmede har sin ejendommelige
Værdi. Det er en Udvidelse af Sympatien og en Udvidelse af
Forestillingerne, som maa gaa for sig.

Sin hele Brynde kan Nationalfølelsen kun have, hvor den fremtræder med
Instinktets Styrke og Blindhed. Den har været en mægtig historisk
Kraft. Den har gjort Historien til en stor Krigshistorie, men netop ved
at volde Krigen har den virket sammenholdende og koncentrerende. Krigen
medfører de mest indgribende fælles Erfaringer for hele Gruppen. Fælles
Fare og Frygt, fælles Spænding ogHaab, fælles Nederlag og fælles Sejre,
alt dette binder sammen med det stærkeste Kit. Og dertil kommer, at paa
den instinktive Nationalfølelses Trin staar alt paa ét Kort: det gælder
i Kampen alle Livets Goder paa én Gang; besejres man, maa man være
beredt paa at miste Frihed, Ejendom, maaske Livet selv; ja endog
Guderne mister man, idet de Sejrendes Guder fortrænge dem. Det gælder
at være eller ikke være. I Aischylos' Tragedie Perserne raabes der fra
græsk Side, da Salaminerslaget begynder: »Hellenersønner, befrier Eders
Fædreland, Eders Børn og Hustruer, de fædrene Guders Boliger og
Fædrenes Grave! Kampen gælder nu Alt!« — Anderledes naar
Udryddelseskrigenes Tid er forbi. Selve Krigen føres med større
Humanitet, og det er ikke længere alle Livets Goder, der staa paa Spil.
Der gives et almenmenneskeligt Samfundsliv, som rækker udover de
nationale Forskelligheder, og Modsætningen mellem vor egen Nationalitet
og den fremmede falder ikke længere sammen med Modsætningen mellem Godt
og Ondt. Vil da ikke Nationalfølelsen engang have udspillet sin Rolle
som mægtig historisk Drivkraft, og vil ikke den etiske Betydning, den
har haft, være forbi? Den synes at maatte mangle tilstrækkelig Næring
og derfor heller ikke at ville kunne bevare tilstrækkelig Energi.

4. Nationalfølelsen har det fælles med enhver Følelse, der nærmer sig
Instinktet, at den ikke fremkaldes ved den Værdi, som i og for sig kan
tillægges det, hvortil den er knyttet. Vi elske ikke vort Land og vort
Folk, fordi vi anse dem for de bedste, smukkeste, rigeste og bedst
udstyrede; men vi elske dem først og fremmest, fordi det er vort Land
og vort Folk. Det er en rent subjektiv, ikke en objektiv Vurdering, der
anstilles i Nationalfølelsen. Paa naiv Maade giver dette sig Udtryk i
de Superlativer, hvormed vi udstyre det, vi elske; disse Superlativer
ere Udtryk for Følelsens Inderlighed og Styrke, men ikke for en
objektiv Undersøgelses Resultat. Vi kunne endog meget godt indrømme, at
andre Lande og Folk besidde en større objektiv Fortræffelighed; den
Mangel have de dog altid, at de ikke ere vort Land og vort Folk:
»skønnere de er maaske, ak, men det er ikke de«. Det gaar her som med
Selvopholdelsen: vi opholde Livet, først og fremmest fordi det ervort
Liv, ikke fordi vi have undersøgt det og fundet det at være et udmærket
Liv. Paa denne dens halvt ubevidste, instinktmæssige Karakter beror
det, at Nationalfølelsen kan bevares, selvom Horisonten udvides og
Antipatien overfor det Fremmede falder bort. Med den skarpe Kontrast
til det Fremmede falder ikke nødvendigvis den inderlige Følelse ved det
Hjemlige bort. Og kun i det Hjemlige have vi et fast Tilhold og et
Grundlag, udfra hvilket vi kunne orientere os i VerdenI min Afhandling
Nationalitet og Kultur (Tilskueren 1895) har jeg beskrevet
Nationalfølelsen som Genkendelsesfølelse og som Fællesskabsfølelse og
tillige betonet, at ved ethvert dyberegaaende Arbejde maa de nationalt
bestemte Elementer i Personligheden virke med..

Den fremskridende Kultur forøger vel Enheden og Fællesskabet i
Menneskeslægten, men den aabner ogsaa Blikket for de ejendommelige
Nuancer og Forskelligheder. Hvert Folk tager Livet paa sin Maade, og
derved bliver Livet rigere og mangfoldigere for den, der ser paa det
med sympatisk Forstaaelse. Barbaren tramper det Fremmede ned, fordi han
ikke forstaar det, og er der Fare for de nationale Ejendommeligheder,
saa er det snarere, fordi der er for meget Barbari i Verden, end fordi
der er for megen Kultur. Den ene Nation har endnu ikke ret indset
Nødvendigheden af, at den anden skal existere. Den fremskridende Kultur
aabner baade Blikket for de forskellige Folks Ejendommelighed og giver
det enkelte Folk større Lejlighed til at yde sit Bidrag til den fælles
Udvikling.

Ligesom Familien og det frie Kultursamfund ere naturlige Mellemled
mellem Individet og Staten, saaledes ere Nationaliteterne naturlige
Mellemled mellem de enkelte Individer og hele Slægten. Det
Almenmenneskelige hindres derved ikke i sin Udvikling; tværtimod bliver
det derved rigere og mangfoldigere.

5. Staten er det organiserede Folk. Staten forudsætter en saadan
Organisation, at Folket kan optræde som Enhed udadtil, og at ogsaa dets
indre Anliggenders Ledelse og Ordning frembyder en vis Enhed. Man kan
ikke paapege noget bestemt Punkt, hvor Staten bliver til. Allerede
Familien og Flokken kunne have en vis Organisation, saa de baade gøre
Modstand mod ydreAngreb og ordne Forholdet mellem deres Medlemmer. En
stor Familie er allerede en lille Stat.

Ved den fastere Organisation, som Staten forudsætter, vinder Folket den
samme Fordel, som Dyreorganismen vinder ved at have et Nervesystem. I
Planten føres der et yppigt organisk Liv; Stofskifte, Væxt og
Forplantning gaa for sig med stor Energi. Men kun, hvor et Nervesystem
forbinder Organismens Dele, kan denne optræde aktivt og med samlet
Kraft overfor Omverdenen, rette sin Virksomhed mod bestemte Punkter og
bestemmes ved Hensyn til, hvad der ligger langt udover de umiddelbare
Omgivelser. Uden Statsorganisation fører Folket et Planteliv. Der kan
udvikle sig en vis Kultur; materiel Virksomhed, Tanke- og Følelsesliv
kunne til en vis Grad udfolde sig; men det Hele har Tilfældighedens og
Spredthedens Præg. En videre Udvikling er betinget ved Koncentration og
fast Sammenhæng af Alt, hvad der hører til Folket. I Kampen for
Tilværelsen bliver en saadan Koncentration af den største Betydning. Et
Rige, som er splidagtigt med sig selv, kan ikke bestaa. Krigen har
derfor til alle Tider været en Aarsag til fastere Organisation. Dog er
det kun paa de mest elementære Trin, at Koncentrationen overfor ydre
Fare er det herskende Hensyn. Den Organisation, som først
tilvejebringes forat møde ydre Modstand, anvendes naturligt til at
hjælpe og beskytte alle de Interesser og Formaal, som Folkets Liv
omfatter. Der gives to Typer af Statsliv, en, som overvejende er
bestemt ved Nødvendigheden af Magtudfoldelse udadtil, og en anden, som
væsentligt bestemmes ved Hensynet til det indre Liv i Folket
selvSpencer: Principles of Ethics. II. p. 181—187.. Saalænge en Stat
maa kæmpe for Tilværelsen overfor andre Stater, vil den første Type
være overvejende; saa snart fredeligere Forhold indtræde, vil den anden
Type udvikle sig. Det vil være let at se, hvilken af de to Typer der
vil være heldigst for en sund Udvikling af materiel og ideel Kultur.

Allerede paa de primitive Udviklingstrin er der Noget, som er stærkere
end den blotte Magt og tager den i sin Tjeneste. Det er de uskrevne
Love, som indeholdes i Folkets Sædvaner.(Smlgn. 2). Ordningen af
Folkets Forhold kan aldrig ske blot gennem Magtbud. Selve Magthaverne
ere i deres Indre mere eller mindre betagne af Frygt eller Ærefrygt
overfor det Overleverede. Ingen Magthaver staar saaledes over sin Tid,
at han ikke har sine Forbilleder og Præcedenser, han følger. I saadanne
Forbilleder og Præcedenser have vi den primitive Form for Retten.

Vi have saaledes forskellige Momenter i Statens Begreb. Magten er
Statens sidste Middel og Fundament; Retten er den Norm, som bestemmer
Magtens Anvendelse; og Kulturen er det Formaal, som den af Retten
ledede Magtanvendelse skal tjene. Og ved alle disse Momenter bliver
endnu Spørgsmaalet om Statens etiske Betydning at opkaste.

                          XXXVII. RET OG MORAL.

1. Hvor Retten kun bestaar i de Sædvaner og Overleveringer, der
uvilkaarligt beherske Livet, gør Modsætningen mellem Moral og Ret sig
ikke gældendeJeg bruger her Udtrykket Moral til at betegne den
praktiske Etik. Ved Ordet Etik tænker man let udelukkende paa en
teoretisk Lære.. Ved Ret forstaa vi paa vort moderne Standpunkt
Indbegrebet af de i bestemte Kundgørelser udtalte Regler for Magtens
Anvendelse, medens vi ved Moral forstaa det, der kundgøres for os af
Samvittigheden i vort Indre. Men en saadan skarp Modsætning mellem et
Ydre og et Indre, mellem ydre Magt og indre Følelse er først Frugt af
en lang Udviklingsgang. Der er oprindeligt ingen Forskel mellem
Sædvare, Tradition, Ret, Moral og Religion. Der gør sig en Trang
gældende til at behandle lignende Tilfælde paa lignende Maade. At Noget
én Gang er gaaet for sig paa en vis Maade, er Grund

(Smlgn. 2). Ordningen af Folkets Forhold kan aldrig ske blot gennem
Magtbud. Selve Magthaverne ere i deres Indre mere eller mindre betagne
af Frygt eller Ærefrygt overfor det Overleverede. Ingen Magthaver staar
saaledes over sin Tid, at han ikke har sine Forbilleder og Præcedenser,
han følger. I saadanne Forbilleder og Præcedenser have vi den primitive
Form for Retten.

Vi have saaledes forskellige Momenter i Statens Begreb. Magten er
Statens sidste Middel og Fundament; Retten er den Norm, som bestemmer
Magtens Anvendelse; og Kulturen er det Formaal, som den af Retten
ledede Magtanvendelse skal tjene. Og ved alle disse Momenter bliver
endnu Spørgsmaalet om Statens etiske Betydning at opkaste.

                          XXXVII. RET OG MORAL.

1. Hvor Retten kun bestaar i de Sædvaner og Overleveringer, der
uvilkaarligt beherske Livet, gør Modsætningen mellem Moral og Ret sig
ikke gældendeJeg bruger her Udtrykket Moral til at betegne den
praktiske Etik. Ved Ordet Etik tænker man let udelukkende paa en
teoretisk Lære.. Ved Ret forstaa vi paa vort moderne Standpunkt
Indbegrebet af de i bestemte Kundgørelser udtalte Regler for Magtens
Anvendelse, medens vi ved Moral forstaa det, der kundgøres for os af
Samvittigheden i vort Indre. Men en saadan skarp Modsætning mellem et
Ydre og et Indre, mellem ydre Magt og indre Følelse er først Frugt af
en lang Udviklingsgang. Der er oprindeligt ingen Forskel mellem
Sædvare, Tradition, Ret, Moral og Religion. Der gør sig en Trang
gældende til at behandle lignende Tilfælde paa lignende Maade. At Noget
én Gang er gaaet for sig paa en vis Maade, er Grundnok til, at det
næste Gang skal gaa for sig paa samme Maade. Tocqueville har endog ment
at iagttage, at der hos Pariserne har udviklet sig en vis Sæd og Skik,
efter hvilken de opføre sig under og efter de Revolutioner, de
gøre.Souvenirs (Paris 1898) p. 105: Il s'est formé parmi nous une
espèce de moralité particulière en désordre, et un code spécial pour
les jours d'émeute. D'après ces lois exceptionelles, le meurtre est
toléré, la devastation est permise, mais le vol est sèvérement défendu.
Selv her har altsaa Gentagelse og Vane virket! — Som allerede bemærket,
er det ikke en rent ubevidst Vane, her raader. I Trangen til at følge
de én Gang banede Veje virker ogsaa Ærefrygt for Fortiden og for de
dunkle Magter, fra hvilke de raadende Skikke og OverleveringerVi mangle
paa Dansk et Ord, som ganske udtrykker, hvad der ligger i det tyske
»Sitte«. »Sitte« er forskellig fra Vane ved, at den fremtræder som
normerende for Bevidstheden, medens ved Vanen ingen tydelig Bevidsthed
behøver at gøre sig gældende. Der er ved »Sitte« et indre, subjektivt
Moment, som kan mangle ved Vanen, der nærmer sig den rene
Reflexbevægelse. — Smlgn. den fortrinlige Udvikling af Begrebet »Sitte«
hos Jhering: Der Zweck im Recht. II, p. 19—41. Det defineres her som
»verpflichtende Gewohnheit«. udledes. Disses første Udspring skjuler
sig i det Ubekendte; derved faa de en hemmelighedsfuld Karakter. Og da
de indeholde Summen af de Erfaringer, Forfædrene have gjort i Livets
forskellige Forhold, afgive de ofte en bedre Rettesnor end Individets
egen mere begrænsede Indsigt.

Hvor disse uskrevne Love optegnes og bekendtgøres, træder Statsmagten
bestemtere frem som den, der hævder og gennemfører Lovene, og disse faa
nu Karakteren af udtrykkelige Villiestilkendegivelser, af almindelige
Regler for Handlen. Retten er nu ikke længere Indbegrebet af Folkets
uvilkaarlige Normer, men er den herskende Magts Villie. I Modsætning
til Statsmagten staa de enkelte Individer med deres personlige
Overbevisning, og her kan det da komme til en Konflikt mellem Retten og
Moralen. De ere ikke længere forenede i Overleveringen, men hvad Retten
byder eller tillader, forbyder maaske Moralen, og hvad denne byder,
forbyder maaske Retten. Der kan her opstaa en Konflikt, som ofte faar
en tragisk Udgang.Samfundet maa hævde sin Retsorden, og Individet maa
hævde sin Overbevisning, maa »adlyde Gud mere end Menneskene«Smlgn.
Platons Apologi. Kap. 17. — Apostlenes Gerninger IV, 19: V, 29. —
Jurister holde ikke af at tænke sig den Mulighed, at den Enkelte kan
have etisk Ret overfor »Retten«. Selv A. S. Ørsted siger: »Enhver er
pligtig at underordne sin private Mening den, som ligger til Grund for
Lovene. Idetmindste maa han af enhver offentlig Myndighed betragtes som
pligtig dertil«. (Om de første Grundsætninger for Straffelovgivningen.
— Eunomia II, p. 202). — I den danske borgerlige Straffelov § 42 tales
der om »den urigtige Formening, at den ved Loven forbudne Handling
efter Samvittighedens eller Religionens Bud er tilladt eller endog
befalet«, og det synes altsaa, som om det slaas fast, at Uretten altid
maa være paa den Enkeltes Side. Saa er Ørsted forsigtigere, naar han
blot hævder, at den offentlige Myndighed nødvendigvis maa betragte
Sagen paa denne Maade. Lovens Affatter synes at have villet tilsløre
Muligheden af en virkelig Konflikt. Men denne Mulighed er stedse til
Stede, saasnart der overhovedet kan gøres Forskel mellem Ret og Moral..
Den Enkelte har her ikke Andet at gøre end at appellere fra den
nuværende Retsorden til Fremtidens paa bedre Grundlag byggede
Retsorden. — Men saadanne Konflikttilfælde maa ikke være bestemmende
for Fastsættelsen af Forholdet mellem Ret og Moral idethele. Ret og
Moral have historisk udviklet sig af en fælles Rod, og de blive kun i
Undtagelsestilfælde helt fremmede for hinanden.

2. Naar det primitive Udviklingstrin, hvor Forskellen mellem Ret og
Moral endnu ikke træder frem, forlades, og naar Retten udvikles som et
særligt Omraade for sig, saa er det især fire Punkter, ved hvilke den
viser sig at være forskellig fra Moralen: den støtter sig til ydre
Tvang; den angaar kun den ydre Handling; den er mere universel; den er
mere elementær.

a) En moralsk Handling maa være udsprungen af den Handlendes egen indre
Følelse og Villie. Men Retshandlingen kan fremtvinges ved ydre Magt,
ligegyldigt, om den Handlendes Sind stemmer med den eller ikke.
Muligheden af Tvang er Rettens ydre Kendemærke. Retsordenen kundgør sig
ved fysisk Magt, medens den moralske Verdensorden er en indre.
Sanktionen er ved Retten en ydre, ved Moralen en indre. (Smlgn. IV,
5-6).b) Hermed hænger det nøje sammen, at Retten blot fordrer ydre
Handling. Sindelaget og Villien bryder den sig ikke om; dem kan den
ikke ramme. For den rent etiske Vurdering kan derimod den ydre Handling
ofte blive af forsvindende Betydning i Forhold til de Motiver, som have
ført til den. Disse Motiver kunne være højst betænkelige, skønt den
ydre Handling i og for sig ikke er fordærvelig; og de kunne være
anerkendelsesværdige, skønt den ydre Handling i og for sig er
forkastelig.

c) Derfor kan Retten ogsaa kun angaa saadanne Forhold, i hvilke det
Samme med saa stor Tilnærmelse som muligt kan fordres af Alle. De store
individuelle Forskelligheder træde mere frem i Sindelag og Motiver end
de i ydre Handlinger. Mennesker af samme Folk ligne hverandre mere i
deres Færd end i deres Tankegang. Handlingen er ikke saa individuel som
Sindelaget.

d) Og hvad der saaledes kan og maa fordres af Alle, og som kan gøres,
ligegyldigt hvilke Motiverne ere, og derfor ogsaa kan fremtvinges ved
Magt, — det kan kun være visse elementære etiske Handlinger, det vil
sige, Handlinger, som gaa ud paa Opretholdelse af de allermest
nødvendige Betingelser for menneskeligt Samliv. Retten tenderer stedse
— eller bør stedse tendere — mod et Minimum. Det ligger allerede deri,
at Tvangen altid er et Onde og derfor, i Kraft af Velfærdsprincipet,
bør indskrænkes til det mindst Mulige, det Uundværligste. Retten skal
ved sine strenge Bestemmelser fastsætte de Grænser, ned under hvilke
Menneskets Handlen ikke maa synke, men over hvilke den kan hæve sig saa
højt, den formaar.

3. Retsordenen er en af Menneskene dels uvilkaarligt dels vilkaarligt
tilvejebragt Naturorden. Skønt den er forskellig fra den etiske Orden,
virker den dog som Forberedelse og Grundlag for denne. Den øver dels en
indirekte dels en direkte Opdragelse. Indirekte virker den ved at kue
alle Forsøg paa at sætte sig ud over de nødvendigste Betingelser for
menneskeligt Samliv. Derved hæmmes efterhaanden de Tendenser, som
stride mod disse Betingelser. Direkte opdrager den ved at afgive en
fast Ramme, indenfor hvilken de frie Kræfter trygt kunne røresig. Den
betinger en Følelse af Sikkerhed og Stadighed, uden hvilken enhver
højere Bestræbelse bliver umulig.

Men Sammenhængen mellem Ret og Moral er langtfra udtømt hermed. Den
Opgave at hævde Retten ved Magten tilfalder naturligt dem, der raade
for Samfundets samlede koncentrerede Magt. Den etiske Berettigelse og
Nødvendighed af denne Magtanvendelse beror paa, at det Heles Tarv staar
over den Enkeltes Lyster. Det er den samme Forudsætning, som gælder for
enhver Etik, der ikke hylder Øjebliksstandpunktet eller det
individualistiske Standpunkt. Det er en etisk Opgave at hævde de
Grundbetingelser, uden hvilke Samfundslivet ikke kan udvikle sig. Der
maa nødvendigvis sættes Skranker for de enkelte Individers Trang til at
brede sig i Tilværelsen, dersom et Samfundsliv skal være muligt. — Ikke
blot ved sine Virkninger, men ogsaa ved den Forudsætning, hvorpaa den
bygger, faar den ved Magt hævdede Ret altsaa en etisk Karakter.

Trods den stadige Mulighed for en Konflikt mellem Ret og Moral, er
Retten dog stedse etisk betinget og Retsordenen en Del af den etiske
Orden. Netop dette er det, som giver en saadan Konflikt dens tragiske
Karakter. Det er et Sammenstød af etiske Magter, eller rettere af
Magter, der hver for sig maa gøre Fordring paa etisk Myndighed, — ti
naar der finder et Sammenstød Sted, maa en af Parterne have mistet sin
etiske Karakter. Hvilken af dem der i det enkelte Tilfælde har
forskertset sin Myndighed, det er netop det store Spørgsmaal. Er det
min Samvittighed, som, naar den strider mod en gældende Ret, blot er et
Hjernespind, eller er det Lovbuddet, som, naar den strider mod min
Samvittigheds klare Udsagn, blot er en vilkaarlig og uforsvarlig
Fordring? Den sidste Afgørelse vil i alle Tilfælde ligge i den Enkeltes
Samvittighed; ti Samvittigheden dømmer Alt, ogsaa sig selv (IV, 3).
Vælger jeg at bøje mig for den positive Ret, maa jeg ligesaa vel kunne
forsvare det for min Samvittighed, som hvis jeg vælger at bryde den
positive Ret.

Goos, hvis Udvikling af Forholdet mellem Ret og Moral for mig har været
meget lærerig, udtalerAlmindelig Retslære I, p. 47., at den positive
Ret

kun forspilder sin etiske Berettigelse, »naar et under Rettens Navn
raadende Despoti steg til en saadan Højde, at det fra Sædelighedsideens
Standpunkt kunde siges, at ingen Ret var bedre end en saadan Ret«.
Grænsen for Rettens Uret overfor Moralen synes dog her at være
afstukken for snevert. Ikke blot hvor Despotiet, men ogsaa hvor
Trægheden hersker i Rettens Navn, kan en positiv Retsbestemmelse miste
sin etiske Karakter. En positiv Lov kan staa i Vejen for en Ordning,
den etiske Lov kræver, og det er ikke sagt, at den etiske Fordrings
Fyldestgørelse kan vente, til den gældende Ret ad den i Statens Love
foreskrevne Vej afløses af en bedre Ordning. Ved enhver gavnlig
Reformation og Revolution sker der et etisk Gennembrud, som sprænger
den positive Lovs Skranker. Under sædvanlige Forhold kunne de etiske
Fordringer paa stille og jevn Vis faa Afløb over i den positive Rets
Former; men der kan være opsamlet en saadan etisk Spændkraft, at et
pludseligt Gennembrud bliver nødvendigt. Ikke blot altsaa, naar den
positive Ret staar meget lavt, men ogsaa naar den etiske Fordring staar
meget højt, vil Konflikten komme, og komme som en etisk Nødvendighed.

4. Hvor bestemt Forskellen mellem Ret og Moral gør sig gældende, naar
et højere Udviklingstrin er naat, kan ses af, at man netop fra et
alvorligt etisk Standpunkt har villet hævde, at Ret og Moral slet ikke
have nogen fælles Rod, og at Retten ikke har nogen etisk Karakter. Kant
og Fichte opfattede Retten som en rent ydre Ordning, der nødvendigvis
maa være til Stede, naar selvstændige Væsener skulle leve sammen. Den
ene Persons Frihed maa indskrænkes saaledes, at den anden Persons
ligesaa store Frihed bliver mulig. Men Retten fastsætter kun en ydre
Ordning, forbyder faktiske Overgreb paa Andres Frihed. Retten fordrer
blot Legalitet, ydre Overensstemmelse med de for flere Personers Samliv
gældende Regler. Etiken fordrer derimod Moralitet, indre Tilslutning
til den erkendte Pligt. Ligesaa lidt som den gode Villie har Noget at
gøre paa Rettens Omraade, ligesaa lidt har Legaliteten som saadan nogen
etisk Betydning.

Fichte har gjort det mest karakteristiske Forsøg paa atbegrunde
Retslæren som en selvstændig, af Etiken aldeles uafhængig Videnskab.
Rettens Princip forudsætter blot den Beslutning hos et Individ, at det
vil leve sammen med andre Individer. Hvorfor Individet fatter denne
Beslutning, om det sker af etiske eller af ikke-etiske Grunde,
vedkommer ikke Retslæren. Med den, der ikke vil leve sammen med andre
Individer, har Retslæren Intet at gøre; intet af dens Argumenter gælder
overfor ham. Men foreligger der en Beslutning af nævnte Indhold, saa
viser Retslæren, at den kun kan gennemføres, naar Individet er villigt
til at indskrænke sin Frihed. Har man sagt A, maa man ogsaa sige B, og
vil man ikke sige B, maa man ogsaa lade være at sige A: den, der ikke
vil indskrænke sin Frihed, kan ikke leve sammen med andre Individer. Vi
komme altsaa — siger Fichte — til Retten, uden i mindste Maade at
forudsætte Moralen. — Men dertil kommer endnu, at Moral og Ret kunne
stride mod hinanden. Den moralske Lov forbyder mig at tage den Fattiges
sidste Lam, naar han ikke kan betale sin Gæld til mig; men den
juridiske Lov tillader mig det. Hvorledes kan en saadan Tilladelse have
nogen etisk Begrundelse? Af en fælles Forudsætning kan der ikke
udspringe to hinanden modstridende SlutningerJ. G. Fichte: Grundlage
des Naturrechts. Jena und Leipzig 1796. Einleitung § 2 og Erstes
Hauptstück § 4. — Før Fichte havde Anselm Feuerbach udtalt en lignende
Teori, dog ikke i saa gennemført en Form. (Smlgn. A. v. Feuerbach:
Biographischer Nachlass, I. p. 23)..

Hertil er for det Første at sige, at Retsordenen meget godt kan have
etisk Betydning, fordi den hævdes ved ydre Tvang, og fordi Individet
allerede af rent egoistiske Motiver ledes til at anerkende den. Naar
Retten hævder de mest elementære etiske Fordringer, er det intet Under,
at den slaar Noget fast, som man ogsaa fra helt andre Standpunkter end
det egentligt etiske kan erkende for nødvendigt. Sikkerhed, Orden og
fast Organisation kunne godt være etiske Fornødenheder, fordi de ogsaa
ere egoistiske Fornødenheder. De faa etisk Værdi ved det, der kan
udfolde sig paa Grundlag af dem, og de udspringe af Velfærdsprincipet
ligesom alle etiske Fordringer.Hvad dernæst Muligheden af en Konflikt
angaar, er der intet Underligt i, at en saadan kan opstaa, da de rent
elementære etiske Fordringer nødvendigvis maa være rummeligere og
lavere end de højere Fordringer, der ikke kunne hævdes ved ydre Magt.
Min Pligt sætter snevrere Grænser for min Handlefrihed end min
juridiske Ret. Retten er, som tidligere (2) bemærket, mere universel
end Pligten, og den etiske Berettigelse (smlgn. VIII, 1) falder ikke
sammen med den juridiske Berettigelse. Bliver jeg staaende paa det
juridiske Standpunkt og skyder de strengere etiske Fordringer til Side,
er det intet Under, at en Konflikt opstaar. — At den lavere Kreds af
Rettigheder maa existere, betinges ved, at der ellers vilde opstaa
værre Ulemper end de, der følge med en Konflikt mellem Ret og Moral.
Kreditor kan benytte sig af Loven til umenneskelig Adfærd mod Debitor;
men dersom der ikke her gjaldt haarde Bestemmelser, vilde Letsindighed
i at laane og fortære fostres, da man kunde stole paa stedse at beholde
Noget tilbage. En saadan uetisk Adfærd fra Debitors Side vilde der være
langt større Fristelse til, end der er til umenneskelig Benyttelse af
Kreditors juridiske Ret. Naturligvis bør Bestemmelserne ikke være
haardere end strengt nødvendigt, og der er vel ikke Spørgsmaal om, at
der her som paa saa mange andre Punkter er store Fremskridt i Humanitet
endnu at gøre.

Vel gør Retten ikke Regning paa Mere end Legalitet, ydre
Overensstemmelse med de gældende Love. Men intet Retssamfund kan i
Virkeligheden bestaa, naar ikke andre end rent egoistiske Motiver føre
til Lydighed mod Retsordenen. Skal Retsordenen være mere end en ordnet
Krigstilstand, maa den have sit subjektive Grundlag i Mere end den
blotte EgeninteresseSmlgn. Om Grundlaget for den humane Etik. p. 56
ff.. Og dette vil den faa, naar den svarer til sit Formaal, at værne og
frede om Livets Udvikling i de forskellige Retninger. Menneskene ville
da se op til Retsordenen som Betingelsen for de største Goder. Den vil
indgyde dem ikke blot Frygt og Afhængighedsfølelse, men ogsaa
Taknemlighed og Beundring. De ville i den se en Ramme, indenfor hvilken
Alt, hvad de ønske ogtilstræbe, trygt kan udvikle sig, og selv naar de
indse Nødvendigheden af at kritisere og ændre den, ja maaske endog helt
bryde med det Spor, paa hvilket den er kommen ind, saa er det, fordi de
ville gøre den bedre i Stand til at udføre sit Hverv indenfor den
etiske Verden.

Det kan undertiden netop være etisk Pligt at gøre hensynsløs Brug af
den Ret, man besidder efter den gældende Orden, for derved at hævde
dennes Gyldighed og rette Forstaaelse og fremme Ærbødigheden for de
enkelte Individers Frihed og Selvstændighed. Kampen for Retten er Kamp
for et af Menneskelivets vigtigste Goder, omend JheringKampen for
Retten. Dansk Overs. p. 48 ff. gaar for vidt, naar han paastaar, at af
de to Bud: »gør ikke Uret!« og »taal ikke Uret!« er det sidste det
vigtigste. Det betegnede et stort etisk Fremskridt, da den Sætning
første Gang opstilledes, at det er bedre at lide Uret end at gøre Uret
(se XII, 2). Jherings Paastand er kun rigtig, hvor man af Magelighed og
Ligegyldighed finder sig i Uretten, eller hvor man har mistet Blikket
for Rettens praktiske Betydning for det menneskelige Liv.

5. Der er to Hovedpunkter i Rettens Udviklingshistorie, som ere af
særlig Interesse i etisk Henseende. Det ene angaar den Myndighed, som
fastsætter og hævder Retten, det andet det Subjekt, som besidder
Retten, eller som skal fyldestgøre Rettens Fordring.

a) Saalænge Retten endnu ikke udsondres fra Sæd og Skik, men indeholdes
i disse i nøje Forening med Moral og Religion, kan den ikke formuleres
i klare og bestemte Sætninger. Vejen staar aaben for megen
Vilkaarlighed og Tilfældighed. Det er derfor et stort Fremskridt, naar
den i Samfundet raadende Magt vedkender sig bestemte Sætninger som Norm
for sin Optræden. Magten underlægger sig derved en højere Lov og kan nu
vurderes efter, hvorvidt den fyldestgør denne Lov. Den kan maales med
en Alen, den selv har anerkendt. Det er et vigtigt Vendepunkt i
Autoritetens HistorieOm Grundlaget for den humane Etik. p. 75—79..
Magtens Inkonsekvenser ville i Længden komme over dens eget Hoved.
Selvom den oprindeligtkun har taget Retten paa som en Slags
Forklædning, saa har den derved udæsket en farlig Fjende. Den har
udæsket Kritiken, og den vil ikke kunne stanse denne igen uden ved
systematisk at tilintetgøre enhver frittænkende Bevidsthed. At den ikke
formaar dette, viser sig ved, at den i Regelen — selvom det sker ved
nok saa mange Fordrejninger og Sofisterier — søger at skaffe sig et
Skin af retslig Begrundelse for sin Adfærd. Naar Kritiken først er
begyndt paa ét Punkt, gaar den snart videre. Den indskrænker sig ikke
til at prøve Overensstemmelsen mellem den enkelte Magtanvendelse og den
Ret, Magten selv har erkendt som gældende; men den vender sig mod selve
den gældende Ret og fordrer dens Uligheder og Ulemper fjernede.
Allerede gennem den offentlige Kritik og Debat faa Folkets Tanker og
Følelser Indflydelse paa Rettens Fastsættelse og Anvendelse.
Magthaverne selv ville i Længden ikke kunne unddrage sig denne
Indflydelse; i deres egen Bevidsthed gøre disse Tanker og Følelser sig
til en vis Grad gældende, ligesom allerede paa Sædvanerettens
Standpunkt Magthaverne ogsaa føle Overleveringens Magt (XXXVI, 5). —
Man har endog prist det som den sande frie Forfatning, hvor den
endelige Afgørelse af Sagerne vel ligger hos den absolute Monark, men
hvor der hersker ubetinget Diskussionsfrihed, saa at der øves en
Kontrol af Alle overfor Alle. Monarken slaar da blot det fast, der som
Frugt af den alsidige Debat har udviklet sig i Folkets SindSmlgn. F. C.
Sibbern: Dikaiosyne. Kbhvn. 1843. Se min Afhandling om Sibbern i
»Mindre Arbejder«. p. 99—103. — Paa lignende Maade skulde i Følge
Kardinal Newman (Apologia pro vita sua. 1864. p. 271 ff.) selve den
ufejlbare Pave kun have den Opgave at »definere«, hvad Kirken allerede
i Forvejen tror paa: han skulde blot slaa Resultatet af Trosudviklingen
indenfor Kirken fast. Katolikerne, sagde Newman, tro ikke paa Jomfru
Marias ubesmittede Undfangelse, fordi den er slaaet fast af Paven; men
den blev slaaet fast, fordi Katolikerne troede paa den!. Men her er der
dog endnu for stor Afstand mellem Debatten og Afgørelsen og ingen
Garanti for, at denne virkeligt kommer i saa nøje Forbindelse med hin
som muligt. Retten kommer derfor endnu ikke i den inderlige Sammenhæng
med Folkebevidstheden,som er nødvendig for dens sikre Bestaaen. Det
sker kun, hvor Folket har politisk Frihed, og dermed direkte
Indflydelse paa Rettens Fastsættelse gennem Lovgivningen. Kun derved
vil det ogsaa være muligt, at Magthavernes Særinteresser mere og mere
kunne underordnes Samfundets fælles Interesser. — Men den levende
Retsfølelse i Folket er — hvilken Forfatning man saa end tænker sig —
stedse det sidste Værn for RetsordenenSmlgn. Jhering: Der Zweck hm
Recht. I. 2. Aufl. p. 381: »Paa den nationale Retsfølelses moralske
Magt beror i sidste Instans Rettens hele Sikkerbed. Ikke paa
Forfatningen — man udtænke sig den saa kunstig man vil; der kan ikke
tænkes nogen, som faktisk berøvede Statsmagten Muligheden af at træde
Loven under Fødder. Ikke paa de Eder, ved hvilke man mener at sikre den
— Erfaringen viser, hvor ofte den brydes. Ikke paa den Hellighedens og
Ukrænkelighedens Nimbus, med hvilken Teorien beklæder Loven — den
imponerer ikke Vilkaarligheden«., ligesom den er den Kilde, af hvilken
denne fra først af udvikler sig. Hvor denne Kilde stanser, er Livet
ude, selvom Statsmekanismens Hjul endnu en Tid kunne blive ved at
klapre.

b) Paa primitive Trin er det ikke de enkelte Individer, men Slægterne,
Familiegrupperne, Retsordenen har med at gøre. Individet betragtes kun
som Led af sin Familie og sin Stamme. Indenfor disse Grupper hersker
der Fællesskab i Ejendom, maaske endog i Henseende til Kvinder og Børn.
Ægteskabet er ikke en Sag mellem to Individer, men mellem to Slægter,
som derved komme i Forbindelse med hinanden. Sker der et Mord eller et
Ran, rammes hele den Slægt, til hvilken Gerningsmanden hører, af
Gengældelsen. Der existerer ingen individuelle Forpligtelser og ingen
individuel Skyld. Først efterhaanden som den instinktmæssige Sædvane
udvikler sig til egentlig Retsfølelse, foregaar der en Emancipation af
de enkelte Individer, ved hvilken de hver for sig blive til retslige
Personer, Midtpunkter for Rettigheder og Forpligtelser, Subjekter, der
kunne paadrage sig Skyld og bøde for den. Endnu findes der Spor af den
primitive Tankegang i vor Retsorden (smlgn. f. Ex. XXII, 1).

6. Et Mellemled mellem positiv Ret og etisk Overbevisning dannes af den
offentlige Mening. Den kan defineres som det

populære Udtryk for den positive Moralitet. Den er et »moralsk Politi«,
der øver en mægtig Indflydelse ved sin Ros og sin Dadel. Den trækker
noget snevrere Grænser for det Berettigede end Retten. Retten holder
sig til den ydre Handling; den offentlige Mening gaar videre og fælder
en Dom om Karakteren. Der kommer for dens Domstol Forhold i
Betragtning, som den juridiske Domstol ikke kan tage Hensyn til. Derfor
frikender den undertiden dem, der dømmes juridisk, skønt den endnu
oftere anklager dem, der ikke kunne stilles for en juridisk Domstol.

Den kan danne sig paa meget forskellig Maade og være af meget
forskellig Værdi. Ofte kan dens Oprindelse være vanskelig at
efterspore, fordi den er Udtryk for en lang Række stadige Erfaringer,
der hver for sig ikke have draget Opmærksomheden til sig, men hvis
Resultat først træder klart frem. I andre Tilfælde kan det være
pludselige Erfaringer, som gøres i Fællesskab, og som strax sætte samme
Stemning i Bevægelse hos Alle. Paa begge Maader komme Meninger til at
»ligge i Luften«, og paa begge Maader kunne de gøre sig gældende med
stor Styrke. Det Ubekendte i deres Udspring giver dem en vis mystisk
Karakter og paatrykker dem Stempel af det Selvfølgelige. Ofte kan det
være enkelte fremragende Mænd, der bestemme den offentlige Mening ved
deres Autoritet, især naar de formaa at iklæde deres Tanker slaaende
Ord. Men det kan ogsaa være ukendte og ubetydelige Personers ihærdige
Gentagelser, som faa Meninger til »at ligge i Luften«. Der finder en
stadig Vexelvirkning Sted mellem den snevre Kreds af Mennesker, der
gøre nye Erfaringer og faa nye Ideer, og den store Kreds, som
overvejende modtager deres Meninger paa passiv Maade. Ingen vil, hvor
aktivt hans Tanke- og Følelsesliv ogsaa er, kunne undgaa at blive
bestemt ved Tidens og Folkets eller Standens og Familiens
Forudsætninger og Overleveringer; men man kan stille sig i et mere
eller mindre aktivt Forhold til disse og have et mere eller mindre
vaagent Øje for nye Muligheder. I forskellige Lande vil Forholdet
mellem dem, der aktivt forme de gældende Meninger, dem, der passivt
optage dem, og dem, der — ingen Mening have, være forskelligt. James
Bryce, der i sit Værk om den amerikanske Republik anstilleren
interessant Undersøgelse af den offentlige Menings Opstaaen og
Betydning, mener, at i de forenede Stater er Antallet af dem, der høre
til den første Klasse, meget ringe, medens det i England er forholdsvis
stort, men at til Gengæld den tredie Klasse hist er forholdsvis langt
mindre end i England — og vilde være endnu langt mindre, hvis
Indvandrere og Negere ikke satte Forholdstallet ned. Det er derfor i de
forenede Stater vanskeligere end andre Steder at paavise den offentlige
Menings successive Udvikling; dens Opstaaen og Udvikling har dér endnu
mere end andre Steder Karakteren af en Væxt. Der er faa overlegne
Intelligenser, men der er en stor Mængde Mennesker, som ere i Stand til
at optage Ideerne, og disse spredes overordentligt hurtigt i store
KredseJames Bryce: The American Commonwealth. London 1885. 111. p.
10—13; 99—105. — Bryce fandt særligt i Nordamerika et mere kritisk Blik
paa Pressen hos Publikum idethele; det amerikanske Publikum er køligere
og forsigtigere end det europæiske og imponeres ikke saa let af det
hemmelighedsfulde »vi«. (p. 37 f.).. — Ved Udbredelsen virker ofte kun
i ringe Grad Eftertanke og Overbevisning med, men Efterligningstrangen
spiller en Hovedrolle, og ikke sjeldent bliver en offentlig Mening til,
blot fordi den allerede synes at være til!Holtzendorff: Wesen und Werth
der öffentlichen Meinung. München 1879. p. 93.

Den offentlige Mening kan ofte etisk set staa højere end nogen af de
Personer, der bidrage til den og hylde den. Dette er i sig selv ikke
underligere end, at Retsordenen ogsaa staar højere end den virkelige
Tilstand i Landet, hvilket allerede Straffebestemmelsernes Nødvendighed
viser, — eller end, at ogsaa den Enkeltes etiske Overbevisning kan have
en Idealitet, som hans virkelige Villen og Handlen er langtfra at
besidde. Men det hænger sikkert ogsaa tildels sammen med, at vi hver
for sig dadle Splinterne hos Andre og glemme Bjælkerne hos os selv; der
resulterer deraf i den offentlige Mening en Strenghed, som de Enkelte
hver for sig vel vogte sig forat anvende i deres SelvkritikSmlgn.
Rümelin: Ueber den Zusammenhang der sittlichen und intellectuellen
Bildung. (Reden und Aufsätze. Neue Folge. p. 24)..Ligesom Retsordenen
saaledes bør ogsaa den offentlige Mening indskrænkes til et nødvendigt
Minimum. Den er mere nærgaaende end Retten, idet den ogsaa bedømmer
Karakteren; men desuagtet raader den ikke over de grundige Metoder, der
staa til Retsordenens Tjeneste, naar det gælder om at belyse en
Handlings Natur. Karakteren er vanskeligere at bedømme end den ydre
Handling. Villiens Udviklingsgang vil altid være mere eller mindre
skjult for de Udenforstaaende. Den offentlige Mening er alligevel ikke
tilbøjelig til at erkende sine Skranker; den tiltror sig let Alvidenhed
og bliver intolerant. Den skærer Alle over én Kam. Den beherskes ofte
af Stands-, Race-, Parti- og Religionsfordomme. Trods alt dette spiller
den dog en vigtig Rolle baade overfor Samfundsmagten og overfor de
enkelte Individer. Den er paa sin Vis, ligesom Retsordenen, en Art
Naturorden, som sætter Skranker og Betingelser. Den øver en Kontrol,
som ikke kan undværes. Men ligesom Retsordenen tilsidst udspringer af
Folkets Retsfølelse og kun bestaar ved Sammenhængen med denne, saaledes
er det ogsaa af største Betydning, at den offentlige Menings Strøm faar
Tilløb fra den alvorlige Overbevisning hos de Enkelte, saa at den ikke
bliver flygtig og overfladisk. Og langt hyppigere, end der indtræder
Konflikt mellem Ret og Moral, vil der indtræde Konflikt mellem den
offentlige Mening og den Enkeltes Samvittighed.

Det var især Frygt for, at den offentlige Menings voxende Magt skulde
blive farlig for Karakterens Selvstændighed, der i sin Tid førte Stuart
Mill til at skrive sin Bog »Om Friheden«. Men den Løsning, han gav af
Spørgsmaalet, var, som jeg ovenfor (VIII, 5) har søgt at vise, uheldig.
Man kan ikke give Mill Ret i, at Individets indre Selvudvikling kun
vedkommer det selv og ikke Andre. Der gives ikke den Karakteregenskab
hos et Menneske, som ikke kan faa Betydning for hans Forhold til Andre
og for hans Stilling i Samfundet. Og man vil heller ikke kunne hindre
de Andre i at anstille en Vurdering af det Karakterbillede, der danner
sig af ham i deres Bevidsthed. Det er ikke selve Berettigelsen til at
dømme, men det er Usikkerheden i de Data, hvorefter der dømmes, som
Vægten maa lægges paa, naar den offentlige Mening skal vises tilbage
indenfor sine retteGrænser. Paa den anden Side har den Enkelte ofte
selv Skylden for den offentlige Miskendelse, der bliver ham til Del,
naar han ikke gør nok for, at hans Adfærd kan komme til at staa i det
rette Lys for Andre. Man har ikke Lov at lade sig gøre til Martyr, naar
man ikke har gjort alt Muligt forat stille sin Sags virkelige
Sammenhæng saa klart frem som muligt. Selv Ironikeren Sokrates tog
Bladet fra Munden, da det blev Alvor, og da det gjaldt om at hindre
hans Landsmænd i at begaa en Forbrydelse.

                    XXXVIII. STATENS ETISKE BETYDNING.

1. Mest direkte og iøjnefaldende vilde Statens etiske Betydning være,
dersom de havde Ret, der opfatte Staten som en umiddelbar Aabenbaring
af det Godes Idé, som en etisk Autoritet, der staar uafhængig af og
hævet over de individuelle Samvittigheder. Statsmagten vilde da være
Individernes etiske Formynder, som de havde at bøje sig for.

I sin mest extreme Form fremtræder denne Opfattelse, hvor man paastaar,
at Staten skal bygges paa et teologisk Grundlag. Staten er her ikke
blot en etisk Magt, men — føjer man til — da al Etik beror paa religiøs
Autoritet, maa Staten tilsidst bygge paa religiøs Grund. Staten behøver
— hedder det — »en øverste, tilforladelig Maalestok« forat kunne
anstille en Vurdering af de menneskelige Formaal, som det er dens
Opgave at fremme. Udvortes Retfærdighed kan ikke gennemføres uden
indvortes Retfærdighed, og denne forudsætter igen et religiøst
Sindelag, som kun kan vindes ved Kristendommen. Staten maa altsaa være
kristelig Stat. Dette forudsætter »ikke, at levende personlig
Kristendom skal findes hos Alle i Folket, men at Folket bøjer sig under
den kristelige Overleverings Autoritet». Statens Kristelighed viser sig
først og fremmest i, at den støtter Kirken;

Grænser. Paa den anden Side har den Enkelte ofte selv Skylden for den
offentlige Miskendelse, der bliver ham til Del, naar han ikke gør nok
for, at hans Adfærd kan komme til at staa i det rette Lys for Andre.
Man har ikke Lov at lade sig gøre til Martyr, naar man ikke har gjort
alt Muligt forat stille sin Sags virkelige Sammenhæng saa klart frem
som muligt. Selv Ironikeren Sokrates tog Bladet fra Munden, da det blev
Alvor, og da det gjaldt om at hindre hans Landsmænd i at begaa en

                    XXXVIII. STATENS ETISKE BETYDNING.

1. Mest direkte og iøjnefaldende vilde Statens etiske Betydning være,
dersom de havde Ret, der opfatte Staten som en umiddelbar Aabenbaring
af det Godes Idé, som en etisk Autoritet, der staar uafhængig af og
hævet over de individuelle Samvittigheder. Statsmagten vilde da være
Individernes etiske Formynder, som de havde at bøje sig for.

I sin mest extreme Form fremtræder denne Opfattelse, hvor man paastaar,
at Staten skal bygges paa et teologisk Grundlag. Staten er her ikke
blot en etisk Magt, men — føjer man til — da al Etik beror paa religiøs
Autoritet, maa Staten tilsidst bygge paa religiøs Grund. Staten behøver
— hedder det — »en øverste, tilforladelig Maalestok« forat kunne
anstille en Vurdering af de menneskelige Formaal, som det er dens
Opgave at fremme. Udvortes Retfærdighed kan ikke gennemføres uden
indvortes Retfærdighed, og denne forudsætter igen et religiøst
Sindelag, som kun kan vindes ved Kristendommen. Staten maa altsaa være
kristelig Stat. Dette forudsætter »ikke, at levende personlig
Kristendom skal findes hos Alle i Folket, men at Folket bøjer sig under
den kristelige Overleverings Autoritet». Statens Kristelighed viser sig
først og fremmest i, at den støtter Kirken;dernæst i, at den sørger for
kristelig Sæd og Skik i Folket og for kristelige Skoler, og at den
idethele indpræger de kristelige Grundsætninger i sine Love og
IndretningerMartensen: Den sociale Etik. p. 125 ff. Martensens Begreb
om »kristelig Stat« betyder dog et stort Afslag i Forhold til Stahls,
der krævede udelukkende Beskyttelse for den kristelige Kirke og
kristelig Trosbekendelse som Betingelse for alle Embeder og for Sæde i
Repræsentationen. Og Stahls Lære er igen et Afslag i Forhold til. hvad
den hellige Alliance krævede. (Smlgn. Bluntschli: Politik. p. 226—228).
Den katolske Opfattelse gaar naturligvis videre endnu, idet den fordrer
Kirkens Overhøjhed anerkendt i alle Spørgsmaal, der baade angaa Kirke
og Stat. Paven protesterede mod den hellige Alliance, fordi Fyrsterne
der vilde optræde som Jesu Stedfortrædere..

Der er noget Tvetydigt i denne Lære. Den siger os ikke med rene Ord,
hvor den tilforladelige Maalestok egentligt findes. Kristelig
Overlevering og kristelige Grundsætninger ere løse Begreber, især naar
det udtrykkeligt indrømmes, at man ikke forudsætter, at Alle i Folket
have levende, personlig Tro paa Kristendommen. Ingen kan nægte, at
Kristendommen har givet betydningsfulde Bidrag til Udviklingen af den
etiske Bevidsthed i Menneskeslægten. Men disse Bidrag maa suppleres med
Bidrag fra andre Sider og ere hverken i Form eller Indhold
tilstrækkelige til at tjene som tilforladelig Maalestok. Naar man fra
teologisk Side roser sig af at have en tilforladelig Maalestok, bliver
der kun Mening deri, hvis man konsekvent fastholder
Autoritetsprincipet. Altsaa Kirketroens Autoritet (hvad enten denne nu
er Paven, Bibelen eller Trosbekendelsen) skal være Statens Grundlag.
Det bliver et Teokrati eller en Kirkestat, som følger heraf. Staten
bliver ikke et rent menneskeligt Samfund, men afhængig af en
overnaturlig Autoritet. Om noget Saadant kan der paa det Standpunkt,
hvorpaa vi her have stillet os, ikke være Tale. Ligesom vi have hævdet
Forskningens og Samvittighedens Frihed, saaledes maa vi ogsaa hævde
Statens Frihed og Selvstændighed overfor det teologiske
Autoritetsprincip. Forholdet er endog, som vi have set i det
Foregaaende (XXXIII, 3), det omvendte af, hvad »den kristelige Stats«
Tilhængere tænke sig: det er Staten, som tilsidst afgør, hvorvidt de
forskelligereligiøse Konfessioner stemme med »Sædelighed og offentlig
Orden«; den kan ikke selv hente sit Sædelighedsbegreb fra nogen af dem.

Fra Kristendommens eget Standpunkt er der kun da Mening i Ideen om en
kristelig Stat, naar man kan gaa ud fra, at Alle i Folket ere Kristne.
Men man sagde jo udtrykkeligt, at man gik ikke ud derfra! Kristendommen
skal altsaa raade over dem, der ikke tro paa den ! — Hele denne Tale om
kristelig Stat er Uklarhed fra først til sidst.

Overfor højkirkelige Teologers Uklarheder er det velgørende at se
Grundtvigs sunde og klare Opfattelse af Statens Væsen. Saa dybt han
personlig var greben af Kristendommen, indsaa han dog, at »hvor de
borgerlige Forhold i Sandhed skal genfødes og vinde Fasthed, dér maa
man lade Kristendommen som noget aldeles Frit og Uberegneligt aldeles
ude af Regningen . . . og holde sig til den Menneskenatur, Historien
paa ethvert givet Sted aabenbarer«Mands Minde. p. 127 smlgn. p. 569 f..

2. Selvom man ikke vil bygge Staten paa et teologisk Grundlag, kan man
dog mene, at Staten er Udtryk for en højere Sædelighed, at dens Love
lærer den Enkelte, hvad der er godt og rigtigt. Den Enkelte har vel
sine subjektive Idealer, men i Staten træder Idealet ham i Møde som en
virkelig Magt. Den antike Statsopfattelse, saaledes som den udvikledes
af Platon og Aristoteles, gik i denne Retning. I nyere Tid har Hegel
især gjort denne Opfattelse gældende i extrem Form. »Staten er den
sædelige Idés Virkelighed«. »Individet har kun Sandhed og Sædelighed,
forsaavidt det er Led af Staten«. Statens Magt er »den sig som Villie
virkeliggørende Fornuft«Hegel: Philosophie des Rechts. § 257—258. —
Smlgn. Den nyere Filosofis Historie^2 II. p. 180—183..

Denne Opfattelse har det fælles med den foregaaende, at den ophæver den
enkelte Personligheds Selvstændighed og frie Overbevisning. De enkelte
Individer betragtes som blot afhængige og modtagende i Forhold til
Staten, ikke hvert for sig som konstituerende Medlemmer af den. Man
giver Staten et Slagsmystisk Liv udenfor eller over dens Borgere. Men
Staten lever kun i sine Borgere. (Smlgn. VIII, 4). Den aandelige og
fysiske Magt, som Staten raader over, er den, som dens Borgere formaa
at yde: de Tanker og Følelser, den Kraft, som de besidde. Den
Sædelighed, som er i Staten, maa være i dens Borgere. Eller kunde
maaske en sædelig Stat bestaa af usædelige Borgere? Det er vel ligesaa
umuligt, som at en Stat kan kaldes kristelig, naar den ikke bestaar af
troende Kristne.

Den omtalte Opfattelse passer bedst paa det Udviklingstrin, hvor en
Modsætning mellem Statsmagt og individuel Frihed endnu ikke gør sig
gældende, — hvor Forskellen mellem Ret, Moral, Sæd og Skik endnu ikke
er opstaaet. De etiske Forestillinger ses her ikke som frembragte af
det enkelte Individ; de ere Bestanddele af en ærværdig Overlevering,
som de Enkelte føle sig afhængige af og bøje sig for. Men hos de
civiliserede Nationer suppleres og kontrolleres denne instinktmæssige
Tilslutning til det Overleverede ved den offentlige Kritik, og de
enkelte Individer forholde sig ikke blot modtagende, men virke aktivt
tilbage paa Statslivet.

Ved at tillægge Staten direkte etisk Myndighed nødes man i
Virkeligheden tilsidst til at appellere til den fysiske Magt.
Statsmagten kan ikke lade det komme an paa, om Individet føler sig
overbevist om dens etiske Berettigelse. Den bruger da sine skarpe
Midler, og »den sædelige Idés Virkeliggørelse« rykker da frem med
Politi og Kanoner. Den overspændte Etik afslører sig som forklædt
Fysik.

3. Man har nu netop fundet Statens Væsen i den blotte Magt. Det er især
Pessimister, som betone dette Moment i Statens Begreb. Thomas Hobbes
opfattede Staten som den ubetingede Villie, overfor hvilken de Enkelte
opgive deres individuelle Villie, forat Fred og Sikkerhed kan herske.
Schopenhauer betegnede Staten som en Tvangsanstalt, hvis eneste Øjemed
er at beskytte de Enkelte mod hverandre indbyrdes og hele Samfundet mod
ydre Fjender. Taine finder som den egentlige Kærne bag det hele
Statsmaskineri »Gendarmen i Vaaben mod den Vilde, den Røver og den
Afsindige, som Enhver afos skjuler i sit Hjertes Inderste, slumrende
eller lænkede, men endnu stedse levende«Hobbes: De cive V, 9. —
Schopenhauer: Die beiden Grundprobleme der Ethik. 2. Aufl. p. 217. —
Taine: L'ancien regime, p. 316..

Denne Opfattelse kan ikke blot beraabe sig paa, at Statens sidste
Middel stedse er Magtanvendelse, men ogsaa derpaa, at de fleste Stater
historisk ere grundlagte ved Erobring. Ved Sværdet er Staten bleven
til, og ved Sværdet bestaar den. Men det har dog stedse vist sig, at
den blotte Magt er for usikkert et Baand. De ved Erobring grundlagte
Riger vandt først Fasthed, da der kunde danne sig fælles Skikke,
Livsformer og Traditioner. Gennem fælles Skæbne og Virksomhed voxe de
sammenbragte Menneskegrupper sig sammen til et Folk. (Smlgn. XXXVI, 2).
Ved den blotte Magt kan man samle en Flok; men en virkelig Stat
forudsætter, at der er et Folk. Hvor Statsmagt og Folkeliv gaa i helt
forskellige Retninger, er der en ustadig Ligevægt tilstede, og et lille
Stød kan være nok til at kuldkaste det Hele.

Den blotte Magt kan hævde Sikkerheden og Enheden i Folket. Ingen knyr,
og Ingen forlader Geleddet. Men Sikkerhed og Enhed ere kun Goder,
forsaavidt som de ere Betingelser for en fri og tryg Udfoldelse af
Folkelivet. Man maa her vogte sig for at gøre Midlet til Formaal. Jo
mere man lader Sikkerhedsmidlerne brede sig, jo flere Poster man
opstiller forat forebygge Farer og Ulykker, desmere hindrer man den
frie Bevægelse, som maaske ad sin egen Vej vilde kunne føre til at
holde Ulykkerne borte. En nervøs Stirren mod mulige Farer kan ødelægge
hele Livet i Folket, ligesom det enkelte Individ kan hindres i at leve
af Frygt for Døden. Der kan naturligvis være Tider for Folket, hvor det
særligt eller udelukkende bør være optaget af at sørge for sin
Sikkerhed og sin Enhed. Men det er urigtigt at finde Statens Væsen
udtømt i den Rolle, den i saadanne Tider er nødt til at spille.
Centralisationen og den voldsomme Sammenslutning er en
Kraftanstrengelse, der kan være nødvendig og gavnlig, men som ved at
blive stadig og ubegrænset vilde kvæle al naturlig og selvstændig
Udvikling.Desuden kan og skal Magten ikke være blind. Den maa ledes af
Regler og Principer, og disse kunne ikke hentes fra Magten selv, men
maa udledes af de Formaal, Magten skal værne om. Hvad Magten kan
frembringe, Sikkerhed og Enhed, er kun Middel for højere Formaal, som
Magten ikke kan frembringe, men som den frie Udvikling frembringer, og
som Magten først da kan træde i Forhold til. Af den blotte Magt kan
hverken Kulturen eller Retten udledes.

4. Baade naar man opfatter Staten som umiddelbar Aabenbaring af det
Godes Idé, og naar man opfatter den som den over Alle og Alt raadende
Magt, lægger man Hovedvægten paa Enheden i Staten og gør den til Et og
Alt. Overfor saadanne Opfattelser gøres det med Rette gældende, at det
virkeligt Levende i Staten dog er de enkelte Individer. Enheden bestaar
i deres Fællesskab og Sammenslutning, men er kun en Form, hvis
Betydning beror paa det Indhold, hvoraf den fyldes. Det kunde da endog
synes, at man maa lægge de levende Bestand dele, Elementerne, de
enkelte Individer til Grund ved Betragtningen af Statens Væsen og
opfatte Statens Væsen som betinget ved deres Sammenslutning. Enheden
bliver da ikke oprindelig, men afledet. Vi komme herved til den
individualistiske Opfattelse, ifølge hvilken Staten beror paa en
Overenskomst eller Kontrakt mellem de enkelte Individer.

Denne Teori har man ofte gjort Uret ved at antage, at dens Mening
nødvendigvis maatte være, at Staten historisk var opstaaet ved en
Kontrakt. Det er i hvert Tilfælde ikke alle individualistiske
Statsteoretikeres MeningSmlgn. Den nyere Filosofis Historie. Registret
under »Naturrett. Teorien bruger Begrebet Kontrakt for at tydeliggøre,
hvorledes Statssamfundet skulde være ordnet, hvis det svarede til sit
Ideal. Man bruger det altsaa som en Maalestok ved Vurderingen af den
virkelige Stat, ikke som Middel til Forklaring af den virkelige Stats
historiske Opstaaen. Den fuldkomne Stat — mener man — vilde være en
saadan, hvor Alt var indrettet saaledes, som de enkelte Individer ved
fri Overenskomst kunde ønske det, — saaledes altsaa, at der var taget
Hensyn til Alles Interesser, forsaavidt de kunde bringes i Harmoni med
hverandre.Hvad man kan efterspore om den historiske Udvikling af
Forholdet mellem Stat og Individ, giver heller ikke den Forestilling,
at Staten historisk opstaar ved Sammenslutning af selvstændige
Individer. Afset fra Erobringer, som jo allerede forudsætte Stater
givne, synes Statsdannelsen at være gaaet for sig ved Sammensmeltning
af Flokke, Grupper eller enkelte Familier, undertiden vel ogsaa ved
simpel Væxt og Udvikling indenfor en og samme Familie. Om enkelte
selvstændige Individer er der paa tidligere Trin egentligt ikke Tale;
de betragtes kun som Dele af Familien eller Stammen. Men under den
historiske Udvikling foregaar der en Opløsning eller »Søndergnidning«
af de oprindelige Grupper. Individet emanciperes successivt.
Frihedsprincipet arbejder sig langsomt frem. (Smlgn. XXIII). Denne
Emancipationsproces træder tydeligere og tydeligere frem, naar man gaar
fra Øst til Vest: den er mindre fremtrædende i Asien, hvor f. Ex. de
indiske Landsbysamfund have holdt sig til den Dag i Dag, end i Europa,
og mindre fremtrædende i det østlige Europa (de slaviske Lande) end i
det vestlige (England og Frankrig)Henry Maine: Ancient Law. p. 311. —
Early History of Institutions. p. 386 f.. En gennemført
individualistisk Opfattelse tænker sig denne Emancipationsproces
fuldendt og maaler de historisk givne Statsformer efter den Grad, i
hvilken de nærme sig til dette Ideal.

Individualismens store Betydning ligger først og fremmest i dens
Fremhæven af Personlighedsprincipet, af hvert enkelt Individs Værdi.
Det er Statens, som ethvert andet Samfunds, store Opgave at arbejde —
direkte og indirekte — hen til Udviklingen af et frit personligt Liv
hos saa mange Individer som muligt. Den fuldkomne Stat vilde være en
saadan, der tilfredsstiller det personlige Liv hos Alle, hver Enkelts
Trang til Udvikling af sine Evner og Drifter. Individualismen har
derfor grebet en væsentlig Side ved Statens Ideal.

Dernæst har Individualismen ogsaa Ret i, at de enkelte Individers
Overvejelser og bevidste Valg faktisk mere og mere faa Indflydelse paa
Statens Ordning og paa Statssagernes Afgørelse. Hvor der raader
politisk Frihed, har den EnkelteAdgang til at lade sin Villie blive
medbestemmende i de offentlige Anliggender. Ikke blot ved
Grundlæggelsen af nye Stater eller StatsforbundAlexander Hamilton
foreholdt under Forhandlingerne om den nordamerikanske
Forbundsforfatning sine Landsmænd, at »det synes at have været
forbeholdt dette Lands Befolkning ved deres Adfærd og Exempel at afgøre
det vigtige Spørgsmaal, om Samfund af Mennesker i Virkeligheden have
Evne til ved Overlæg og Valg at indrette en god Regering, eller om de
ere bestemte til, hvad deres politiske Konstitution angaar, stedse at
afhænge af Tilfældet og Magten«. The Federalist. 1787. Nr. 1. (Ny
Udgave, Boston 1882, p. 49)., eller ved Indførelsen af nye
Forfatninger, men ogsaa ved de enkelte Afgørelser under Statslivets
sædvanlige Gang kommer det mere og mere an paa at tilvejebringe
Overensstemmelse mellem de forskellige medvirkende individuelle
Villier. Ad denne Vej kan Alt, hvad der lever og udvikler sig i de
individuelle Personligheders Indre og i Samfundets mindre Kredse, komme
Statslivet til Gode. Individualismen peger altsaa ikke blot hen paa det
sidste Formaal for Statslivet, men ogsaa paa et af de vigtigste Midler
til dets Fremgang.

Men i sine extreme Former lægger Individualismen ensidigt Vægten paa
Sondringen mellem Individerne, betragter dem hvert for sig som absolut
selvstændige og opstiller Begrebet om Individets Suverænitet. Et er, at
ethvert enkelt Individ er et ejendommeligt og selvstændigt
Udgangspunkt, et Andet er at tillægge det en absolut Betydning afset
fra dets Forhold til andre Individer. Hvis Ordet Suverænitet skal tages
i streng ForstandHvilket sjældent sker. Smlgn Stuart Mill: Levned.
Dansk Overs, p. 259. Dühring: Cursus der Philosophie. p. 268. Naar det
her siges, at kun de Indgreb i Suveræniteten ere tilstedelige, som ere
nødvendige forat hævde Alles lige Suverænitet, saa kan man aabenbart
ikke udlede disse Indskrænkninger af Individets Suverænitet: hvorfor
skulde den begrænse sig selv? Indskrænkningen forudsætter et
Standpunkt, som paa én Gang omfatter alle Individer, og hvor Sondringen
altsaa ikke gælder., vil ethvert Samfund kun kunne blive en Hob eller
en Dynge af Individer; der vil ikke kunne blive nogen indre Sammenhæng
mellem dem. De gaa paa Akkord med hverandre, men leve ikke et fælles
Liv. Et virkeligt fælles Liv bliver kunmuligt, naar Individet fra først
af betragter sig og betragtes som et Led af Slægten og Samfundet.
Suveræniteten — den absolute Selvstændighed og Magtfylde — kan ikke
ligge hos nogen Enkelt eller hos alle Enkelte betragtede som hver for
sig isolerede. Den kan kun ligge hos Folket, til hvilket de Enkelte
høre ved Fællesskab i Skæbne og Virksomhed.

Konsekvent maa Individualismen gaa et Skridt videre. Ingen Statsform
kan uafbrudt lade de individuelle Villier raade. Selv hvor den største
politiske Frihed hersker, er det kun ved enkelte særdeles vigtige
Sager, at det hele Folk adspørges, saaledes ved Folkeafstemningerne
(Referenda) i Schweiz og nogle andre Lande. I Mellemtiden mellem
saadanne Afstemninger træde de individuelle Villier tilbage, og Statens
centrale Organer raade for Tingenes Gang. Den strenge Individualisme
maa betragte en saadan Mellemtid som en Ufrihedsperiode. Det er derfor
konsekvent, naar Rousseau skriver: »Det engelske Folk tror, at det er
frit. Det tager højligt fejl. Det er kun frit, saalænge der vælges
Parlamentsmedlemmer; saasnart disse ere valgte, er det Slave, er det
Intet!«Contrat social. III, 13.. Rousseau forkastede derfor
Repræsentationssystemet: Suveræniteten kan ikke repræsenteres! Men han
oversaa, at heller ikke indenfor det enkelte Individ staar den vælgende
Villie isoleret fra de andre Elementer i Menneskets Væsen. Den har kun
Betydning ved at være Udslag af hele Individets Natur og Karakter, og
naar Individet tager Konsekvenserne af sit Valg, bøjer det sig derfor
heller ikke for nogen fremmed Magt, men for sit eget Værk. Det er
saaledes heller ikke noget Skaar i Vælgernes Frihed, at de ere bundne
ved deres eget Valg. Uden en saadan Bundethed er der hverken Karakter i
det enkelte Individ eller Folkekarakter i den hele Nation. —

5. At saa forskellige Opfattelser af Staten som de nu omtalte kunne
gøre sig gældende, kommer først og fremmest af, at Staten er et
mangesidigt Væsen, og at dens Begreb indeholder Elementer, hvis
indbyrdes Forhold det er vanskeligt at bestemme. Men det hænger ogsaa
sammen med, at Staten endnuer i sin Vorden, idet de forskellige
Elementer i dens Væsen endnu ikke ere bragte til fast Sammenhæng
indbyrdes, og at under Udviklingens Gang snart et, snart et andet
Element trænger sig frem i Forgrunden. Magt, Ret og Kultur staa til
forskellige Tider i forskelligt Forhold til hverandre. Spørgsmaalet er
nu, om vi kunne angive et Normalforhold imellem dem, d. v. s. et
Forhold, som bedst svarer til Velfærdsprincipets Fordring.

Af stor Betydning er her den Erkendelse, at det Uvilkaarlige stedse
gaar forud for det Vilkaarlige. De Indretninger og Ordninger, som
Menneskene træffe med fuld Bevidsthed og Vilkaarlighed, forudsætte
stedse, at der uvilkaarligt har udviklet sig et Indhold, som kan ordnes
og anvendes paa en vis Maade. Vi begynde i vore Indretninger og
Ordninger aldrig absolut forfra. Dette gælder psykologisk set for den
vælgende Villies Forhold til de andre Sider af Sjælelivet, og det
gælder sociologisk set for Statens Forhold til Folket. Staten skal
ordne og værne om Folkets Liv, men den frembringer det ikke fra først
af. — Først og fremmest er det etiske Liv i sin højeste Form og
Udvikling uafhængigt af Staten. Det skyldes Følelser, som udvikle sig
under Individernes Samliv, men som ikke kunne fremtvinges ved Magt.
Staten kan indgyde Frygt ved sin blotte Magt; men derved kommer den
ikke langt. Ærefrygt indgyder den først, naar Individet finder, at
Staten ledes af de Principer, det selv føler sig bundet til i sit
Indre. Naar Staten fordrer Underkastelse af etiske Grunde, appellerer
den altsaa til en Magt, den ikke selv har frembragt, men som den
forudsætter, er tilstede. De etiske Principer, som Staten slaar fast og
anvender i sin Forfatning og i sine Love, have først udviklet sig i
Folkets Bevidsthed. — Staten frembringer heller ikke Familielivet.
Dette har sin Rod i Menneskets Natur; dets Kræfter og dets Former ere
kun i deres ydre Fremtræden og Kundgørelse, ikke i deres Udspring og
inderste Væsen underlagte Statens Indgriben. — Kulturen er heller ikke
Statens Værk. Den udvikler sig i det frie Samfund. Baade den materielle
og den aandelige Kulturs Oprindelse fører os stedse tilbage til enkelte
Individer, i hvis Bevidsthed de nye Tanker ere blevne til. Indenfor den
EnkeltesBevidsthed have disse nye Tanker deres første Kamp for
Tilværelsen at bestaa. Naar de træde ud i Verden, maa de først samle
smaa Kredse eller Menigheder om sig, indenfor hvilke de kunne finde
deres videre Pleje og Udvikling, og derved blive skikkede til at
paavirke større Kredse. De betydningsfulde Udviklingsprocesser i
Historien foregaa gerne sporadisk, udfra spredte Punkter, ikke fra
Centrum. De tage ofte deres Begyndelse dér, hvorfra man mindst skulde
vente det. Man spørger da forundret: Kan noget Godt komme fra Galilæa?
I en afsides Krog af det store Romerrige fødtes en Kraft, der skulde
leve længere og virke videre end de Magter, man i Rom betragtede som
evige. Hvem kunde i det 12. Aarhundrede tænke sig, at de Bevægelser,
der ytrede sig i de franske »Kommuner«, vare Indledning til en
fuldstændig Omordning af hele det offentlige og sociale Liv? I mørke
Værksteder og i foragtede Arbejderkredse blev et af det 19.
Aarhundredes betydningsfuldeste sociale Fænomener, de engelske
Fagforeninger, til. Hvad der saaledes har udviklet sig i det Skjulte,
kan senere komme Statslivet til Gode paa mange Maader, men dette kan
ikke selv fra først af frembringe det. — Det Samme gælder endog, som vi
have set, for Rettens Vedkommende. Den udvikler sig som en uvilkaarlig
Form for Livet i Folket; Staten kan kun fæstne, systematisere og hævde
den.

Staten er ligesaa lidt produktiv som den vælgende Villie er det hos det
enkelte Menneske. Mulighederne, mellem hvilke der vælges, maa stedse
være givne forud i Menneskets Natur. Valget har naturligvis sin store
Betydning, selvom det ikke er nogen skabende Akt. Hvad der vælges, var
til forud, men gaar nu over i en fastere og bestemtere Form.

6. Den Sætning, at Staten ikke er produktiv, gælder dog kun med Hensyn
til Livets Indhold. Sin Produktivitet udfolder Staten dér, hvor det
gælder om at ordne dette Indhold i Rettens Form. Her stilles der til
enhver Tid en Række betydningsfulde Opgaver, ved hvis Behandling
Statsmandens Genialitet skal vise sig. Den store Statsmands Begavelse
danner et Sidestykke til den store Religionsstifters. Heller ikke
dennes Betydning ligger jo (smlgn. XXXII, 1—2) i, at han frembringer
heltnye Tanker, men deri, at han paa ejendommelig Maade »fortætter«
aandelige Elementer og Kræfter, som i Forvejen røre sig. Den store
Statsmand er den, der med genialt og sympatisk Blik opdager de nye
Livsspirer i Folket og — direkte eller indirekte — yder dem den Hjælp
og Støtte, de behøve. Naar Egoisme og Ærgerrighed ikke sløve hans Blik,
ved han, at han ikke formaar Andet end at fremhjælpe, hvad der uden ham
er spiret frem. Hans Produktivitet bestaar i at finde Form og Midler,
hvorigennem denne Hjælp kan ydes. — Denne Opgave vil væsentligt lettes,
hvor der hersker politisk Frihed. Der kommer et inderligere Forhold
mellem Staten og det frie Samfund, mellem Livets Form og Livets
Indhold, naar Folket gennem sine Repræsentanter deltager i Afgørelsen
af, hvorledes Statsmagten skal anvendes. Først ved den politiske Frihed
bliver Staten virkeligt det organiserede Folk, idet Kultursamfund og
Stat nu kunne komme i levende Vexelvirkningsforhold til hinanden.

Gneist, som paa en saa grundig og interessant Maade har skildret
Selvstyrelsens Udvikling og Organisation i England, betragter hele den
nyere sociale og politiske Bevægelse (for Englands Vedkommende fra den
første Parlamentsreform af) som en stor Opløsningsproces. Samfundet —
mener han — har trængt sig ind i Staten og bemægtiget sig dens Magt for
sine Interesser. Hvorledes han opfatter Forholdet mellem det frie
Samfund og Staten, kan ses af følgende Udtalelse: »Hvad Striden mellem
Pligter og Drifter betyder i den Enkeltes Liv, det betyder i Folkenes
Liv den evige Kamp mellem Stat og Samfund«Das Selfgovernment in
England. 3. Aufl. p. 1017.. Men selvom man, med Gneist, ved Samfundet
særligt vil tænke paa det økonomiske Samfund, i hvilket den materielle
Kultur plejes, saa er det altfor ensidig en Dom. Der kan paa den
materielle Kulturs Omraade udvikles Kræfter og Følelser af nok saa
megen Værdi som de, Statslivet fostrer. Den materielle Kultur fremmer
ikke blot Egennytten og den egoistiske Beregning; den udvikler Villien,
det praktiske Blik og Evnen til Samvirken med Andre. Og det er intet
Under, atde, som føle disse Kræfter hos sig, ogsaa mene at have Ret til
at tale et Ord med i Landets offentlige Anliggender. Det er Betingelsen
for, at Staten kan vedblive at være Udtryk for, hvad der rører sig i
Folket. — Men det er ensidigt her blot at tænke paa det økonomiske og
materielle Samfundsliv. Den Bevægelse, som har ført til Valgrettens
Udvidelse, hænger nøje sammen med den intellektuelle og religiøse
Udvikling, og om denne kan man dog ikke sige, at den forholder sig til
Statens Virksomhed som Driften til PligtenI mærkelig Modsætning til
Gneists gentagne Klager over »det gamle Samfunds Opløsning« staar en
enkelt Udtalelse af ham (p. 996 Note). »Forestillingen om en Opløsning
af Samfundet« — siger han — »beror kun paa, at tilvante Forestillinger
ikke mere formaa at opdage de vante Skranker«. — Naar det blot er de
gamle Rubriker, man savner, synes der ikke at være saa megen Grund til
Klage.. — Tilmed indrømmer Gneist, at den gamle Tingenes Orden havde
sine store Skyggesider: man tog ikke Hensyn til Middelklassens Tarv;
man drog ingen Omsorg for Massernes sædelige og aandelige Løftelse
eller for Statens KulturøjemedAnf. Skr. p. 891. 938.. En Statsorden,
mod hvilken saadanne Bebrejdelser kunne rejses, fortjener dog
sikkerligt at afløses af en anden Ordning! Gneists store Beundring for
den gammel-engelske Selvstyrelse er ikke ret forligelig med denne
skarpe Dom, der lader Opløsningsprocessen komme som en Nemesis. —

Det er ingen Undervurdering af Statens Betydning, naar dens
Produktivitet indskrænkes til at finde og hævde Former for et Indhold,
som er givet uden den. Men denne Opfattelse giver os, hvis den er
rigtig, en Advarsel imod at lægge for stor Vægt paa det politiske Liv i
dets Sondring fra Livets andre Sider. I Statslivets Kampe glemmes det
kun altfor ofte, at Folkets Kræfter først og fremmest maa udvikle sig
paa andre Omraader, i Familielivet og i det frie Kultursamfund, og at
de kun, naar dette er sket og stadigt paany sker, paa frugtbar Maade
kunne anvendes paa det politiske Omraade. I Politiken kommer man let
til at sætte Formen over Indholdet.

7. I de faste Former, ved hvilke Folkets Liv ordnes, og ved hvilke det
bliver i Stand til at optræde med samlet Kraftudad til, lægger Folkets
Enhed sig tydeligst for Dagen. De enkelte Individer, Familierne og det
frie Kultursamfund frembyde Billedet af en Mangfoldighed af skiftende
Fænomener. Staten repræsenterer ikke blot Folkets Enhed, men ogsaa de
vigtigste Betingelser for dets varige, udover de enkelte Individers og
Slægtleds Tid rækkende Bestaaen. I Staten har Folket sit mest
koncentrerede Udtryk.

Ved denne Statens Natur er den almindelige Regel given for, hvilke
Opgaver den vil kunne løse. Naar Staten er Folkets centraliserede Magt,
maa det, den skal kunne fremhjælpe, være saaledes beskaffent, at det
kan ledes systematisk udfra ét Punkt, og at Magtanvendelse kan bruges
som sidste Middel til at holde det oppe. Hvor disse to Betingelser
mangle, kan Staten Intet gøre. Men der kan ikke nævnes noget Omraade,
hvor de nævnte Betingelser ikke paa et eller andet Udviklingstrin og i
en eller anden Grad kunne være tilstede. — Hvad og hvor Meget Staten
inddrager under sin Virksomhed, vil være forskelligt under forskellige
Forhold. Hvad en Tid ikke kan tænke sig, at Staten skulde give sig af
med, vil maaske til en anden Tid blive dens Hovedopgave. Enten paatager
den sig hele Virksomheden, som ved Rets- og Forsvarsvæsen, eller den
opretter Anstalter, med hvilke den tillader Privatanstalter at
konkurrere, som ved Undervisningsvæsenet, eller den støtter
Privatanstalter med materiel Bistand, eller den indskrænker sig til at
sikre de frie Bestræbelser den Støtte, som den almindelige Retsorden
yder.

Statens virkelige Styrke bestaar i den Tilslutning, Statsmagten formaar
at vinde hos hele Folket. Jo større Frihed, Staten formaar at overlade
Individ, Familie og Kultursamfund, uden at dog dens Enhed lider
derunder, des stærkere er den. Den personlige og politiske Friheds
Udstrækning er derfor et af de vigtigste Midler til at bedømme en Stats
Udviklingstrin.

Den fulde Harmoni mellem Stat og Folk, Magt og Frihed, Enhed og
Mangfoldighed er et meget fjernt Maal. I Virkeligheden er enhver Stat
en Nødstat, svarer kun højst ufuldkomment til sit Begreb. — Paa den ene
Side optræder Magten endnu stedse paa mere eller mindre brutal Maade.
At øve Magt er forbundet med altfor stor Tilfredsstillelse for
denmenneskelige Egoisme, til at Misbrug ikke skulde indfinde sig.
Dertil komme Frygt og blind Selvopholdelsestrang, som kunne føre
Statsmagten til at brede sig paa Bekostning af de Formaal, den skulde
tjene. Der vil endnu behøves en lang Udviklingsgang, inden vi komme saa
vidt, at Tvang kun anvendes, hvor den i Kraft af Velfærdsprincipet er
aldeles nødvendig. — Paa den anden Side ytrer — ikke sjeldent
foranlediget ved Statsmagtens Overgreb — Friheden sig ofte som
Vilkaarlighed, Kritiksyge, Mistænksomhed og egoistisk Individualisme. —
Disse to Extremer udæske gensidigt hinanden. Der maa snart gøres Front
til den ene Side, snart til den anden Side, forat Udviklingen gennem
rytmiske Svingninger langsomt kan føre os frem i Retning af det angivne
Maal.

                   XXXIX. STATENS STRAFFENDE MYNDIGHED.

1. Historisk har Straffen udviklet sig af Hævn- eller
Gengældelsesinstinktet. I sin simpleste Form ytrer dette Instinkt sig
ved en Bevægelse, som er rettet mod den Kant, fra hvilken man har
modtaget et stærkt og smerteligt Indtryk. Man farer løs mod den
virkelige eller formentlige Angriber. Dette Instinkt er dels en særegen
Form for Selvopholdelsesinstinktet, forsaavidt som den reagerende
Bevægelse fører til at skaffe Aarsagen til Smerte bort, dels hænger det
sammen med den Trang til Bevægelse, til at faa Luft, som følger med
enhver ophidset Bevidsthedstilstand. Det virker blindt. Det kender
ingen andre Grænser end Udtømmelsen af sin Kraft. En forholdsvis ringe
Paavirkning kan fremkalde den voldsomste Tilbagevirkning, naar
Tilstanden i Forvejen er ophidset, ligesom en lille Gnist kan fremkalde
den største Explosion. Men Blindheden viser sig ikke blot i, at der
ofte ikke er noget rimeligt Forhold mellem

menneskelige Egoisme, til at Misbrug ikke skulde indfinde sig. Dertil
komme Frygt og blind Selvopholdelsestrang, som kunne føre Statsmagten
til at brede sig paa Bekostning af de Formaal, den skulde tjene. Der
vil endnu behøves en lang Udviklingsgang, inden vi komme saa vidt, at
Tvang kun anvendes, hvor den i Kraft af Velfærdsprincipet er aldeles
nødvendig. — Paa den anden Side ytrer — ikke sjeldent foranlediget ved
Statsmagtens Overgreb — Friheden sig ofte som Vilkaarlighed,
Kritiksyge, Mistænksomhed og egoistisk Individualisme. — Disse to
Extremer udæske gensidigt hinanden. Der maa snart gøres Front til den
ene Side, snart til den anden Side, forat Udviklingen gennem rytmiske
Svingninger langsomt kan føre os frem i Retning af det angivne Maal.

                   XXXIX. STATENS STRAFFENDE MYNDIGHED.

1. Historisk har Straffen udviklet sig af Hævn- eller
Gengældelsesinstinktet. I sin simpleste Form ytrer dette Instinkt sig
ved en Bevægelse, som er rettet mod den Kant, fra hvilken man har
modtaget et stærkt og smerteligt Indtryk. Man farer løs mod den
virkelige eller formentlige Angriber. Dette Instinkt er dels en særegen
Form for Selvopholdelsesinstinktet, forsaavidt som den reagerende
Bevægelse fører til at skaffe Aarsagen til Smerte bort, dels hænger det
sammen med den Trang til Bevægelse, til at faa Luft, som følger med
enhver ophidset Bevidsthedstilstand. Det virker blindt. Det kender
ingen andre Grænser end Udtømmelsen af sin Kraft. En forholdsvis ringe
Paavirkning kan fremkalde den voldsomste Tilbagevirkning, naar
Tilstanden i Forvejen er ophidset, ligesom en lille Gnist kan fremkalde
den største Explosion. Men Blindheden viser sig ikke blot i, at der
ofte ikke er noget rimeligt Forhold mellemPaavirkning og
Tilbagevirkning. Den viser sig ogsaa i, at der ikke skelnes mellem den
virkelige og den tilsyneladende Aarsag til den smertelige Paavirkning,
og deri, at Tilbagevirkningens videre Følger ikke blive Genstand for
Opmærksomhed. Det Væsentlige er at faa Luft for den indre Uro og
Smerte; — hvilke Objekter det gaar ud over, og hvor meget det gaar ud
over dem, spiller ingen Rolle.

Den Udvikling, som Hævninstinktet undergaar under Samfundslivets og
Kulturens Udvikling, bestaar dels i, at Genstanden for den hævnende
Tilbagevirkning individualiseres, saa at Ingen rammes uden netop den,
fra hvem Paavirkningen udgik, — dels i, at den hævnende
Tilbagevirknings Styrke og Art bestemmes i Forhold til Paavirkningens
Styrke og Art og til den Grad af Bevidsthed, med hvilken den udøvedes,
— dels i, at der ogsaa tages Hensyn til de videre Følger, den hævnende
Tilbagevirkning faar for det Individ, som rammes af den, og for
Samfundet i det Hele. Alt dette forudsætter, at Instinktet stanses i
Farten, — at der anbringes et Mellemrum mellem Paavirkning og
Tilbagevirkning, dette Mellemrum, der overhovedet er saa
betydningsfuldt i Bevidsthedens og særligt i Villiens
UdviklingPsykologi IV, 4. VII B, I—3., — og endeligt at
Tilbagevirkningen ikke bliver enkelte Individers eller Slægters, men
Statens Sag. Først ved denne Række af gennemgribende Forandringer
bliver Hævnen til Straf. Vi ville nærmere betragte nogle af disse
Punkter.

2. Det enkelte Individ betragtes paa primitive Kulturtrin ikke som
isoleret, hverken hvad Rettigheder eller Pligter an gaar. Det er
Familier og Slægter, ikke selvstændige Individer, der staa overfor
hverandre. Hævnen øves derfor af ethvert Medlem af den Slægt, til
hvilken det forulempede Individ hører, mod ethvert Individ af den
Slægt, til hvilken Forulemperen hører. Blod skal flyde, naar Blod er
flydt; det er Hovedsagen; hvis Blod, det er det Underordnede. Hvor den
gamle Familieorganisation endnu raader, som i Albanien, raader ogsaa
denne Betragtningsmaade endnu. Albaneseren modtager derfor ikke den
Fremmede, før han ved Forespørgsel har forvisset sig om,at der ikke er
Blod mellem deres Slægter. I Middelalderen havde Gildebrødrene den
Forpligtelse at hævne hverandre og bøde for hverandre, som forhen
Medlemmer af samme Slægt havde. »Alle skulle bære det,« siger en gammel
Gildestatut, »naar En forsér sig, og Alle lide det Samme«. Det skyldes
den fremskridende Frigørelse af Personlighederne, at efterhaanden
Forestillingen om Skyldens Begrænsning til det enkelte Individ udvikler
sigSmlgn. herom Spencer: Political Institutions. p. 549 ff. — Post: Die
Grundlagen des Rechts, p. 354 ff. — L. Brentano: Die Arbeitergilden. I,
p. 2. — R. Keyser: Efterladte Skrifter. II, p. 359..

Ligesaa lidt som man oprindeligt skelnede mellem det handlende Individ
og hele hans Slægt, ligesaa lidt skelnede man mellem den ydre Handling
og den Villie, som lagde sig for Dagen i den. Man holdt sig til
Handlingens Virkning. Hævninstinktet giver sig ikke Tid til at sætte
sig ind i den Handlendes Tilstand; det mangler desuden ogsaa Evne
dertil. Man holder sig til det Faktum, at der er udgaaet en smertende
Virkning fra ham, at han er et Væsen, der volder Smerte; Andet bryder
man sig ikke om at vide om ham. — Man skelner ikke mellem forsætlige og
uforsætlige Forulempelser, mellem den Skade, der voldes med velberaad
Hu (dolus), og den, der skyldes Ligegyldighed og Forsømmelighed
(culpa). Det ufrivillige og det villede Mord besmittede i lige høj
Grad. Og man straffer — endnu i Middelalderen og senere — Dyr ligesaa
vel som Mennesker!Post anf. Skr. p. 356 ff. — Fustel de Coulanges: La
cité antique. 4 éd. p. 108..

At Hævnen avlede ny Hævn til Gengæld, saa at der indlededes en endeløs
Række af Aktioner og Reaktioner mellem Slægterne, — at det hele Samfund
led under denne Strid. — at Raahed og Grusomhed næredes i Sindene, —
kom ikke i Betragtning, hvor det ubetinget bydende Instinkt raadede.

3. Naar den Erkendelse opstaar, at de stridende Individer og Slægter
høre til ét Samfund, som lider ved deres Strid, og naar de tillige selv
føle Ulemperne ved de endeløse Hævnkampe, kan det før omtalte Mellemrum
indtræde. Der bliver Mulighed for Mægling, og en Overvejelse anstilles,
før der skrides tilGengældelsesakten. De første Domstole vare
Mæglingsdomstole. Var den Skyldige udfunden, og kunde man ikke bringe
Forlig tilveje, blev han overladt til den Forulempedes Hævn, enten uden
videre eller paa visse Betingelser. Formaaede den Forulempede ikke selv
at hævne sig, hjalp Samfundet ham dermed. At Statsmagtens Indgriben dog
foreløbigt ikke betragtedes som en Indgriben af en højeste Instans, ses
af, at den, der ikke var tilfreds med Dommen, i Frankrig (før Ludvig
den Helliges Retsreform) havde Ret til at udfordre Dommeren til
Tvekamp: det var en Appel fra Menneskenes Dom til »Guds Dom gennem
Sværdet« (jugement de Dieu par l'épée). — Det næste Skridt er, at
Samfundet selv tager hele Gengældelsen i sin Haand. Det maa da raade
over tilstrækkelig fysisk Magt baade til at holde Hævninstinktet
tilbage, og til at udføre Dommen. Denne Magt falder naturligt sammen
med den, der opbydes mod ydre Fjender, saa at den retshaandhævende og
den forsvarende Myndighed komme til at hvile i samme HaandMaine: Early
Law and Custom. p. 170 ff. — Spencer: Political Institutions. p. 618 f.
— Post: Die Grundlagen des Rechts, p. 401 ff. — Paa en interessant
Maade fremtræder Overførelsen af Straffemyndigheden til Statsmagten i
Frankrigs Historie i Middelalderen, især i Ludvig den Helliges
Retsreformer. Henri Martin: Histoire de France. 4. éd. IV p. 290—303..
Det var vel ikke blot Hensigtsmæssighedsgrunde, som bevirkede denne
Overgang af Gengældelsesretten fra Individer og Slægter til den højeste
Samfundsmagt. Magthavernes egen Interesse, deres Indflydelse og deres
Indtægt forøgedes ved, at de greb mæglende og dømmende ind i de enkelte
Individers og Slægters Mellemværender, og ved at Bøderne, et af de
vigtigste Gengældelsesmidler, gik i deres Kasse. Men som saa ofte i
Historien blev her det, der hovedsageligt skyldtes egoistiske Motiver,
Betingelse for et væsentligt Fremskridt i etisk-social Henseende. Nu
kunde en Strid for Retten med Grunde og Vidnesbyrd afløse Striden med
blanke Vaaben. Den hele Sag blev nu betragtet fra et højere Stade. Det
kom til at gælde om noget Mere end blot Tilfredsstillelse af
individuelle Instinkter. Samfundet vil bevare sin Fred og sin
Sikkerhed, en af dets første Livsbetingelser, og for detteHensyn maa
baade den Forulempede og den Forulempende, baade Hævner og Angriber
bøje sig. Der kommer nu Straffevedtægter og Straffelove, som regulere
Gengældelsen.

I Stedet for den blinde Hast, hvormed Hævnen fuldbyrdedes, saalænge
Instinktet raadede, træder nu en Afvejen af de Omstændigheder, under
hvilke Forulempelsen er øvet, og en Udmaalen af den Grad af Lidelse,
der paaføres Forulemperen. Selvom denne Udmaaling endnu foretages paa
vel udvortes Vis, saa at man fordrer Øje for Øje og Tand for Tand, er
det dog et Fremskridt i Forhold til det Raseri, der ikke kendte anden
Grænse end egen Udmattelse eller Ofrets Tilintetgørelse. Der er dog nu
Mulighed for, at man kan kaste Blikket længere ud end blot til den
øjeblikkelige Tilfredsstillelse af den kollektive eller individuelle
Hævntrang. Man kan overveje, om den Lidelse, der tilføjes, virkeligt er
nødvendig, og om den ikke, naar den tilføjes i samme Maal, som
Gengældelsestrangen fordrer det, fører Misligheder med sig, som ere
større end den Mislighed, der ligger i, at Gengældelsestrangen maa
hæmmes. Man vænner sig til at betragte den hele Sag fra Samfundets
Synspunkt og at holde sig til, hvilken Betydning den Lidelse, der
tilføjes Forulemperen, har for hele Samfundet — Forulemperen selv
indbefattet. Man opdager, at jo stærkere Statsmagten er, des mildere
kunne Straffene være, uden at Samfundets Fred og Sikkerhed lider
derunder, at paa den anden Side grusomme Straffe vække og nære Vildhed
og Raahed i Folkets Sind og derved selv kunne blive farlige for
Samfundsfreden, — og at det nok saa meget kommer an paa Straffens
Uundgaaelighed, som paa dens StrenghedMan erfarede dette i det 18.
Aarhundrede, da man i flere Lande søgte at virke ved stedse strengere
Straffe. Om Bayern f. Ex., der særligt udmærkede sig i denne Henseende,
siges der: »Forbrydelserne tiltog, jo flere Galger og Stejler der
opstilledes ved Landevejene«. (A. v. Feuerbach: Biogr. Nachlass. I. p.
432). Selve den Grusomhed, hvormed der straffedes, bidrog sikkert til
at øge Raaheden. — Romilly motiverede sin Reform af de strenge engelske
Straffelove med, at Forbrydelserne vare i Tiltagen.. Man anerkender, at
fordi et Menneske er anklaget, er han dermed ikke berøvet sine
Menneskerettigheder,og man drager Omsorg for, at hans Sag kan blive
stillet i det gunstigst mulige Lys.

Det oprindelige Udgangspunkt i Hævntrangen er hermed definitivt
forladt. For Hævntrangen og for Gengældelseslæren er den Lidelse, der
tilføjes Forulemperen, Formaalet. Straffen villes for dens egen Skyld,
og Eftertanken omfatter ikke, hvad der ligger udover det Øjeblik, da
Gengældelsen har ramt sit Offer. Ved Hæmning af den umiddelbare Hævn-
og Gengældelsestrang kan virkelig Retfærdighed, der er Andet og Mere
end blot »Lige for Lige«, komme til at raade. Hovedvægten lægges nu
ikke paa det Instinkt, der kræver Tilfredsstillelse, men paa, hvorledes
Samfundets Tarv kræver, at Forulemperen (som selv vedbliver at høre til
Samfundet) skal behandles. Hvad det primitive Instinkt aldeles saa bort
fra, bliver nu det ledende Synspunkt. Det vil vise sig, at det ogsaa
kun derved er muligt at give en etisk Begrundelse af Statens
Straffemyndighed.

4. Naar det Spørgsmaal opkastes, hvorpaa Statens Straffemyndighed
grunder sig, vil det i det Foregaaende udviklede Forhold mellem
Samfundet og Staten paa den ene Side og Individet paa den anden Side
yære vejledende for vor Afgørelse. (Smlgn. III, VIII og XXXVIII).

Det er Statens Opgave at hævde Retsordenen som en af Grundbetingelserne
for det menneskelige Samfunds Udvikling. Uden Sikkerhed og Fred kan
hverken det enkelte Individ, Familien eller de frie Kultursamfund
trives. Staten anvender derfor sin tvingende Magt, naar et Individ
vægrer sig ved at opfylde de Pligter, som ifølge den gældende Retsorden
paahvile det. Og hvor Individet paa et eller andet Punkt bryder
Retsordenen, træder Statsmagten til forat opretholde denne. Dette kan
ikke ske blot ved at stanse og tilbagevise Angrebet. I Bruddet paa
Retsordenen kundgør der sig en Villie, som, hvis det tillodes den at
gaa konsekvent frem, som den har begyndt i den udøvede Gerning, vilde
sprænge Statssamfundet. Derfor underkaster Staten Overtræderen en
saadan Behandling, at Forholdet mellem hans Villie og Retsordenen kan
blive et harmonisk og ikke, som i den udøvede Handling, et disharmonisk
Forhold. Den paatvinger ham en Opdragelse, ved hvilken han kan blivei
Stand til at holde sig indenfor de Grænser, Retsordenen foreskriver.
Han øves i Selvbeherskelse, og han vænnes til Arbejde. Den optræder
herved ikke som en helt fremmed Magt overfor ham. Den maa intet Øjeblik
glemme, at han selv er et Led af Slægten og af Samfundet. Den behandler
ham ikke som blot Middel for sine Formaal, ofrer ham ikke for
Samfundets Skyld. Hvad det gælder om, er saavidt muligt at faa
Samfundets og Overtræderens Interesse til at falde sammen, saa at
social Sikkerhed og Orden hævdes igennem en Opdragelse, der bliver til
Gavn for selve den, der har krænket dem.

Naar Staten som Retsordenens Haandhæver staar overfor et Individ, som
har brudt Retsordenen, saa er det egentligt to etiske Systemer, der
staa overfor hinanden. Med Rette har Grotius i sit berømte Værk
fremstillet dette Forhold som et Krigsforhold, en Krig mellem den
Enkelte og Samfundet, i Analogi med Krigene mellem Enkelte indbyrdes og
mellem Samfundene indbyrdesSe Den nyere Filosofis Historie^2. I, p. 53
f.. Princip staar mod Princip, og ingen Forhandling er mulig, saalænge
Individet fastholder de Forudsætninger, der førte ham til Retsbruddet.
Hvor et Sammenstød mellem forskellige Principer og Systemer finder
Sted, der er, som vi have set (III, 13) praktisk-psykologisk
Paavirkning det eneste Middel, der kan føre til en Forstaaelse. Det
gælder om Forandring af det psykologiske Grundlag, en saadan
Forandring, som al Opdragelse tilsigter. Før Opdragelsen er fuldendt,
kan Individet naturligvis ikke anerkende Berettigelsen af den
Behandling, det underkastes. Men Statens Berettigelse beror paa, at den
vil gøre ham skikket til at leve i Samfundet. Den Opdragelse, Individet
underkastes, er først og fremmest en politisk eller juridisk Opdragelse
til Legalitet. Individet lærer, at det staar sig bedst ved at rette sig
efter Loven i sin Handlen, hvilke Tanker det saa ellers gør sig. Det er
Selvopholdelsesdriften, som der først og fremmest appelleres til. Ved
de elementære Fordringer, Retsordenen stiller, kommer det jo, naar galt
skal være, kun an paa den ydre Præstation. Mender er ingen Grund til,
at Staten ved sin Behandling af det Individ, der har forbrudt sig,
altid skal blive staaende ved den ydre, juridiske Opdragelse. Denne bør
være bestemmende for Straffens Art og Varighed. Men derved udelukkes
ikke, at man kan forsøge at paavirke Individet i etisk Henseende forat
udrydde det Onde med Rode. Først naar Individets hele Sindelag og
Tænkemaade er udviklet saaledes, at det ikke blot af egoistisk
Interesse, men af indre Overbevisning bøjer sig for Retsordenen, først
da er denne fuldstændigt genoprettet ved Bruddet, og mere end
genoprettet, da den i Stedet for en Fjende har vundet en Ven. Arbejde
vil være det vigtigste Opdragelsesmiddel. Meget ofte er Aarsagen til
Overtrædelsen den, at Individet søger Vinding gennem Bedrag og Overgreb
i Stedet for gennem ærligt og redeligt Arbejde. Men en mere direkte
Paavirkning er ikke udelukket. Den etiske Opdragelse maa naturligvis
ikke øves saaledes, at der derved sker Brud paa Religionsfriheden. Den
bør i Form og Metode være forskellig for de forskellige Individer efter
deres Standpunkt. Det vilde være en Extrastraf, hvis Individet skulde
nødes til at lade sig undervise i en anden Konfession end dets egen.
Hvis Individet er konfessionsløst, maa Opdragelsen ledes af en Lærer
eller en anden til alvorlig Paavirkning egnet Personlighed. Hvor
Bruddet paa Retsordenen, hvad der saare ofte er Tilfældet, udspringer
af legemlig og aandelig Forkommenhed, vil der kunne udrettes Meget ved,
at Individet — maaske for første Gang i sit Liv — kommer til at staa
overfor Mennesker, som det føler, at det kan have fuld Tillid til.
Allerede dette vil, uden megen Dogmatiseren og Moraliseren, kunne
medføre vigtige etiske Forandringer i Individets Natur. Vel hører denne
etiske Opdragelse mere ind under den Maade, hvorpaa Straffen
fuldbyrdes, end under selve Straffen. Den kan kun finde Sted, hvor
Individet viser sig modtageligt eller endog føler Trang til Paavirkning
i den omtalte Retning. Man har endog villet afvise Statens Ret til at
gribe ind i den Enkeltes etiske Udvikling, fordi intet Menneske har Lov
til at gøre sig til Dommer over Andres indre Sindelag, og Staten ikke
har Ret til at anvende Magt foratforbedre den myndige
StatsborgerFichte: Grundlage des Naturrechts. II, p. 114. — Goos:
Indledning til den danske Strafferet. p. 63.. Men fra den sociale Etiks
Synspunkt er der ikke Grund til at skelne saa skarpt mellem Straf og
Straffuldbyrdelse, som det af tekniske Grunde maaske er nødvendigt i
Retsvidenskaben. Den, som dømmes til en Straf, dømmes jo ogsaa til
Straffuldbyrdelsen og til Alt, hvad den fører med sig, og i mange
Tilfælde er den etiske Forbedring enten en naturlig Fortsættelse af
eller en nødvendig Betingelse for den juridiske. Det vil vise sig
umuligt at fastholde en skarp Forskel mellem dem. Forholdet mellem det
juridiske og det etiske Element i selve den retsstridige Handling vil
jo ogsaa være forskelligt i hvert enkelt Tilfælde. Ved nogle Retsbrud
(som politiske Forbrydelser og Politiforseelser) kan det etiske Element
saa godt som mangle, eller der foreligger maaske endog en af de
Konflikter mellem Moral og Ret, som ikke kunne undgaas. De største og
mest indgribende Brud paa Retsordenen behøve ikke ogsaa at være de i
etisk Henseende mest betænkelige. »Omstændighedernes Forvikling«, siger
A. S. ØrstedOm de første Grundregler for Straffelovgivningen. (Eunomia
II). p. 8., »kan ofte føre et Menneske, der langtfra ikke er død for
det Gode og Ædle, til de farligste og skadeligste Forbrydelser, medens
en Forbrydelse af lidet betydelige Følger kan forraade et i Bund og
Grund fordærvet Sindelag. Hvo vil paastaa, at Mord eller at
Statsforbrydelser ubetinget røbe større sædelig Fordærvelse end
Bedrageri?« Til dette Ørsteds Spørgsmaal maa der efter flere
Sagkyndiges Erfaringer svares, at Mordere netop meget ofte staa moralsk
højere end andre Forbrydere. (Se nedenfor i 6). — Man kan derfor ikke
begrunde Statens Strafferet uden at fordre, at Straffen
individualiseres saa meget som muligt. Det er særligt det stedse
forskellige Forhold mellem det juridiske og det etiske Element, som gør
denne Fordring nødvendig. Uden Individualisering bliver det Individ,
der straffes, behandlet som blot Middel for Samfundets Trang til at
opretholde sin Retsorden. Men ved den individualiserende Opdragelse,
som vi fordre, bliver der intet Punkt, hvor denVirksomhed, hvormed
Retsordenen opretholdes, ikke tillige er en pædagogisk Virksomhed
overfor det Individ, der har overtraadt den. Statens Straffevirksomhed
faar des større etisk Begrundelse og Berettigelse, jo mere den nærmer
sig til dette Ideal. Statens Ret til at underkaste Overtræderen en
Opdragelse, der gør ham skikket til at fyldestgøre de elementære
Betingelser for Samliv med Andre i et ordnet Samfund, hviler væsentligt
paa samme Grundlag som dens Ret til at drage Omsorg for Børns
Opdragelse og Undervisning. Begge Steder hævder Staten det Niveau,
under hvilket dens Medlemmer ikke maa synke, og søger at hjælpe dem op,
som endnu ikke have naat det, eller som ere sunkne ned derunderDen her
givne Udvikling af Straffemyndighedens ideale Begrundelse slutter sig
nærmest til en enkelt Side af Fichtes Teori. Fichtes Teori som Helhed
er en Straffetruselsteori (ligesom A. Feuerbachs og A. S. Ørsteds) og
uholdbar, da den konsekvent maa gøre det Individ, der straffes, til
blot Middel for Samfundet. Men ved den nærmere Udvikling af sin Teori
kommer han ind paa Tanker, der kunne benyttes som Grundlag for en helt
anden Teori. Iøvrigt er den pædagogiske Straffeteori af meget gammel
Oprindelse. Den stammer fra Platon som en nødvendig Konsekvens af denne
store Tænkers Brud med den gamle Gengældelseslære. (Smlgn. XII, 2)..

Den Begrundelse af Statens Straffemyndighed, der bygger paa Straffens
pædagogiske Virkning, har sin store Betydning ved at opstille det
Ideal, Straffevæsenets Ordning skal stræbe at nærme sig til. Det er
ingen Indvending mod den, at dette Ideal ikke naas i Virkeligheden, ja,
at de saakaldte Forbedringshuse meget ofte ere
ForværringsanstalterGarofalo: La criminologie. Paris 1888. p. 98; 129
ff.. Dette viser kun, at der behøves et Ideal, som kan tjene til
Maalestok og vise den Retning, i hvilken der skal arbejdes. Og mod den
Betragtning, hin Begrundelse hviler paa, nemlig at det enkelte Individ
er og vedbliver at være Led af Samfundet, selvom det krænker Samfundets
Love, ligesaavel som syge og uarbejdsdygtige Individer høre med til
Samfundet, kan der ikke rejses Indvendinger. Det Individ, som bryder
Retsordenen, er selv blevet til og har udviklet sig indenfor Samfundet.
Dets Karakter og hele Tænkemaade er for en stor Del bestemt ved den
Aand,der raadede i Samfundet, og ved de Forhold, Samfundet havde lagt
til Rette for det. I Retsbruddet kunne vi ofte se en simpel Virkning af
Misligheder og Brøst i Samfundet. Ved at dømme Overtræderen dømmer
Samfundet forsaavidt sig selv. Naar Samfundet saaledes i Retsbruddet
for en større eller mindre Del maa se sit eget Værk, sin egen Skyld,
forvandler Berettigelsen til at opdrage Overtræderen sig til en
Forpligtelse. og Nødvendigheden af den individualiserende
Behandlingsmaade bliver saa meget mere indlysende. Kun en Opfattelse,
der betragter Individet som absolut Udgangspunkt for alle sine
Handlinger, vilde kunne hævde, at det ved at overtræde Retsordenen
aldeles skiller sig fra Samfundet, saa at dette ikke længere har nogen
Forpligtelse overfor det. Det er dog ikke blot indeterministiske
Anskuelser, der kunne komme til dette Resultat. Den saakaldte
italienske Skole i Kriminologien (Lombroso og hans Skole), der
forklarer Vaneforbryderne som atavistiske Fornyelser af en
Mennesketype, de civiliserede Samfund væsentligt ere komne ud over,
mener ligeledes at kunne hævde, at Samfundet ikke har nogen Medskyld
eller Forpligtelse overfor ForbryderneKfr. Garofalo: La criminologie.
p. 55 ff., 117 ff.. Det er dog klart, at det allerede er et Tegn paa
Ufuldkommenhed i Samfundet, at arvelige Dispositioner stadigt holde sig
og kun vente paa god Lejlighed til at gaa over i Virkelighed. Det
viser, at Samfundsaanden ikke virkeligt formaar at gennemtrænge de
enkelte Individers Natur, og at Opdragelse og sociale Forhold ikke ere,
som de bør væreSe min Kritik af den italienske Skoles Lære i Etiske
Undersøgelser. p. 73—81..

Jo mere man faar Øjet op for Samfundsforholdenes Indflydelse paa
Individernes Karakter og Handlemaade, desmindre vil man vente store
Virkninger af Straffesystemet alene. Dette maa ses som et Led i hele
den store Opdragelsesproces, Slægten underkastes gennem Samfundets
Institutioner. Som i den sædvanlige Barneopdragelse vil ogsaa i den
sociale Opdragelse en indirekte og forebyggende Indflydelse mere og
mere træde i Stedet for den direkte Indgriben, ved hvilken man i
Straffen søger at raade Bod paa den Skade, der er sket. AlleredeThomas
More rettede i sin Utopia den Anklage mod Samfundet, at det først
frembragte Tyve og siden straffede dem. Som i Medicinen vil ogsaa i
Retslæren sikkert Hygiejne og Profylaktik træde i Stedet for den
Kureren, der først kan anvendes, naar Ulykken er sket, og da ofte
anvendes forgæves. —

Den pædagogiske Straffeteori giver den mest ideale Begrundelse af
Statens Straffemyndighed. Men den er ikke tilstrækkelig. Naar den ene
og alene lægger Vægt paa, at det enkelte Individ voxer ud af Samfundet
og stedse vedbliver at være Led af dette, overser den, at den, der
overtræder Samfundets Lov, optræder som Samfundets Fjende og afgiver et
Forbillede, som let kan finde Efterfølgelse. Forbrydelsen etablerer en
Krigstilstand mellem Individ og Samfund og stiller derved en anden
Opgave for Samfundet end den blot opdragende, nemlig den at hævde
Retsordenen og hindre, at det enkelte Brud bliver et Præcedens. Derfor
maa ogsaa Modsætningsforholdet mellem Samfundet og det enkelte Individ
betones. Denne Betragtning lægges til Grund i Afskrækkelses- og
Straffetruselsteorierne. Her ses Straffens Formaal i at virke
afskrækkende, idet der statueres et Exempel, ligesom naar en Glente
nagles til Ladeporten, eller man opfatter Sagen saaledes, at
Statsmagten i sine Straffelove udtaler Trusler mod dem, der udøve visse
Handlinger, og at Straffen, som udgaar over den enkelte Forbryder,
staar som Vidnesbyrd om, at Truslerne ere alvorligt mente. Retten til
at afskrække og true udledes af Statens Ret til at være, af dens
Betydning for menneskelig Velfærd.

Afskrækkelsesteorien, der især hyldes af Jurister og Statsmænd (blandt
Filosoferne af Schopenhauer)Die Welt als Wille und Vorstellung. II.
Kap. 47. — Kfr. i den danske Literatur A. S. Ørsted: Om de første
Grundregler for Straffelovgivningen. (Eunomia II). 1817. — I den nyeste
Tid har F. Tønnies taget Ordet for Straffetruselsteorien. (Probleme des
Verbrechens und der Strafe — i Tidsskriftet »Deutschland«.
Oktbr.—Novbr. 1902)., staar i et interessant Forhold til
Gengældelsesteorien og Opdragelsesteorien. Den betragter ikke Straffen
som Formaal, men som Middel. Derved skiller den sig fra
Gengældelseslæren og faar ligesom den pædagogiske Teori en teleologisk
Karakter. Men medens denpædagogiske Teori betragter selve det Individ,
der straffes, som Formaal, betragter Afskrækkelsesteorien det som
Middel, idet det straffes forat indgyde Andre Skræk eller forat vise,
at Straffetruslerne virkeligt udføres. Formaalet for Straffen ligger
for den i Virkningen paa det øvrige Samfund, især i den Sikkerhed, der
opnaas. Den lægger ikke saa stor Vægt paa, hvorledes Straffen virker
paa dem, der straffes, men paa, hvorledes den virker paa dem, der ikke
straffes. Det kommer an paa, at Haabet om at undgaa Straf slaas ned. Og
det gælder især om at hindre det første, farlige Skridt paa
Forbrydelsens Bane. Denne Teori ligner Gengældelsesteorien deri, at den
ikke forudsætter nogen Interesse for, hvorledes det gaar Individet
under og efter Straffens Fuldbyrdelse. Konsekvent vil den heller ikke
lægge nogen Vægt paa den Grad af Bevidsthed, med hvilken
Lovovertrædelsen er sket; det afgørende Synspunkt bliver Handlingens
Farlighed, der gør det nødvendigt gennem Afskrækkelsen at sætte en Bom
for alle Forsøg i lignende Retning. Hvad dens erfaringsmæssige
Virkninger angaar, har den det fælles med Opdragelsesteorien, at den
ikke fuldstændigt bekræftes ved Erfaring. Skønt det er lettere at
fremkalde Skræk end at bevirke en virkelig Karakterforandring, saa
viser Erfaringen dog, at Forbrydelser meget ofte begaas af Individer,
der flere Gange ere straffede, og det kriminologiske Problem ligger
netop i de Tilbagefaldendes (Recidivisternes) store Antal. End ikke den
Straf, som især maatte formodes at virke afskrækkende paa Andre,
Dødsstraffen, har erfaringsmæssigt denne Virkning.

Men baade Opdragelses- og Afskrækkelsesteorien angive Formaal, der
nødvendigvis maa tilstræbes overfor Lovovertræderne. I en fuldstændig
Straffeteori maa begge være forenede. Straffen vil da paa én Gang virke
karakterændrende paa den, der straffes, og staa som et Exempel paa, at
Retsordenen ikke kan krænkes. Det Individ, der straffes, vil da staa
paa én Gang som Formaal og som Middel. Til at gennemføre en saadan
Opfattelse udfordres ganske vist en Kunst og en Menneskekundskab, som
endnu ikke staa til Raadighed. Man er først i de senere Aar begyndt at
studere Fangerne og Fængselsvæsenetpaa videnskabelig Maade. Men den
afgørende Maalestok for Straffevæsenets Fuldkommenhed eller
Ufuldkommenhed vil dog være at hente fra den Grad, i hvilken det er
lykkedes at forbinde Opdragelse og Afskrækkelse. Denne Maalestok er kun
en speciel Anvendelse af den frie Personligheds Princip (VIII, 6), og
Straffeteorien hænger saaledes sammen med Etikens Grundtanker. En
filosofisk Straffeteori kan ikke give Andet og Mere end en saadan med
de etiske Grundtanker stemmende Maalestok til Brug ved Vurderingen af
det faktisk bestaaende Straffevæsen. Erfaringen viser ogsaa, at det
mere og mere bliver Principet om den nøje Forbindelse af Opdragelse og
Afskrækkelse, der bestemmer Dommen over Straffevæsenet, som det
fremtræder paa givet Sted og til given Tid. Snart faar Opdragelsen,
snart Afskrækkelsen Overhaand som ledende SynspunktSmlgn. Francis
Hagerup: Et Blad af Straffens Historie. (Nordisk Tidsskrift, udg. af
den Letterstedtske Forening. 1893).. I Modsætning til de tidligere
herskende Gengældelses- og Afskrækkelsesteorier gjorde det 18.
Aarhundredes Filantroper den pædagogiske Teori gældende. Man fordrede
en human Behandling af dem, der skulde straffes, og stillede deres
Forbedring som Straffens Formaal. Selvom denne filantropiske Bevægelse
ofte havde en sentimental Karakter og ofte førte til Slaphed og
ubetimelig Lemfældighed i Straffevæsenet, er det utvivlsomt, at den
gjorde en god Gerning ved at hævde det straffede Individs Ret. Den
apellerede til et højere Retfærdighedsbegreb end de tidligere
Synsmaader kendte, et Retfærdighedsbegreb, som det ganske vist ikke
lykkedes at fremstille i klare og bestemte Former. I den nyeste Tid er
der en Tendens til at fremdrage Afskrækkelsessynspunktet igen; men da
den filantropiske Bevægelse havde ført til at sætte Frihedsstraffe i
Stedet for de tidligere saa hyppige legemlige Straffe, og da
Frihedsstraffene, især de kortvarige, have vist sig ikke at virke
tilstrækkeligt afskrækkende, staar man her overfor store praktiske og
teoretiske Vanskeligheder. Tillige have de kriminalantropologiske
Undersøgelser begyndt at yde et Indblik i Forbrydernes Natur og have
særligt godtgjort, at der findes store Forskellighedermellem de
Individer, der overtræde Statens Love, saa at den Behandling, der
overgaar dem, ogsaa maa være forskellig og ikke blot kan være bestemt
ved selve Overtrædelsen som ydre Faktum. Baade Gengældelses-,
Afskrækkelses- og Forbedringsteorierne oversaa de individuelle
Forskelligheder og vare tilbøjelige til at betragte alle Mennesker som
ens. I den nyeste Tid har man søgt at tage Hensyn til de individuelle
Forskelligheder ved at indføre betingede Straffedomme, d. v. s.
saadanne, der kun udføres, naar Individet endnu en Gang forser sig, og
ubestemte Straffedomme, d. v. s. saadanne, hvor Straffetidens Længde
beror paa, hvorledes Individets Karakter ytrer og udvikler sig under
Straffuldbyrdelsen. Man er tillige bleven mere og mere klar over, at
Forbrydelsen er et socialt Fænomen, der hænger sammen med mange andre
sociale Fænomener. Det kriminologiske Problem staar ikke isoleret, men
hænger nøje sammen med de andre sociale Problemer. Man kommer derved
ind paa den allerede omtalte Opfattelse af Straffen som Middel til
Bekæmpelse af Forbrydelsen betragtet som socialt Onde. Denne Opfattelse
har den »internationale kriminalistiske Forening« lagt til Grund, og
har tillige indskærpet, at Straffen ikke maa løsrives af sin
Forbindelse med de andre Midler til Bekæmpelse, særligt til
Forebyggelse af Forbrydelsen. Det bestemte Udtryk Bekæmpelse er altsaa
sat i Stedet for de ældre Teoriers bestemtere Udtryk Forbedring,
Afskrækkelse, Gengældelse. Kriminalpolitik træder i Stedet for
Straffeteori. Det bliver fremtidig Erfarings Sag at afgøre, hvor Meget
der kan naas ad den forebyggende Vej, især ved Forbedring af
Opdragelsesvæsenet og af de økonomiske Forhold, og hvor Meget der kun
kan naas gennem Tilføjelse af Straffelidelse. Man vil sikkert komme til
at stille større Fordringer til Samfundet, naar der skal tages Hensyn
til alle Variationer af Lovovertrædere, end da man lod sig nøje med —
saa snart en Lovovertrædelse mentes at være konstateret — at sætte
Vedkommende i Hullet eller paa Galejerne eller at hugge Hovedet af ham.
Stedse vil dog Maalestokken ved Vurderingen af den Maade, paa hvilken
Forbryderne behandles, være den, i hvilken Grad det enkelte Individ
kommer til atstaa som Formaal og ikke blot som Middel. Under en eller
anden Form vil det Problem, der kom frem under Kampen mellem
Gengældelses-, Afskrækkelses- og Forbedringsteorierne, stedse fremtræde
paany.

Naar man opfatter Straffen som et Middel ved Siden af flere andre til
Bekæmpelse af Forbrydelsen som socialt Fænomen kan det blive et
Spørgsmaal, om man da endnu tager Ordet Straf i samme Betydning som
den, i hvilken det forekom i de ældre Opfattelser. (Smlgn. ovenfor V,
3. f.). En skarpsindig Tænker har benægtet dette. »Begrebet Straf«,
siger F. Tönnies, »maa forvandles til et højere Begreb, nemlig til
Begrebet om en hensigtsmæssig Behandling af Forbryderen.« Til en saadan
hensigtsmæssig Behandling behøver i og for sig Lidelse ikke at høre.
Naar Individet er blevet tvunget til, saavidt det er muligt, at oprette
den Skade, det har voldet Andre, saa maa dets øvrige Behandling
konsekvent være af helbredende og opdragende ArtF. Tönnies: Die
Verhütung des Verbrechens. (Deutsche Worte. Wien 1891). — Tönnies
omtaler min i første Udgave af dette Værk fremstillede Teori som en ren
Porbedringsteori. Det var dog min Mening (som jeg i de senere Udgaver
har søgt at faa klarere frem), at ogsaa Afskrækkelse staar som
nødvendigt Formaal, og at Maalestokken for et givet Straffevæsens
Fuldkommenlied ligger i den Grad, i hvilken de to Formaal forbindes,
navnligt forbindes saaledes, at Afskrækkelsen ikke breder sig paa
Opdragelsens Bekostning. (Se 1. Udg. p. 379)..

5. Efter den her udviklede Opfattelse straffes der ikke blot, fordi en
Overtrædelse har fundet Sted, men ogsaa forat ingen Overtrædelse skal
finde Sted (ikke blot: qvia peccatum est, men ogsaa: ne peccetur). Det
er Fremtiden, ikke Fortiden, som gør Straffen nødvendig. At ingen
Overtrædelse finder Sted, vil jo sige, at Retsordenen staar ved Magt,
og det er det, der skal opnaas. Det er altsaa her et klart og bestemt
Formaal, som opnaas eller dog kan opnaas ved Straffen, — om ikke ved
Straffen alene, saa ved den i Forbindelse med andre Midler mod det
sociale Onde, som Forbrydelsen er. Og detteFormaal finder igen sin
Begundelse ved det almindelige Velfærdsprincip.

Ved den Antagelse, at Straffen maa tjene et Formaal og ikke har sin
Gyldighed »i sig selv«, staar den udviklede Opfattelse i bestemt
Modsætning til Gengældelsesteorien, ifølge hvilken det skal være en
Nedværdigelse baade af Straffemyndigheden og af den Personlighed, der
straffes, naar Straffen betragtes som Middel. Og da Gengældelsesteorien
endnu har saa stor Indflydelse paa de almindelige Forestillinger om
Forbrydelse og Straf, at den maaske endog maa siges at være en af de
væsentligste Hindringer for en rationel Ordning af Straffevæsenet, maa
vi noget nærmere undersøge denne Teori og prøve dens Berettigelse.
Gengældelsesteorien hævder det som en evig, selvindlysende etisk
Sandhed, at hvo som øver Ondt, over hans Hoved skal Ondt komme. Men er
det virkeligt selvindlysende? Og er det en etisk Tanke? Hvorfor skal
det Onde, hvorfor skal Lidelsen i Verden forøges, fordi der en Gang er
øvet Ondt? Det er jo dog ligefrem at gøre Ondt værre, saalænge man ikke
paaviser et bestemt Gode, der opnaas ved det Onde, man lader følge
efter det en Gang udøvede. Men et saadant Formaal vil man ikke kunne
angive uden at beraabe sig paa Velfærdsprincipet og altsaa komme ind
paa »Nyttemoralen«. Kant betragtede det som et »kategorisk Imperativ«,
at et Menneske skal behandles, som han selv behandler Andre. Men det er
Magtsprog uden Begrundelse. Derimod følger det med stor Klarhed af
Velfærdsprincipet, at Tilføjelse af Lidelse ikke er tilstedelig, lige
meget hvem den rettes imod, naar der ikke derved opnaas et saameget des
større Gode for den Enkelte selv eller for Samfundet eller for begge.
Ondt maa ikke gengældes med Ondt, naar dette sidste Onde ikke er et
forklædt Gode. Og det følger ligeledes af Velfærdsprincipet, at Ingen
maa behandles som blot Middel — heller ikke, eller allermindst, som
Middel for blinde Instinkters Tilfredsstillelse eller abstrakte
Maximers Anvendelse. Gengældelsen er enten et Udslag af Hævninstinktet
eller et abstrakt Fornuftprincip, der paastaas at være selvindlysende.

»Men« — vil man sige — »det var ogsaa en Fejl af Kant at betragte hin
Sætning som en ren Fornuftsætning. Den faarførst sin Betydning, naar
den betragtes som Udtryk for Samfundets etiske Følelse, der er oprørt
over Forbrydelsen og først tilfredsstilles ved Forbryderens Lidelse.
Forbryderen maa udsone sin Skyld; først derefter kan han igen gælde som
Led af Samfundet«. — Hermed gør man ikke Sagen bedre. Ti med hvilken
Ret skal den Enkelte lide forat tilfredsstille de Andres Følelse? Man
maa godtgøre denne Følelses Værdi og Berettigelse, før man kan fordre
en Tilfredsstillelse af den, som gaar ud over et Menneske. Menneskers
Følelser kunne sættes i Bevægelse ved mange forskellige Ting, og man
maa altsaa godt gøre, at denne bestemte Følelse har Ret til at faa sin
Fordring opfyldt. Hvis man forsøger at godtgøre dens Berettigelse, vil
man atter havne i Velfærdsprincipet. Kun da er den offentlige
Indignation og Oprørthed berettiget, naar den er motiveret ved en
Krænkelse af Samfundets Livsbetingelser og fordrer, hvad der er
fornødent til at hævde disse. Det forholder sig med den Lidelse, Staten
paafører i Straffen, som med den, der føles i Angeren. Heller ikke
denne var jo (se V, 3) »i sig selv« af etisk Værdi, men kun ved at være
et nødvendigt psykologisk Gennemgangsled.

Dersom den oprørte Følelse virkeligt er af sympatisk Natur og ikke en
Opblussen af det primitive Hævninstinkt, vil den vel fordre en Soning,
en bestemt Lidelse, der skal komme over Overtræderen for hans Gerning;
men den vil ikke stanse derved som det sidste Maal. Hvis den gør det,
virker kun Trangen til at faa Luft uden Hensyn til Følgerne, denne
Trang, som saa ofte forvandler de sympatiske Følelser til
EgoismePsykologi VI C, 7.. Den sande Sympati er det ikke blot om at
gøre at faa Luft; den vil forøge Lystfølelsen i Verden og forminske
Lidelsen; det vilde da være en Selvmodsigelse, om den paa noget Punkt
fandt sit Maal naat ved Tilføjelsen af Lidelse. — Ogsaa Overtræderen
selv ønsker ofte Soning. Denne Trang indeholder intet Mystisk og heller
intet Bevis for Gengældelseslæren. Det er psykologisk forstaaeligt, at
den, hos hvem Angeren begynder at virke, føler en Lettelse ved den
fysiske Lidelse. At underkaste sig denneer en Udladning, er en Vej til
at faa Luft for den stærke aandelige Spænding. Ved at underkaste sig
Lidelsen viser han dernæst sin alvorlige Villie til at genoprette det
normale Forhold til Retsordenen; ved at lide den Straf, denne
foreskriver, fyldestgør han jo allerede en af dens Fordringer. Det
forholder sig hermed som med den smertelige Selverkendelse, hvilken det
Individ, der virkeligt har brudt med en forkastelig Villiesretning,
villigt gennemgaar. (Se V, 3). En Morder vil, som Fichte har bemærket,
kunne føle det retfærdigt, at han bliver dræbt, selvom det sker ved en
anden Forbryders Haand eller ved en Magt, der ikke véd Noget om hans
Forbrydelse.

Bag den »Fornuft« og den »Følelse«, man beraaber sig paa til Fordel for
Gengældelsestankens selvindlysende Karakter, ligger det gamle, i
Menneskenaturen dybt indgroede Hævninstinkt. Naar vi gaa tilbage til
det, forstaa vi godt, at Begrundelsen mangler. Ti Instinktet ledes ikke
af Tanken om noget Formaal, men bestaar blot i Trangen til at foretage
visse Handlinger. Og da Handlingerne i dette Tilfælde have været og
tildels endnu ere af stor Betydning for Individets og Slægtens
Selvopholdelse, forstaa vi, at Instinktet holder sig og er vanskeligt
at overvinde. Det var derfor saa mærkeligt et Fremskridt i
Menneskehedens etiske Udvikling, da man begyndte at tvivle om det
Selvindlysende i den Sætning, at Ondt skal gengældes med Ondt. (XII,
2). — Højst forunderligt er det, at selv Kant kunde mene i
Gengældelsesprincipet at have en evig etisk Sandhed, og at Fichte og A.
S. Ørsted, der forkastede dette Princip i Retslæren, kunde holde paa
det i Etiken!Fichte: Grundlage des Naturrechts. II, p. 128. — A. S.
Ørsted: Om de første Grundregler for Straffelovgivningen. (Eunomia II).
p. 4. — I en interessant Afhandling Vergeltung und Zurechnung (i 5. og
6. Bind af »Vierteljahrsschrift fur wissenschaftliche Philosophie«) har
E. Laas søgt at hævde Gengældelsens etiske Betydning og at opfatte
Straffen som »eticeret Hævn«. Men jeg kan ikke finde, at han fremfører
Noget, som besvarer den ovenfor fremførte Tvivl, og det forekommer mig
at være uberettiget at bruge Ordet Hævn, naar enhver egoistisk Trang
skal tænkes borte. (Se især 5. Bind p. 152 f.). I lignende Retning som
Laas udtale sig to indbyrdes saa forskellige Tænkere som Lotze
(Grundzüge der praktischen Philosophie § 64—65) og Dühring (Cursus der
Philosophie. p. 226). — Deraf at Straffen har sit historiske Udspring
af Slægts- og Privathævnen, følger ikke, at dens etiske Berettigelse
grunder sig paa Hævninstinktet. (Smlgn. I. 4; XIII, 4).Den Energi, som
lægger sig for Dagen i Hævn- og Gengældelsesinstinktet, behøver ikke at
gaa tabt, fordi Instinktet maa undergaa en væsentlig Metamorfose. Der
behøves stadigt stærke og levende Følelser af Indignation og Harme
forat hævde den krænkede Retsorden og træde i Skranken for den. Det er
kun det Formaalsløse i disse Følelser, vi tale imod. Fordi Tilføjelse
af Lidelse ikke er det sidste Maal, kan der meget vel være Plads og
Brug for en levende Retfærdighedsfølelse. Ved Nemesis forstod
Aristoteles den Følelse, vi have, naar vi se Lykken falde i Uværdiges
LodEth. Nic. II, 7.. En saadan Harme over Misforhold mellem indre og
ydre Lykke er en vigtig etisk Kraft. Men denne Harme behøver ikke at
stanse ved Ønsket om Lidelse for dem, der have øvet Ondt; den svækkes
ikke ved, at denne Lidelse betragtes som Middel til en
Karakterforandring hos Udøveren.

Hvor Gengældelsestrangen ikke ligefrem virker i Selvopholdelsens
Tjeneste, beror dens Tilfredsstillelse paa en Illusion. Hvad opnaar man
egentligt ved Gengældelsen? Det Onde, som er sket, kan ikke gøres
ugjort, og hvorledes kan det være en Lindring for os, at Gerningsmanden
kommer til at lide? Illusionen er her en lignende som ved Misundelse og
Skadefrohed. Man har opnaat, at man har faaet Luft; men Intetsomhelst i
Tingenes Orden er forandret, uden forsaavidt som Lidelsens Sum i Verden
er forøget. Denne Illusion ved Hævnen har Bjørnson skildret i
»Bergljot«: Hævn? — Hvem nævner Hævn? Kan Hævnen vække mine Døde eller
dække over mig for Kulden? Findes i den et tilstængt Enkesæde eller
Trøst for en barnløs Mor?

6. Det kunde synes, som om Gengældelsesprincipet egnedesig
fortræffeligt til at anvendes ved Straffens Udmaaling. Det synes at
være en klar og rimelig Tanke, at man skal behandles ganske, som man
behandler Andre. Man finder det selvindlysende, at den, der har dræbt
en Anden, selv skal dræbes. Men man vil allerede (paa vort nuværende
Trin af etisk Udvikling) blive noget betænkelig ved at slaa Øjet ud paa
den, der har slaaet Øjet ud paa en Anden. Og nu den, der har begaaet
Voldtægt, hvorledes skal han straffes efter Gengældelsesprincipet? Kant
mente ved Kastration. Men det er allerede en stærk Afvigelse fra
Principet Lige for Lige. Dette kan ikke gennemføres, og hvor det synes
at kunne anvendes, er det snarere en vis Symbolik, der træder i Kraft,
end en virkelig, fornuftig Forbindelse mellem Gerning og Straf. — Vil
man konsekvent gennemføre Gengældelsesprincipet, maa man gaa ligesaa
vidt som nogle vilde Folkeslag. En Basutoneger f. Ex., hvis Søn var
bleven saaret i Hovedet ved et Slag med en Stok, vilde have fat i
Gerningsmanden forat slaa ham med den samme Stok paa samme Sted af
Hovedet og staaende paa samme Plet Jord, hvorpaa Gerningsmanden havde
staaet. Først saa følte han sig fuldstændigt fyldestgjort.

Gengældelseslæren kan ikke begrunde, at Handlinger, der udspringe af
Forsæt (dolus), straffes strengere end de, der udspringe af Uagtsomhed
(culpa). Det er Handlingen, som skal gengældes; hvorledes kan
Gengældelsen blive forskellig, eftersom Handlingen er foretagen med
Villie eller af Uagtsomhed? Det vilde dog være absurd, om man vilde
udsætte den, der ved Uagtsomhed havde voldet en Andens Død, for en
lignende Fare som den, han havde bragt den Anden i! Man maatte saa
sørge for, at den ogsaa førte Døden med sig. Gengældelsen vilde dog
ikke være fuldstændig, da Døden netop ikke vilde blive voldet ved
UagtsomhedSmlgn. A. S. Ørsteds træffende Kritik af Gengældelse som
Strafferettens Maalestok: Om de første Grundregler (Eunomia II) p.
12—24.. Men kan man ikke tage Hensyn til Forskellen mellem forsætlig og
uagtsom Handling, saa bliver det klart at Gengældelsen i Virkeligheden
er Udslag af et blindt Instinkt, der lader os slaa til uden at
undersøge Forholdene. Det er enunderlig Skæbne for en saa højt spændt
etisk Anskuelse som Gengældelseslæren, der gerne med Foragt ser ned paa
»Nyttemoralen« og »Humaniteten«.

Gengældelsesteorien vil endeligt ikke kunne begrunde, hvad de fleste
nyere Straffelove fastsætte om Strafskyldens Forældelse. Det er efter
den Begrundelse af Straffemyndigheden, som ovenfor er given,
selvfølgeligt, at Retsbrud, der ligge langt tilbage i Tiden og først nu
opdages, ikke straffes. Det Motiv, der sætter Straffemagten i
Bevægelse, mangler nemlig her. Ligesom Etiken ser fremad og kun ser
tilbage forat kunne se desbedre fremad (V, 3 f.), saaledes har Staten
ikke med Fortiden, men med Nutiden og Fremtiden at gøre; den langt
tilbage i Tiden udøvede Handling er hverken noget sikkert Kendemærke
paa, hvorledes Gerningsmandens Karakter nu er beskaffen, ejheller
indeholder den nogen Fare for den nu bestaaende Retsorden. Den
praktiske Interesse er falden bort. Men for Gengældelseslæren maa der
her være et Hul i Verdensordenen, og ingen nok saa lang Tids Forløb kan
begrunde, at Straffen ikke tilføjes. Hvorfor skulde Blodet høre op at
raabe? —

I Følge den Begrundelse af Strafferetten, som ovenfor er given, er der
et tvesidigt Formaal, som skal naas ved Straffen: Retsordenens
Genoprettelse og Forandring af Gerningsmandens Karakter. Ved ingen
Straffemaade maa disse to Hensyn skilles ad. Af de Straffe, som
nutildags anvendes, er der to, som stride herimod, nemlig Dødsstraffen
og den livsvarige Fængselsstraf. De kunne derfor ikke retfærdiggøres,
og vi finde da ogsaa, at de anvendes sjeldnere og sjeldnere. Kun en
Femtedel af de Dødsstraffe, der idømmes i Europa, blive fuldbyrdede.
Disse Straffe ere et Udtryk for, at vi endnu staa paa et barbarisk
Udviklingstrin. Vi leve under en Krigstilstand, der gør, at
Afskrækkelsesmomentet kommer til at spille en større Rolle, end det
etisk set kan forsvares. Men Grunden er ogsaa særligt den, at vi endnu
ere saa overordentligt langt tilbage i Straffepsykologi og
Straffepædagogik. Derfor formaa vi endnu ikke at indvirke saaledes paa
Overtræderens Karakter, at Straffen kan afsluttes uden at ende med
Døden. At lade den, der skal opdrages, »sidde over« paa Livstid, er en
underlig pædagogiskMetode, og ikke mindre underligt er det at tage
Livet af ham forat faa Bugt med hans Karakter. Det er let nok at
erklære et Menneske for uforbederligt; men hvorfra henter man Beviset
for, at alle Midler ere udtømte? Vi ere endnu ikke saa fremskredne i
psykologisk Indsigt og pædagogisk Praxis, at vi tør udstede en saadan
Fredløserklæring. Adskillige Erfaringer foreligge, der vise, at
dødsdømte, men derpaa benaadede Mordere have ført et skyldfrit Liv
senere hen. I nogle Tilfælde var det maaske, fordi det slette Exempel
og den ydre Lejlighed holdtes borte; men i andre Tilfælde var det
sikkert, fordi en Karakterforandring var indtraadtHoltzendorff: Das
Verbrechen des Mordes. Berlin 1875. p. 177 f. — Prosper Despine:
Psychologie naturelle. Paris 1868. II. p. 260..

Efter den Undersøgelse, som tidligere (V) er anstillet om »Villiens
Frihed«, er der ingen Grund til her at gaa ind paa dette Spørgsmaal.
Naar Etiken kan forliges med Determinismen, vil Retslæren ogsaa kunne
det. Men derfor vil det alligevel — netop efter den her givne
Begrundelse af Strafferetten — være af stor Vigtighed, at de subjektive
Villiesforhold hos dem, hvem Straffen skal tilføjes, blive Genstand for
Opmærksomhed. — Det kommer for det Første an paa, hvorvidt Handlingen
virkeligt er villet, hvorvidt den er Frugt af Individets klare
Overvejelse og bevidste Beslutning, eller kun har været Genstand for
Forsæt, ikke for egentlig BeslutningPsykologi VII B, 1., eller kun ved
Mangel paa Opmærksomhed og Eftertanke er bleven voldet af Individet,
eller endeligt er bleven udført i en Tilstand af usædvanlig Ophidselse.
I disse forskellige Tilfælde er der en meget forskellig Grad af
Disharmoni mellem Individets Villie og Retsordenen, og Straffen bør
nødvendigvis variere derefter. Dog har man ofte lagt for stor Vægt paa
den Grad af Bevidsthed og Overlæg, med hvilken Handlingen er bleven
udført. En lang og bevidst Overvejelse kan tyde paa, at der har været
store Hindringer i Individets Sind at overvinde, inden den
forbryderiske Beslutning kunde blive til. I saadanne Tilfælde er da
Overvejelse en Formildelsesgrund. En Karakter, der kun efter
Overvindelse afindre Modstand kan foretage en Handling, staar over den
Karakter, der slet ikke føler nogen Betænkelighed ved en saadan
Handling. — For det Andet skal Straffen jo paavirke Individets Villie
som et Motiv, der har vist sig at være fornødent. Individet skal
opdrages. Men det kommer da an paa, om Individet er normalt, saa at de
Paavirkninger, man bringer det under, kunne faa nogen Indflydelse. Er
Individet afgjort sindssygt, vil den opdragende Indflydelse i sædvanlig
Form være unyttig eller endog skadelig; det maa da henvises til en
Sindssygeanstalt. Hvis Individet vel ikke er sindssygt i sædvanlig
Forstand, men (selvom den Handling, der bringer det for Retten, er
forholdsvis ubetydelig) aabenbarer stærke og farlige Tendenser i sin
Natur, som det sandsynligvis ikke vil kunne overvinde ved den Evne til
Selvbeherskelse, det raader over, maa det henvises til et
»Fængselsasyl«, en Mellemform mellem Fængsel og SindssygeanstaltSmlgn.
A. Forel: Du traitement des causes pathologiques du crime (Bulletin de
l'union international de droit pénal. Vol. X, p. 390).. Og jo mere
saadanne Individers Natur studeres, des flere saadanne Mellemformer vil
der kræves. Der føres paa dette Punkt en stadig Grænsekrig mellem
Jurister og Læger, og dette kan ikke undre, saalænge der endnu gives
Jurister, der ikke blot antage, at Tilregnelighed og Utilregnelighed,
det Normale og det Abnorme ere skilte ved en skarp og bestemt Grænse,
men ogsaa at »den moralske Evne til at holde lovstridige Drifter nede
er en uforanderlig Størrelse, som maa statueres at være tilstede paa
normal Maade hos alle Mennesker uden Hensyn til individuelle
Anlæg«Citat af en tysk Jurist hos E. Laas: Vergeltung und Zurechnung.
Vierteljahrsschrift für wissenschaftliche Philosophie. VI, p. 201..
Hvis saa ringe psykologisk Indsigt er hyppig i juridiske Kredse, er det
intet Under, at Straffemyndighedens Anvendelse endnu er langt fra sit
Ideal.

                          XL. Statens Forfatning

                         XL. STATENS FORFATNING.

1. Da Franskmændene i Aaret 1789 vare i Begreb med at lave sig en helt
ny Forfatning, skrev en amerikansk Statsmand, Morris, der opholdt sig i
Paris, at man vilde have en amerikansk Konstitution uden at betænke, at
man ikke havde amerikanske Borgere, og at der idetmindste vilde behøves
en Menneskealder, forat man kunde blive vant til den nye Forfatning og
virkeligt leve under den. Samtidigt forudsagde Wilhelm v. Humboldt, at
den nye Forfatning ikke vilde bestaa, fordi den var et Værk af
Fornuften. Fornuften — lærte han — kan vel ordne et givet Stof, men
ikke selv frembringe det. Den kan lede og vække ved at opstille
Forbilleder, men de levende Kræfter udvikle sig langsomt gennem
historiske ErfaringerTaine: La Révolution. I, p. 158. 183. — W. v.
Humboldt: Ideen über Staatsverfassung, durch die neue französische
Constitution veranlasst. (1791). (Werke I. p. 301 ff).. — Hvad saaledes
en praktisk Statsmand og en filosofisk Tænker vare enige om, har
Historien tilstrækkeligt bekræftet. Statsformer og Statsforfatninger
kunne ikke laves paa én Gang og udefra eller ovenfra paatrykkes Folket.
Der skal siden Begyndelsen af det 19. Aarhundrede være lavet 350 nye
KonstitutionerMaine: Popular government. London 1885. p. 174.. Allerede
Tallet viser, at saare mange af dem maa være forsvundne igen, fordi de
ikke have kunnet slaa Rod. Forfatninger maa voxe frem. Det er for os
her ingen ny Sandhed. Statsformen eller Statsforfatningen er jo kun den
Del af Retsordenen, som angaar Statens Styrelse, og det gælder for al
Ret, at kun naar den fremgaar af eller fører til sædvanemæssig
Virksomhed, faar den fast Bestaaen som Form for et virkeligt Liv. Alt
er ikke gjort med Formulering af Principer og Skemaer. Som en
Sammenligning mellem de kontinentale Folkeslags og det engelske og
nordamerikanske Folks Historie viser, udvikler Forfatningslivet sig
sundere

og kraftigere, hvor Forfatningen bliver til gennem en lang Række smaa
Udveje eller Forbedringer, der anvendes overfor enkelte givne Tilfælde,
end naar en Forfatning konstrueres og indføres paa én Gang. At den
nordamerikanske Unionsforfatning var enkelte Mænds bevidste Arbejde og
indførtes paa én Gang, strider ikke herimod. Ti det Geniale ved denne
Forfatning var netop den Maade, paa hvilken den benyttede de i de
tidligere engelske Kolonistaters Forhold og Institutioner liggende
MulighederSmlgn. min Afhandling Alexander Hamilton og den
nordamerikanske Unionsforfatning. (Mindre Arbejder).. Denne Forfatning
har da ogsaa haft den for en »indført« Forfatning enestaaende Lykke, at
dens Hundredaarsjubilæum har kunnet fejres under gode Udsigter for
fortsat Bestaaen. — Fornuften, den bevidste Overvejelse, mister, som
ogsaa Humboldt antyder, derfor ikke sin Betydning. Den virker paa mange
Maader, ordnende, ledende og vækkende, tilbage paa det helt eller halvt
Ubevidste. Den skærper Opmærksomheden for de væsentlige Betingelser,
advarer mod de Farer, som true, og opdager nye Udviklingsmuligheder.
(Smlgn. III, 19—20).

Heraf følger, at det ikke kan være Etikens Opgave at konstruere en
ideal Statsforfatning. Det nytter ikke at forfærdige Rammen, naar man
ikke véd, om der er Noget at udfylde den med. Hvad der er det
Afgørende, er de Muligheder og Udgangspunkter, Folket efter sin Natur
og sin historiske Udvikling frembyder. Længe førend man kan begynde at
diskutere om Forfatninger, har der faktisk udviklet sig en indre
Forfatning, som lægger sig for Dagen i Folkets Sæd og Skik, i dets
Karakter og dets Kultur, og til den maa den ydre, officielle Ordning af
Forholdet mellem Folkets forskellige Elementer slutte sig, hvis den
skal have Bestaaen og Betydning. Rammen er naturligvis ikke ligegyldig.
Er den for snever, trykker den Indholdet og hindrer dets Udfoldelse; er
den for vid, ordnes Indholdet ikke i fast Form. Og en daarlig Ramme kan
ikke blot være en, som vilkaarligt sættes paa udefra; den kan ogsaa
uvilkaarligt have udviklet sig. Men man kan kun raade Bod paa saadanne
Misligheder ved at støtte sig til Muligheder og Udgangspunkter, somere
givne i Folket, saaledes som dette nu engang er. Al sund Udvikling gaar
indefra udad, nedefra opad.

Den Sætning, at Forfatninger ikke vilkaarligt kunne vælges og indføres,
stiller os dog ikke aldeles magtesløse overfor Statslivet. Vi kunne
maaske ikke udrette Noget overfor Udviklingens færdige Resultater, og
vi kunne ikke paa én Gang sætte Noget i Værk, som fordrer lang Tids
Udvikling forat trives. Men vi kunne indvirke paa de Aarsager, der
bestemme den fremtidige Udvikling. Vi kunne lære af Erfaringen og efter
moden Overvejelse lægge Forholdene bedre til Rette, end de hidtil have
ligget. Det er kun for de tidligste Perioder af social og politisk
Udvikling, at det gælder, at de ydre Forhold bestemme Samfundets og
Statens Ordning, uden at bevidst Indsigt og Valg spille nogensomhelst
Rolle. Hvor vi finde hensigtsmæssige Ordninger bestaaende, have vi ikke
altid Ret til at antage, at deres Opstaaen skyldes klog Forudseenhed og
Beregning. Men deraf følger dog ikke, at man (med Spencer) kan opstille
som almindelig Regel, at det er de givne Betingelser og ikke de
bevidste Hensigter, som bestemme StatsformenConditions and not
intentions determine. Spencer: Political Institutions. p. 395.. Naar en
højere Grad af aandelig Udvikling er naat, opstaar der jo dog netop
Indsigt i de givne Betingelser, og denne Indsigt vil da kunne blive
vejledende for vor Handlen. Naar historisk Erfaring, social og politisk
Indsigt har udviklet sig, vilde det stride mod al Psykologi, om de ikke
ogsaa til en vis Grad bestemte vor praktiske Adfærd. Ingen af vore
Forestillinger er aldeles uden Indflydelse paa vor Følelse og Villie.
Den Spencerske Sætning betegner Højdepunktet af Reaktion mod det 18.
Aarhundredes entusiastiske, men naive Tillid til Fornuften. Reaktionen
begynder med, at man ikke længere tror paa, at det er »Ideer«, der
regere Verden: ikke Tanker, men Følelser og Lidenskaber bestemme de
menneskelige Handlinger, og Tankerne ere selv kun Sideresultater af
Følelserne. Det næste Skridt er, at disse Følelser og Lidenskaber igen
finde deres Forklaring ved de ydre Forhold, under hvilke Menneskene
leve og virke. Tanken og den bevidsteHensigt betragtes kun som
Produkter af en hel Aarsagsrække, hvis første Led søges i de ydre
Livsforhold. Men naar Tanken én Gang er frembragt, kan den dog virke
tilbage paa de Betingelser, den skylder sin Tilblivelse. Hvad der er
Virkning, er selv igen Aarsag. Det overser den Spencerske Teori. — Naar
Indsigten er tilstrækkeligt grundig, vil den ogsaa medføre en
Forstaaelse af, hvor overordentligt sammensat et menneskeligt
Samfundsliv er, og hvor mangesidige og forgrenede Virkninger derfor
enhver Indgriben paa et enkelt Punkt kan have. Den vil derfor føre til
Varsomhed og til den Overbevisning, at indirekte Indgriben snarere naar
Maalet end direkte. Den vil søge at tjene Livet, ikke at hovmesterere
det.

2. Hvad der stedse bringer et irrationelt Element ind selv i den
fornuftigst udtænkte Statsordning, er den Rolle, Magten nødvendigvis
maa spille. At Magtanvendelse er nødvendig forat bevare Sikkerhed og
Fred udadtil og indadtil, er et Vidnesbyrd om, at der endnu virker
Drifter og Lidenskaber i Menneskenaturen, som ikke ere tillempede efter
et paa en fast Retsorden bygget Samfunds Fordringer. Det er forsaavidt,
forat bruge Taines Udtryk, nødvendigt at have Gendarmen paa Vagt imod
den Vilde. Men Raadigheden over Magt og Udøvelsen af Magt tiltaler
ogsaa Menneskenaturens Drifter og Lidenskaber. Al Egoisme er egentligt
en Slags Magtfølelse. Den brutale Side af Menneskets Væsen kan ligesaa
vel ytre sig i raa Anvendelse af Magten, som i Trods mod den Orden,
Magten skal hævde. Gendarmen har selv Noget af den Vilde i sig.
Menneskene maa maaske regeres med stramme Tøjler; men de, der holde
Tøjlerne, ere ogsaa Mennesker.

»Dersom Mennesker vare Engle«, sage Alexander Hamilton, »vilde ingen
Regering behøves. Dersom det var Engle, der regerede over Mennesker,
vilde man ingen Kontrol behøve at føre med Regeringen«The Federalist.
(1787). Boston 1882. p. 399.. Det Problem, der skal løses i Statens
Forfatning, er netop dette: der behøves en til Magt støttet Kontrol for
at styre de Drifter i Menneskenaturen, der true med at sprænge
Retsordenen; men der behøves dernæst ogsaa enKontrol med dem, som udøve
hin Kontrol; og hvorledes kan denne sidste Kontrol faa den fornødne
Myndighed uden at svække den Magt, som de, der øve hin første Kontrol,
nødvendigvis maa raade over?

3. Paa lavere Trin af politisk Udvikling gaar man i Virkeligheden ofte
ud fra, at det er Engle, der regere. Man ser med blind Tillid hen til
de Regerende som Indbegrebet af al Visdom. Saaledes i den teokratiske
Stat, og i enhver Stat, hvor Regeringen staar som Folkets Formynder.
Her synes da kun den første Art af Kontrol at findes, ikke den anden.
Denne vil dog ved nærmere Betragtning ogsaa kunne paavises. Den bestaar
i selve Folkets Tro paa Regeringens Visdom og Dygtighed. Kun saa langt
som denne Tro naar, vil Regeringen, selv den mest patriarkalske, kunne
gaa trygt. Dertil kommer Nationalfølelsen og hvilke andre Følelser
Regeringen maatte kunne vække. Den blotte Magt vil ikke i Længden være
tilstrækkelig, hvor den indre Tilslutning mangler. De Regerende blive,
især hvor det gælder aktiv og samlet Optræden, i Virkeligheden stedse
afhængige af Folkets Stemning og Tænkemaade, hvilken de i Regelen selv
for en stor Del have. Derhos kan Regeringen ikke umiddelbart besørge
Alt; den maa have Mellemmænd, anvende et bureaukratisk System, som den
kun ufuldkomment kan kontrollere, og af hvilket den let bliver
afhængigDe danske Retsfilosofer i Midten af det 18. Aarhundrede
opfattede endog Enevældet som en fri Forfatning, fordi det støttede sig
til den offentlige Mening og Embedsstanden. Se E. Holm: Om det Syn paa
Kongemagt, Folk og borgerlig Frihed, der udviklede sig i den
dansk-norske Stat i Midten af 18. Aarhundrede. (Universitetsprogram).
1883. p. 66. 85. 95..

Den offentlige Mening, der allerede under Formynderregimentet spiller
en vigtig Rolle, vil, hvor Folkets Udvikling er sund og kraftig, gaa
over til at blive en offentlig Villie, der kræver aktiv Meddelagtighed
i Sagernes Afgørelse (Smlgn. XXXVII, 5 og XXXVIII, 5). Forudsætningen
herfor er, at Folket ved Virksomhed indenfor det frie Samfund og i de
mindre Kredse er blevet sig sin Kraft bevidst. Den politiske Frihed i
det moderne Europa er et Resultat af Udviklingsprocesser, som ere
foregaaedepaa den materielle og den ideelle Kulturs Omraade. Under den
frodige Fremblomstren af Handel, Industri og Agerbrug udfoldede sig en
Intelligens og en Handledygtighed, der ikke kunde holdes indenfor saa
snevre Grænser, som de gamle Statsformer fastsatte. Gennem den frie
Udvikling af det religiøse Liv — især hos Dissenters — steg
Selvfølelsen og Frihedsfølelsen i en Grad, der gjorde det umuligt at
udelukke Folket fra Indflydelse paa Afgørelsen af Sager, der angik dets
eget Ve og Vel. De engelske Sekter have faaet verdenshistorisk
Betydning ved deres Indflydelse paa det engelsk-amerikanske Statsliv.
Den nyere Videnskab hidførte ikke blot ved sine Resultater et helt nyt
Blik paa Naturen og Historien, men fremkaldte især ved sin Metode og
ved den Lyst til Forsken og Kritik, den vakte, en fri og dristig
Betragtningsmaade, som ogsaa maatte strække sig til det politiske
Omraade. Man kunde ikke længere finde sig i at blive kontrolleret uden
at kontrollere. Den politiske Frihed er et Udtryk for, at det
menneskelige Liv maa ledes af de samme Love paa alle Omraader; den, der
fra Roden af vil skaffe Trangen til politisk Frihed ud af Verden, maa
stanse alt selvstændigt Arbejde paa den materielle og ideelle Kulturs
Omraade.

Dette er ikke saaledes at forstaa, som om Folket først kan opdrages til
politisk Frihed og derefter blive delagtig i denne. Saalænge det ikke
har Friheden, kan det ikke heller erhverve de Evner og Følelser, som
den aktive Deltagelse i Statslivet for udsætter. Atter her gælder det
aristoteliske Princip, ti kun ved at have politisk Frihed kan et Folk
blive politisk frit. Friheden er ogsaa her baade Middel og Maal.
(Smlgn. XXIII, 2). Tvangsregimente og Formynderskab kunne ikke opdrage
til Frihed. Kun gennem Øvelse og Vane udvikles Evnerne, og Øvelse i at
bruge Friheden kan man ikke faa, naar man ikke har Friheden. — Denne
Betragtning ophæver ganske vist ikke al Vanskelighed; den flytter denne
længere tilbage, idet det nu maa gælde om, naar et Folk er kommet saa
vidt i Udvikling, at politisk Frihed kan blive et Middel for dets
videre Udvikling. Men der er vundet ikke Lidet ved denne ændrede
Problemstilling, da det lettere kan afgøres, naar et Middel er
anvendeligt, end naar en fuldkommen Færdighed er til Stede.Det er
heller ikke saaledes at forstaa, som om den politiske Frihed blot var
en Ret, Folket erhvervede sig ved sin Dygtighed paa andre Omraader.
Dens Besiddelse og Udøvelse kan blive en Pligt ikke mindre end en Ret.
Staten bliver først virkeligt til, naar saa Mange som muligt aktivt
deltage i Statslivet. Staten har jo ingen Bestaaen udenfor eller over
de enkelte Individer, men bestaar i dem, i deres Sind og i deres
Villie. Jo flere medvirkende Villier, des fastere Grundlag for
Statsbygningen. Den fri og levende Tilslutning af de enkelte Individer
er Statens sande Styrke. Den politiske Frihed knytter de enkelte
Individer til Staten gennem deres Selvvirksomhed i Statsøjemed, og det
er Individernes Pligt at vise sig som aktive Medlemmer af Staten. Store
Statsmænd have derfor betragtet den almindelige Valgret som en
nødvendig Betingelse for, at Staten kunde opbygges paa saa dyb og fast
en Grund som muligtAlexander Hamilton: The Federalist. (1787). Boston
1882. p. LIX. Smlgn. mine Mindre Arbejder. p. 128. — Bismarck: Smlgn.
Fürst Bismarck als Redner. Vollständige Sammlung der parlamentarischen
Reden Bismarcks. III. p. 194 ff. For Bismarck havde den almindelige
Valgret politisk Betydning i flere Henseender: dels som national tysk
Tradition fra 1849, dels som Modvægt mod de dynastiske Interesser i
Enkeltstaterne, dels som Modsætning til det paa Klassevalg og indirekte
Valg grundede preussiske Deputeretkammer, dels endeligt som
Skræmmemiddel overfor Udlandets reaktionære Regeringer. Smlgn. Sybel:
Die Begründung des deutschen Reichs. II. p. 451. 540. V. p. 379.. Den
politiske Friheds Udvidelse er ingen Opløsning af Staten, men netop
selve Statslivets Fuldkommengørelse.

Den politiske Frihed er et af de vigtigste Opdragelsesmidler for et
FolkSmlgn. James Bryce: The American Commonwealth. London 1888. II, p.
316; »Almindelig Stemmeret, saaledes som den existerer i de forenede
Stater, er ikke blot et stort Sikkerhedsmiddel i Nutiden, men er maaske
den vældigste opdragende Kraft, Menneskemasserne nogensinde have været
underkastede«. — Se ogsaa H. F. Feilberg: Dansk Bondeliv. København
1889. p. 130. 137.. Den opfordrer den Enkelte til at skaffe sig al den
Oplysning og Kundskab, han formaar, forat kunne udføre sit Hverv som
aktivt Medlem af Statssamfundet. Men isærlærer han at kaste Blikket ud
over den snevre Horisont, hans Livsgerning indskrænker ham til, og han
føler sit Menneskeværd som den, der har sin Skærv til Folkets Liv at
yde. — Foruden at være en naturlig Frugt af Virksomheden paa Kulturens
Omraade, er den politiske Frihed altsaa ogsaa et Middel til at befæste
Staten ved at knytte Individerne nærmere til den og en Spore til
energisk Udvikling af Personligheden og dens Evner.

Selvom man ikke er nogen Tilhænger af Formynderregimente eller
Bureaukrati, kan man godt indrømme, at den politiske Frihed har sine
store Skyggesider. Den kan misbruges, hvad jo netop det Bedste altid er
udsat for. Men her drejer det sig ikke om en historisk Skildring af
den; det gælder derimod om at vise dens Nødvendighed og den Værdi, der
fra et etisk Synspunkt maa tillægges den. Vi maa underkaste os
Frihedens Farer og Ulemper forat blive delagtige i de uundværlige
Goder, den er Betingelsen for.

4. Den politiske Frihed have vi foreløbigt defineret som Ret til aktiv
Deltagelse i Statslivet. Men hvad forstaar man nærmere herved? Vi kunne
jo ikke alle umiddelbart regere. Sligt kunde tilnærmelsesvis lade sig
gøre i Oldtidens smaa Stater, hvor Stat og By faldt sammen; men det gik
ogsaa kun dér, saalænge de faldt sammen. For større Riger med mange
Byer og Kommuner passer det ikke. I nyere Tid sker derfor de enkelte
Individers Deltagelse i Statslivet gennem Valg af Repræsentanter.
Valget er den Villiesakt, ved hvilken Enhver — foruden gennem den
Deltagelse i den offentlige Debat, som heller ikke Formynderregimentet
udelukker — kan gribe ind i Statslivets Gang. Hvor Intet kan blive Lov,
— hvor ingen Skat kan tages, — og hvor ingen afgørende Bestemmelse
angaaende Statens indre og ydre Skæbne kan fattes uden Indvilligelse af
Folkets valgte Repræsentanter, dér bestaar en fri Forfatning, hvad
enten den er nedskreven paa Papir eller ikke; og dér kan herske et
Tillidsforhold mellem Regering og Folk af en dybere og fastere Art end
det, der kan være til Stede under en Formynderregering, hvor Folket
passivt følger, fordi det maaske vel faar Lov at ytre sin Mening, men
ikke at have nogen Villie.

»Men«, kunde man spørge, »er det dog ikke det Vigtigste,at de klogeste
og bedste Mænd regere, hvad enten de nyde Folkets Tillid eller ikke?« —
Hertil maa svares, at det netop er det store Spørgsmaal, hvorledes man
skal faa afgjort, hvilke Mænd der er de klogeste og bedste. Den
aandelige Højde er ikke saa let at maale som den legemlige. Den store
Strid i den menneskelige Verden staar jo netop om Maalestokken for
Klogskab og Godhed, og den politiske Strid er kun en Forgrening af
denne store Strid. Men saa Meget er vist, at de virkeligt klogeste og
bedste Statsmænd (man kan være klog og god uden at være Statsmand)
ville formaa at udfinde ikke blot, hvad der tjener til Folkets Tarv,
men ogsaa hvorledes det kan virkeliggøres paa bedste Maade. De ville
indse, at kun det tjener til Folkets Tarv, som stemmer med dets Natur
og dets Kræfter, og de ville forstaa at vække og lede disse Kræfter. De
betragte ikke Folket som et dødt Stof, en Masse, der passivt skal tage
mod den Form, man vil give det. De ville ikke blot arbejde for Folket,
men ogsaa med Folket og ville formaa at vinde Folkets Tillid, i hvilken
de ville se en af de allervigtigste Betingelser forat kunne udrette
Noget.

5. Selv den frieste Forfatning kan dog ikke være ganske simpel og
usammensat, hvis den skal holde sig. Der er to indbyrdes modsatte
Farer, som den er udsat for, og som maa forebygges ved særegne
Indretninger.

Den ene Fare bestaar i, at de uvilkaarlige Tilskyndelser, de Fordomme
og Lidenskaber, der raade hos den store Mængde, umiddelbart komme til
at slaa over i Handling uden at være prøvede og lutrede gennem rolig og
alsidig Overvejelse. Staten kommer da til at føre en Instinkt- eller
Driftpolitik, ikke en Villiespolitik. Atter her (smlgn. f. Ex. XXXIX,
1) viser sig Vigtigheden af, at der tilvejebringes et Mellemrum mellem
Tilskyndelse og Handling. Folket maa, ligesom det enkelte Individ,
kunne vise Selvbeherskelse, maa kunne hæmme uvilkaarlige Tilskyndelser,
forat Overvejelse kan finde Sted. En saadan Selvbeherskelse er en
væsentlig Egenskab ved enhver Karakter, og at Folket har Karakter, skal
netop vise sig ved, at ikke det enkelte Øjebliks Indskydelser og
Tilskyndelser, men stadige og fast grundede Tanker og Følelser bestemme
dets Færd. (Smlgn.III, 4—7 og XI, 8—9). Fordi Intet kan blive gyldigt i
Staten uden Folkets Villie, derfor behøve ikke Folkets øjeblikkelige
Tilskyndelser strax at træde over i Virkeligheden. En Tidsafstand
mellem Drift og Beslutning er nødvendig. Folket maa gennem sin
Forfatning beskyttes mod sine egne Overilelser. Den Erfaring og den
Sagkundskab, der findes indenfor Folket, maa faa Lejlighed til at gøre
sig gældende, før Afgørelsen sker. Hvorledes dette Maal kan naas i det
enkelte Folks Forfatning, vil for Størstedelen bero paa Folkets
Historie. Som et enkelt Exempel skal blot nævnes, at de nordamerikanske
Fristater ved den Maade, hvorpaa Forholdet mellem udøvende og
lovgivende Magt og mellem de to Kamre er ordnet, og ved den uafhængige
Stilling, der er givet den højeste Domstol, have udviklet en
Forfatning, som — paa Grund af de Garantier, den i den omtalte
Henseende frembyder — har vundet Anerkendelse selv hos dem, der se med
meget stor Betænkelighed paa »folkeligt Regimentes« UdviklingHenry
Maine: Popular Government. London 1885. — Det er karakteristisk, at den
Forfatter, der med størst Sagkundskab og Talent i de senere Aar har
udtalt sig mod Demokratiet som Regeringsform, ikke er langt fra at
betragte den nordamerikanske Forfatning som et Ideal.. — Det maa vel
mærkes, at hvad der trænger til at hæmmes ved Besindelsens og
Overvejelsens Hjælp, ikke blot kan være Utaalmodighed og ustyrlig Trang
til Forandring, men ogsaa konservativ Inerti. Der kan være Fordomme,
Egoisme og Sneverhed i den folkelige Betragtningsmaade, som først
efterhaanden vige for klarere Indsigt og friere Tanker. Vigtige og
velbegrundede Reformer kunne støde paa Modstand hos den store Mængde,
der i sin Antipati mod de nye Ideer maaske endog, i hvert Tilfælde for
en Tid, foretrækker et frihedsfjendsk Regimente. Folkeafstemningernes
Historie i Frankrig afgiver oplysende Exempler herpaa. Jesuiterne i
Luzern fandt i Fyrrerne deres Regning ved at appellere til en
almindelig Folkeafstemning. Den ved den schweiziske Forbundsforfatning
af 1874 indførte Appel til Folket (Referendum) har vist sig at være en
meget konservativ Institution. Efter de schweiziske Forbundslove skal
der ske Folkeafstemning om en Lov, naar 30,000Vælgere fordre det. I
Tidsrummet fra 1874 til 1893 anvend tes Referendum ved 19 Love (af
196). Af disse 19 Love godkendte Folket kun 6, men forkastede 13. I
Kanton Zürich, hvor enhver Lov skal underkastes Folkeafstemning,
godkendtes i Tidsrummet fra 1869 til 1893 kun 97 Love af 128 Love, som
Kantonalraadet havde antaget. Gennemgaaende forkastes i de Kantoner,
hvor tvungent Referendum bestaar, en Fjerdedel eller Mere af de af den
lovgivende Magt vedtagne LoveLawrence Lowell: The Referendum and
Initiative. (Journal of Ethics VI). p. 52. — Referendum fandtes
tidligere i enkelte Kantoner, ligesom det allerede i det 18.
Aarhundrede fandtes i nogle af de nordamerikanske Fristater og senere i
Australien. Smlgn. Stewardson i »Journal of Ethics« XIII. p. 134..

En anden, helt modsat Fare er den, at der under en paa politisk Frihed
grundet Forfatning skal blive overvejet, forhandlet og talt for meget
og for længe, saa at der ikke villes og handles med den Energi, som er
nødvendig for Statens Bestaaen og Fremgang. Mellemrummet, der har vist
sig at være saa nødvendigt, breder sig altsaa her for megetOgsaa her
have vi en psykologisk Parallel. Smlgn. Psykologi. VII B, 3.. Denne
Fare vil dog, ligesom den foregaaende, forminskes, jo mere der raader
et Tillidsforhold mellem Folket og dets Regering. Kun saalænge Mistanke
og Frygt for Overgreb fra Magthavernes Side gør sig gældende, vil man
søge at indskrænke den udøvende Magt saa meget som muligt. Hvor derimod
et Tillidsforhold udvikler sig, vil der ogsaa være Redebonhed til at
stille saa megen Magt til Regeringens Raadighed, som er nødvendig til
at løse de foreliggende Opgaver. Uden et saadant Tillidsforhold kan
ingen fri Stat være en stærk Stat, og kan egentligt slet ingen Stat
være en stærk Stat. — Men det er, som allerede tidligere (XXXVIII, 7
Slutning) bemærket, netop her det viser sig, at enhver Stat er en
Nødstat. Det rette Forhold mellem Magt og Frihed vil først gennem mange
Svingninger og Kampe, — Kampe, i hvilke der kan være Skyld paa begge
Sider, — tilnærmelsesvis kunne bringes til Veje.

6. Det er, hvor politisk Frihed raader, Majoriteten af Vælgerne i
Landet, der kommer til at bestemme Sagernes Afgørelse.Dette kan ikke
være anderledes. Naar der skal træffes en Afgørelse, er det rimeligere,
at Minoriteten retter sig efter Majoriteten, end omvendt. Majoritetens
Villie er den største bevægende Kraft, og kun den egner sig til at
repræsentere hele Samfundets Villie, naar absolut Enstemmighed ikke er
tilstede. Den Fordring, der rettes til Minoriteten om at bøje sig for
Majoritetens Villie, har til sin Forudsætning, at ogsaa Minoriteten
vil, at Samfundet fremdeles skal bestaa; af denne forudsatte Villie
følger med Nødvendighed Anerkendelsen af den stærkeste Villie i
Samfundet som den afgørendeSmlgn. John Locke: Of Civil Government. II.
96.. Det Eneste, Minoriteten med Billighed kan fordre, er at faa
Lejlighed til frit at udtale sine Anskuelser og fremføre sine Grunde.
Minoriteten maa have Lov at forsøge paa at overbevise Majoriteten og
derved selv at blive Majoritet. Derfor er det af stor Betydning, at
Minoriteterne blive repræsenterede, og Tanken om Forholdstalvalgmaaden,
som viser den mest praktiske Vej hertil, vil gribe mægtigt ind i den
fremtidige politiske Udvikling. En virkelig Repræsentation af Folket
vil kun derved bringes i Stand.

Alt Stort og Godt er først udgaaet fra Enkeltmænd og har fundet sin
første Pleje i mindre Kredse. (Se XXXVIII, 5). Men deri ligger ingen
Indvending mod Majoritetens Berettigelse til at bestemme den endelige
Afgørelse. Ingen Enkeltmand og ingen Minoritet kan fordre umiddelbart
og øjeblikkeligt Herredømme for sine Ideer. De kunne det saa meget
mindre, som jo ikke engang Majoriteten har Ret til øjeblikkeligt at
sætte sin Villie igennem. Et Minoritetsherredømme vilde være et værre
Tyranni end et Majoritetsherredømme. Ti det er jo tilfældigt, hvem
Minoriteten kommer til at bestaa af, saa man har ikke Lov at antage, at
det altid skulde være de Bedste og Klogeste. Og Minoriteten kan
ligesaavel være radikal som konservativ. Men det vil i alle Tilfælde
være flere, der maa bøje deres Villie og deres Fornuft, naar
Minoriteten regerer. — Naturligvis kan Minoriteten have Retten paa sin
Side. Den Art tragisk Konflikt kan ligesaa lidt undgaas her, som den f.
Ex. kan undgaas i Forholdet mellem Ret og Moral (XXXVII, 3).
Minoritetens Retkan ikke gaa videre end til frit at udvikle sine Tanker
og gøre dem gældende før Afgørelsen, samt til at kritisere selve
Afgørelsen.

Det er en hyppig Anklage mod den demokratiske Forfatning, der lader
Majoritetens Villie raade, at den fører til Majoritetstyranni, og at
den er ugunstig for originale Menneskers og Ideers Opstaaen. Allerede i
det mærkelige Skrift, der spillede saa stor en Rolle ved den
amerikanske Unionsforfatnings Tilblivelse, har Alexander Hamilton
drøftet, hvorledes denne Fare kunde undgaas. Han saa en Skranke for
Majoritetstyranniet i den store Mængde af Interesser og Retninger, som
en Stat, der ikke er altfor lille, vil indbefatte. Ligesom den
religiøse Frihed sikres ved Sekternes Mangfoldighed, saaledes vil den
politiske Frihed sikres ved Interessernes Mangfoldighed. Herfra hentede
Hamilton netop et Argument til Fordel for Unionens Gennemførelse, idet
han mente, at Friheden vilde blive mindre i de nordamerikanske Stater,
naar enhver af dem vilde danne et lille, afsluttet Hele for sigThe
Federalist. (1787). Nr. 51. (Boston 1882. p. 401).. Da Tocqueville et
halvt Aarhundrede senere besøgte Amerika og derefter skrev sin berømte
Bog om Demokratiet i Amerika, fandt han i Majoritetstyranniet en
Hovedfejl ved det amerikanske Folk og dets Regeringsform. »Jeg kender«,
sagde han, »intet Land, hvor der, i det Hele taget, hersker mindre
aandelig Uafhængighed og sand Diskussionsfrihed end i Amerika.
Majoriteten drager en frygtindjagende Kreds omkring Tanken«. Den nyeste
Undersøgelse af amerikanske Tilstande er dog kommen til et andet
Resultat. James Bryce er tilbøjelig til at tro, at Tocqueville her, som
paa andre Punkter, har været noget for hastig i sine Domme. Han fandt i
hvert Tilfælde intet Majoritetstyranni, hverken i politisk eller i
religiøs Henseende. Ligesaa lidt er han enig med Tocqueville i den
Paastand, der atter og atter er bleven gentagen senere, at Demokratiet
skulde være en ugunstig Jordbund for originale Mennesker og originale
Ideer. Han fandt, at Amerikanerne netop havde Tendens til
Heltedyrkelse, og at den, der har ydet noget Fremragende paa et af det
aandelige LivsOmraader, agtes højere i Amerika end i de fleste
europæiske Lande. Overhovedet havde efter Bryces Erfaringer de højere
Klasser i Amerika ikke tabt i Dannelse ved den demokratiske Udvikling,
medens de lavere Klasser havde vundet i Uafhængighed. Tocqueville synes
paa doktrinær Vis at have tillagt Regeringsformen en altfor stor
Betydning for Folkets LivJames Bryce: The American Commonwealth. London
1888. I. p. 14; III. p. 134-143; 169; 534-549..

7. Den politiske Frihed medfører en ejendommelig Art af
Samfundsdannelse, der er ligesaa fri som Samfundsdannelserne paa
Kulturens Omraade og dog er paa det Nøjeste knyttet til Statslivet og
griber ind i dette. Den fører naturligt til Sammenslutning mellem dem,
der stemme overens i de store politiske Spørgsmaal, altsaa til Dannelse
af politiske Partier. At der danner sig forskellige Partier, har dels
sin Grund deri, at de store politiske Spørgsmaal kunne ses fra
forskellige Sider, dels deri, at de enkelte Individers Tankegang og
Sindelag ere forskellige og ved fremskridende Civilisation sikkert
ville blive mere og mere forskellige. Partivæsenet er nødvendigt
overalt, hvor der hersker Frihed, og der er neppe Nogen, som deklamerer
mod det, uden at han jo har et eller andet Parti, han bevidst eller
ubevidst undtager. De Ulemper, det medfører, kunne kun afhjælpes ved
bedre og mere energisk Brug af Friheden, altsaa af selve den Aarsag,
som har kaldt det til Live.

Det er af den største Betydning, hvilke Motiver og Synspunkter der er
ledende ved Partidannelsen. Historien viser os snart Racemodsætninger,
snart Religionsmodsætninger, snart Klasse- og Standsmodsætninger som
bestemmende ved politiske Partiers Dannelse. Men de medføre hver for
sig store Ulemper.

Ved Racemodsætningen ligger Faren for en Deling af Staten klart for
Dagen og ofte arbejdes der endog direkte mod dette Maal, saa at
Partimodsætningen kun er den første Antydning af den fuldstændige
Sønderdeling. Fra 1830 til 1864 bestemtes den vigtigste Partimodsætning
indenfor den daværende danske Stat mere og mere paa denne Maade, og
Resultatet blev ogsaa en virkelig Søndersplittelse.Hvor
Religionsforskelligheder danne Grundlaget for politisk Partideling, er
det til Skade baade for Religionen, hvis Omraade er det indvortes
Menneske, og hvis Inderlighed krænkes ved, at den bruges som Vaaben og
Fane i det ydre Livs Kampe, — og for Staten, hvis Forhold ikke kunne
ordnes efter religiøse Synspunkter. Jo mere Kirken udskilles fra
Staten, des mere maa dette Grundlag for Partidannelse falde bort. Fra
et Standpunkt, som vil have, at kirkelige Ideer skulle beherske Verden,
er det konsekvent, naar manKetteler: Freiheit, Autorität und Kirche. p.
99. mener, at de politiske Partiers Forskellighed tilsidst maa
bestemmes ved Antagelsen eller Forkastelsen af det Overnaturlige. Og i
Lande, hvor Befolkningen er delt i to store kirkelige Samfund, der
hvert for sig med Skinsyge vogter paa sin Stilling og sine Interesser,
dér vil religiøs Begrundelse af Partidelingen ikke let kunne holdes
borte. Den kan, naar den drives til det Yderste, ligesaa vel som
Racemodsætningen føre til en Spaltning af Staten. Men den er da
idetmindste naturlig og ærlig. I Lande derimod, hvor der hersker
Religionsfrihed, og hvor Mennesker af samme, religiøse Tro kunne høre
til forskellige politiske Partier og Mennesker af forskellig religiøs
Tro til samme politiske Parti, — dér kan Beraabelse paa Religionen i
Partikampen kun have til Formaal at nedsætte og mistænkeliggøre
Modstanderne.

Det kan ikke være Andet, end at Klasse- og Standsmodsætninger maa øve
stor Indflydelse paa Partidelingen. Bag ethvert stort politisk
Spørgsmaal har der hidtil staaet et socialt Spørgsmaal. Den politiske
Kamp er ofte kun Formen, under hvilken sociale Modsætninger lægge sig
for Dagen. Det følger allerede deraf, at Fremskridtet i Historien for
en stor Del bestaar i, at stedse nye Samfundslag træde op forat faa
politisk Frihed og Ret til at tale med. Saadant var det Fremskridt, der
skete i Frankrig 1789, i England 1832, 1867 og 1884, og hos os 1848.
Det store Maal, den historiske Udvikling stiler mod, er at gøre Ende
paa al død og passiv Masse indenfor Samfundet og at give saa Mange som
muligt Adgang til fri Brug af deres Kræfter paa det materielle og
aandelige Omraade, ogpolitisk Frihed er dels en Følge af, dels en
Aarsag til denne Kræfternes frie Brug. — Men hvor Stands- og
Klassemodsætningen ensidigt er bestemmende, kommer der ligesaa vel
snevre og uvedkommende Hensyn ind, som naar Racer og Sekter bestemme
Partidelingen. Særinteresserne komme til at spille den største Rolle
paa Bekostning af Samfundets fælles Vel, og Folket spaltes i
forskellige Lag, der tilsidst ikke mere forstaa hverandre. Især træder
Klasseegoismen tydelig frem, hvor et Samfundslag, som en Tid har været
det begunstigede og det herskende, gør Alt forat holde det næste nede,
skønt Forholdenes Natur og Vigtigheden af en sund og fredelig Udvikling
synes at indskærpe Nødvendigheden af at komme de nye Lag i Møde paa en
saadan Maade, at deres politiske Opdragelse kan ske uden for store
Vanskeligheder.

Enhver Samfundsklasse har ligesom ethvert enkelt Individ sit bestemte
Kald indenfor Samfundet som Helhed. Den ved Klassemodsætningen bestemte
Partideling maa derfor, hvis en sund Udvikling skal finde Sted,
underordnes og efterhaanden gøre Plads for en Partideling, der
udspringer af selve Grundbetingelserne for hele Samfundets Bestaaen og
Udvikling. Idealet for Partidannelsen vilde være, at hvert Parti
samlede sig om en af disse Grundbetingelser. Det drejer sig her især om
to Principer, Orden og Fremskridt: Orden som Grundlag for Livets rolige
Gang og til Betryggelse for, hvad der er opnaaet, og Fremskridt, fordi
Forholdene ændre sig, og den, der ikke gaar frem, gaar tilbage. Til
denne Modsætning i Samfundets Grundbetingelser svarer en
Hovedforskellighed i de enkelte Individers Begavelse og Karakter. Nogle
ere anlagte til at bevare, Andre til at erhverve; Nogles Sind er rettet
med Pietet tilbage mod det gode Gamle, Andres ser med Forhaabning
fremad mod det gode Nye. Den ideale Partideling vilde være tilstede,
hvor Individer af alle forskellige Samfundsklasser forenede sig om det
ene eller det andet af disse to store Principer. Det er ikke noget godt
Tegn, naar man strax af en Mands sociale Stilling kan slutte sig til
hans politiske Anskuelse. De to store naturbegrundede politiske Partier
bør være repræsenterede i alle Samfundsklasser fra den højeste til den
laveste. De mindreGrupper ville da kunne finde deres Plads paa den ene
eller den anden Side. I Englands og Nordamerikas politiske Partiforhold
er det hidtil gaaet paa denne Maade, og derpaa beror ikke mindst den
sunde Karakter, den politiske Udvikling genneragaaende har haft i disse
Lande.

Ved et saadant Grundlag for Partidelingen ville Partierne naturligt
betragte hinanden indbyrdes som Supplementer. Det ene Parti vil føle,
at det trænger til det andets Kritik. Og Kritiken vil væsentligt gaa ud
paa, at Modpartiet ikke svarer til sit Navn og sin Idé. Det
konservative Parti bliver ikke kritiseret fra et helt fremmed
Synspunkt, naar man gør det opmærksomt paa, at dets Opgave er at
bevare, hvad der har Værdi, og at sørge for, at Kontinuiteten i Folkets
Liv ikke brydes, men ikke blindt og stædigt at modsætte sig enhver
Forandring. En overlegen konservativ Statsmand vil netop føre sit Parti
til at foretage Reformer, da de saa kunne gennemføres med Pietet mod
det Overleverede og uden altfor bratte Overgange. Fremskridtspartiet
svigter sin egen Idé, naar det i sin Iver forat forandre det
Overleverede krænker de varige og dybereliggende Betingelser for
Fremskridt, som bestaa i Folkekarakterens Alvor og Dygtighed. Rastløs
Hast og blot negativ Kritik ere ikke gode Betingelser for
Karakterudvikling. Karakteren udvikles gennem det stadige Arbejde;
Reformarbejdets overordentlige Betydning maa ikke gøre blind for, at
uden Kontinuitet i Livsforholdene kunne de stærke og dybe Følelser ikke
udvikle sig, som ere Drivkraften ved al Handlen, hvadenten denne gaar
ud paa at reformere eller at konservere.

Modsætningen mellem det konservative Parti og Fremskridtspartiet
forbinder sig paa forskellig Maade med to andre Modsætningsforhold,
hvorved højst forskellige Kombinationer blive mulige. Modsætningen
mellem Centralisation og Decentralisation falder ikke uden videre
sammen med Modsætningen mellem Orden og Fremskridt, og ligesaa lidt er
dette Tilfældet med Modsætningen mellem Magtudfoldelse og
Kulturarbejde. Til hver enkelt Tid bestemmes Partiforholdene i et Land
ved det forskellige Forhold mellem alle tre Modsætningspar. —

Partidannelsen er en Organisation, uden hvilken detpolitiske Liv ikke
kan have Sammenhæng og Klarhed. De forskellige Ønsker og Planer, som
bevæge sig i Folkets Sind, føres ved den tilbage til nogle faa
Hovedtanker. Som ethvert Samfund har ogsaa Partiet sin Egoisme; det kan
sætte, og sætter meget ofte, sine specielle Interesser over det
Offentliges Interesser. Men det vil, som sagt, i saadanne Tilfælde
komme i Modstrid med sin egen Idé og vil tidligere eller senere komme
til at mærke Følgerne heraf. Retsfølelsen og den offentlige Mening i
Folket vil desuden altid bevare en vis Uafhængighed af Partivæsenet og
øve sin Indflydelse paa dettes Udvikling. I Nordamerika have
professionelle Politikere skaffet sig en stor Indflydelse indenfor de
enkelte Partier og ofte misbrugt denne paa den skammeligste Maade, —
Noget, hvis Grund maa søges dels i de altfor talrige Valg, dels i det
politiske Raastof, Indvandringen stadigt bringer, og som let falder i
Professionalisternes Hænder. Men Folkets sunde Forstand og den
offentlige Menings Magt sætter bestemte Grænser for Partivæsenets
Misbrug og formaar at indgyde egoistiske Partigængere den fornødne
RespektJames Bryce. III, p. 151 ff., 333 ff.. Et Parti kan ligesaa vel
trænge til Reform, som hele Staten kan det. Og Reformens Udspring er i
begge Tilfælde det samme: fra Livets frie Udvikling i de mindre Kredse
komme nye Problemer og Opgaver, til hvilke de bestaaende Partier nødes
at tage Stilling. Partierne ere Midler for Folket og skulle ligesaa
lidt som Staten hovmesterere dette. De ere i sig selv ligesaa lidt
realt produktive som Staten. De ere at ligne med Ringe, der dannes,
naar en Sten er kastet i Vandet; det egentligt produktive er
Stenkastet; Ringene ere de Former, under hvilke dets Virkning
forplanter sig hen over Vandfladen. Forholdet mellem den Enkelte og det
Parti, han har sluttet sig til, eller hvis Repræsentant han er, har
Karakteren af et etisk Forhold. Der kan her indtræde Konflikter af
samme pinlige og tragiske Karakter, som overalt, hvor man maa bryde med
en mindre Helhed for den større Helheds Skyld. I den berømte Tale, i
hvilken Sir Robert Peel tog Afsked med det politiske Liv, sagde han bl.
a.: »Idet jeg nedlægger Magten, viljeg efterlade et Navn, som jeg
frygter vil blive alvorligt dadlet af mange Mænd, der uden nogen
personlig Interesse, blot med Henblik paa det offentlige Vel, bittert
ville beklage Bruddet af Partibaandene, i den Overbevisning, at Troskab
mod Partioverenskomster og Opretholdelsen af store Partier ere mægtige
og væsentlige Midler for Statsstyrelsen«. Han erkendte altsaa, at han
ved at gennemføre Kornlovenes Afskaffelse mod sit Partis (Torypartiets)
Villie havde brudt et Baand af i og for sig etisk Natur. Men han
fastholdt, at et højere etisk Hensyn nødte ham dertil: Nødvendigheden
af at skaffe en Uretfærdighed bort, som fordyrede og forbitrede den
fattige Arbejder hans daglige BrødMolesworth: History of England from
the year 1830—1874. Abridged Edition. London 1877. p. 367.. I denne
Udtalelse er egentlig hele Partivæsenets Etik indeholdt.

8. Selvom man tænker sig Partiorganisationen nok saa fuldkommen, og
Forholdet mellem Regering og Folk nok saa harmonisk, ville Staten og
dens Forfatning alligevel svæve i Luften, naar der ikke gives et
fastere Grundlag for det politiske Liv end det hidtil omtalte. Det er
ikke nok, at det, som rører sig hos de enkelte Individer, i Familien og
i de frie Kultursamfund gennem den politiske Frihed og gennem
Partiernes Kamp kan faa Indflydelse paa Statslivets Udvikling. Der er
her endnu for stort et Spring fra det individuelle Liv og det frie
Samfundsliv paa den ene Side og Staten paa den anden Side. Dette
Mellemrum kan kun udfyldes af Selvstyrelsen, d. v. s. derved, at saa
mange som muligt af de offentlige Anliggender besørges ved Borgernes
egen Virksomhed og ikke blot ved et af Regeringen indsat Bureaukrati.
Selvstyrelsen danner et Mellemled mellem Virksomheden i det frie
Kultursamfund og den egentlige Statsvirksomhed. I Kultursamfundet er
det de fælles Formaal, Vægten lægges paa; ved Selvstyrelsen er det den
lokale Sammenhøren, som gør den fælles Virksomhed naturlig. Og ved
denne af lokal Sammenhøren (Naboforhold) betingede Samvirksomhed
adskiller Selvstyrelsen sig fra det egentlige Statsliv, som forener den
over Landets hele Omraade spredte Befolkning. De smaa lokale Kredse
(Kommuner, Amter) have hver for sigInteresser og Opgaver, hvis
Tilfredsstillelse fordrer Organisation, men som dog ikke kunne opfattes
og behandles efter deres fulde Ejendommelighed fra den fjernere
staaende Centralregerings Standpunkt. Det er fælles materielle, ideelle
og filantropiske Opgaver, der skulle løses, og ved hvis Løsning de smaa
lokale Kredse have den Fordel, at de lettere kunne indsamle nøjagtige
Erfaringer, — at alle Individer saa omtrent kunne kende hverandre, — og
at Maskineriet kan indskrænkes til det mindst Mulige. Sammenhængen med
Staten kan dog ikke undværes. Dels maa Staten øve en Kontrol forat
hindre Overgreb og Vilkaarlighed overfor enkelte Individer i Kredsen,
dels maa Erfaringerne fra de andre Lokalkredse gøres frugtbringende.
Der er ligesaa lidt noget nødvendigt fjendtligt Forhold mellem
Selvstyrelse og Statsstyrelse som mellem politisk Frihed og Statsorden.
Ligesom Staten netop styrkes ved, at alle Borgere have den Ret og Pligt
at deltage i Afgørelsen af Statssagerne, saaledes styrkes den ogsaa, jo
mere selvstændigt og kraftigt Livet rører sig i de lokale Kredse. Vi
faa da ikke et bureaukratisk Statsmaskineri, tilspidset i Regeringen,
paa den ene Side og alle de enkelte, isolerede Individer paa den anden
Side. En saadan Dualisme havde det enevældige Monarki ført til i mange
europæiske LandeSmlgn. Tocqueville: L'ancien régime et la révolution. 7
éd. p. 100. — Gneist: Das Selfgovernment in England. 3 Auf1. p. 978. —
Wallace: Rusland. Dansk Overs. I, p. 168—174. — E. Holm: Danmarks og
Norges indre Historie under Enevælden fra 1660 til 1720. II, p. 407. —
Det franske Nationalkonvent var fjendtligt stemt mod l'esprit de
localité hos Departementer og Kommuner. Ved Lov af 24. August 1793
ophævedes Kommunernes juridiske Existens, idet deres Ejendom og deres
Gæld overgik til Staten. Derved mistede den politiske Frihed sine
Støttepunkter. Arthur Desjardins: De la liberté politique dans l'état
moderne, p. 12. — Nationalkonventet traadte altsaa i de enevældige
Herskeres Spor.. Og det kunde ikke være anderledes. Alle Arter Enevælde
opstille et Enten—Eller: enten Stat eller Individ. Jo mere Magt der
lægges over paa den ene Side, des mindre bliver der tilbage paa den
anden Side. Fordrer man en absolut Koncentration af al offentlig
Virksomhed, saa maa den individuelle og borgerlige Selvvirksom hed
forsvinde.Centralmagten ser da med Mistanke paa enhver selvstændig
Bevægelse, og med en lignende Mistanke vil saa igen Befolkningen
naturligt komme til at betragte Regeringens Foranstaltninger, hvad
enten de gaa i reformerende eller konserverende Retning. Gennem
Selvstyrelsen vænnes derimod Individerne til at interessere sig for og
arbejde for fælles og offentlige Anliggender. Ved Virksomheden i den
mindre Kreds næres Sansen for den større Kreds. Selvstyrelse er derfor
et nødvendigt Grundlag for et frit politisk Liv. — I denne som i mange
andre Henseender er England et Forbillede. Den engelske Forfatning
hviler, som især Gneist har paavist, paa det faste Grundlag, som
Selvstyrelsen i de mindre, lokale Kredse afgiver. Den engelske
Forfatning er fremgaaet af Forvaltningen. Der er derved paa én Gang
tilvejebragt en god Skole for Deltagelsen i det politiske Liv og
tillige et Omraade, hvor fælles Virksomhed kan finde Sted uden
nødvendigvis at berøres af de store politiske Modsætninger.

Kun ved at hvile paa et saadant Grundlag bliver Staten virkeligt, hvad
den efter sin Definition skulde være: det organiserede Folk.

                              XLI. SLUTNING.

1. Den etiske Verden bestaar af en Række mindre Verdener, som hver for
sig har sit Midtpunkt. Hvert enkelt Individ er en lille Verden for sig,
selvom en større Verdens Kræfter gribe ind i den. Paa lignende Maade
forholder det sig med Familie, Kultursamfund og Stat. De omfattes
tilsidst alle af det store Humanitetsrige, der strækker sig ligesaa
langt som Menneskeslægten, og som endog paa enkelte Punkter udvider sig
til

1. Den etiske Verden bestaar af en Række mindre Verdener, som hver for
sig har sit Midtpunkt. Hvert enkelt Individ er en lille Verden for sig,
selvom en større Verdens Kræfter gribe ind i den. Paa lignende Maade
forholder det sig med Familie, Kultursamfund og Stat. De omfattes
tilsidst alle af det store Humanitetsrige, der strækker sig ligesaa
langt som Menneskeslægten, og som endog paa enkelte Punkter udvider sig
tilat omfatte alle Væsener med Evne til at føle Lyst og Ulyst. (Smlgn.
XII, 3). Flere Gange (f. Ex. III, 17; XII, 1; XIV, 5; XXXVI, 4) er det
paavist, at det vilde være en Misforstaaelse at mene, at man bedst
virkede for den store Verdens Tarv ved at overspringe de mindre
Verdener. Der er et omvendt Forhold mellem Følelsens Styrke og Omfang,
og det er derfor af afgerende Betydning, at Interessen koncentreres i
de mindre Kredse og voxer sig stærk dér, før den gaar op i de større
Kredse. Troskab i det Smaa er Betingelsen forat kunne udrette Noget i
det Store. I den etiske Verden hersker en Kontinuitetens Lov ligesom i
den fysiske Verden; man kan ikke springe Noget over. Ideen om det
almindelige Humanitetsrige har ogsaa foreløbigt kun den Betydning, at
den forbyder os at opstille vilkaarlige Skranker og erklærer, at
ethvert menneskeligt Væsen har et Midtpunkt i sig selv, som forhindrer,
at det nogensinde kan betragtes som blot Middel. Humanitetsriget ligger
ikke udenfor og udover Familie, Kultursamfund og Stat, men afgiver
netop — som det stadigt har vist sig i det Foregaaende — Principerne
for den etiske Ordning af disse Kredse. Vi ere ikke først
Familiemedlemmer, Kulturarbejdere og Statsborgere og dernæst Mennesker;
men vi skulle netop leve som Mennesker og behandle hverandre som
Mennesker i alle Forhold indenfor Familie, Kultursamfund og Stat. Ikke
blot paa Omfanget af vore Bestræbelser, men ogsaa paa Beskaffenheden
faar da Ideen om det almindelige Menneskesamfund Betydning og lagdes
derfor ogsaa paa alle Punkter til Grund i den foregaaende Fremstilling.
Humanitetsriget kan være, hvor blot To eller Tre ere til Stede.

Men derved udelukkes ikke, at der kan blive Tale om en særegen
Organisation af det almindelige Menneskesamfund som et Samfund, der
omfatter alle Nationer og Stater. Det vil være en naturlig Fortsættelse
af Udviklingen indenfor det enkelte Folk. Ligesom Folket faar sin
Organisation i Staten, skulde der saa ikke kunne tænkes en
Organisation, der forbandt alle Stater indbyrdes til en stor Helhed?

De forskellige Stater leve endnu i Naturtilstanden i Forhold til
hverandre. Det er Magt, der staar mod Magt, og denraadende Trang er
Trangen til at brede sig paa Andres Bekostning. Ideen om den evige Fred
staar vel som et fjærnt Maal; men hver enkelt Stat vil helst gaa ind
til denne evige Fred saa stor og rig som muligt. Og det er ikke engang
sagt, at man indrømmer, at dette Maal nogensinde kan naas. En stor tysk
Feltherre har endog kaldt Krigen et nødvendigt Element i den
guddommelige Verdensorden. Det er en Arv, der fra en tidligere Tids
tyske Filosofer nu synes at være gaaet over til Generalerne, at
tillægge sig et fortroligt Kendskab til den guddommelige Verdensorden.
Fra et naturligere Synspunkt staar Krigen som en Rest af den
Brutalitet, der i Regelen er betegnende for lavere menneskelige
Udviklingstrin. Deraf følger nu ingenlunde med Nødvendighed, at Krigen
nogensinde vil ophøre; ti det er jo slet ikke sagt, at vi naa den
højeste Grad af Udvikling, vi kunne tænke os. Men i Etiken have vi
heller ikke med Fremtidsfantasier at gøre. Derimod er det en etisk
Overvejelse, hvorvidt der er Mulighed forat virkeliggøre
Humanitetsriget og Freden og trænge Brutaliteten tilbage i højere Grad
end hidtil. Derved henpeges fra en ny Side paa en hel Række af
Bestræbelser, som tildels allerede ere omtalte fra andre Synspunkter.

2. En saadan Krigstilstand, som nu raader mellem Staterne indbyrdes,
raadede tidligere indenfor de enkelte Stater mellem de forskellige
Individer, de forskellige Slægter og Klasser. Den moderne Stat blev
først til ved Stansning af denne indre Krig. En af de første Former,
under hvilke det lykkedes at trænge Angrebslysten og Hævntrangen
tilbage, var Mæglingen. De første Domstole vare Mæglingsdomstole. Hvad
der er naaet i det Mindre, vil man ogsaa med Grund prøve at gennemføre
i det Større. Mæglingsdomstole ere jo allerede ikke saa sjeldne mellem
Stater, selvom de Spørgsmaal, der henvises til dem, ikke ere de
egentligt brændende og afgørende; dem forbeholder man sig helst til
Afgørelse ved Magt — naar man mener at besidde Magten.

Større Forhaabning giver en anden Betragtning. — Selve Krigene føres
mere og mere humant. For en Menneskealder siden lykkedes det Genferen
Henry Dunant's filantropiske Bestræbelser at bevirke, at de Saarede og
hele det militære eller frivillige Sanitetspersonale, hvis Opgave er at
pleje dem,erklæredes for neutraliserede midt under Kampen. Efterat
Dunant med stor Opofrelse havde forberedt Sagen og forhandlet med
forskellige Regeringer om det, indbød det schweiziske Forbundsraad til
en Kongres i Genéve i August 1864, hvor den saakaldte Genferkonvention
kom i Stand. Fra den Tid af betegner det røde Kors, Genferkonventionens
Symbol, et fredlyst Sted, selvom Kampen raser rundt omRudolf Müller:
Henry Dunant, der Begründer des Roten Kreuzes und der Genfer
Konvention. Stuttgart 1896.. — Og uagtet de store Magter staa paa en
stadig Krigsfod overfor hverandre, saa er deres Samkvem dog langt mere
betinget ved Fredens Interesser end ved Krigens. Medens Folkeretten paa
Grotius's Tid væsentligt kun bestod i Regler for Krigsførelse og
Fredslutning, som det ogsaa angives i Titelen paa hans VærkOm Retten i
Krig og Fred (De jure belli et pacis). Værket udkom 1625. I Begyndelsen
af første Kapitel siger Grotius, at det er Krigen, han vil omhandle,
men at han ogsaa kommer til at tale om Freden, da Krigen udspringer af
den og igen fører til den., saa er det nu især Fredens Forhold og
Opgaver, som afgive Stof for de folkeretlige Bestemmelser, som
overholdes af de forskellige Stater»Den moderne internationale Ret
bestaar for Størstedelen af Regler, hvis Existens skyldes fysiske og
sociale Betingelser, der ikke vare til for to Aarhundreder siden. Paa
Grund af Letheden ved at rejse, paa Grund af Post- og
Telegrafforbindelsen saavel som paa Grund af udvidede moralske Begreber
og mere oplyste Handelsgrundsætninger er Nationernes indbyrdes Samkvem
og Samkvemmet mellem de forskellige Nationers Borgere langt
betydeligere og vigtigere i Fredstid end i Krigstid«. Sheldon Amos: The
science of Law. 2. ed. London 1874. p. 341.. Det er Kulturens (den
materielle, ideelle og filantropiske Kulturs) Opgaver, som bringe
Folkeslagene i Berøring, og saa hyppige Krigene i nogle Perioder kunne
være, saa tiltage de fredelige Berøringer dog i den Grad i Hyppighed og
Mangfoldighed, at de langt have Overvægten. Vi have i en anden
Sammenhæng omtalt Handelens store samfundsstiftende Betydning. Den
ideelle Kultur følger i den materielles Fodspor, og gaar undertiden
endog forud for den. Baade de egoistiske og de ideelle Interesser virke
saaledes hen til at forbinde Mennesker af forskelligeNationer. Der
bestaar faktisk et Menneskesamfund, for hvilket de nationale Grænser
ingen afgørende Betydning har. — I sit mærkelige Skrift Zum ewigen
Frieden (1795) lagde Kant især Vægt paa, at de egoistiske Interesser og
Handelsaanden maatte hidføre en Fredstilstand og et universelt
Statsforbund, skønt det naturligvis var hans Overbevisning, at dette
først faar sin rette Begrundelse, naar dets Anerkendelse udspringer af
et etisk Sindelag. Desværre viser det sig, at Handelsinteresser ikke
altid forene, men ofte nok saa meget bringe i Strid. Europæiske og
asiatiske Magter strides om Markeder til Afsætning af deres uhyre
Produktion. De jage efter Kunder, og de komme i Strid om Jagtgrundene,
— ligesom Indianerne, der følge Bøflernes Spor, komme i Strid om
Bøffeldistrikterne.

Den fredelige Udvikling vil begunstiges, jo fuldkomnere det indenfor
den enkelte Stat lykkes at trænge det brutale Magtelement tilbage, jo
mere altsaa den politiske Frihed virkeligt kommer til at gælde.
Magtanvendelse udadtil og indadtil hænge nøje sammen.

Etisk set blev det, allerede da Menneskekærlighedens Idé først kom frem
(III, 8; 13), slaaet fast, at der gives et almindeligt Menneskerige.
Dersom nu Menneskekærligheden voxer i Slægten, vil den ogsaa føre til
dette Riges praktiske Anerkendelse og indskrænke Krigstilstanden til
det mindst Mulige. — Det er ikke blot mellem civiliserede Folk
indbyrdes, at denne praktiske Anerkendelse endnu i høj Grad mangler.
Det gælder ikke mindre, hvad Forholdet mellem de europæiske Folkeslag
og de andre Verdensdeles Beboere angaar. Europæerne ere overalt
optraadte som Jordens fødte Herrer og have uden videre betragtet de
andre Racer som retsløse, deres Jord som herreløs. Ligesom Thomas
More's Utopianere mene de, at det er retfærdigt at bekrige et Folk, der
ikke udnytter sit eget Lands Hjælpekilder, naar man selv behøve disse
til sin Bestaaen. Dette Princip fører tit og ofte i Praxis til, at de
vilde Folk betragtes som retsløse. Men Samvittigheden har her begyndt
at røre sig. Ikke blot have Filosofer for længe siden protesteret mod
denne AdfærdKant: Zum ewigen Frieden. Königsberg 1795. p. 42., men der
har dannet sig »Samfund tilBeskyttelse for de uciviliserede Urfolk«L.
Felix: Der Einfluss der Sitten und Gebräuche auf die Entwickelung des
Eigenthums. Leipzig 1886. p. 395. — Iøvrigt oplyses det her, at ogsaa
Kineserne undertrykke det himmelske Riges Urindvaanere og betragte dem
som retsløse., og den store Statsmand, der ledede Grundlæggelsen af
Frankrigs Kolonialrige, hævdede energisk den højere Races Pligter
overfor de lavereA. Rambaud: Jules Ferry. Paris 1903. p. 317. 516 f.
(Ferry hævdede bl. A., at man ikke havde Ret til at straffe de Vilde
for »Traktatbrud«, saalænge man ikke havde lært dem, hvad en Traktat
er)..

Selvom den evige Fred aldrig skulde komme til at herske, er der altsaa
baade Mulighed for og etisk Nødvendighed af en Fremgang i Retning af
det Ideal, den angiver. De Bestræbelser, som kunne føre i denne
Retning, ere for Størstedelen blot Fortsættelse af Bestræbelser, som
allerede fremtræde indenfor de mindre Kredse.

3. For næsten hundrede Aar siden opkastede Kant det Spørgsmaal,
hvorvidt Menneskeslægten var i stadig Fremadskriden i moralsk
Henseende. Erfaringen, mente han, var usikker og tvetydig i denne
Henseende, medmindre der kunde paavises en Kendsgerning, som afgjort
vidnede om et moralsk Anlæg, en Tendens til det Gode i den menneskelige
Natur. Paa en saadan Kendsgerning kunde Troen paa Fremskridtet støtte
sig. En saadan Kendsgerning fandt han i den almindelige Begejstring,
det franske Folks Forsøg paa at grundlægge en med Fornuften og
Retfærdigheden bedre stemmende Samfundstilstand vakte rundt om i
Europa. »Den Revolution hos en aandfuld Nation«, siger han, »som vi i
vore Dage have set gaa for sig, kan lykkes eller strande, — den kan i
den Grad være opfyldt af Elendighed og Rædselsgærninger, at et
veltænkende Menneske, selvom han, naar han for anden Gang udførte den,
kunde haabe at have Held med sig, dog ikke vilde gøre Experimentet paa
saadan Bekostning, — men denne Revolution finder alligevel i alle
Tilskueres Gemyt (naar de ikke ere indviklede med i Spillet) en
Deltagelse, der grænser til Entusiasme, og hvis Ytring selv er
forbunden med Fare, saa at den kun kan stamme fra et moralsk Anlæg i
Menneskeslægten«. »Et saadant Fænomen i den menneskeligeHistorie
glemmes ikke igen, fordi det har afsløret et Anlæg og en Evne til
Fremgang i den menneskelige Natur, som ingen Politiker havde kunnet
udspekulere af Tingenes tidligere Gang«Streit der Fakultäten. 1798.
(Vermischte Schriften. Halle 1799. III) p. 440 f. 445..

Hvad Kant søgte, er der til alle Tider Grund til at søge. Og han har
sikkert Ret i, at det Væsentlige er, om der er en indre Kraft og
Tendens at bygge paa. Kun hvis vor Erfaring giver os lignende
Kendsgerninger, som den, Kant henviste til, er der Grund til at dele
hans Haab. Hele den Fremstilling af Etiken, som her er given, hviler
netop paa den Forudsætning, at der i Menneskenaturen gives en Evne til
universel og uinteresseret Sympati, og den Vurdering af menneskelige
Handlinger og Livsformer, som det her er forsøgt at gennemføre, hviler
paa dette Grundlag.

Men vi vilde dog sikkert i vore Dage fordre Mere, end det 18.
Aarhundredes fremragende Aander fordrede. Det var en Storartet
Idealisme, der prægede Slutningen af hint Aarhundrede. En Tro paa den
menneskelige Aands Kræfter, en Tro, der var saameget desmere
berettiget, som nogle af den menneskelige Aands betydningsfuldeste
Værker stamme fra denne Tid, var under forskellige Former raadende hos
Tidens Ordførere. Intet Under, at man nærede den Overbevisning, at naar
blot alle Skranker og Hindringer for Menneskeaandens fri Udfoldelse
fjernedes, var der ingen Grænser for Fremskridtet. Til ingen Tid er der
maaske gaaet en renere og ædlere Begejstring gennem Verden.

Man har oplevet Meget siden den Tid. Vi ere blevne meget klogere og maa
se til, at vi ikke blive gammelkloge. Vi have ikke længere den faste
Tro paa Menneskeaandens indre Kraft til at bygge og ordne Livets
Forhold efter sine Idealer. Vi have faaet Blik for de mange indviklede
Betingelser, som her gøre sig gældende. Vi have lært adskillig
Historie, ikke blot den, der er gaaet for sig i det sidste Aarhundrede,
og som ligger os saa nær; ogsaa tidligere Tider staa nu for os i et
andet Lys. Vi staa mere eller mindre tvivlende overfor Reformatorer
ogSamfundsforbedrere. De historiske Magters Sejghed og Udholdenhed, den
dybt liggende Aare, som bringer Fortidens Blod til endnu at pulsere i
Nutidens Organer, de faste Baand, ved hvilke det Nuværende, selv hos
dem, der mene at repræsentere det nyeste Nye, hænger sammen med det
Gamle, Glemte eller endog Foragtede, — alt dette have vi lært at aabne
vort Blik for. Vi beundre vel den mægtigt frembrydende Strøm, men give
os dernæst til at søge efter de mange smaa Bække, hvis Sammenflyden den
skylder sin Kraft. Den bedste, den redeligste og den mest energiske
Villie formaar Intet, naar Betingelserne ikke ere der. Og ofte synes
vi, at Betingelserne for et Fremskridt ere saa mange, at man maa
mistvivle, om de virkeligt kunne komme til Stede. Historien faar for os
derved ofte en tragisk Karakter, idet vi saa ofte have set de bedste
Kræfter strande eller føre til Ulykker, fordi Virkeligheden gjorde for
stærk en Modstand, og de smaa Bække ikke kunde forenes til en stor
Strøm.

Dog behøver den historiske Betragtningsmaade, som hos os er traadt i
Stedet for det 18. Aarhundredes mere abstrakte Tankeretning, ikke at
kvæle den idealistiske Tro, saa streng en Prøve, denne end kan sættes
paa. Vi maa blot gøre os fortrolige med, at alt Stort tager Tid, og at
Begyndelsen til det Store ofte er uanseelig. Det er en Tanke, som ogsaa
i den foregaaende Fremstilling gentagne Gange er fremdragen. Og i
Forbindelse dermed staar en anden Ting: det Uvilkaarlige gaar forud for
det Vilkaarlige; vi maa leve og gøre Erfaringer, før vi kunne forme de
Tanker, der kunne virke tilbage paa Livet; det er Livet selv, som
frembringer de Former, som vi kunne fæstne og udvikle og bruge til at
føre Livet videre. Ved Hjælp af den inderlige Sammenhæng mellem det
Smaa og det Store, som den moderne Udviklingslære har paavist, er det
os muligt at forbinde vor Realisme med vore Forgængeres Idealisme, idet
vi hylde den Regel: »kun at begejstres for det Store, men at være
trofaste ogsaa i det Smaa«.

